
LĂMURIRE. 


Lucrarea de față o socot ca o continuare a cărții « Țara noastră », 
apărulă în aceeași editură 1). 

In aceasta din urmă am căutat să dau o icoană generală a României, 
cu tot ce se întâlneşte în cuprinsul ei. Unele capitole au fost numai schi- 
(ale, ca trăsături care nu puteau lipsi din întregirea tabloului. Impor- 
lanța lor însă cerea o desvoltare mai deosebili. In special lumea anima- 


lelor și a plantelor, constitue pretutindeni caracteristici demne de cunoscut - 


mai în deaproape. 

Mulţumilă înţelegerii rostului unor asemenea lucrări din partea sti- 
mutului meu coleg d-l Prof. Al. Rosetti, apare lucrarea relativă la lumea 
animalelor din România. Poate, dacă împrejurările vor fi prielnice, îi 
va urma și descrierea podoabei plantelor dela noi. 

Și această lucrare, am alcătuit-o tot mai mult cu gândul de a atrage 
luarea aminte asupra celor ce se găsesc la noi. Prin ea nu este exprimată 
nicio pretenţie de savantism, ce cade în seama specialiștilor, de a căror 
lucrări m'am folosit. Numele lor au fost pomenite, ca semn de mulțumire, 
la locul cuvenit. 

Natura atrage; cunoscută mai deaproape, susține pe om în vâltoarea 
vieții. 

Marea operă a lui Brehm, 'Thierleben, apărută în diferite ediţii, 
tradusă în multe limbi, nu e folosită numai de specialişti. 

Ea a dat unora leac împotriva neajunsurilor vieţii; a îndreptat pe 
alții spre cercetarea mediului natural în care trăiesc. 

Cam cu același gând, luând drept căltiuză cartea lui Brehm, am în- 
cercat să alcătuesc această lucrare, întregirea jragmentelor ce le-am tipărit 
“din vreme ?n vreme. Interesul deșteptat. prin ele, a fost îndemnul ca să 
scriu cartea. 

Mulţumesc în primul rând d-lui Prof. Al. Rosetti, de primirea lucră- 
rii în editura « Fundaţiei pentru literatură şi artă Carol II », şi de grija 
pusă ca ea să apară în aceleași condițiuni alese, ca tot ce se tipărește sub 
supravegherea sa competentă. 

Mulfumesc tuturor care mau ajutat, prin scrisul lor, prin desemnu- 
rile, unele originale, sau cu sfatul lor. 


Prof. 1. SIMIONESCU 


1) 1. SIMIONESCU, Țara noastră. Ed. II, 1938. 

INTRODUCERE 


Pe fața pământului, vieţuitoarele s'au primenit într'una, după 
condiţiile mediului, care n'a rămas acelaşi în tot timpul lung, socotit 
cu milioane de ani, de când au început să apară fiinţele. 

Erele geologice, corespunzătoare evurilor istorice, nu sunt caracte- 
rizate prin dominarea aceloraşi vieţuitoare. 

In Era primară, bunăoară, stăpânii oceanelor au fost peștii; pe con- 
tinentele restrânse cel mult trăiesc neamurile broaștei, e dreptul uriașe, 
unele cât nişte viței. 

In Era secundară, peste întinsul continentelor sunt răspândite rep- 
tilele, unele mai mari decât elefanții actuali. 

Erau reptile ierbivore, carnivore; parte sburau ca liliecii, parte îşi 
căutau hrana în oceane, luând înfăţişarea delfinilor. 

Păsările abia încep să se arate, iar dintre mamifere, vertebratele 
superioare, apar către sfârşitul erii puţine, mărunte. 

Ca şi într'o piesă de teatru, decorul se schimbă în actul ce urmează, 
în Era terțiară. Mamiferele domnesc pe continente şi chiar în oceane. 
Sunt şi azi precumpănitoare dintre vertebrate, dela poli până la 
ecvator, pe vâri de munte ca şi în pustiurile arse de soare. 

Mai târziu, în Era cvatenară, apare omul ; nici el nu rămâne același, ca 
manifestare. Intâi se foloseşte de cremeni abia așchiate, apoi le netezeșşte. 
Mai pe urmă descoperă bronzul, folosește fierul, în cele din urmă oţelul. 

“Totul se preface. 

Cum a fost pe întreaga față a pământului, așa s'a reînnoit viaţa 
animală şi pe un petec mai mic, cum e acela cuprins în graniţele ac- 
tuale ale României. 

Clima n'a rămas aceeaşi. A fost o vreme când şi pe la noi era cald 
ca la tropice, de s'au format, în dreptul Hârşovei, recife de corali, cum 
se clădesc actual în Oceanul Pacific. Pe la Babadag, ca şi îndreptul 
văii Prahovei, creșteau Sequoia, arborii cei mai înalţi de azi, rămaşi 
numai înspre California. 

Mai cu seamă în Era terţiară au fost precumpănitoare schimbări, 
în fauna vertebratelor din România. In a doua jumătate a acestei ere, 
la noi era încă destul de cald ca să crească arborii asemenea celor ce 
dau scorțișoara (Cinnamomum), pe dealurile din judeţul Vaslui. 

In curmezişul Basarabiei şi al Moldovei, dominau, în totul, condiți- 
unile din Savanele africane. Fotografiile luate din aeroplan de aici, 
redau tabloul vieţii din Moldova mijlocie, în era terțiară. Nenumărate 
cârduri de gazele, antilope, populau ţinutul. Pe lângă ele se amestecau 
turme mari de Hipparion, strămoșul calului, asemenea cârdurilor de 
zebre din fauna actuală. Frunzele arborilor înalți dela marginea sava- 
nelor erau ajunse de Helladotherium cu gâtul lung ca şi al girafei. 
Existau rinoceri, mastodonţi greoi, strămoşii elefanților, alergau struţi 
iuți la pas ș. a., exact ca şi în savanele africane. 

Unde sunt erbivore sunt şi carnivore. E legea poliţiei din natură. 
Leilor de azi le ţineau locul la noi, hiene puternice dar şi cea mai 
cumplită fiară, Machairodus, cu colții cât pumnalele, spre a străpunge 
pielea groasă a elefanților și rinocerilor. 

Rămăşiţele acestor fiinţe, în 
mare număr, fac parte din bo- 
gatele colecțiuni paleontologice 
dela Moscova, Odessa, Bucu- 
reşti. 

Mai târziu condiţiunile clima- 
terice se schimbă. Se aşează o 
vreme de stepă uscată, ca în 
ţinuturile asiatice. 

Se schimbă şi lumea animală. 
Fig. 1. — Cap de Machairodus, fiara Predomină  rozătoarele mă- 
cea mai groaznică din câte au ezistat. runte, cu locuinți subpămân- 

tene. Osemintele lor s'au păstrat 
în nisipurile din jurul Măluştenilor, la Bereşti din judeţul Covurlui, 
ca şi în sudul Basarabiei. Foiau iepuri, hârciogi, şoareci-de-câmp, dar 
şi castori. Maimuţe sprințare asemenea celor de pe stâncile Gibral- 
tarului, înveseleau ţinutul. Trăiau însă şi elefanţi, cai sălbateci, cămile, 
întocmai ca spre marginea nordică a Saharei sau în părţile Tibe- 
tului. 

Urmează alte vremuri. Când apare omul, în era cvaternară, 
ghețarii se întindeau până la picioarele Carpaţilor de Nord. Era îrig 
și pe la noi, ca și în tundrele siberiene. Tovarăşii omului preistoric 
de pe malul Prutului ori al Nistrului, erau urşi mari, a căror schelete 
întregi se găsesc bine păstrate și în multe peşteri din Munţii Apuseni. 

Nu lipseau nici cârduri de reni. Oamenii preistorici îi foloseau ca 
şi Eschimoşii ori Laponii de azi. Se găseau elefanți cu cojoc miţos, 
ca să le ţină cald. Cămilele păşteau din Basarabia şi până pe la Sla- 
tina în Câmpia Română. Azi nu trăiesc, decât în Duranlar, un sat 
din Dobrogea, câteva perechi folosite la agricultură. 

Omul e un factor nou, periculos, introdus în mediul vieţuitoarelor. 
E] poate stârpi unele specii, poate lărgi răspândirea altora. Mexicanii 
nu cunoșteau calul. Biruinţa lui Cortez e ajutată mult şi despaima 

stârnită la băștinași, de cei câţiva călăreți din armata scoborită pe 
uscat. Azi calul e răspândit în toată America de Nord. 

Mai adesea însă omul distruge. Castorii trăiau în vremea cvater- 
nară la noi. D-na Nicolaescu-Barbu a descris fosile de castor din jurul 


Bucureştilor. Azi picior 


de castor nu se întâl- 


nește în cuprinsul Ro- 
mâniei, 

Mai interesantă pen- 
tru noi este dispariţia 
Bourului şi a Zimbrului, 
de care se leagă legenda 
întemeierii Moldovei. 

Prof. E. Botezat dela 


Cernăuţi, într'un studiu . 


publicat de Academia 


Română în 1913, ado-. 


vedit că una era Bourul, 
alta Zimbrul, numiri 
confundate în amintirea 
poporului. 


Fig. 2. — Bourul (d. E. Bolezat). 


Bourul (Bos primigenius), strămoșul vitelor albe, avea înfă- 
ţişarea unui taur de Ialomiţa, cu trupul mai lung și coarnele mai mari, 


date mult în lături. 


Zimbrul (Bison priscus), dimpotrivă era fioros; Cantemir îi 
zice « fiară >. Avea capul îndesat, cu coarne mici, puternice, date ceva 


Fig. 3. — Zimbrul (R.). 


înainte; scurt în grumaz, înalt la 
grebăn, era îmbrăcat la gât şi bărbie 
cu păr lung. 

Cel dintâi a dispărut cu totul 
dela noi prin veacul al 16-lea. Un 
inel cu sigiliul voivodului găsit în 
mormântul lui Bogdan al III-lea, 
purta drept stemă un bour în goană. 
Stema Moldovei e tot un cap de 
bour. Se găsesc însă adesea schelete 
fosile, cel puţin al capului. 

Zimbrul a vieţuit prin Carpaţii 
noştri, în tăinuitele văi ale Căli- 
manilor, cam până în veacul al 
18-lea. 

La 1740 groful Lazar, după 


Floericke, a luat parte la dieta din Sibiu, venind întrun car tras 
de doi zimbri îmblânziţi, en coarnele aurite şi cu hamuri argintate; 


a stârnit uimirea tuturor. 

Tot Prof. E. Botezat a găsit la un bătrân din Bucovina un corn de 
zimbru folosit ca bucium. Pe el era gravat anul 1808; era deci proaspăt, 
căci cornul nu ţine îndelung. 

Au dispărut dela noi; până la războiu se păstrau puţine exemplare 
într'un parc al Ţarului. la Bialovicz din Polonia. In retragerea arma- 


Fig. 4. — Corn de Zimbru din Călimani, folosit ca bucium 
(d. E. Botezal). 


telor flămânzite, au fost până la unul împuşcaţi. Noroc că se mai în- 
tâlnesc prin unele mari grădini zoologice, unde se înmulțesc. Polonezii 
au de gând să adune câțiva viței și să refacă un tamaslâc de zimbri 
în vechiul pare dela Bialoviez. 

Este pe cale de a dispărea dela noi, din cauza vânatului tără mă- 
sură, capra-neacră, tot mai împuţinată, dacă nu se vor lua măsuri de 
ocrotire, cum se obişnueşte în alte ţări. 

Și astfel, în cuprinsul României, din vremea terţiară şi până azi, 
lumea mamiferelor n'a fost aceeaşi, cum s'a întâmplat de altfel pe 
fața continentelor toate. Azi trăiesc la noi fie rămăşiţe din fauna 
anterioară locală, fie animale venite din alte ținuturi, încercând să se 
adapteze la condiţiunile noastre climaterice. 


VERTEBRATE. 


Clasa MAMIFERELOR. 


Reprezintă treapta cea mai de sus în seria desvoltării animalelor. 

Din ele face parte și omul. 

Au corpul acoperit cu păr; nasc pui, hrăniți îndată după naștere 
cu laptele secretat de niște ghinduri adunate în mammele (țâţe, uger), 
de unde şi numele lor. 

Mamiferele sunt animale de uscat ; prea puţine dintre ele s'au adaptat 
la deplina vieaţă acvatică (delfinii, balena). “Trăese pe toată suprafața 
pământului, mai rare către poli, mai numeroase către ecvator. 

Mamiferele au apărut dela sfârşitul erii primare, când începea domnia 
reptilelor. Cele superioare sunt însă mai noui, din mijlocul erii 
secundare, când se arată declinul reptilelor uriaşe. Impânzesc laţa 
continentelor abia în era terţiară, mai diferențiate şi mai numeroase 
în a doua jumătate, în cvaternar și azi. 


Mamiferele care trăiesc azi pe la noi în stare sălbatecă, nu ajung 
la 100 de specii ori varietăţi. Cele mai multe sunt asemenea celor din 
restul Europei centrale. Puţine varietăţi sunt proprii ţării noastre, 
din acele care, prin înaintarea lor dinspre răsărit, s'au adaptat la con- 
diţiile locale, căpătând unele caractere speciale. 

Cunoașterea mamiferelor noastre se datorește multor cercetători 
străini. Enumerarea formelor care trăesc în Transilvania a făcut-o, 
ceva mai de demult (1888), un sârguincios naturalist sas, Bielz. 

O privire generală asupra mamiferelor aflate în graniţele actuale 
ale României a dat-o mai de curând (1931) Raul I/. Călinescu, iar 
asupra rozătoarelor G. Vasiliu (1937). 

Numeroase observaţiuni preţioase, folositoare, sunt cuprinse în 
Revista de vânătoare « Carpații» (Cluj), mai multe decât în Buletinul 
vânălorilor (București). Unele cărţi de vânătoare apărute în anii din 
nrmă, cuprind şi ele date interesante. 

Ord. lasectivorelor. 


Neamul lor este foarte vechiu. In expedițiile științifice americane, 
făcute după răzhboiu, în Mongolia şi Tibet, s'au găsit numeroase resturi 
de insectivore, în straturi de vârstă cretacică superioară, alăturea de 
urmele reptilelor uriașe. 

Azi nu mai trăiesc decât prea puţine, urmașii închirciţi ai unui neam. 
străvechiu, răspândiți mai mult în ţinuturile temperate. 

Au păstrat din organizaţia lor primitivă, dinții mărunți, numeroşi, 
prea puţin diferenţiați, mici sulițe ascuţite, ca să poată străpunge 
lesne carapaca chitinoasă a insectelor, hrana lor principală. Atâta le 
e comun. Incolo 
obiceiurile sunt 
diferite. 

La noi tră- 
iesc trei genuri 
bine cunoscute. 

Cârtiţa 
(Talpa euro- 
paea ) își duce 
vieaţa în cot- 

Fig. 5. — Cârtiţa (R.). loane  subpă- 

mântene, tune- 

luri ramificate, cu răsuflători în dreptul muşuroaielor bine cunoscute, 

spaima grădinarilor. Trupul și obiceiurile ei sunt după felul vieții. 

Trupul e ca un cilindru terminat la capete prin două conuri, un vă- 

lătuc îmbrăcat cu blană moale, mătăsoasă, ca să alunece lesne; e cer- 

nit la culoare asemenea întunerecului din canalele fără lumină, 

asemenea nopţii, când animalul se încumetă să iasă din tainiţele lui 
obișnuite. 

Trupul e o mașină vie pentru săpat tunele. Drept sfredel serveşte 
botul ascuţit, cu un sgârciu la vârf, ce-i dă mai multă tărie. Drept 
sape servesc labele de dinainte, scurte, vânjoase, date 'n lătwi, cu 
unghii ascuţite, lungi, adevăraţi dinţi de greblă. Cu labele de dinapoi 
asvârle țărâna ieşită din săparea canalelor. 

In întunerecul în care, noapte și zi, trăieşte, vederea nu prea i-ar 
folosi. Ochii sunt mici, ca niște crăpături în pielea care aproape îi aco- 
pere. Și urechea din afară ar stingheri animalul în alunecarea lui gră- 
bită prin tunele. De alttel sunetele se transmit mai lesne prin pământ. 
Bătaia ceasornicului se «aude » tot așa de bine, când îl pui pe vâriul 
capului. Dacă ochii sunt închirciţi, în schimb simţul pipăitului înlo- 
cuește serviciul lor. Nici nu poate fi adusă altă ființă, ca exemplu 
care să dovedească puterea legii de adaptare, după împrejurările schim- 
băcioase ale mediului. Vieaţa toată aproape, cârtița şi-o duce în cot- 
loanele ei din pământ. Rar cât se încumetă să-și scoată capul afară, 

mai ales în vremea dragostelor, spre a se lupta cârtiţoii între ei, la 
loc mai deschis. 

Nu e însă animal care se mulţumeşte cu puţin. Locuinţa este un 
adevărat palat cu multe încăperi, cu tuneluri lungi, cu camere de 
popas din loc în loc. Odaia de dormit şi-o face de obiceiu într'un loc 
mai ferit, în dreptul unor tufişuri, sub un zid. Nu e în locul unde la 
față se înalță mușşuroiul. 

Acolo îi e locuinţa largă cu păreţii bine bătuţi; acolo e culcușul 
cu aşternut moale de frunziş; acolo e cămara de rezervă pentru hrană; 
la o parte are chiar şi încăpere anume pentru murdării, ținând la cură- 
țenie ca şi bursucul. Un sistem de canale circulare și altele de legătură 
împlinesc labirintul cetăţuei în care se odihnește, ca să mistue în tihnă, 
la adăpost, ce a ospătat. 

Din locuința principală pleacă un tunel mai larg; duce într'un 
sistem de alte canale răsfirate pe tot domeniul ei de vânătoare, recu- 
noscut lesne la suprafaţă după vorba Românului: Unde umblă cârtița, 
i se cunosc urmele. Sunt mușuroaiele de pământ proaspăt răscolit, 
presărate pe câmpii ori în grădini, ţărâna scoasă prin săparea canalelor şi 
pe care o asvârle afară ca să nu o încurce la mişcat. 

Le îace cu o iuţeală uimitoare. Deşi abia în April, deci la începutul 
primăverei, am numărat până la 40 de mușuroae proaspete, cu o distanță 
între ele, în mijlociu, de un metru. Mai ales în anii când câmpurile 
rămân pârloagă, cârtiţele ară terenul. Indată, după război pe dealurile 
dela nordul orașului Tg.-Frumos, în drum către Hârlău, sute de mușu- 
roae steteau printre trunchiurile uscate de scai, dând impresia tristă 
a ogoarelor părăsite. Cârtiţele sapă şi pe vreme de iarnă mai domoală. 

Galeriile, răsfirate pe suprafeţe mari, sunt provizorii; sunt drumu- 
rile săpate pentru ca să-și caute hrana. Nu se atinge de rădăcinile 
buruenilor întâlnite în cale, căci este un carnivor în toată puterea 
cuvântului. Mâncarea ei constă din larve de insecte, din râme ori insecte 
cari trăiesc în pământ cum e coana-chiftirița, cărăbușul gata să-și ia 
sborul. Când şoarecele-de-câmp ca să scape de un dușman, se furişează 
în canalele săpate de cârtiță, şi când vine în calea stăpânei domeniului, 
s'a isprăvit cu el. 

Cârtiţa sub aparența ei modestă, e un adevărat tiran, canibal. Nu 
suteră pe nimeni în casă, decât pe femeie în timpul împerecherii. Altiel 
dacă o altă cârtiță s'a încumetat să intre în sălaşul săpat cu atâta 
trudă, o luptă pe vieaţă și pe moarte se încinge. Cea învinsă este mâncată; 
nu rămâne din ea decât oasele. 

Pe cât e de înceată la mers când e pe pământ, pe atâta lunecă repede 
în interiorul galeriilor subpământene. 

Deşi mică la trup, e nesățioasă. Adevărat Flămânzilă din poveste. 
Nu poate să stea nicio zi nemâncată; piere. In schimb zilnic îi trebue 
măcar atâta hrană, cât e greutatea trupului ei. Porneşte la vânat, cu 
multă regularitate: dimineața, la amiază, sara şi la miezul nopţii; 

150 de larve de cărăbușşi e ospăţul ei zilnic. Se înţelege atunci şi graba 
de a-și săpa galerii numeroase pe o suprafaţă de pământ cât mai 
întinsă. 

Uneori găsește mâncare mai din belșug, alte ori mai pe sponci. 
Ca să aibă oricând cu ce să se sature, își face rezerve, undeva în drumul 
tunelurilor ei. Acolo, într'o gropiță anume săpată, adună râme multe, 
cărora le face o operaţie chirurgicală ca să nu mai poată lesne fugi în 
pământ. Le retează capetele. Până ce le cresc la loc, le vine rândul la 
înghiţit. Are în acest chip râme proaspete, ori când vrea. 

După atâta ospătare cu carne, cârtiţei îi vine sete. Işi sapă și fân- 
tână: o gropiţă în care se adună apa de ploae. Mai bună gospodină 
nici că se poate. 

In schimb are sărmanul animal, mulțime de dușmani. Nu e chip 
să-şi scoată nasul afară; bufnița, vulpea, dihorul o pândesc din toate 
părţile. Nevestuica şi şarpele intră chiar în casa subpământeană și-i 
curmă zilele. E socotit ca un animal stricător mai ales când își alege 
sălaşul în parcurile ori grădinile îngrijite. Pe întinsul câmpurilor însă 
aduce mari servicii agriculturii, stârpind larvele de cărăbuşi. 


Incet-încet, măcar că dă repede din lăbuţe, numai ce vezi, pe înse- 
rate, ieşind dintre cătina ce împrejmueşte via, un ariciu (Erinaceus 
europaeus), socotit de unii drept varietate deosebită (E. danubiens). 

De-l laşi în pace și nu faci'sgomot; poţi să-l observi în tihnă. 

Pe vârful capului, pe spate, pe coaste şi până la coadă e numai 
suliți, dese, alburii la mijloc, pe care le ţine când merge, îndreptate 
îndărăt. Are ochi mici 
vioi şi două urechiuși 
tăiate rotund. Botul, 
ascuţit, e ca de pur- 
celuş. Pe faţă, pe 
frunte, ca şi pe piept 
şi pântece, în loc de 
ţepi, e acoperit cu 
păr scurt, sur. 

Se mișcă încet; 
piciorușele mici, cu 
unghii ascuţite, nu 
pot duce repede sar- 
cina de ghimpi. Cât 
merge, mereu e cu 
botul aproape de pământ, mirosind ca un prepelicar. Iţi face impresia 
unui om chibzuit, care nu pășeşte fără ca să cerceteze, să vadă dacă 
e ceva bun sau primejdios la fiece pas. 

De alttel Românul îl ţine în mare cinste. Se zice că Dumnezeu 
a trimis pe albină să-i ceară sfatul, ce ar mai avea de adăugat la pământ. 


Fig. 6. — Ariciul (d. Schmeil). 

Ariciul, cum să dea sfat lui Dumnezeu? Albina însă se ascunde în 
preajma lui şi-l aude dondănind: « Ei, dacă aş fi Dumnezeu, aş mai tăia 
niște văi, aş ridica munţi și ar fi mai frumos pe pământ». Atâta a 
trebuit albinei; dă fuga la Dumnezeu și îi spune ce a auzit. lar Dum- 
nezeu a ascultat sfatul ariciului. De aici şi vorba: «a fi ca ariciul când 
a urzit Dumnezeu pământul ». 

E atât de precaut în cât simte cea mai slabă mişcare. Se opreşte, 
își ridică botişurul, priveşte în dreapta, în stânga. Dacă nu i se pare 
nimic suspect, îşi caută de drum. Dacă vede că e ceva neobişnuit la 
mijloc, dacă îl atingi cu băţul, cu un sâsâit de mânie se strânge ghem. 
Nu-l mai cunoşti. Suliţele sunt îndreptate în toate părţile şi numai 
o dungă mai adâncă, arată locul unde e botişorul ascuns între picioarele 
dindărăt. Aceasta e singura lui armă de apărare. Şi, Doamne ce mânios 
este cânele care a dat peste dânsul şi nu-i poate face nimic! II împinge 
cu laba dar repede ş'o trage înapoi căci s'a înghimpat; dă să-l apuce 
cu gura, dar iarăşi se retrage mârâind şi lingându-şi botul însângerat. 
Numai şireata vulpe îi vine de hac. Dacă e pe lângă vreun pârâu îl 
rostogolește încetişor în apă ; în pericol să se înece se desvăluie şi vulpea 
îl strânge de gât. Dacă nu e în apropiere de apă, vulpea ştie ce face; 
îl udă. Simţind lichidul cald şi puturos, ariciul având mirosul tot aşa 
de desvoltat ca și câinele, nu mai poate răbda. Vulpea atât aşteaptă. 

Săracul animal nu merită să fie tratat rău. E unul din cele mai 
folositoare, din câte trăiesc prin apropierea casei. Se hrăneşte numai 
cu insecte, cu râme, cu şoareti. Din vreme în vreme, e dreptul, nu se 
dă în lături să sugă câte un ou de găină, când îl întâlnește în cale. 
Dar care animal nu are păcatele lui? Stârpește şi vipera otrăvitoare. 
Nici nu-i pasă de muşcăturile ei veninoase ; îi sdrobeşte capul şi o în- 
ghite cu toate svârcolirile reptilei. 

Altfel nu aduce nicio stricăciune, și e curios cum nu-și dau seama 
unii oameni necăjindu-l şi omorându-l chiar. E aşa de paşnic, atât de 
nevinovat! 

Rar când îşi sapă o vizuine. De regulă în desişul unui tufiş, îşi scor- 
moneşte o gropiță; aduce apoi în spinare, rostogolindu-se, zice-se, 
prin frunzele uscate, materialul trebuitor pentru culcuş şi stă liniştit 
toată ziulica. 

Numai în vremea dragostei, primăvara, e mai viciu, mai sburdalnic, 
jucându-se cu tovarăşa lui vremelnică. In vremea aceea se enervează 
mai lesne ca de obiceiu. Dacă-l întâlneşti în cale și loveşti din cleşte, 
ori suni un clopoțel, îl vezi că tresare, «joacă », la fiecare sunet. Copiii 
îi cântă, în vreme ce-i zornăesc din cleşte, chinuindu-l: 

Ariciu, ariciu 
Pogoniciu 
Du-te la moară 

Şi te însoară 
Şi iea fata 
Lui Nicoară, 

Cu cercei 
Cu Ghiocei 
Şi iea zestre 
Nouă ţeste 
Ş'un ogar 
După car. 

Puișorii, la început golași, albicioşi, drăguţi, sunt îngrijiţi cum 
trebue ; repede le ies ţepii, iar ceva mai târzior au scăpat de grijă 
putându-se face ghem. 

Insecte, șoareci şi toată hrana lui obişnuită, către toamnă începe 
să se împuţineze; cu căderea omătului au dispărut de tot. După ce 
şi-a adunat cât mai multe frunze, ariciul îşi înfundă nasul în blana 
moale dela pântece şi doarme dus toată iarna. Poţi să-i tai capul şi 
nu se trezeşte, deşi inima-i bate încet, sângele circulă, iar trupul se 
hrăneşte cu rezerva hranei de sub piele, strânsă de cu vară. De cum se 
împrimăvărează, iarăşi îşi scoate nasul la lumină, ducându-și vieaţa 
pașnică, tihnită, fără alte cerinţi, decât aceea de a găsi hrana. 

Numai înfăţişarea lui bizară, cu pădurea de suliți pe el, explică 
credinţele tuturor popoarelor despre el şi legendele create în jurul lui. 
Romanii făceau din pielea ghimpoasă, fușalăi pentru scărmănat lâna. 
Gospodinele noastre leagă o bucăţică de piele de ariciu pe botul viţelului 
de înțărcat. Când dă să sugă, împunge vaca la uger şi e alungat. 


Chiţecanul (Sorez araneus). După înfăţişare e ca un şoarece; 
şi mâţa dese ori se înşeală. Dar abia ș'a înfipt colții, repede îl leapăadă, 
şi nici nu mai vrea să se uite la el. Pricina e un miros pătrunzător, 
urât, pe care-l răs- 
pândeşte din nişte 
ghinduri de sub 
coadă. Numai co- 
costârcul şi vipera 
de-l mai mănâncă. 

Mai de aproape 
privit, se vede că 
se deosebeşte de 
şoarece prin botul 
lungit ca un rât 
și cu mustăți rare, 
2 prreme ataet lungi. E un animal 
răutăcios și lacom. Nu-şi cruţă nici puii. De tovarăși nici vorbă; când 
poate nu rămâne din ei nici pielea. 

E răspândit peste tot; se vâră până şi prin grajduri. Oamenii au 
credința că dacă mușcă un cal, acesta se umflă și piere. 

li e frică de lumină şi de aceea nu iese decât noaptea, vânând 
șoareci, cărăbuși, ş. a. In privința aceasta e cât se poate de folositor. 

Trăieşte retras, singuraiec şi « chițcăie » cu glas pătrunzător, subţire. 

Femeia îşi face un cuib undeva la adăpost, născând 5—6 puişori mici, 
de care nici nu vrea să ştie, după cum şi fraţii se pot mânca între ei. 

Noroc că nu e mare cât un leu, zice Brehm; altfel după lăcomia 
lui şi după necontenita prădăciune, ar pustii pământul de vietăţi. 

Un neam al său (Neomys fodiens ), cu trompa mai groasă și îndoită 
ca a unui tapir, trăieşte pe lângă apele din munţi. Măcar că nu e mai 
mare decât un guzgan, se încumetă să atace și crăpuștenii. Li se acaţă 
de urechi şi în câteva clipe le sparge capul, mâncând creierii. Nu se atinge 
de restul trupului. De aceea sunt stricători, omorând mulţi pești. 


Ord. Chiropterelor. 


Singurele mamifere shurătoare, de altfel înrudite de aproape cu 
insecfivorele, cu care seamănă la dinți. 


Unul dintre ceie dintâi semne că sosește primăvara îladuc liliecii. 
Nici n'a apucat bine să se sbicească pământul, spălat de spuma zăpezii 
şi cum se însărează, iar dangătul clopotelor de denii anunţă apropierea 
Invierii. liliecii străbat atmosfera limpede cu shorul lor iute şi cu fâl- 
fâit neauzit de aripi. 

Sburând noaptea, ca o șoaptă a firii, de când e omul, liliacul e socotit 
ca un duh necurat. In peștera, vrăjitoarelor. din, Faust, nu lipseşte 
liliacul alăturea de bufniţă. 

Liliacii sunt socotiți de popor, ca şi moroii, drept sufletele fără 
odihnă ale copiilor nebotezaţi. Dacă se pune un liliac, sub o oală, dea- 
supra unii mușuroi de îurnici, nu rămâne din el decât ciolanele. Unul 
e ca o greblă, altul ca un țăpoi. Sunt căutate de babele satului având 
mare putere de vrajă pentru dragoste. 

Poporul nostru a prins de minune, apropierea liliacului de 
mamifere ; îl socoate şoarece blestemat, care a ros naloră din altar. 

In adevăr, corpul liliacului este acoperit cu păr moale, sur ca şi 
al unui şoricel. Incolo are obiceiuri şi înfățișări cu totul deosebite. 
Picioarele de dinainte sunt complet schimbate. Cele patru degete sunt 
Jung:, subţiri, asemenea sârmelor dela o umbrelă. Degetul cel mare 
e scurt şi cu o unghie ca un cârlig. Degetele dela picioarele dindărăt 
dimpotrivă sunt scurte, cu ghiare încârligate. Q pânză de piele subțire, 
sensibilă, uneşte degetele mânei cu trupul, cu picioarele de dindărăt şi 
uneori cu codița ca de şoricel. E parașuta aviatorilor: e aripa cu care 
sboară; e mantana cu care se înveleşte când stă ghemuit într'o clo- 
potniţă ziua sau când doarme iarna. Mai la toţi, urechile sunt lungi, 
subțiri, ca să prindă cel mai slah foşnet. 

Sunt animale de noapte. Ziua stau agăţate cu capul în jos, prin 
cârligele dela picioarele dindărăt şi învălite în mantaua lor moale. 
Când își fac nevoile, se hlohănă ca gimnasticii, până ce se agaţă cu 

cârligul dela picioarele de dinainte de vreo scândură şi vin în poziţie 
verticală, dar cu capul în sus. 

Se întâlnesc în clopotniţe, în poduri, în ruine sau chiar crăpăturile 
stâncilor, de pe malul Dunării la Măcin sau Ja Tulcea. De regulă stau 
mai mulţi la un loc. Cum vine seara își întind aripele și se pun pe vânat. 

Hrana lor este luată din lumea aşa de felurită a insectelor. Dinţii 
mărunți sunt ca nişte ace, ca să poată străpunge chitina insectelor. 

Pentru ca să le prindă, le trebue simţuri agere. S'au făcut expe- 
riențe, care au dovedit că simţul lor cel mai desvoltat nu este atât 
văzul, cât auzul şi mai ales pipăitul. S'au legat lilieci la ochi și li s'au 
dat drumul în odăi, în care s'au întins nişte veloace de sârmă. Niciodată 
liliacul nu se lovea; totdeauna trecea cu siguranţă prin ochiurile volo- 
cului. 

Impărecherea se face toamna; abia primăvara femeia naşte un pui, 
pe care-l prinde în pânza aripelor făcută sac. Puiul e golaş, nu aude, 
nu vede, nici nu poate sbura. Ştie numai să se agăţe până la ţâţe. 

Când dă irigul, îşi aleg un culcuș și dorm somnul de iarnă. Ca să 
le tie cald, se îngrămădese mai mulţi la un loc și chiar se prind unii 
de alţii. Mișcările inimei încep să încetineze, dela 100—200 pe minută, 
la 14—28; circulaţia abia se face, iar respirația e rară de tot. 

Poţi să pui un asemenea liliac în apă să steie 10 minute, fără să se 
înnece. Temperatura corpului se scoboară la 5-— 10%, deşi în timpul 
verii e și de 400. Stă într'un soiu de letargie. S'a redus cu totul şi puterea 
musculară. E de ajuns detunătura unei împușcături, în peştera unde 
stau liliecii spânzurați cu capul în jos, pentru ca mulți să cadă la pă- 
mânt, prin simplul val al aerului. 

Cum vine primăvara, încep să se desmorţească, luându-și traiul 
scurt de vară. 

Omului nu-i aduc niciun rău, în afară de frica nemotivată; dim- 
potrivă curăţă grădina de insecte, fiind foarte mâncăcioși. Fi dimpo- 
trivă au mulți dușmani, dintre care buiniţa e cea mai rea pentrucă 
îşi duce vieața cam prin aceleaşi locuri ca şi liliecii. 

Nu toţi sunt la fel. La noi trăiesc cam vreo 20 specii, din care unii 
mici cât un şoarece pitic, iar alţii mai mari. 

Des întâlnit la noieste liliacul-urechiat. (Plecotus auritus). 
lese târziu seara şi se recunoaşte după urechile largi, lungi ca două 
cornete. Sborul său este foarte neregulat. Ai zice că se joacă între ei 
de-a baba oarba. Rar ţine drumul drept. Dacă ar fi să se însemne cu 
o linie mișcările lui, s'ar asemăna cu linia frântă a unui fulger. 

Cel mai mare liliac dela noi (Ptevygistes noctula), începe să sboare, 
pe sus, chiar înainte de apusul soarelui, punându-se în întrecere cu 
rândunica. 

Cel mai obişnuit, acela care sboară seara, aproape de faţa pămân- 
tului, este Vespertilio murinus cu aripele mai puţin desvoltate şi cu 
sborul mai greoi. Iese cum înserează și pare că se joacă atâtea ocoluri 

face, ca săgeata, prin jurul casei și a locului unde stăm. De ei se tem 
fetele, cu nedrept, ca să nu se anine în părul de pe cap, căci atunci se 
încâlceşte așa de rău încât trebue să-l tundă. II atrage şi pe el lumina. 


Fig. 8. — Liliacul-urechial. (4. Schmeil). 


Când stai cu o ţigară aprinsă în gură, în vreo grădină, trebue să fii 
atent, căci liliacul te poate lovi cu aripele pe faţă în sboru-i zănatec 
spre lumină. 


Ord. Carnivorelor. 


Este o lege generală din poliţia naturii: unde se găsesc erbivore, 
se află şi carnivore, spre a se păstra un echilibru. 

Dacă printr'o molimă ucigătoare, ar dispărea bunăoară tigrul din 
Asia, s'ar înmulți atât de mult cârdurile de gazele, antilope şi alte 
ierbivore, încât omul n'ar mai avea unde să pască turmele de vite şi oi. 

In orânduirea naturii toate au un rost. Se cunoaște de toată lumea 
legătura arătată de Darwin între numărul pisicilor şi bogăţia semin- 
țelor de trifoi. 

Trifoiul e ajutat în fecundarea lui de niște bondari, încinşi cu brâie 
ca de aur. Dusmanii bondarilor sunt șoarecii și șobolanii, cari la rândul 
lor cad pradă pisicilor. Legătura se stabilește lesne. Unde vor fi pisici 
multe, vor rămânea șoareci puţini. Bondarii scăpând de dușmani, se 
înmulțesc mai lesne, ajutând la tructificarea trifoiului. 

Povestea [aunei din Jamaica e mai dureroasă. Ca să scape de şobo- 
lani, s'a introdus pe insulă vreo 9 indivizi dintr'o afurisită fiară mică 

zi 

Mangusta. După ce a stârpit şobolanii, a trecut la purcei, iezi, miei, 
căţei, păsări, ouă din cuiburile făcute la pământ. Urmarea a fost dispa- 
riția unor pasări şi înmulţirea fără măsură a insectelor, pe care nu mai 
avea cine să le stârpească. Abia cu mult mai târziu s'a stabilit un nou 
echilibru în fauna insulei, cu alt aspect decât cel primitiv. 

Nu pot lipsi dintr'un ţinut mai întins carnivorele, cunoscute mai 
mult sub numele de fiare. Pe aiurea sunt puzderie şi rele. La noi sunt 
mai puţintele şi mai ales mărunte. 

Toate se recunosc după colții lungi, ascuţiţi la vârf și îndoiţi, ca 
să se poată lesne înfige în pielea pradei şi să sfâşie carnea, să rupă arte- 
rele. Sunt armele temute ale tuturor carnivorelor dela cel mai puternic 
și mai nebativ, tigrul, până la nevăstuica măruntă dela noi. 

Au colţi, dar trebue să fie şi agere la mişcări, la simţiri. La cel 
mai slab foşnet, trebue să fie gata să sară sau să fie în stare să alerge 
după prada ce i-a scăpat din ghiare. Altfel mor de foame. De aceea au 
trupul mlădios, ca de gumă, cu gât sdravăn; aud bine, văd 


şi în întunerec; simt cea mai slabă suilare. Sunt însuşiri ce le fac 
temute. 


Tipul desăvârşitului carnivor dela noi, este pisica, domesticită 
de pe vremea Faraonilor. 

E un tigru în miniatură, cu toate caracterele crudului carnivor. 
Chiar când pare că doarme, torcând în cotruță, simte foșnetul impru- 
dentului șoricel ieşit din gaura unde se afla în siguranţă. Se pune la 
pândă, se târăște încetişor și când nici nu se aştepta, bietul șoricel e 
în ghiarele ascuţite ale pisicei. 

De aceea reprezentantul tigrului, al leului, al panterei și al celorlalte 
carnivore agere, la noi, nu este nici ursul, nici lupul ci pisica-săl- 
batecă (Felis silvestris), răspândită în toate pădurile din ţară, 
dela munte şi până'n săl- 
ciile din Balta Dunării. 

E un animal destul de 
mare, căci măsoară, cu coa- 
dă cu tot şi peste un metru 
(1,20 m). La înfăţişare nu 
se prea deosebește de un 
motan, cu blană moale, 
deasă, cenușie. La faţă e 
ceva mai roşcat, ca și pe 
dosul urechilor. Aduce însă 
aminte, pe restul trupului 
și ceva de tigru, prin nişte 
dungi mai negre în lungul şirei spinării, din care se lasă spre pân- 
tece altele mai șterse. Se mai deosebește de pisica domestică prin coada 
mai stufoasă, ca retezată la vârf. 


Fig. 9. Pisică sălbalecă. 


1. SIMIONESCU: Fauna României. Tab. 1. 

Sus: Râs; jos: Urs. Din grădina zoologică dela Sibiu. (Foto E. Fischer). 


VERTEBRATE 21 


Cât e ziuă, stă ascunsă în scorbura unui copac, sub o stâncă, în 
vreun desiș. Dormitează și toarce ca și neamul ei din casă. 

De cum se lasă amurgul, se scoală, se întinde, îşi desmorţeşte picioa- 
rele, îşi spală cu limba blana și e gata de pândă. lepurele nu e sigur în 
culcuşul lui, nici veverița sus, ascunsă printre crengile stufoase. Pisica 
sălbatecă sare de minune, se acaţără în arbori, după cum la nevoie 
înnoată şi nu-și întoarce capul, când e flămândă, dela un pește proaspăt. 
Ba uneori îndrăznește să se repeadă şi la un viţeluș de cerb. Are ghiare 
atât de ascuţite, încât când a sărit în spatele bietei prăzi i-a şi rupt 
carotida dela gât. De a dat greş, nu se îndărătnicește să urmărească 
victima ; ca şi pisica din casă se mângâie lingându-și botul și vârtul 
degetelor, așteptând rândul altei victime. 

Imperecherea se face primăvara, cu acelaș miorlăit gălăgios şi 
«stupit » între rivali, ca şi la pisicile noastre. Pisoii, de cum fac ochi. 
se deprind să se acaţere și să se joace pe crengile copacilor, dar mai 
ales să se pituleze aşa, în cât e greu să-i zăreşti. E un obiceiu de apă- 
rare chiar al celor bătrâni. Se întind cât sunt de lungi pe dosul crengii, 
încât se cere ochi ageri ca să-i descoperi. 

Vânătoarea de pisici nu e tocmai uşoară. In furia ei dă şi la om, 
iar cu cânii duce războiu crâncen. Cel mai adesea cânele este învins 
sau măcar cu ochii crăpați. 

E un animal stricător după unii. In Delta Dunării s'au găsit câte 
5—6 lişiţe, numai cu gâtul rupt, provizii pentru vreme rea, când apele 
umflate nu-i vor da răgaz să vâneze lesne. E semn că e şi prevăzător. 

După alţiie folositor prin stârpirea şoarecilor de câmp și al altor 
rozătoare, dușmanii agricultorilor. 


Fiară crudă şi fără cruțare, este râsul (Felis lynz), odată răs- 
pândit din munţii Banatului până'n ai Rodnei. Azi sunt mai rari. 
Prin Banat şi Munţii Olteniei se află tot mai puţini. Nu lipsesc însă 
din pădurile celorlalți munţi ai României, din Buzău şi până'n Buco- 
vina, 

Aiurea râşii sunt mai urmăriți decât lupii. Se ţine socoteală de 
fiecare râs omorât. Așa bunăoară în Tirol ultimul a fost împuşcat 
în 1872 Mai în 3. 

Râsul este urmărit pentrucă, asemenea tigrilor, este setos de sânge. 
Simt plăcere numai când soarbe sângele ce gâlgâie, cald, din arterele 
dela gât, deschise. 

Stă pitulat ca și pisica, pe dosul unei crengi, pe unde ştie că trec 
căprioarele, caprele negre, la adăpat. Dintr'o săritură e în spatele bietei 
victime, când nici nu se gândea că o aşteaptă moartea. Iși înfige ghia- 
rele ascuţite, cu atâta putere, încât, odată, în Norvegia, a intrat în 
stână o capră, îngrozită, buimăcită, în spate cu un râs, care n'a apucat 
să-i înfigă colții în gât, dar nict n'a mai putut să-şi descleşte ghiarele 
încârligate din pielea caprei. 

Prin aceasta tocmai e periculos. LE atât de setos de sânge, încât 
ucide cât poate. Numai patru râşi, într'o vară, au ucis peste 150 capre 
și oi, în munţii noştri. 

Are înfățișarea unui motan cu favorite şi cu câte un moj de păr 
la vâriul urechilor. In schimb are trupul mai gros şi mai ales ghiare 
puternice, care amintesc 
mai degrabă pe al unei 
pantere. Blana e deasă, 
moale, roşieatică pe spi- 
nare, cu pete negre, ce 
variază dela animal la 
animal. Pe burtă şi pe păr- 
tile interne ale picioarelor 
părul este mai albicios. 

Intreaga lui sălbăticie 
din ochi se vede. Cei vechi 
credeau că poate vedea şi 
printr'un perete, de unde 
și vorba «a avea ochi de 
râs », vedere pătrunzătoare. 
Academia dei Lincei, veche 
instituţie științifică itali- 
ană, şi-a luat numele dela 
râs, tipul animalului cu 
vedere ageră. 

Tăria animalului e în 
picioare, înalte, groase, pu- 
ternice, având la degete 
adevărate cultuce de gră- 
sime aşa încât nici nu se 
simte când calcă. Coada e 
scurtă, ca retezată (Tab. 11). 

Are toate însușirile unui 
adevărat animal de pradă. 
Se acaţără ca o veveriţă, 
sare ca un tigru, vede ca un vultur. Rabdă de foame cât poate, în- 
tins, în așteptare, pe o creangă de copac. Dar atunci vai de căprioara 
pe care o întâmplare o aduce pe sub locul de pândă al fiarei. 
De cum aude un foşnet, îşi deschide ochii, care-i strălucesc ca 
două opale. |n tremur îi străbate trupul. E. cu atâta mai atent, cu 
cât foşnitura paşilor căprioarei, ce calcă domol, fără grijă, se întețeşte. 
Când căprioara la rândul ei prinde de veste că e pândită, dă să fugă, 
dar e târziu. Cu o săritură, fiara cade ca o minge în spatele căprioarei. 
Cu ghiarele ca niște iatagane, s'a întipt în grumazul ei, iar cu colții 
îi deschide carotida. Sângele gâlgâie; căprioara se poticneşte; cade cu 


Fig. 10. — Râs împuşcat în M-ții Câineni- Argeş 
(Foto 7. Popescu, Rev. « Carpaţii»). 

gemăt de învins. Ospăţul se termină repede, cât sângele nu se încheagă 
și trupul nu se înţepeneşte. Nu-i plac cadavrele, iar din trupul cald al 
victimei nu sfârtecă decât anumite părţi, cum e sâtul îmbibat de sânge, 
ori măruntaele. 

Tragedia din liniştea munţilor s'a terminat. Potolindu-şi foamea, 
se retrage îndărăt în culcuşul lui, sub o stâncă sau în vizuinea unei 
vulpi. Dacă însă o nouă victimă îi iese în cale, nu se dă în lături dela 
omor. Setea de sânge e mai tare. Omoară cât poate, unde și cum poate. 
Dacă nu găsește vânat mare, nu se dă în lături nici dela o veveriță 
ori chiar şoarece, mai ales în vremea când trebue să ducă de mâncare 
şi puilor, drăgălași ca toţi puii, chiar când sunt ai unei fiare. 

N'are alți dușmani decât pe om, care-l vânează fără cruţare, soco- 
tindu-l drept unul din cele mai stricătoare fiare. Vânătoare periculoasă 
şi mai ales nu totdeauna cu succes, căci inteligența animalului îl face să 
scape din încercuirile cele mai grele. Intr'o clipă e în vârful unui copac, 
pentru ca de acolo printr'o săritură îndrăsneaţă să cadă în ascunzișul 
des al unui stufăriș. E vânat și pentru blana lui, căutată. 


Nu este alt mamifer mai bine cunoscut de popor decât ursul 
(Ursus arclos). 

Sunt copii de târgoveţi, care nu știu cum se mulge o vacă, dar au 
văzut ursul carpatic înaintea casei lor. Ursarii au crija să-l poarte 
pe Moş Gavrilă, dus de nas, până n satele cele-mai depărtate din Câmpie. 
I se cântă: 


Joacă bine, măi Martine 
Că ț'oi da pâne şi masline. 


Ursul, ridicat pe picioarele dindărăt, sprijinit cu cele de dinainte 
de un băț.-ascultă de poruncă, ridicând acum un picior acum un altul, 
rar mornăind de necaz. E plictisit dar docil; n'are încotro. Inelul 
din nări, ca și foamea, îl face să asculte de ursar. 

In schimb a devenit popular. 

Pe aiurea nu se mai vede picior de urs. Chiar dacă îl mai poartă 
ursarii prin Franţa, e vreun urs tot carpatic, ajuns până acolo unde 
fraţii lui de mult au fost stârpiți. Nici în Alpii sviţerieni nu se mai 
întâlnesc decât rar, știuți, numărați, ocrotiţi. 

In schimb la noi, Slavă Domnului, se ascund prin tihăraele mun- 
ţilor înalţi, din Retezat şi Godeanu, până 'n Maramureş. S'au păstrat 
mai numeroși în Munţii Rodnii și Călimani. La o vânătoare mare s'au 
împuşcat până la 6 urşi. Când toamna se scutură jirul şi ghinda, în 
petecul de pădure se strâng urşii pe lângă mistreți, spre a aduna pro- 
vizie de grăsime sub piele, pentru iarnă. S'au numărat uneori și 10—20 
urși, iar la o asemenea adunare, în Carpaţi, sau împuşcat un urs bă- 
trân, doi urși mijlocii, trei ursoaice şi doi ursaci. Se scoboară la nevoie, 
către toamnă şi până în preajma Mănăstirei Tismana. 

Chiar în sălbătăcie e mai de grabă un animal blajin. li dai pace, 
îți dă pace. 

In aparenţă e greoi la mers. Se spune «a merge ca un urs» unuia 
care păşeşte încet, legănându-se. Când însă e în pericol, se acaţără 
ca o pisică ori înnoată de 
minune. Mersul lui e greoi, 
căci calcă pe toată talpa, 
nu pe vârful degetelor ca 
pisica ori râsul (Tab. Il). 

Nu e prost. Chiar în 
popor când se spune cuiva 
că e un urs, nu înseamnă 
ocară. A fi greoi, nu e tot 
una cu a fi lipsit de inte- 
ligenţă. Se bizue pe puterea 
lui şi n'are nevoie să desfă- 
şoare viclenia vulpei. «Lr- 
sul nu se sperie de lătratul 
cânilor ». Când e pericol, 
dă de-a-dreptul, ceea ce 
tocmai îl face simpatic. 

De om fuge; nu-latacă 
decât când e la ananghie 
sau când e surprins. Atunci 
se ridică în două labe şi-și 
aşteaptă duşmanul la trân- 
tă voinicească. Dacă nu 
capătă la vreme un cuţit 
în inimă, strânsura ursului 
poate fi mortală; vorba 
Românului: « îl strânge ca 
ursul în brațe de-i iese 

Fig. 11. — Ursişor carpalic îmblânzil (Foto ochii ». Şi dracul a cunoscut 

0. Witling. Rev. « Carpaţii »). puterea ursului, când s'a 

potrivit lui Dănilă Prepe- 

leac şi a luat ursul din bârlog drept unchiașul bătrân de 999 ani 
și 92 săptămâni. 

Apărându-i omul pe neaşteptate 'n faţă, ursul dă la el, după cum 
se vede din întâmplarea următoare, una din multele citate. 


«Țăranul Ioan Copariu din Viștea-de-Sus, Făgăraş, la sfârşitul lui Octomvrie 
din acest an a suit la munte după lemne de foc, cu carul cu vaci. La locul « Higiul 
Corbilor » a desjugat și a început să-şi «facă lemne », să-și încarce carul. După 
masă, când avea carul încărcat, a pornit — cu securea pe mână — prin pădure 
după vacile, care s'au cam depărtat, păşunând, Ajuns lângă o băltoacă din mar- 
ginea unei poeniţe a dat să o ocolească şi a intrat în pădure. S'a trezit deodată 
cu un urs, care stătea nemișcat, fără zgomot acolo. In aceeaşi clipă ursul îl înșfacă 

de faţă cu labele, îi trage peste cap toată pielea ţestei, îi înfige unghiile în faţă, 
in gât. Copariu cade la pământ în nesimţire; ursul mulţumindu-se cu isprava 
făcută, dispare. La strigătele lui Copariu, vine băiatul acestuia, care se găsea 
lângă car, îl încarcă şi-l duce la spitalul din Făgăraş». (Rev. « Carpaţii »). 


Ceea ce caracterizează pe urs este tocmai răbdarea și jude- 
cata. 

Le face toate cu chibzuială. Cunoaște trecătoarea oilor şi a vitelor. 
Nu se repede decât la vita care a rămas în urmă, rătăcită de cârd. 
La nevoie se ia la întrecere în goană cu un cerb. 

Nu e ca lupul, lacom. Nu mănâncă decât atât cât îi trebue măcar 
că «ursul nu se satură cu furnici ». Intrând într'o stână, îşi ia porţia, 
o oaie, o duce în gură sau subsuoară până la locul de ospătare. 

Nu trăește numai cu carne. E omnivor. li place mult smeura și 
murele ; după miere se dă în vânt. E în stare să sufere împunsăturile 
tuturor albinelor. « ]] tragi de urechi ca să-l duci la miere, și apoi îi 
rupi coada şi tot nu-l poţi depărta dela stup». 

Ingrăşat cu jir, cu ghindă, cu smeură, de cum vine iarna își caută 
un bârlog, sub o stâncă, într'o scorbură de copac bătrân ; se face covrig, 
îşi vâră nasul în blană și doarme. Nu trebue de închiput că doarme dus 
ca hârciogul ori liliacul, ci trăeşte viață domolită. lese din bârlog, dacă 
iarna nu e prea grea, măcar că nu găseşte cine ştie ce de mâncare. 
Atunci e vânat lesne, ademenit printr'un hoit, deşi e foarte prevăzător. 
Cât stă în amorțţire, se hrănește cu grăsimea adunată suh'piele. Poporul 
crede că-şi suge unghiile. De aceea când iese din iarnă, e slab de i se 
numără coastele, dar e și rău, fiind prea flămând. 

Stânele abia aşezate, cunosc prea adesea vizita ursului. Oile nelini- 
ştite fug într'un colţ; câinii latră. Ciobanii apucă facea, instrumentul 
preistoric de apărare, ce stă gata pentru orice eventualitate lângă focul 
ce nu se stinge peste noapte. E o prăjină, despicată la un capăt în care 
se pune iască şi muşchi uscați. In vânt se aprind, dau o flacără slabă. 
Fiara fuge de foc. 

Pe cât sunt urşii de simpatici, dacă-i vezi din depărtare, pe atâta 
ursacii sunt drăguţi, ca orişice copil. Sunt caraghioşi, cu capul mare, 
disproporționat faţă de trup. Işi duc vieața numai într'o joacă, sub 
supravegherea mamei. Se trântesc, se fugăresc, se bat cu labele; în- 
tocmai ca nişte copii. Dacă se întrec cu gluma, mai capătă dela ur- 
soaică o bleandă, de se rostogolesc, mormăind de durere. Se pot îm- 
blânzi, dar când cresc mari, sălbătăcia răsbeşte într'o bună zi. 

Vânătoarea ursului, este întotdeauna legată de oarecare pericole, 
căci ursul rânit nu mai cunoaște nicio frică. 

Dușmani nu are. «Pe urs mulţi câni îl latră, dar se alege cine-l 
mușcă ». Numai omul îi vine de hac. Il pândeşte; îl învinge. Il omoară 
fără milă. Chiar vânătorii cer ca să fie ocrotit, căci dacă se vânează 
cum se vânează, nu va trece mult şi nici în Carpaţii noștri, vestiți pentru 
vânătorile de urși, nu se vor găsi decât tot mai rar. 

Ursul şi râsul se ţin în desişul pădurilor de brad, în apropierea 
plaiurilor înalte. Lupul (Canis lupus) dimpotrivă, la noi, este 
fiara cea mai răspândită. Din ţinutul stânelor de pe munţii înalţi, se 
întâlnește până n plaurul din deltă. 

E tipul animalului hrăpăreţ, ucigând mai mult decât îi trebue. Ursul 
când vine în faţa omului, de obiceiu iea calea 'ntoarsă. Nu se dă 
la el decât dacă e 
atacat. Lupul, dim- 
potrivă, când e lihnit 
de foame, dă și la 
om. In iernile orele, 
victimele omenești, 
din partea lupilor, 
la noi sunt destul de 
numeroase. Se încu- 
metă de intră în sate, 
în curtea sospodării- 
lor. 

Nu e înzestrat cu 
istețimea vulpei. Po- 
porul are o vorbă 
minunată: « Unde se 
Fig. 10.— Dap Miu Rae Ralea Sa "Spargeapielea de up, 

Poti “Pie cârpeşte-o cu cea de 
vulpe ». 

Nu e lipsit însă 
de curaj când e în pericol, după cum la pândă este adesea destul de 
iscusit. Când iese cu lupoaica la vânat, lupul se lasă urmărit, numai 
pentru a înșela pe păzitori; în vremea aceasta, lupoaica se repede în 
turmă, apucă oaia de gât şi o târăşte în ascunzişul, unde își așteaptă 
tovarășul, spre a ospăta împreună. 

E ştiut vicleşugul ce-l folosesc pentru a omori un cerb. Neputân- 
du-se un singur lup întrece cu el din goană, se întovărăşesc câțiva. 
După ce unul fugăreşte cerbul o bucată de vreme, până ce obosește, 
altul îi ia locul. Bietul cerb la cele din urmă cade de osteneală, mai 
ales când zăpada a prins o coajă ce-i taie tendoanele dela pi- 
cioare. 

La înfăţişare seamănă cu un câne ciobănesc, cu care de altfel se 
înrudeşte. E mai supt la pântece, are capul ceva mai mare, botul mai 
ascuţit şi coadă mai stufoasă. Blana lui sură şi-o schimbă prin năpâr- 
lire, mai ruginie vara, mai gălbue iarna, de unde și vorba: «lupul își 
schimbă părul, dar năravul ba». 

E. lacom; iarăși spune vorba isteață a Românului: «la mâncare 
lup, la treabă vulpe și la somn butuc ». Când a intrat într'o stână, omoară 
cu nemiluita. Se citează cazuri când a sfârcuit o treime din oi. 

Vara lupii stau în desişul pădurii. Nu se prea arată la câmp. larna 
însă, când zăpada se aşterne peste tot şi gerul face ca orice vietate 
să stea la adăpost, lupii devin periculoși. Vara trăiesc singurateci, cel 
mult părechi-părechi. Iarna se adună, în potăi, uneori de sute de 
indivizi. Sunt groaza locurilor. Vai de omul care le iese 'n cale. Nu 
rămâne din el nici ciolanele. 

De aceea sunt urâţi și urmăriţi. In Anglia ori Danemarca nu se mai 
întâlnește picior de lup. In Germania, cu toate că sunt mereu omoriţi, 
vin din Rusia și fac numeroase victime chiar între oameni. La noi sunt 
pline pădurile de lupi. Nu e iarnă mai grea în care să nu se întâmple 
nenorociri omeneşti din pricina lor. 

Lupoaica fată câte 4—46 lupişori, orbi la început, mai pe urmă drăguţi 
ca şi căţeluşii. Cât e lupoaica de fiară, pentru puii ei are o grijă deose- 
bită. Când simte vreun pericol, îi mută din loc în loc, ducându-i în gură. 
După trei ani, puii ajung tovarășii bătrânilor, cari pot să trăiască şi 15 ani. 

Pretutindeni sunt vânațţi. Se fac de obiceiu bătăi cu hăitaşi. Cânii 
sunt de ajutor, ducând amarnică luptă, măcar că mulţi cad sfârticaţi 
de lupii înfuriați. 


Rar animal care să se fi bucurat de mai multă pomenire ca vulpea 
(Cunis vulpes). Poporul nostru, ca și altele de altiel, îi cunoaşte 
de minune obiceiurile şi însușirile, încât o ia drept exemplu, spre a da 
mai multă plasticitate vorbelor. De vrea să-i spuc cuiva că e șiret, 
îl numeşte «vulpoi bătrân ». De vrea să laude istețimea cuiva, tot de 
vulpe amintește, iar vorba «la treabă vulpe, la somn butuc », înseamnă 
că e luată și ca exemplu de hărnicie. 

De altfel vulpea procură adesea prilej omului să o observe, când 
n'o poate prinde ori împușca. Nu rar dă târcoale prin gospodării, strân- 
gând de gât câte-o găină, mai ales că omul i-o pune la îndemână, ne- 
având obiceiul să o închidă în coteţe. (Iab. [.). 

Cine nu cunoaşte chipul vulpei? In cărţile cu istorioare chiar pentru 
copiii mici, ea e cea mai adesea figurată. 

Aduce la trup cu un câne, numai că are botul mai ascuţit, iar coada 
stufoasă, o ţine orizontală, când aleargă sau o târâie când păşeşte 
agale. Pe zăpadă lasă o dâră, după care își trădează prezenţa. Blana 
roșcovană, deasă mai ales iarna, e pieirea ei; caţaveicile gospodinelor 
înstărite cu blană. de vulpe sunt căptușite. 

Vânează singură, spre deosebire de lup. Numai dacă e lihnită de 
foame se avântură de iasă din bârlog ziua. Alttel stă ascunsă în vi- 
zuinea ei, pe care uneori o împrumută dela bursuc, printr'un şiretlic. 
Ştie că bursucului îi place curăţenia. Vulpea stropește cu udul ei rău 
mirositor intrarea în casa bursucului, care Ja urmă se lasă păgubaş, 
mutându-se aiurea. 

Cum înserează iese la vânătoare. Prinde orice-i vine în cale. Nu alege: 
șoareci ca şi găini, ouă de păsări ca şi carne de prepeliță. Mult îi place, 

ca şi ursului, mierea. E singura ei slăbiciune, după care se dă în vânt, 
răbdând împunsăturile albinelor. Răzbită de foame însă nu se dă în 
lături să mănânce şi din cadavrul unei semene. E un soiu de canibalism. 


« In ocolul Firiza, în 1919, observ că pe marginea unei spălături de apă se 
apropie o vulpe având în gură un corp mai măricel. Mi s'a părut o găină. Trag. 
Vulpea cade deodată, dar în clipa următoare, cu o săritură. a qispărut. Mergând 
la locul împușcăturii, cu surprindere constat pe zăpada stropită de sânge un cap 
de vulpe. Cercetându-l m'am convins că e dintr'un cadavru de vulpe. In fundul 
erosiunii găsesc moartă şi vulpea împuşcată (A. Aovato, din Rev. «Carpaţii »). 


E un animal deştept, dar şi curagios. Când e prinsă în capcană de 
un picior, are curajul să și-l taie singură, numai să scape cu viaţă. 
Mai anul trecut un vultur şi-a înfipt ghiarele într'o vulpe și a sburat 
spre a o duce la cuib. Vulpea nu şi-a pierdut cumpătul; şi-a înfipt 
colții în gâtul vulturului de l-a omorit. Au căzut amândoi din înălțime. 

Vânătorii povestesc multe minunăţii despre vulpi, deosebite de 
acea istorisită de Odobescu în « Vulpea cu coada bearcă ». 

Este înzestrată cu atâtea însuşiri, încât face faţă oricăror întâmplări. 
In copaci se acaţără lesne; se târăște pe burtă ca un şarpe; e ușoară 
la sărit ca o pisică; numai la înnotat nu se prea încumetă. Dar pe lângă 
toate e atât de isteaţă, încât o face mai puternică; e atât de şireată 
încât îşi scurtează calea; e atât de curajioasă uneori încât ai crede 
că nu-şi dă seama de pericole şi atât de răbdătoare încât se avântură 
oriunde şi oricum. 

Numai când e prea înfometată, uită de prudenţă. E. înşelată de 
chematul vânătorului, cu un flueraş de lemn prevăzut cu o limbă de 
metal, prin care imitează vaetul iepurelui prins. Uneori vânătorul 
dibaci o ademeneşte imitând țâţâitul şoarecelui. 

« Vânatul vulpii la chemat», povestește un vânător în revista 
Carpatii, «are mult farmec. În primul rând cadrul în care se petrece: 
seară de iarnă încremenită în linişte, cu culorile reci trezite de lună. 
Apoi întrecerea în isteţime cu şiretenia vulpii. L.a chemat trebue să fii 
mai vulpe decât vulpea ». 

Omul este singurul ei dușman periculos, mai ales dacă îşi ia în 
ajutor cânele. Lupul o atacă uneori, dar ea ştie aşa de bine să nu-i 
iasă în cale când e flămând, încât nu intră în socoteală ca vrajmaș. 
Mai are un duşman, împotriva căruia luptă din greu: puricii. Cât poate 
se scarpină, se vânjoleşte în praf pe spate, ca și rânele, dar tot nu 
scapă uşor de ei. 

De altfel vânătorile de vulpi nu sunt ușoare. Stau în față două 
jiinţi, care se pândesc, se urmăresc. Oricât de şireată ar fi vulpea, 
omul la cele din urmă îi găseşte ac de cojoc. 

Este cel mai răspândit carnivor la noi ca şi aiurea, măcar că este 
vânat atâta. Pe unde sunt mulţi lupi, vulpile se ţin la o parte. Cu cât 
lupii sunt răriţi, în locul lor se înmulțesc vulpile, căci vulpea poate să 
fete şi 12 pui, pe care-ipăzeşte şi-i îngrijeşte ca orice bună mamă. In 

primele zile nu-i părăseşte o clipă. După ce cresc ceva, nu lipseşte de 
lângă ci decât până ce-şi molcomește foamea şi prinde măcar un şoa- 
rece de-] aduce copiiler. 

« Se citează cazuri când puii luaţi la crescut sunt vizitaţi de mamă 
fără frică de om; le aduce şi de mâncare» (Brehm). 

Blana de vulpe are bun preţ, mai ales fiindcă din roșie poate 
ajunge argintie. Incercările dela Codlea lângă Braşov de a creşte 
vulpi argintii nu au ajuns la bun sfârșit. 


Năpaste cade une ori și pe animale, nu numai pe oameni. 

Bursucul zis şi viezure (Meles meles) este unul din ani- 
malele dela noi, care aduce mai mult bine decât rău. Curăţă pământul 
de jivinile mărunte, cu adevărat stricătoare omului. 

Trăeşte singuratec, în tihnă pe cât se poate. Omului retras din 
lume i se spune «bursucy. Nu cată gâlceavă nimănui. Nu duce bună 
înţelegere nici cu semenii 
lui ; în perioada împereche- 
rii, cât își suferă tovarăşa 
sub acelaș acoperiș. Copiii 
rămân în grija mamei, până 
ce pot să-şi caute singuri 
de hrană. Atunci se îm- 
prăştie care încotro. 

Cât e ziuă, bursucul stă 
în umbra vizuinei sale, pe 
care ş'o sapă singur, sub 
un dâmb din preajma pă- 
durii, cu mai multe deschi- 
zături, spre a avea la nevoe 
pe unde ieşi, fără să fie Fig. 13. — Bursuci. 
văzut. Picioarele de dina- 
inte vânjoase, cu ghiare 
lungi, îi servesc la săpat. Cu picioarele de dindărăt, asvârle țărâna 
afară. lIşi sapă o cameră largă, unde să se poată învârti în voie. 
CO) netezeşte pe dinăuntru şi o ţine curată. Curăţenia este una din însu- 
şirile lui alese; ar putea fi imitată și de mulți oameni. și sapă 
anumit loc pentru necurăţenii. Cumătra vulpe ştie de această meteahnă 
a bursucului și pentru a căpăta vizuinea fără muncă, se murdărește 
până aproape de camera în care stă bursucul. Acesta își ia lumea "n cap. 

Cei ce l'au văzut spun că e mai mare dragul să priveşti, cum, desdedi- 
mineaţă, își face cu grijă toaleta, nesuferind să-i fie murdară blana. 

E foarte prudent când părăseşte locuinţa. 

Işi scoate încet capul cu un rât ca de porc, încondeiat cu două 
dungi negre, ce-i trec în lungul obrazului până la urechi. Dacă e liniște, 
iese încet, tiptil şi se pune la sărit, răsturnându-se când pe spate, când 

frecându-și burta de pământ. In acest chip își leapădă mărunţeii mu- 
safiri nepoftiți și supărători. 

Cum se înserează se avântură după hrană. Păşeşte prudent, negrăbit, 
legănându-se ca ursul şi călcând pe toată laba, cu capul puţin plecat 
înainte. Nu fuge decât dacă e silit. Nu vrea să-și cheltuiască din gră- 
simea agonisită cu grea trudă. Mănâncă de toate. Primăvara şi vara se 
mulțumește cu rădăcini, cu insecte şi mai cu seamă cu râme, pe care 
le scoate din pământ cu mult meșteșug. Nu se dă în lături dacă-i iese 
înainte vrcun șoricel ba chiar vreun şoldan. Ca şi ursul, îi place la nebu- 
nie mierea de albine sălbatece. Nici nu se sinchisește de împunsăturile 
lor sau chiar ale viespilor, căci are piele groasă, căptușită cu multă 
slănină. Toamna se îngraşă cu mure, smeură, pădureţe; dacă dă peste 
vreo bulgăric se îndoapă cât poate cu sfeclă, morcovi. Nu caută mor- 
tăciuni, dar la nevoie, când le găseşte, nu le înconjură. Spre deosebire 
de vulpe ori dihor, de gospodăria omului nu se apropie. Se fereşte de 
câni, dușmanii lui. Cel mult îndrăsneşte să se avânture în vii, căci îi 
plac strugurii copţi şi dulci. 

La înfăţişare aduce mai mult cu un pore decât cu neamurile lui 
apropiate: dihorul, nevestuica etc. Are capul mai lungăreț şi gâtul 
mai lung; la şolduri e mai înalt decât la greabăn. La mers însă, amin- 
tește mai mult de urs. Ingrășat bine spre toamnă, de cum se înteţeşte 
frigul, se îngrijeşte de odihna de peste iarnă. Cară frunzar, mușchi, 
de-și aşterne! salțea moale., Se înfundă în odaia lui, se face covrig, cu 
botul între labele de dinainte și se pune pe somn. Nu doarme butuc, 
ca marmota. Când vremea se mai îndulceşte, iese din vizuine şi se 
soreşte, desmorţindu-şi picioarele. Toată iarna se hrănește cu grăsimea. 
de sub piele, adunată de cu vara, aşa încât primăvara, ca și ursul, 
abia se ţine pe picioare. Repede — repede își vine în fire. 

Pe nedrept omul este duşmanul lui cel mai nemilos. Il pândeşte 
şi-l împușcă. II scoate din cotlonul lui prin ajutorul cânilor bursucari, 
mici la trup şi cu picioarele date "n lături, de se pot vâri în vizuine. 
Alte ori îi sapă vizuinea şi-l prind de după gât cu un soiu de cleşte, 
căci de frică, bursucul se ghemueşte într'un colţ, dacă vede că nu poate 
fugi. Se prinde şi cu capcane. 

Și toate acestea, pentru ce? Numai pentru pielea groasă cu care se 
îmbracă geamandanele mari, ca şi pentru perii lui lungi din care se fac 
bidinele şi perii. Nu se ţine deloc seamă, că este folositor omului. 


O întreagă familie, veche ca origină, de carnivore mărunte, ţin 
locul la noi marelor fiare de pe aiurea. Sunt mărunte, dar numeroase 
şi felurite. Nu se dau la boi, ori la cerbi; se reped însă la o căprioară 
sau la viţeii de cerb ca şi la toate erbivorele mai mici; pasările cad 
obişnuit victime acestor crude fiare. 

Cel mai mare e jderul (X/ustela martes); deşi nu are nici un metru 
lungime cu coadă cu tot, se încumetă să se repeadă și la o căprioară, 

de-i rupe arterele dela gât. Incolo: iepure, guzean, găinușe, dar mai 
ales veveriţele nu scapă de ghiarele lui. Nu e locuitor mai mărunt al 
pădurilor, în care jderul îşi duce viaţa, la munte mai mult decât la 
deal, deşi se întâlneşte și în pădurile 
din Tulcea, care să scape de colții 
lui ascuţiţi. Vânând mai ales noap- 
tea, furişindu-se fără să fie simţit, 
biata pasăre nici nu icneşte când e 
prinsă de gât în somn. Impresio- 
nantă şi plină de peripeții tragice e 
mai ales lupta între jder şi veveriţă, 
cele două gimnastice neîntrecute 
pentru care nu există creangă pe care 
să nu poată sări, după cum nu le 
sperie nici spaţiul dela un arbore 
la altul. In ochii uneia citeşti voința 
de a birui, flacăra lăcomiei și a 
ferocităţii; în ai celeilalte groaza 
în faţa dușmanului temut. Fer- 
bințeala luptei este atât de mare, 
încât nu se oprește nici în fața 
omului care întâmplător asistă la această urmărire, tablou din trage- 
dia liniştei din pădure. 
Că se dă şi la căprioare, e dovadă povestirea alăturată: 


Fig. 14. — Jder. 


«In vara anului... nu uitaţi: vara, — aflând, că într'un desiş s'ar fi cui- 
bărit două lupoaice cu căţei, am aranjat două goane, împuşcând o lupoaică şi 
un pui. Intr'a doua goană -- fiind la răscrucea unor drumuri — îmi vine o că- 
prioară mare, foarte bine desvoltată. Zbiera tare şi dureros şi era plină de sânge 
dela gât pe piept și picioarele dinainte. O credeam numai rănită, dar tot nu pu- 
team înţelege cauza rănirii, mai ales că rana trebuia să fie foarte gravă ca să poată 
produce atâta belşug de sânge. Imi era apoi suspectă şi de neînțeles întreagă pur- 
tarea ei. Zbiera, din când în când sta şi plecându-şi capul şi-l lovea cu piciorul, 
apoi se ridica pe picioarele dinapoi şi cu cele dinainte își lovea iar capul, tremura 
și-și scutura iar capul, apoi iar fugea... 

« Ajuusă în dreptul meu abia la 15 paşi — văd, că pe gât, de o parte, purta 
ceva mare, rotund și negru. De-acolo izvora sângele. Văzând-o și așa pierdută, 
trag la gât, în negreaţă. Cade în foc. 

Şi ce credeţi? Un jder sta agăţat de gâtul caprei, în care își rosese un loc 
cât palma. A rămas mort în acest « cuib > nedescleştându-şi din carne ghiarele 
ori gura, nici chiar după moarte. 

lată deci, isprava jderului, a « motanului » sau a «+ mâțucului +. (4. Boţian, 
în Rev. « Carpaţii»). 


„Jderul e svelt, mlădios; trupul subțiat e acoperit cu blană deasă 
mătăsoasă, peirea lui. Are picioarele subţiri, vânjoase, cu ghiare ascuţite. 
Coada lungă, stufoasă, e o cârmă minunată în saltimbancele lui sărituri. 

In pândă are răbdarea ursului, isteţimea vulpti, agerimea vulturului şi 
mişcările şarpelui. Stă tupilat ceasuri întregi, pe o creangă, în aşteptare. 

Când socoate clipa prielnică, se repede ca o săgeată asupra pradei 
care nici nu bănuește că moartea e atât de aproape. 

Pe la mijlocul primăverii, când ferbinţelele îl prind şi pe el, se sben- 
gueşte ca un nebun. Nu-şi găseşte loc, luptându-se bărbaţii între ei. 
Femeia naște câţiva pui, orbi, într'un cuib făcut de regulă în scorburi 
de copaci. 

Dușmanul lui neîmpăcat e omul. E vânat ori prins în capcană, 
căci blana deasă şi moale, colorată, iarna castaniu, vara mai deschis, 


are bun preţ. Pielcelele de jder dela noi sunt foarte apreciate la târgul 
de blănuri din Lipsca. 


Mai mic decât jderul este dihorul (Mustela putorius), spaima 
gospodăriilor. Se întâlneşte pretutindeni în țară la noi, dela munte 
până în şes, mai rar în păduri sau în Bărăgan. 

Cum înserează se furișază ca un tâlhar. Nu e pretenţios ca vulpea. 
Ajunge până la găini; dacă poate fura una, strângând-o de gât ca să 


Fig. 15. — Dihor. 


nu cârâie, e bucuros. De nu, se mulţumeşte cu ce-i iese în cale: guzgan, 
şoarece de câmp ori chiar cărăbuşi. Temeiul hranei lui în ei e; prin 
stârpirea lor mai răsplăteşte din daunele ce aduce omorând pasările 
din curte. Nu se teme chiar de viperă, căci nu-i pasă de veninul ei. 
Cât e de mic, n'are nici 10 cm lungime, nu numai că e neastâm- 
părat, dar e un îndrăsneţ fără pereche. Se încumetă uneori să sară și 
la om, când e mânios, iar de vulpe ori câni nu se întimidează. Le 
rezistă. Nu-l pot suferi din cauza unui miros urât ce-l împrăștie, ceea ce 


VERTEBRATE 33 


uneori îi trădează urma. Blana lui castanie pe spate, aproape neagră 
pe burtă, are pe gât şi pe coaste un abur mai deschis. 
Dihorul se recunoaşte lesne după niște pete albii îndărătul ochilor. 


Mai drăgălaşă, dacă se poate spune aşa de o mică şi crudă fară, 
dușmanca de temut a cotețelor de păsări, este nevăstuica 
(Mustela vulgaris), comună la noi. Seamănă mai mult cu jderul, 
dar e mai mică, mai 
subţirică, cu picioarele 
scurte şi botul ascuţit. 
Blana ei, moale, e mai 
deschisă la culoare dar 
tot castanie-cenuşie, mai 
închisă pe picioare. Sub 
gât are o pată albicioa- 
să, care se prelungeşte 
pe piept cam până în 
dreptul picioarelor de 
dinainte. 

Nu e animal la noi 
mai drăcos, mai îndrăs- 
neţ și plin de deşteptă- 
ciune, ca nevăstuica. In- 
trece în mişcări pisica, 
iar în isteţime vulpea. 
Nici de om nu-i pasă. 
Se arată înaintea lui în 
amiaza mare. Ba uneori 
e atât de obrasnică de se rățoește la om, ca şi când ar vrea să se 
măsoare cu el, deşi repede își schimbă gândul. 

Nu e rar când apucă vaca ori un cal de picior. Poporul crede că 
mușcătura ei e veninoasă şi de aceea piciorul se umflă unde a fost 
muşcat. Ca să-i treacă, se pune o piele de nevestuică în apă neîncepută 
cu care se spală rana. 

Dai s'o prinzi? Se bagă și în bortă de șoarece, aşa e de subţire. 
E ca un şarpe. Cap, gât, trup e tot una de gros, iar picioruţele sunt aşa 
de scurte încât s'ar târi în mers, dacă nu ş'ar încovoi mijlocul. Acuma 
se lungește de se face una cu pământul, acum se ridică pe picioarele 
din dărăt şi-i umblă căpuşorul în toate părţile cercetând zarea. 

O asemenea dihanie uşoară, mlădioasă, iute, înarmată cu ghiare 
ascuţite şi cu colți mai ascuţiţi, este un duşman neîmpăcat pentru 
toate animalele mici. Când intră în coteţele cu pui, omoară mai mult 
decât poate dovedi cu mâncarea, iar șoarecii, guzganii nu scapă de ea. 
Nici chiar cârtiţa ori hârciogul nu sunt siguri în tunelurile lor subpă- 
mântene, căci nevăstuica pătrunde până în adâncul lor. Chiar iepurele 


Fig. 16. — Nevăstuica (d. Rev. « Carpaţii »). 

nu poate să se odihnească liniștit de răul ei. Ştie bine unde e carotida 
și cu o mușcătură o rupe. Sângele gâlgâie, iepurele închide ochii pentru 
vecie, iar fiara cea mică soarbe cu nesaț lichidul roşu. 

Are şi ea duşmani, nu e vorbă. Cel mai rău e tot omul, deși pe nedrept 
după unii. Mai mult rău aduc guzganii și şoarecii stârpiți de o nevăstuică, 
decât poate aduce aceasta când a scăpat într'o găinărie neînchisă. 

Grecii vechi au domesticit-o, înaintea pisicii, tocmai pentru stârpirea 
şoarecilor. La noi însă e socotită ca prea stricătoare, spre a fi cruţată. 
Găinile, în satele noastre, dorm unde pot; în pragul casei, într'un coşar 
deschis sau pe copaci, iar cloşca îşi adună puii sub aripi, unde poate. 
Atunci se înţelege că și nevăstuica nu prea îi înconjură ; ori cum carnea 
de pui și pentru dânsa e mai fragedă decât cea de guzgan. 


Hermelina, helghea sau cacomul (Mustela erminea). in 
fauna ţării noastre nu lipseşte nici animalul a cărui blană era odată 
purtată numai de domnitori. Pe portretele vechilor conducători ai 
Principatelor ro- 
mâne, se poate 
vedea măcar un 
guler alb de ermi- 
nă, pistruiat cu 
puncte negre, vâr- 
ful cozei dela ace- 
laş animal. 

Hermelina este 
îmbrăcată vara ca 
şi nevăstuica ;cum 
dă înspre toamnă 
însă începe a în- 
albi, iar iarna nici 
n'o mai cunoşti. 
Peste tot e albă 
ca zăpada, numai 
pe la gât şi pe la 
încheieturile pi- 
cioarelor pare că e unsă puţin cu pucioasă. Vârful cozii, mai lungă decât 
a nevăstuicei, rămâne neagră. Şi aşa e toată iarna. Primăvara năpârlește 
şi se îmbracă din nou cu haina castanie. 

La noi e destul de comună; își alege loc de odihnă chiar şi în podul 
grajdurilor. 

Are toate obiceiurile neamului. 

Vânătoarea o începe cum dă într'amurg; nu-i poate scăpa niciun 
animal mai mărunt, căci se acaţără de minune, se furişază ca o şopâilă, 
sare ca o mâţă și înnoată, la nevoie, ca o vidră. E dușmanul cel mai neiîin- 
păcat al guzganilor de apă şi al întregului neam şoricesc. Când e pericol 


Fig. 17. — Hermelina. Blană de vară şi de iarnă. 

mai mare, cu un soiu de mârâit drept chemare, se adună mai multe, 
ca din pământ. 

Chiar la om se repede. Brehm citează următoarea mărturisire a lui 
Wood: « Un om care se preumbla prin împrejurările localităţii Ericklade, 
văzu două hermeline culcate în drum. N'are ce face?; asvârle cu piatra 
în ele, lovind una. Cealaltă se repede la om, năzuind să-l muşte de 
gât. Mârăitul ei furios, a fost auzit de alte animale din apropiere; au 
ieșit din ascunzişul lor, au dat năvală spre dușmanul comun și toate tot. 
spre gât se repezeau. Nu ştia omul cum să scape de fiarele mărunte. 
Noroc că era gros îmbrăcat şi la gât avea o cravată care-l apăra. Dar 
tat s'a ales cu răni pe mâni și la gât şi cu hainele sdrenţuite ». 


Lutreola, noriţa ori niurca (Mustela lutreola). Prin 
Deltă ca şi pe lângă Balta Brăilei, trăieşte acest animal care se aseamănă 
şi cu dihorul (i se mai 
spune dihor-de-apă), dar 
aduce şi cu vidra. 

E mai mare decât 
jderul (35 cm.), având 
o coadă lungă (15 cm) 
şi botul ascuţit. E îm- 
brăcat cu o blană deasă, 
netedă, cu păr scurt, de 
culoare castanie închisă, 
aproape peste tot cor- 
pul. Picioarele ca ale 
dihorului au degetele 
unite între ele ca la 
vidră. 

E înnotător mai di- 
baciu decât nevăstuica. 

Pe uscat e tot aşa Fig. 18. — Lutreola (R..) 
de stăpân pe mişcări, ca 
și în apă; se hrăneşte 
şi cu guzgani, dar îi place mai mult broaştele, peştii și culbecii. Nu se 
prea îndepărtează de apă, alegându-și locuinţa în mal, furând-o dela 
vreun rozător oarecare. Sunt mai multe în Muntenia ori Dobrogea 
decât în Ardeal dar ajunge și în Bucovina. 

Niurca e mai puţin inteligentă ca neamurile ei, deşi nu ce lipsită 
nici de simţuri agere, nici de curaj la atac. 1 se cunosc de altfel prea 
puţin obiceiurile. 

E urmărită pe aiurea pentru blana fi scumpă. 


Peştii în apă nu duc vieață mai liniștită decât animalele terestre. 
Se mănâncă între ei: peştele mare înghite pe cel mic. li mănâncă fel 
ge 

de fel de păsări. Dintre mamifere vidra (Lutra vulgaris) nu gustă 
alta nimic decât pești şi raci. 

Obiceiurile ei, conformaţiunea trupului sunt în legătură cu mediul 
din care își capătă hrana. E unul din animalele cele mai inteligente, 
cele mai dibace, cele mai drăgălașşe. 

După înfățișare e ca un jder, dar mai lung (| m.). La bot seamănă 
cu un câne; cei vechi o numeau câne-de-râu. Trupul mlădios e îm- 
brăcat cu o blană deasă, cu peri mari, lungi şi aspri, sub care alţii sunt 
mai scurți, moi, o adevărată flanelă. Oricât ar sta în apă, nu străbate 
umezeala prin ei. 

E de culoare castanie pe spate, mai deschisă pe burtă. Coada e 
lungă, iar degetele cu ghiare sunt unite printr'o pieliță, ca la rață. Are 
ochii vioi, urechile mici şi dinții ascuţiţi. 

Așa e animalul, făcut să poată ori- 
când înnota. Cânde pe uscat are mișcări 
yreoaie; se târăște ca un șarpe, se aca- 
ţără pe copaci mai anevoie. Cum s'a asvâr- 
lit în apă, nici peştii nu o întrec în înnot. 
Contra curentului, lăsându-se dusă de 
curent, se joacă întocmai ca un pisoi 
în odaie. Acum înnoată pe spate, acum 
pe o coastă, acum se afundă de n'o ză- 
reşti. Nu-i yezi urma decât după bulbucii 
de aer ce iese dintre firele de păr. Din 
vreme în vreme îşi arată vârful botului ca 
să respire şi apoi iarăşi se afundă. 

Inghite peştii mici în apă, scoțând 

Fig. 19. — Vidră (R.). numai botul afară. Pe cei mari îi târăşte 

pe țărm, îi pune pe o piatră, pe un trun- 

chiu de arbore şi nu mănâncă decât anu- 
mite părţi: urechile pline cu sânge şi muşchii dela spete. Când e peştele 
mare, rămâne aproape întreg. "Ţăranii din Anglia, unde pescuitul în 
apele proprietarilor era oprit, pândesc vidrele şi sunt bucuroşi că le 
lasă şi lor ceva, fără să intre în bucluc cu păzitorii lacurilor. De altfel 
ca toate neamurile ei carnivore, este lacomă, ucide cu nemiluita. 
Sătulă fiind şi dacă vede un peşte mai la faţă, se repede și-l prinde. De 
aceea e vânată din cale afară; nu e vorbă că și blana ei e de preţ. 

Știindu-se urmărită de oameni, fuge de ei. Cât e ziuă, stă în vizuinea 
săpată în malul apelor, cu o ieșire sub apă şi cu alta, de aerisire, printre 
tufişuri. In lăuntru își face culcuş moale. Numai noaptea iese la pândă. 

E un vânat anevoios, căci cum e vioaie, curajoasă, vânjoasă, de- 
șteaptă și cu simţurile agere, ştie uşor să se joace cu vânătorul. La 
nevoie, ca să scape de câni, se afundă în apă şi... ia-o de unde nue. 

Iarna e mai greu de ea. Apele sunt îngheţate, unde şi unde cu câte 
o deschidere în ghiaţă. Pe acolo se vâră în apă, dar de ieșit tot pe acolo 

trebue să iasă dacă nu găseşte o altă gaură nu prea depărtată, pentru 
ca să poată respira. Vânătorul o pândeşte şi e mai lesne împușcată. 

Pentru mai bună pază, trăieşte izolată. Numai cât ţine dragostea, 
are nevoie de tovărășie; atunci se joacă, perechi-perechi, prin apă, 
ca niște foci. După aceea iar își duce vieaţa separat. 

Femeia fată după vreo nouă săptămâni, doi-trei puişori orbi la 
care ţine ca orice mamă. Când îi iei, tânjeşte după dânșii, lăsându-se 
chiar ușor prinsă, atât de abătută ce e. 

Având însușiri aşa de alese, lesne se domesticeşte, dacă e crescută de 
mică ; ba chiar se desvață de a mai mânca pește. Fiind inteligentă, ajunge 
să se ţie de stăpân ca şi un câne, să se joace cu el, să vie când o cheamă, 
să-l păzească. Poate servi, chiar la vânat. Chinezii, meșteri în domesti- 
cirea animalelor, se slujesc de vidre, ca şi de cormorani, la prins pește. 

Pe aiurea se împuţținează pe zi ce merge, căci iazurile sunt mai 
îngrijite, nu ca la noi să le prindă stutul. Stăpânul lacului nu prea 
iubeşte să i se omoare peştele fără câștig. Prin deltă şi de-a-lungul 
Dunării mai ales, se adăpostesc mai lesne şi nu-şi prea bat mulţi capul 
cu ea, peşte fiind din belşug. De aceea la noi nu e rară. 


Ord. Copitatelor. 


Sunt mamifere cu vârful degetelor! învelite în-câte o copită. 

Unele au degete neperechi (Imparicopitate). Reprezintă o ramură 
în stingere dintre mamifere. Tapirul și Rinocerul au trăit pe la noi în 
vremea terţiară, acesta din urmă şi în cvaternar. Azi sunt restrânși 
în unele regiuni din Asia (India, Insulele Sunde) sau în Africa. Și 
neamul calului, domesticit, e în regresiune. In America de Nord, 
obârşia strămoșilor lui, a fost introdus în timpurile istorice, de euro- 
peni. Azi se găseşte pe toate continentele, dar domesticit. 

Copitatele cu degete perechi (Paricopitate), dimpotrivă reprezintă 
o ramură în plină desfășurare, întâlnindu-se pe toată fața continen- 
telor, fie sălbatece, fie domesticite. Printre ele unele rumegă după 
ce a înghițit mâncarea (Rumegătoare). Sunt cele mai numeroase şi 
pe la noi. 


Nerumegător este mistrețul, porcul sălbatec (Sus scrofa), 
cu înfățișare atât de deosebită de a celorlalte mamifere de pe la noi. 
Seamănă cu porcul domesticit, căci sunt neamuri apropiate; cel 
din curte, cu varietăți atât de multe, se trage doar din mistreţ. 

Acesta este mai aspru la căutătură, cu capul mare, înalt la greabăn. 
Când îl zăreşti îți dă impresia de putere sălbatecă, ageră. 

Tăria lui e în gât şi cap. Râtul gros e ferul plugului ce scormoneşte 
pământul; după râmăturile lui îi dai de urmă. Capul, dar mai ales 
râtul, e şi arma lui de apărare. De colții lui mari, lungi, îndoiţi, se fereşte 

nu numai cânele, dar şi ursul. Sunt pumnale primejdioase cu care ușor 
spintecă burta oricărui duşman ce s'ar apropia fără precauţie. De aceea, 
temut, nu prea e atacat chiar de lupul flămând, căci îşi teme pielea. 
Nu i-ar fi de folos lupului nici să sară în spatele mistreţilor. In pielea 
groasă dela ceafă mistrețul are o adevărată pavăză la grumaz şi în 
dreptul umerilor, existând o placă cornoasă de 2 degete de groasă, pe 
care chiar glontele cu greu o străbate. De altfel şi pe restul trupului 
are piele groasă şi păr lung, negru, care l apără de minune. Scărpi- 
nându-se mereu de coaja copacilor, mai ales în pădurile de brazi, ajunge 
să capete pe piele o pătură de râşină, iarăşi apărătoare. 

De aceea trăeşte ne- 
supărat de nimeni, aiară 
doar de vânători. li 
place umbra pădurilor, 
prin apropierea apelor 
şi a mocirlelor în care se 
bălăceşte în vreme de 
arşiță, un obiceiu şi al 
rudei sale îndepărtate, 
hipopotamul, ca şi al 
porcilor domestici. 

Se hrănește cu jir, cu 
ghinaă, cu rădăcini, dar 
nu se dă în lături să mă- 
nânce și insecte, şerpi, 

Fig. 20.-— Mistrețul (d. Faideau şi Robin). ouă de pasări sau șoareci 

de pădure.  Mănâncă 
de toate; e omnivor. 

Spre toamnă când fructele sunt coapte n'are nici-o grijă. Atunci 
se îngraşă bine. Atunci este însă şi stricător, căci iese din pădure şi se 
îndreaptă noaptea spre ogoarele cu păpuşoi ori cu cartofi. Dă o grijă 
mai mult agricultorului, trebuind să facă focuri de găteje şi să stea 
la pândă toată noaptea. 

Atunci, către toamnă, cade mistrețul şi în fierbinţelele dragostei. 
Vierii dau luptă straşnică între ei, cu furie, repezindu-se unul la altul. 
Colţii sdraveni nu sunt folosiţi atâta în contra duşmanilor cât în lupta 
dintre bărbaţi. Cel învins, de multe ori cu o rană grea, se retrage gro- 
hăind; cel învingător se bucură de favoarea scroafei, care aşteaptă 
liniștită prin apropiere. De aceea și colții sunt mai ascuţiţi, mai peri- 
culoşi, la mistrețul de 3—4 ani, în plină putere. La cei bătrâni, colții 
se îndoaie în afară, se rod şi de multe ori se rup. 

Cât de meşteră este natura în cele mai neînsemnate amănunte! 

După 4—5 luni, seroafa fată 4—10 godăcei, drăguţi prin îmbrăcă- 
mintea lor, care se deosebeşte cu totul de a părinţilor. Pe când bătrânii 
au părul, iarna, negru-cenuşiu. iar vara mai roșcat purceii sunt cu 

Sus: Cerbi şi căprioare; jos: vulpi. Din grădina zoologică dela Sibiu. 
(Foto E. Fischer). 

părul gălbui şi cu dungi negre şi albe în lungul trupului, pare că i-ar 
fi însemnat cineva anume cu un penson. 

Veseli, sglobii, ca puii tuturor animalelor, nu se depărtează de 
scroafă nicio minută. Alăturea de mamă, veghetoare, puternică, n'au 
grijă. O clipă de neascultare, dacă se rătăcesc, lupul îi pândește şi chiar 
cumătra vulpe se încumetă să le încolţească gâtul. 

Având hrană din belşug, fiind fără duşmani, mistreţii cresc în voie; 
se înmulţesc prin unele locuri în chip primejdios pentru câmpurile 
semănate. Un mistreţ bătrân doborît la Reghin cântărea 320 kgr. 

Trăieşte la noi dela munte şi până în bălțile Dunării. De multe ori 
insulele plutitoare de plaur, în Deltă, duc cu ele și câte o familie de 
mistreți, care se simte bine în călătoria pe luciul ghiolurilor. Mistreţii 
din plaur, potrivit locului, sunt mai înalţi în picioare şi cu colții mai 
mari, decât cei din păduri. 


Printre rumegătoarele sălbatece dela noi, căprioara (Capreolus 
capreolus ) este răspândită, dela munte până'n șes. E o podoabă a faunei 
noastre. 

«Nici nu-mi pot închipui o 
privelişte mai frumoasă decât 
o fineaţă presărată cu miliarde 
de diamante sclipitoare —— roua 
de vară —— cu flori fel de îel, 
iar în mijlocul lor, păscând 
liniștit, ţapul cu blana lui 
roşie aprinsă » (4. Fekete, Rev. 
« Carpaţii »). 

E un animal elegant, 
blând, cu privirea inteli- 
gentă. Lung până la 1.5 m., 
are trupul proporţionat, 
mai înalt la umeri, ceva 
mai lăsat la şolduri. Gâtul 
e potrivit de lung, iar ca- 
pul scurt. Nişte ochi mari, 
blânzi ca de antilopă, cu 
genele dela pleoapa de sus 
lungi, dau privirii o deo- 
sebită expresiune de gin- 
gășie. Urechile relativ mari - 
sunt mai închise la culoare Fig. 21. — Căprior (A. Iacoby). 
pe din afară, decât restul 
corpului. Picioarele înalte, 
subţiri, sunt proporţionate cu trupul. Drept coadă, un mont scurt, 

Culoarea părului se schimbă, căci năpârleşte în Mai şi Septembrie. 
Vara e scurt, des şi mai mult ruginiu pe spate, mai deschis pe pântece. 

larna e mai lung şi suriu pe spate, bătând în cafeniu. lezii nes- 
pus de drăgălaşi, sunt ruginii peste tot, cu pete albe neregulat 
asvârlite. 

Ţapul se cunoaște după coarne şi pămătuful de păr dela teacă. 
Coarnele scurte, pe care le pierde în fiecare iarnă, în timp de patru luni 
cresc la loc. 

Din sulițar, coarrte cu suliță, iedul de un an ajunge ţap cu furculiţă, 
apoi țap cu 6, adică cu câte 3 ramuri scurte la fiecare corn. Aşa devine 
matur, bun de bă- 
taie. 

Căprioarele sunt 
pașnice; nu trăiesc, 
ca Cerbii, în cârduri 
mari, ci cel mult în 
pâlcuri având în frun- 
te o căprioară bă- 
trână iar la coadă 
un ţap în vârstă, 
experimentat. 

Pasc în poenile pă- 
durilor; se avântură 
şi în păşunele tih- 
nite. « Căprioara ori- 
ce frunză găseşte, cu 
aceea se hrăneşte ». 
Când e pericolul mare 
poate fugi iute și 
sări peste huceaguri ori garduri înalte. De regulă însă se ţin liniştite. 
Sunt foarte fricoase. La cea mai slabă mişcare suspectă, încetează de a 
mai paşte, ridică în sus capul și cercetează cu îngrijorare în jur; la 
nevoie « latră », ţapul mai scurt, capra mai prelung. 

Căprioara nu fată decât 1, cele mai bătrâne mult trei iezi, cari 
sunt de o drăgălăşenie fără seamăn. La cel mai mic semn al mamei, 
care-l apără cu îndârjire, se tupilează la pământ, își întind căpușorul 
şi aşteaptă să treacă ameninţarea. In pericol îşi strigă mama cu un 
şuer lung. 

La scurt timp după naştere, sbengu ndu-se ca toţi iezii, se iau după 
mamă, care nu-i lasă din ochi o clipă. 

Noaptea o petrec mai mult la păscut, iar dimineaţa se retrag în 
pădure, unde este mai mult tufăriș. Intreaga familie trebue să fie necon- 
tenit la veghe. De coarnele țapilor bătrâni, ca și de lovitura copitelor 
lor, din goană, se teme nu numai vulpea, dar și lupul. In schimb căpri- 
oara și mai ales ieduţii sunt prada tuturor fiarelor. Chiar şi dihorul 
ştie să rupă carotidele unui iedişor. Nici vulturii ori huhurezul cu ghia- 
rele ca niște căngi, nu-l cruţă. 


Fig. 22. — Creşterea coarnelor la căpriori. 2 = suliţar; 
3 — corn cu furculiță. 3 = Coarne adulte. 

Mai rău decât dușmanii cei mar, sunt cei mărunţei, care îi dau 
în seama celor dintâi, slăbindu-i sau chiar omorându-i. Pe lângă nişte 
larve de insecte care trăiesc în nări, pe lângă căpuşele ce-i sug sângele, 
sunt periculoase mai ales o cordea ce le aduce căpierea şi o gălbează. 

Cel mai de temut dușman e însă 
omul, care nu le cruţă nici chiar în 
vremea oprită de legi. Le vânează fel 
şi chipuri: la pândă, la goană cu cânii 
sau le înșeală chemând ţapul cu flu- 
erașul din lemn, mai ales în vremea 
alergatului, când ţapul crede că-l 
chiamă capra şi se apropie încrezător 
până-n bătaia puştei. 


La noi se găsesc încă îndestul de 
mulți cerbi (Cervus elaphus) mai 
rari în Carpaţii de Sud, mai nume- 
roși în cei Moldoveneşti. Se întâlnesc 
şi în cerbării anume îngrădite, dintre 
care cea mai mare e la Șarlota (Ti- 
miș) cu vreo 300 cerbi şi vaci (Tab. 1). 

Cerbul e o făptură mândră, ele- 
gantă şi puternică, însușiri înhpere-  jig. 23. Coarne de jap; record 
chiate cam rar în lumea animală. Deși mondial. Dela un animal împușcat 
poate să întreacă şi 2 metri în în M-tele Haneș-Transilvania (d. 
lungime, are părţile trupului așa Rev. « Carpaţii »). Lung. 29,5 cm. 
de proporţionate încât nu pare greoi. 

Sunt exemplare care cântăresc mai mult de 200 kgr., cum e acela 
împuşcat la Putna de prof. £. Botezat dela Cernăuţi. Chiar asemenea 
indivizi când aleargă în trap, cu gâtul lungit, ori la galop cu capul 
dat pe spate, mai iute decât un cal, când dintr'o săritură au trecut 
o gârlă, îți dau impresia agilităţii gazelelor, vestite ca mișcări 
iuți. 

Mândra înfățișare a cerbului se arată mai ales dimineața când se 
întoarce dela păscut, păşind agale, clătinând din cap de par coarnele 
lui ramificate, nişte crengi bătute de vânt. 

Atunci îi poți admira pieptul lat, puternic, umerii răsăriţi, gâtul 
lung, puţin îndoit și turtit lateral, capul de asemenea lung, cu doi ochi 
blânzi dar pătrunzători, picioarele subțiri, agere. Podoaba lui sunt 
coarnele ramificate, cu vâriul crengilor strălucitoare ca de fildeș, cu 
mai multe sau mai puţine crengi, după vârstă. Grele şi până la 16 ker., 
fiecare corn, la cei în putere, are măcar 7 ramuri. 

Lordul Powercouri a prezentat Societăţii Zoologice din Londra 
coarnele unui cerb din Carpaţi, grele de 33 kgr. şi cu 44 de raze. Fiecare 
corn poate ajunge și de 1,30 m lungime dela bază la vârf. Adevărate 

crengi. Cu toată greutatea coarnelor ramificate, cerbul se strecoară în 
goană prin pădure cu multă ușurință. 

Nu alcătuese numai podoaba bărbătească, dar şi o puternică armă 
de apărare. Cerbul înfuriat, cu ochiii înroşiţi ca la un taur, cel dintâi 
gest ce-l face, este să plece capul în pământ şi să îndrepte către dușman 
ramura cu iatagane ascuțite. Mai ales raza cea mai de jos, zisă a ochiului, 
îndreptată înainte, e ca și colțul 
mistrețului. Vai de cânele ori 
lupul atins; îi iese maţele. 

Podoabe, arme de apărare, 
coarnele îi aduc din nefericire şi 
peirea. 

Brehm povesteşte despre un 
cerb, aproape domesticit, care 
venea până'n restaurante, în 
Prater-ul dela Viena, lăsându- 
se mângâiat şi hrănit cu zahăr. 
Intr'o zi însă, printr'o mişcare 
mai bruscă, o rază a cornului 
său se încurcă în speteaza scau- 
nului unui consumator, care fu 
trântit jos. Cu scaunul în coar- 
ne, speriat, mânios, cerbul în- 
cepe a alerga printre oaspeţii din 
grădină, până ce, la cele din 
urmă, a trebuit să fie împușcat, 
căci altfel s'ar fi întâmplat ne- 
norociri. 

Mai ales în vremea bătăii, 

Fig. 24. — Coarne de cerb din Curpaţi toamna, coarnele le pot aduce 

(d. E. Botezat). multe buclucuri şi chiar moartea. 

Conștient de puterea şi frumu- 

seţea lui, boul în vârstă, frumos şi 

mândru, nu permite altuia să se apropie de ciutele sale. Dacă însă un 

protivnic izolat se arată, bătălia e gata. Uneori, cel voinic provoacă 

la luptă pe cei de o seamă cu dânsul; îi chiamă prin răgetul de dimi- 

neață, în mijlocul poenei, când aburii răsuflării ţâșnese din nările lăr- 
gite ca nişte trombe de brumă. 


« Ici mugeşte un cerb; dincolo la aceeaşi înălțime altul, de cealaltă parte încă 
unul. Intre mugete se distinge însă unul, care domină pe toate, cu puterea și 
adâncimea lui, parcă ar veni dintr un colţ ascuns și nepătruns al codrului, Toţi 
taurii din jur, se feresc de aretul în care se găsește cerbul capital; îl înconjoară 
pe de departe. Nu are decât să descătușeze din când în cănd zăgazurile mugetului 
închis în piept. şi el ucide mugetele celorlalţi, așa după cum copleșeşte un nour 
negru de vitor toate culorile vii ale lunii. Codanii se străduesc să înlocuiască prin 
înălțimea tonului ceea ce le lipseşte în puterea lui bogată. Unul, cu o voce mai 

plină se încumetă să se apropie ceva de bătrânul, și îi aruncă un muget plin de 
ură. Cel provocat deschide deodată toate porţile și pornește nestăvilit basul ca de 
sub pământ, dominând deodată întreg concertul. Nu mugeşte decât o singură 
dată, și obraznicul se şi grăbeşte să se ferească în copce repezi din fața furiei des- 
lănţuite. (Rev. « Carpaţii »). 

E trâmbiţa de vitejie şi de mândrie bărbătească. 

Când lupta începe, e o luptă adevărat voinicească. Cu capetele 
în pământ, se repede unul împotriva celuilalt; se ochesc, se feresc, vin 
din nou unul în fața 
altuia; întocmai ca în- 
trun duel dintre oa- 
meni. Unul, mai slab, 
vlăguit, se retrage. In- 
vingătorul mândru, ră- 
suflând din greu, se 
îndreaptă spre ciuta din 
apropiere. 

In toiul luptei uneori 
crengile coarnelor se în- 
curcă aşa de rău, încât 
amândoi luptătorii ră- 
mân locului, istoviți. 
Sunt condamnaţi să 
moară de foame sau 
cad pradă lupilor. 

Cerbii trăiesc în câr- 
duri, în general familiare 
(mama cu vițeii). Unii 
cerbi bătrâni își duc 
vieața cu totul în singu- 
rătate. Cârdul este con- 
dus de o ciută, care 6. Bursuc 
merge în frunte, mereu 
cercetând. Au simţurile 
așa de agere, încât duş- 
manul estesimţit dela de- Fig. 25. — Urmele diferitelor mamifere dela noi. 
părtare, mai ales dacă se 
află în bătaia vântului. 

In Bucovina, după cercetările prof. E Botezaţ, sunt două soiuri 
de cerbi. Cel lidvan se scoboară vara până 'n lunca Siretului și 
a Sucevei; spre toamnă, la ragilă, se adună către poalele munților. 
De aceea e mai lung în trup, cu coarnele mai ramificate, dar mai 
putoase, cu părul gălbiu-roşcat vara, suriu iarna. 

Cerbul răgăzan nu părăseşte muntele. Are trupul mai scurt, îndesat, 
picioarele lungi, blana mai întunecată, grumazul aproape negru, coar- 
nele ramificate, mai tari. 

După bătaie, ciuta (vaca) poartă sarcina peste 40 de săptămâni; 
abia în mijlocul verii fată un viţeluş, slăbănog, mic, roșcovan şi cu 
pete albe. Repede-repede însă îşi vine în fire, se ridică pe picioare şi 
se ține într'una de mamă, care nu-l pierde din vedere. Incetul cu în- 
cetul creşte, ajunge vițel, luând parte la călătoriile cârdului, învese- 
lindu-l cu săriturile lui copilăreşti, sub paza bătrânilor. 

Oricât de simţitori, oricât de prevăzători ar fi, dușmanii îi pândesc. 
Ursul mai rar, lupul mai des, le curmă zilele. Lupii ştiu cu cine au aface 
și nu atacă cerbul bătrân, decât mai mulți deodată. Cel mai mare 
duşman însă tot omul rămâne; el l-a rărit din ce în ce, el l-a stârpit 
chiar de prin multe locuri. E dreptul, pe cât e de frumos, pe atâta e 
de stricător pădurii. Hrănindu-se și cu muguri ori lăstare tinere, copacii 
cu greu se ridică în urma lor. 


Capra-neagră (hRupicapra rupicapra ) a rămas la noi stăpâna 
piscurilor stâncoase, unde nu se încumetă să se ridice nici ursul, nici 
chiar râsul. De altfel puţine cârduri s'au mai păstrat chiar în Carpaţii 
sudici din cauza lăcomiei vânătorilor necru- 
țători. Pe fiecare an numărul lor se împu- 
ținează. Se socoate (după S. Vulcuj, căn 
masivul Retezatului n'ar mai trăi decât vreo 
1500 de capete. In Munţii Rodnei, odată mai 
numeroase, în vremea războiului au fost aproape 
stârpite. Se întâlnesc puţine pe Pietrosu. In 
Munţii Apuseni ca şi ai Banatului nu se mai 
vede picior de capră neagră. 

Vânătoarea de capre negre pare a fi cea mai 
pasionantă şi mai atrăgătoare 

Nu ai de luptat numai cu un animal isteţ, 
mereu în veghe, pentru care nu există nici 
prăpăstii, căci poate sări cu multă siguranţă şi 
10 metri, nu există nici stânci; cu copita ei 
ascuţită pe margini, ca de cauciuc la mijloc, 
poate să se prindă şi de stânca lucie. 

Vânătorul urmărind-o până'n bătaia pușştei, 
trebue să cunoască bine cărările munţilor, să 

învingă frigul, greutăţile urcușului și la urmă 
Fig. 26. — Coarnele unui când e dus până la marginea unei râpi adânci, 
țap împuşcat în Pietrosul aDegloi Ș E, 
din M-ții Rodnei. La Să nu-şi piardă cumpătul. Multe capre negre au 
expoziţia din Lipsca a fost vânate de oameni, dar și mulți vânători 
luat premiul internaţio- şi-au lăsat ciolanele în munţi, urmăriadu-le. 
nal (d. Rev. « Carpaţii »). La înfăţişare e ca o capră domestică; când 

am văzut-o întâia oară apărând o clipă pe mu- 
chea Neagoiului, silueta ei pe cerul limpede, de departe, m'a făcut 
să cred că este țapul care păşeşte în fruntea turmelor de oi. Are însă 

trupul mai îndesat, gâtul lung, picioarele de 1 m. Pe cap poartă două 
coarne simple, încârligate la vârf, ca un mâner de baston. Caprele 
din Carpaţi au coarne lungi şi de 30 cm. La expoziţia vânătorească din 
Lipsca (1930) cele mai lungi coarne au fost ale unui ţap împușcat pe 
Galeșul din Retezat. 

Nu e colț de stâncă pe care să nu-şi poată pune piciorul; de aceea 
nu e pisc de munte, pe care să nu-l poată urca într'o clipă. Ca săgeata 
fuge, la fiecare pas crezând că se va face fărâmi în fundul prăpastiei 
pe muchea căreia calcă aşa de sigur, pare că ar merge pe o cărare. Când 
liniştită, păşeş- 
te încet, chiar a. 
greoi. Cum a 
simţit un sgo- 
mot o ia la 
fugă şi iedul 
după dânsa. Se 
opreşte din loc 
în loc, se uită, 
cercetează şi nu 
se odihneşte 
decât dacă so- 


coate că e în Fig. 27. -— Capre negre pe creaslă de munte. 
siguranţă. Gre- 

utăţile locului 

unde trăiește o face să fie extrem de veghetoare, iar simţurile din 
cale afară de desvoltate, o ajută. IDe ea se poate spune cu adevărat că 
doarme numai cu un ochiu. 

Când se odihnesc, totdeauna una e de santinelă. 0 umbră, un sgomot 
suspect, şi repede dă semnalul de alarmă, un șuer strident sau bate cu 
piciorul. Toate, deşi nu trăiesc în cârduri mari, se trezese; sunt gata 
de voană. 

Mereu neastâmpărate, mereu urmărite, printre stânci, prăpastii, au 
bună memorie a locurilor. 

Cât ţine vara au ce mânca din belşug; pajiştele sunt grase. Spre, 
toamnă e vremea bătăii; atunci apucă dorul de societate şi pe ţapi 
cari trăiesc mai adesea singurateci. Bătălii au loc şi pe vâri de munte; 
de multe ori victima îşi răcoreşte fierbințeala dragostei căzând în fund 
de prăpastie. 

«Adevărata plăcere este vânătoarea în timpul « bătăii », care la noi începe 
pe la 25 Octomvrie şi durează până la 10—15 Noemvrie. In acest timp ies şi ţapii 
bătrâni din ascunziș și se atașează primei grupe de capre, la care se găseşte şi 
o capră în călduri. Acesta este timpul « alergării », când vezi țţapul cu coama sbur- 
lită de vânt, trecând grăbit, negru ca un drac, piscuri și văi, veşnic în mişcare, 
căutând capre. După o vară întreagă de trândăvire, acum intră țapul în acțiune. 


« Aleargă » neobosit ore întregi după capra în călduri. Aleargă sălbatic după ţapul 
rival, deplasându-se în goană nebună sute de metri dela capră. Inapoiat, ia la goană 

un alt ţap mai tânăr, care în lipsa lui a cutezat să cerșească grațiile caprei. Se 
repetă aceeași goană sălbatică, de pe stâncă pe stâncă, din vale în deal, din pisc 
în vale». (S. Vulcu, în « Carpaţii»). 

Cum vine ia na și omătul acopere iarba, e cam rău de ele. De omăt 
de alitel nu au frică; dimpotrivă le place să se deije de-a săniușu. 
Dar colții de iarbă sunt ascunși. Atunci vieaţa lor e mai grea, 
mai în pericol. Se scoboară şi până'n pădurile de iag, după muguri, 
dar dau de râși și lupi. Uneori şi foamea le omoară, alte ori acăţându-se 
după licheni, rămân spânzurate cu coarnele de o creangă. Insuşi mun- 
tele le aduce pieirea; un picior pus pe un morman de piatră putredă, 
provoacă năruituri de stânci care le sdrobesc; primăvara când omătul 
îngrămădit pe streașşina unei prăpastii, se rostogoleşte în avalanșe, e 
prinsă şi capra în tăvălucul de zăpadă mereu mărit. 

Omul, vulturul, ursul, muntele, nu le cruță; unde se întorc dau 
numai de dușmani. Vieaţa bietelor capre negre este atât de grea, încât 
se explică împuţinarea lor. 


Ord. Rozătoarelor. 


Sunt cele mai numeroase mamifere dela noi, în legătură cu întin- 
derea stepelor. Se cunosc din România după R. Călinescu şi G. Vasiliu, 
6 familii cu 35 specii și subspecii, dintre care unele sunt aflate întâiu 
dela noi. 

Se recunosc înainte de orice prin dinţii lor de dinainte, îndoiţi, laţi 
şi tăiaţi la vâri ca o daltă. Hrana lor e numai din vegetale. De aceea: 
dintre mamiferele noastre sunt cele mai stricătoare. Fiind urmărite 
de mulți duşmani, cari nu le cruţă chiar când se ascund «în gaură de 
șoarec », drept arme de apărare au fuga şi plodirea din cale afară. Și multe 
şi stricătoare, ajung o pacoste pentru agricultori, aducând pagube 
nebănuite, mai ales că la noi sunt lăsate'n pace, numai pe seama poli- 
ției naturii. 


lepurele (Lepus timidus) plăteşte, sărmanul, toate păcatele 
rudelor lui rozătoare. E atât de urmărit, vânat, încât te miri cum se 
mai: ține neamul lui pe faţa pământului. 

Cine nu-l dușmănește? Dela vulturul din înaltul văzhudului până 
la buha, spaima nopţii; dela cumătra vulpe până la nevăstuica mică 
toți se năpustesc împotriva lui. 

D'apoi omul? Vânătoarea de iepuri e o plăcere pasionantă. La goa- 
nele mari cad cu sutele. Dragă Doamne, omul spre deosebire de ceilalți 
dușmani îi cruță măcar în vremea când iepuroaica își alaptează puii. 

In ciuda tuturora, iepuroaica fată de patru ori pe an, dela 2—5 ie- 
puraşi, aşa încât şoldani se întâlnesc peste tot anul. In colo, iepurele 
nu are nicio altă armă de apărare decât fuga, sfânta, sănătoasa fugă, 
ca şi culoarea blăniţii. 

Iepurele se teme şi de umbra lui, zice Homânul. Și cam aşa e. Ireci 
peste o arătură de toamnă sau printr'un ogor de unde s'au cules păpu- 
şoii. Deodată, de lângă picioare, din dosul unei brazde sau al unei rădăcini 
de păpușoi: « nici nu ştii de unde 
sare iepurele»; «Ia-te după dânsul 
să-l prinzi cu carul». 

Când ţi-ai luat de seamă, nu 
vezi decât pata albă de sub coa- 
da-i scurtă, ținută în sus, o 
orânduire nu tocmai meşteşugită 
a naturii, pentrucă e ca o lan- 
ternă, ca un semn de ţintă pentru 
vânător. E dreptul, e greu să-l 
nimereşti în goană, mai ales că Fig. 28. — Iepurele. 
trupul e subţire, dar oricât un 
haliciu-două, tot poate să-l ajungă. A ţușnit fără să-l vezi, de lângă 
picior, pentrucă culoarea blănii lui îl apăra, fiind în culoarea pămân- 
tului uscat, puţin schimbându-se după anotimp. 

Neavând decât fuga drept armă, trebue să aibă simţurile desvoltate. 
Mai cu seamă auzul este excesiv de fin, ceea ce se poate judeca şi dură 
urechile lui lungi. O 
frunză care cade îl 


SS» O 5 COCOS 


» » >» s Cca face să tresară, 0 şo- 
pa pârlă care se târăște, 
p. îl pune pe goană; 
Epurele când sare. când fuge la deal e 
neîntrecut căci pi- 
i ii e cioarele de dinapoi 
E Ă sunt mai lungi; la 
- e pad d vale de multe sa din 
= pricina aceasta vine 

Epurele când. fuge. de-a rostogolul. 
De altfel nu e un 
Fig. 29. -— Urmele iepurelui. animal așa prost, cum 


spune vorba: « Cap 
de cal, creer de iepure». Iși dă bine seama de loc, de primejdii; spe- 
rietoarele puse lângă grădinele cu varză, pot alunga pe un șoldan 
neînvățat cu șireteniile omului, dar nu oprește în loc pe un iepuroi 
bătrân. 

Cărţile de vânătoare, cuprind numeroase exemple de inteligența 
animalului, atât_de urmărit, care nu-și pierde sângele rece şi judecata, 
nici în goana nebună, ca să scape de copoii ce i-au dat de urmă. 

In tihna vieții lui, cât poate să o mai aibă, este un animal destul 
de sburdalnic. Jocurile lui sunt cunoscute de toată lumea. Acum 
se ridică pe labele dindărăt, acum face tumbe, se învârtește ca un copil, 

sare în loc, mă rog, tot soiul de drăcovenii îi trec prin cap. Mai ales îr: 
perioada fierbinţelelor, la începutul primăveri', dragostea către iepu- 
roaică să arată numai prin jocuri de tot soiul în jurul ei. Aşa se întâm- 
plă cu epuroiul care a rămas învingător; mai întotdeauna înaintea nunţii 
are loc, ca la toate animalele, o bătălie în formă între bărbaţi. 

In schimb însă nu sunt buni părinţi. lepuroaica îşi părăseşte odrasla 
puţine zile după naştere; noroc că iepuraşii nu se nasc cu ochii lipiți; 
după 2—3 zile pot să-şi agonisească singuri hrana. 

Vieaţa lor însă, la urma toatei, este un adevărat chin. Clipe de 
răgaz nu au decât prea puţine. Duşmani în schimb au cât frunză şi 
iarbă. E drept că şi iepurii nu sunt tocmai animale nevătămătoare, 
iar carnea lor, de când e lumea, e socotită ca o hrană aleasă. Dacă s'ar 
înmulți din cale afară ar fi o pacoste pentru agricultori. Nimic nu scapă 
de dinţii lor, care mereu cresc cu cât se rod; sunt dălţi periculoase ori- 
cărui soiu de culturi. Mai cu seamă grădinele de zarzavat sufăr mult, 
iepurilor plăcându-le la nebunie varza, morcovii şi păstârnacul. Nu se 
dau în lături nici dela un dejun cu frunze de grâu, proaspăt ieşit din 
spuma omătului. 

larna, când peste tot este mantia albă, lăcomia lor întreagă se 
îndreaptă spre lăstarele tinere din pădure şi livezi. E pacostea pepi- 
nierilor şi moartea copăceilor de curând plantați. Trebue să-i aperi, 
până la înălțimea botului lor, cu spini sau cu ostreţe de fer. Altfel le 
rod toată coaja. Se înţelege atunci. multiplele mijloace întrebuintaţe 
de om, ca să-i stârpească: pușca şi copoii, capcanele de tot soiul. Şi 
totuși prin înmulţirea lor răzbat în vieaţă, la noi aflându-se încă mulţi 
pe tot cuprinsul ţării, dela şes, până spre poalele munților. 


Nu e plăcere mai mare, în pădurile noastre de brazi, mohorite şi 
tăcute, uecât când priveşti nebunatecele mișcări ale unei veveriţe 
(Sciurus vulgaris ). Cu cât bradul e mai înalt, mai gros, mai pletos, cu 
atâta sprinţara ființă pare o jucărie, alergând uşoară ca un fluture, din 
creangă în creangă, sărind din arbore în arbore, Acum e jos la pământ, 
acum e în vârf, acum e în al zecelea copac. Are agilitatea maimuţelor. 

Cine nu cunoaște chipul veveriţei? Cât un pumn de mare, cu o 
coadă stufoasă cât trupul de lungă, cu doi ochi «ca de veveriţă » vioi, 
inteligenţi, cari vorbesc, cu moţuri la vârful urechilor. Vara e ruginie 
pe spate, albă pe pântece; iarna îşi schimbă mantaua, bătând mai 
în cenușiu. Cât ţine vremea bună, se sbânțue numai pe copaci; la 
amiază când arşița e mai mare sau în zilele ploioase, stă acasă, făcută 
colac, cu botul ascuţit ascuns în blană. E însă un animal căruia îi 
place lumina soarelui. Noaptea se odihneşte dacă e lăsată în pace. 
Ziua chiar dacă nu aleargă, nu stă o clipă liniştită ci își curăţă blana, 
îşi spală unghiile. E pilduitoare în această privinţă. 

Casa ei e ca un cuib de pasăre, rar o :corbură de copac. De altiel 
n'are numai o casă; se zice că are până la zece. Din crengi, frunze, fire 

de muşchi își face cuibul cu două deschideri: una, mai mare, spre ră- 
sărit, ca să o scoale soarele; alta mai mică, portiţa din dos, prin care 
se face nevăzută când vreun nepoftit se ițeşte la poarta cea mare. 
In lăuntru își aşterne o saltea moale, groasă, de muşchiu şi nici nu-i 
pasă de ploaie. Dar... cine doarme, nu mănâncă, iar cine aleargă, 
nu moare de foame. Copacii nu-i servesc numai de scrânciob, ci şi 
de hrană. O adevărată drăgălăşenie să vezi o veveriță, cum ronţăe 
semințele de brad. Se aşează pe o creangă mai groasă, ţinându-se pe 
picioarele dindărăt, având coada ridicată în sus, ca un semn de între- 
bare, pare că să-i ție umbră. Cu lăbuţele de dinainte prinde conul 
de brad, iar cu botișorul răşchiră solzii; limba îi e mâna cu care scoate 
seminţele. Mâncarea ei favorită însă sunt alunele; atunci e o adevă- 
rată maimuţă, cum strică aluna "n dinţi, întâi într'o parte, apoi în 
alta, până ce scoate mie- 
zul şi-l mestecă tacticos. 
Vorba ceea: «când poate 
oase roade, când nu, nici 
carne moale ». Dacă nu dă 
peste alune soarbe un ou 
de pasăre, iar dacă în cer- 
cetarea ouălor dă peste 
puișori, închide ochi. şi le 
sucește gâtul. 

E prevăzătoare. Ştie că 
vremea bună nu ţine în- 
truna şi pe lângă soare 
este şi ploaie, pe lângă căl- 
dură şi frig. Are şi ea vorba 
«paza bună trece primej- 
dia rea ». Când găseşte mai mult de mâncare, nu e lacomă, ci cară, 
mereu cară, şi pune ba într'o scorbură de copac, ba sub o piatră, ba 
scurmă o gropiță în pământ. Dacă o strânge nevoia, are de unde 
să-şi astâmpere foamea; prin aceasta vine în ajutor omului, căci nu 
rar alunele uitate încolţesc, iar scurt —scurt, tufa de alun e gata. 
Intr'un cuib de veveriță s'au numărat 367 alune, 59 ghinde şi o gră- 
madă de sâmburi de pădureţe. 

In vremea dragostei, la începutul primăverii, sunt şi mai sprinţare, 
dar şi mai bătăioase. Veveriţoii se strâng mai mulţi la un loc, punân- 
du-se la încercare, încăerându-se. Cel învingător, își capătă răsplata. 
Peste patru săptămâni e cap de familie; puţin după aceea e mare 
veselie în jurul cuibului părinţilor, căci începe educaţia copiilor, învă- 
țţându-i la sărit din creangă în creangă. A doua nuntă e prin mijlocul 
verii ; familia creşte și nu e rar să se vadă frații mai mici la un loc cu 
cei mai mari, din prima căsătorie, umplând pădurea cu nebuniile lor. 
Pe urmă se împrăștie fiecare la casa lui. 


Fip. 30. — Veveriţa. 


1. Simionescu: Fauna Homâniei. Li 

E nevoie de familie numeroasă, căci biata veveriță cunoaște şi 
durerea nu numai veselia. De mulți duşmani o scapă uşurinţa cu care 
se acațără pe copaci; cumătra vulpe se uită cu jind, făcând haz de 
necaz, cum i-a scăpat din ghiară o asemenea bună bucăţică, dar n'are 
ce zice; aşa de sus nu se poate acăţa, căci se teme să nu ameţească. 
De colții jderului rar scapă. Degeaba îşi arată ea toată destoinicia 
în acățărat și sărit; jderul nu se lasă mai pre jos şi nici pentru el nu 
e creangă cât de subţire de care să nu se poată ţine, nu e scorbură 
cât de îngustă în care să nu se poată vârâ, punând laba în cele din 
pp, Vi urmă pe biata veveriță, ostenită, 

Ls înspăimântată de moartea sigură 
CI IRI a ce o aşteaptă. E o scenă de adâncă 
tragedie dacă se întâmplă să asişti 
la lupta dintre jder și veveriţă. 
Mai de grabă scapă de ghiarele unei 
pasări răpitoare urcându-se în spi- 
rală pe trunchiul arborelui, decât de 
goana jderului. 

Pe lângă jder, omul şi omătul 
îi sunt periculoși dușmani. Omătul 
îi acopere hambarul din pământ şi 
o face să moară de foame. Omul 
îi întinde fel de fel de capcane. Ori- 
cât de inteligentă şi prevăzătoare 
ar fi, inteligența bipedului o doboară. 
Când n'o omoară ca să-i jupoaie 
blăniţa destul de căutată, o închide într'o cușcă ca să se bucure de 
mişcări'e ei iuți. Plăcerea cea mai mare e s'o vezi mâncând, voioasă, 
privind în toate părțile şi apoi după ce a înghiţit ultima îmbucătură, 
ștergându-şi botul și musteţile. Obiceiul de a ţine veveriţe în cușcă 
se vede mai mult în țările străine. 

La noi e mai fericită; nici măcar prea mult vânată și prinsă nu e, 
rămânând numai în seama jderului și a buhăi. 


IT îi 


a 


Guzganii sau şoobolanii. Cetim în cărţile de istorie, că din 
cutare neam din vremea năvălirii popoarelor, n'a rămas nici urmă 
fiind înlocuit cu altul venit în mai mare număr, cu mijloace mai iscu- 
site, cu putere de vieaţă mai plină. Sunt popoare pe care numai din nume 
le cunoaștem. Prin țara noastră au trecut Avarii, Geţii, Hunii. Unii 
după alţii au năvălit, unii pe alţii s'au distrus, unii în alții s'au topit. 
Nu e popor de azi care să nu poarte în sânge un dram din sângele ace- 
stor vechi strămoşi, în însuşirile căruia să nu se găsească o umbră din 
însuşirile celor din care au provenit. Abia ne închipuim cum a fost cu 
putință ca în scurt timp, câteva secole, seminţii de oameni sănătoși 
să se stângă, pentru ca altele să le ia locul. 

Un fenomen identic se petrece şi azi în lumea animală. Guzganii 
de prin pivnițele noastre, de lăcomia cărora nimic nu scapă, sunt nă- 
vălitori proaspeţi în Europa. Inainte de începutul veacului al 18-lea 
nu se cunoşteau. Cel dintâi naturalist care îi descrie în continentul 
nostru este Pallus; pe vremea lui guzganii au pus stăpânire pe Rusia, 
după ce au trecut nnot Volga, venind din Asia, izvorul năvălitorilor 
omeneşti. Cam în acelaşi timp însă guzganii şi-au făcut apariţia și în 
Anglia, aduşi pe calea mărilor. Din două părţi invaziunea s'a săvârșit 
în Europa. La 1730 ajung în Londra, la 1748 sunt la Paris; în Ger- 
mania au năvălit din spre răsărit şi din spre apus. In Prusia orientală 
şi-au făcut apariţia la 1750, în Turingia la 1790. De aici au pornit spre 
Danemarca, unde se ivesc la începutul veacului al 19-lea, iar în Sviţera 
muntoasă abia 
în 1809. Pas cu 
pas cuceresc 
Europa. lată 
un exemplu de 
năvăliri de ani- 
male asemenea 
celor omeneşti. 
Dar lucrul e 
mai complicat. 
Noii năvălitori 
nu au pus stă- Fig. 32. — Guzgan cenuşiu comun (d. G. Vasiliu). 
pânire așa de 
uşor pe ţinutu- 
rile invadate. Adevărate lupte, crâncene, au avut de dus, până ce sau 
văzut domnii pivniţelor, a magazinelor, a caselor. Și luptă nu au avut 
de dus numai cu dușmanii de altă specie, cu care de altfel nu au încetat 
nici azi să se războiască, ci cu rudele lor apropiate. 

Când a ajuns în Europa, guzganul-cenușiu (Ra/lus norvegicus) pe 
care-l vedem în pivnițele noastre, a găsit locul ocupat de guzganul-negru 
( Rattus rattus ) mai mic la trup, cu blana mai închisă, cu urechile mai 
mari şi coada mai lungă. Același neam, cu aceleași obiceiuri, având 
nevoie de aceeași hrană, înmulţindu-se din cale afară şi unul și altul, 
nu pot încăpea în acelaşi petec de pământ. De aici luptă pe vieaţă şi 
pe moarte, pas cu pas, canal cu canal, sat cu sat. E o întreagă tra- 
gedie, dispariția guzganului negru. Mai slab, mai de demult adaptat lo- 
cului, nu a ţinut multă vreme piept celuilalt, venit din locuri depăr- 
tate, mai sălbatec, mai vânjos, mai ager, deprins cu nevoile, cu foamea. 
E veşnicul cântec al luptei pentru trai; cel tare, cel mai aproape de 
natură, pe care grija hranei zilnice îl face mai isteţ, mai iscoditor, 
doboară pe cel care dominând o bucată de vreme, se lasă mai domol, 
devine mai lenevit. 

Cu întinderea valului nouilor năvălitori se apropie sfârșitul do- 
minării celor vechi. La noi au mai rămas guzganii negri prin puține 
locuri (Constanţa, Făgăraș, Trei-Scaune); în centrul Europei zilele lor 
sunt numărate. Ca şi Pieile-Roşii, mai trăesc unde şi unde, aşteptând 
sfârșitul. Lupta este dusă peste toată fața pământului, unde se gă- 
sesc cele două soiuri de guzgani. Nu e bătaie numai dela hrană, ci chiar 
corp la corp. Cei negri servesc la urmă drept ospăț «canibalilor» mai 
puternici. Aici nu e vorbă, ca între oameni, de înfrângeri numai, ci de 
dispariție. Amestecuri de sânge nu există. Lupta e pe moarte şi pe 
vieaţă : ori guzgani negri ori cenuşii. Altă alternativă nu încape. Guzganul 
negru dispare de pe faţa pământului. Atâta tot. 

Pentru ca să învingă, guzganul sur trebue să aibă anumite însușiri. 
Din nefericire le cunoaştem prea bine, în lupta care o ducem contra lui. 

E un animal isteț, puternic, mlădios. Nu se lasă cu una cu două 
prins în capcană. Vieaţa şi-o apără cu toată desnădejdea. 

Neîndoios că e 

za 2 inteligent; prinde 

; imediat şi ce e 

bun şi ce e rău 

pentru el. Ii pui 

mămăligă cu ar- 

senic în drum. 

Unul a gustat și a 

murit în svârcoliri 

dureroase ; ceilalți 

nu se mai ating 

de otravă, decât 

Fig. 33. —- Guzgan-negru (d. G. Vasiliu). dacă se schimbă 

felul de a le-o pre- 

zenta. Toată lu- 

mea știe că o capcană de guzgani nu prea face mare serviciu. La nce- 

put se prind câţiva. Mai pe urmă rămâne neatinsă, orice momeală ai 

pune într'însa. 

Inteligența și-o arată în orice împrejurări. Dacă nu poate ajunge 
cu botul untdelemnul ori siropul din sticle, îl gustă servindu-se de 
coadă, pe care o poate băga lesne în gâtul buteliei. Romanes povesteşte 
că un comandant de corabie, vedea că-i dispar ouăle din cămară. La 
început bănui pe marinari, dar nu a voit să învinovăţească pe nimeni 
până ce nu va pune mâna pe hoț. S'a așezat la pândă. Spre mirarea lui 
a văzut că hoţii erau guzganii, care îi furau în fiecare noapte din ouă, 
trecându-le dela unul la altul cu labele de dinainte, cum fac maimuţele 
cu fructele furate. 

Sunt vioi; ageri la privire, sunt ageri şi la mișcări. l)oar de sticlă 
nu se pot acăţăra, încolo niciun părete, nicio scândură ori copac 
nu-i împiedecă în drum. Vorba ceea: îl dai afară pe uşă şi intră pe 

fereastră. Când nu pot trece peste zid, își fac loc prin el. Numai 
cimentul şi sticla pisată le vin de hac. Apele nu-i opresc din mers, 
înnotând ca şi vidra, iar când nu mai găsesc de mâncare într'un loc, 
călătoresc poşte întregi aiurea. 

Sunt lacomi. Nu aleg mâncarea. După dinţii de dinainte, îndoiţi 
şi tăiaţi ca o daltă, ar fi să se hrănească numai cu produse vegetale. 
Nevoia i-a învăţat să mănânce de toate. Il vezi fugind din coşar cu 
un ciocălău de popușoi, dar nici opinca nu o cruţă. Roade tot. Se în- 
cumetă însă să atace și puii de găină; mănâncă ouăle, după cum se 
satură şi cu carnea cadavrelor. Nu rar se citează cazurile când oamenii 
care dorm adânc — beţivii mai ales — ori râniţii slăbiţi, sunt atacați 
de guzgani. Cum e cioara între pasări, aşa este guzganul între mamifere. 
După Prof. G. Arion paguba adusă la noi de şobolani, în agricultură, 
S'ar ridica la peste 1.500 mil. lei anual (din G. Vasiliu). 

E dreptul, au și dușmani şi încă mulți. Omul e unu dinl cei mai 
aprigi. Nu se lasă însă bătuţi cu una cu două. Cu unii se luptă prin 
inteligenţă şi precauţiune; cu pisica, nevăstuica ori cânele se iau la 
harță ; îşi apără vieaţa cu îndârjire şi nu e rar când pisica iese însân- 
gerată din încăerare. 

Arma lor pentru apărarea vieţii speciei, ca a tuturor rozătoarelor de 
altfel, este înmulţirea. 

Ca şi multe alte animale, şobolanii nu ştiu ce e vieața familiară. 
Trăiesc în cârduri, e dreptul, numai,ca să. răzbească nevoile. Bărbaţii 
se bat între ei dela femeie, dar după aceea nici nu vor să ştie de 
pui. Sunt chiar «canibali», nimerindu-se ca părinții să-şi înghită 
copiii. 

Femeia îşi face cuib, undeva într'un colţ tăinuit, la adăpost de 
duşmani. Ea fată dela 5—20 de pui, orbi la început. După câteva 
luni, cresc în deajuns pentru a se hrăni singuri şi a se înmulţi la rândul 
lor, aşa încât puiul din primăvară poate deveni într'un an bunic. Se 
poate deduce astfel de ce sunt aşa de mulţi, încât e în deajuns ca într'o 
casă să se pripăşească o pereche de guzgani, pentru ca în al doilea an 
să nu mai poţi dormi de răul lor. 

De altfel pretutindeni sunt o pacoste, cu atât mai rea cu cât 
sunt foarte greu de stârpit. Oriunde pășeşte omul şi guzganii vin 
după el. 

Mai răi sunt şi din altă pricină. Pe lângă că rod orice, stricânil 
totul, dar sunt purtători de boale grele. Mai întotdeauna, în Orient, 
epidemiile de ciumă sunt prevestite prin apariția cârdurilor de guzgani. 
Pe lângă purtătorii şi răspânditorii microbilor ciumei, sunt purtătorii 
trichinei ; dela ei aceşti viermi închistaţi, trec la porci, de unde ajung 
la oameni. 

In schimb şi dușmanii se ţin de ei. In călătoriile lor, cârdurile de 
guzgani sunt întovărăşite de fel de fel de pasări răpitoare, care-i 
vânează cu nemiluita. Vulpea, dihorul, nevăstuica sunt cele mai necru- 

ţătoare curăţitoare de guzgani. Cu toate acestea izbutesc să dovedească 
prin tenacitatea vieţii lor şi prin înmulțirea peste măsură de mare. 


Mulţi nu pot suferi șoarecii-de-casă (Mus musculus), pen- 
trucă sunt supărători prin obrăsnicia lor de a se urca chiar pe patul 
unde dormim. 

Totuși nu se poate nega că sunt drăgălaşi. Atâta inteligență la 
un animal așa de mic, atâta eleganţă și agilitate în mișcări, atâta în- 
drăsneală de a răscoli totul, atâta fineţă de simțuri, rar se întâlnesc 
întrunite la un singur animal. Pe lângă toate, sunt chiar iubitori de 
muzică; aşa cel puţin spun toţi cari le-au cercetat mai amănunţit 
obiceiurile. Ziua mare ies din locuinţele lor şi stau « gură cască » lângă 
perete, până ce se termină cântecul la pian. După mărturisirea lui 
Brehm, se mai spune că șoarecele poate să cânte; în China, se ţin şoa- 
reci în loc de canari. 

E drept că au un glas pițigăiat şi de multe ori când se drăgostesc 
ori se sfădesc sub podele, socoți că auzi pasările ciripind. 

Inteligența lor se arată 
prin ingeniozitatea mijloa- 


Pa A 3, 
i că Fa celor folosite pentru ca să 
Pati Baa N ajungă, acolo unde se gă- 
E A Pet ră seşte ceva ce le place. Orice 
-. Y! N S za 


si ; 
/ NA a SP = gospodină ştie câtă bătaie 
DP a E -p7 de cap îi dau şoaretii, pen- 
tru ca să puie la siguranță 
Fig. 34. — Şoarece-de-casă (d. C. Motaș). de dinţișorii lor ascuțiți, 
(Din Simionescu şi Bădărău. Noţiuni de zoologie). Prăjiturile cu trudă pregă- 
tite. Nimic nu scapă de mi- 
rosul lor fin, nimic nu e cruțat de lăcomia lor fără seamăn, fiind nesă- 
ţioşi oricât ar mânca. 
Când se înmulțesc însă din cale afară, devin o adevărată pacoste. 
Şi se înmulțesc mai uşor decât oricare alt animal. O șoricioaică poate să 
fete de 6—7 ori într'un an; măcar câte 6 şoricei în fiecare dată de ar 
lepăda, se poate deduce înmulţirea extraordinară a acestor animale, 
care întovărășesc pe om oriunde ş'ar face gospodăria. Noroc de pisica 
din casă, care-i mai ţine în respect și mai micșorează numărul lor. 
Dacă ar rămâne la stârpirea lor prin fel de fel de capcane, la mare is- 
pravă nu s'ar ajunge, de oarece oricât lar împinge lăcomia să ronţăie 
slănina afumată pusă ca momeală, pățania celui prins este transmisă 
din tată în fiu şi se feresc cât pot, stăpânindu-se la urma urmei de a 
mai gusta din șoricul ce i se pune în drum. In timpurile din urmă s'a 
descoperit un microb, care le dă un soiu de ciumă şi-i omoară pe un 
cap. Experienţa făcută a reuşit; câteva feliuți de pâne, îmbibate cu 
lichidul ce cuprinde microbi, m'au scăpat de musafirii drăguţi, dar care 
la urmă au ajuns prea îndrăsneţi. 

Cumătrul şoarecelui de casă, şoarecele-de-pădure (Mus 
sylvaticus) ceva mai mare, îi seamănă în toate apucăturile, dar e mai 
expus dușmanilor numerosi pe care îi are. 

Cel mai mic dintre şoarecii noştri este şoarecele-pitic (Mus 
minutus), mic cât degetul cel de pe urmă dela mâna unui copil, căci 
trupul niciodată nu ajunge le lungimea unui deciinetru. Unde nu se 
vede? Printre trestiile de lângă bălți, printre buruenile mai înalte din 
câmpii, în lanurile de cereale. E o jucărie a naturii, cel mai mic aproape 
dintre toate mamiferele. 
Pe cât e de mic, pe 
atâta e de vioi, neastâm- 
părat şi meșter în împle- 
titul cuibului. In această 
privință bate multe pă- 
sări, Cuibul şi-l face în- 
totdeauna ridicat dela 
pământ, legat de 2—3 
ramuri de trestie. Pentru 
aceasta cu lăbuţele lui 
de dinainte apucă frunza 
verde, cu dințişorii lui 
mărunți o rupe în lung în 
două trei fășii și s'apucă 
apoi de împletit, aşa încât 
cuibul e legat de trestie 
prin frunzele ei. La urmă 
iese un tăvăluc de frunzar 
cât pumnul de mare, cu 
o deschidere într'o parte. 
Inăuntru îl căptușeşte cu 
scamă de plop, cu fire 
de mușchiu, tot ce găseşte mai moale. Aceasta e casa lui. 

In Delta Dunării, când simte umflarea apelor după marile viituri, 
îşi părăseşte cuibul făcut cu trudă și-și face repede altul mai sus sau 
chiar în sălcii ori în acoperișul cu stui al caselor. Cât ţine apa mare 
se hrănește cu muguri şi lăstari de salcie. 

In jurul cuibului face toate nebuniile. Mai ales când din cuib 
ies puişorii mărunți ca degetarele, cu codiţele lor lungi, e un tablou 
fermecător, un câmp de maimuțe în miniatură. O clipă nu se astâmpără; 
foiesc ca furnicile. Sunt câţiva şi crezi că e plin stufărişul de şoricărime. 
Unul e în vârful trestiei, altul pe o frunză; acum se dau deandărătele, 
acum se țin numai de coadă, gata să sară pe altă frunză. Ar fi o familie 
fericită dacă un şarpe nu s'ar furişa încet şi nu i-ar prinde de lăbuţe, 
tocmai când își spală botişorul mai cu poftă, sau dacă un vânturei 
zărindu-i de sus, nu ar cădea ca o săgeată, stricându-le veselia. 


a 


Tig. 35. — Şoarece pitic la cuibul lui (d, H. Morf). 

Ca tot neamul şoricesc, se plodesc uşor, deşi mulţi cad pradă nesă- 
ţioaselor carnivore. 

Aşa e cumpăna naturii. Când ţi-e lumea mai dragă atunci vine şi 
durerea. 


Soarecii-de-câmp (Microtus arvalis) sunt adevărată neno- 
rocire pentru agricultori. In unii ani se înmulţesc în așa de mare 
număr, încât numai lăcustele pot aduce mai mari stricăciuni osoa- 
relor, 

Invasiunea lor era însemnată în ceasloavele străbunilor ca adevă- 
rate pedepse ale lui Dumnezeu. Cei vechi aduceau jertfe lui Apollo, 
pentru ca să-i cruțe de pacostea acestor rozătoare; mai târziu se între- 
buința formula blestemurilor şi a excomunicărilor contra lor, deși 
nici asemenea măsuri nu foloseau la nimic. Nu sute, nici mii, ci sute de 
mii de indivizi tormează câte odată armata lor. In anul 1822, întrun 
singur canton, al Severnei, s'au omorît, după Gerbe, 1.570.000 şoareci 
de câmp în câteva zile. 

Nu e mult mai mare la trup ca un şoarece de casă; şi la culoare 
aproape nu se deosebește. E doar ceva mai cenuşiu pe spate şi mai 
alb pe burtă. Botul e mai scurt, ca şi coada. 

Trăieşte în tuneluri săpate sub pământ, iar când surt mulţi într'o 
localitate, stă gaură lângă gaură. E nesăţios la culme. Mai ales dacă 
primăvara e secetoasă, mănâncă 'toate semințele asvârlite în l:razde ; 
mai apoi se hrăneşte cu ce poate, cu ce are: frunze de grâu, de lucernă. 
Când cerealele încep a da spic, taie paiul 
de jos și duce spicul întreg, de umple 
cămările cu proviziuni. 

Se înmulţesc cu o iuțeală vi:nitoare. 
Pe vară femcia poate făta cel puțin de 
3—6 ori, măcar câte 5—6 pui de fiecare 
dată. La o lună jumătate, cel mult două, 
Fig. 36. — Șoarece-de-câmp (R.). Şoricioaica din primăvară devine la rândul 

ei mamă. Dintr'o singură pereche, în acest 

chip, poate să iase la sfârşitul anului 
peste 500 de indivizi, în măsură de a se înmulţi şi ei. Aşa se explică 
invaziunile în unii ani favorabili lor, precum şi faptul, ce s'ar părea 
exagerat, deşi adevărat, că în unele vremuri ies şoarecii din pământ 
cum ar ieşi furnicile dintr'un moşuroi răscolit. 

După ce au devastat o regiune şi nu mai găsesc ce mânca. ca și 
lăcustele, trec în alt ținut, în cârduri nenumărate, străbătând înnot 
râuri şi lacuri. Crezi că pământul întreg pe unde trec, e în miscare. 
Se lămureşte, spaima locuitorilor. Un singur animal într'un an, mănâncă 
ori distruge, 11 kg. de substanţe vegetale. Işi închipue ori și cine vagoa- 
nele de cereale pierdute când invadează într'un câmp milioane de ase- 
menea animale. 

Carabella constată că pagubele aduse în 1920 în judeţele Braşov, 
Ciuc, Trei-Scaune s'a ridicat la peste 21.000.000 lei (după G. Vasiliu). 

Noroc că însăşi natura ia precauţiuni pentru stârpirea lor din 
vreme în vreme. Un soiu de ciumă îi dau gata cu miile în câteva zile; 
ploile repezi îi înneacă în culcușurile lor subpământene; pasările de 
pradă fac hecatombe în rândurile lor, iar, pe deasupra vine omul, 
stăpânul câmpurilor devastate, care își apără cu toată îndârjirea oste- 
neala muntii lui. 

In anul 1861, spune Brehm, în regiunea renană au apărut așa de 
mulți șoareci de câmp încât s'a pus preț pe capul lor. Un singur locuitor 
vânând cu copii lui, a câștigat cam 300 lei, cu care şi-a cumpărat o 
bucată de pământ, căruia i-a dat numele de « Mauseăckerchen », adică 
ogorașul şoarecilor. 

Pe lângă şoarecii mărunți de câmp, trăiesc la noi şi guzganii-de- 
apă (Arvicola amphibius); numai vorba vine că sunt de apă, în rea- 
litate tot cu ierburile şi grânele ogoarelor se hrănesc. Atacă însă și 
peştii. 


Sub numele de Pârşi, — poporul cuprinde cele patru specii diferite 
dela noi, care se cam aseamănă; toate se țin mai mult de păduri. 

Unul e pârşul-cenuşiu (Glis glis) care îşi duce viaţa prin pădu- 
rile de fag și stejar. Ai crede, când îl vezi, că e un pui de veveriţă, căci 


Fig. 37. — Pârşul cenuşiu (R.). 


cât e trupul de lung, atât e şi coada stufoasă; numai culoarea blănii 
e cenușie cu ape negre, iar pe burtă albie. E îmbrăcat în haina amur- 
gului, căci ziua doarme într'o scorbură de copac, unde își aşterne câteva 
paie ori frunze şi numai seara iese pentru hrană. Noaptea nu face 
decât îşi ia câteva alune ori ghindă şi apoi se întoarnă la cuib de le 
mănâncă. 

Intr'una e pe drum. Incolo e vioi ca şi veverița, sare din creacă în 
cracă, iar foşnetul mișcărilor lui iuți, în liniștea nopţii, îl trădează. 


58 FAUNA ROMÂNIEI 


Mănâncă mereu de crezi că nu se mai poate sătura. Uneori aduce mari 
pagube livezilor de meri. Nici nu așteaptă gerul iernei şi se înfundă 
în salteaua moale de muşchi ce și-o pregăteşte, punându-se pe somn, 
alături de câţiva tovarăşi. Are somnul adânc ca și marmota și nu se 
deșteaptă de tot, chiar dacă îl pui într'o încăpere încălzită. Târziu își 
vine în fire, după ce mierla şueră în pădure. Era vestit pe vremea Roma- 
nilor. Era crescut, anume îngrășat cu ghindă și alune. Fript, era soco- 
tit ca o mâncare aleasă. 

Pârşul-mic e tot locuitoral pădurilor, dar se scoboară şi până 
in huceagurile din stejăriş, din jud. Ilfov. Este ceva mai lung în trup 
ca tovarășul său de noapte, maisvelt, cu botul de șoarece, cu 
urechile mai mari, şi cu 
coada lungă mai puţin 
păroasă; numai la vâri 
are păr mai lung. 

Blana e tot cenușie 
ceva mai închisă, mai 
roșcată, iar pe pântece 
e albă. 

Și el e vioi și isteţ, 
umblă după mâncare 
ziua şi-şi face un cuib 
ca păsările, la îmbinarea 
a două crengi, împru- 
mutându-l uneori dela 
o mierlă ori sturz, repa- 
rându-l și făcându-l mai 
moale, mai ales când fe- 
meia dă naștere la pui- 
şorii golaşi. 

Fig. 38. — Pârşul-roş. Cum vine iarna, a- 
doarme şi el, după ce şi-a 
făcut oarecare provizii. 

Nu doarme aşa de adânc ca pârșul mare, însă tot așa de târziu își începe 
vieaţa de vară. Se hrăneşte cu tot ce găsește: fructe, seminţe dar şi ouă 
de păsări. Are o fire mai bătăioasă, mai răutăcioasă și este unul din ani- 
malele cele mai stricătoare, căci nici un mijloc nu-l poate împiedeca 
să nu mănânce unele poame din grădini. 

Tot prin păduri trăieşte şi pârşul-roş (Muscardinus avellana- 
rius), cu înfățișarea mai mult de maimuţă, cu ochi mari, vioi, cu 
mustăți lungi şi urechiuși rotunde; are o coadă lungă terminată cu o 
tufă de peri mai lungi, dar nu așa de stufoasă ca a pârşului cenușiu. 

Blana e moale, mătăsoasă şi roșcată. 

Și el este nocturn. Hrana lui de predilecție sunt alunele, pe care 
le mănâncă cu mare lăcomie. Poţi cunoaște ușor pe unde a trecut, 

după coaja de alună, care nu e crăpată, ci roasă la un capăt, atât cât 
poate pârşul să-şi vâre botișorul ascuţit. Şi el își face cuib, un tăvăluc 
cu frunze de stejar, legate cu fire de iarbă. Trăind numai pe arbori, 
s'a perfecționat în arta acăţatului; are picioarele mai lungi și se ţine 
de crengi, uneori numai cu picioarele dindărăt. 

La fel cu neamurile lui, cum vine iarna se pune pe somn şi doarme 
mai adânc, până ce se trec chiar viorelele. Mai devreme dacă s'ar deş- 
tepta, n'ar avea ce mânca decât doar mugurii copacilor. 

Având o fire mai blândă, se poate ține în colivii, înveselind, cum 
începe amurgul, cu mişcările lui vioaie, mai drăguţe decât ale veveriţei, 
pentrucă vin dela un animal atât de micuţ. 


Ţinculpământului (Spalaz hungaricus) e emigrant din ste- 
pele ruseşti; mai spre apus de pusta ungurească nu a înaintat, 

Ca şi cârtiţa e un locuitor subpământean. 

E, mai hidos decât aceasta; când se târăşte samănă cu un vierme 
mare, gros, iar când se ridică pe picioarele scurte, e ca un «Zepelin » 
în miniatură. Ai putea spune 
că nare cap, căci nu-i vezi nici 
ochi, nici urechi; de aici numele 
de orbete sub care se mai 
cunoaşte. 

Trupul este ceva mai subţire 
înainte. De sub nas, o îndoitură Pig. 39. — Țincul- pământului (d. C. 

a pielei se întinde până la gât aşa oMolas): 

încât având şi fruntea turtită, 

capul e ca o piramidă triunghiulară retezată la vârf. În schimb ghiarele şi 
dinţii sunt desvoltați. Cu ghiarele îşi sapă într'o clipă o ascunzătoare 
în pământ, când l-a prins primejdia afară de locuinţa lui. 

Nici un alt rozător de la noi nu are dinţii tăetori aşa de desvoltaţi 
ca orbetele. Doar unele rozătoare de prin America de Sud, îi au mai 
mari. Cei dela falca de jos sunt mai lungi, puţin îndoiţi, adevărate limbi 
de gealău; din cauza aceasta nici nu poate închide gura, căci dinţii 
de jos şi cu cei de sus, vin cap în cap. 

Noroc că trăieşte sub pământ, altfel ar fi prăpădul bieţilor arbuști, 
cari mai cresc chinuiți, prin stepe. Așa, roade rădăcinile subpământene, 
din care pricină e silit să-şi sape necontenit tuneluri; rădăcini de ros 
găsind iarna, el nu doarme somnul hârciogului, ci își sapă tuneluri 
mai în adânc. 

In totul e un animal greoi, cu simţurile puţin desvoltate; se con- 
duce mai mult de auz. Nu e sociabil şi nu i se cunoaşte glasul. Mut, 
morocănos, solitar, cu ochii mai ascunși sub piele decât la cârtiță e 
una din enigmele naturii, căci te întrebi care e rostul lui pe lume. 

Sunt fiinţe pe care împrejurările le-au făcut să se adapteze la un 
mediu puţin prielnic pentru traiul animalelor mari și din această cauză 

sunt expuse încetul cu încetul peirei. Până atunci trăiesc ca niște curio- 
zițăţi, rătăcite în lumea semenilor lor, care măcar se bucură de lumină, 
de mișcări vioaie, îndură suferinţi dar au şi bucurii. 

Trăind în condițiuni diferite, se cunosc la noi vreo patru varietăți 
din Bucovina (Storojineţ) până în lunca Dunării, din câmpia Oradiei 
până în Dobrogea. 

Popândăul (Citellus citellus). Când călătoreşti pe drumurile 
de stepă, de se ridică nori de praf în jurul căruţei, nu rar ţi se întâmplă 
să vezi doi-trei popândăi, trecând în goană pe dinaintea cailor, dintr'o 
parte în alta a drumului. Ca o săgeată s'au repezit; abia i-ai putut 
zări din cauză că sunt îmbrăcaţi în haina colbului, galbenul cenușiu 
al animalelor de stepă; rar sub bărbie şi pe gât au blana mai alburie. 

Dacă stai liniştit pe un 

25 dâmb de lângă drum, îi 
ION a is poţi privi în tihnă. E unul 

m: italia =? di ee i din cele mai drăgălaşe ani- 
ze SR” male din neamul rozătoa- 


Ar 

A. 
relor dela noi. Se aseamănă 
cu veverița în multe apu- 
cături. E un daralstepelor 
asiatice şi din sudul Rusiei, de unde înaintează mereu spre centrul 
Europei. Nu se ţine însă decât de locuri secetoase, cu carcatere de 
stepă mai pronunțate. De -aceea'la noi e răspândit pretutindeni dela 
Cetatea-Albă până la Tisa, în Dobrogea, din stepele Prutului și ale 
Jijiei, până la poalele munţilor. 

E rudă de aproape cu hârciogul; m'are aface însă cu el, nici la 
înfăţişare nici la apucături. E mai mult o nevăstuică ; ca dânsa e svelt, 
iute în mişcări, mlădios parcă ar fi de gumă; are ochi mari, vioi, cu 
un cearcăn albicios prinprejur; urechi scurte, tăiate rotund; coada e 
relativ lungă și destul de stutoasă. 

Cum iese din locuinţa lui subpământeană, îl vezi că se opreşte 
la portiță și cercetează. Iși spală botul, fiind curat; îşi piaptănă blana 
cu lăbuţele. De-i iarba puțin mai năltuţă şi-i împ edecă vederea, se 
ridică în două labe şi suceşte căpuşorul în toate părţile, pare că ar îi 
în șurub. Dacă s'a convins că nu e nicio primejdie face câteva sări- 
turi şi apoi tot sărind își caută locul de hrană. 

Fiecare individ are locuinţa lui, cu cămările în care-şi îngrămădeşte 
hrana: fructe, seminţe, frunze ; de toate. Dacă obişnuit mănâncă plante, 
când îi cade la îndemână, nu se dă în lături să soarbă și un ou. In 
Caliacra sătenii se plâng că le fură şi din struguri. Pe lângă toate e și 
canibal. 

Işi sapă repede locuinţa, un sistem complicat de canale, cu mai 
multe ieşiri, ca să fie oricând în siguranţă, fie ca să iasă din pământ, 
fie ca să se bage cât mai repede. Canalul de intrare e întotdeauna oblic 
şi duce la o cameră mai mare, care e cea de locuit. Alte canale se des- 


Fig. 40. — Popândăi (d. C. Motaş). 

part din canalul principal, așa încât se naște un întreg labirint, în care 
nu lipseşte însă nici loc de depus murdăriile. 

Nu iese din casă decât ziua și pe vreme bună; nici pe arșiţă nici pe 
ploaie nu-și părăseşte locuința. Nu-i place nici frigul prea mare, dar 
nici dogoreala lunii de Cuptor, când stă într'un somn de vară, mai puţin 
adânc decât cel de iarnă. 

Bărbatul trăiește bine cu soţia, se îngrijeşte de pui, se joacă cu ei în 
fața porţii; trăiește bine — în afară de vremea dragostelor — și cu alţi 
bărbaţi. Când unul simte un pericol, cu un soiu de şuerătură, dă de veste 
tuturora. Intr'o clipă s'au făcut nevăzuţi; ca puii de potârniche se 
împrăştie. Nici nu știi când s'au vârât în gaura lor, ascunsă printre 
ierburi uscate. 

Cu stârşitul verii, începe să se îngrijească de hrană: și el, ca şi hâr- 
ciogul, cară tot ce poate strânge de ale mâncări. Neculegând 
numai seminţe, ci şi frunze de trifoi bunăoară, are mai multe cămări, 
pe lângă locuinţa lui de noapte şi de 
iarnă, căci spre deosebire de hârciog 
el noaptea se odihneşte, numai ziua 
:se duce la cules. 

Iarna doarme dus; de multe ori nu 
se mai trezește în vecii-vecilor. E 
simțitor la frig, iar când iernele sunt 
geroase, de străbate frigul şi până la e“ 
-culeuş, amorțit rămâne, lângă hamba- 
rele lui. Tot aşa când câte o ruptură 
de nori toarnă cu găleata picături 
mari de se fac bulbuci, cum se întâmplă a 
aşa de deseori vara în câmpiile noastre; apa străbate prin coridoarele 
verticale, inundând locuinţele, de nu mai are vreme animalul să 
iasă la lumină. 

Noroc de aceste întâmplări, noroc de nevăstuică, de dihor, de ciori 
şi toate păsările răpitoare, căci altfel acest animal, drăgălaș dar stri- 
cător, s'ar înmulţi şi el ca nisipul mării. 

O varietate a popândăilor, țâstarul (Citellus suslica ), este foarte 
comună în Basarabia de sud, aducând mare prăpăd grânelor. Noroc 
de ploile repezi ce leastupă locuinţele subpământene, îi înnădușă sau 
îi face să iasă afară, unde cocostârcii îi prindpe un cap, ca să-i 
ducă puilor, la cuib. 


Fig. 41. -—- Locuinţă de po- 
pândău (d. R. Călinescu). 


Cu multe jivine mai are omul de luptat. Lupul îi iea oaia din stână, 
vulpea gâsca din ogradă, dihorul şi nevăstuica puii de găină. Nici 
ogoarele nu sunt cruţate. Unul din cei mai răi duşmani, este hârci- 
ogul (Cricetus cricelus). In Dobrogea, în Bărăgan, în Bugeac, 
ca şi în Banat, se întâlnesc pusderie. Ca şoarecii foiesc. Se urcă 
:şi pe văile din regiunile deluroase, dar mai puţintei. Nici apele mari 

nu-i opresc din drum. In anul 1924, după observările lui R. 1. Călinescu, 
câmpurile din Bugeac au fost aproape invadate de cârduri de hârciogi 
veniți din Ucraina, trecând înnot limanul, pe la nord, pe la Gura-Roşie, 
pe la sud în lungul ostrovului Carolina. 

In 1924 năvala a ţinut până ?n lunie; în 1930 invazia a început 
în Septemvrie. De hămesiţi ce erau dădeau și la strugurii din vii sau 
la ceapa din grădina de zarzavaturi. Noroc de pisici, de dihorii de stepă 
și la urmă de ger, care i-au mai împuţinat. 

E ca un guzgan, mai scund ceva, mai plin la trup, cu botul mai scurt 
şi mai gros, cu coada subţire şi scurtă. Când merge își târâie burta pe 
pământ. Are blana schimbătoare. De regulă e roșcat-suriu pe spate, 
cu ape vrâstate de-a-curmezişul, alhburii şi negrii, ridicându-se dinspre 
pântece, care e mai închis, aproape negru. Pe obraji are câte o pată 
gălbue. In totul e culoarea stepei uscate; nu este uşor zărit, când se 
furişează prin iarbă. 

E vioi, isteț, deştept, cu simțuri agere; dar e și răutăcios, mama 
focului, mereu gata la bătălie. Dă şi la om; se ridică în două picioare, 
scrâșneşte din dinţi şi, neputând să facă altceva, măcar apucă de 
pantaloni. Cânii nu-i vin de hac, decât dacă se pun să-l prindă de gât, 
pe dinapoi; altfel, în faţă, se războeşte și nu se lasă ușor bătut. Cu 
dinţii lui ruginii, ascuţiţi ca dalta, ieşiţi în afară, poate face muşcă- 
turi rele. 

De altiel e răutăcios şi cu ai lui; nu suferă pe nimeni lângă dânsul; 
chiar pe nevastă-sa o mănâncă după ce puii s'au făcut mari şi sau 
împrăștiat, iar când în vremea fierbinţelelor de primăvară se întâl- 
nesc doi bărbați, lupta e gata. Unul rămâne mort. 

Pe cât e de drăguţ când îl vezi fugind, de regulă sărind ca o broască, 
pe atâta când se mânie, şi-şi umflă obrajii, pare o altă arătare. Ii face 
impresia unui copil care se înfurie, îşi încleștează pumnii, se oţăreşte, 
caută să doboare pe un om mare. 

Hârciogul e un mare tâlhar, un sgârcit fără pereche, dar și un bun 
gospodar. Locuinţa lui subpământeană este o minune de bună orân- 
duire. Printr'un coridor de intrare vertical, adânc de un metru şi mai 
bine, ajunge, nu de-a-dreptul însă, în odaia de locuit, curată, cu paie 
pe jos, în care se odihnește, încovrigat ca motanul lângă vatră. In 
legătură cu odaia principală este alta, spațioasă, grânarul, în care 
îşi adună fel de fel de seminţe şi fructe de pe câmp. și păstrează 
recolta întocmai ca Tătarii din Dobrogea. Iși face încăperi deosebite 
pentru deosebite feluri de seminţe. Coridorul de ieșire dă în altă parte, 
la o distanță de 1—1,50 m. dela gaura de intrare. 

E o curăţenie așa de straşnică peste tot în casa lui, încât are și loc 
anume, unde își lasă murdăriile. Că e un animal curat, poţi deduce și după 
aceea că-l vezi uneori la uşa casei sale, cum stă şi se spală cu lăbuţele 
de dinainte, pe față, pe bot, cum îşi piaptănă cu degeţelele lui resfirate 
mustăţile şi cum își linge blana de pe trup, de străluceşte de curăţenie. 

Când e în apele lui, niciodată nu purcede la drum înainte de a se 
curâți. 

Dar e şi mare hoţ. Cum a început spicele să se ruinenească, el e la 
treabă. Se întinde pe picioarele de dinapoi, ajunge paiul cu labele de 
dinainte, îl îndoaie, şi cu dinţii, ca şi cu o seceră, taie spicul; culege apoi 
boabele, frecând spicul în palme și le bagă în traiste, două pungi ce le 
are de o parte şi de alta a capului, în dreptul obrajilor. Când se în- 
toarce dela cules de pe ogorul altuia, are o altă înfățișare, cu obrajii 
și gâtul umflat; atunci poţi lesne să-l prinzi, căci e greoi şi nu se poate 
mișca ușor. De îndată ce vede că s'a trecut de glumă, apasă buzunarele 
cu lăbuţele de dinainte, varsă repede ce are în traiste, și se pune în 
poziţie de apărare. 

După Brehm, în hambarele unui hârciog bătrân s'au găsit până 
la 4 hectolitri de seminţe. Sătenii din Oltenia obișnuesc uneori să des- 


Fig. 42. Ilărciogul. Alăturea pungile dela gât (B) şi 
deschiderile lor (E). 


groape proviziile din hambarele hârciogului, numite de ei «misine» 
(R. Călinescu ). Pe aiurea se pune preț pe capul lui, ca şi pe al oricărui 
tâlhar, căci aduce mari pagube în ogorul gospodarului. Noroc că iarna 
doarme, altfel ar aduna și mai multe rezerve. Omul ar semăna numai 
pentru dânsul și pentru neamurile lui numeroase, tot aşa de tâlhari. 
Curat vorba aceea; «Unii sapă viile, alții beau vinurile ». 

Cum se trezeşte din somn, mai ronțăe el o bucată de vreme din ceea 
ce i-a rămas în hambare, iar după ce a ieşit la lumină îndată se îngri- 
jeşte de moștenitori. Atâta cunoaște și el ce e dragostea și tovărăşia, 
cât sug puii. Pe urmă nici nu vrea să ştie nici de pui, nici de nimeni. 
De altfel cum sunt părinții, așa şi copii; cincisprezece zile după ce au 
ieşit pe lume, știu să-și sape locuinţa în pământ; trăiesc pe socoteala 
proprie. 

Ce pacoste ar fi pe agricultori, dacă ar trăi toţi puii născuţi într'o 
vară — fiecare femeie fată de 2 ori pe an măcar câte cinci pui — și 
dacă n'ar mai fi şi dușmani. Natura are însă leac pentru toate. Din cer 
le cade în spate uliul, bufnița ori vulturul; nevăstuica îi vizitează chiar 
în locuinţă; vulpea şi lupul nu-i cruţă când îi întâlnesc în cale. Dacă 
ar fi cruţaţi, ar aduce foametea după ei. 

Pe lângă hârciogul obişnuit se găsesc la noi alte două specii proprii 
pentru Dobrogea, grivanul, şi nordul Basarabiei. 


Mamitere marine. 


Măcar că mamiferele au pentru hrana lor fața continentelor toate, 
se vede că nu le-au ajuns, în lupta lor pentru trai. 

Din timpurile cele mai vechi geologice, din terțiar, unele mami- 
fere s'au adaptat la vieaţa marină. Infăţişarea lor s'a schimbat într'atâta, 
încât chiar absolvenţii de liceu confundă delfinii cu peștii, când se în- 
tâmplă ca să-i vadă în largul mării de pe cheiul dela Constanţa. 

Adaptările mamiferelor la vieața de apă nu sunt la toate tot una 
de desăvârşite. Balena și delfinul bunăoară îşi duc traiul numai în 
largul mării. Acolo mănâncă, acolo se odihnesc, aco o nasc. De țărm 
rar se apropie. 

Focele, dimpotrivă. Pot-să 'se-avânture în larg, dar le place să se 
sorească pe țărm, unde se hârjonesc, unde puii sug şi se joacă. Inne- 
gresc plajele cu gră- 
mădirea trupurilor 
lor. 

In Marea Neagră, 
mare mai mult în- 
chisă, se găsesc repre- 
zentanţii ambelor ca- 
tegorii de mamifere 
marine. 

Dintre neamurile 
focei, una singură s'a 
rătăcit prin Marea 
noastră. 

E foca-pătată 

Fig. 43. — Foca dela Caliacra (d. R. Călinescu). (Monachus  albiven- 

ler). Trăieşte în câr- 

duri mai numeroase 
prin Oceanul Atlantic pe lângă insulele Madera și Canare; din 
Marea Mediterană s'a avânturat şi în Marea Neasră, adăpostin- 
du-se în peșterile dela Caliacra, dar şi în acele de pe ţărmul Cri- 
meei. 

Rar se văd, căci se ţin ascunse, unde găsesc liniște. Sunt ca nişte 
sihastre ; numărul lor se tot împuţinează, deoarece pescarii nu o cruţau, 
măcar că nu au ce face cu carnea ei 

Dr. Antipa citează că o asemenea focă s'a prins, în 1877, în cârli- 
gele pentru morun dela Sf. Gheorghe; în 1913 s'a prins alta în cârma- 
cele dintre Sf. Gheorghe şi Portiţa Raselmului. Pescarii dela Caliacra 
le închideau drumul prin plase şi le prindeau aruncându-le un laţ de 
gât. Chiar grănicerii când le zăreau, le luau la țintă. Astăzi sunt ocro- 
tite prin lege, căci fac parte din rezervaţiile naturii. 

E una din focele mari, având şi 2,5 m. lungime. Trupul grăsun e 
acoperit cu păr scurt, lins, pe spate castaniu închis, amestecat cu 
cenușiu, pe pântece albicios. Măcar că trăiește în Mediterana, deci în 
Marea țărilor culte, din cauză că se ţine ascunsă, retrasă în locurile 
puţin umblate, obiceiurile ei sunt aproape necunoscute. 

Se mânie uşor şi atacată e rea. Foca prinsă la Gura Zătonului, când 
au scos-o pescarii din cârlige, a rupt cu dinţii ascuţiţi și sdraveni, 
marginea lotcei şi a rănit un pescar. 

Altfel, luată cu binișorul, crescută de mică,se domesticeşte lesne 
şi era odată expusă în Anglia, la menageriile de iarmaroace, drept 
«peştele vorbitor ». 

Delfinii, din a doua categorie, sunt mai numeroși. Trăind în 
larg au fost lăsaţi în pace până ?n anii din urmă, când încep să îie pes- 
cuiți pentru grăsimea lor, 

Fac plăcerea călătorilor, în drumul dela Constanţa la Constanti- 
nopol. In grupe de 4—5 indivizi, dau mereu târcoale vaporului, jucân- 
du-se ca nişte copii, așteptând să le cadă ceva hrană mai deosebită 
decât pe care o au ei în apă. Acum se afundă, acum se dau pe o coastă, 
acum sar deasupra apei și deodată, pare că s'ar mânia, se fac nevăzuţi 
în larg. 

Au şi o înfăţişare drăgălașă, cu ochii mici vioi, cu trupul mlădios 
şi grăsun, acoperit cu o piele negrie. Sunt hrăpăreţi, dar nu lacomi. 

Au de altiel de unde să se sature. Le dă mâna să-și ducă vieața 
numai în sărituri de veselie, pentrucă nu le lipseşte nimic. Cine poate 
să le atace, când ei sunt împărații Mărei Negre? Cel mult câte un peşte 
cu botul ca o spadă poate să le spargă burta. Incolo își duc vieaţa fără 
griji; de aceea, după spusa marinarilor, trăiesc şi o sută de ani. Mai 
ales în Marea Neagră nimeni nu-i vâna mai înainte, măcar că de pe 
vremea Romanilor, ficatul de delfin ţinea locul chininei împotriva 
frigurilor. Nu-li prea vânează oamenii, poate şi dintr'un punct de vedere 
sentimental, deşi sentimentele nu prea joacă mare rol când e vorba 
de câştig. La toate popoarele delfinul se bucură de o mare dragoste. 
Dintre vieţuitoarele mărilor este cel mai des cântat de poeţi, poate 
şi în amintirea legendei că poetul lesbian Ario (veac. 7-lea a. H.) a 
scăpat dela înnec pe spinarea unui delfin, ademenit de cântecul poe- 
tului. 

In Marea noastră trăiesc trei soiuri de delfini, deosebiți prin întă- 
ţişare. 

Marsuinii (Phocaena relicta) obişnuiţi în Marea Mediterană, au 
trecut şi în Marea Neagră, dar sunt rari; intră mai ales în urma 
scrumbiilor şi a sardelelor când acestea călătoresc către nord, spre 
Crimea. In drumul lor se abat uneori şi prin apropiere de Constanţa. 

Sunt de o lăcomie fără pereche. 


Du b) Şi mairar se zăreşte Tursiops 
truncatus, lung şi de 5 metri, ca 
LEA un enorm chișcar, cu botul scurt 
Sc a și fruntea bombată. Innoată ca o 
ai svârlugă. 
Pa, c) Cel mai obişnuit în apele 
<i> e noastre este delfinul (Delphinus 
5 delphis), după care sa luat și 
marca Dobrogei. Se recunoaște prin 
se. botul lung, ascuţit, cu mulți dinți 


ascuțiți, conici, mai toţi la el, care 

se îmbucă unii în alții ca dinţii dela 

Fig. 44. — Deljini din M. Neagră. a = două roţi dințate. Fruntea teşită, 

Tursiops; b = Marsuin; c = Delfin dă animalului o înfățișare mult ase- 

(d. R. Călinescu). cei ă FA: E ke 

mănătoare unui peşte, mai ales că 

are şi o înnotătoare pe spate, ca și 

la coadă. Membrele de dinainte au forma de lopeţi. Cele dindărăt 
au dispărut. 


c 


Clasa PASĂRILOR. 


Vertebrate adaptate la sbor; au corpul acoperit cu pene, iar mem- 
brele de dinainte transformate în aripi. 

Din cauza felului de vieață trupul lor este mult modificat. De alttel 
în planul alcătuirii scheletului lor, se constată multe asemănări cu rep- 
tilele din care au derivat. 

Cea mai veche pasăre cunoscută din vremea jurasică (era mesozoică), 
numită Archaeopleryz, avea o coadă lungă ca o şopârlă, ghiare atât la 
degetele dela aripi cât şi la cele dela picioare. Este o mărturie deplin 
doveditoare a legăturii strânse ce există între reptile şi pasări. 

Cum însă pasările sunt adaptate mai mult la sbor, schimbări mari 
s'au făcut în schelet. Membrele de dinainte transiormate în aripi, au 
degetele cu totul reduse şi învălite, la adulţi, de piele în care sunt 
împlântate penele, ce pot forma o suprafață largă. In legătură cu ari- 
pele s'au schimbat şi alte oase. Cele două clavicule, libere la mamitere, 
s'au unit (iadeşul) ca să deie mai puternic sprijin aripelor. “fot aşa osul 

pieptului a căpătat o creastă în lung, pentru ca mușchii aripelor să 
aibă loc îndeajuns pentru ca să se fixeze. 


Unele pasări prind hrana din sbor. Cele mai multe le caută pe pă- 


Fig. 45. — Prima pasăre (Archueopteruz). (din I. Simionescu, 
Elemente de paleontologie). 


mânt, în diferite feluri. In acest scop degetele dela picioare au orân- 
duire diferită (Fig. 46). 
Ca şi reptilele, pasările se înmulţesc prin ouă. Pentru clocit au nevoie 
de cuib. Unele ajung meştere neîntrecute în arta de a-l construi. 
Puii îmbrăcați deodată cu tuleie şi puf, stau în paza cloștei. Repede 
se sburătăcesc, despărțindu-se de părinți ori mărind cârdul lor. 

Numărul pasărilor dela noi este mare. Ma: amănunţit au fost des- 
crise într'o însemnată lucrare «Ornis Romaniae » de Dombrowsky, fost 
naturalist la Muzeul de zoologie din București. Importante contribu- 
ţiuni recente pentru cunoașterea pasărilor din România au adus prof. 
Linţia, 1. Cătuneanu, C. S. Antonescu, ş. a. 

La noi, ca şi pe aiurea de altfel, numărul mare al pasărilor se dato- 
reşte faptului că pe lângă puţinele care nu ne părăsesc peste tot anul, 


Fig. 46. Diferite orânduiri ale degetelor la pasări (din 
R. Hertwig). a = picioroange de barză; b = mierlă; 
c = picior scurmător de fasan; d = vultur; e = 
rândunică; f = struţ; g = acăţătoare; i = lisiţă; 
k = rață. 


se adaugă altele numai în trecere primăvara și toamna, poposind mai 
îndelung pe lângă bălțile dobrogene spre a se întrema. Mai multe sunt 
acele, care petrec iarna în ţinuturile calde, dar vin la noi de cum se 
împrimăvărează, ca să clocească. 

Datorită marei varietăți de forme, atracției penelor frumoase, 
există şi la noi numeroase colecţiuni de pasări. Cea mai completă, 
cum e de așteptat, este aceea din « Muzeul de Șt. Naturale dr. Gr. An- 
tipa » din Bucureşti, unde pe lângă pasări izolat împăiate, se află mi- 
nunate diorame, animalele fiind așezate în mediul lor natural. 

Alte colecţii se află în principalele muzee din lungul Dunării (L.-Se- 
verin, Galaţi, Tulcea), în lungul țărmului Mării (Constanța), ca şi în 
Muzeele din Sibiu, Iaşi, Chișinău, etc. 


Ord. Palmipedelor. 


Sunt pasări de apă, cu picioarele date îndărăt ca să poată mai bine 
înnota ; degetele dela picioare sunt sau lățite sau unite prin o peliță for- 
mând lopeţi de vâslit. 


Fam. Colymbidelor. 


Cufundacul (Podiceps cristatus) zis şi ftundacul sau 
corcodelul, este pasărea cea mai interesantă din această familie. 
Se poate vedea uneori şi de cei cari se preumblă pe cheiul dela Con- 
stanţa, ce duce la far. Pare 
că ar fi o bucată de plută, care 
saltă după jocul valurilor. 
Deodată o perzi din ochi. S'a 
scufundat; după o bucată de 
vreme, poate şi câteva mi- 
nuie, își scoate capul la o 
oarecare depărtare de locul 
unde a fost dintâi zărită. 

Trăiește numai pe apă; de 
uscat are frică ; la mare nevoie 
se urcă pe țărm, căci abia 
poate merge, nesigur. 'Lrupul 
lui este alcătuit în legătură 
cu apa; în apă se mișcă, din 
ea se hrănește, pe apă doarme 
și cloceşte. 

Când doarme, crezi că eo fig. 47. — Cap de Cufundac, din lături şi din 
covăţică răsturnată, care plu- față (4A.). 
teşte. Gâtul lung, ca un S$, îl 
aduce pe spate și-și vâră pliscul subţire, ascuțit, printre pene. Picioarele, 
așezate îndărătul trupului, le ridică şi le sprijină de marginea aripelor. 
Când apa e liniștită, așa doarme. 

Dacă bate vântul și se teme ca, aţipind, să n'o mâne valurile către 
țărm, își lasă picioarele în jos, cu trei lopeţele în loc de degete, să fie 
pregătită la vâslit pentru orice întâmplare. 

Pe uscat, se ține într'un chip comic, căutându-şi mereu echilibru. 
Picioarele fiind prea îndărăt, trupul este vertical, ca la pinguin, cu 
gâtul îndoit ca un cârlig. Păşește încet, legănându-se anevoie. 

In apă însă e neîntrecută vâslitoare şi mai ales cuiundătoare. Așa 
de iute înnoată, încât întrece în mişcare pe un copil care ar fugi pe 
ma]. Cum aude vreun sgomot, de i se pare că nu e ceva curat la mijloc, 
se sculundă în apă, lăsând numai capul afară. 

Privit din față capul e asemenea celui de buhă. Nişte pene lungi, 
castanii închise, aproape negre, formează în jurul gâtului un guler 
ridicat, în felul celor care se purtau prin veacul al 17-lea. Prin ele capul 
capătă înfățișarea ro- 
tundă. Asemănarea e și 
mai completă cu buha, 
prin accea că ochii vioi, 
mari, sunt îndreptaţi 
înainte, iar îndărătul lor 
se înalță câte un moţ de 
pene negre, capetele mai 
lungi ale unei creste 
pusă în curmeziş, pare 

Fig. 48. —0 grupă de cujundaci (d. C. Motaş). că ar îi un pieptene aşe- 
zat mai pe frunte. Faţa 
aduce astfel cu un chip omenesc, dar nu respingător cum e la bufniţă. 

Dacă vede şi vede că sgomotul se ţine, că un pericol serios o ameninţă, 
printr'o împinsătură din labe se afundă cu totul în baltă şi nu iese la 
faţă decât la vreo 530-100 metri. Astfel scapă de duşmanul cel mai ager ; 
adâncul apei este ascunziș mai bun decât desișul papurei. 

Ducându-şi viața numai pe apă, are o adevărată zale de pene. 
Pieptul lat, cu o cărare la mijloc, este îmbrăcat cu o flanelă deasă de 
pene argintii, moi ca mătasa. Păcatul ei sărmana, căci de dorul acestor 
pene este foarte mult vânată. Penele de pe restul corpului sunt și ele 
frumoase, castanii închise, bătând în negru; ca şi la cormoran, fiecare 
pană este încondeiată pe margini cu o dungă mai deschisă, așa încât 
pe spate pare că are o pavăză de solzi metalici. 

Duce o căsnicie ideală; perechi-perechi trăiesc pe luciul apei, fiecare 
pereche având domeniul ei, ne amestecându-se cu cea vecină. 

Cuibul e simplu: câteva ramuri de stuf și papură, larg împletite 
cu alte burueni de apă; seamănă mai mult cu o sdreanţă de rogojină, 
care pluteşte. Ouăle stau în umezeală și sunt clocite când de bărbat, 
când de temeie. 

Puii, drăgălaşi, au gâtul lung, subţire şi cu niște dunguliţe negre 
pe fondul cenușiu, cum e pe blana de tigru. De cum au ieşit din găoace 
sunt puşi la învățătură. Vreme nu este de pierdut, căci cuibul fiind 
în văzul tututor dușmanilor, lesne se poate repezi un uliu să ia în 
ghiare un puișor. 

Sistemul de educaţie este acel arătat de J. J. Rousseau pentru 
oameni. La început cât puii sunt încă cu tulee, părinţii le dau mâncare 
din plisc. De îndată ce au crescut mai măricei, și cresc repede, părintele 

se face că scapă mâncarea în apă. Puii se reped, siliţi să înveţe a înnota, 
căci altfel mor de foame. O adevărată alergare are loc, iar cel ce a dat 
mai bine din lăbuţe, capătă hrana. Mai pe urmă tot așa, sunt învăţaţi 
să se cufunde. Când se ostenesc, părinţii îi iau în cârcă, pe spinare. 
In acelaș chip dorm noaptea. Mama ori tata se afundă în apă şi iese 
tocmai în locul unde se află puii, cari se trezesc, ca pe o insulă, pe spatele 
bătrânilor. Când vor să-i lase pe apă, din nou se cufundă. 

E o adevărată distracție când poţi să priveşti la asemenea scene 
gingaşe de familie. Nu-i uşor însă să te apropii. Pasările stau regulat 
departe de țărm, departe și de pădurea stufului. Le place să aibă câmp 
deschis, ca să se poată repede cufunda, la cea mai mică amenin- 
are. 

Trăind izolate de lumea celorlalte pasări de baltă, având un mijloc 
așa de sigur de apărare, rar când cad în ghiarele unui vrăjmaş. Din această 
cauză se pare că trăiesc mulţi ani; timp îndelungat, aceeaşi pereche 
vine în acelaşi loc, din aceeaşi baltă. 

E o pasăre călătoare, căci peste iarnă se duce dela noi, deşi numai 
când înghiață bălțile de tot. 


Cele mai multe pasări călătoare vin dinspre miazăzi, fie trecând 
spre regiunile nordice, fie oprindu-se vara la noi spre a scoate puii. 

Numai bodârlăul sau cufundacul-mare (Colymbus 
arclicus ) face excepţie. EI vine în apele noastre prin Noemvrie. Cât 
bălțile nu sunt îngheţate, pescuești în ele. Pe gerurile mari se trage 
spre Mare. 

In luna Martie nici picior de bodârlău nu se mai zărește. Prin forma 
cilindrică a corpului, prin picioarele date cu totul îndărăt, prin viaţa lui 
legată aproape numai de apă, aduce aminte mai mult decât oricare 
de pinguini. 

E un înnotător neîntrecut, dar mai ales un scafandrier fără pereche. 
Poate sta sub apă peste cinci minute; înnoată la întrecere cu peștii. 
E cea mai complet adaptată la viața de apă, dintre toate pasările noa- 
stre. Pe uscat nu poate merge nici cât pinguinii; se târăşte pe pântece, 
cu ajutorul pliscului și al aripelor; trupul, greu e ţinut în echilibru 
pe picioarele prea îndărăt înfipte. Are pene linse ca să poată lesne alu- 
neca apa peste ele şi sunt colorate cenuşiu mai mult decât alb. Pe 
spate şi aripi sunt negre, ca şi pe guşă. Peste tot se văd pete, pătrate, 
albe, formând ca o reţea; pe partea de sus a gâtului, negrul şi cenușşiul 
trec prin dunguliţe mai închise la albul umerilor. 

E cea mai desăvârşită formă a pasării-peşte, a pasării care, spre a 
se hrăni, datorită mediului, a luat numeroase însuşiri ale pradei urmă- 
rite. Măcar că aceste paseri nu sunt vânate nici de om, carnea și 
penele lor fiind fără preţ, măcar că apa le apără prea bine contra 
duşmanilor, numărul lor nu creşte aşa de mult, căci scot prea puțini 
pui, cari de îndată ce ies din găoace ştiu înnota și se pot afunda. 

Fam. Lamellirostrelor. 


In această mare familie intră nenumăratele soiuri de rațe şi gâște 
sălbatece, atât de minunat pictate şi atât de multe încât împânzese 
faţa lacurilor din apropierea țărmului Mării. 

Aice intră şi: 

Lebăda (Cygnus olor), cea mai nobilă ca înfăţişare, dintre 
toate pasările dela noi. Chipul ei este cunoscut de toată lumea, chiar 
dacă nu s'ar găsi şi prin lacurile din grădinile mai îngrijite din orașele 
noastre, cum e bunăoară în Parcul Carol din Bucureşti. 

In Deltă rămâne uneori și iarna. Se trage de obiceiu pe ghiolurile mai 
izolate, mai depărtate din calea oamenilor, deși nu e o pasăre prea spe- 
rioasă. Albul penelor sale, linia elegantă arcuită a spatelui, gâtul lung 
şi mlădios pe care-l ţine obişnuit îndoit, mișcările line pe apă, o fac să 
fie admirată şi respectată. 

Pare ca o statuie tăiată în marmoră albă. Innoată liniștit, alunecând 
elegant pe luciul apei, de lasă în urmă câteva unde. In fierbințeala dra- 
gostei își ridică în lături aripele boltite, căpătând o înfățișare impu- 
nătoare. 

Nu-i prea place să meargă pe uscat căci trupu-i greu abia-l poate ţine 
pe picioarele scurte, galbene, date îndărăt. Ceeace le face mai simpatice, 
ca și pe turturele, este viața 
lor familiară. "Totdeauna le 
vezi perechi-perechi, trăind în 
bună înţelegere, tăcute, rar 
scoțând câte un gâgâit stri- 
dent, ca şi când şi-ar da seama 
că glasul nu este potrivit cu 
mândrul lor chip. 

Alte pasări de baltă nu 
prea vin în atingere cu ele, 
căci au atât de impunătoare 
demnitate încât sunt ocolite, 
iar când nişte răţuşte mai 
obraznice se dau pe aproape, 
lebăda ştie repede să le alunge, 
ferindu-se de amestecul cu 
vulgul. 

In al doilea rând ca mă- 
rime vin gâştele sălbatece, gă- 
lăgioase, numeroase. Cea mai 
comună este gâsca-cenu- 
şie (Anser anser) din care 
a ieşit gâsca noastră domestică. E destul de mare, putând ajunge 
şi 1 m. lungime. Penele sunt cenușii peste tot, ceva mai închis 


Fig. 49. —— Gâsca sălbatecă. 

pe spate şi cu câteva dungi albicioase, ca niște cercuri în curmeziş. 
Spre deosebire de rațe, îşi caută hrana mai mult în afară de apă: 
grăunţe, seminţe diferite. li dă mâna, căci cu picioarele ei mari, năltuţe 
şi aşezate mai la mijlocul trupului, poate chiar bine fugi. Rar stă și 
iarna la noi, ca în Germania. De regulă spre toamnă gâștele, grămadă, 
sbor în şiraguri de forma unui unghiu, cea mai bătrână, mai cu expe- 
riența drumului, în frunte. Iși iau rămas bun, după cum vestesc prin 
Martie şi sosirea, prin cunoscutul lor ga-ga-ga, destul de tare ca să fie 
auzite de toată lumea. 

Numeroase la noi sunt soiurile de rațe sălbatece, mărunte la trup, 
dar frumoase la pene. Imbrăcămintea unora dintre ele e ca un curcu- 
beu rupt în bucățele, asvârlite şi lipite pe tot corpul lor. In muzee, 
când sunt puse unele lângă altele, nu ştii la care să-ţi oprești ochii. 

Cea mai răspândită şi la noi este rața-sălbatecă (Anas 
boschas ), din care se trag rațele de curte. 

Nu e iaz cu ceva stuf ori papură pe care să nu se vadă un pâlc de 
rațe, plăcându-le societatea, spre deosebire de cufundac. Este tipul 


Fig. 50. Rața sălbalecă. 


pasării înnotătoare, cu pene dese, cu trup scund, cu gât scurt. E dreptul 
că pe uscat merge greu. Nu de geaba e vorba «a merge ca o rață» 
legănându-se dela dreapta la stânga, dar și de dinainte îndărăt. Nu are 
picioarele date prea îndărăt ca la cufundac, dar nici nu sunt atât de 
înăltuțe ca la gâscă. Innoată de minune, iute; rar își scufundă numai 
gâtul şi jumătatea de dinainte a trupului. In schimb poate sbura bine 
fâlfâind des din aripi, fără sgomot. 

Are trupul frumos împodobit, mai ales în vremea de nuntă. Culoarea 
predominantă pe spate, este brună-cenușie, dar cu capul şi gâtul verzui, 
pieptul mai mult castaniu, având ca o panglică albicioasă la gât. 

Albastrul aripelor e lucitor ca o poleială de smalţ. Răţușca e mai întu- 
necată la pene, căci nu trebue să prea bată la ochi, când cloceşte. 

E nesăţioasă. Ciupeşte mugurii fragezi a plantelor de baltă, dar 
înghite şi viermi ori câte un chitic mărunt. 

Când vine vremea clocitului, se despart perechi-perechi căutând 
loc pentru cuib. 

« Cuibul și-l clădeşte fie în stutărișul malului, fie în scorburile sălciilor bătrâne 
ori chiar în copaci mai depărtaţi de apă, pe resturile vreunui cuib părăsit al unei 
alte păsări. Interesant e faptul că rața sălbatică nu-şi construește cuibul dela 
început, ci abia după ce a făcut 5—6 ouă; pe primele le depune de-a-dreptul pe 
locul ales într'o adâncitură a acestuia, așa ca să nu cadă afară. Cam la al şaselea 
ou începe să-și facă cuibul, așezând jurimprejurul ouălor tot felul de bucăţi de 
stuf, papură, frunze uscate şi pene. Când socoate că temelia casei e gata, rața 
îşi smulge cu ciocul puf de pe corp, căptuşind cu el cuibul; ouăle (8—14) stau de 
acum pe o saltea moale și caldă pe care puișorii se vor simţi în voie ». (C. S. An- 
ionescu ). 


In sbor se înșiră în linie dreaptă, tăind văzduhul ca o săgeată, fără 
glas, cu bătăi dese din aripi. 

Sunt multe rațe la noi. Când stau grămadă la adăpostul vântului 
pe Raselm, lângă I. Popina și le sperie o împușcătură, ca un nor se 
ridică de deasupra apei. 

Cea mai mică este raţța-pitică (Anas crecca) venind în cârduri 
nenumărate spre toamnă, lăsându-se pe lângă ghiolurile dunărene, 
pentru ca primăvara să apuce drumul către nord. Raţa-cu-frigare 
(Anas acuia) are coada lungă și asculită, iar aripile mai că le întrec 
în împestrițătură pe ale sticletelui. Rațalopătar (Spatula cly- 
peala ) stă şi iarna pe la noi. Raţa-roșie (Fuligula nyroga) e foarte 
obişnuită la noi. Raţa-moţată (F.cristala) se ţine mai mult în 
lagunele Mării, etc. 

Neam cu rața, dar diferită la înfățișaree bodârlăul-cu-fer e- 
strău (Mergus merganster ). După nume seamănă cu bodârlăul, adică 
are pliscul mai îngust, cam îndoit la vârf ca la cormoran, dar zimţii 
laterali sunt mai proeminenţi, ca dinţii de ferestrău. Se mai deose- 
beşte prin aceea că are obiceiul cufundacului, de a se face nevăzut 
pe când rața numai capul şi-l vâră în apă. 

E o pasăre frumoasă, pe cap cu pene verzi, pe piept și pântece cu 
pene dese albii, iar pe spinare cenușii-castanii. 


Fam. Steganopodelor. 


In această familie intră două din pasările cele mai mari dela noi, 
care au comun marea lor lăcomie, fiind adesea tovarășe la vânat. În 
afara degetelor la fel, se deosebesc la înfățișare. 

Una, cormoranul (Phalacrocorax carbo), e dracul în formă 
de pasăre, la culoare ca tăciunele nears: cafeniu închis. De aceea i se 
spune pe aiurea: corb-de-mare. Nu e însă la fel peste tot; pe pântece 

Şi piept, penele dese, mărunte, bat în albăstriu, cu strălucire metalică. 
Pe spate și aripi pare că are solzi; fiecare pană pe margini este încon- 
deiată cu alb, așa în cât se deosebește bine una de alta. Pete albe nu 
are decât pe obraji, presărate 
pe cap şi două canafuri la 
şolduri. Coada e formată din 
pene mai țapene, retezate la 
vârf, așa aşezate încât ai crede 
că îi sunt înfipte, ca să se 
poată sprijini în ele. 

Babiţa sau pelica- 
nul (Pelecanus onocrotalus ) 
dimpotrivă pare că e acope- 
rită uneori cu petale rosacee 
de măcieş; numai spre vâriul 
aripelor are câteva pene mai 
sure, iar pe cap poartă un soiu 
de creastă de pene încreţite şi 
ceva mai lungi. 

Amândouă au picioarele ca 
de rață, cu unghii mari. Amân- 
două au gâtul subţire, destul Fig. 51. -- Cormoranul. 
de lung, putându-l îndoi în 
toate chipurile. 

Deosebirea e la cap. La cormoran capul e lungăreţ, terminat printr'un 
plisc subţire, puternic, îndoit la vârf ca o ghiară. Babiţa are şi ea capul 
mic față de trup, dar cu pliscul lung, din oase ce seamănă cu solzii 
de crocodil şi încârligat la vârf. Caracteristic pentru babiţă este sacul 
de piele galbenă susținut de marginile fălcei de jos, cum este pânza 
crăsnicului ţinut de nuelile îndoite şi legate de coada acestui instru- 
ment de pescuit. 

Amândouă însă sunt tovarăşe la vânat, căci amândouă se hrănesc 
aproape numai cu peşti. De aceea trăiesc pe lângă bălțile mari; puzderii 
sunt în bălțile din delta Dunării, contrastând, când stau alăturea, prin 
coloarea lor. Rar se rătăcesc până'n ţinutul Vaslui sau pe Valea Rău- 
tului în Basarabia. 

E o privelişte neuitată aceea care ţi-o prezintă bancurile de nisip 
de pe lângă lacurile mari din deltă sau de lângă țărmul mării. Se pare 
o insulă de nuferi într'un cadru negru. lar de te poţi apropia să le privești 
mai bine, atunci poţi prinde contrastul. 

Pelicanii greoi stau mai liniștiți. Tacticoşi, își usucă aripele pe jumă- 
tate întinse, ori îşi potrivesc penele de pe spate cu pliscul cu care ajung 
până la coadă. Alăturea, cormoranii au pozițiunile cele mai comice. 
Care e cu gâtul întins, atent. care cu gâtul îndoit ca o toartă de ulcior, 
«are cu penele dela coadă răsfirate ca ale unui curcan ori cu aripele 

întinse, gata să sboare. Unii stau nemişcaţi ca soldaţii de santinelă, alţii 
dimpotrivă mereu schimbându-și poziţia. 

Sute și mii împânzesc fața apelor; sunt pasări care nu le plac decât 
traiul în societăţi mari. Nu se bat între ele dela mâncare, căci au în- 
deajuns măcar că sunt de o lăcomie fără pereche. Se împacă, ba chiar 
îşi caută tovărăşia, pentrucă se completează unele pe altele. 

Cormoranii sunt dibaci înnotători, se cufundă lesne şi țin îndelung 
sub apă. Ca o săgeată se afundă în apă, la adânc; ies, cine știe unde, 


Fig. 52. — Cuiburi de cormorani în Balta Brăilei (d. 
Bernatzik). 


respiră puţin şi se afundă din nou. Vânătoarea lor este mai mult sub 
apă. De aceea ei se duc spre largul bălții sau se pironesc în aşteptare 
pe parii ce susțin voloacele la un talian așezat ceva mai departe de 
țărm, ca la Agigea. Prin aceasta aduc un serviciu babiţei, răscolind 
peştii şi mânându-i spre mal, unde-i aşteaptă crâsnicul celorlalte nesă- 
țioase. Acestea se ţin la marginea apei, căci măcar că înnoată bine, 
nu se pot cufunda. Cel mult îşi vâră pliscul și gâtul lung în apă, dar 
niciodată nu dă greș. 

Sunt pacostea bălților. O pereche de kahbiţe cu cei doi pui, mănâncă 
până la 14 kgr. peşte pe zi, înghițind crapi de 2 kgr., iar un cormoran 
nghite 2—3 kgr. de peşte pe zi. 

Vânătoarea o fac mai întâi dimineața; e dejunul. După ce s'au să- 
turat, se retrag spre țărm. Cormoranii sboară pe arbori dacă sunt, 
croncănind ca ciorile, îndoind crengile de greutatea lor. Babiţele se ţin 
de regulă pe pământ. Amândouă se soresc, ca să li se usuce penele, 
curăţindu-le cu pliscul. Işi întind aripele, bat din ele ca să se svânteze 
mai repede, se leagănă când pe un picior când pe altul, luând poziţiile 

cele mai variate. După ce-şi curăţă hainele, se odihnesc cât bate soarele 
prea de sus, mistuind ce au mâncat. Babiţele se lasă pe pântece ca 
gâștele, strângându-şi gâtul și sprijinindu-şi pliscul greu pe spate. Cor- 
moranii stau la rând ca soldații, dar neastâmpărați. 

După amiază se întorc iarăşi la baltă, pentru masa de seară, pe 
care o prelungesc până la apusul soarelui, când se retrag la culcușul 
lor, cormoranii, gălăgioși, habiţele tăcute, demne, caraghioase de impor- 
tanţa ce dau trupului lor, numai pântece. 

Cei dintâi sunt tipul hrăpăreţului lacom, dar inteligent, vioi, isco- 
dind orice, cu sim- 
ţurile agere, pru- 
dent şi îndrăzneţ ; 
cele de al doilea 
fiind tipul bur- 
ghezului domol, 
lenevos, care nu-şi 
împarte vieața de- 
cât între mâncare 
şi odihnă, mulţu- 
mitdesine când s'a 
săturat, plăcân- 
du-i liniștea între 
ai săi şi chiar tră- 
ind bine cu toată 
lumea păsărească. Fig. 53. — Babifa (d. C. Molaş din Revista stiinţ. 

Neavând dus- Y. Adamachi-lași). 
mani, — e greu 
chiar hultanului cât de mare să se încumete să le atace — dau pace 
şi ele altora. 

Rabiţa își face cuibul adunând papură sau stoloane de stuf pe insu- 
lele plutitoare, unde e mai mare siguranţă, ori pe plaur. Cuibul seamănă 
cu nişte găteje asvârlite la întâmplare. Cormoranii, dimpotrivă, îşi 
fac cuibul pe copaci, din crengi asvârlite fără meșteșug ; bieţii pui golași 
te miri cum nu se înțeapă în vârful vreascurilor uscate. Cuibul, crengile 
şi trunchiurile copacilor sunt ca văruite de găinaţul albicios al pasă- 
rilor; pe lângă toate e un miros greoi de putreziciune, provenit din 
peștii căzuţi din cuib. E un adevărat iad sub sălciile pline de cuiburi 
de cormoran, care mărginesc iazurile din deltă sau canalele din baltă. 
Ca şi vulpea, uneori nu se ostenesc să-și facă culcușurile singure, ci-l 
fură dela ciori şi dela stârci. Cele dintâi fug în fața dușmanului mai 
puternic; cei de al doilea duc lupta pentru casa lor, dar ies de regulă 
biruiţi. Numai cormoranii de pe Insula Şerpilor, nu au încotro și trebue 
să-şi aştearnă culcuşul puilor pe stânca goală. 

Şi babiţele şi cormoranii trăiesc lesne în captivitate ; una din plăcerile 
grădinilor mari zoologice este şi cușca lor. 

Cormoranii, prin unele părți, cum e în China, servesc la pescuit, 
omul slujindu-se de lăcomia, dar și de istețimea lor. Pentru aceasta 
sunt crescuţi și educați anume. Dusă în larg, pe plută de bambus, 
pescarul dă drumul pasărei. Ea se afundă și iese după scurt timp, cu 
un pește în plisc, gata să-l înghită. Ţi-ai găsit! Omul i-a pus un inel 
la gât, aşa încât gâtiţa e strâmtată. Pescarul o chiamă, pasărea vine. 
Prada îi este luată din gură. Ca să fie şi ea mulțumită, răsplătită de 
osteneală și mai ales ademenită, i se asvârle un chiticaș. Alte ori cor- 
moranul se pune'n grevă și nu vrea să vină la chemare. Pescarul îl 
prinde cu un soiu de plasă şi-l trage spre plută. 


Fam. Laridelor. 


Nu e ochiu de apă, ca iazul dela Cristești lângă laşi, lacuri mai mari 
ori marginea mării, unde pescarii să nu învioreze natura cu shorul 
lor fără odihnă și adesea gălăgios. 

Numele arată că se ţin de apă. Vieaţa celor mai mulţi 
dintre ei e legată de Mare. Ori unde ai ajunge la țărmul Mării, 
în forfota portului Constanţa, în singurătatea Insulei Şerpilor, ori la 
Portiţa Raselmului, nu ţi se urăşte. Trece timpul în neștire nu numai 
privind în zarea depărtată cum barca alunecă pe luciul apei cu pân- 
zele întinse, ascultând glasul, valurilor, cum se sbat între ele sau lovin- 
du-se de țărm. Privirea urmărește 
şi sborul pescarilor. De cum răsare 
soarele și până la asfinţit sunt 
deasupra valurilor. Numai noaptea 
poposesc pe țărm sau când clocess. 

Sunt copiii cerului şi ai valu- 
rilor; sunt expresia cea mai desă- 
vârşită a fiinţelor cu aripi. Nu se 
înalță în adâncul văzduhului ca vul- 
turii, dar se avântură departe de 
țărm, sburând într'una. Sunt bucu- 
ria marinarilor rătăciți, căci glasul 

Fig. 54. — Carabaşi. lor pătrunzător, deşi puţin frumos, 
1 un cârâit ascuţit de stancă, des re- 
petat, e cea mai dulce melodie pentru 
marinar; îi cântă speranţa și siguranța țărmului apropiat. 

Trupul lor e numai aripi; când sunt întinse pieptul şi pântecele par 
ca un nod într'o sfoară. Nu sbor ci se joacă; se joacă în furtuna cea 
mai iute, se joacă pe valurile furioase. După ce se ridică în sbor, prind 
vânt. Pe urmă nu le mai poţi descrie variația bătăilor din aripi. Acuni 
dau repede din ele, acum le ţin întinse, nemișcate. E aeroplanul cel 
mai desăvârşit, cu mişcările sigure cele mai felurite. In contra vântului 

trebue să ţie piept bătând des din aripi; în cel mai lin sbor pare 
că alunecă pe un plan lucios nevăzut. Acum se dau peste cap, mişcarea 
periculoasă a aeropianului, acum cad ca plumbul în apă. 

Trăiesc în cârduri; nu le plac singurătatea. 

Când se scoală dimineața și pornesc în stoluri la pescuit, jucându-se 
în aer ca copiii cari ies dela școală, par în bătaia razelor oblice de soare 

Fig. 55. — Pescari în zbor (d. C. Molaş). 
(după diorama din Muzeul Dr. Gr. Antipa din București). 


nişte fulgi mașcaţi de omăt, aşa cum se lasă iarna câteodată dintr'un 
petec de nor, subţire, ce trece uşor, bătut de vânt. 

Când se lasă pe valuri, pare că sunt boabe de mărgăritare 
asvârlite pe albastrul siniliu al mării. Fiind ușoare, plutesc ca dopul 
de plută, iar când valul le acopere, se ridică puţin deasupra lor bătând 
repede din aripi, scuturând stropii. 

Vioaie, svelte, cu privirea ageră, mereu ţipând, ca şi când s'ar sfădi 
cu apa, cu vântul, aceste pasări par florile mărilor. 

Hrana lor e în apă: peşti ori bucăţi de cadavre, nu aleg. Când trec 
roiurile de sardele, mai la Sud de Constanţa, pescarii le trădează. Cu 
țipete asurzitoare, se ţin la faţa apei, deasupra coloanei milioanelor 
de sardele, ospătându-se din belşug din ele; e praznicul lor anual. 

Cât stau pe uscat se adună ca ciorile. 'Țărmul pare presărat de flori, 
iar gălăgia ce o [ac le descopere prezenţa de departe. Unele au ţinuta 
mai dârză, cu trupul ridicat pe picioarele înălțate, cu noduri la încheie- 
turi. Merg însă ane- 
voie, mişcarea lor fi- 
ind sborul. 

Cuibul și-l fac în 
nisip. N'au grijă să-și 
adune paie şi buru- 
ieni; cel mult aduc 
în plise câteva alge 
de mare, asvârlite de 
apă. 

Iși pun ouăle în- 
tr'o groapă. Clocese 
cam mult — trei ori 
patru săptămâni — 
după cum le ajută și 
vremea. In schimb 
puii abia ieşiţi din găoace, năzuesc la vieața de libertate, de sbor 
depărtat, încumetându-se, cu tuleele pe ei, să se depărteze de cuib, sub 
supravegherea părinţilor, care le arată mare dragoste. 


3 
* * 


Fig. 56. — Chirighițe. (A). 


Sunt două soiuri de pescari la noi. 

Unii, chirighiţele (Sterna), seamănă în totul cu rândunelele, 
având aripele lungi, ascuţite și coada la fel. Se țin numai la mar- 
ginea Mării sau în lagună. Unul singur (St. fluviatilis), cel mai răs- 
pândit dintre toţi, se întâlnește și de-a-lungul apelor curgătoare. 
Cu creștetul capului negru, sunt cenuşii pe aripi, au pântecele alb iar 
picioarele roșii. Ia fel este pescărușul negru (St. nigra), veselia ochiu- 
rilor de apă liniștite din întregul cuprins al ţării. 

Altă grupă, mai numeroasă, cuprind pasări cu înfăţişarea mai ro- 
bustă, mai pline la trup, cu pliscul puterinc, îndoit ceva la vârf. Aceste 
(Larus ) sunt la noi reprezentanţii Goelanzilor şi ai Fregatelor, pasări 
cât vulturii de mari, care nu cunosc ce e odihna, vieața lor ducând-o 
numai într'un sbor, departe de țărmuri. Unele vin numai în vremea 
verei ; altele dimpotrivă sbor prin Octomvrie şi fug îndărăt spre Nord, 
pe la sfârşitul lui Martie. Sunt și pescari cari înveselesc cu sborul repede 
și pe vremea iernei; cara ba ş le zic pescarii (Larus ridibundus ). Nu 
părăsesc pământul nostru decât numai când gerurile sunt din cale 
afară de grele, înghețând toate apele și chiar Marea pe lângă țărm. 
Pasări albe peste tot, au o scufiță neagră pe cap, ca retezată cu 
foarfeci: la gât. Se întâlnesc primăvara, în urma plugului, vrâstând 
mâncarea de peşte, cu o zacuscă de larve ori râme. 

Ord. Grallatores (Picioroangele) 


Sunt pasări cu catalige; își duc vieaţa la margine de apă. 


Fam. Charadriidelor. 


Tipul acestei familii la noi este Ploierul (Charadrius fluvialis), 
care se tângue adesea și prin întunerecul nopţii, cu țipăt prelung; 
poporul crede că. prevesteşte ploaie. 


Sboară primăvara pe la noi, ducându-se 
în spre Nord, de se întoarce către toamnă, 
sburând mai mult noaptea. Pasere vioaie, 


are pene destul de frumoase. 


Fam. Vanellidelor. 


Mai cunoscut la noi e Nagâţul 


(Vanellus cristalus ). 


Ciudă mare a rămas în popor contra isi! uri pa ză Pr ACB 
acestei pasări neastâmpărate veşnic în 
mișcare, vigilentă. Obiceiul de a se ridica 
în aer, de a se învârti în loc deasupra punctului unde se găseşte cui- 
bul --- o scobitură în pământ, cu câteva pae uscate drept culcuş --și de 
a striga mereu «ţivit-țivit », când mai prelung când mai scurt, dar 


Fig. 58. — Nagdţul. 


totdeauna ascuţit, sonor, poporul îl 
pune în legătură cu serviciul pe care-l 
aducea — pasărea tătărască — năvăli- 
torilor, arătând locul din stuf unde se 
ascundeau bieții Români. E şi într'a- 
ceasta dovada simțului de observare al 
poporului, iar faptul exact e pus în 
legătură cu necazurile lui de veacuri. 

Poporul însă nu e rău la suflet; îi 
e ciudă pe nagâţ, dar nu-l urmăreşte 
ca să-l distrugă. De altfel sunt şi pasări, 
care nu-l pot suferi. Uliul, eretele, ciorile 
l-ar sfâşia dacă ar putea. El e acela 
care, îndată ce vede o pasăre de pradă, 
dă de veste și celorlalte pasări, strigân- 
du-le: păziți-vă, ascundeţi-vă, duşma- 


nul e în preajma voastră. Uliul se repede să-l înșface. Ţi-ai găsit. 
E, o frumusețe să priveşti cum se joacă nagâţul în aer cu un uliu, cum 
se apropie de el parcă s'ar lăsa să fie prins, cum alunecă într'o clipă, 


1. Simionescu: Fauna României. 

îndepărtându-se repede. Așa într'una îl hărțueşte până ce-l vlăguește 
de tot. Ii e lehamite uliului să-l mai urmărească şi la urma toatei se 
dă bătut. 

Căci în sbor, nagâţul e neîntrecut. E doar un reprezentant al acelor 
pasări care-și duc traiul la marginea mării şi al căror câmp de exerciţiu, 
de plăcere, este spaţiul larg de deasupra apei. E stăpân pe toate miș- 
cările. Când sboară liniștit, când se înalță; acum se dă de-a tumba 
prin aer, acum se lasă ca săgeata. Plăcerea lui e sborul, nu numai ca 
iuţeală ori ca distanţă, ci ca variaţie a mișcărilor. 

Fără să fie puternic, e curagios, întreprinzător, isteț. Se teme de 
om, mai ales de vânător; dar când e să-şi apere puii, se încumetă să 
sară la el, sburându-i deasupra capului, atingându-l aproape cu aripele, 
gata să-i scoată ochii cu pliscul destul de scurt dar ascuţit, puternic. 
Când vede că un duşman se apropie de cuibul său, îndârjirea e la culme, 
dar şi vicleşugul. Femeiuşca se pune înaintea dușmanului, se apropie 
de el aşa încât crezi că e gata să fie prinsă; repede se depărtează, iar 
se apropie. Prin jocul acesta cârneşte drumul dușmanului din calea 
spre cuib, îl depărtează de pui, iar când socoate că pericolul a trecut, 
îşi reia shorul spre ciuda urmăritorului. 

La înfățișare e elegant. Are portul tuturor ciovlicelor, înalt în pi- 
cioare, cu trupul bine încheiat, cu gâtul scurt; calcă mândru. Pe cap, 
pe gât şi pe piept e negru strălucitor; pe spate și aripi e verde bătând 
în albastru; pe obraji şi pe pântece e-alb. Podoaba lui este un moț subţire 
de pene lungi, îndoite în sus, care-i dă o înfăţişare războinică. 

Vine la noi de cum se împrimăvărează; nici n'apucă bine să se 
topească omătul şi el e la post. 


Fam. Scolopacideloi. 


Fluerarul-roş  (Limosa rufa), aduce cu un stârc, dar 
e mai scurt în gât, cu pliscul lung, subțire, puţin îndoit în sus. E îm- 
brăcat în haină ruginie, afară de aripi care sunt cenuşii. Poposeşte 
pela noi primăvara, când e întâlnit pe marginea lacurilor. Spre toamnă 
se întoarce tot pela noi. 


Culicul (Recurvirostra avocelta ), adese întâlnit la țărmul Mării, 
pe la Raselm, e repede recunoscut prin trupul destul de înalt, picioarele 
subțiri, lungi, dar mai ales prin ciocul subţire şi îndoit în sus. Aleargă 
bine, înnoată de minune. De departe îl iei drept un pui de barză, cu 
îmbrăcăminte de pene dese, albe, moi, afară de nişte pete negre pe cap, 
pe umeri și pe marginea cozii. Trăiește în cârduri mari, înnotând în apă, 
ținându-se însă nu departe de țărm, fiind fricos. De se apropie un om 
de locul unde se află, unul dă semnalul și într'o clipă toate şi-au luat 
shorul. 

Neam cu culicule țigănuşul (Ibis falcinellus), reprezentantul 
păsării sfinte pentru vechii egipteni. La noi e în trecere. E negru peste 
tot, cu reflexe violete, ca la corb; pe piept e cafeniu. Nu e mai mare 
ca o cioară, numai că are picioare 
lungi, cenuşii-verzui. Işi face cuib 
din papură împletită grosolan. 


Mai toate apucăturile omeneşti 
îşi găsesc oglindirea în lumea păsă- 
rească. Trufia curcanului, mândria 
cucoşului, răbdarea  păscăruşului 
verde, lăcomia prostească a corbilor, 
neastâmpărul vrăbiei gălăgioase, au 
echivalent în lumea noastră. 

Fluerarul-gulerat (Pa- 
voncella pugnar), este în această 
privinţă pasărea dela noi, care pre- 
zintă toate caracterele combatanți. 
lor medievali. 

E. o pasăre călătoare, răspândită 
mai în toată Europa. Vine pe la Fig. 59. — Culicul (4.). 
noi de timpuriu, prin luna lui Mar 
tie și se duce târziu, uneori chiar 
pela sfârşitul lui Noemvrie. Sălaşul ei obişnuit, e pe lângă bălțile dună- 
rene, mai ales în Deltă dar şi dealungul Mării Negre. 

La înfăţişare seamănă cu un nagâţ, numai că e ceva mai năltuţ 
în picioare şi mai subţirel. 

Podoaba hainelor lui e aşa de variată, încât doi nu se găsesc tocmai 
la fel. Mai întâi este deosebire mare între bărbat şi femeie, ducând 
chiar o viață aparte. De prin ţările calde, vin în stoluri diferite: bărbații 
deoparte, femeile de alta. Se întâlnesc însă cam prin aceleași locuri, 
ducând totuşi şi mai departe o viaţă despărțită. Femeile își caută 
de gospodăria lor redusă, îngrijindu-se de pui, pe când bărbaţii își trec 
timpul sau bătându-se sau hoinărind în neştire. 

Femeia e îmbrăcată modest, mai peste tot cenuşiu, când mai deschis, 
când mai închis, cu stropituri felurite şi des aşezate. Haina e aceeași 
iarna și vara. După împerechere, îşi caută un loc de cuib. Atunci numai 
o întovărășeşte scurt timp bărbatul. Cuibul e primitiv; o gropiţă în 
pământ, căptuşită cu câteva paie ori fire de iarbă uscate și atâta tot. 
Femeia cloceşte cele câteva ouă, asemenea cu ale nagâţului, cam 
vre-o trei săptămâni. Vieaţa ei este încheiată. Grija şi dragostea de pui 
o preocupă de acum înainte până la toamnă. 

Bărbatul duce cu totul alt trai. E tipul cavalerului îmbrăcat frumos, 
schimbându-și hainele după anotimp, neavând altă grijă decât să se 
plimbe ţanţoş printre semenii lui, să se bată în duel mereu pentru un 


ge 

grăunte ori o furnică. E romantic și prin obiceiuri. E mai vioi și neastâm- 
părat numai după ce apune soarele, până noaptea târziu; când e lună 
plină toată noaplea e treaz și nu stă locului. Odihna şi-o face la umbră, 
în miezul zilei. 

După cum spuneam, haina lui e o minune de îmbinări variate de 
culori. Doar pântecele e mai la toţi, mai mult ori mai puțin alb, iar 
partea de deasupra a aripelor brun închis. In colo e împestriţat fel şi 
chipuri, dela cenușiu deschis, aproape alb, până la ruginiu, cu fel de 
fel de dunguliţe, puncte, pete. Caracteristic pentru înfățișarea lui este 
un guler de pene 
lungi aproape de 
un decimetru, ca- 
re-i formează un 
apevărat scut, ce-i 
apără guşa și piep- 
tul. Acest scut de 
pene e pictat felu- 
rit la fiecare băr- 
bat ;ecao podoabă 
mândră a hainei 
lui, pe lângă apă- 
rare. Imaginaţia 
celui mai mare 
pictor nu e între- 

Fig. 60. — Fluerarul gulerat în luptă. cută de jocul dese- 
nurilor şi al culo- 
rilor de pe scut. 

Uneori e ca pana corbului; totdeauna sunt dungi mai închise când fon- 
dul e deschis, mai deschise pe fondul închis, trase încreţit, deacurni:e- 
zişul, pe lângă puchiţăi fel de fel. Nu s'ar putea descrie mai amănunțit, 
de cât luând individ cu individ iar variaţiunea desemnurilor nu se 
poate prinde decât privind exemplarele împăiate dintr'un muzeu 
bogat. 

Acesta e scutul; spada este pliscul, lung de 3— centimetri și puțin 
ascuţit la vârf. De altfel nu este o armă serioasă, ci se aseamănă mai 
mult cu floretele celor cari se exercitează la duel; pentru a nu se 
primejdui vieața luptătorilor, au vârful învelit în vată. Pliscul fluera- 
rului-gulerat e mai mult moale şi lesne se poate îndoi. Pare că natura 
a fost şi mai prevăzătoare pentru aceste păsări, cari dau reprezentații 
de luptă. Scutul apără guşa, măcar că pliscul nu e primejdios; dar și 
fața, unde nu sunt pene, este apărată, ca de o mască. Pielea e mai 
groasă, cu un soiu de negei pe ea, aşa încât chiar de s'ar nimeri o lovi- 
tură de plisc mai sdravănă, nu e niciun pericol. 

Se poate o reproducere mai fidelă a aparatului decorativ, ce nu 
lipsea cavalerului medieval, când pleca la vreo reprezentaţie de luptă 

în fața curții? Asemănarea e şi mai mare, chiar în mersul luptei. De 
cum începe vremea dragostei, aceste păsări sunt ca transformate. Pe 
când mai înainte merg ca toţi nagâţii, mai mult sărind, acum calcă 
mândri, graţioși, ca şi când cine ştie ce însemnătate ar avea în lume. 
Sunt gata de luptă, pentru nimica toată, ceeace face să se creadă că 
nu e la mijloc numai grija să se arate bătăioși în faţa femeii liniștite, 
spre a-i căpăta încrederea, a-i impune. 

Se bat dela o râmă, dela o sămânță; nu ori unde. Iși aleg locurile. 
Sunt spaţiuri anume, după cum şi în evul mediu erau locuri rezervate 
pentru cavalerii combatanți. Vin în aceste locuri în cârduri și stă fie- 
care liniştit până ce unul provoacă. 

Lupta începe aşa de înverșunată, «le a-i crede că luptătorii vor rămâne 
morți pe loc. La început tremură din tot trupul, își sburlesc penele 
dela scut, caşi cele mai scurte dela ceafă formând trupului o pavăză, 
din care nu iese decât pliscul ca o armă. Duelul începe. Niciodată nu se 
bat mai mult de doi; rar de tot e învălmășeală ; chiar când se îngrămă- 
desc unii cu alţii, în fierbinţeala luptei, niciodată combatanții cari au 
început nu se părăsesc decât când li se sleiesc puterile. Atunci se lini- 
ştesc o clipă, se retrag la o parte, spre a începe din nou dacă nu sunt 
prea osteniți. 

Nicio picătură de sânge nu curge din acest învălmăşag; nicio pană 
nu cade din scut. E mai mult decât un exerciţiu făcut în aer liber 
de dragul primăverii, care, începe să presare floricelele peste copacii 
şi câmpurile înverzite. Rareori se întâmplă câte o nenorocire, când 
din nebăgare de seamă, în focul luptei, unul din combatanți e prins 
de limbă. Fără voinţă, un omor e săvârşit. Altfel sfârșitul e liniştit. 
Fiecare se duce la locul său, îşi netezește penele cu pliscul, ca şi când 
nu S'ar îi întâmplat nimic și duşmanii de o clipă trăiesc în pace, 
povestindu-şi poate, în limba lor, impresiunile de pe câmpul de 
luptă. 

Aceasta nu-i împiedecă să se întâlnească din nou, să se dueleze cu 
înverşunare. „Jocul acesta durează cât ține primăvara; pe urmă bărbaţii 
se liniștesc, îşi schimbă haina, devin întru câtva la fel cu femeia și nici 
nu ţi-ar veni a crede că sunt aceleași pasări din primăvară. 

Cine ar putea pătrunde taina acestor obiceiuri, așa de asemănătoare 
cu a oamenilor de mai de mult sau a acelor cari mai socot și azi că 
cinstea e atârnată de un vârf de spadă? Bătaia lor nu e bătaia cerbilor, 
din gelozie, din dorinţa de a câștiga prin bravură grațiile femeii, care 
urmărește lupta. Dincoace nu se bat decât de paradă, în locuri de 
paradă, între ei; femeile își caută de hrană prin prejur, mai depărtișor ; 
rar când vin să privească şi mai rar când se rătăcesc în spaţiul rezervat 
combatanților. 

Atunci? E poate de vină taina primăverii, a primenirii firii ; aceeaşi 
undă invizibilă care învăluie, pătrunde în orice vietate, deschide 
mugurii, dă glas privighetorii, face chiar pe om să privească lumea 

din jurul său mai cu bunătate şi veselie, chiamă la joc, la sburdălnicie 
şi pe fluerarul-gulerat. 


Nu e vânătoare mai ademenitoare decât aceea de sitari, 
sau becaţe (Scolopaz rusticola). Nu mergi la sigur, căci chiar 
când s'a vestit sosirea lor, nu înseamnă că trebue numaidecât, să-i 
întâlneşti; sunt foarte capricioși. In unii ani trec numai câte puţini, în 
alţi ani în număr mai mare. Când vara este secetoasă şi pământul din 
păduri prea uscat, sitarii fug mai departe. Călătoria lor de toamnă 
începe la noi prin Septemvrie și ține până în Noemvrie, iar primăvara 
din Februarie, toiul fiind pe la sfârșitul lui Martie și începutul lui 
April. 

Dar vânătoarea de sitari e plină de farmec şi prin aceea că te atrage 
spre frumuseţea naturii, când se lasă umbra serii. Ţrebue să stai ascuns, 
tupilat, nici să sufli. Și în vremea aceasta ca într'o schimbare de decor, 
îți trec pe dinainte scenele din marele act al adormirii pădurii, descrise 
cu atâta pasiune de cei mai mari nuveliști şi vânători totodată ai noștri: 
]. Brătescu- Voineşti şi M. Sadoveanu. 

Stai liniștit la pândă, căci ai de aface cu un vânat, care știe cât e 
de urmărit, câți duşmani feluriți are. 

E, chinuită vieaţa bietului sitar. De aceea cât e ziua, se ţine ascuns. 
Cu greu îl poţi vedea, chiar când ţi-ar fi dat să treci pe lângă 
dânsul. E unul din multele cazuri de mimetism. Acoperişul trupului lui 
este la fel cam ca al tuturor pasărilor care se tupilează printre ierburi 
şi frunze uscate. Cafeniul domină ; e culoarea fundamentală, mai închisă 
pe spate, mai deschisă pe pieptul rotund şi pe pântece. Numai când 
te uiţi de aproape la un sitar împuşcat, admiri complexitatea de dese- 
nuri şi culorile îmbinate așa încât să dea tonul cafeniu, uniform. Fiecare 
pană pare că este încristată cu condeiul; puncte, linii, vălurele, unele 
mai subțiri, altele mai late, unele negre, altele castanii ori albe, sunt 
trase deacurmezișul. 

Vieaţa sitarului începe odată cu amurgul. Atunci iese din tufișurile 
dese, unde a stat toată ziua. Deodată îi vezi numai capul cu înfățișarea 
atât de comică, asemănătoare mai mult cu un cap de cosaș, ţuguiat, 
cu fruntea înaltă, dreaptă și cu doi ochi holbaţi aproape de vârțul 
capului. Prudent înaintează spre luminișuri, spre poene. Le cată mai 
ales pe cele umede, uşor de scormonit cu pliscul lung, drept, cu care 
răstoarnă frunzele, cercetează băligarul de vite, ştiind că acolo foiesc 
insecte şi larve de tot soiul. 

Un foșnet numai dacă aude, își ia sborul. Se înalţă drept în sus, cu 
un sgomot provenit din bătaia repede a aripelor, sgomot care face 
să svâcnească inima vânătorului, amorţit în aşteptare. Când se lasă, 
face ocoluri ; de-l cauţi unde vezi că s'a vârât în huceag, nu-l găseşti, 
căci după ce se lasă din sbor, se mai iurişează o bucată de loc printre 
crengi, tupilându-se cine ştie unde. 

La noi apare dealungul Dunării, prin zăvoiu, chiar din Februarie, 
urcându-se spre Carpaţi; aici o parte se opresc de-şi fac cuib, parte 
trec în Transilvania unde de asemenea se opresc. Mulţi însă apucă spre 
Nord, trecând prin ţinutul dintre Odobeşti şi Galaţi dealungul Siretului 
şi a Prutului până în ţările Scandinave. De aici, cu puii crescuţi, se 

Fig. 61. — Silar (d. Rev. + Carpaţii»). 


revarsă iarăși către sud, prin țara noastră trecând prin luna Octomvrie 
(A. Sulzu). 

Călătorește numai noaptea, pe timp nouros şi se lasă numai în acele 
păduri unde simţul lui îi spune că este destulă umezeală. 

Vânatul e anevoios. Primăvara în zori când începe să se lumineze, 
sitarii se întorc dela locurile unde au râcăit noaptea după hrană ; seara 
în amurg ies din ascunzișuri spre a sbura către locurile de hrană. Toată 
vânătoarea durează cel mult 20 minute. De e senin şi rece, sitarii sbor 
pe sus; de e cald și aerul acoperit cu nori, sbor pe jos, lin, din vreme în 
vreme aruncând un « croang, puiț, puiţ, puiţ », care face să bată inima 
vânătorului. 

Se pot împuşca mulţi deodată. La o vânătoare regală dela Scro- 
viştea (Ilfov) s'au împușcat peste 300 sitari într'o zi. 

Măcar că are o înfăţişare de prostovan, e foarte viclean şi isteț. 
Greu e să dai de dânsul și întrebuințează toate mijloacele pentru ca 
să nu fie uşor prins. Căci sărmanul, nu este urmărit numai de om. 
Carnea lui este aşa de gustoasă, încât place şi animalelor de pradă. 
Dacă are neprevederea să se arate ziua, greu scapă de ghiara hultanului, 
iar uliul şi eretele, ca şi cumătra vulpe, isteaţă în toate, sunt mai dibaci - 
decât copoii, descoperindu-i culcuşul repede-repede. 

De aceea an pe an, numărul sitarilor descrește, căci şi ouăle ca şi 
puii sunt nimiciţi cu nemiluita; cuibul şi-l face la pământ sau aproape 
de suprafața pământului, acolo, departe, spre, nord unde clocește. 

Becasina  (Gallinago scolopacinus), seamănă întrucâtva cu 
sitarul, la plisc şi cap. Imbrăcămintea ei e mult mai închisă, castaniu 
aproape strălucitor, cu o bandă ruginie lată şi alte patru mai gălbui 
dealungul spatelor. Se întâlneşte mai mult în regiunea. bălților. E lini- 
ştită, tăcută, dar mai voinică decât sitarul. Shoară iute şi mai ales sus. 


Fam. Ardeidelor. 


Cu cât străbați mai mult în Balta Brăilei, prin canalul Filipoiului, 
spre lacul Şerban, ori te avânturi prin canalele întortochiate ale Deltei 
spre ghiolurile acoperite cu plaur — preumblări pline de farmec, așa 
de măestrit descrise de M. Sadoveanu în « Privelişti dobrogene y—cu atât 
te apropii de lumea legată de apă. O lume aparte, bogată, variată nu 
prea mult depărtată de acea scrisă de pe țărmurile Amazonului, tot 
aşa de bogată după spusa cunoscătorilor cum e aceea din delta Nilului. 

Ca şi într'un tablou, este un ton fundamental; celelalte colori dau 
expresia tabloului, după originalitatea maestrului. 

Tonul fundamental al Bălții îl formează stârcii (Ardea), de 
toate colorile, de toate mărimile. Dela stârcul mic cenuşiu, cât o lișiţă, 
până la stârcul-mare, cenușiu, cât un cocostâre; dela stârcul-alb, ca 
nins, până la cel purpuriu, puzderie se întâlnesc, printre sălcii, prin 
papură, spre marginea bălților, un adevărat roiu. Impărăţia lor e apa 
stătută ; domeniul de hrană fiind din apă, ei şi-au împărțit ca şi păsările 
de uscat, timpul de vânat. Cei mai mulţi îşi caută mâncarea ziua; 
alții se pun la muncă numai după ce soarele asfinţește. 

Ori cât de variaţi ar fi ca formă, ca îmbrăcăminte, mediul în care 
îşi duc viaţa, îi fac să aibă cam aceleași însușiri. 

Sunt înalți în picioare, ca să nu se ude la pene;au gâtul lung ca să 
poată ajunge prada; au pliscul iarăşi lung, ca să poată explora și mai 
adâne. Trupul lor e ca un arc încordat; săgeata este pliscul ascuţit. 
Par trupuri de piatră, când stau la marginea apei, adormiţi, nepăsători. 
Cu gâtul tras între umeri, corpul e un oval subţiat la capete. Ochii lor 
sunt însă deschiși; veghează. Au zărit prada? Săgeata ca fulgerul se 
destinde ; când ridică capul în sus un peşte se sbate în vârful pliscului. 

Nu mai scapă; este asvârlt cel mult de vre-o două ori în aer ca să-l] 
poată prinde cum trebue, cu capul spre înghiţitoare. 

In privirea lor este ceva din privirea şarpelui, cu care se aseamănă 
şi după gât, dar şi 
după apucături. 
Cu toţii păstrează 
ceva din repul- 
siunea acestor tâ- 
rîtoare. Calcă în- 
cet în apă, încât 
abia dacă stârnesc 
nişte vălurele în 
jurul picioarelor 
lor, cu degetele 
subţiri, lungi, care 
le opresc să se în- 
[unde în mal. Nu 
au nimic din privi- 
rea blândă a coco- 
stârcului, nici din 
drăgălășania  ges- 
turilor lui, ori va- 
riaţia şi jocul sbo- 
rului de  cocor. 
Sunt greoi la miş- 
cări, monotoni în 
apucături. 

Și caracterul 
lor nu este simpa- 
tic. De dușmani se 
tem; la cea mai 
mică alarmă, îşi 
întind gâtul, caută 
zarea. Sunt laşi, 
sbor îndată la a- 
dăpost. In schimb 
cu păsările mai 
mici sunt cruzi; 
nu le pot suferi 
în aproprierea lor. 
De altfel şi între 
dânșii trăiesc mereu în sfadă. E un iad locul unde își fac cuibul; mereu 
ţipă, având un glas strident, urit. 

Cuiburile și le fac grămadă, în arbori sau în păpurişte. 1 nii mai sus, 
alţii mai jos, coloniile lor de cuiburi, sunt amestecate cu ale cormora- 


Fig. 62. — Stârcul-purpuriu din Balla Brăilei 
(după Bernaltzik, d. D-na E. Saulea- Bocec). 

nilor, cu cari nu duc casă bună. Nu arată nicio măestrie în facerea 
culcușului. Câteva gâteje, stoloane de stuf, asvârlite claie peste 
grămadă, atâta-i tot. 


* 
* * 


Cel mai mare dintre stârcii 
dela noi, este Stârcuil 
mare cenușiu (Ardea ci- 
nerea ), care se avântură pâ- 
nă'n văile munţilor, ori unde 

Fig. 63. — Pui de slâre-purpuriu abia ieși găseşte un ochiu de apă mai 

din ou (după  Bernatzik, d. D-na E. măricel. E ca presărat cu ce- 

Saulea- Bocec). nușă, unde mai multă, unde 

mai puţină, cu stropituri de 

pene albe în lung; numai marginile aripilor sunt negre, ca și câteva 

dungi în lungul gâtului. Podoaba lui sunt două trei pene la ceafă, mai 

lungi, prelungirea penelor negre ce le acoperă vârful capului, ca o 
scufie. 

Când stă liniştit, pânditor, are ceva din privirea vicleană a dracului 
din Faust. Sunt cei mai urîcioşi, mai morocănoşi, mai fricoşi şi mai 
bănuitori. In schimb, când sunt strânși de aproape de vreun hultan, 
se apără cu îndârjire. Suliţa e pliscul lung, ascuţit, puternic; scutul 
sunt aripele. inta loviturii sunt ochii dușmanului. 

Nu era distracţie mai plăcută, pentru cei din evul mediu, decât 
lupta în aer între un șoim şi un stârc cenușiu. Sburau penele şi dela 
unul şi dela altul, ca fulgii de zăpadă. Incercările stârcului de a lovi 
șoimul care şi-a înfipt ghiarele în spatele victimei, dădeau impresia 
în lumina aerului limpede, unor încolăciri de șerpi, care cad din cer. 

La noi sunt mulţi; prin țările din apus sunt o raritate azi; colo- 
niile de cuiburi — heroniere, — odată erau ocrotite de autorități. 

Cam de aceeași mărime e Stârcul-alb nobil (Herodies alba). 
Culoarea penelor este peste tot aceeași, a omătului curat. Câteva pene 
subțiri, fine, lungi, — egrete — înfipte la baza aripelor, pe spete, şi pe 
ceafă, sunt cauza peirii lui, căci este vânat fără milă pentru acele câteva 
pene, scumpe modelor; au soarta struţilor. Imbrăcămintea, fără 
strop de altă culoare, afară de pliscul galben la bază, îi dă o înfăţişare 
mai simpatică. E de altfel mai grațios în mișcări, mai iute în sbor, mai 
puţin duşmănos cu alte păsări. 

Puii sunt hrăniți cu mâncarea pe jumătate mistuită din gușa părin- 
ților, băgând-o cu pliscul ascuţit, până'n înghiţitoare. Dacă crese mai 
măricei li se aduce ba un pește, ba o broască, deprinzându-i să o înghită 
singuri. 

Pe lângă Stârcul alb mare este şi un altul mai mic (Ardea garzetia ). 

Frumos la îmbrăcăminte, concurând în gingăşie cu stârcul alb, este 
Stârcul-galben (Ardea ralloides), mai mic la trup, cu ochi vioi, 

Stârcul-alb din Balta Brăilei. (După H. Bernatzik). 


VERTEBRATE 91 


mereu cercetători, gata să fugă, dar şi gata să se apere. E poate cel 
mai vioi dintre stârci. Penele lui sunt gălbui, cu dungi negre trase 
subţirel în lungul gâtului; pe cap are nişte pene mai lungi, care stau 
cam ţepoase, ca şi părul de pe capul unui copil. 

Când stă liniştit, pe spinare şi peste aripi pare că are asvârlit un 
şal frumos cu capetele destrămate. Având gâtul mai lung, mai subțire, 


Fig. 64. — Stârci din Balta Brăilei (A.). 


iar trupul micuţ şi svelt, când e gata să sboare, capătă în totul întă- 
țişarea unei săgeți. E mai puţin sfiicios decât ceilalţi, amestecându-se 
printre cârdurile de vite. Nu rar, ca și în tablourile luate de prin Egipet, 
se văd pe spinarea porcilor, primiţi cu bunăvoință. 

Stârcul-purpuriu (A. purpurea) este dimpotrivă tipul 
cel mai flegmatic; pare că nimic pe lume nu-l interesează. Nu-i place 
nici tovărășia celorlalţi, ci stă ascuns în papuriște, nemișcat; ai zice 
că e o ramură de stuf ruptă, ieşită din apă. 

E îmbrăcat cu pene ruginii, pistruite cu toate colorile. Pe spate 
mai mult cenușiu închis, cu epolete ruginii, ca și pe gât unde sunt trase 
dunguleţe negre. De pe frunte până la ceafă se întinde o pată negrie, 
iar gușa e mai albicioasă. 

E forma cea mai desăvârșită a săgeţii vii. Mai ales când stă cinchit, 
așa încât se reazimă cu coada de pământ, cu gâtul întins, atunci plisc, 

cap, gât şi trup e ca dintr'o bucată, săgeata cu coada lăţită, gata să 
sbârnâie în aer. 

E unul din stârcii cei mai eleganţi dela noi, întâlnindu-se în Deltă 
dar şi oriunde e un iaz mai mare cu papură. 

Jidovul sau Stârculccenușşiu de noapte (Ayclicoraz 
griseus ), când stă ziua liniștit, cu capul tras între umeri, cu pliscul ascuns 
între penele de la gușă, cu trupul vertical, seamănă cu un pinguin, mai 
ales că şi îmbrăcămintea e la fel, pe spate mai mult neagră, cu 
reflexe verzi ca şi pe vâriul capului din ce în ce mai cenușie și mai 
albie pe piept şi pântece. Pe cap, bărbatul are două pene mai lungi, ca 
două suluri de hârtie, aninate îndărătul scufiei negre. Când se lasă amur- 
gul, se trezeşte şi el din somn. Iși întinde gâtul „aripele, cum şi-ar întinde 
omul braţele când se scoală ; își desmorțește picioarele, făcând câteva sări- 
turi şi apoi cu bătăi iuți de aripi. fără sgomot, se îndreaptă spre locul 
de hrană. La noi este foarte co- 
mun. 

In tovărăşia lui se ţine Stâr- 
cul-pitic (Ardetta minuta), unul 
din cei mai răspândiți în ţara întrea- 
să, nelipsind de nicăieri unde este 
un iaz cu ceva papură pe lângă el. 
Cât e ziua de mare stă ascuns în stuf 
sau chiar într'un arbore. Nu-l poţi 
lesne însă băga în seamă, aşa de 
bine ce ştie să-și aleagă locul, în po- 
trivire cu îmbrăcămintea lui în- 
tunecată pe spate, ruginie pe 
piept. 

Stă ascuns dare foarte simţitor. 
Inainte de a-l putea zări, te-a şi 
simţit. Un fâşâit de aripi şi pe 
urmă ia-l de unde nu-i. In toată sigu- 
ranţa însă se simte numai în pa- 
pură, unde e ca veverița în pă- 
dure. 

lig. 65. —- Buhai-de-baltă. Nu numai că se poate furișa 

lesne unde e desişul mai mare, dar 

se mișcă în lungul ramurei de stuf, 
cum fuge veverița pe crengi. Nu se dă de gol, cât e în papură, Dcamne 
fereşte; poţi să asvârli cu pietre, ca să-l sperii; elstă liniștit, tace chi- 
tic şi numai dacă vede și vede că se îngroașă treaba, atunci o sbughește 
din papură. 

De cum se lasă noaptea, este în elementul lui. Fără să-l vezi, îl ştii 
cam unde este; îl cunoşti după glas. Mai ales primăvara, când bărbatul 
se rățoeşte pe lângă femeie, cântă, dragă Doamne; scoate însă un 

sunet gros, scurt, pare că ar fi un grohăit de pore. De aceea și poporul 
prin unele părţi, îi zice scroafă-de-baltă, 

N'are aface însă glasul stârcului-pitic cu al unei rude ale sale de 
aproape, cu Buhaiul-de-baltă (Botaurus stellaris). Când 
începe a buhăi, îl auzi de o poştă, în liniștea nopţii. Mult s'au căznit 
cercetători, să afle cum scoate el glasul acesta răgușşit, repetat, sfârșit 
cu un buuu... scurt, 
apăsat. 

Nu i-au dat de 
rost, pentrucă e foar- 
te greu să-l observi. 
Cât e ziua de mare 
stă în stuf. Ai socoti 
uneori, cum stau unii 
lângă alţii, că sunt 
nişte ţăruși mai groși 
bătuţi în pământ. 
La îmbrăcăminte e 
curat o buhă, cu pe- 
nele castanii pătate 
cu negru, mai des- 
chise pe piept, unde 
încondeierile negre 
sunt pe guşe ca niște 
brâuleţe. Pe cap e cu scufie neagră, iar din colțul pliscului, se 
întind două dungi negre ca niște musteţe. Când îl vezi din faţă, cu gâ- 
tul tras între umeri, cu ochii mari aşezaţi mai înainte decât la celelalte 
păsări, cu pliscul scurt, pare că e o bufniţă. 

Cum înserează se duce la baltă, unde rămâne tot leneș, nemișcat. 
Lenevirea e numai aparentă; stă nemișcat pentru ca să nu deie de 
bănuit peştilor din baltă. Dar capul îl învârteşte ca un şurub în toate 
părţile, încât dunguliţele negre de pe gât devin ca nişte linii în spi- 
rală. 

Chiar şi un duşman dacă vine, el îl lasă să se apropie şi deodată 
îşi aruncă sulița cu atâta putere, încât îl străpunge. De aceea mai toate 
vietățile se feresc de el. Vulpea îşi teme pielea, iar hultanul nu-l atacă 
decât dela spate. Cu o lovitură de plisc străbate tureatca ciubotei 
până la os. 

E tipul unei arine vii, unei mașini cu resort însufleţit. 

Apropiat de neamul stârcilor este Lopătarul /Platalea leu- 
cerodia;), una din podoabele tot mai rărite ale bălților noastre 
«lunărene. 

Vin primăvara în rânduri ca şi cocostâreii, putându-se lesne deosebi 
prin bătaia mai repede a aripelor. Sunt păsări sperioase, de aceia mai 
adese se văd de către escursionistul care face cu lotea drumul prin canalele 

Fig. 66. - - Lopălari în zbor (d. Bernartzik, d. E, 
: Saulea- Bocec). 

din Baltă. Trebue să te înfunzi în desișul papurei, ca să dai de el; mat 
adesea îl vezi, speriat, sburând pe deasupra stufului. 
Ca şi stârcul alb e îmbrăcat cu mantie albă de pene și numai la 


Fig. 67. — Lopătar din 


Balla Brăilei (d. C. 
Molaş). 


Amândoi însă sunt 
vestitorii primăverii, 
ai căldurei, ai flori- 
lor, deci cu plăcere 
primiţi. 

Copiii desculți, îşi 
lasă urmele în glodul 
abia sbicit de după 
topirea omătului, ju- 
când oina. Unul din 
ei strigă: «Vin co- 
corii! Vin cocorii! ». 
La această veste toţi 
ies din casă, îşi pun 
mâna pod şi caută 
spre zările adânci, 
luminoase. Un șşirag 


gât are un cerc lat mai ruginiu; dela ceafă 
spânzură un smoc de pene, care n'au fineţa 
egretelor de stâre. Deosebit e prin ciocul 
lui lung, dar ca de rață, lățit. Românul i-a 
dat minunat numele de lopătar, căci cu el 
răscoleşte mâlul în care găseşte răcușori, 
melci, hrana lui obișnuită. Nu eo armă 
de apărare; între sulița ascuţită a unui 
stâre şi lopeţile lopătarului este o mare 
deosebire. Cuibul e o îngrădire de găteje, 
bucăţi de papură fără niciun meşteșug, 
parcă ar fi un braţ de vreascuri asvârlite în 
păpurişte. În schimb părinţii ţin la copiii 
lor cu o dragoste deosebită, apărându-i 
până la moarte. 

E una din pasările dela noi cu înfăţi- 
şare exotică. 


Cocostârcul şi Cocorul. Unul 
e-al nostru, | bucuria tuturor, dorit, bine 
îngrijit; celălalt este numai în treacăt, 
rar când stă peste vară — câte o pereche- 
două — prin Dobrogea. 


Fig. 68. —- Cocostârcul în sbor. 


de mărgele, îndoit ca un cârlig, înnoată în înălțimea văzduhului- 
Abia le vezi, dar au grija să-ți trimeată vestea trecerii prin strigătul 

lor strident, asemenea cu al curcanului când stă liniștit în curte: 
Gra-gra-gra, adică «bun găsit, pregătiţi-vă plugurile, la muncă, cumă- 
trul cocostârc vine în urmă. Noi ne ducem mai departe, hăt departe, 
unde vara e mai răcoroasă ». Bătrânii, se uită cu bucurie deodată, dar 
repede jalea îi cuprinde: 

Da din cap; zâmbind, clipește 

Şi îngână vet eranul, 

« Le-oi mai ajunge eu oare 

Şi la anul»? 
(St. Iosif) 

Un flăcău mai năsdrăvan, trage repede pe pământul umezit, un 
cerc cu cuțitul scos din brâu ; îl înfige la mijloc, pune căciula deasupra, 
mormăe câteva cuvinte, pe care 
numai el le ştie. 

Uite! Cocorii şi-au rupt rân- 
dul, sbor amestecați; ca ame- 
țiţi se opresc în loc, se învârtesc 
în cercuri încâlcite; se lasă în- 
cet din sbor, lângă ape. 

Farmecul s'a îndeplinit, zic 
oamenii. Năsdrăvanul care câş- 
tigă mult în fața consătenilor, a 
oprit cocorii în loc. In reali- 
tate s'au lăsat să se mai odih- 
mească şi să se mai întremeze 
cu ceva hrană. Drumul e lung 
şi din loc în loc trebue să popo- 
sească undeva. Alte ori îşi caută 
de drum mai departe, măcar că 
fermecătorul şi-a descins brâul, 
făcându-l colac pe pământ. 

Cocorii (Grus cinereaj Fig. 69. — Cocor (R.). 
sunt trâmbițașii primăverii ; trec 
pe la noi numai, căci cuiburile şi le fac prin Norvegia şi Suedia. Rar când 
rămân câteva şi pe lângă Raselm. 

In schimb Cocostârcul sau Barza (Ciconia alba) se ţine 
de pământul nostru. Numai ce-l vezi că s'a lăsat, nici nu ştii când, 
căci el nu-şi anunţă venirea prin niciun strigăt. Bucuria ş'o arată altfel: 
îşi lasă gâtul pe spate, aşa încât falca de jos să vie în sus şi se pune 
la toacă. Des, des, loveşte o falcă de alta şi scoate un sunet parcă ar 
bate cu niște ciocănele. Aceasta-i vorba lui. Așa-și arată voia bună, 
aşa cer copiii de mâncare, aşa «bat din palme » când văd pe babacul 
venind cu o broască ori un pește în plisc. 

Cocostârcul e credincios locului unde și-a făcut cuibul. E dovedit 
pe deplin, de când se obișnuiește prin alte părţi a i se pune la picior 

câte un inel de recunoaștere. Abia s'a lăsat din sbor, abia şa vestit 
sosirea, ca o ființă politicoasă a tocat din plisc zicând « bine v'am găsit » 
şi se pune pe lucru. Cuibul, clădit în anii trecuţi cu trudă, a suferit 
de pe urma furtunii, a viscolului de peste iarnă. Incepe să-l dreagă, 
cum își drege și gospodina casa, în preajma sfintelor sărbători din pri- 
mavară. lei mai lipsește un vreasc, dincolo mai trebue ridicat pe margini: 
aduce muşchi, câteva frunze de face salteaua. Cuibul e gata pregătit 
ca să primească ouăle. 

Cât doamna stă şi clocește, domnul ţi s'ar părea că se preumblă. 
II vezi mergând tacticos, călcând agale, parcă ar măsura câmpul pe 
unde se ține. Legănându-şi ceva trupul învestmântat în alb — numai 
vârful aripelor sunt negre — ai crede că e adormit, gânditor. Deodată 
însă își întinde gâtul, își îndreaptă pliscul lung, ascuţit, roșcat. Când 
îl ridică în sus, în vârful pliscului se sbate o biată broască, dând cu dis- 
perare din labele dindărăt. O clipă numai și a dispărut în gâtlejul 
fără fund. 

De toate îi place. Nu se dă în lături nici dela melti, nici dela peşti; 
când apele. s'au retras prea mult, pășunea îi dă de mâncare: şopârle, 
şerpi. Nu rare ori prinde și câte o cârtiță, care şi-a pus în minte să se 
răcorească prea de vreme, seara, la aer curat. Când năpădesc uneori 
prin Sudul Basarabiei hârciogii ori popândăii, cocostârcul are ce ospăta 
din belșug. 

Nu-i place să înghită broaște» râioasey-decât la mare nevoie. Nu le 
cruţă însă. De ciudă, le străpunge cu sulița pliscului şi rămân, umflate, 
la marginea apelor. 

Obosit, se odihnește într'un picior, întorcând capul și sprijininu-și 
pliscul pe umăr, iar când e sătul şi n'are de ce să se mai ostenească, 
stă liniştit, ca o stană de piatră, cu penele dela gât resfirate și cu pliscul 
rezemat pe gușă. Numai dacă vreo nenorocită de şopârlă îi iese în cale, 
săgeata e gata. Nu dă greş mai niciodată. 

Dar... acasă îl așteaptă familia. Trebuc de știut că rar animal e 
mai credincios familiei sale, cum e cocostârcul. Işi îngrijește de nevastă, 
când ea e ţinută pe cuib; îi aduce regulat de mâncare; îi ține de urit, 
stând într'un picior pe marginea cuibului sau ceva mai la o parte. 

Se povesteşte de un cocostâre, care a rămas peste iarnă lângă cuib, 
pentrucă nevastă-sa era rănită la o aripă şi nu putu sbura. Se pove- 
stese şi cazuri de gelozie, de bătaie între bărbaţi, mă rog întocmai ca 
și între oameni. 

Un lucru e sigur. Nu toţi oamenii își îngrijesc copiii cu atâta gin- 
găşie, cum caută cocostâreul de puii săi. Le curăţă cuibul de murdării, 
le aduce regulat de mâncare, îi apără până la moarte. 

Ce tablou gingaş, când stai şi te uiţi ceasuri întregi la această căs- 
nicie de necuvântători. Ţi-e mai mare dragul să priveşti la pui, cum 
se fac mari pe zi ce merge. Li se umflă părinţilor inima de bucurie, stând 
unul lângă altul și privind la odraslele lor, întâi cum se încearcă să se 

ridice copăcel pe cataligele lor slabe, apoi cum se învaţă a merge, păşind 
pe marginea cuibului și pe coama casei; mai târziu când sunt mai mă- 
ricei, îşi încearcă puterea aripelor, întinzându-le, timid şi necontenit 
tocând din plisc. In sfârșit au scăpat. Pe locul deschis cel mai apropiat 
de casă, e câmpul de exercițiu pentru sbor. Părinţii nu-i lasă o clipă 
din ochi; cu ei sboară, cu ei stau, cu ei se întorc îndărăt. In cele din 
urmă nu-i mai hrănesc, ca atunci când erau mici şi când le aduceau 
la cuib ba un pește, ba o șopârlă, dela care se băteau cei 3——A pui lacomi. 


Fig. 70. — Drumul cocostârcilor din Europa 
până la locul de iernat în Sudul Africei. 


Acum îi ia cu dânşii la vânat. Creşterea e gata. Pintilie Călătorul 
poate să sosească. Incercarea s'a făcut; tinerii țin la drum. 

In vreme ce familia stă liniștită la vânat, iar bătrânul şi-a luat de-o 
grijă, are şi el dreptul să-și mai facă pe voie. Numai ce-l vezi, așa, netam- 
nesam, că-şi ia tălpășița spre soare, ca şi când i-ar fi dor de el. Face 
deodată două, trei sărituri; e aeroplanul care-și ia vânt. Cu câteva 
lovituri repezi de aripi se ridică. Loviturile din ce în ce mai mari, mai 
liniştite, încet, încet, îl ridică în cercuri largi, în slava cerului. Abia 
îl vezi, ca o cruce cu braţele late, proiectată pe cer, căci în sbor își lun- 
geşte gâtul cât poate, şi-şi întinde picioarele subțiri. Din ce în ce se 

înalță, de crezi că e sorbit de aerul tot mai rărit. Din nou însă îl zărești 
scoborîndu-se, în lin sbor planat, făcând largi spirale. I se deslușesc 
picioarele ca niște fire de aţă, încep să se zărească și vârful aripelor 
resfirate, ca nişte degete depărtate. In sfârşit se lasă lângă familie, cum- 
pănindu-se, cu aripele ridicate în sus, făcând iarăşi câteva sărituri. 

S'a răcorit, încercându-și puterea aripilor. 

Spre sfârşitul verei încep să se întâlnească familii cu familii. Ţin 
sfat, se unesc cu alte familii din satul vecin şi ca la o comandă, se ridică 
în stoluri mari, apucând spre miazăzi. Vara sa călătorit! Plecarea 
cocostârcilor e unul din semnele calendarului poporului, că grija iernei 
se apropie. 

Prietenia ce o arată cocostârcul locurilor noastre, purtarea lor 
aproape omenească, îl face să fie una din păsările cele mai scumpe 
Românului. De nicio alta nu se îngrijește ca de dânsa, punându-i o 
roată stricată pe casă, spre a-i ușura clădirea cuibului, având băgare 
de seamă ca să nu i se întâmple nimic. 

E păcat să omori o rândunică: capeţi negei pe mână. Mai mare 
păcat e să omori un pui de cocostârc: te pomenești cu bătrânii că-ţi 
dau foc la casă cu un cărbune adus în plisc. Şi nu e numai la Români 
dragoste mare pentru cocostârci. Vechii Egipteni îi divinizau ca şi pe 
crocodili. La Pieile-roşii, 
era vai de capul aceluia, 
care s'ar fi atins de un 
cocostârc, iar în 'Lesalia 
veche, moartea îl aş- 
tepta pe cel dovedit că 
a ucis un cocostâre. 

De altfel aduce ser- 
vicii mari omului. Prea 
sar înmulți șerpii ve- 
ninoși, şoarecii- de câmp, 
hârciogii şi cârtiţele, 
dacă nar mai da 
razna printre ei « Dom- 
nul cu catalige», lăsat 
de Dumnezeu, drept 
stăpânitor al broa- 
ștelor, când acestea 

Fig. 1. — Țigănuşul (A.). l-au scos din fire cu 
plângerea lor  gălăgi- 
oasă, că nu le place să aibă drept împărat un butuc. 

Călătoria de iarnă a cocostârcului este azi pe deplin stabilită. Cei 
din Germania de răsărit, din Polonia, se strâng în şiruri lungi, trec prin 
lungul Moldovei, pe deasupra văii Siretului de obiceiu, se îndreaptă spre 
ţărmul dobrogean al Mării Negre, spre a apuca drumul către NIL. 

lernează în Colonia Capului din Sudul Africei, unde se adună cu zecile 
de mii, transformând locurile în câmpuri înflorite. 


Aducând aminte de vestita pasăre Ibis, sfântă pentru egiptenii 
vechi, la noi e Ţigănuşul (Plegadis falcinellus), numit aşa din 
cauza îmbrăcămintei lui închisă, mai cenușie pe spate, mai neagră 
pe aripi. Picioarele destul de lungi, par soizoase, iar pliscul lung, subţire 
e curbat puţin în jos. Sunt păsări de climă mediterană care ajung până 
la noi venind prin Aprilie şi părăsindu-ne de timpuriu, prin Septembrie. 
Păşesc agale, negrăbite, uitându-se mereu în pământ doar va da de 
urma unei râme, larve de insecte, pe care le prind din mers. 


Fam. hallidelor. 


Din ea face parte lişiţa (Fulica atra) cu înfăţişarea mai mult 
a unei găini negre cu o pată albă între ochi, prelungită şi pe mijlocul 
pliscului, contrast vizibil față de restul corpului. Chiar pliscul e mai 


Fig. 72. — Lişiţe (4.). 


mult de găină sau Dibilică (pichere), scurt rotunjit şi ascuţit la vârf. 
Este însă o înnotătoare măestrită, ca rața şi se afundă ca şi cufundacul. 
Fiind sperioasă, nu se prea avântură la larg, ci tot în preajma stuiului 
înnoată, pentru ca la cea mai mică mişcare suspectă, să se facă 
nevăzută în adâncul pădurii de stuf. 

Un neam al acestor pasări e cârsteiul (Crez crez), auzit 
chiar de cei cari nu sunt prea deprinși cu natura, dar au înoptat măcar 
odată întrun sat de câmp. Primăvara mai ales, de cum începe să se 


Te 

lase amurgul până ce se întunecă bine se aude glasul «crrt, crrt, errt», 
cam asemănător cu începutul numelui dat de popor sau cu hârâitul 
întoarcerei unui ceasornic de părete (1. Brătescu- Voinești]. 

E pasăre cu picioarele înăltuţe, cu trupul turtit dintr'o parte în 
alta, iar aripele ca niște coveţele. 

Culoarea trupului este frumoasă. Pe spate negrie cu pete mă- 
slinii, pe partea laterală a trupului mai cenușiu cu dungi ruginii în 
curmeziș, pe aripi roșcat cu pete 
gălbui. 

E una din pasările cele mai 
vioaie dela noi. Trăiește prin pajiști 
cu iarbă înaltă, prin ogoare de grâu 
şi ştie atât de dibaci să fugă prin 
iarbă, de nu clinteşte un pai care 
să-i arăte prezența printre ierburi. 
E uşurat în această alunecare şi 
prin corpul ca o navă; mai ales 
când îuge, își strânge capul între 
umeri de se face ca o suveică. 

Femeia cloceşte vreo trei săptă- 
mâni și e atât de credincioasă mamă, 
în cât poţi pune mâna pe ea când e pe ouă, fără să le părăsească. Puii 
foiesc ca furnicile, dar la cea mai înceată chemare a mamei sunt sub 
aripele ei. 

Cârsteiul e mai mult o pasăre răpitoare; se hrăneşte cu seminţe dar 
soarbe și gălbenuşul ouălor dela alte pa- 
sări, care clocesc, ca şi el, în cuiburi puse 
în iarbă. 

Cârsteiul-de-baltă (Rallus 
uquaticus ), dimpotrivă îşi duce viaţa unde 
e desișul mai mare de papură, de răchită 
măruntă, amestecată cu burueni de baltă. 
Nu prea se avântură la fața deschisă a 
apei. Spre deosebire de celalt, are trupul 
mai ridicat, gât scurt şi gros, picioare 
mai lungi, iar pliscul puțin încovoiat, lung 
şi ascuţit la vârf. Trăind mai aproape 
de apă are penele dese; gălbui pe spate 
cu pete negre, este cenușiu pe piept, 
ruginiu pe pântece şi cu dungi vrăstate prig, 74. —Cârsteiul-de-battă. (R.). 
pe de lături. 

Are aripele scurte; de aceea sboară 
uneori, cu aripele întinse, cu sbor smucit ca al unui liliac. Dintr'un 
loc se mută în altul mai mult mergând. Innoată însă minunat. Ziua 
stă liniştit în ascunziş; glasu-i scurt, începe să se audă cum amurgește, 


Fig. 73. — Cârsteiul. 

îngânându-se une ori cu al celuilalt. Cuibul şi-l face unde e încâl- 
citura de burueni mai mare şi-l acopere uneori cu un soiu de glugă 
făcută tot din ierburi. 

Găinuşa.de-hbaltă (Gallinula chloropus) este o pasăre ce 
se vede şi pe iazul cel mai mic, numai să aibă un petec de stuf. 
E ca o puică, având penele castanii pe spate şi aripi, cenușii închis 
pe burtă. Coada scurtă o ţine ridicată, cu câteva pene albe pe de lături, 
ca şi o dungă albă în lungul trupului, sub aripi. Pliscul e ca de cârmaz 
la bază, gălbui la vârf; e scurt şi cam turtit lateral. Picioarele înălțate, 
cu solzi ca unşi cu pucioasă şi cu degete lungi, ceva lăţite. 

Sunt păsări drăguţe, putând înnota bine, după cum se cufundă lesne. 
Trăiesc de obiceiu perechi-perechi, singuratece, stăpânind mai voioase 
ele singure în împărăţia unui iaz. Când se încumetă să le facă vizită 
nepoftită bărbatul altei perechi, are loc o bătălie. Stăpânul iazului, 
întâmpină mânios pe noul venit, să îndreaptă spre el cu capul plecat, 
cu aripele puţin răsfirate. Dacă nepoftitul se face că nu-l vede, celalalt 
îşi chiamă şi soţia în ajutor. 

Alunecând la fața apei ușor, când la dreapta când la stânga, ciugu- 
leşte ba o frunză, ba seminţe, ba o insectă ce-i iese înainte. Nu e sperioasă ; 
dar dacă simte un pericol se face nevăzută în stuf sau se afundă în apă. 

Cuibul e la faţa apei, în desişul stufului. Clocesc şi bărbatul și 
femeia, uneori de două ori pe vară; iar puii mai măricei din cea dintâi 
clocire, ajută părinţilor să facă alt cuib pentru frățiorii mai tineri. 

Trăieşte nesupărată de vânători, căci carnea ei e cam aţoasă și cu 
sust de mâl. 

Mai ascunsă, mai sfiicioasă este găinuşa-pitică (Porzana 
parva), micuță, măslinie pe spate, cu pete şi puncte alburii, cenușii- 
albăstrii pe pântece. Sboară prost, la faţa apei, greoi, cu picioarele 
spânzurate. In schimb pe apă se mişcă tot așa de repede ca şi găina- 
de-baltă. 


Fam. «Alectoridelor. 


In această familie intră una din cele mai mari pasări dela noi: 
Dropia (Otis irda) zis şi Mitropolitul. 

De când mai toate cărțile de cetire cuprind minunatele pagine din 
Odobescu, relative la Bărăganul de demult, a rămas în mintea unora 
ideia greşită că dropia numai în Bărăgan trăieşte. Nici chiar când Bără- 
ganul, stepă fără ogoare, era al dropiilor, aceste păsări isteţe, dacă nu 
cele mai mari, desigur cele mai grele dela noi, nu trăiau numai în stepa 
ialomițeană. Cârduri întregi, de departe pare că ar fi niște cârlani 
la păscut, se văd în Dobrogea, pe lângă țărmul Mării, atât spre Nord 
pe lângă vechiul aşezământ Istria de la capătul lacului Sinoe, cât şi spre 
Sud prin apropierea Mangaliei. Se avântură însă uneori şi prin 

Moldova, după cum nu părăsesc Bugeacul decât în iernele prea ge- 
roase, întorcându-se după cum începe să se topească primăvara 
omătul. 

A mai rămas încă o noțiune necompletă din descrierea lui Odobescu, 
anume că nu te poţi apropia de dropii. Mi s'a întâmplat să trec pe lângă 
un cârd, fără să se sperie. Imi căutam de drum, iar păsările îşi căutau 
de treabă, ca şi cum nici n'ar fi fost prin apropiere duşmanul lor cel 
mai de temut. Cel mult erau aproape toate cu capetele înălțate, bănui- 
toare, gata să apuce fuga dacă ar îi văzut o puşcă. 

De vânători se tem, e dreptul; iar vânătoarea de dropii are un farmec 
deosebit, după spusa celor ce o practică, tocmai pentru că vin față 
în față două fiinţe istețe. Vânătorul întrebuinţează toate mijloacele 
pentru ca să se apropie de dropii, iar ele îl văd, îl simt dela depărtare, 
dincolo de bătaia puştei. Pare-se că ştiu să deosebească o armă de foc 
de o sapă ori hârleț. Când zăresc de departe silueta unui om, îndată își 
aţintesc privirea. Văd că e un cioban, o femee sau un țăran cu desagii 
în spate, se liniştesc și nici nu le pasă. Știu să deosebească iarăşi, un 
om bun de altul rău, pentru ele. Văd ceva suspect în portul vizitato- 
rului?; îşi iau măsurile de siguranţă. 

Fuga e arma lor de apărare. Intr'aceasta sunt neîntrecute; e struțul 
nostru, căci numai un câne bun de vânătoare le ajunge. De aceea nu 
le place orice loc. Caută tot regiunile deschise, cu orizont larg, fără 
copaci, fără dealuri, după care ar putea fi surprinse. Picioarele nălțate 
sunt fără pene; sunt « neîncălţate >». 

Vânătorul întrebuințază toate mijloacele ca să poată ajunge 
lângă  dropii în bătaia puştei. Dacă se ascunde întro căruță 
cu covergi de rogojină, trebue să fie iute la mişcări, când s'a apropiat 
de ele. lute să ochiască, iute să tragă, altfel de geaba truda. Alţii 
se îmbracă ciobănește, ori temeiește, având grija să-şi ascundă 
puşca 

Un vânător povesteşte că sbura spre el un cârd de dropii; de i-ar 
fi văzut puşca, repede cârneau în altă direcţie. Vânătorul cum le-a 
zărit, s'a întors cu spatele şi s'a prefăcut că sapă; numai aşa a putut 
trage în ele. 

Alte ori se fac bordeie, din vreme, în locul unde obişnuesc dropiile 
să se lase la mâncare, semănându-se acoperișul de pământ, aşa încât 
să pară o moviliţă întâmplătoare. Dropiile nu bănuesc că sub această 
movilă e moartea lor; vin până aproape de ea și chiar dacă una din ele 
cade împuşcată, celelalte nu-şi dau seama, ci, probabil, socot că detu- 
nătura e din senin, un tunet. 

Dacă însă simt vreo mişcare ori vânătorul tușește, bănuiala se deș- 
teaptă îndată şi ocolesc în zilele următoare movila fermecată. Chiar 
când văd urme proaspete de picior omenesc, ori vreo schimbare oarecare, 
repede îşi caută de drum aiurea. Din această pricină nici nu dorm 
unde şi-au petrecut ziua, ci sbor ceva mai departe la odihnă. 

Incolo, când sunt mari, au prea puţini duşmani. Chiar vulturii 
cu greu se abat asupra lor. Se zice că numai șoimii, cu mișcări iuți 
le vin de hac. 

La mânie sunt atât de lurioase încât nici de om nu se sperie. 

« Un dropioi enorm, ridicat cât era de mare, cu aripile desfăcute, scoțând un 
fel de sunet răguşit din ciocul întredeschis, se repezi la soldatul ce mă întovărășea 
şi în pieptul calului ţinut de mână, lovind cu aripile şi ciocul cu o furie de ne- 
descris (C. hoselti- Bălănescu. 

De altfel culoarea penelor le apără de minune. Când sunt răzlețe 
în stepa arsă de soare, greu e să deosebeșşti galbenul ruginiu al penelor 


Fig. 75. — Dropioiul umflul (d. C. Rosetti- Bălănescu 
din rev. « Carpaţi), 


«e iarba dogorâtă. Intr'aceasta sunt la fel cu toate animalele din stepă. 
Se pot ascunde de minune în grâul de vreo palmă. Mai ales dropia, une- 
ori nu o poți simţi decât când fuge. Cu gâtul întins, cu aripele ceva 
desfăcute date în lături, trupul şi coada lipită de pământ, stă tupilată, 
nemișcată. Un vânător încercat în ale dropiilor, C. Roselli- Bălănescu, 
citează că i s'a întâmplat să nu fi zărit dropioiul ascuns în orzul de o 
palmă şi jumătate, decât la 6 pași. 

Dacă priveşti însă mai de aproape trupul unei dropii, într'un muzeu 
bunăoară, te minunezi de îmbinarea măestrită a culorilor de pe pene, 

pentru ca asemănarea cu mediul să fie mai mare. O pană nu seamănă 
cu alta; pe fondul galben ruginiu, fel de fel de stropituri şi linii frânte, 
care mai de care mai fine, împodobesc penele. Numai pe cap şi pe gât 
e cenuşie ca un hulub, iar în josul gâtului are o dungă lătuţă ruginie, 
curată, ca un guler de blană de jder. 

Intre cele două sexe este o deosebire mare, cum ar fi între o curcă 
şi un curcan. Bărbaţii, sunt impozanți la înfăţişare: lungi de 1 metru, 
şi grei de 20 kg., distanţa între vârfurile aripelor întinse e de 2 m. 
Mai ales primăvara, pe vremea bătăii, în toiul dragostei, haina lor este 
mândră ; sunt gătiți de sărbătoare. Mai pe urmă, spre toamnă, se îm- 
bracă modest, mai la fel cu soţia şi cu puii. Când e în fierbinţeala dra- 
gostei, dropiul se roteşte în jurul dropiei ca un curcan. Iși sburlește 
penele dela gât, îşi lasă aripele în jos fără să le târie, își resfiră penele 
dela coadă. Având obiceiul să-și dee capul pe spate, fudul, seamănă 
cu un vălătuc de pene fel de fel colorate, din care nu se zăreşte decât 
ochii slipitori, vioi şi cele două pene aspre, ca niște fire de păr, lungi, 
şi de 20 cm. pe care le are sub bărbie. 

Pe părţile gâtuluiare două pete golaşe, vineţii, care în primăvară 
se umflă ca o guşă. De aceea dropioiul se mai numește de popor Curcan 
de Bărăgan. Sub guşă are un colan roşcat de pene. Către toamnă dispar 
aceste podoabe de nuntă. Gușa și colanul ajung spălăcite de abia se 
mai disting. 

In schimb numai aşa își arată podoaba mantiei sale de mire. Aripele 
întinse, încovoiate, sunt ca două steaguri tricolore: ruginii spre umeri, 
albe la mijloc şi negre spre vâri. Pe marginea cozii întinse ca un evan- 
tail, pare că a tras cineva cu pensonul o dungă lată negrie, alăturea 
de alta, îngustă aibă. De sub coadă răsar pene sburlite, mătăsoase, albe, 
ca nişte dantele bogate. 

Rotindu-se în jurul femeii, care-şi caută de hrană, liniștită în 
aparenţă, dar de sigur măgulită de desfășurarea pentru ea a atâtor 
podoabe, pare că vrea să o întrebe: « Vezi? Este altul pe lume mai 
mândru şi mai împodobit decât mine? ». lar dacă de după o tufă răsare 
protivnicul, tot aşa de împodobit, cu aceeaşi pretenţie, bătălia e gata. 

Trebue să fie o privelişte minunată, această bătaie de cavaleri 
rotofei, în mijlocul câmpului întins, sub cerul senin de primăvară, în 
tovărăşia cântecului ciocârliei care înalță slavă firii înviate. In orbirea 
luptei, stăpânite de patimă, cele două vălătuce de pene se izbesc unul 
de altul, se rostogolesc cu furie, uitând pericolele vieţii, putându-i 
lovi cu biciuşca, fără să vadă prezența omului, dușmanul lor cel mai 
de temut. Lupta este însă fără sânge. Ai crede că din ciocnirea cu atâta 
înverșunare a protivnicilor plini de ură, unul trebue să cadă în nesim- 
țire. Rar numai câte o pană sau două din haina lor de nuntă, dacă 
rămâne pe pământ sau e luată de vânt. Mai degrabă este o completare 
a curtenirii; pe lângă podoabă se cere şi voinicie; de unde, duelul în 
fața femeii. 

După ce s'a trecut perioada bătăilor, prin April, sunt cei mai liniştii 
și mai buni prieteni, trăind împreună în cârd, având grijă să apere 
puii neexperimentați şi să-i ferească de primejdii. Femeia îşi caută 
adăpost, unde e desișul de iarbă mai mare. Işi scurmă o groapă şi 
cuibul e gata. E prevăzătoare însă. Nu se duce deadreptul la cuib, ci 
dă târcoale ca să înșele dușmanul căruia îi plac ouăle. A simţit ceva 

Fig. 76. —- Repartiția dropiilor în România (d. G. Manu). 


bănuitor, repede se întinde la pământ şi stă neclintită până ce socoate 
că a trecut primejdia. După aproape o lună de clocire, ies doi pui mici, 
cu puf mărunt pe ei, crescuţi cu multă grijă şi prevedere. 

Un mare și rău duşman au bietele dropii: poleiul. Când plouă 
noaptea şi frigul face să îngheţe picăturile de ploaie, se prinde peste 
aripi o coajă de ghiaţă, care le împiedecă în zori să sboare. Atunci 
pot îi prinse lesne, cu ajutorul unui câne mai sprinten la alergat, iar 
în Dobrogea le omoară ţăranii cu bâtele. 

Aşa se explică faptul că nu e grădină zoologică în care să nu se 
vadă câteva dropii, ducându-şi viaţa de captivitate în linişte şi resem- 
nare. Dacă e greu să le prinzi obiceiurile în libertate, i le urmăreşti 
lesne în spaţiul restrâns al unei grădini. 

Suprafaţa lor de întindere în Europa se tot micșorează. In apus 
se văd numai cârduri în treacăt. Şi la noi se simte împuţinarea lor; cu 
întinderea câmpurilor de cultură se micşorează siguranţa de care 
au nevoe. Se impune ocrotirea lor, căci ar fi păcat să dispară una din 
podoabele pasărilor noastre. 

Ord. Gallinaceelor. 


In acest ordin intră principalele noastre pasări de curte; diferitele 
rase de găini, păunul, curcanul, pichirea (Dibilica) ete. și fasanii crescuți 
în fasaneriile dela Arad, Brăneşti-Bucureşti. 


Fam. Tetraonidelor. 


Goteanul sau Cocoșul-de-munte (Tetrao urogallus). 
După spusa vânătorilor pasionaţi, nicio altă vânătoare aleasă dela noi, 
nu se poate pune alături de aceea a gotcanului, cavalerul munţilor înalți. 
Nu e numai anotimpitl, când zăpada nu s'a topit de tot, iar clopoţeii îşi 
ițesc floarea la locul mai însorit. Afară de șuerul mierlei sau alsturzului, 
încă niciun cântăreț nu tulbură liniștea desăvârşită a pădurilor de 
brad, la marginea cărora se țin goteanii şi găinile. Urcuşul se face de 
cu seară, căci vâ- 
natul e legat nu- 
mai de lumina 
slabă a zorilor. 

De cu seară se 
adună, ca după o 
comandă, cocoşii 
dintr'o coastă de 
munte, în preajma 
unei poeniţe, cu 
arbori bătrâni și 
înalţi la margine. 
Uneori vin şi 17; 
acolo se va desfă- 
șura sbuciumatul 
danț al cocoșilor 
bătrâni. 

Jocul gotca- 
nului are loc de 
regulă la începu- 
tul primăverii, 
prin April, după 
vreme. Când se 
întâmplă ca ba- 
bele să fie mai fu- 
rioase şi să scuture 
cojoacele mai cu temei, iar zăpada se aşterne ca *n toiul iernii, bătaia 
cocoşilor mai întârzie. In unele părţi dela noi, pe când obişnuit vânătorul 
să urcă mai înainte ceva de Sf. Gheorghe, în primăvara anului 1933, 


Fig. 77. — Gotcanul în cântec (Rev. Carpaţii). 


VERTEBRATE 107 


toiul bătăii a fost abia pela 10 Mai. Bătaia a fost, fără zăbavă și fără 
multă ceremonie, căci găinile erau grăbite să clocească, 

În zori de zi, de obiceiu, când încă luceafărul nu s'a stins de tot şi 
înspre răsărit se trage geana zilei, are loc una din cele mai minunate 
manifestații ale îierbinţelelor dragostei, din câte se întâmplă în lumea 
vieţuitoarelor dela noi. 

Sus pe o creangă uscată de brad, se profilează pe discul luminos al 
cerului, silueta atât de cunoscută a gotcanului, după figurile şi picturile 
des răspândite. Cu gâtul întins, cu capul aplecat într'o parte, unii spun 
întotdeauna spre răsăritul soarelui, cu aripele răsfirate în jos, ca la 
curcan, cu coada desfășurată ca un evantail, dar ceva mai ridicată, 
e într'un neastâmpăr, ca apucat de ducă-se pe pustii. Nu stă locului o 
clipă. Sau țupăie pe creanga pe care se află, sau nervos se lasă pe alta, 
spre a reveni pe cea dintâi. In toată vremea sbuciumului, nu tace de 
loc. Scoate niște sunete din ce în ce mai repezi; după o scurtă între- 
rupere iar toacă pare că ar lovi cineva două bețișoare uscate unul de 
altul. 'Tonurile sunt diferite, când mai încete, când mai accentuate, 
asemenea zângănitului coasei ascuţite cu un fier. Sfârşitul e ca o ples- 
nitură din limbă, puternică, de răsună 'n liniştea din jur. 

E atât de cuprins de nebuneala jocului încât nu se întrerupe nici 
când alicele unei împuşcături îi ating penele, fără să-l lovească de moarte. 

Un vânător scrie în Revista « Carpaţii »: 

«D- R. ridică arma şi trage în mijlocul strofei cucoșului, odată, 
de două ori. Cocoșul cântă înainte. Termină o strofă, începe alta, o ter- 
mină şi pe aceasta... în vreme ce d-l R. se scotocea grăbit prin buzunare 
după cartușe, să-şi încarce arma din nou. Pe când se grăbea să găsească 
cartuşele, spre mirarea noastră mare, deodată cocoşul tace și se rosto- 
soleşte la pământ prin cetini la vale. Impușcătura mortală nu a fost 
în stare să-l trezească din lumea lui de visuri; şi-a irosit ultimele 
puteri ca să-şi continue cântecul; a murit fără să simtă groaza 
morţii ». 

Tot în aceeași revistă se povesteşte un caz şi mai curios: 

« Cocoșul cade rănit fără să moară. După ce paznicul îl prinde cu 
greu, îl aduce acasă fără să-l omoare, cum cere datina vânătorească. 
In tot drumul până acasă, și apoi acolo, în mijlocul nostru, care priveam 
ca la o minune, cocoșul cânta strofa lui de dragoste, pare că era în crucea 
bradului şi nu în braţele paznicului ». 

Nu e simplă povestire vânătorească. Se citează de pe aiurea cazuri 
tot atât de stranii. In ferbințeala jocului un gotean s'a năpustit asupra 
unui tăietor din pădure; altul asupra unui cal ș. a. 

Cum s'a terminat jocul, cade ca o piatră în desișul pădurii, unde de 
regulă stau adunate găinile. 

Nu rar se întâmplă şi dueluri între doi cocoși ce s'au întâlnit în prejma 
unei găini. Lupta e pe moarte, adesea unul din ei rămânând locului, 
lovit în cap. 

“Toate culorile se întâlnesc pe penele sale. Fiecare pană luată în 
parte, e ca şi beşica de deasupra catelei gingirlii. Dela roşul de cârmăz 
cu care sunt încondeiate sprâncenele, până la verdele de smaragd al 
penelor din dreptul gușşei, dela castaniul întunecat al aripelor, până la 
cenuşiul închis al pântecului, toate nuanțele își dau întâlnire pe trupul 
lui. Peste tot e stropit cu puncte mari, închise, pe fond deschis ori cu 
pete mai mari, albe, pe penele negre dela coadă, pe care le resfiră, 
când e în toiul fierbinţelei. 

Gotcanii din Carpaţi, unde au rămas încă mulţi, fiind mai puţin 
vânaţi, sunt mari, pot ajunge şi până la un metru lungime (120 cm.), iar 
lungimea măsurată din vâriul aripelor până la 1 metru şi jumătate. 
Găina e mai mică şi samănă la îmbrăcăminte cu o potârniche. 

E o pasăre care ține la locul unde creşte; nu călătoreşte. Cel mult pe 
iarnă grea se trage mai către deal. In afara vremii de bătaie, nu-i plac 
arborii înalţi; după obiceiul găinilor de curte cu care e înrudită ceva, 
se ţine mai mult prin tufişuri, prin erburi, unde își găsește hrana scur- 
mând. Se hrăneşte cu frunze de brad, cu muguri, cu mure ori semințe. 
Când se lasă pe copaci, îşi alege totdeauna crengile din vârf, ca să aibă 
orizontul larg deschis, să vadă de departe, dominând zarea. Noaptea, se 
odihneşte în ascunzişul cetenelor de brad ori a tufișurilor dese. 

Cocoșul e un egoist; viaţa de familie nu-i place. După bătaie şi îm- 
perechere se întoarce în domeniul său și lasă în seama găinei grija creşterii 
puilor. In această privinţă se deosebeşte de mândrul cocoș de ogradă. 

Găina îşi caută loc de cuibar, printre tufişuri mai dese. Nu e meşteră 
în facerea cuibului; abia dacă scurmă o groapă pe fundul căreia aşterne 
frunze uscate. Puişorii, de cum au spart găoacea, se pot ţine lesne pe 
picioare, iar cloşca îi iubeşte şi-i îngrijeşte ca o bună mamă. La pericol 
îi apără cu mare curaj, dându-se bucuros morții, numai să-şi vadă 
puii scăpați. 

Dușmani au cât lumea ; de gotcan se feresc chiar vulturii, cărora se 
vede că le impune înfățișarea mândră dar şi puterea pliscului şi a ghia- 
relor. In schimb găina și puii sunt atacați lesne de tot neamul răpitoarelor 
din pădure. Din această pricină, ca şi din faptul că e un vânat nobil, 
neamul gotcanului e în pericol mare. In Alpi și țările din apus, numărul 
lor descrește din an în an. In Carpaţii noștri, mai ales în Carpaţii îm- 
păduriți ai Moldovei, de-o parte şi alta, trăiesc încă mulţi gotcani. 
Vânătoarea lor, este atât de grea şi cere atâta iscusinţă, atâtea precauţiuni 
şi osteneli, încât e socotită drept o « vânătoare aleasă ». Nu se încumetă 
să o facă decât vânătorii dibaci. E mai mare fala pentru cel ce a împușcat 
un gotcan, decât pentru unul care a ucis o dropie. 


* 
+ * 


In afară de goteanul mândru, cu obiceiuri atât de ciudate, în țara 
noastră mai trăiesc câteva neamuri de ale lui. Așa e Cocoşul-de 
pădure sau Gotcanul-mic (Tetrao tetraz), mai mic și mai 

puţin impunător decât goteanul, dar la înfăţişare tot aşa de frumos, 
mai ales când îşi resfiră coada în formă de liră şi-și întinde capul cu 
cele două creste de cârmâăz de deasupra ochilor. Bătaia e tot atât de 
serioasă, în zori de zi din primăvară. Erau odată atât de mulţi la noi, 
că spun bătrânii din Dorna-Cândrenilor ori Poiana-Stampii că se băteau 
cocoşii până și pe gardurile din sat. Acum sau împuținat, căci sunt 
mai lesne de vânat. 

lerunca (7. bonasia), iute la mişcări, cu pene ca de potârniche, 
se ține tot mai mult de munte. La noi se întâlnește până la 1600 m., 
dar se scoboară şi în 
regiunea livezilor. Des- 
pre ea spune Cantemir 
că e surdă, ceea ce a 
greşit. «Dacă găsește 
un vânător şi o sută 
într'un copac, pe toate 
le poate împuşca pe rând 
și celelalte privesc cum 
cade una după alta». 

E negarea oricărui 
simţ de apărare al vieţii. 

Carnea de ieruncă e 
gustoasă ; în evul mediu 
se căuta: «cibus lau- 
datissimus ». Se vânează 
chemată cu fluericea fă- 
cută din osul piciorului 
de epure sau de gâscă. 
I.a sunetul scos din fluerice, vin cocoşii, dar ies uneori şi vulpile soco- 
tind că au dat peste o victimă. Pe unde se găsesc mai multe (Valea 


Fig. 79. — Fluerică de os pentru chemat ierunca (d. Rev. 
« Carpaţii »). 


Lizului, Covasna, Prahova) un bun chemător poate aduce acasă şi 6 
cocoşi. 

Când toate celelalte pasări, spre seară, au amuţit, iar ceața amur- 
gului se lasă peste câmpurile ruginite de spicul gata să fie secerat, glasul 
prepeliţei (Coturniz communis), pitpidic, pitpidic, străbate 
liniștea câmpurilor. 

Una pe alta se îngână, se chiamă. Locul lor de odihnă e în ogorul 
de grâu ori secară, Acolo undeva, într'o scobitură de pământ, pe o gră- 
măgioară de paie uscate, își pune ouăle de două ori pe vară, din care 


Fig. 80. — Prepelife. 


ies puişori drăguţi, cari furnică drept ca şoriceii printre plaiurile de grâu. 

Vine la noi nu prea de vreme; în orice caz mai târziu decât alte 
pasări călătoare, abia prin Aprilie. Işi alege locuri uscate, semănate 
cu cereale sau păşunele cu iarbă înaltă. Acolo, în umbra plaiurilor, 
își duce vieața; nu-i place să se arate prea mult la lumină, nici să sbcare 
fără de niciun rost. E sătulă de drumul lung ce-l are de făcut în spre 
toamnă, cu peripeţiile povestite de atâtea ori. 

Se adună aşa de multe la plecare, către regiunile mediterane, 
unde poposesc înainte de a trece în Africa, încât la fiecare pas, în câm- 
piile Greciei sau ale Italiei de Sud, ţâșneşte de lângă picior câte o pre- 
peliţă pitită la umbra unui bulgăre de pământ sau al unui tufiș de iarbă. 
Cu miile sunt prinse şi vânate. Se spune că în Roma se vindeau zeci 
de mii într'o singură zi. 

Vine după aceea trecerea apei. Dacă e vântul prielnic calea-valea ; 
într'o noapte pot trece dela un țărm la altul, căzând aşa de obosite pe 

coasta Africei încât se pot prinde cu mâna. Când se stârneşte în drum 
o furtună, e vai și amar de capul lor. Nu pot ținea de oboseală, se rătă- 
cesc, sbor în loc, se lasă pe insule, pe corăbii sau chiar pe apă, înghiţite 
de valuri. E o întreagă bătălie cu elementele naturii, din care puţine 
ies învingătoare. Au de ce să se îngrijească deci să clocească de două 
ori pe vară şi cât mai multe ouă. 

De altiel duşmani au și pe la noi, câtă frunză și iarbă. 

Soarta lor e la fel cu a potârnichii (Perdia cinerea), cu care 
se potriveşte în multe obiceiuri. Amândouă trăiesc în desişul paielor 
de grâu, măcar că potârnichea se mai abate şi prin huceaguri ori tufi- 
şurile spinoase. Amândouă își 
fac cuiburile la pământ expuse i pr A 
la prada atâtor lighioanţe. Amân- Fi i / 
două au îmbrăcămintea rugi- i 
nie. Potârnichea este însă presă- 
rată cu mai multă cenuşă, iar pe 
piept poartă o decorație negrie 
în formă de V, pe când prepe- 
lița este acoperită cu mai multă 
rugină. Amândouă au însă atât 
de fine încondeieri, dunguliţe, 
puncte, pe pene, încât haina 
lor e ca un tablou minuţios 
lucrat. Potârnichea e mai marc, 
se ţine cu trupul ridicat, pe 
când prepelița e ca o puică 
nodoleană grăsună, mai ales spre 
toamnă. Fig. 81. — Potârniche cu pui 

După spusele învăţaţilor, po- (d. N. Manu). 
târnichea este mai isteaţă, pu- 
tându-se repede face nevăzută, folosindu-se de coloarea penelor sale as - 
menea ţărânei uscate, nemulțumindu-se, ca prepeliţa, numai să-și ascundă 
capul. Potârnichea trăiește în perechi, bărbatul fiind credincios soţiei; 
prepeliţele însă nu pot fi luate drept pildă de bună căsnicie. După ce 
prepelița se pune la clocit, bărbatul nici nu vrea să ştie de ea, ci se duce 
în treaba lui; e poligam ca şi cocoşul. Pe seama bietei mame rămâne 
grija copiilor și apărarea lor contra numeroşilor dușmani. Marea deo- 
sebire este însă în aceea că pe când potârnichele nu ne părăsesc nici 
iarna, prepelițele prin Septemvrie, se călătoresc spre locurile unde 
înfloresc lămâii. 

Amândouă însă sunt vânaturi gustoase. Pe fiecare an cu miile 
sunt sacrificate. Om, vulpe, jder, şarpe, uliu, atâţia şi atâţia duş- 
mani le urmăresc, încât te miri că a mai putut rămânea în vieață 
neamul acestor păsări, urmărite şi omoriîte mai mult decât ori care 
altele. 

Ord. Porumbeilor. 


Fam. Columbidelor. 


Din porumbelul-sălbatec de pădure (Columba venas, se 
trag toate varietățile de porumbei domestici, cu care suntem obişnuiţi. 
A fost una din cele mai reușite aplicări a puterii şi răbdării omului pentru 
crearea de forme, care deşi ies din acelaș izvor primitiv, au totuși 
atât de mari deosebiri încât s'ar putea socoti unele ca specii diferite. 

Când se pune un hulub cu coada răsfirată, porumbelul englezesc 
cu gușă, înalt, cu picioarele încălțate până la vârful degetelor, alăturea 
de porumbeii mai obișnuiți dela noi având penele 
dela gât ca de opal și picioarele rubinii, abia îţi 
vine să crezi că derivă din porumbelul sălbatec, 
cenușiu la pene, cu coadă lungă şi gât scurt. 

Se știe că Darwin bizuindu-se pe această crea- 
ţie a raselor felurite de porumbei, prin selecţiune 
artificială, a căutat să lămurească transformările 
din lumea fiinţelor tot pe baza unei selecţiuni, 
naturale. 

Neam cu porumbeii sunt drăgălaşele turtu- 
rele (Turtur luriur), atât de iubite de popor, ca 
şi de poeți, prin ideala lor căsnicie, pururea alături, 
perechi perechi, chiar când se întovărăşesc în 
cârdurile de plecare. Excepţii însă sunt şi la tur- 
turele ca și la oameni. 

Fig. 82. — Porumbel Semănând cu porumbelul la înfățișare, au gâ- 
sălbatec. tul mai scurt, aripile mai ascuţite la vârf, iar 
coada mai lungă şi rotunjită la capăt. Mai fru- 
moasă e îmbrăcămintea ruginie pe spate şi aripi, pe cap cu reflex 
albăstriu metalic, având mai ales deoparte şi de alta a gâtului patru 
dungi negre vrăstate cu altele argintii, podoaba lor. Nici nu le vezi 
în deşişul arborilor, dar repede prinzi de veste prezența lor prin sunetele 
ca un tremolo scurt, repetat, glas cu rrr prelungit. Poporul crede că 
spune: lucru—rău, lucru—rău. 

Sbor de minune dând des din aripi; când unul din soți e împuşcat 
celălalt stă trist, îndoliat; nu părăseşte cuibul, hrănindu-și puii la fel 
cu porumbeii de casă. 


Ord. Acăţătoarelor. 


Fam. Cuculidelor. 


Mai rar pasăre care să joace un rol atât de însemnat în poezia popu- 
lară și în credinţele Românului, cum este cucu (Cuculus canorus ), 
«pasăre pestriță ». 

lânăr şi bătrân, flăcău şi fată, pândesc sosirea cucului, cam pe la 
Blagoviștenie sau Buna-Vestire. Nu e numai bucuria că s'a dus iarna; 
anunţarea primăverii o spun clopoţeii și mâţişorii de salcie. Se crede 
însă de cuc că poate prevesti soarta de peste an omului. 

«Mi-a cântat cucu în faţă», înseamnă noroc, bine. Dimpotrivă: 


Cucu "n spate mi-a cântat 
Şi moartea m'a săgetat. 


Vai de suflețelul bietei fete, căreia cucul îi cântă de mai multe ori 
când ea îl întreabă: «Cuc, cuculeț, după câţi ani m'oi mărita? ». 

Supărarea, bucuria, dragostea de peste an, dela cuc capătă des- 
legare: el e întrebat, cum se întrebau în vechime oracolii. I)e aceea 
şi pomenirea cucului în multe poe- 
zii populare; de aceea şi observarea 
mai amănunţită a vieţei acestei pa- 
sări, arătată prin proverbe ori cu- 
vinte înțelepte. 

Datoreşte dragostea și cântarea 
din partea poporului, mulțumită şi 
obiceiurilor lui. 

E o pasăre călătoare. De cum 
se împrimăvărează umple pădurile 
noastre dela şes ca şi dela munte 
cu strigătul de toţi cunoscut, două 
silabe sonore, cu-cu, cu-cu, răspi- 
cat pronunţate, cu putere asvârlite. 

E așa de caracteristic cântecul 
cucului, încât şi alte popoare tot 
Cucu l-au botezat (Îr. Coucou; 
germ. lKukuk). 

E credincios locului ales, în care 
nu mai permite altui cuc să se 
amestece. E domeniul lui în care se mișcă de ici-colo. De un neas- 
stâmpăr de copil, abia l-ai zărit pe o creangă strigând cu-cu, cu-cu, 
umflându-şi gușa, căscând pliscul, răsfirându-și coada și aplecându-se 
ceva înainte. O clipă a stat; bătând repede din aripi s'a mutat pe alt 
copac şi așa într'una cât e ziua de mare. E neastâmpărat, pentrucă 
e de o lăcomie fără seamăn; toată ziulica mănâncă şi nu se mai satură. 
In această privinţă e una din păsările cele mai folositoare căci hrana 
lui căutată sunt omizile. 

Primăvara, după ce trunza de fag străluceşte la bătaia soarelui parcă 
ar fi de metal, e mai neastâmpărat decât ori când, căci e în îier- 
hinţeala dragostei. Atunci nu mai tace din gură; te înebuneşte cu 
strigătul lui din zori până'n seară. Atunci îi auzi cântecul cunoscut, 
însoţit şi de alte tonuri, ca un râs răgușit. 

Fig. 83. Cucul. 


1. Simionescu: Fauna României. 


114 FAUNA ROMÂNIEI 


De această perioadă se leagă una din apucăturile cele mai nefirești 
şi rămase încă neexplicată complet. 

Cuca nu-și face cuib şi nu-și clocește ouăle. Ea le pune în casa altor 
păsărele, unde se întâmplă, măcar că alege mai mult pe ale acelora 
care se hrănesc tot cu insecte şi cu larve. Când îi vine a se oua, se duce 
şi se ouă în cuibul cintiţei sau a pitulicei. Nu pune mai mult de un 
ou, dându-și bine seama că ar fi peste puterile gazdei micuţe, să dove- 
dească hrănirea a doi pui de cuc. 

Dacă n'a găsit cuibul potrivit, când îi vine a se oua, se ouă jos pe 
pământ, ia oul în plisc şi-l pune unde trebue. Chiar Aristotel pome- 
nește acest obiceiu al cucei. 

Dar atâtea s'au mai scris, în legătură cu el, încât nu știi ce să mai 
crezi. De altfel nu poţi deosebi ce e adevărat, de ce e înfloritură, căci 
este foarte greu să poți urmări pasărea sprinţară, care se fereşte de 
toată lumea, dându-și seama că face o faptă urîtă. Ba că păsăruica 
de gazdă e bucuroasă să facă binele; ba că tâlhăroaica de cucă, punând 
oul ei, asvârle jos din oule gazdei. 

Ceea ce e sigur, e câ puiul de cuc, lacom, nesățios, urit la început, 
nu se poartă cu recunoștință faţă de părinţii lui adoptivi, care-i cară, 
îi cară mereu de mâncare şi pare c'ai turna într'un sac fără fund. Ca 
să se sature, să nu mai împartă mâncarea cu alţii, puiul de cuc se căz- 
neşte şi aruncă din cuib pe adevărații copii ai casei, iar după ce a că- 
pătat aripi se duce în lumea lui. 

Cucul este un singuratec. Nici nu vrea să audă de gospodărie, de 
pui, de grija părintească. Işi duce vieața umblând din creangă în creangă, 
de unde şi vorba românului «a trăi ca un cuc). 

E, destul de frumos la înfăţişare. Cam ca o mierlă de mare, e plum- 
buriu pe cap, spate şi aripi. Coada e mai închisă, cu pistrui albi; e lată, 
răsfirată și îndreptată în sus. Pe piept și pe burtă e ca șoimul, albicics 
şi cu dunguliţe vălurate deacurmezişul. Câteodată, mai rar, e îmbrăcat 
în haină cafenie în loc de cenușie. 

După ce a trecut perioada dragostei, când cântă până ce răguşește, 
se astâmpără. Poporul crede că amuţește, după ce a mâncat cireşe. 
Rar când se aude mai târziu. Cum dă spre sfârșitul verii, chiar pe la 
Sinziene, își cam caută de drum, spre ţările calde. 

Cum aude glas de coasă 
Indată lasă ţara noastră. 

Și în călătoria lui îndepărtată tot singuratec rămâne sau cel mult 
se adună doi, trei la un loc. Sboară iute, bătând des din aripi, dar nu 
ţine împotriva vântului. De aceea, poate, apucă la drum înaintea altor 
pasări, ca să aibă vreme să poposească prin locurile cu insecte. Dușmani 
nu prea are, căci e foarte prevăzător, scăpând prin sbor în desișul hucea- 
gurilor, chiar de privirea ageră a uliului. 

Primăvara se întoarce din nou şi după unele observaţiuni, ca și 
cocostârcul, vine tot în vechiul lui domeniu. 

Fam. Picidelor. 


Ciocănitoarea reprezintă printre pasările dela noi semnul 
trudei, al muncii grele, a neobositei alergături după hrană. O clipă 
nu stă locului; e neadormita cercetătoare a insectelor din scoarța și 
inima copacilor. Nu are ca și celelalte pasări, răgaz pentru bucurie, 
pentru cântare, așa cum ar arăta-o îmbrăcămintea. Numai când se 
scoală, până ce soarele soarbe ceva din rouă, fără rost bate din aripi, 
desmorţindu-le, mişcându-se în jurul adăpostului de noapte. E ca şi 
muncitorul care-şi întinde braţele, sculându-se după o noapte de adâncă 
hodină ; e singura ei închinare mută adusă 
soarelui, răscolitorul tuturor vietăților. De în- 
dată ce razele de lumină şi căldură răzbese 
frunzişul des al codrului, deşteptând in- 
sectele, ciocănitoarea se pune pe lucru. 

Vieaţa ei toată e legată de trunchiul 
copacilor mai în vârstă, cu scoarța crăpată, 
cu inima atinsă de cari. Rar se avântură prin 
crengi; mai rar când se lasă pe pământ. 

In scoarța şi sub scoarţa arborilor bă- 
trâni stau ascunse insecte; ciocănitoarea le 
caută pentru a se hrăni cu ele. 

Speranţa păstrării neamului tot în inima 
copacilor pe jumătate găunoşi şi-o ascunde. 
Ca să-şi apere ouăle îi trebue putere şi 
răbdare. Le are pe amândouă. 

Unealta ei de lucru este pliscul lung, 
solid; e universală, servind drept târnăcop, 
ciocan, rândea ori daltă. Cu el ciocănește 
mereu ca să sperie lumea insectelor sau să 
afle unde sună a gol; cu el rupe așchiile 
din scoarță, din lemn, ca să-și deschidă calea spre larvele insectelor; 
cu el își potriveşte intrarea cuibului; cu el își face loc în inima copacului 
pentru vremea clocitului. Mânerul târnăcopului este capul și gâtul; 
cel dintâi nu e delicat, cel al doilea e numai muşchi. 

Se ţine vertical pe scoarța arborelui cu picioarele scurte, nodu- 
roase, vânjoase. Se prinde bine cu cele patru degete, aşezate ca la papa- 
gali, două înainte, două îndărăt, înzestrate cu unghii lungi, îndoite, 
căngile de fier cu care se urcă lucrătorii pe stâlpii de telegraf. Oricât 
S'ar cățăra de bine, e ostenitor să stea mereu verticală; îi trebue o 
proptea; cu coada scurtă formată din pene tari, retezate la vârf, se 
sprijină de o crestătură a scoarţei. 

Aşa e de bine adaptată la acest fel de vieață, încât se mișcă pe co- 
paci ca veverița. Se urcă, se coboară; acum e cu capul în sus, acum 
se întoarnă ca un şurub cu capul în jos. Mereu ciocăneşte, dar mereu 

Fig. 84. — Ciocănitoareu (h.). 

se suceşte, fără să tacă din gură un pic. De aici și vorba hNomânului: 
«a ciocăni pe cineva de cap», a nu-l lăsa în pace o clipă. Nu are glas 
frumos; dimpotrivă e supărător ca şi loviturile ciocanului: Kvik... 
kvik... kKvik, într'una repetat. Fără s'o vezi, o ştii cam unde se află, 
numai după glas. 

Ciocănind într'una, insectele speriate fug care încotro. Greu scapă 
însă de vajnica pânditoare; ca prâsnelul se mişcă, culegându-le din 
fugă. Ciocăneşte într'o parte a copacului şi numai ce se repede în partea 
opusă, aţinând calea celor care fug. Dacă locul lovit sună a sol, cu 
răbdare se pune la descojit copacul, aşchie cu așchie, până ce dă de 
cuibul insectelor. 

Nu le poate prinde cu vârful ciocului? Se slujeşte de limba lungă, 
cleioasă, la vâri cu nişte prelungiri în forma dinţilor dela undiţele de 
piatră ale oamenilor primitivi. 

Poporul spune că e o femeie prea curioasă, pedepsită de Dumnezeu. 
Dându-i un sac plin cu toate soiurile de gângănii, ca să-l arunce în 
baltă, femeia neputând răbda, deslegă sacul pe drum, să vadă ce e în 
el. S'a umplut lumea de gângănii! Prefăcută în pasăre, de atunci sboară 
în toate părţile, doar va prinde gâzele scăpate din sac. 

Deși hrana de căpetenie a ciocănitoarelor sunt insectele, nu se dau 
la o parte, câteodată, să se ospăteze şi cu seminţe. Ca să le mănânce 
în tihnă, se cere o pregătire anumită. 

Se hrănesc eu semințe coapte de carpen, dar mai ales desghioacă 
conurile de pin şi molid, de'cum' dă iarna și până'n primăvară. Cum 
le rupe? « Dacă e vorba de un con de pin silvestru, lucrul este simplu; 
pasărea se aşează sus pe lujer, apoi îl apucă cu ciocul de un solz şi sboară 
cu el la locul unde îl aşează pentru ca să-l ciupească ». Acestul loc sil- 
vicii noştri îi zic « nicovală ». Pe nicovală conurile sunt fixate în diferite 
feluri, spre a permite desfacerea solzilor şi scoaterea seminţelor. Conu- 
rile de pin sunt înţepenite de regulă într'o crăpătură îngustă din scoarță 
sau într'o scobitură făcută de ciocănitoare însăşi. Conurile mari de 
pin negru ori de molid se înțepenesc aproape întotdeauna între ramu- 
rile unei furci verticale sau între o ramură verticală şi trunchiul arbo- 
relui ». (Ing. S. Pașcovschi, în Revista Pădurilor). lruda e anevoioasă 
când trebue să desprindă un con greu, cum e cel de molid. Foloseşte 
ciocul, picioarele, dar şi pieptul ca să-l ţină până ce ajunge să-l înţe- 
penească în nicovală, câteodată atât de solid, încât nu poate fi scos. 
Poate să distrugă într'o zi și 50 conuri. 


Din copaci își scot mâncarea, în copaci îşi fac cuibul. Vai de truda 
lor, până ce-l pregătesc, dăltuind lemnul, ca şi un meşter tâmplar. 
Voind să înşele pe dușmani, socot de bine să înceapă două, trei cuiburi 
deodată, terminând însă numai unul, pe care nu-l poţi afla decăt stând 
la pândă, ca să prinzi de veste unde s'a furișat bărbatul, când aduce 
mâncare nevestei, pe ouă. Din veşnicul alergător după hrană în restul 

anului, devine cel mai casnic în timpul clocitului. Nu-şi părăseşte tova- 
răşa ; iar dacă vreodată, o mână rea astupă intrarea la cuib, făcând 
prizonieră femeia, bărbatul se căzneşte să cioplească altă ieşire, în 
dreptul unde ştie că sunt ouăle. Așa e de înfrigurat de vrijă, încât nu 
observă nici chiar pe dușmanul care se apropie, putându-l prinde. 

Prin goana ce o dă insectelor este curăţitorul pădurilor și deci de ajutor 
omului. Prin munca depusă, cât e ziua de vară de lungă, e simbolul 
străduinței. Indienii din America de Nord purtau 
pe îmbrăcămintea lor un cap de «ciocănitoare cu 
pliscul de fildeș», pentru ca hotărîrea de muncă a 
acestei păsări, să treacă și în sufletul lor. 

Omul care trăieşte în natură, mai lesne dă cre- 
zare fiinţelor din jurul său, iubindu-le ca pe nişte 
fraţi, vorbindu-le ca unor tovarăşi, luându-le de 
pildă, în unele însușiri, ca pe nişte meşteri iscusiţi. 

Ciocănitoarele zise și gheonoaie, la 
noi sunt mai toate frumos îmbrăcate. Numai cea de 
munte ţipătoarea (Picus martius), este neagră 
peste tot, cu o pată roşie pe vârful capului, ca a oilor 
însemnate pentru numărătoare; verdoaica (P. 
viridis), lacomă de furnici pe care le prinde ca și 
furnicarul din America, are un șal verde-cenușiu pe pig. 85. — Cuibul 
spate. de ciocăniloaresă- 

In colo, celelalte sunt împestriţate! cu toate cu- pat în trunchiul de 
loriiiăăfiii ocănitoarea-mare (P. major) pe  *obactă. 1. Cătu- 
spate e neagră, iar pe piept ruginie-gălbuie. Pe cap (ala 
are o scufie tot neagră cu un fiong la spate, roș de car- 
min, cu un cozoroc la frunte, portocaliu. Pe umeri cu epolete albe, iar ari- 
pele sunt ca stropite cu var, la vârf însă cafenii. Coada e tot neagră, cu 
câteva dungulițe albe ; pe burtă e roșcată, mai roșie sub coadă. E vioaie, 
mereu în mișcare, îndrăzneață şi bătăioasă, de îndată ce alt tovarăș 
îndrăzneşte să vie pe copacul ei. 

Ciocănitoarea-cea-mică (P. minor), care vine până prin 
livezile mai întinse este şi mai pestriță, mai stropită cu alb, iar scufia 
este roșcată, în loc să fie neagră. 

Pe lângă cele obişnuite, nu rar se avântură și ciocănitoare venite 
din Asia-Mică, numai până la noi; nu înaintează mai spre Apus. Astfel 
I. Cătuneanu descrie ciocănitoarea-siriacă (Dryobates syri- 
acus) de prin pădurile buzoiene, aflată însă şi în Banat de cătră Linţia 
D., un bun cunoscător al pasărilor noastre. E o gheonoaie mai mare 
(23 cm.) şi mai împestriţată pe cap, la ceafă ca de carmin, pe pântece 
gălbuie, spatele negru, pe aripi cu epolete albe și împestrițături tot 
albe; e poate cea mai frumoasă dintre gheonoaiele dela noi. 

Vârtecap (Jynz lorquilla), sau capîntortură este 
unul din acele nume date de popor, după care se poate deduce cât de 

bun observator este. E o pasăre mai mult de pădure; ca şi ciocănitoarea 
viaţa ei e legată de arborii vechi, de mai la margine ori din grădini. 


Fig. 86. — Ciocănitoarea 
siriacă din România (d. 
1. Cătuneanu). 


De şi e rudă cu ciocănitoarea, nu-i seamănă 
în acrobație. Se acațără mai greu, pe pă- 
mânt se mișcă ţupăind; de sburat sboară 
bine, dar nu departe, ci se întoarce la ar- 
borele său favorit, așezându-se pe vârful 
ramurilor. 

Atunci o poţi privi cu mai multă ușurință. 
Nu e mai mare de 2 dm., cu coada lungă, 
gât scurt şi plisc destul de ascuţit. Ai zice 
mai degrabă o mierlă sau un sturz. Are şi 
îmbrăcămintea cenușie, cu pistrui negre pe 
spete, mai alburie pe pântece şi cu pete mai 
rare. Pe gușă sunt desemnate nişte vălurele 
în curmeziș, mai închise, pe fond mai găl- 
bui. Aripile sunt ruginii, cu dungi mai în- 
chise. Ceea ce-o deosebește de toate pasările, 
ceea ce și poporul a observat, este însuşirea 


e a-şi suci capul așa de tare încât pliscul e purtat când în față când 
Apre spate. Dacă o prinzi, în mânie își sbârleşte penele dela gât, își 


holbează ochii şi-şi întoarce capul, încât spe- 
riat fără voie îi dai drumul din mână. 

Este un mijloc de apărare, căci cu penele 
umflate dela gât, cu capul sfredel, cu coloarea 
penelor asemenea ierbii în care la nevoie, ca 
și pupăza, se pitulește, la prima privire pare un 
cap de şarpe. E de altfel curioasă în toate. Se 
hrăneşte mai mult cu furnici, după felul furni- 
carului din Africa. Işi vâră limba lungă, subțire 
şi cleioasă în muşuroi. Furnicele cred că e un 
verme şi să înfig cu fălcile lor, dar repede se 
trezesc în gura pasării. 

Cloceşte ca şi ciocănitoarea într'o scorbură 


Fig. 87. — Capintortură. 


de copac; cuibul ei pute, ca şi al pupăzei, prin putrezirea resturilor 


de insecte aduse de părinţi, puilor. 


Ord. Păsărelelor, 


Grupa Luevirostrelor. 


In această grupă intră una din pasările cele mai frumoase dela noi, 
dar cu viaţă curioasă, părând ca rătăcită prin meleagurile noastre, de 


neamurile ei de prin ţările tropicale. 

Pescărușul-albastru (Alcedo ispida) are obiceiurile unui 
pribeag, tăcut, singuratec şi hursuz, viețuind prin locuri care nici pe 
departe nu seamănă cu acele de unde se trage. 

Dacă ai norocul să-l zăreşti, ține-te cât poţi de liniștit, căci la cea 
mai mică mișcare îşi schimbă locul. 

Ce ciudat e! Se pare că ar fi de piatră, fără nici un semn de viaţă. 
Inveţi dela el ce e răbdarea. 

De mărimea unei vrăbii, dar cu capul mare, cu pliscul lung, negru, 
gros și ascuţit la capăt, cu coada ca retezată cu foariecele, stă ceasuri 
întregi, neclintit, pe o piatră, un 
par, o creangă de salcie. Cu ochii / 
mari caută spre luciul apei lângă care 
trăieşte. De odată îl vezi că se repede 
ca o săgeată, cu capul înainte. Se 
întoarce curând cu un peşte în gură. 
“Tacticos, îl suceşte, îl învârteşte în 
plisc, de-ai crede că se joacă, până 
ce-l potriveşte așa, ca să vie cu capul 
înainte și să-l înghită mai lesne. 
După ce s'a ospătat, iar se pune la 
pândă, iarăşi stă ceasuri întregi ne- 
mişcat, cu privirea țintă spre luciul 
apei, visând poate la rudele sale 
depărtate dinspre pădurile: ecuato- 
riale. De altfel greu e să-i scape 
prada. Dacă nu nimereşte pestişorul 
dintr'o dată, se ia după el la înnot, Fig. 88. — Pescărușul-albasiru. 
servindu-se de aripi ca de lopeţi. 

Când a greşit lovitura, nu se supără, nici nu-și pierde cumpătul, 
ci vine la loc, ca şi când nu i s'ar fi întâmplat nimic dinpotrivă. Numai 
când apele sunt tulburi şi peștii în siguranță, atunci luându-și nădejdea, 
nu se dă în lături dela un ospăț cu melci, lipitori ori insecte de 
apă. 

Ți-e mai mare dragul să-l priveşti și de frumuseţea lui. Mai ales 
când o rază de soare cumva îl bate, nu ştii, e vietate, ori făptură din 
poveşti, tăiată din pietre scumpe? Pe cap poartă nişte pene, tivite 
rotund, de coloarea măslinelor verzi, încondeiate cu dungi albastre, 
ca o diademă de safire. Pe spate e verde închis, ca şi pe umeri, 
pe când coada e ca sineala de albastră. Pe sub ochi are o dungă roșcată, 
întovărășită de alta albicioasă, care se lăţeşte spre gât. Sub bărbie e 
albă, pe piept şi pântece de coloarea jderului, iar picioruşele care abia 
se văd, sunt cărămizii. 

li e dor de soare, flori şi tovarăşi tot așa de frumoși ca și el. Altfel 
nu ţi-ai lămuri de ce stă tăcut, singuratic, morocănos, fără să scoată 
o notă mai veselă. Cel mult își suferă soaţa în apropierea lui. Altfel e 

ca un tiran: laș faţă de dușmanii mai mari, arțăgos și gâlcevitor faţă 
de păsăruici mai mici. 

Când îl superi, sboară o bucată de vreme tot pe deasupra apei 
şi se duce să se așeze în alt loc prielnic pentru pândă. 

Nu-şi pierde vremea în zadar, căci pe lângă toate e și strașnie de 
nesățios. Numai când trebue să se îngrijească de cuib, mai părăsește 
apa, deși nu se retrage prea departe. 

Cuibul şi-l face în malul de lut de lângă pârâu. Pliscul îi servește 
drept sfredel, picioarele cu ghiare ascuţite, drept sapă. Şi așa își face 
o săpătură ca de un metru de adâncă, în lut, iar la capăt o lărgeşte ceva. 
Pe cât e de frumos la înfățișare, pe atâta în casa lui e urit. 

Femeia pune ouăle, albe și rotunde ca de marmoră curată, peste 
scheletele de peşti ori chitina insectelor, care ţin loc de puf. De alttel 
bărbatul e bun tată; cată cu drag la puişori. aducându-le de mâncare, 
chiar după ce pot sbura. 

Prin obiceiuri, prin frumuseţea penelor ca și prin înfăţişarea trupului 
scund, grăsun şi cu capul mare, e una din curiozităţile lumii noastre 
păsăreşti. Se ţine numai pe lângă ape, dela munte până în deltă; rar 
ne părăseşte în vremea zăpezilor mari. 


Fam. VMeropidelor. 


Prigoria (Merops apiaster) este "iarăşi una din podoabele 
lumii noastre păsăreşti. 

Culorile curcubeului o învălue peste tot, într'o armonizare care aduce 
aminte de sburătoarele ţărilor tropicale. De altfel nici nu stă multă 
vreme pe la noi, căci vine târziu, pe la sfârșitul lui Aprilie; până la 
începutul lunei Octomvrie toate sunt călătorite. Rămân cât scot puii, 
folosindu-se de lumina soarelui de vară, amintirea locurilor unde-și 
duc traiul toate rudele ci mai apropiate. 

E o pasăre din ţările calde; nu trăieşte mai la nord de Silesia. Dim- 
potrivă sunt multe în Grecia, în Spania. Sunt prinse cu miile, carnea 
lor fiind pe gustul locuitorilor de acolo. larna ajung până 'n Colonia- 
Capului din sudul Africei. 

La înfăţişare aduce cu o mierlă, numai că e mai sveltă, cu pliscul 
mai lung, mai subţire, mai fin, cu coada deasemenea mai lungă: haina 
ei e peirea ei. Mai înainte se găseau la noi mai multe; cu nemiluita sunt 
prinse pentru penele frumoase. 

Pe cap şi spate pasărea are asvârlit un șal din pene linse, în coloarea 
prafului de scorţişoară. Aripele şi coada sunt ca apa albastră-verzuie 
a mărei transparente. Sub bărbie e galbenă ca şi canarul, iar pe frunte 
e albă. Un guleraş negru desparte gușa de pieptul albastru-verzui. In 
colo sunt peste tot încondeieri, nu fără gingăşie trase, de roşu, galben, 
albastru, negru, un adevărat tablou strâns pe trupul ei. 

Se ţine mai mult de malurile lutoase, căci cuibul şi-l face săpând 
galerii adânci uneori şi de 2 m., la capătul căruia este camera de clo- 
cire. Acolo își pune câteva ouă, peste aripile şi chitina insectelor, ce 
le-a servit de hrană. 
Nu-şi face culcuș nici 
de pene, nici măcar 
de paie. 

Se dă în vânt după 
albine și vespi, de a 
căror ace veninoase 
nu se teme. Unde gă- 
seşte un cuib de vies- 
pi nu se lasă până 
ce nu le măcelăreşte 
pe toate. Fiind stri- 
cătoare prisăcilor, 
este urmărită. Popo- 
rul, prin unele părți, Fig. 89. — Prigoria. 

i-a dat numele de al- 

binărel, aiurea de ves- 

par. Le plac însă mult şi cosaşii ori lăcustele. Trăiesc în cârduri, sbu- 
rând la mari înălţimi, aducând aminte de rândunele. Se îmbăiază 
dimineața în razele de soare, gălăgioase, scoțând un glas monoton 
scurt, dar repetat, ascuţit. 

Când timpul e ploios, înourat, stau triste, pe o creangă. 


Fam. Coracidelor. 


Dumbrăveanca f(Coracias garrulus), e tot frumoasă la pene, 
dar nu aşa de blândă la înfăţişare ca prigoria. Cu sutele se pot vedea 
pe sârmele de telegraf prin Dobrogea, dar şi prin restul ţării, în afara 
părţii muntoase. Nu e sperioasă, de aceea îi poţi admira de aproape 
podoaba îmbrăcămintei sale, mai cu seamă când îşi desfășoară aripile. 

Cap, piept şi o parte din spate sunt de culoarea verde a colțului 
de iarbă. Dela umeri se lasă peste baza aripelor o mantie portocalie 
închisă, mai mult în culoarea prafului de scorţişoară. Pe margine sinilii 
închise, pe umeri cu epolete de amestist, iar la mijloc toate culorile 
dela verdele șters la albastrul deschis. (fab. V, fig. 6). 

Pete mai luminate, albicioase ori gălbii, sunt prea puţine, pe frunte 
și bărbie, ori asvârlite pe aripi. Coada răsfirată în sbor e pe deasupra 
la mijloc brună, pe de lături azurie, iar în colțuri câte o pată neagră, 
ca la unii fluturi. 

Când te apropii cu căruța de stâlpul de telegraf în vâriul căreia 
stă și când îşi întinde aripele să sboare pe altul din apropiere, se pune 
mai în evidenţă toată frumuseţea penelor sale cuprinse în bătaia soarelui. 

Păcat că o dă de sminteală înfățișarea de cioară a capului. Nu are 
privirea blândă a prigoriei ; din potrivă are căutătura cruntă, iar pliscul 
negru este gros, puternic, îndoit ceva la vârf. Ai crede că cine ştie ce 
hrăpăreţ trebue să fie. In realitate se hrăneşte cu insecte, pe care le 
pândeşte pe creanga întinsă spre poiană. De aceea nu se înfundă în 
pădure, ci-i place sau marginile de dumbravă — de unde şi numele — 
sau spaţiul larg deschis. 

Nătăcită prin meleagurile noastre, vine târziu, pela sfârșitul lui 
Aprilie, şi se duce de vreme, rar prin Octomvrie. Părându-i rău parcă 
de rătăcirile ei prin ţinuturi aşa de depărtate, este, ca și pescărușul 
albastru, arțăgoasă, gâlcevitoare, mereu cârâind: rak-rak-rak. Nu 
trăiește bine cu celelalte pasări. Nu duce casă bună nici cu semenele ei. 

Pe lângă numele de dumbrăveancă, poporul nostru, fin observator, 
i-a mai dat şi un alt nume, urît. Părinţii n'au grije să curețe cuibul 
săpat în trunchiul de sălcii, de murdăriile puilor. Acestea ajung la urmă 
să nu mai stea pe paiele uscate, ci să înoate în găinaţul lor putrezit, 
iar din cuib să se răspândească o duhoare, acrie, după care îi dai de 
urmă. 

Ca şi prigoriile, dumbrăveanca este vânată ori prinsă prin orice 
mijloc, penele ei având bun preţ în comerţ. 


Grupa Zenuiriostra. 


După clasificarea oamenilor de ştiinţă, pupăza (Upupa epops) 
n'are aface cu cucul. In mintea poporului nostru nu se pot despărți 
una de alta. Pupăzei i se mai zice și Cuc-armenesc, căci creasta cu care 
este moţată ar fi împrumutată dela cuc, ca să se ducă, împopoţinată, 
la nunta Ciocârliei. 

E o pasăre prea des văzută în toate părțile la noi, iar primăvara, 
se ia la întrecere în cântec, cu cucul. Glasul ei, up-up-up, nici pe 
departe nu trezește aceleaşi simţiminte ca glasul cucului. Dimpotrivă; 
cel care a auzit pupăza înaintea cucului, se umple de scârbă. 

« Scoală, duglişule, înainte de răsăritul soarelui», îi zice mama, 
lui Creangă. « lar vrei să te pupe cucul armenesc și să te spurce, ca să 
nu-ți meargă bind toată ziua? ». 

Se ştie că de ciudă, Ionică, s'a dus să fure pupăza de pe ouă. E una 
din cele mai frumoase pagine din Amintirile lui Creangă, pătărania cu 
pupăza şi vânzarea ei în Târgu-Neamţ. 

De unde i-a venit acest nume rău, pasărei aceştia care nu e uriîtă 
la înfățișare? Şi aici se vede cât de bun observator este Românul și 
cum observațiunile lui nimerite n'au rămas însă decât sau în proverbe 
sau în cuvinte de duh. 

Numele rău ce şi l-a căpătat, vine dela un obiceiu uriît al ei. Cât 
stă pe cuib, făcut de regulă în scorbura unui copac, fără nicio îngrijire, 

nu și-l curăţă de găinaț. Se îngrămădesc necurăţeniile în jurul ei și al 
puilor într'atâta, încât dela o vreme putrezind, împuţesc aerul de 
prin prejur iar mirosul urît străbate prin pene, de rămâne cu el multă 
vreme, după ce a părăsit cuibul. De aici şi vorba: « Ca pupăza își umple 
cuibul ». 

Hrănindu-se cu insecte pe care le prinde cu pliscul lung și ascuţit, 
îi place să răscolească bălegarul vitelor și chiar necurățeniile oamenilor. 

Poporul a observat toate acestea și de aceea de mare ocară se spune 
« mi-a pus o pupăză în obraz». 

Mai ales că este un mare contrast 
între obiceiurile şi îmbrăcămintea ei. 
Căci pupăza nu e o pasăre uriîtă. Pe 
spate până la umeri ca şi pe piept, pare 
că e unsă cu lut galben; dungi negre 
deacurmezişul sunt trase peste aripi, 
ca și peste coada lungă, îmbinate aşa 
încât pare ca un fluture mare. Po- 
doaba ei este însă creasta, făcută din 
pene lungi, de aceași coloare galbenă 
roșcată ca pe piept, cu vârfurile însă 
negre. De regulă o ţine dată spre spate; 
când e liniştită seamănă la cap cu 
ciocârlanul moțat. Când se sperie, ori 
se înfurie, o sburleşte, penele se ridică, 
aducând aminte de podoaba indienilor 
din America de Nord. 

E o pasăre fricoasă şi de umbra ei. 
Când vede un câne, o mâţă sau chiar o cioară, o apucă tremurul şi 
sboară repede, fâlfâind din aripi, la faţa pământului, ascunzându-se 
într'un huceag. Mai are obiceiul să se culce la pământ, întinzându-și 
aripele şi coada, până ce simte că a trecut pericolul. 

Contrar cucului, care se lasă să moară de foame când e ţinut în cușcă, 
pupăza se domesticeşte foarte lesne, ajungând să vie când o chemi, 
să facă toate soiurile de mişcări caraghioase. Poate ținea la noi locul 
papagalului. 


Fig. 90. — Pupăza. 


Grupa FISSIROSTRES. 


Fam. Hirundinidelor. 


Cocorii pot să se abată, în sborul lor prin înălțimile văzduhului, și 
pe deasupra târgurilor, dar pot să le și ocolească. Cocostârcii nu se 
prea lasă deseori pe casele din oraşele mari; sgomotul, tot soiul de 
piedici, depărtarea smârcurilor cu hrană îi face să-și clădească cuibul 
mai mult pe casele acoperite cu stuf. 

Bucuria căldurii, în târguri, o aduce rândunica (Hirundo 
rustica ). 

Spintecă, într'o bună zi, ca săgeata spaţiul ogrăzii, trăgând la 
vechiul ei cuib de sub streşină. Crezi că a ieşit din pământ. Nu te 
minunezi de părerea celor vechi, între cari se numără Aristotel şi Pliniu, 
că rândunica spre toamnă se ascunde undeva, locului, în mâlul de pe 
fundu! apelor şi răsare odată cu desmorţirea broaștelor. 

In realitate, sărmanele, vin dela drum lung, din centrul Africei; 
cum vin trag de-a-dreptul la casa lor din anii trecuţi. Ce minunată 
taină, nepătrunsă 
încă, deşi cercetată 
de multă lume! 

Pare că ţi-a sosit 
un prieten; umple 
curtea cu glasul ei 
ascuţit, plăcut, uit- 
uit, sau ciripitul ei 
disdedimineaţă, pe 
sârma de telefon, 
deasupra ferestrei, 
trezindu-te în faptul 
zilei. 

Cine nu-i cunoaşte 
înfăţişarea  caracte- 
ristică? Se spune de 
fregată, pasăre din 
neamul pescarilor, că 

Fig. 91. — Rândunica (d. Schmeil). nu ştie decât să sboa- 

re. În aer e vieaţa ei. 

Trupul ei întreg e 

numai aripi. In sbor mănâncă, în sbor se odihneşte. Pe stânca de 
piatră stă stânjenită. 

Rândunica e fregata uscatului. Este expresia cea mai perlectă a 
fiinţei întocmită pentru sbor. "Trupul ei este ca o suveică. Căpșorul mic, 
terminat cu un pliscuşor, abia răsărit dintre pene, dar despicat «până 
la urechi », e otova cu trupul; e un capăt al suveicii vii. Un gât lung 
ar stânjeni-o la sbor. Pieptul e larg căci în el stă tăria aripelor. Incolo. 
trupul se subţiază. Când o iei în mână, îţi vine oreu să o ţii. Ţuşneşte 
lesne, alunecă tocmai ca un pește. 

Semnul distinctiv? Coada tăiată ca o furculiță cu doi dinţi. Penele 
dela mijloc i le-a smuls feciorul smeoaicei, încercând s'o prindă, când 
fata cu părul de aur prefăcută în rândunică, a sburat pe iereastră. 

In colo e numai aripi; două aripi lungi, ascuţite la vâri şi răseroite 
aşa că seamănă cu o coasă, cu care despică aerul. Loată drăgălăşenia, 
toată arma de apărare, toată vioiciunea îi stă în aripi. Mereu sboară. 


VERTEBRATE 123 


Ca săgeata se lasă din cuib; ca uliul se înalță în văzduh; ca şarpele 
alunecă în aer. Pare că nici nu dă din aripi. Mereu virează. Cu o singură 
pasăre, ai impresia că ograda ţi-e plină de rândunele. Labirintul cel 
mai încâlcit îl trage prin aer; acum aproape loveşte cu aripile pământul, 
acum îi simţi pe obraz unda de aer lăsată de sborul ei iute, mereu învâr- 
tindu-se locului. 

Ca şi fregata, rândunica nu se aşează decât o clipă pe marginea 
acoperişului sau pe sârma de telegraf. Picioarele sunt puţin desvoltate; 
abia se văd dintre penele de pe burtă. Când stă, pântecele atinge su- 
portul; de ar fi să meargă, trupul s'ar târî. De aceea chiar în zilele 
posomoriîte, nouroase, când nu-i place să sboare şi e silită să stea, ea 
rar îşi schimbă locul; unde s'a aşezat, acolo a încremenit. In schimb. 
de îndată ce soarele se ițeşte de după nori, florile se deschid, iar insec- 
tele își iau vieața obişnuită, rândunica își întinde aripile. 

Ca şi fregata ea mănâncă din sbor; de aici și toate cotiturile, ce ni 
se par Jocuri, pe care le face. Pliscul e mic, dar gura e o adevărată pâlnie 
când e larg căscată. Insecta nu e ciupită şi e prinsă din fuga aripelor. 

In stepele Dobrogei, către toamnă, iarba foeşte de armata cosa- 
şilor de tot soiul. Când calci prin ea sar insecte din toate părţile. Hân- 
dunelele îţi țin tovărăşia. Ai crede că din dragoste te petrec, ori din 
sburdălnicie. Te ating aproape cu aripele, sburând înainte, întorcân- 
du-se îndărăt, mereu cu strigătul lor de uit-uit ascuţit. In adevăr au 
bucurie, căci le răscolești hrana. Pe lângă paşii călătorului, ea își umple 
stomacul cu insecte. De aceea vin roiu. IYapoi deasupra apelor? Pare 
că sbor două rândunele nu una. Cea din aer așa rade faţa apei, încât 
sborul ei este arătat prin dâra valurilor lăsate în urmă de sfârcul ari- 
pelor. Sub apă o întovărăşeşte oglindirea celei de deasupra. 

După îmbrăcăminte nu e frumoasă; drăgălășenia ei i-o dă sborul. 
Peste tot e cernită, e neagră lucitoare, cu reflexe albăstrii; pe frunte 
şi guşe e castanie, iar sub bărbie, de unde a apucat-o feciorul smeoaicei 
cu mâinile pline de sânge, când a găsit inelul în pântecele peştelui, 
i-a rămas până'n ziua de azi o pată roșcată. 

Grija ci cea dintâi, de cum răsare ca din senin în locurile noastre, 
e să-și viziteze locuinţa din anii trecuți. Cuibul ei nu e numai locul 
unde clocește femeiuşca, ci casa, familia, credinţa şi iubirea. 

De aceea îl clădeşte trainic, nu din paie, din crengi ori frunze, ci 
din vălătuci, cum își clădeşte și săteanul nostru căsuţa. Numai ce le 
vezi la clacă în jurul unei fântâni, unde glodul e mai moale! De acolo 
îşi iau lutul, îl înmoaie cu stupitul eleios, îl amestecă cu paie și chir- 
piciul este gata. Dacă vremea e bună, într'o săptămână, minunea de 
casă e terminată. () așează sub o grindă, un capăt de căprior, lângă 
un ogeag din pod s'au chiar într'o odae părăsită. Casa trebue să aibă 
doar un acoperiş! Acolo e fericirea ei. 

Nu e privelişte mai înviorătoare decât să stai ceasuri întregi și să 
priveşti la desfăşurarea tuturor simţimintelor, pe care noi le credem legate 

numai de oameni. Cât clocește femeia, bărbatul o păzeşte, o hrăneşte, 
îi ţine de urit. Credinţa în căsnicie, dela rândunele se poate învăţa. 

Puii de rândunică, cum au ieșit din tulee și li s'a luat caşul dela gură, 
se încumetă să iasă din cuib, căci picioarele lor sunt desvoltate; se pot 
ținea pe crengi, pot ţupăi pe pământ. Picioarele rândunelei bătrâne 
sunt nişte monturi. Aripele sunt totul. Pentru ca puiul să se poată 
avântura la sbor, trebue să steie vreme mai îndelungată în cuib, pe 
lângă cuib. 

Cuibul e familia, e casa părintească. Cu ce nerăbdare nu întind 
puişorii gâturile lor scurte și nu cască gura mare, ca să le vâre pe gât 
mâncarea. Câtă gingăşie, veselie, mulțumire nu se împrăştie din jurul 
unui cuib de rândunică. Dragostea de copii le-a făcut bune la inimă 
și pentru semenele lor. E una în pericol? "Toate îi sar în ajutor. Nu pot 
mare lucru, dar prin sborul lor iute, încâlcit, prin țipătul lor des, ascuţit, 
sperie uliul, mâţa, nevăstuica. 

Ajutorul reciproc e dovedit prin numeroase observaţiuni. 

lată una din ele: 

După ce şi-au clădit cu casnă cuibul lor, o pereche de vrăbii s'a 
instalat într'însul ca la ele asasă. Rugăminţi, ameninţări din partea 
stăpânilor, nu folosiră la nimic. Vrăbiuţa stătea iudulă în cuib şi nici 
nu voia să ştie de nimic. Sărmana! A fost pedepsită la moarte de sfatul 
rândunelelor. Perechea, căreia i s'a furat încăperea, s'a plâns celorlalte, 
în limba lor. Și deodată se arată în fața cuibului un cârd de rândunele, 
fiecare având în plisc câte un boţ de noroi. Se face clacă; portiţa cui- 
bului repede este zidită. Vrabia închisă în casă, în întunerec și fără de 
hrană, a fost găsită moartă, de cel care a descris observația ce sar 
părea ca din poveste. 

Aceeaşi observare mi-a povestit-o și un proprietar din Nordul 
Moldovei demn de crezare, de altfel relatată de un observator şi în 
revista vânătorească « Carpaţii » din Cluj. 

Altă întâmplare: 

O rândunică a intrat într'o casă, cum se întâmplă adesea în sborul 
ei nebunatec. Proprietarii erau gata de plecare la băi. N'au băgat în 
seamă prezența rândunelei decât la întoarcere după o lună. Mare le-a 
fost mirarea. Ca să-şi lămurească faptul de ce n'a pierit rândunica fără 
mâncare şi apă atâta vreme, nu i-au dat drumul imediat. Ea a tost 
hrănită de rândunelele de afară. Un geam dintr'o odae era spart într'un 
colț, de praştia unui băiat. Nu putea pătrunde rândunica, dar putea 
vâri capul prin spărtură. Tovarășele ei de afară au prins de veste de 
situația celei închise și veneau regulat de-i aduceau de mâncare; i-o 
dădeau în gură prin spărtura geamului. 

Vioiciunea sborului, drăgălășenia fiinţei, dragostea familiară, au 
făcut ca şi poporul nostru să iubească rândunelele. Nu s'ar atinge cineva 
de un cuib de rândunică, Doamne fereşte. Dimpotrivă casa cu rân- 
dunele e casă cu noroc. Aşa de mult s'a păstrat tradiţia respectului 

de vieaţă pentru această păsărică încât nici copiii cei răi din fire, cari 
au o bucurie drăcească să strice cuiburile de păsărele, nu se anină de 
cel de rândunea. Punând mâna pe puii de rândunică, i se umple palma 
de negei. Această spaimă de pedeapsă îşi are rezultatul bun, căci rân- 
dunelele curăță locurile de insecte stricătoare. 

Spre toamnă, când vine vremea să se călătorească, se adună în 
stoluri mari, tânăr cu bătrân; înnegresc acoperișurile bisericilor ori 
îndoaie sârmele de telegraf sub greutatea trupului lor. Nu sunt parcă 
prea bucuroase să plece din ţinuturile noastre. Se ridică în nori, fac 
exerciții de sbor cu puii din vară, se întorn îndărăt, până ce într'o bună 
zi nu au mai rămas decât una, două, rătăcite, slăbite, lăsate 
pieirei. 


Pe lângă rândunica adevărată se dă acelaș nume şi lăstunului 
(H. urbica), care se deosebeşte totuşi lesne prin pieptul alb, spatele 
negru cu strălucire metalică, iar ari- 
pile şi coada neagră fără luciu. Uşor 
se recunoaște lăstunul şi prin aceea 
că atunci când stă liniștit, vârful 
aripelor lungi întrece vârful cozii, 
mai scurtă decât la rândunică. In 
colo obiceiurile sunt la fel cu ale 
rândunelei, cu care la plecare, se 
amestecă adeseori. 

Lăstunul-mare (Cypselus 
apus), negru peste tot, ca ieşit din 
funingine, afară de gușă, albă, se 
amestecă printre rândunele. Vine 
mai târziu pe la noi şi pleacă mai 
devreme. E şi mai dibaci sburător decât rândunica. De dimineață 
până'n seară nu se opreşte; numai prin aer, mai sus, se mişcă; e a- 
crobatul aerului. Cuibul nu şi-l zideşte ca rândunica, ci-l sapă în 
malurile de lut, dar mai ales pe lângă ape. 


Fig. 92. — Lăstunul mure (h.). 


Fam. Caprimulgidelor. 


Lipitoarea (Caprimulgus europaeus) este o pasăre de noapte; 
nu rar se poate vedea şi în grădinile cu burueni mari printre copaci. 
Așa am putut-o observa mai îndelung într'o grădină din Botoșani, 
oraş cu întinse grădini, odată mai îngrijite. 

Obișnuiește să stea şi ziua la pământ. Cu greu o poţi recunoaşte şi 
de multe ori te sperie « țâșnind » de lângă picior. Culoarea penelor sale 
cafenii cu mulți pistrui şi dungi, e de aşa natură încât formează un 
frumos caz de mimetism. 

In colo seamănă cu o rândunică la trup, numai că e mult mai mare. 
Are capul turtit la frunte, gâtul mic, pliscul scurt, puțin îndoit şi cu 
« mustăţi » la bază. Un cearcăn roşietic în jurul ochilor, îi dă o înfă- 
țișare de pasăre răpitoare. Aripele sunt ca la rândunici, mai scurte 
decât coada, ascuțită la vârf. 

Ziua stă pitulită în iarbă sau uneori pe o creangă mai groasă de 
copac, nu în curmezişul ei ca mai toate pasările, ci în lung. Strâns lipită 
de coajă abia o poţi băga în seamă, căci 
și îmbrăcămintea ei cafeniu-cenușie, cu 
mulți stropi mai albi și dungi deschise, 
seamănă cu coaja crăpată, acoperită cu 
licheni, a copacului. 

De cum se înserează, odată cu Iili- 
ecii, devine vioaie; sboară mai mult pe 
aproape de pământ. Nici n'o auzi când 
dă din aripi. Gura e despicată larg, ca și 
la lăstuni, aşa încât prinde din sbor flu- 
turi, cărăbuși, hrana ei obișnuită. După 

Fig. 93. — Cap de lipiloare. ce se satură, se așează iarăși în iarbă ca 
să mistuie mâncarea. Nu se ostenește să-și 
facă un cuib împletit. Li ajunge o mică 

depresiune de teren unde depune ouăle, pe care le clocește pe rând 
bărbat şi femeie. Numele ei latinesc înseamnă mulgătorul caprelor, 
după o credinţă a mai tuturor popoarelor că în ea se ascunde necu- 
ratul, care ia mana caprelor, sugându-le noaptea laptele. De aceea nu 
e bine văzută de popor, ca și cucuveica, deşi e una din pasările cele 
mai folositoare, prin stârpirea insectelor. 


Grupa DENTIROSTRELOR. 


Fam. Corvidelor. 


Sub numele de croare în general se cuprind mai multe soiuri de 
de pasări negre ca tăciunele, trăind în cârduri şi gălăgioase. Se asea- 
mănă între ele atât de mult, încât chiar cei cari se ocupă mai de aproape 
cu studiul pasărilor, cu greu poate să deosebească o specie de alta. 

Mai uşor de despărțit este corbul (Corvus coraz), cel mai mare, 
mai îndrăzneţ, mai hrăpăreţ. Este negru peste tot, cu reflexe violete, 
albăstrui. Are plise puternic ceva turtit lateral, cu dosul îndoit; și 
picioarele sunt sdravene. Aiurea urmărit, împuţinat, e retras mai 
mult spre pădurile de dealuri, spre munte, La noi se găsesc în mare 
număr, amestecându-se cu celelalte ciori, mărindu-le cârdul. 

E mai mult pasăre răpitoare. Se hrăneşte cu seminţe de tot soiul, 
dar îl vezi cum se repede la un cadavru de pe câmp. E îndrăzneţ și se 

încumetă să se deie şi la un iepure. Păsăruicile cad şi ele victimele acestei 
pasări urâcioase, tocmai prin privirea ei lacomă și înfruntătoare. Când 
merge, calcă ţanţoș, legănându-se când pe un picior când pe altul, 
purtându-şi capul înainte şi îndărăt, pare că ar fi conştient de teroarea 
ce vâră între  păsă- 
ruici. Sboară în linie 
dreaptă, adesea pla- 
nează lin. 

Trăiesc perechi—pe- 
rechi, iar cuibul e clădit 
de timpuriu în copaci, 
făcând mare larmăt în 
jurul lor, apărând ouăle 
şi puii cu mult curaj. 
Românul a observat 
ouatul de timpuriu al 
acestei păsări, căci are 
vorba: «E ger de cra- 
pă ouăle de corb», 
putându-se lăsa frig 
mare și pe la sfârşitul  prig. 94. — Cap de corb (1), de cioară (2) şi cioară 
lunei Februarie, când în de câmp (3). Jos o cioară vânălă (R.). 
cuibul de corb sunt ouă. 

Dacă corbii se pot 
recunoaşte mai uşor, cioarele cu mai multe specii, se deosebesc 
mai greu. Cea mai obişnuită la noi e cioara-neagră (Corvus 
corone), dar şi cioara-vânătă (Corvus corni) neagră 
numai pe cap, aripi şi coadă, în colo ca presărată cu cenuşă sau prai 
de şocolată. Mai adesea se văd spre țărmul Mării Negre. Mai mică este 
cioara-de-câmp (Corvus frugilegus.). La noi sunt pacostea 
agriculturii. Primăvara de timpuriu își fac cuibul în arbori, o împleti- 
tură de vreascuri subţirele la crăcană de ramuri, pe arbori înalţi, plopi 
sau salcâmi. Sunt câteodată atât de multe cuiburi în salcâmi, cum e 
aproape de Ciulniţa, încât înainte de înfrunzire coroana arborilor e 
neagră. Fac cuiburile în arborii de lângă ape, din sate, dar și prin gră- 
dinele mari din târguri. Cât depun ouăle și cioara stă pe cuib, fac atâta 
gălăgie cu cârâitul lor prelung — cra-cra-cra —, că ţi-e lehamite de 
vieaţă. 

Vara se mai împrăștie, dar cum se apropie toamna se adună în 
cârduri atât de numeroase încât înegresc miriştele, iar când, speriate 
se ridică în aer, întunecă soarele. Iarna sunt îndrăzneţe după mâncare; 
nu se sfiesc să deie târcoale grajdurilor ori să se amestece cu găinele 
din curte, 

De aceea părerea este împărţită în privința lor. Unii le socotesc 
stricătoare, mâncând prea mult din rodul omului. Adesea golesc știu- 

leţii de cum dau în ţintă, şi ciupesc grăunțele până la jumătate, sau 
mănâncă seminţele semănate. Alţii le socot folositoare, bizuindu-se pe 
faptul că în urma plugului curăţă brazda proaspăt răsturnată de larvele 
insectelor vătămătoare. 

Faţă de sgomotul ce-l fac, de murdăria locului pe unde sunt cui- 
bărite şi mai ales prin lăcomia lor, de înegresc girezile de grâu după 


Fig. 95. — Cioroi. 


secerat, mai de grabă pot fi socotite ca stricătoare și pe câte 
posibil trebuesc stârpite. Nu se lasă însă ușor nici împușşcate nici oiră- 
vite, căci sunt foarte inteligente, prevăzătoare. De cum vede un om 
apropiindu-se de ele, repede, cu gălăgie, se ridică în aer spre a se așeza 
ceva mai încolo. 

Trăiesc în câmpii, dar se lasă iarna şi asupra orașelor cu întinse 
grădini. Pe vremea războiului când Iașii erau scăparea pribegilor, câr- 
durile de cioare păreau mai numeroase decât oricând. 

Puțin le ardea de jălania care era pe pământ; își duceau vieața 
în bucurie şi veselie că aveau ce mânca din belşug. In fiecare dimineață 
şi seara, făceau exerciţii de sbor, alergările lor, pentru plăcerea de a 
sbura. Mai cu seamă în serile senine, când silueta Ceahlăului apărea 
limpede la orizont, încadrată în purpurul asfinţitului de soare, cioarele 
atunci se dădeau la cele mai variate şi gomotoase mişcări de ansamblu, 

In larmătul asurzitor, puteai deosebi: glasul de bariton al corbului 
puternic, urît la privire cu pliscul masiv și fruntea turtită, arătând 
pe răpitorul sălbatic, brutal; croncănitul prelung al cioarei îmbrăcată 
în mantia de pene negre-albăstrii ori mai cenuşii pe piept şi spate; 
glasul mai ascuţit, scurt, des repetat ca nişte lovituri în toacă, a stancei 
de mărimea unui hulub. 

Dacă le urmăreai în jocul lor se puteau deosebi și după mişcări. 
Cele mai iuți, mai măestre în sbor erau tot stancele. Se desprindeau 
de cârd, se înălțau, se scoborau, luptau contra vântului în sbor planat, 
desfăşurându-şi penele dela coadă. Celelalte neamuri le aplaudau, 
croncăneau mai iute, toate odată; pare că se bucurau în îngâmfarea 
lor, de istețimea stancelor mai mărunte, tolerate în tovărășia lor aleasă. 
Şi aşa se repeta zi cu zi, seară cu seară, jocul sgomotos, înainte de a se 
lăsa pe arbori, pe case, spre odihnă, acoperite de întunecimea nopţii. 

Dacă cioarele şi corbii sunt urîcioşi, stancele (Coloeus monedula) 
sunt drăguţe. Păcatul lor e că se amestecă la un loc cu celelalte 
neamuri, mai urîcioase, mai respingătoare. 

Cum vine luna lui Martie se face însă despărţirea. Perechi-perechi 
îşi caută fiecare de grija cuibului lor. Corbii, cloncanii cei mari, se 
retrag spre pădure. Cioarele își adună crengi uscate și clădesc cuibul 
fără nicio măestrie în vârful arborilor, într'una cârâind, pare că ar vrea 
să se laude lumii întregi. Iți aduci aminte îndată de fabulele lui Esop. 

Stanca e modestă. Ea îşi caută un loc ascuns, tăinuit: un coş, o 
fântână părăsită, locul unei cărămizi căzute de-sub acoperișul unei 
case înalte. In Dobrogea, într'un sat tătăresc, stancele s'au instalat 
fără frică în casele părăsite de locuitori. 

Numai bine o poţi observa în tihnă, când calcă agale prin grădină, 
alegându-şi crenguţa uscată pentru cuib, sau când ţinând cu picioarele 
o cârpă mai mare, încearcă să rupă cu pliscul cât îi trebue. Legănân- 
du-și jumătatea de trup de dinainte, caută mereu, cu ochișorii ei albăstrii 
ori chiar argintii, ca nişte mărgele, în toate părțile. Atunci poţi vedea 
cât e de frumos îmbrăcată. Numai aripile şi coada sunt negre, cu reflex 
albastru, ca la cioară. Pe piept şi pântece e de culoarea plăcii de scris, 
cenușşiu-închis. Pe jumătatea dindărăt a capului, pe ceală şi bărbie 
are pene dese, mărunte, tot cenuşii, dar mai deschise; cele bătrâne se 
recunosc ușor după un guleraş de pene albe. Fruntea e neagră ca cer- 
neala ; ai crede că are o tichie pe cap, trasă pe ochi. 

In totul seamănă mai de grabă cu un hulub sălbatec, decât cu un 
corb urit şi crunt la privire. 

Și obiceiurile ei sunt altele. Se hrănește cu insecte, râme, seminţe ; 
de hoituri nu se apropie, iar să strice cuiburile păsărilor, cum fac cioa- 
rele, n'are obiceiu, decât câna e la aman. 

După ce perechea a adunat atâtea vreascuri încât a umplut jumă- 
taie de ogeac, mai cară peticuţe, hârtie, lână, ca să-şi facă cuibul mai 
moale. De toate am găsit în cuibul lor stricat din vreme, ca să nu icie 


zi 

toc iarna. Ce tristă stătea perechea pe marginea coșului, astupat cu o 
tablă găurită, după ce a încercat câteva ceasuri, cu lovituri de plisc, 
să-şi deschidă din nou drum spre locul unde era obișnuită a-și aşeza 
cuibul! Văzând că le trece vremea în zadar, s'au apucat de lucru la un 


Yig. 96. - Cuib de cioare în plopii de lângă Chișinău (Fot. 
N. N. Moroşan). 


ogeac de pe casa vecină. Era şi timpul. Cioroiul din salcâmul dela poartă 
într'una vestește că doamna sa a început să clocească. 

Oușoarele de stancă sunt și ele atât de frumușşele: micuţe, albăstrii, 
curate sau cu stropituri mai închise. 

Pe cât de tăcute sunt când își clădesc cuibul, pe cât de liniștit stanca 
stă pe ouă, pe atât de sgomotoase sunt când puii au ieşit din găoace, 
când le aduc de mâncare sau mai ales când îi învaţă să sboare. Pe urmă 
nu le mai vezi, până la iarna viitoare. In orașe, nu au ce căuta. Hrana, 
belşugul, seminţele, insectele sunt în câmpul înflorit. Intr'acolo se trag 
până spre toamnă, când iarăși începe jocul lor sburdalnic deasupra 
oraşului. 


Gaiţa (Garrulus glandarius ) e frumuşică pasăre, dar cu urîte 
apucături. La trup seamănă cu mătăsarul, având penele de pe spate 


VERTEBRATE 133 


şi piept cu o coloare plăcută cenușie-roşeată, mai închisă pe spate, 
mai limpede pe piept. Dela colțul pliscului pleacă două dungi negre 
ca nişte favorite; negre sunt şi parte din aripi ca şi coada. 

Ca semn distinctiv are pe marginea din afară a aripelor niște pene 
mai mărunte, vrâstate des cu negru, albastru de in și alb. 

Se vede peste tot cuprinsul ţării noastre, dela munte până "n stepele 
Dobrogei sau în șesul Temișanei și nu pleacă iarna. Cel mult cele dela 
munte se trag mai spre şes. 

Sunt vioaie, neastâmpărate, sbor de colo colo, mereu ochind, mereu 
la pândă. Se acaţă lesne de crengi, fiind bune gimnastice. 

Intr'această privinţă se aseamănă cu piţigoii, numai că nu le şade 
aşa de bine, fiind prea mari. 

Au un dar neîntrecut. Mai mult decât graurul, pot imita fel de fel 
de glasuri. Poporul spune că gaița ştie nouă limbi, anume, a cioarei, 
a rândunelei, a stancei, a ţarcei, a iezilor, a prepeliţei, a pupăzei, a 
grangurului, a closcei când adună puii și a calului. 

Fapt este că gaița are meşteşugul acesta.« Intr'o zi de toamnă», 
povesteşte un naturalist, «m'am aşezat la piciorul unui mesteacăn 
bătrân să mă odihnesc puţin după osteneala vânătoarei. Aud ciripitul 
plăcut al unei păsări. Ce cântăreţ poate să îie în acest timp? Mă uitai 
prin copaci, doar voi zări meşterul lăutar, dar degeaba. Deodată părea 
că e un sturz, dar se schimbă repede în glasul ciocănitoarei, mai apoi 
în al graurului. La cele din urmă, pe o creangă din vâri zăresc... o 
gaiţă. Ea imita glasul atâtor soiuri de păsări ». 

Pe lângă darurile ei bogate, are însă un mare cusur. E cârciogară 
din cale afară și mai crudă decât un corb. Face prăpăd, primăvara, prin 
cuiburile bietelor păsărele. Ouăle le sparge şi le suge gălbenușul, mă- 
nâncă puișorii golaşi şi chiar pe părinţii care-şi apără cuibul şi-i stă 
dimpotrivă îi sfărâmă capul cu pliscul ei ceva mai scurt decât al cioarei, 
dar tot așa de sdravăn. Nu se sfieşte să atace chiar năpârcile. 

In schimb își găseşte stăpân în șoim, care îi vine de hac. Se luptă 
ea până la moarte cu șoimul, dar la cele din urmă ghiara răpitorului 
e mai ascuţită, iar pliscul încârligat, mai tăios. 

Spre toamnă, umblă după ghindă, alune. Prin unele locuri chiar 
i se mai zice şi ghindar. 

In totul luată, gaița este o pasăre cam supărătoare, iar foloasele 
ce le aduce, semănând stejari, sunt prea mici față de pagubele ce le 
pricinueşte, omorând stârpitorii insectelor. 


Asemenea cioarelor în gălăgie, neastâmpăr şi îndrăzneală este 
ţarca sau coțofana (Pica caudala). In schimb este mai prie- 
tenoasă, se amestecă uneori printre gobăile din curte. Mai ales iarna, 
când le strânge frigul, vin în apropierea satelor în cârduri, sărind 
din par în par, din huceag în hugeag. Spre deosebire de cioare, nu 
prea sbor bine. Nu se încumetă nici să se înalțe prea sus, nici să se 

împotrivească vântului. Se ţin mai pe lângă pământ, ori sar din 
creangă în creangă, mereu zicând cârâitul ei scurt: krak-krak. 

Se mai deosebesc lesne de ciori, nu numai pentru că sunt mai mici, 
dar pentru că nu sunt negre peste tot şi au o coadă lungă. E dreptul 
că pe cap, pe spate, pe guşă, pe aripi şi coadă sunt neagre, bătând în 
albastru. Pe pântece însă, ca și pe umeri, au pete albe. Și o parte din 
aripi, când sboară, cuprinde pene albe. La cap însă area e curat cioară. 
Coada e lungă cu penele din 
mijloc mai mari decât cele de 
pe lături. Când calcă, sărind, 
ține coada ridicată, oblic, în 
sus, iar partea de dinaintea 
corpului plecată spre pământ. 

Işi face cuibul pe copaci 
înalți, iar în facerea cuibului 
este mai meșteră decât cioara, 
căci nu se mulţumeşte să pue 
vreasc peste vreasc ci le mai 
împleteşte cu rădăcini mlă- 
dioase şi-l acoperă cu ceva 
spini şi crenguţe ; în acest chip 
femeia, când clocește, nu se 
> vede şi e apărată întru câtva 

de dușmanii cari nu o cruţă. 

Fig. 97. — Țarca. Este mai răpitoare decât 

cioara. Face iureș printre pă- 

sările și văduvește de ouă 

multe cuiburi. In această privinţă e cumătră bună cu gaița. 

In popor ţarca este foarte cunoscută și multe credinţi sunt legate 
de ea. Când sare din par în par, prin fața casei, vesteşte oaspeţi, iar 
iarna când se strâng multe la un loc şi fac gălăgie, prevestesc viscol. 
De asemenea în medicina populară joacă un rol însemnat, de altfel 
ca şi la Romani. 


Mulţi și variaţi sunt locuitorii înaripați ai pădurilor noastre. Unii 
se disting prin culoare, alții prin cântec, alții prin meșteşugul cuibului. 
Grangurul (Oriolus galbula) le are pe toate. 

Nu vine prea devreme din ţările calde, căci înainte de începutul 
lunei lui April niciodată nu se arată; sosirea lui este repede ştiută. 
Dă de ştire prin șuerul său așa de melodios: hurluiuluu, aşa de vi- 
guros, încât îl auzi cine știe de unde. Umple pădurea cu cântecul lui; 
crezi că fiecare copac din via întinsă adăpostește câte un grangur. In 
realitate un singur individ poate da vieaţă întregului pâlc de pădure, 
pentrucă e neastâmpărat. Acum e într'un copac, acum în altul, acum 
e ascuns prin îrunziș. Il vezi că sboară dintr'o parte a poenii, făcând 


VERTEBRATE 135 


câteva sinuosităţi, în altă parte. E greu să-l observi mai amănunțit, 
pentrucă e sperios, se ascunde îndată. 

E un musafir mai mult al arborilor din dealuri ori şesuri cu stejeriş, 
pe lângă vii. In Carpaţi nu se urcă mai sus de 1400 m. 

Când îl zăreșşti în sbor, bătut de soare, pare că e de aur. Peste tot 
e galben, un galben de șofran ; numai aripele şi mijlocul cozii sunt negre. 
De altfel variază culoarea fel şi chipuri, dar întotdeauna fondul este 
galben, fie că uneori e mai verzui, alte ori ca îloarea de păpădie. Partea 
temeiască este întotdeauna mai ştearsă ca îmbrăcăminte, fiind pe spate 
verzuie, iar pe piept albicioasă. (Lab. V. fig. 4). 

Meşter e mai ales în facerea cuibului; e poate cel mai meşter dintre 
pasările pădurilor. Mai întâi își alege locul, mai întotdeauna, între două 
crenguțe mlădioase. Iși face dintr'o dată un schelet, împletind în jurul 
crenguţelor fire de lână, tort de cânepă, pânză de paianjen. Apoi se 
pune la împlinit ochiurile. lese în cele din urmă un leagăn, ţinut de 
<renguţe, în care se leagănă puişorii, la bătaia vântului. Materialul 
ales pentru facerea cuibului are mai întotdeauna o coloare deschisă 
argintie (licheni amestecați cu pene şi pânze de paianjen, lână, îuior), 
ca să nu fie prea bătător la ochi și să răsară din trunziş. 

Pe cât e de frumos, aduce însă oarecare stricăciuni pometurilor. 
După cireşe umblă mort; de aceea prin luna lui Iulie se aude şuerul 
lui destul de des în preajma viilor. Pleacă dela noi curând; cei bătrâni 
apucă înaintea celor tineri. Intorcându-se târziu, nu sunt decât musatiri 
de vară, atâta cât își cresc odraslele. 


Fam. Sturnidelor. 


Graurul (Sturnus vulgaris). Se cunosc paginele frumoase scrise 
asupra acestei pasări de către Odobescu. Graur nu e tot una cu sturz. 
Dacă acesta din urmă e de toţi socotit ca un vânat minunat, de graur 
unii spun că nu e bun de nimic, inopes. 

Odobescu însă îl ridică în stima vânătorilor. «Eu de câteori mi s'a 
întâmplat să mănânc grauri, le-am găsit un gust foarte bun şi mai ales 
un miros de vânat din cele mai plăcute ». 

Și doar grauri sunt cât lumea în ţară la noi. Vin de timpuriu, pe la 
sfârşitul lui Februar, ca și sturzii, trăgându-se spre pădurile din regiunile 
mai joase, cu iazuri sau cu umezeală mai multă. La haină graurul e cam 
ca o mierlă, cu care se aseamănă și ca mărime. E negru peste tot. Penele 
de pe spate sunt încondeiate pe margine cu cenuşiu deschis, cele de pe 
piept cu alb la vârf. De aceea pare că e stropit cu var. Aşa încât nu e 
departe ca îmbrăcăminte nici de sturz, care e mai deschis la cu- 
loare. 

De altfel şi graurul îşi schimbă cam des haina, după anotimp şi 
vârstă. 

E o pasăre iubită, căci e veselă, vioaie; nu e sperioasă. Se amestecă 
uneori cu ciorile, printre cirezile de vite şi nu se sfiește să se cocoţeze 
pe spinarea unui bou sau a unui porc, ori să ciupească insectele ascunse 
în lâna oilor. N'are un glas cine știe cât de frumos; ţi-e drag să-l asculţi 
nu numai că-şi cântă cântecul cu toată inima, dar pentru că te învese- 
leşte şi când vremea e mai mohoriîtă, iar celelalte cântărețe stau, sburlite, 
posomorîte şi tăcute. 

Câteoadată îți cântă şi când împrejurul lui una din babe, mai acră 
la suflet, cerne fulgi de zăpadă. Graurul, ca și clopoţelul din pădure, 
îți spune însă că aceste sunt toane trecătoare ; zăpada din zilele babelor 
se duce tot aşa de iute, cum a venit. 

Și graurul ca și gaița are darul de a imita glasul altor păsări: şuerul 
grangurului, cârâitul găinilor şi chiar cântecul ciocârliei; tot ce aude 
reţine. De aceea e una din păsările care se 
păstrează pe aiurea, cu drag, în colivie. 

Iși cloceşte ouăle în cuiburi simple; nu e 
meşter în arta de a le clădi; nici măcar nu le 
face mai molcuţe pentru pui. De multe ori se 
foloseşte de cuibul altor pasări sau deo 
scorbură de copac. Pe aiurea i se pun cuiburi 
artificale, adăpostite, în cutii anume, numai 
cu 0 gaură, pe unde poate intra pasărea. Ea 
e foarte mulțumită de ajutorul ce i se dă. 
In schimb şi omul trage mari foloase, căci 
graurul e una din cele mai harnice cură- 
ţitoare de insecte vătămătoare şi de omizi. 

Fig. 98. — Graur. Nu-i place singurătatea. Trăieşte în sto- 
luri, grămadă, în dumbrăvi, în stuf. « Se 
ciorovăesc seara și dimineaţa, se scoală toţi 

de odată cu mare volbură şi trec repede ca un nor negru, îndesat». 

Când se călătoresc, prin luna Octomvrie—prea puțini rămân 
peste iarnă în deltă — se adună în stoluri de mii şi mii de păsări. 

Ca norii acopăr o clipă lumina soarelui, prin părţile sudice ale Do- 
brogei, pe unde le e drumul. Au un sbor sbuciumat, cu bătăi repezi 
de aripi, pare că e un val de vânt mai tare. 

Dante, în Divina Comedie, a luat sborul lor drept comparaţie, 
pentru a arăta sbuciumul sufletelor nenorocite purtate de vijeliile 
infernului. 


Fam. Laniadelor. 


Cel mai obişnuit şi la noi este sfrânciocul sau berbecelul 
roşietic (Lanius collurio), cu pene ruginii pe spate şi aripi, a 
căror vârf e negricios, cu capul şi ceafa mai mult cenușiu deschis, iar 
pe gură şi piept albiu cu aburi roşietici. In josul ochilor are o pată neagră. 

Este pasăre călătoare, venind la noi cam târzior pe la sfârşitul lui 
April şi stă până pe la începutul lui Septemvwrie, fiind printre cele dintâi 
care apucă drumul lung către Africa. 

Işi face cuibul în huceagurile ce mărginesc vreo poiană înflorită. 
E o pasăre neogoiată, vioaie, mereu la pândă cu capul în toate părţile, 
dând din coadă şi când stă locului. Se aşează pe o creangă spre luminiş 
şi de acolo pândește. Shboară o clipă, se răstoarnă puţin şi apoi cade 
ca o săgeată asupra unui cosaș ori omidă, 
mâncând de toate, ba încumetându-se să 
fure şi câte un pui golaş din cuibul vre- 
unei păsărele. Ji place mult albinele, pân- 
dindu-le când vin pline cu polen. E un ră- 
pitor de felul lui, dând iureş şi între 
păsărele. Are un obiceiu care de altiel 
e al neamului ei întreg. Nu omoară nu- 
mai cât mănâncă, ci trage 'n ţapă de 
păducel ori măcieș, fie insecte, viermi ori 
alt vânat, pentru a le avea la îndemână. 
Câte odată foloseşte şi un şiretlic. Se 
amestecă printre păsărele, ba chiar se pune 
la întrecere cu ele la cântat. Și deodată, se 
repede, apucă una din ele și o duce de 
o trage 'n ţapă. Cuibul şi-l face în tufi- 
şurile spinoase, nu prea ridicat dela “pă= 
mânt sau în spinăria, din streşina gardurilor. Adesea adună in- 
secte strălucitoare (Carabus) de-și împodobeşte împrejurimile cui- 
bului. 

Berbecelul-mare (L. excubilor), sfrâncioc-coţofă- 
nesc sau lupul-vrăbiilor, cu privire de gaiță, dar îmbrăcat frumos 
în mătasă cenuşie-albăstrie pe cap şi spate, cu vârful aripelor şi coada 'n 
lung negrie. Spre deosebire de celălalt, el se așază mai totdeuna în vârful 
unui copac, ca să aibă privire liberă. De îndată ce vede un uliu, sau o 
buîniţă, prin glasul lui dă de ştire altor păsări, măcar că la rândul lui e 
un adevărat uliu pentru păsărele. 

Le omoară cu pliscu-i puternic, ascuţit şi încovoiat puţin la vârf. 
Dacă nu-i e foame trage prada 'n ţapă sau o ascunde între pietre, spre 
a o avea la îndemână. Incepe prin a le mânca creerul. 

Sirânciocul-mic (Lanius minor) este şi mai frumos la haine 
decât ceilalți. Vine la noi printre cele din urmă pasări călătoare, 
pela sfârşitul lui April şi pleacă printre cele dintâi pela început de 
toamnă. 

Stă ascuns prin tufișurile din şes şi e una din pasările cele mai 
vioaie. Nu-i tace pliscul nici de cum. Sboară ușor şi adesea pare că 
înnoată în aertără să bată din aripi. E o pasăre folositoare. Hrana ei 
o iea numai din lumea insectelor. 


Fig. 99. — Sjrâncioc (R.). 


138 FAUNA ROMÂNIEI 


Fam. Muscicapidelor. 


Muscarul-cenuşiu (Muscicapa grisula) este o păsărică 
delicată, cu plisc nu prea lung, la bază cam turtit, cenușiu închis pe 
spate, cu i A mai deschise pe gât. E şi ea o pasăre călătoare, măcar 

==: A că peste vară împânzește Europa în- 
treagă. E. vioaie şi neastâmpărată. Se 
aşează pe vârful unei crengi, așteaptă 
și pândește. Cum vede o insectă prin 
apropiere shurând, se repede, o prinde 
cu destulă siguranţă și iarăşi se aşează 
unde a fost. De e o insectă mică o în- 
ghite repede; de e mai mare îi rupe 
aripele şi picioarele frecând'o de o 
creangă. E o pasăre în adevăr numai 
de copac. Nu-i place să țupăie pe pă- 
mânt. 

Muscarul-negru (.M. atrica- 
pilla ),estela culoare aproape tot neagră. 


îti a 


Fig. 100. — Muscar (d. Dahlem). 


Lăcarul (Acrocephalus arundina- 
ceus) e păsărică obişnuită în pădurea 
de stuf de pe lângă bălți. Proporţionată 
la trup, are culori destul de frumoase, 
cenuşie cu abur de rugină pe spate, mai 
sălbie pe pântece, mai albicioasă pe guşă. 
Deasupra ochilor are dungi alburii ca 
nişte sprâncene. Şi ea e o pasăre călătoare, 
venind la noi însă devreme, ţinându-se 
chiar şi în drumul ei depărtat de iarnă, 
tot numai pe lângă ape. Nu e dintre cele 
ascunse, căci apropiindu-te de baltă nu 
rar o vezi în vârful unui stuf ori papură, 
cătând în toate părțile şi mereu glăsuind 
un cârăit ascuţit şi scurt, dar plăcut, 
vesel. Fig. 101. — Lăcarul. (A.). 

Este iscusit în facerea cuibului, nici 
prea jos ca să-l înnece apa, dacă se în- 
tâmplă vreo inundație fără veste, nici prea sus ca să fie în văzul duș- 
manilor; îl construeşte în stuf dinspre partea apei şi nu dinspre 
dos. Işi alege 3 rar 4 fire de stuf apropiate şi apoi împleteşte cuibul, 


VERTEBRATE 139 


în felul coşurilor de răchită ale pescarilor. Cuibul are peretele gros, 
e înălţat şi cu margenea îndoită înlăuntru. Pasărea se hrăneşte cu 
insecte, din care aduce şi puilor. 

Nu rar se abat pela noi şi pasări obișnuite să trăiască în ținuturile 
boreale. Aşa într'o bună zi de iarnă, zarzărelul din grădina mea din 
Iași, apăru ca împodobit cu frumoase flori. Era un stol de mătăsari 
( Bombycilla garrulus ), vizitatori rari, cari în contrast cu albul zăpezii 
aduc o notă de veselie nu 
numai prin culori, dar şi prin = 
discretul lor glas, cât se sfă- f 
tuesc încotro să mai apuce. Nu 
erau de loc sperioşi, căci nu 
au sburat nici când m'am 
apropiat de ei spre a-i vedea 
mai bine. Vin rar pela noi, dar 
ajung și până 'n Dobrogea ori 
chiar Banat. 

« Comun în Europa bore- 
ală şi America de Nord, unde 
îşi duce vieaţa în pădurile de 
pin, mătăsarul nu părăseşte 
aceste regiuni decât de nevoe, 
atunci când iarna este prea 
grea şi omătul prea mult. Esie 
o pasăre honducă, grăsună, 
de mărimea unui sturz. Se 
distinge prin o frumoasă colo- 
rație cenuşie, ca albul afu- 
mat, bătând în verde. Pe cap este ca scorțișoara, cu pată neagră sub 
bărbie şi două dungulețe negre pe frunte. Aripele scurte pe dedesubt 
strălucesc ca argintul vechiu, pe deasupra sunt negre şi pe la vâri 
cu nişte pete în formă de V, formate dintr'o dungă neagră şi alta 
galbenă ca pucioasa. La baza aripelor are nişte palete roşii, iar vârful 
penelor dela coadă cu câte o dungă aurie» (C, Motaș, Revista Știin- 
țifică V. Adamachi, Iaşi, 1923). 

Cu capul mare, cucuiat, cu pliscul scurt, cu falca de sus îndoită 
la vârf, e o pasăre frumoasă, paşnică și puţin gălăgioasă. Este însă 
foarte mâncăcioasă, de unde trupul ei plin, rotungior. 

« Sunt aşa de puţin fricoşi, încât unul dacă pică împușcat, ceilalți 
nu sboară. In lațuri se prind orbeşte, adesea câte doi într'un o- 
chi », 

Neregularitatea cu care se abat pela noi, până 'n munte la Pipirig, a 
tăcut să se lege de venirea lor superstiții: prevestesc războiu ori molimi 
grele ca ciuma, holera. 


Fig. 102. — Mătăsarul (R.). 

Fam. Paridelor. 


E familia piţigoilor, neastâmpăratele păsăruici, care înveselesc gră- 
dinile şi în toiul iernii, părând mai frumoase prin contrastul dintre 
îmbrăcămintea lor împestrițată şi câmpul alb al omătului. 


In faţa ferestrei mele dela Iaşi se afla o grădiniță. Un gard viu 
de lilieci, câţiva salcâmi și zarzări, câteva tute de trandafiri, sunt în 
deajuns ca să atragă, iarna, păsăruicile devenite mai blânde, din pricina 
omătului. Aveam obiceiul 
să le pun, sub fereastră, 
un capac de lemn, în care 
presăr o mână de crupe 
ori de făină de popușoi. 

Astfel îmi asiguram plă- 
cerea de a sta ceasuri în- 
tregi în observarea păsă- 
ruicilor de tot felul. 

Dintre ele piţigoii 
obişnuiţi (Parus major) 
sunt cei mai deşi vizitatori. 
Vin câte 10—15 dintr'odată 
şi umple grădiniţa cu gla- 
sul lor ascuţit, des repetat: 
ţivit-țivit, cu mişcările lor 
vioaie, cu înfăţişarea lor 

Fig. 103.- - Piţigoiul. drăgălaşă. 
Trupul lor e ca o jucă- 
rie de copil: două sfere. Pe 
una, cea mai mică, e înfipt pliscul scurt, ascuţit şi cei doi ochi, ca de 
şoareci; a doua sferă formează trupul, cu câteva pene drept coadă și 
două aripioare. Picioruşele abia se văd din îmbrăcămintea deasă a 
penelor. 

Piţigoiul este amarnic de sprințar, dar şi irumușel la haine. E îm- 
brăcat ca un clown. Pe spete de coloare măslinie-verzie, are pieptul, 
ca şi pântecele, gălbui-cenușiu. Pe cap pare că poartă o sculie neagră, 
iar pe mijlocul pântecului o pestelcă îngustă, tot neagră. In jurul ochilor 
ca și pe obraji, e încondeiat cu alb, iar pe aripi are stropituri albii unele, 
albăstrii altele. 

E o minune să-l vezi stând de tot liniştit, fără să-și sucească măcar 
capul în toate părţile. De pe o creangă sare pe alta, dintr'un copac 
în altul. Acum e în vâriul zarzărului, ciupind repede întrun mugure, 
acum la piciorul măcieșului culegând câteva crupe împrăștiate de vânt. 
Acum merge ca lumea, acum se întoarnă cu capul în jos, ori stă atârnat 
cu trupul sub creangă. 

Este curios lucru mare, dar şi prevăzător. Nu s'ar lăsa de-a-dreptul 
în capacul cu crupe, Doamne ferește. Se teme să nu fie ascuns printre 
făină vreun laţ făcut din păr de cal. Se așează mai întâi pe o creangă 
apropiată; se suceşte, se învârşeşte, uitându-se cu băgare de seamă 
în toate părţile. Văzând că nu este niciun pericol, îndrăzneşte să vie 
până pe marginea capacului, iarăşi uitându-se în toate părțile. In 
sfârşit se încumetă să sară pe capac; înghite şi din nou se uită în dreapta 
şi în stânga. O slabă lovitură în geam, îl face să sboare până "n vârtul 
salcâmului. 

Piţigoii au un cusur; sunt răutăcioşi cu cei mai slabi decât dânşii. 
De cei mari fug; pe cei mai mici îi urmăresc, îi cicălesc mereu și nu 
rare ori îi omoară, mâncându-le creierul. 

Cât se mişcă, nu tac o clipă. Cântecul lor e variat; uneori strigă 
întruna cârpiţi-cârpiţi când prevesteşte vreme friguroasă; alte ori 
într'una cântă ţinț-a-vară, ţinț-a-vară, adică simț a vară, vine vara. 

Hrana lor obişnuită, în timpul verii, sunt insectele. De aceea 
sunt de mare sprijin grădinarului. 

Când omătul acopere câmpurile, lăsând numai capătul seailor şi al bru- 
sturilor în afară, piţigoii sunt tovarășii stigleţilor la culegerea seminţelor. 

De cuib nu se prea îngrijesc. O scorbură de salcie bătrână le ajunge. 
Adună câteva paie, le acopere cu ceva pene ori păr şi cuibul e gata. 
Au familie numeroasă și se îngrijesc bine de dânsa, cum nu te-ai aștepta 
dela niște sprinţari. 

Românul observând acest obiceiu al piţigoiului de a nu-şi prea 
bate capul să-și găsească loc potrivit pentru cuib, putându-se folosi 
şi de cuibul părăsit al altor păsări, ia în râs pe femeiele leneșe care 
n'au terminat de tors câlții până la sfârșitul iernii, că vor face pițigoii 
cuib în lâna ori fuiorul netors. 

Sunt multe soiuri de pițigoi în ţara noastră. 

In afară de cel descrismaieste piţigoiul-albastru (P.cae- 
ruleus ) sburlit la pene, având pe el toate 
felurile de albastru dela siniliu până la 
albastru-verzui al mării limpezi. Nu 
mai pe piepte galben. (Tab. V. fig. 5). 
Iarna sboară în cârduri mari din loc în 
loc. Cam tot aşa de răspândit e piţi- 
soiul-de-stol (P. caudatus), mai 
mic, având capul ca o mărgică, cu un 
plisc scurt de abia se vede dintre penele 
sburlite. Numai coada e de dânsul, mai 
lungă decât trupul. Pare că la el, totul e 
de împrumut, îmbrăcat într'o haină prea mare petru trupuşorul lui micuţ. 

Vioi şi el în mișcări, e mai simpatic nu numai prin îmbrăcăminte, 
dar şi prin căutătura mai blândă. Se urcă mai adese în vâirul copacilor 
unde se dă de gol prin glasu-i ascuțit, ţi-ți, ți-ţi, des repetat. 


Fig. 104. —- Piţigoiul-de-stol (R.). 

Dintre neamurile sale e cel mai meșter constructor de cuiburi. Şi-l 
face ca o sferă cu păreţii împletiţi din toate: mușchi, licheni, aţe de păin- 
jeni, şi aşa fel alcătuit încât cu greu îl poţi deosebi de crengile care-l 
susţin. În lăuntru așterne saltea moale de puf, lână, păr. Perechea de 
pițigoi nici cât un ou de mare fiecare, se căsnește vreme de 2—3 săp- 
tămâni până ajunge să construiască locuinţa călduță pentru puişorii 
lor destul de numeroşi. 

Piţigoiul-moţat (Parus cristatus) e restrâns mai ales în 
pădurile de brad. E o specie europeană, ce nu trece mai la răsărit de 
Urali, întâlnindu-se din Suedia de Sud până 'n Alpi, din Spania până 'n 
Caucaz. Se recunoaşte după un moţ de pene de pe ceafă, îndoit în sus, 
ruginiu, afară de bază unde e alb. 

E una din păsăruicile folositoare, căci se hrănește numai cu ouă 
şi larve de insecte. 


In faţa unui cuib de pasăre, rămâi întotdeauna pe gânduri. Ii 
apare înainte tot ce poate fi mai înalt în gama simţimintelor: drago- 
stea de copii, grija creşterii lor, bucuria când îi vezi scăpaţi de nevoi. 
Gingăşia vieții în preajma cuibului se desfăşoară; scopul ei final tot 
cuibul îl arată. Fiara cea mai crudă, devine mama cea mai blândă; 
fiinţa cea mai blândă, devine curajoasă, bătăioasă, când este vorba 
de a-şi apăra puii. Cântecele de ademenire ori de slavă, îmbrăcămintea 
cea mai bogată, judecata cea mai ageră, instinctul cel mai fin în pe- 
rioada pregătirii cuibului se pot prinde. 

Unele pasări se arată ca niște adevărate artiste. Dintre acestea 
este și aușelul nostru zis şi boicuș (Aegitalus pendulinus) oas- 
petele stufului şi al sălciilor. E meşterul cel mai dibaci dela noi, unul 
din marii meșteri de pe pământul întreg. 

Din material diferit, dar ales, el bate pâsla din care-și face cuibul 
în formă de pungă. Ce nu adună? Mai mult puf de salcie şi plop, bumbac 
subţire şi mătăsos ; dar nu lasă nici fire de lână, de păr de cal ori capră. 
Lucrează ca şi o bună gospodină: ţese, bate, împletește, toarce. La 
urmă iese minunea de cuib, ce se vede atârnând de crenguţele mlă- 
dioase de salcie, mai rar pe vârfurile de stuf, pe lângă bălțile din drumul 
Dunării ori în Deltă. 

Aușelul nu-şi ascunde cuibul. Legându-l de vârful subţire al cren- 
guţelor, ştie bine că e apărat în deajuns, căci de ele nu se poate ținea 
nici uliul, nici cioara, aşa de delicate sunt. După ce-şi alege locul, bărbat 
şi femeie, se pun pe lucru. Fac fuior din tort de urzică ori cânepă, pe 
care-l torc în jurul axei de susţinere. Apoi fac scheletul cuibului în 
formă de pungă, ca şi la un coş de nuele; pe urmă prind a ţese şi a bate 
pâsla, începând dinspre fund. Cuiburile neterminate, seamănă cu acele 
oale de flori, în formă de farfurii adânci, care sunt atârnate de vreo 
grindă. In două săptămâni, cuibul e gata. E închis de regulă peste 
tot şi numai un ochiu larg, la gura unui gât îndoit, este deschiderea 

pe unde intră păsărica. Așa fiind, cuibul samănă cu o retortă de labo- 
rator. Alte ori, spre siguranţă, mai face o deschidere; acesta e mai 
rar și oamenii o explică punând răutăţi în sama păsăruicii. 

De multe ori lipit de cuibul terminat, se vede altul abia început. 
E cerdacul în care şade bărbatul, când femeia e pe ouă. In lăuntru, 
pe fundul pungii, e un pat moale 
de tot ce a găsit mai fin în cale, 
căci ca în pui stau cele 3—6 ou. 
şoare, albe ca omătul, cu coaja 
subţire de se vede gălbănușul 
prin ea şi tot în put se trezesc 
puişorii golaşi. Fie vremea cât 
de rea afară, perechea nu are 
habar; îndoaie-se stuful până la 
faţa apei ori să se sbuciume cren- 
guţele de salcie ca nişte bice, 
când furtuna se deslănţue, cui- 
bul se clatină ca un leagăn și 
părinţii ca şi puii nu au nici-o 
grijă. 

Cum e meşterul la înfățișare ? 
E un drac de pasăre, mai mic și 
mai subțire decât o vrabie, mă- 
surând abia 12 cm. dela vârful 
pliscului ascuţit până la capătul 
retezat al cozii. Nu are cine ştie . E 
ce pene colorate mai deosebit. Fig. 105. — Auşelul şi cuibul lui. 
Căpuşorul, cu doi ochi ageri ca 
de şoricel, este împodobit cu o maramă albă-cenuşie; pe îrunte şi 
în jurul ochilor e ca legat cu o panglică neagră. Peste tot trupul are 
o haină mai mult castanie, bătând uneori în gălbiu, ceva mai închis 
colorată spre vârful aripelor. De altfel îşi schimbă hainele după 
anotimp, când mai deschise, când mai închise; în totul pare că e 
pudrat cu praf de şocolată ori scorţişoară, ici mai mult colo mai 
puțin. 

E neastâmpărat şi vioi, ca un piţigoi, cu care se asamănă în multe 
privinți. Nu stă locului nicio clipă. E un gimnastic fără pereche și 
nu-i tace gura de loc. Intr'una scoate un sit-sit ascuţit, când pe o ra- 
mură când pe alta; când merge ca lumea, când de-a'ndăratele. 
Acum e aproape de fața apei, acum e în mijlocul florilor necolorate 
de stuf. Nu e rămurică, pe care să nu se poată ținea. Se văd mereu pe- 
rechi-perechi, căci nu e prea sociabil. Numai spre toamnă vin mai 
mulţi la un loc, bătrâni cu experiență și tineri nebunateci. E 
credincios pământului nostru; nu e dintre aceia cari să fugă peste 
iarnă. 

La noi mai înainte vreme erau mai mulți; distrugerea fără milă 
a cuiburilor i-a tot împuţinat. Se ţin pe lângă bălți, măcar că nu le 
place desişul ci mai mult marginea de pădure. 

In desiș trăiește auşelul-de-stuf (Panurus biarmicus) cu 
haină ca de mătasă, cu coadă lungă și cu două dungi negre de pene 
sub bărbie, ca două favorite. Cuibul lui nici pe departe nu seamănă 
cu al cumătrului său. E cuib ca toate cuiburile, făcut din fire de iarbă, 
ca un coş, împletit de 3—4 trunchiuri de trestie, mai sus ceva de fața 
apei. 


Neamurile piţigoilor sunt mai toate, păsărele drăguţe, neastâm- 
părate. Pe multe însă în frumuseţe şi vioiciune, pare că le întrece ţoiul 
(Silia europaea ), destul de mare la trup (14 cm.), cam rotofeiu, dar 
frumos împodobit. Pe spate e ca floarea de cicoare, pe piept ea uns 
cu lutişor. Guşa e albicioasă, iar dela ochi, în lungul gâtului e tras 
cu pensonul o dungă negrie (Tab. V, fig. 2). 

Trăiesc perechi, rar în societate mai mare cu ai lui. In schimb le 
place să se amestece cu ceilalți pițigoi, punându-se la întrecere în gă- 
lăgie şi neastâmpăr. E o pasăre de copac; nu prea se avântură prin 
iarbă. Pe crengi însă e acrobatul cel mai meșter. Acum se urcă repede 
pe crengi, acum se întoarce îndărăt, acum se lasă cu capul în jos. Cu 
pliscul lui ascuţit poate ciupi cea mai mică insectă, după care aleargă, 
până ce o găsește prin crăpăturile scoarţei. Când insecta se ascunde, 
pliscuşorul ei despică solzii scoarței până ce dă de victima pe care 
a urmărit-o cu atâta îndârjire. O clipă nu-l vezi stând liniştit, odih- 
nindu-se. Dar nici din plisc nu tace. Mereu repetă tin-tin-tin, delicat 
dar îndeajuns de tare ca să spuie unde se află. Mai ales când îl apucă 
dragostea e și mai ghiduş. Se joacă pe vârful copacilor cu tovarăşa 
lui, pare că ar fi doi copii. 

In părţile unde clocește, adeseori ocupă cuibul părăsit de vreo 
ghionoaie, cu care se aseamănă în unele obiceiuri, de unde numirea 
lui nerţească Spechtmeise (= ghionoaie-piţigoi). Nu-i place însă să 
aibă poartă prea largă pentru trupul ei. De aceea o zideşte. E meşter 
în aceasta ca și rândunica. Aduce în plisc câte o bucăţică de noroi 
şi cu atâta meșteşug o aşează, ca și zidarul cărămizele, încât zidul 
e repede gata, nelăsând decât o deschidere mică, atât cât poate 
ea încăpea. 


Fam. Motacillidelor. 


Codobatura (.Motacilla alba). Cât ţine neamul românesc co- 
dobatura tot codobatură se numeşte. Unele păsări au și alte numiri 
după regiuni. Codobatura însă a păstrat această numire în Moldova 


1. SIMIONESCU: Fauna României. Tab. IV. 


1. Botgros; 2. Țoiu; 3. Stiglet; 4. Grangur; 5. Piţigoiu-albastru; 
6. Dumbrăveanră. 

toată, în Muntenia, în Lransilvania, ca şi la Românii din Macedonia. 
Prin unele părţi din Muntenia i se mai spune şi bâţâitoare, ceea ce e 
tot una. Numele l-a căpătat dela obiceiul ce-l are de a da mereu din 
coadă. 

Veselia şi-o arată « bâţâind » din coadă; la mânie însă tot din coadă 
dă mereu. Și aici se vede exprimarea unei drepte observări din partea 
poporului, care botează păsările după una din caracteristicile lor mai 
de seamă. Sunt multe, multe dovezi despre ochiul ager al Românului, 
care îşi înseamnă sănătos în minte tot ce observă, nu numai ce este 
obișnuit, ce vede zilnic, dar şi ceea ce vede mai rar. 

Codobatura ca şi ciocârlanul e o pasăre care se poate zări şi în 
preajma orașelor; îi plac numai locurile cu 
apă; se ține mai mult pe lângă apele curgă- 
toare. 

Vine de vreme pe la noi. Se arată cam 
pe la Alexii, pe la mijlocul lui Martie, deşi 
soseşte uneori şi prin mijlocul Postului Mare, 
la Miezul — păresei, când gospodina numără 
ouăle pentru Paşti şi când nu-ţi începe ţe- 
sutul pânzei să o picuri cu lumânarea. 
Dacă se arată codobatura înaintea acestei 
date, e semn că vor fi zile de zloată, pe 
când dacă vine după Miezul-păresei vremea 
bună se aşează. 

E un vânător iscusit de insecte; îi umblă 
ochii în toate părțile. A zărit o muscă, sare în sus din locul unde 
stătea liniştită, o prinde la siguranţă şi se lasă din nou spre pândă. E 
o pasăre drăguță tocmai prin vioiciunea ei. Nu stă locului o clipă: sare 
de colo-colo, se suceşte, se învârteşte, mereu ochind, mereu scoțând 
un glas ascuţit ca de piţigoi, mereu dând din coadă când se lasă din zbor. 

Seamănă de altfel cu pițigoiul şi la înfățișare; e însă mai mare, 
mai lungă în trup, are picioarele mai năltuţe şi o coadă lungă, împru- 
mutată, spune poporul, dela biata păsărică ochiul-boului, rămasă de 
atuncea cu coada bearcă. A împrumutat-o să se ducă la nunta ciocâr- 
liei şi înapoi n'a mai dat-o. Văzând că o prinde bine, şi-a păstrat-o pentru 
sine. Ca să n'o piardă, fuge mereu, nu stă locului și într'una dă din 
coadă, să se convingă că tot o mai are. 

Ca şi pițigoiul e albă pe obraji şi pe frunte, are însă o pată neagră 
pe ceafă, ca de catiiea şi alta mai mare pe sub bărbie, pe guşe și pe 
partea de sus a pieptului. In colo e cenușie-închis pe spate și aripi; e 
albă pe pântece. Frumoase dungi trase drept, se găsesc pe marginea 
penelor dela aripi şi mai ales de o parte şi de alta a cozei lungi, ca 
două brâuleţe de var. 

Ca și pițigoiul, e neastâmpărată. E spaima bufniţelor şi a ulilor. 
Atâta ce le cicăleşte, sburând stoluri în jurul lor, ţipând şi dându-le 

Fig. 106. — Codobatură. 

de gol, încât le e lehamete la urma urmei și se fac nevăzute. Prin aceasta 
are dreptul la recunoştinţa celorlalte pasări, pe care le vestește de 
primejdia ce le aşteaptă. După ce şi-a îndeplinit sarcina socială, mul- 
ţumită se întoarce la locul ei ca şi când nu sar fi întâmplat nimic. 

Are şi ea cusururi ca orice ființă. E cicălitoare cu păsăruicile mai 
mici şi nu le dă pace. 

De altiel vioiciunea ce o arată necontenit, se simte și între dânsele. 
Bărbaţii sunt bătăioşi; nu-și câştigă bunăvoința femeii decât în urma 
unei bătălii; învingătorul e cel 
mai bine primit. 

Cuibul și-l fac unde pot: în- 
tre pietrele dintr'un zid, în strea- 
șina unui gard de nuele, în stivele 
de lemne tăiate, mai rar în copaci. 
Cuibul nu e cine știe ce măestrie, 
dar e clădit gospodărește, iar înlă- 
untru, pentru pui, adună o sal- 
tea moale de puf. Ca şi multe 
din păsăruici, scot două rân- 
duri de pui. Indată ce prind 
aripi, puii se sburătăcesc, cău- 
tându-şi fiecare, cum pot. de 
hrană. 

Către toamnă, uneori târziu 
de tot, pe la sfârşitul lunei No: 
emvrie chiar, se adună tânăr și 

Fig. 107. — Codobadura-de-munte (R.). bâtrân la un loc, în stoluri mari 
şi într'o seară se ridică în aer, 
luând drumul spre țările mai 

calde. Nu stau multă vreme însă pe acolo, căci, după cum sa spus, 
se întorc repede la noi. S'au arătat cazuri când codobatura s'a văzut 
şi pe la sfârșitul lunei Februarie. 

Mult mai drăguță la îmbrăcăminte este codobatura-de- 
munte (AM. alba), ce se ţine de pâraele învolburate din munţi. 
E. galbenă de pucioasă pe piept şi pântece, neagră pe guşă, castanie 
pe aripi, cenuşie pe spate, cu două dungi albe în jurul ochilor. E tot 
aşa de vioaie ca și cealaltă şi atât de prevăzătoare, că un strop de apă 
nu-i udă penele. 

Fâsa-de-câmp (Anthus pratensis), deși înrudită cu cordo- 
batura, aduce aminte mai mult de ciocârlie, căci are coada mai scurtă 
decât codobatura şi dată oblic în jos, iar penele măslinii pe spate, cu 
multe pete castanii, pe pântece fiind ruginie. Deasupra ochilor şi pe 
gură are niște dungi mai deschise. 

E destul de măricică (15 cm.) şi rar se ridică dela pământ; dar 
îi place locurile monotone. Vine la noi îndată ce se ia spuma omătului 

și se duce târziu în stoluri dese, amestecate cu ciocârlia. Rar se pune 
pe o creangă, iar în sbor, mai ales bărbatul, cântă. Cuibul şi-l face 
în iarbă, bine ascuns. 


Fam. Sylviadelor. 


Sunt cântăreții pădurii. 

Pela noi trăiesc destul de multe păsăruici cunoscute sub numele de 
privighetori, care nu trebuesc confundate cu adevărata privighetoare. 
Una e din genul Sylvia, cealaltă Luscinia. 

Privighetoarea-cenușşie (Sylvia cinerea), Privi- 
ghetorea-de-grădină (Sylvia hortensis), Privighe- 
toarea-cu-cap-negru (S. atricapilla), Purceluşa (S. 
curruca ) sunt câteva din speciile mai 
obișnuite la noi. Sunt păsăruici 
mărunte, la îmbrăcăminte semă- 
nând mai mult cu vrabia. 

Privighetoarea cu cap negru bu- 
năoară are corpul pe spate castaniu 
deschis, cenușiu deschis pe piept și 
pântece, mai albicios pe guşă, dar 
cu o scufie neagră pe cap. Şiea e 
călătoare, dar vine de timpuriu pela 
noi. Ca şi piţigoii de vioaie, se vâră 
prin desişurile huceagurilor cu deo- 
sebită agilitate. Bărbatul cântă aproape tot aşa de irumos ca și adevă- 
rata privighetoare. Cloceşte de două ori într'o vară. E adesea pusă în 
colivii, căci cântă şi ca prizonieră. 

Purceluşa este mult mai mică şi se ține mult prin grădini, 
făcându-şi cuibul în streşina gardurilor. 


Fig. 108. Purceluşa (R.). 


Ochiul-Boului sau pitulicea (Troglodytes parvulus) e 
cea mai mică pasăre dela noi, colibri-ul nostru. Din capătul cozii şi 
până la vârtul pliscului ca un ac, abia măsoară un decimetru. Nu e 
prea frumos la îmbrăcăminte, dar e drăguţ. Pe spate e ca şi vrabia, 
brun-ruginiu, pe pântece mai cenușiu ; peste tot pare că e prins în cercuri. 
Dungi negre, ondulate des, sunt trase deacurmezișul trupului. 

In schimb când nu te vede, nu te mai poţi sătura să-l priveşti. 
raiul lui e pe pământ, prin mărăcinișuri, prin huceaguri; nu se prea 
sperie de om; pare că știe că nu-și va pune mintea cu el. Vine în gră- 
dină, se apropie de casă, ba intră uneori şi prin locuinţă. 

Pe cât e de mic, pe atât e de vesel. Nu-și pierde cumpătul niciodată. 
Sare mergând şi e maestru în a se ascunde până şi într'o gaură de şoarece. 
O clipă nu stă liniştit; acum e aici, acum ţușnește printre spinii de 


1% 


148 FAUNA RUMÂNIEI 


porumbel, iese prin altă parte, mereu scormonind cu ciocuşorul lui 
ascuţit după insecte, hrana lui de predilecție. 

Nu-i prea place nici să se avântureze pe copaci, nici să sboare în- 
delung. Călătorie lungă nu face, stând şi iarna pela noi. 

Când se crede singur şi este într'un loc mai deschis, are obiceiul 
«să se răţoiască », mergând mai mândru, cu pieptul rotund dat ceva 
înainte şi cu codiţa în sus, vertical. O mâţă numai să zărească şi într'o 
clipă se ascunde. 

Cât de bine i-a prins Românul obiceiurile şi cât de exact i-a observat 
natura veselă, sglobie, plină de mândrie copilărească uneori, se vede 
din legenda următoare: 

« Se adunase odată întreg soborul păsăresc; păsări de tot soiul şi 
cele de baltă ca şi cele de pădure, cele mai mari ca şi cele mai mărunte, 
s'au strâns pe o câmpie întinsă, împânzită cu înaripatele făpturi. 

S'au strâns la o întrecere de sbor. Cine să fie ales regele sborului? 
Se iau la întrecere rândunelele iuți, cu ciocârliile vesele, cocostârcul 
care se înalță în ceruri cu cocoarele mândre. Toate însă s'au ridicat 
cât s'au ridicat, dar au ostenit dela o vreme. Fiecare socotea că el s'a 
înălțat mai spre soare, când iată că se înalţă şi vulturul. Cu câteva bătăi 
din aripi ajunge sborul ciocârliei; domol lovind aerul se urcă, unde abia 
cu multă oateneală ajunsese cocostârcul. Se suia, mereu se suia, de 
pare că îl trăgea cineva spre adâncul cerului; tot mai mic se făcea, acum 
ca un hulub, acum ca un punct negru, de nu ştiai, pasăre e ori o piatră 
ce cade din cer. Işi arătase puterea şi toate păsările n'aveau încotro; 
trebuia să ajungă la înțelegerea că vulturul e Regele sborului. 

Cum se lăsă vulturul în rotocoale tot mai strâmte de credeai că alu- 
necă în aer, iată că în urma lui se aude un cântec de pasăre; cât o muscă 
se părea în văzduhul limpede. Era ochiul-boului, care se pusese la 
subsuoara vulturului. Când acesta a crezut că s'a arătat cât poate și 
începe să se lase din sbor, sbârrr... ochiul-boului se înalță şi mai sus 
decât vulturul. 

Bietele paseri de jos au rămas nedumerite. Cum a putut tovarăşa 
lor, aproape cât o nucă, să ţie la sbor mai mult de cât vulturul? Când 
au aflat cum s'a purtat, au tăbărit toate pe păsărică, să o sfâşie nu alta 
ceva. Noroc că ochiul-boului a prins de veste şi ca şoarecele s'a furişat 
printre picioarele dușmancelor lui, intrând într'un huceag aşa de des 
că nici sitarul n'a putut străbate. De aceea ochiul-boului şi până 'n 
ziua de azi se pitulește (de unde şi numele pitulicea) unde e tufărişul 
mai des și mai spinos, gata să se ascundă la c.a dintâi ameninţare » 
(S. Marian). 

Ochiul-boului este însă și un cântăreţ plăcut. De obiceiu glasul lui 
e ca al piţigoiului; într'una ţipă... ţârr-țârr. Dar când îi vine poftă 
de cântat atunci se poate pune la întrecere chiar cu canarul. E o plăcere 
să-l auzi ciripind iarna, când mai toate cântăreţele au plecat și n'au 
mai rămas decât sticleţii, florintele ori cinteţa, cărora nu le arde prea 

des de cântat, trebuind să se sbată cu greutăţile vieţii. Ochiul-boului 
cântând în asemenea împrejurări, tremurător dar limpede, cu triluri 
dese, îţi dă mângâere, te face să nu pierzi speranţa în zilele de primă- 
vară. De aceea e iubit, căci 
nu-şi pierde veselia, îndrăz- 
neala și curiozitatea, nici chiar 
când vrabia nu mai poate de 
frig şi stă sgribulită, morocă- 
noasă, cu penele sburlite, la 
adăpost. 

Pe cât e de mărunt la trup, 
pe atâta e de meşter şi harnic 
la zidirea căsuţei în care își 
crește familia. Rămâi uimit 
în fața vălătucului, ca o sferă, 
înlăuntrul căruia nu se poate 
intra decât prin o găurice nu 
mai largă decât un ban de 20 
lei, din cei de azi. Nu te poţi 
deprinde ușor cu gândul că 
această împletitură de fire de 
mușchiu, de frunzar, este opera 
nodului înaripat şi cu pliscu- 
şorul cât un spin de trandaiir a putut să facă atâta lucru greu de ţesătorie. 

Câtă muncă trebue să desfăşoare Dietele păsăruici pentru ca să 
ajungă la terminarea în scurtă vreme a căsuţei, în care își închide fructul 
dragostei şi grija de o- 
draslă. Pentru ca să îm- 
pletească din nuele gar- 
dul, gospodarul are două 
mâni, are topor sau alte 
instrumente. Pentru ca 
să împletească pereţii 
cuibului din crenguţe, 
fire de muşchi, rădă- 
cioare, păsărica nu are 
decât pliscul şi picioa- 
rele, care sunt departe 
de alcătuirea mânei o 
menești. Cu ele însă po- 
triveşte ca să fie cuibul 

Fig. 110. — Tartaloc (R.). rotund, simetric, îndea- 
juns de gros în perete. 

Dar nu este numai atâta. Vine chibzuiala să adune materialul 
anumit, pentru ca cuibul să nu fie uşor deosebit din culoarea scoarței 


Fig. 109. — Ochiul-boului (R.). 


150 TAUNA ROMÂNIEI 


copacului acoperit cu muşchiu ori cu licheni. Apoi pe din lăuntru 
trebue căptușit cu put moale, care să ţie căldură puişorilor golaşi. 

Tot atât de mic ca şi pitulicea este tartalocul (Regulus 
ignicapillus ), verzui pe spate, portocaliu pe laturile gâtului, cu o cărare 
lată portocalie, mărginită cu două tivituri negre pe cap, la guşă ruginie, 
iar în curmezișul arip-lor cu câte o dungă albă. Este astfel frumos îm- 
podobit. Se ţine mai mult în pădurile de molid și e de un neastâmpăr, 
mereu ţupăind de pe o creangă pe alta fără să se ogoiască o clipă, 
ținându-se cu spatele în jos ca şi piţigoii, când urmăreşte vreo insectă, 
mereu ţâţâind, glasul lui obişnuit. E unul din cele mai folositoare cură- 
țitoare de insecte de pe arbori. 


Fam. Turdidelor. 


A vorbi despre pasări, fără pomenirea privighetoarei (Lus- 
cinia philomela ), înseamnă a nu cunoaşte taina unei nopţi de Mai. 
Cântecul acestei păsăruici este așa de strâns legat de flori, de farmecul 
naturei în deplina ei podoabă, încât nu poate să fie om care să nu 
simtă o firească înclinare spre cântăreaţa meșteşugită a fericirii pă- 
mânteșşti. 

Abia s'a lăsat la noi, bărbatul înaintea femeii, și glasul dumnezeesc 
ul privighetoarei se aude în tot cuprinsul țării; numai muntele, cu pădu- 
rile mohoriîte de brad, nu o atrage. Incolo nu e grădină, dumbravă, 
zăvoiu, ori un pâlc de huceaguri în care să nu răsune, în liniștea nopţii 
înstelate, armonicele și variatele ei triluri. De cum încep lăcrămioarele 
să îmbălsămeze aerul cu mireasma ieșită din cadelniţele de mărgăritare, 
cântecul privighetorei se întețește. Sunt, în unele locuri atât de multe 
încât, pare o orhestră ascunsă care întonează imn de slavă naturii, 
de cum se aprinde cea dintâi candelă pe cer şi până ce se stinge lumina 
luceafărului la răsărit. 

Bărbatul cântă, pe când soţia stă liniştită, ascultându-l. La început 
e cântecul de dragoste, de o vioiciune neîntrecută ; mai apoi este cân- 
tecul fericirii dobândite. După ce puii au ieşit din găoace şi alte griji 
cuprind viaţa, glasul slăbeşte, până ce amuţeşte. 

In mijlocul naturii înflorite, a pământului fecundat, în liniștea 
desăvârşită a nopţii când şi frunzele nu se mişcă, cântecul privighe- 
toarei nu apare numai ca o melodie care mângâie simţurile, ci ca o 
vibrare a sufletului întregii firi. « De aproape e vorba de cuib, de soție, 
de puiul care se va naşte; de departe, soţia e alta, copilul e altul: este 
natura, mamă şi fiică, soţie veșnică, care e cântată, slăvită; sunt mân- 
gâerile, cântările, care leagă cer de pământ» (J. Michelet). 

Marele Beethoven a încercat în Simfonia pastorală, să redeie şi 
cântecul privighetorii ; cele câteva note ce se îngână într'o măsură din 
ce în ce mai repede, în triluri înalte, dau în ansamblul orchestrei, gin- 

găşia cântecului privighetorii, dar sunt departe de a reproduce variaţia, 
întonarea și mai ales căldura care face să tremure liniştea firii. 

Cântăreaţa iubirii este o ființă desăvârșită. Cât o vrabie de mică, 
este însă mai sveltă, mai gingaşă, mai blândă la înfăţişare. Haina ei 
este modestă, discretă; o culoare uniformă, cafenie-cenușie, se întinde 
peste trupul întreg. Nicio pană nu este pătată mai bătător la ochi, 
mai vioi. Pare că natura vrea să arate omului că însuşirile alese nu trebue 
să fie spuse lumii întregi decât prin ele însăşi, iar podoaba din afară 
nu este necesară când există 
cea din lăuntru. 

Bărbatul nu este un hoi- 
nar, cum e cucul. Se întâmplă 
uneori bătălii între bărbaţi, 
fără ca rezultatul să fie deci- 
siv în alegerea femeii. Acel 
trubadur e victorios, care ştie 
să scoată melodiile cele mai cu 
foc spuse. 

Cuibul nu e după cântec. 
Intreaga concentrare a însu- 
şirilor este în beregată, minu- 
nat instrument de muzică, 
neajuns de om. Câteva frunze 
uscate de stejar, legate prin 
fire de paie ori rădăcini us- 
cate, în coloarea penelor, for- 
mează cuibul ascuns întrun 
huceag. Căptușala e mai moa- 
le, din mușchi, pufuri de salcie 
ori păr de cal. În căsuţa mo- Fig. 111. — Privighetoarea. 
destă, domnește armonia, fe- 
ricirea. Cât femeia stă şi clo- 
cește, mai la o parte bărbatul îi cântă. Perechi-perechi își împart do- 
meniul frunzișului des, în linişte, fără gâlceavă, dar fără amestec. 

Cum au ieşit puii din găoace, grijile încep: paza puilor, hrănirea 
lor. Cântecul nu apără împotriva fiarelor neîmblânzite prin nimic, 
iar trebuinţele creșterii puilor nu dau răgaz pentru cântare. Toată ziua 
părinţii aleargă după insecte și «ouă de furnici». Insectele nu sunt 
prinse din sbor, ci sunt căutate în iarba dintre arbori. Semnul de mul- 
ţumire când a găsit de mâncare, este mişcarea în sus a penelor dela 
coadă, singurul gest pe care-l face pasărea şi când cântă. Urmează 
apoi educaţia puilor, cu gingășia unor părinţi buni. Tânărul bărbat, 
nu devine cântăreț maestru decât după un an de viaţă. 

Către toamnă se adună familie cu familie, din huceag în huceag, 
din ţinut în ţinut, apucând, grămadă, drumul spre ţările calde. 


152 FAUNA ROMÂNIEI 


Indată ce vântul le şopteşte că omătul s'a topit, din nou pornesc 
la drum, spre miază-noapte, aducându-ne iarăși vraja nopţilor de 
primăvară. 


Macaleandru (Erithacus rubecula) este una din cele mai 
frumoase păsăruici, căutate pentru a fi ţinute în colivii. Micuţă, cu spi- 
narea, aripele şi coada cafenie, roşietică pe frunte, pe gușă, pe gât, 
la margine cu o dungă albăstrie. Ochii mari sunt castanii. Când stă 
în iarbă își lasă puțin aripele în jos și dimpotrivă ridică în sus coada. 
Ţupăie ca vrabia şi sboară scurt de pe o creangă pe alta. E unul din 
cântăreții cei mai plăcuţi, chiar ţinuţi în odaie. Se pune la întrecere 
cu oamenii. Şi la cuib e meșter, măcar că-l face pe pământ, dar caută 
uneori să-l şi acopere, ca să nu ploaie înlăun- 
tru, având grijă să lase o poartă de intrare. 
Vine la noi printre cele dintâi păsărele. 

Pietrarul (Sazicola venanthe ) este o pă- 
sărică pe cât de drăguță, pe atât de frumu- 
şică, cenușie pe spate, ruginie pe piept, albă pe 
pântece. Pe frunte are o pată albă ce se prelun- 
geşte pe deasupra ochilor. Aripele sunt negre ca 
şi mijlocul cozii. După cum numele bun dat de 
popor îl arată, e o pasăre ce-i place mai mult 
locurile, stâncoase, nisipoase. De o vioiciune ca 
Fig, 112.— Pietrarul (R.). ŞI Piţigoii, nu-o vezi o dată în tovărășia altora. 

li place să fie singură, bate mereu din coadă şi 
ţupăie ca vrabia, fără să stea mult locului. A- 
vând orizont deschis, îi e lesne vânătoarea insectelor cu care se hrănește. 

Mărăcinarul (Pratincola rubetra), ruginiu la pene, cu gușa și 
sprâncenele albe, este apropiată rudă a celei 
dintâi, pândind mai ales muștele cu care se hră- 
neșşte. 


După credinţa poporului sturzul şi mierla 
sunt veri primari. Și în această privinţă obser- 
vaţia este adevărată, căci şi învățații pun aceste 
pasări în aceeaşi grupă. Ambele au de altiel ca- 
ractere foarte apropiate, nedeosebindu-se decât 


Fig. 113. — Afărăcinurul 
prea puţin una de alta. (R.). 


Mierla (Merula vulgaris) este îmbră- 
cată cu haine cernite; mai bine zis mierloiul are penele cafenii-închise, 
cu pete rari albe pe obrazi. Mierla este mai cenușie, deşi tot nuanța 
mai închisă domină. Și la mierlă ca şi la mierloi, ciocul lungueţ este gal- 
ben roşcat, după cum e și cântecul: 


Pasăre galbenă 'n cioc 
Rău mi-ai cântat de noroc. 

Sturzul (Turdus musicus), din potrivă, e mai gătit. Pe spate 
are o mantie de pene peste tot, tot una, castanii-cenușii; pe piept și 
pe pântece mai albicioasă, cu pete în forma flăcării, ruginii, cam cum 
e la uliu. Se deosebesc ceva şi după ţinută. Pe când mierla numai când 
cântă îşi ridică ceva trupul în sus, sturzul se ţine totdeauna mai dârz, 
având şi gușa mai plină. 

Amândouă fac parte din orchestra pădurilor. Sunt  flautiştii, 
iar cântecul lor plin, sonor, modulat, răzbate întreaga pădure. Norve- 


gienii numesc sturzul, privighetoarea nordului. Șuerăturile lui sunt 
melodioase, când cu note 


mai trăgănate, când mai 
întonate. Cântecul mier.- 
lei e ceva mai trist. Po- 
porul a observat prea 
bine nuanţa, căci în le- 
gătură cu doliul penelor, 
o socoate o fată de îm- 
părat, care-și cântă jalea 
după soțul ei iubit, mort 
prea de curând. 

Cântecul sturzului e 
mai variat, mai înalt în 
ton, mai iute în mă- 
sură, cu pauzele dintre 
strofe mai scurte. 

Și sturzul şi mierla 
sunt pasări inteligente, 
prevăzătoare. Când își 
dau seama că nu e nici 
un pericol pentru ele, 
se apropie de om fără 
sfială. In parcurile mari din străinătate, mierlele se bat cu vrăbiile 
dela fărâmiturile de pâne aruncate de copii. In pădure sunt vesti- 
torii pasărilor de pradă. Când dau alarma toate păsăruicile amuţesc 
şi se pitulează unde pot. 

Sunt sociabile; nu trăiesc singuratece, ci se amestecă și cu alte 
pasări. Când vin ori pleacă, sturzii se adună în stoluri mari, recunoscute 
lesne prin sborul vioi, amestecat al celorlalte pasări. 

Hrana lor sunt insectele. Nu le prind din sbor, ci le caută pe pământ, 
din iarbă sau flori. Le plac însă și fructele. Mai ales spre toamnă se îne- 
bunesc după smeură, mure, căline. 

Vâscul datorește mierlei și sturzului-mare (Turdus visci- 
vorus ) răspândirea lui pe crengile copacilor. Pentru ele se împodobește 
la despicătura tot în două a crenguţelor pururea verzi, cu boabele 
de mărgăritar pline de suc cleios ce înconjoară seminţele. 


Fig. 114. — Mierle: stânga un sturz. 


154 FAUNA ROMÂNIEI 


Nu sunt prea meștere în facerea cuibului. Sturzul şi-l clădește pe 
vreun copac, mierla într'un tufiș, mai aproape de pământ. Câteva paie, 
câteva crenguţe împletite, căptușite cu mușchi ori cu făină de lemn 
putrezit, alcătuesc cuibul lor, de altfel regulat. Când îl vezi îţi aduce 
aminte de gardul acătării împletit, al unui bun gospodar. Femeia clo- 
cește, iar bărbatul stă alăturea şi cântă. Vremea trece astfel plăcut. 
După ce ies puii, toată viața este lor închinată. Ca părinţi sunt neîn- 
trecuţi; îşi apără puii chiar cu jertfa vieţii lor. 

Mierla nu ne părăsește iarna; cel mult se trage dela munte spre 
Jocurile mai adăpostite. 

Sturzul însă e călător; se pare că se duce cu părere de rău, căci 
vine de pela începutul lunei Martie, îndată după «Zilele babei » și por- 
neşte dela noi abia pela sfârşitul lui Noemvrie. 

Dar mai bine şi-ar căta de treabă, rămânând locului, căci mulți 
pleacă dar puţini ajung acolo unde le e ţinta. In drumul lor se întinde 
plasa, să presară lațuri de tot soiul; sunt ademeniți prin sturzi prizonieri 
ori prin şuerături care le reproduc cântecul. Sunt prinşi, cu miile, 
împreună cu cocoșşarul (Turdus pilarisj, ce trece pela noi 
toamna în cârduri ca norii, venind dinspre Nord şi apucând drumul 
spre Sud. Carnea lui gustoasă este de multă vreme apreciată. 

Inter aves turdus, si quis me judice certet 

Inter quadrupedes, mattea prima lepus 1) 
scrie Martial, iar; Horațiu «nu,se;miră-că unii își mănâncă averea 
dumicând la sturzi grași, căci nimic nu este mai bun» (Odobescu). 

Pescăruşul-de-munte (Cinclus aguaticus ) este o păsăruică 
frumoasă, care nu ne părăseşte nici iarna. Locul ei de trai e în lungul 
pârâielor gâlgâitoare de munte, unde se găsesc 
şi păstrăvi. Işi împarte domeniul de vânătoare, 
cam câte 2 km. din lungul pârâului pentru 
fiecare pereche. 

Are trupul plin, cap destul de mare și plise 
lung, subțire. Pe cap este cenușiu închis, pe 
guşă şi piept albă, pe pântece ruginiu. Aripele 
scurte, cu pene mari, sunt cenuşii bătând în al- 
bastru, ca şi coada scurtă, cu pene late. 

Aleargă bine; ca şi codobatura, sare de pe o 
piatră pe alta; se afundă însă şi în apă, unde 
Fig. 115. — Pescăruşul- poate sta aproape un minut, înnotând cu aripele. 

de-munte (R.). In schimb sboară mai greu. 
Se hrănește cu larve acvatice, cu răcuşori, 
dar nu se dă în lături dacă poate prinde şi un chiticaș. E prevăză- 
tor, mereu în veghe. 


1) « Dintre pasări — dacă cineva m'ar alege drept judecător — iar dintre pa- 
trupede, cea mai dintâiu delicateţă, este iepurele ». 

Femeiuşca începe să se ouă din luna Martie; îşi face cuib în apro- 
pierea apei, ba uneori și în roata unei mori părăsite. larna se restrânge 
în părțile unde apa nu înghiață, scoborîndu-se uneori şi în ţinutu- 
rile dealurilor cu ape repezi. 

Mai mare ceva decât mierla, 
asemănându-se în multe cu ea, 
este Mierla-de-piatră 
(.Monticola sazatilis), numită 
aşa pentrucă se ține mai mult 
de locurile stâncoase din Car- 
paţi sau în Dobrogea. 

La culoare este mai fru- 
moasă decât mierla, fiind ce- 
nuşiu-albăstrie, pe cap, gât, 
ceafă, roșcată pe piept şi pân- 
tece, cafenie pe aripi. 

E o pasăre vioaie, cu 
sbor uşor și cântece ca de 
mierlă. Mai ales în vremea 
dragostei e şi mai vioaie, Fig. 116. — Mierla-de-piatră (B.). 
jucând prin sărituri pe stânci 
sau apucând, aşa dintr'odată, 
sborul ciocârliei în văzduhul luminat de soare, cântând mai cu foc. 


Grupa CONIROSTES. 


Fam. Alaudidelor. 


Ciocârlanul şi Ciocârlia. Sar crede, după nume, că e 
vorba de bărbatul şi femeia aceleiaşi pasări ; în realitate sunt două pasări 
deosebite, rude de aproape, dar cu obiceiuri felurite. 

Culoarea penelor este la fel; sunt cenușii, ca şi colbul de pe drum 
sau bătând în galben ca paiul grâului copt. Pistrui mai închise se 
găsesc şi la una şi la alta. 

Seamănă cu vrabia, numai că sunt mai lungi în trup, cu coada 
mai lungă şi mai năltuţe în picioare. 

Nu e chiar târgoveţ, care să nu fi întâlnit un ciocârlan (Alauda 
cristala) moţat, pe vârful capului cu câteva pene ridicate. Sare de 
colo-colo prin mijlocul drumului, de nici nu-l vezi, atât e de aseme- 
nea pământului. Când e aproape să-l calce caii, bate repede din aripi, 
mutându-se aiurea. 

Tot aşa însă nu poate să fie cineva, care să nu rămâie în uimire 
la cântecul ciocârliei (4. arvensis) venit de sus, sus de tot, din 
zarea îmbrumată a cerului. Te uiţi, o cauţi, dar soarele te orbește. 

Ciocârlia e doar fata de împărat care îndrăgostindu-se de soare, 
a apucat calea lungă până la dânsul. Când ajunge la palat, iată că-i 
iese înainte Mama Soarelui; pentrucă s'a încumetat să amăgească prin 
frumuseţe, pe scumpul ei odor, blestemul căzu pe capul fetei, prefă- 
când-o în ciocârlie. De cum se crapă de ziuă, când cerul e senin, cio- 
cârlia se scoală, se înalță în rotocoale tot mai strânse, ajunge cât o 
gâză de mică, doar va ieși înaintea iubitului ei, ridicat de după deal. 

Nu are niciun astâmpăr. Ziua în amiaza mare, când toate celelalte 
pasări se ascund la umbră, ciocârlia se înalţă iarăşi spre soare, cântân- 
du-și dorul în triluri atât de variate și de melodioase, încât mai-mai 
că s'ar putea pune la în- 
trecere cu privighetoa- 
rea. Decât numai, că nu 
e femeia care cântă mai 
frumos, ci tot bărbatul. 
Când se apropie ca de 
o prăjină de pământ, 
amuţeşte dintr'odată şi 
se lasă ca plumbul, pare 
că a fost ucisă, 

Trebue să facă așa. 
Cuibul ei, ca şi al cio- 
cârlanului, e la pământ, 
prin iarbă sau prin grâu, 
iar duşmanii ce aşteap- 
tă decât să le arate 
unde sunt ouăle. E greu totuși să le aili, căci niciodată pasărea nu se 
lasă chiar unde este cuibul, ci ceva mai depărtişor. Acesta e format 
din paie şi rădăcioare, una şi una alese şi aşa de bine şi des împletite 
încât ai jura că e făcut din păr. 

Ca să poată răzbi din primejdii şi la urmă să nu se stingă neamul, 
ambele aceste păsări, clocesc în două sau chiar în trei rânduri pe vară. 
Incep de timpuriu ; de aceea ciocârlia care ne părăseşte iarna, vine une- 
ori prin Februarie. Când iernile sunt mai blânde, rămâne chiar peste 
tot anul la noi. Numai ce-o auzi într'o bună zi, cântând imnul de slavă 
soarelui, care începe a se înălța dela orizont. Intr'această privință 
e una din cele mai timpurii dintre vestitoarele primăverii, chemând 
pe plugar la aratul ogorului. 

Pe la mijlocul lunei lui April, cel dintâi rând de pui e gata. După 
ce cresc mai măricei, se împrăştie ca potârnichile prin grâu, iar pă- 
rinții, se îngrijesc de al doilea rând. 

De aceea s'ar înmulți din cale afară, dacă nu s'ar socoti că şerpii 
sunt lacomi de ouă, iar uliul rândunelelor e spaima ciocârliilor, de care 
nu scapă decât dacă se ţine cât mai sus, în văzduh, de se oboseşte ră- 
pitorul aşteptând-o. Un dușman şi mai mare al bietei ciocârlii, cu carnea 


Fig. 117. — Ciocârlie (A) şi Ciocărlan (5). (Din 
Faideau și Robin). 

gustoasă, e omul. La noi nu prea se obișnueşte a se mânca ciocârlii; 
aiurea însă e o mâncare căutată. Sute de mii se vând în oraşele mari. 
Ce-ar mai rămânea din ele dacă nu sar înmulți— ca și iepurii — 
din cale afară. 

Mai cu seamă când se adună toate ciocârliile dinspre Nord, lăsân- 
du-se toamna spre ţările calde, sunt prinse în plasă, cum se prind peştii 
în baltă. 

Ciocârlanul e mai cuminte. In afară de aceea că are carnea mai 
tare, fără gust, dar el nu părăsește locul unde a petrecut vara. Când 
omătul acopere câmpiile şi nu mai găsește insecte, se hrănește şi el —- 
ca toate celelalte păsărele — cu semințele buruenilor care rămân ne- 
acoperite. 


Fam. Fringillidelor. 


Foriecuţa (Lozia curvirosira) e o păsăruică din pădurile de 
brad mai ales, nu numai frumoasă, dar uşor de recunoscut după pliscul 
ei format din fălci, încrucişate la vârf. Capul, pieptul şi pântecul, dar 
şi spatele, sunt cără- 
mizii, numai aripele 
cafenii ca şi coada, 
scurtă. Trăiesc în câr- 
duri, afară de vremea 
clocitului când se des- 
part în perechi. Sbor 
în stoluri. Apar aşa 
într'o bună zi, stau 
scurt timp, apoi tot 
srămadă sbor aiurea. 
Unde ? Unde găsesc 
conuri de brad, pe 
care cu multă dibă- 
cie le desghiocă, spre 
a le mânca seminţele 
dintre solzi. Ca și pa- Fig. 118. — Forfecuţa. 
pagalii se pot ţinea 
cu degetele de crengi ; 
ca şi pițigoii, când e nevoie, stau şi câteva minute cu capul în jos. Sbor 
o clipă deasupra copacului, bătând iute din aripi şi se lasă repede la 
locul ales pentru mâncare. Nu supără pe nimeni, nevenind în contact 
cu nimeni. Nici chiar de om nu fuge. Pusă în colivie, cântă de se 
prăpădește, mai ales când afară e vreme frumoasă. 

Cloceşte vara şi iarna, pentrucă iarna găseşte mai multe seminţe de 
brad, hrană din belşug şi pentru pui. 

Cioc-gros (Coccothraustes cocehoihraustes) este o pasăre că- 
ruia poporul i-a dat un nume bazat pe o dreaptă observare. Nu e din 
păsăruicile mărunte, mai ales că are şi trup durduliu, un cap mare 
şi botul gros, în adevăr ca un con, cu baza perfect circulară. 

De altfel e o pasăre frumos colorată, pe trupul ei aflându-se îmbinate 
toate culorile curcubeului. Pe cap e gălbui, pe ușă negru; cenușiu 
pe spate, roșcat pe piept, albicios pe pân- 
tece, are aripele ca oţelul, cu două epo- 
lete albe. Coada e albă pe dedesubt, pe mar- 
gine cu două dungi negre, iar vârful re- 
tezat cu dungă albă. 

Stă numai în copaci; rar se încumetă 
să se miște prin iarbă. La cea mai mică 
mișcare, cu sbor iute, se ascunde în frun- 
zișul arborelui, sau se pune în vârful co- 
pacului spre a îi mai la larg. Hrana lui 
o formează jirul şi mai ales sâmburii de 
cireş. Il auzi dela câțiva paşi, cum sparge 
sămburii ca să mănânce numai miezul. 
Se trădează prin cojile care cad din co- 
pac. Pentru grădinari e un duşman urmă- 
rit, căci e în stare să dea gata, el cu 
tovarășii lui, îructele de pe un cireș într'o 
zi, două. Vine primăvara de timpuriu și 

Fig. 119. — Cioe-gros. pleacă destul de târziu de pe la noi. 

Unei alte pasări foarte des păstrată 

la noi în colivie, poporul îi spune tot 

bhotgros (Pyrrhula pyrrhula europaea), pentrucă are şi ea botul 

gros dar mult mai scurt. Este şi mai frumoasă la pene. Gușa, 

obrajii, pieptul şi pântecul sunt de un roș atât de plăcut, nici 

prea șters, nici prea bătător la ochi. Femeia dimpotrivă are pieptul 

şi pântecul cafeniu roșcat. Pe cap poartă o scufie neagră, pe spate e 

cenușiu ; negre ca la corbi sunt şi aripele şi coada, iar două epolete albe, 
scot şi mai în relief culoarea neagră a aripelor. (Lab. Y, fig. 1). 

E o pasăre de pădure şi e credincioasă nouă. Vara se trage mai 
la munte, iarna se scoboară și spre şes. Nu poate fi tablou mai irumos 
decât un cârd de botgroși ce vin să se aşeze pe copacul desfrunzit din 
grădină, cu culorile lor ca de flori, în contrast cu albul zăpezii proaspăt 
aşternută. 

Se hrănește cu sâmburi de smeură, ori de alte fructe cărnoase. 
Cunoşti pe unde a trecut stolul de botgroşi pentrucă la piciorul 
copacului de călin bunăoară, este presărată pe zăpadă carnea roşie 
a fructelor. 

E o pasăre căutată pentru colivie, căci poate fi deprinsă să imi- 
teze fel de fel de cântece, şuerându-le. De altfel lesne se îmblânzește, 

ajungând chiar să iasă din odaie, să tragă o raită prin grădină şi apoi 
să se întoarcă îndărăt la cușca lui. Mai are o particularitate sentimen- 
tală. Ține atât de mult la prietenie, încât dacă e împuşcată una din 
cârd, celelalte o jelesc multă vreme, parcă ar vrea să o ia şi pe moartă 
cu ele. 


Rar copil care să nu se fi îndeletnicit cu prinzătorile: o cuşcă mai 
mare cu trei odăiţi, pusă într'un vârf de copac. In odăița din mijloc 
stă ademenitorul, pasărea care chiamă, un sticlete ori o cintiță. Odăile 
de pe delături au portiţele deschise, date în jos, iar pe podea s'a pre- 
sărat crupe, păsat ori sămânță de cânepă. Sticletele, ademenit de to- 
varășul închis, împins şi de foame, vine pe creanga copacului, sare de 
colo-colo, se uită, se sucește și se încumetă la cele din urmă să intre 
înlăuntru, să ciupească vreun fir de pasat. In mișcările lui a atins 
mecanismul prinzătorii. Clap! portiţa se închide. Speriat, se sbate, 
se loveşte de pratiile cuştei, dar de geaba. E bine prins. 

E mutat într'o cușcă mai largă, unde are de mâncare, de băut. 
Nu are încotro. Se obișnueşte lesne; de necaz se pune pe cântat. "Toată 
pasărea pe limba ei piere. Ca el sunt numeroase păsăruicile care înve- 
selesc natura și în vreme de iarnă. Care mai de care e mai frumoasă ca 
îmbrăcăminte. 

Fruntea o ţine Stigleţul sau sticletele (Carduelis 
elegans ) cu toate culorile pe el. Cercuri negre, roșii în jurul pliscului, 
ceafa neagră, obrajii negru cu alb, dau căpşorului lui; rotund, cu doi 
ochi strălucitori, vioi, o drăgălăşenie fără seamăn. Cafeniu pe spate, 
albiu pe pântece, are pe aripi o dungă lătuță, aurie, după care-l 
recunoşti de departe. Când se lasă un stol de stigleţi pe copacul înnălbit 
de promoroacă, pare înflorit prin culorile vii ce sclipesc în bătaia 
razelor oblice ale soarelui abia răsărit. (Tab. V, fig. 3) 

Nici cintiţa (Fringilla coelebs) nu stă mai pe jos ca podoabă. 
E însă mai uniformă la culoare. Pe cap poartă o scufie ca de catifea 
cenușie, ocolindu-i ochii mari, vioi ; îi lipsesc dungile de carmin. In schimb 
pe pântece pare că a trecut pe lângă teascurile cu drojdie de vin roş 
și s'a colorat pe pene. Şi ea are, ca și sticletele, două dungi pe aripi, 
numai că una, mai lată, e albă, și alta, mai îngustă, este gălbie. 

Scatiul (Fr. spinus) seamănă cu cintiţa, dar este mai alb- 
galben pe pântece; spatele e verde-galben, fiind încondeiat cu galben 
şi pe aripi, ca și la vâriul cozii. 

E una din cele mai vioaie păsărele, mereu în mișcare. Nu stă 
locului o clipă. 

Florintele (Fr. chloris) este pe piept cam de coloarea lămâiei, 
ca şi pe muchea aripelor; restul trupului bate mai mult în apele măs- 
linelor verzi. Spre deosebire de rudele lui evită pădurile; cel mai do- 
mol la mişcări, mai greoi la sbor, ţinându-se mai mult spre pământ 
este florintele. Cel mai neastâmpărat este stiglețul. Nu ar putea sta 

locului o minută, Doamne fereşte. Acum e ici, acum e colo, mereu 
strigându-şi numele, stigliț, stigliț. Sboară ușor, în linii ondulate, dând 
repede din aripi. 

Nici scatiul nu este prea liniștit. Ai zice mai de grabă că e un pi- 
țigoi, așa se acaţără de crengi; abia se ţine de vâriul unei rămurele, 
se lasă cu capul în jos, mereu cântând, mereu dând de veste unde se 
găseşte. 

Pe cât e el de blând, pașnic, învățându-se cu viaţa de prizonier, 
pe atâta cintița este de bătăioasă, gâlcevitoare. Mai ales cintiţoii sunt 
cei mai răi dintre păsărelele toate. In perioada fierbinţelelor, în primă- 
vară, nu-i rar să vezi căzându-ți la picioare 
doi cintiţoi, care au început să se « păruiască » 
sus între frunze, dar s'au încleştat la bătaie 
așa de aprig încât nu mai pot sbura şi cad mo- 
totol la pământ. Când nu cântă, mereu îi auzi 
finc, finc, când mai ascuţit, când mai încet. 

Cu toatele sunt meștere în facerea cuibu- 
rilor. Cu greu îţi vine să crezi că o păsărică, 
nici cât pumnul unui copil de mare, e în stare 

Fig. 120. — Cap de în câteva săptămâni, să croiască un cuib de 

florinte. toată frumuseţea. 

Cea mai meşteră este cintița, care după 

ce şi-a găsit un loc potrivit, la locul de des: 

picare a două crengi, se pune “repede“pe 'lueru. Cuibul ei e ca o sferă, 

tăiat la unul din poluri. Dar e atât de bine bătut, din fire de păr, paie, 

crenguţe, muşchi şi pe dinlăuntru căptuşit cu lână, puf, încât abia 

îl poţi destrăma. Pe dinafară nu vezi decât o grămadă de licheni sau 
frunzuliţe uscate, așa încât ţi se pare că e o nodâlcă din creangă. 

Meşter în arta ascunsului e scatiul. De jos nu poţi să zăreşti unde 
e cuibul, așa de bine e îmbrăcat cu licheni şi mușchi la fel cu acei cari 
se găsesc pe copac. 

La alte popoare este chiar credinţa, că scatiul are darul să-şi facă 
nevăzut cuibul. 

Sticletele şi florintele, nu sunt mai puţin meșteri. 

Numai ce vezi stigleții sburând în urma oilor și adunând de jos 
un fir de lână, pe care-l duce sus, la cuib, îl ţine cu una din lăbuţe, iar 
cu pliscul mic, scurt, îl peaptănă, până ce scoate fir de fir și apoi tot 
cu pliscuşorul lui îl împleteşte printre paie sau rădăcioare. 

Pe cât e cântecul lor de plăcut, pe atâta însă sunt cam stricătoare. 
Hrana lor constă mai mult din seminţe decât din insecte. Florintele, 
bunăoară face mari daune la cânepa de toamnă, plăcându-i sămânța 
de cânepă. Iarna când nu prea au ce mânca prin grădină, îi vezi în- 
grămădindu-se, bătându-se între ei, dela seminţele de brustur. Sticle- 
telui chiar i se spune prin unele părţi din Bucovina şi scăieriu; pare 
ca o floare când îşi înfundă căpușorul în măciucile cu fructe ale bru- 

sturului, iar frumoasele culori ale penelor, spune povestea, că tot din 
obiceiul acesta de a se ţine printre scaiuri, le-a căpătat. 

Când Dumnezeu a chemat la sine toate pasările de pe faţa pămân- 
tului, ca să le dea haine potrivite, toate au alergat într'o suflare. Numai 
stigletele încurcându-se printre spini, a zăbovit şi a ajuns cel de pe 
urmă. Văzându-l aşa de vioi, Dumnezeu, vesel de lucrul săvârşit, l-a 
stropit şi pe el cu rămășițele din toate vopselele. Și așa a ieșit stigletele 
atât de împestriţat. 


Vrabiei îi zice în ştiinţă « Passer domesticus », pentrucă deşi e 
liberă, nu se îndepărtează de sate ori orașe. E pe nedrept hulită, soco- 
tită ca stricătoare. 1 se pun în cale sperietori; se leagă câte o cioară 
moartă în vâriul unei prăjini ca să creadă că e vreun uliu; e atrasă 
spre lațuri din coadă de cal, doar sar prinde. 

Ea nu se sperie. Dar când omul nătâng o urmăreşte cu îndărătnicie 
este aspru pedepsit. Omizile se înmulţesc, insectele vătămătoare 
trăiesc nesupărate, depunându-și ouăle în tihnă ; pomii roditori din gră- 
dină sutăr, tânjind după prietenul lor cel mai credincios, alungat de 
stăpânul neştiutor. 

Vrăbiile, e drept, dau şi prin lanurile de grâu, le plac sămânţa 
de mălai. Doar vorba: «Yrabia mălai visează», nu e luată din 
vânt. 

Dar paguba adusă agricultorului este răsplătită prin vânătoarea 
ce-o fac zilnic după toate soiurile "de insecte 'stricătoare. 

Urmărite de om, de mâţă, de uliu, neamul ar dispărea repede, 
dacă nu ar avea un mijloc de apărare, acelaşi ca la toate animalele pân- 
dite din cale afară. De cum începe primăvara și până vara târziu, grija 
vrăbiilor e numai să mănânce şi să scoată pui. Dau măcar două-trei 
rânduri de ouă pe vară. 

Cum vine primăvara, gândul lor cel dintâi e să clădească un adăpost. 
II fac la loc cât mai sigur, sub streșina casei, după uluce, în fântâni, 
prin ungherele hambarelor sau chiar în acoperişul spinos al gardurilor. 
Nu e tablou mai gingaș decât să le vezi cu câte un paiu în plisc, cău- 
tând întâi să se asigure dacă nu sunt pândite de vreun duşman, îuri- 
șându-se în locul ales pentru cuib. In scurtă vreme acesta e gata, micuţ, 
meșteşugit, căptușit cu puf sau pene mici şi moi. 

Ce mai gălăgie fac, când scot puișorii, speriaţi de lumină, de aer, 
de sgomot, căci toate ca toate, dar vrăbiile sunt pasări gălăgioase. Ele 
nu stau izolate decât când clocesc. Altmintrelea sunt cele mai so- 
ciabile fiinţe; în cârduri se ascund în tufişul de liliac, în cârduri se 
îndreaptă spre lanurile de grâu copt. Mereu ciripesc cu glasul lor as- 
cuțit, pare că într'una se sfădesc, ori stau de vorbă. 

Se ţin legate de casa omului; rar când fac excursiuni prea depăr- 
tate. Dar oricât de obișnuite sunt cu omul, nu au încredere mare în el. 
sunt cele mai prevăzătoare pasări, 

Frumoase nu sunt, bietele vrăbii! Imbrăcămintea lor e asemenea 
la culoare cu pământul uscat. Când stau câteodată şi fac baie de praf, 
în mijlocul uliţei, abia le poţi recunoaşte. Aşa, ici şi colo, au câte o dungă 
mai deschisă, câte o încondeiere mai albă. Vrăbioii au culorile mai 
închise; vrăbiile mai şterse. Nu rareori sunt vrăbii albe peste tot. 

Dar nici liniștite nu rămân. Nu stau locului nicio elipă; mai ales vră- 
bioii sunt gâlcevitori, bătăuşi. E o plăcere să-i urmăreşti mânioşi, sbur- 
liţi, ca nişte sfere de pene, rostogolindu-se de pe acoperișul casei, pe o 
creangă, mutându-se într'un tufiş, pitindu-se din nou printre straturi, 
mereu ciocănindu-se cu pliscul lor scurt, dar destul de ascuţit, ca să 
desprindă câte o pană din îmbrăcămintea protivnicului. 

Sunt drăguţe tocmai prin vioiciunea lor necontenită, aducând, vara 
şi iarna, puțină veselie în jurul casei. 

Neamul păsărelelor noastre nu s'a isprăvit cu cele pomenite. Sunt 
mai numeroase, variate, la munte, la deal, la șes. 

Pietruşelul (Linaria cannabina ) trăieşte în mare număr prin 
tufișuri, vii, grădini. Cu pieptul roş, ca de rubin, uneori cu o dungă albă 
la mijloc drept cărare, este sburdalnic. 

Ţintarul (Linaria flammea), cu capul roș şi pieptul albicios, 
cu gâtul şi guşa ca de carmin, stă iarna la noi. Vine din Noemvrie şi 
fuge prin Martie ; se așează mai ales pe lângă foastele grădini de legume. 

Presura (Emberiza citrinella) cu capul, gâtul şi pieptul sălbii, 
este lângă stiglete pasărea cea mai ohișnuită ţinută în colivii, la noi, 
căci are cântec frumos ca şi al canarului. Când stă pe vârf de creangă 
şi cântă, o poți privi de aproape, căci nu e prea sperioasă. 

Presura-mare (Miliaria europaea), ca şi presura-de- 
trestie (Emberiza schoeniclus) se trag mai mult spre ape, spre 
locurile mlăștinoase. 


Grupa Răpitoarelor. 


Sunt pasări puternice, mari. Picioarele scurte şi încălțate se ter- 
mină cu patru degete, trei înainte unul 
îndărăt, prevăzute cu ghiare. Pliscul sdra- 
văn, are falca de sus îndoită la vârf, un 
clonț, ca un canin. Sunt pasări cu sbor 
iute, cu simţuri agere, vânând noaptea 
ori ziua. 


Răpitoarele de zi. 
Fig. 121. — Pliscul şi ghiara 


de răpitoare. R i 
e PI Fam. Vulturidelor. 


Vulturul-cu-barbă f/Gypattus barbatus). Cine l-a botezat 
regele păsărilor, nu a greșit. Totul în el e impunător, mândru, demn. 

In privirea lui pătrunzătoare, este ceva din ingâmfarea fiinţei care 
nu se amestecă printre celelalte, ci le domină. Impărăţia lui e adâncul 
mărei de aer. Mai sus, tot mai sus năzueşte, iar când se lasă din sboru-i 
maiestos, liniştit, din înălțimea depărtată, pare ca un trimes al cerului, 
unde îşi are locuinţa. Nu degeaba, cei vechi l-au socotitpasărea lui Jupiter, 
iar Zeul Zeilor când a furat pe Ganimed, în vultur s'a prefăcut. 

Imbrăcămintea lui e caa unei statui turnată în bronz, înnegrită 
ceva de vreme. Peste tot, arămiul 
domină. Pe spete şi aripi e mai întu- 
necat, aproape negru; e mantia re- 
pească. Fiecare pană are pe mijloc 
trasă o dungă alburie, umflată ceva 
la capăt; pe fondul negru, aduc 
aminte de ploaia de stele căzătoare, 
prinsă pe placa fotografică. Gâtul 
puternic, gros, e îmbrăcat cu pene 
ca de mătasă, albe gălbii, iar pe 
piept şi pântece, penele dese, gal- 
bene-ruginii, formează un pieptar 
gros. 

Clonţul ca de fier, negru, turtit 
lateral este sfârșit cu o cange ascu- 
țită. Sub plisc un moţ ca al curca- 
nului, explică numirea de «băr- 
bos ». 

le miră degetele şi ghiarele ; la 
un trup așa de mare, te aştepţi la 
niște cârlige de oţel măcar cât ale 
pajurei. Dimpotrivă ; degetele subțiri 
mici, negre, numai vână, sunt sfâr- 
șite prin ghiare, ceva-ceva mai mari 
decât unghiile unui cocoş bătrân. Fig. 122. — Vultur-cu-barbă. 

loată puterea lui este în aripi, 
așa de lungi încât când le întinde, 
măsoară peste 3 metri dela un capăt la altul. Aripile îi sunt lopeţile 
late cu care loveşte aerul când se înalță; nu are nevoie să dea prea 
des din ele. De aceea pare că nici nu le mișcă; se înalță, aşa, supt de 
aerul din ce în ce mai ușor. lar când se lasă în spirale largi, e deajuns 
ca să le îndrepte oblic, spre a se cobori în cel mai lin sbor planat. 

Aripile îi sunt armele de luptă; ghiarele dela picioare îi folosesc 
să ţie prada, când cu clonţul sfâşie carnea. Cu aripile şi cu pieptul, 
lovește căprioara îngrozită, ameţind-o şi împingând-o spre prăpastia în 
care va cădea sdrobită. Toată mândria şi puterea vulturului stă în aripi. 


Vulturul de aripi smuls 
Numai poate sbura sus 

Aripi, dar şi privire! Căutătura lui, puţin cam tristă, este aşa de 
pătrunzătoare, încât din înălțimea abia ajunsă de om, zăreşte prada 
ce paşte liniştită pe plaiul înverzit sau cadavrul proaspăt din fundul 
văii. Vulturul nu e crud. Dacă atacă animale vii, cam rar, nu le chi- 
nuește. Nu-i place carnea caldă, din care nu s'a stins de tot simţirea; 
nu sfâşie animalul încă viu. Mănâncă mai mult cadavrele care nu au 
început a putrezi. li place mai ales ciolanele cu măduvă și înghit bucăţi 
mari, aşa cum le capătă din sdrobirea osului întreg, lăsându-l să cadă, 
dela înălțime, pe o stâncă. 

Când stă liniştit pare stană de piatră; când i se atacă însă cuibul 
se deşteaptă în el întreaga furie a naturii sale de fiară. 

Dominator al înălțimilor, vulturul este un izolat; îşi alege sălaș 
pentru cuib locul cel mai greu de ajuns şi cu aceasta şi-a însemnat spaţiul 
larg în care el vrea să fie stăpân. Nu îngădue altuia să intre în grani- 
ţele dominării lui. 

Cuibul este o adunătură de vreascuri de toate grosimile și un cimitir 
întreg de animale, aduse puilor drept hrană. 

N'are dușmani mari, căci nici-o vietate nu se încumetă să se puie în 
împotrivire cu el; numai de om îi e frică, dar se luptă cu el la disperare, 
când îi sunt ameninţaţi puii. Nu scapă însă de dușmanii cei mărunți, 
paraziți numeroşi, oploşiți în desişul penelor sale; îl supără uneori 
destul de rău. 


In afară de vulturul-cu-barbă din ținuturile muntoase, mai trăiesc 
la noi alţi vulturi, destul de obişnuiţi şi cari îşi întind câmpul de ospă- 
tare până'n ţinuturile dobrogene. Fie că nu mai este acel cadru impu- 
nător al naturii, fie că felul de vieaţă, amestecându-se cu alte păsări, 
e altul, vulturii din Dobrogea, nu impun decât când îi vezi, sus, sus 
de tot, în sborul lor rămas acelaș ca şi al vulturului bărbos. 

După înfățișări, Vulturul-pleş-negru (Vultur monachus) 
mai aduce aminte de cel dintâiu, mai ales când stă liniștit şi-şi trage 
gâtul scurt între umeri, ca să nu se vadă că e golaş. La coloare e cam 
la fel; e însă mai morocănos, mai trist. Privirea lui este ştearsă, mai 
blândă, deşi văzul este tot pătrunzător. Stă ceasuri întregi nemișcat, 
tăcut, pe un colț de stâncă sau pe craca unui arbore izolat, privind spre 
zarea nesfârşită a bălților. Oricum, el mai păstrează ceva din impu- 
nerea celui dela munte. 

In schimb, Vulturul-gulerat (Gyps fulvus), des încă în 
Dobrogea, a cam pierdut orice drept la numirea de regele păsărilor; 
în orice caz e un rege decăzut. In el nu se ascunde decât lăcomia. Când 
dă de un cadavru, fie chiar împuțit, se repede ca o hienă; cu o lovi- 
tură de clonț îi deschide burta; înfometat începe a rupe din ficatul 
putrezit, iar maţele le trage atară, întinzându-le, ţinându-le cu ghiarele 
ca să le poată rupe. Capul mic şi gâtul gol, lung, sunt pline atunci de 
sângele şi murdăriile împrăștiate din burta răscolită a cadavrului. Atât 

de mult înghite, încât ca să mistuiască tot ce a mâncat, stă vreme 
îndelungată nemișcat, prostit. Il poți lovi cu băţul, fără ca să încerce 
să se apere. E lenevit ca un boa sătul. 

In schimb însă, tocmai prin lăcomia lui, aduce un mare serviciu. 
Vulturii aceştia sunt curățitorii de cadavre, crematoriile naturale. Prin 
ei dispar miasmele infecte ale materiei putrezite. Pentru aceasta, aiurea, 
unde cadavrele ar fi un pericol pentru vieața omenească, vulturii gule- 
raţi, « creusete de flăcări vii prin cari natura face să treacă tot ce ar 
distruge vieaţa superioară », sunt cinstiți, apăraţi chiar prin legi anumite. 


Tam. Falconidelor. 


Vulturii sunt mai mult reprezentativi, decorul lumii păsărești. Ei 
păstrează încă înfăţişarea impunătoare; au privirea mândră, uneori 
mai ageră, alte ori mai ştearsă. Lrăiesc în izolare sublimă, nu se amestecă 
cu vulgul; tronează în locurile greu accesibile. Prin aceasta însă puterea 
lor rămâne de cele mai multe ori inertă, nefolosită, ca un simbol, iar 
inteligenţa nu se mlădie după variaţia întreprinderilor. Sunt maiestoși 
dar înceţi la mişcări; sunt mândri dar lipsiţi de vioiciune. 

Adevăraţii răpitori, cei mulţi, sunt pretutindeni; la șes,la munte, 
în păduri ca şi în 
stepe, deasupra băl- 
ților ca și pe lângă 
gospodăriile ome- 
nești. Unii sunt cre- 
dincioşi pământului 
nostru, stând vara şi 
iarna la noi; alţii, 
cei mai mulți, călă- 
toresc urmărind 
prada. 

Semnele distine 
tive ale felului de 
vieață, le port în 
ghiare, aripi şi clonţ: 
putere, iuţeală și ar- 
me. Ghiarele pajurei, 
sunt mai lungi, mai 
îndoite, mai ascuţite decât ale vulturului, măcar că nu este, la trup 
mai mare decât aceasta. Clonţul este masiv, tăios pe margini, ascuţit 
și îndoit la vârf. Când şi-a înfipt în ghiarele spatele pradei, nu mai scapă 
din strânsura ca de clește, poate să se sbată cât se va sbate. Aripile nu 
sunt arme de luptă ca la vultur, ci lopeţi de vâslit repede. In iuţeala 
mişcărilor îi stă toată puterea ; nu trebue să prindă de veste prada când 
răpitorul ager se lasă ca săgeata din sbor. Hrana nu o ia din cadavre. 


Fig. 123. — Pajura. 

Acestor răpitoare le plac boarea caldă a cărnei proaspăt sfâșiate. De 
aceea milă nu ştiu ce e. Privirea e ageră, dar şi cruntă ; chiar capul, mic, 
cu fruntea turtită, împlinește cruzimea reflectată prin ochi, arătând 
că puterea nu are numai decât nevoie de 
inteligență. 

« Pajura nu trăieşte decât din omor; 
se poate numi ministrul morţii. Vulturul 
este dimpotrivă slujitorul vieții» (Mi- 
chelet). 

Cel mai mare răpitor dela noi este 
pajura (Aguila chrysatlus j, care se în- 
tâlneşte din munţi și până'n regiunile ba- 
sarabene. 

Nu ajunge mărimea unui vultur, dar 
nu e departe de el. Lungă de un metru, 
dela plisc la coadă, cu aripile întinse mă- 
soară peste doi metri. De aceea şi poporul 
nu o deosebeşte, adeseori, printr'un alt 
nume; pentru el e tot vultur. De altfel 
se lasă aşa de greu să fie văzută de a- 
proape, încât şi obiceiurile ei nu sunt prea 
bine cunoscute. Se deosebeşte de vultur 
nu-numai:prin căngile mai mari, mai ascu- 
ţite, prin clonţul mai îndoit. dar și prin 
felul cum stă, când e liniştită. Pe când 
vulturul e cu corpul plecat, învăluit în 
aripi, pajura stă dreaptă, încât pune în evi: 
denţă pieptul ci lat, ca şi muşchii mai 
puternici dela picioare, necesari să ridice 
prada şi să o ducă la locul de ospătare. 

Pe când vulturul se mulțumește cu cadavre, pajura este spaima 
animalelor de tot soiul, dar 
mai ales a iepurilor. oate 
însușirile legate de un răpitor 
adevărat: vioiciunea, puterea, 
agerimea şi mai totdeauna iz 
Dânda, concentrându-se în a- 
ceastă pasăre, se explică de ce în 
imaginaţia poporului nostru, 
ca şi la altele, pajura ţine un 
loc foarte însemnat, stăpână 
dela munte până'n deltă. Fig. 125. — Sborul şoimului. 

Pajura e cam cât un vul- 
tur; până la ulișorul (.Accipiter nisus) de-l poţi cuprinde în mână, 
celelalte răpitoare au toate mărimile. 


Fig. 124. — Şoim. 

Gaia (Milvus regalis ) este aproape o pajură mică; uliul (Buteo 
vulgaris ) vine la rând ca şi şoimul (Falco peregrinus) atât de mult 
cântat prin agerimea lui și aşa de mult odată căutat încât în tributul 
nostru către Turci se cuprindeau şi 24 şoimi pe an. E pasărea care mai 
servește încă la vânătoarea domnească, nu atât pentru vânat, cât 
pentru plăcerea sălbatecă de a asista la lupte în aer, între şoimul, des- 
legat la ochi, şi pasărea care sbura liniştită spre cuibul ei. Interesante 
erau mai ales luptele dintre şoim și stârcul cenușiu, care nu se lăsa 
uşor prins, fie sburând în cotituri, fie apărându-se aprig cu pliscul lui 
drept şi puternic. 

Imbrăcămintea răpitoarelor este iarăși felurită. Haina castanie este 
cea mai obişnuită, fiind cea mai discretă. Pajura este aproape peste 
tot, totuna; rar cu stropi neregulaţi mai 
deschişi. Cu cât trupul este mai mic, cu 
atât culorile deschise sunt mai întinse. 
Uliul e pe piept cu pământul de pădure, 
toamna, ca frunzele moarte pe el. 

Vânturelul (Falco tinnunculus) 
cam cât o ţarcă, are aproape haina cucului, 
deosebindu-se doar printr'atâta că stropi- 
turile pe piept, sunt în lung şi nu în Fig. 126. — Sborul vânture- 
curmeziş. I s'a dat acest nume pentrucă dzpelie 
are obiceiul să se urce sus, în văzduh, 
unde pare că stă locului, dând mereu și des din aripi ca și când ar 
vântura ceva. 

Cam la fel este uliul-mare (Buteo buteo), de unde și credinţa 
poporului că uliul este prefăcut din cuc, după ce nu mai cântă, iar 
vorba «ziua-i cuc, noaptea cobeţ» se dă celui 
care ziua-i om de treabă, iar noaptea se apucă 
de furat. 

D'apoi porumbarul (Astur palumba- 
rius)?; ai zice că are o pestelcă făcută din 
mătase cenuşie-deschis, cu ape castanii sub 
formă de vălurele încreţite şi dese, legate între 
ele, în lung, prin fire de aţă, subțiri, formând ca 
o pânză rară de paianjen. 

Eretele-de-seară (Falco vespertinus) 
e îmbrăcat în haina hulubului, cenușiu de 
plumb, cu pieptar ca de blăniță de jder. 
Trec pe la noi specii călătoare, cu culori așa de 
bătătoare la ochi şi variate, dela individ la 
individ, încât, odată văzându-le pe câmpia 
dela Saranasuf, am crezut că este un cârd de porumbei domestici. 

Hrana răpitoarelor e şi ea variată. Nimic nu poate scăpa ochiului 
lor ager; nicio vieţuitoare, fie din apă, din aer, de sub pământ, nu se 


Fig. 127. —- Porum- 
barul. 


168 FAUNA ROMÂNIEI 


poate ascunde îndeajuns de bine. Cum e cocostârcul pentru broaşte 
aşa e pajura pentru iepure; din fugă îi înfige ghiarele în spate, sburânăd 
cu el spre cuib. Uliul este duşmanul pasărilor de curte; nici n'a apucat 
bine să strige gospodina ihai! ihai!, nici n'a dat bine de veste cocoşul 
de strajă şi uliul a şi pus ghiara pe un biet puişor. Șoimul e neîntrecut; 
nu-i place altfel să vâneze decât din sbor. De altfel Românul cu simțul 
lui ager de observare, a dat păsărilor răpitoare numiri diferite după 
felul de hrană. 

Porumbarul (Astur palumbarius) e numit prin unele ținuturi 
sgăinariu sau uliul-găinilor, contra căruia gospodina pre- 
vesteşte gobăile, cum îl vede că se roteşte pe deasupra curţii. Puii se 
vâră sub aripele cloștii, găinele se ascund care unde pot. 

Păsărarul (Accipiler nisus) e spaima păsăruicelor. Când îl 
zăresc dă de veste una altora. 

Șorecarul (Circus cyaneus) e folositor că stârpeşte șoarecii. 

Şopârlarul vânează șopârlele; şșerparul (Circaetus gallicus ) 
își caută hrana printre şerpi; vulturul-de-peşte (Pandion 
haliaetus ) se ţine mai mult spre marginea apelor; se înalță sus, până 
la 200 m. și oprindu-şi sborul pătrunde cu văzul lui ager sub oglinda 
apei. Când a zărit un peşte, ca o săgeată cade asupra lui. Uneori peş- 
tele, în care ş'a încleștat ghiarele, fiind mai mare, în sbuciumul mor- 
ţii, trage şi pe vultur în apă, înnecându-l. 

Există pasăre, răpitoare, care se, hrăneşte numai cu insecte. Așa e 
viesparul (Pernis apivorus ), pasăre călătoare, căreia îi place mai 
mult ţinuturile joase. Nu se urcă dincolo de 1200 m. E atât de meşter 
în prins, încât viespea din sbor e apucată şi nu o înghite până ce nu-i 
retează, cu marginele tăioase ale fălcilor, vârful pântecului, cu acul 
veninos. 

Nu e regiune din ţara noastră unde să nu se întâlnească vreo pasăre 
răpitoare. 

Pe vâriurile munţilor domnesc vulturii şi pajurele; vulturaşul 
cu-oglindă (Acvila pennato) iubeşte mai mult pădurile din ţinu- 
turile deluroase, ca şi eretele (Falco subbuteo) cu sborul iute ca al 
rândunelii, ori vulturaşul-negru (Acvilla naevia), care se urcă 
sus, sus de tot și apoi se lasă lin ca un aeroplan, în sbor planat. 

Pe arborii de lângă Dunăre trăiește în mare număr vulturul 
codalb (Haliaetus albicolla), iar în stepă sunt pusderie. Lliul 
roş (Buteo desertorum) e comun în Bărăgan şi Bugeac, ca şi șore- 
carii-albi (Circus macrurus ) care se rotesc în roiuri de 20—30 indivizi, 
fiind spaima prepeliţelor. 


Fam. Strigidelor. 


Nimic nu te impresionează mai mult decât strigătul plângător al cucu- 
veicei ori acel pătrunzător ca al huhurezului, un râs strident, ieșit 

din necunoscutul întunerecului. Judecata nu-ţi ajută decât după ce 
a trecut impresia de fior. Taina nopţii, zăbralnicul îndoliat asvârlit 
peste natura toată, pădurea cu tainele ascunzişurilor ei, produc, prin 
ele singure, o strângere de inimă; dar când din liniştea nopții ori chiar 
amestecat cu şuerul furtunii, auzi acel Uhuu, prelung vaet străpun- 
gător, fără să vrei îţi îngheaţă sângele în vine. La toate popoarele şi 
în toate vremurile glasul răpitoarelor de noapte este legat de moarte, 
de prevestiri sinistre, de nenorociri. Românul e sigur că din casa, pe 
al cărui ogeac s'a lăsat într'amurg cucuvaia, va fi scos în scurtă vreme 
un mort. «Cobeşte ca o bufniţă», se spune de acela care vorbeşte a 
rău. 

Sunt mai multe soiuri de răpitoare de noapte. Românul le cam 
încurcă şi nu fără oarecare dreptate. Toate au cam aceleaşi caractere, 
iar vremea când ies din ascunzişuri nu e tocmai potrivită pentru a 
observa deosebirile. 

Toate au haina cernită a întunerecului, culoarea castanie închisă, 
care le fac tot una cu haina nopții. Stropi albicioși nu sunt rari, ba 
uneori au preponderența, dar numai când pasările au penele sborșite 
ori aripile întinse. 

Toate au penele mătăsoase, moi, aşa încât când sbor, abia se aude 
foşnetul aripelor. Trec ca o nălucă pe lângă om şi cel mult le prinzi 
de veste după valurile de aer. 

Toate au auzul şi văzul minunat. Când le găsești ziua, dormind 
într'o văgăună ori scorbură de'copăt, ajunge foșnetul pasului pe îrunze, 
ca să le deștepte şi să-şi ia sborul greoi, ascunzându-se aiurea. Văzul e 
tot așa de bun, pentru lucrurile de aproape, ca şi a vulturului pentru 
cele de departe. De aceea şi ochii lor sunt mari, holbaţi, ca două cireşe 
negre, iar ziua, când le supără lumina prea mare, mai lasă perdelele, 
închizând pe jumătate pleoapele. Sunt fiinţe fricoase, puţin inteligente. 

Ziua stau ascunse, un vălătuc de pene din care nu răsar decât ochii 
mari, negri, ce par adânci şi întrebători. 

Cuibul şi-l fac unde pot, în locuri cât de ascunse. Pe cât părinții 
sunt de respingători, privirea lor fixă aducând aminte de aceea a şar- 
pelui, pe atât puişorii îmbrăcaţi în cămăşuța lor de puf, moale, flocos, 
sburlit, cu ochii mari, curioși, sunt ca niște jucării. 


La noi, ca şi în întreaga Europă, trăiesc diferite specii de răpitoare 
nocturne. 

Cea mai comună este cucuveica (Athene noclua) care e şi cea 
mai mică de pe la noi (20—22 cm). Cenușie brună pe spate, are pieptul 
mai albicios. Ochii sunt ca de pucioasă. Stă toată ziua liniștită în 
clopotniţele bisericilor, în ruini ori scorburi de sălcii bătrâne. Uneori 
aleargă şi ziua după hrană. Glasul ei «cucuveau, cucuveau», când 
mai ascuțit când mai strident, urmat de altul repezit, ca un râs mefis- 
stofelic, se aude de cum vine amurgul. 

De altiel dintre toate neamurile ei, este cea mai drăguță. Cât stă 
liniștită trage capul între umeri, dar roteşte ochii să pătrundă ce e 
în jur. le aceea Grecii au pus-o alăturea de Minerva, zeița înţelep- 
ciunii. E oarecare dreptate în cinstea ce i s'a făcut nu numai prin apa- 
rența de adâncă gânditoare, dar în ade- 
văr este dintre toate buhele cea mai 
deşteaptă. Când sboară ziua se ţine în 
jurul ei un cortegiu de păsărele. Itali- 
enii folosesc această împrejurare. Ţin 
anume câte o bufniță legată, căci se 
poate îmblânzi, iar în preajma ei pun 
laţuri pentru păsărele. 

Ceva mai mărişoară, mai sveltă, la 
îmbrăcăminte cam la fel, striga (Siriz 
jlammea ) se deosebeşte însă lesne prin 

Fig. 128. — Cucuvaia. fața ei ovală, ca un as de cupă, având 
înfățișarea unei fețe de om, cu nasul 
lungit. Se deosebește și după glasul 

mai ascuţit, des repetat. Stă ascunsă toază ziua şi nu iese decât cum 
se înserează, până'n ziuă sboară, mai ales pe noapte cu lună. E una 
din pasările cele mai folositoare căci stâr- 
pește şoareci de casă, de câmp. 

Huhurezul ($yraium nialuco )preu 
înfăţişarea tristă, morocănoasă, adormită, 
face trecere către huhurezul-cu- 
coada lungă (S. uralense), amân- 
doi locuitori ai pădurilor. Când se 
sburleşte huhurezul e cam cât un curcănaș 
iar aripile ca niște covăţele, sunt frumos 
încondeiate cu dungi late, vârstate, alb 
şi castaniu. 

Cel mai mare reprezentant al răpi- 
toarelor de noapte este buha /(Bubo 
maximus), mare cât un curcan şi cu 
două moţuri de pene, deoparte și de 
alta a capului. Imbrăcămintea ei e bogată, 
cu pene frumos colorate, măcar că nu au 
alte culori decât alb, galben şi brun cu 
diferite ape. Pe când huhurezul înspăi- 
mântă cu strigătul lui strident de hu- 
hu-hu, auzit în preajma pădurilor din Fig. 129. — Striga. 
spre dealuri şi şesuri, buha se ține mai 
mult spre partea muntoasă, dar și în pă- 
durile dobrogene, ori cele basarabene. Glasul ei scurt, pătrunzător, se 
aude cine ştie de unde. E concurenta pasărilor mari de pradă, cu care se 

zice, că se luptă uneori. Hrana lui o fac iepurii dar mai ales pasările 
mari: gâște, rațe ; aşa de lin ce sboară, încât bietele pasări nici nu des- 
chid ochii, când sunt apucate în ghiarele as- 
cuțite ale hrăpăreţului, duşman de moarte. 
Face cuibul în copaci înalţi, punând în fiecare 
an câte 3 ouă, din care ies puișorii unul după 
altul la două trei zile. Din cauza aceasta 
nu sunt toţi tot una de mari. 

Şi ciuful-de-câmp (Asio flammeus) 
este tot atât de folositor. Un ornitolog bănă- 
țean prof. D. Linţia, a avut răbdarea să 
„cerceteze 100 de «cocoloşi» din stomahul 
ciufilor; a găsit peste 298 cranii de șoareci 
de câmp, dar nicio pană de pasăre. Sea- 
mănă ca un uliu cu coada retezată 1). 


Clasa REPTILELOR. 


Reptilele de azi sunt rămăşiţele închircite Fig. 130. — Buha. 
ale unor vertebrate, care au avut domnia 
lor pe faţa pământului, în era 
mesozoică. Atunci nu numai că 
erau numeroase, dar foarte va- 
riate şi mai ales uriașe. Unele au 
ajuns să aibă lungimea corpului 
de peste 30 m. 

Sunt vertebrate în genere te- 
restre, având corpul acoperit cu 
solzi, care nu sunt decât îndoi- 
turile mărunte ale epidermei; 
unele au şi plăci osoase. Se în- 
mulţesc prin ouă. Sunt mai nu- 
meroase spre zonele calde ale 
pământului, din ce în ce mai 
rare spre poli. 

Reptilele dela noi au fost 
studiate mai recent între alţii 
Fig. 131. — Triceratops, reptilă din de M. Băcescu, A. P.-Bdăznoșanu, 

vremea secundară. R. Călinescu, C. Kirițescu. 


1) Figurile însemnate cu (A.) sunt reproduse din C. S. ANTONESCL. 
Pasări de baltă, Cunoştinţe folositoare, Cartea Românească. Mulţumesc autorului 
pentru învoire. 

Șopârlele. 


Guşterul (Laceria viridis), e cea mai mândră dintre şopârlele 
noastre. De altfel e una din cele mai frumoase dintre toate câte trăiesc 
pe fața pământului. Mai mult decât oricare, nu se poate lipsi de căldura 
soarelui ; de aceea nici nu prea se găsește mai în spre Nord, ci sunt 
cu atât mai multe şi mai mari, cu cât sunt mai aproape de Marea Medi- 
terană. La noi chiar, sunt mai răspândite în Dobrogea și Banat decât 
în restul țării. 

Cu capul ceva mai lungăreţ, cu trupul potrivit de gros, și lung de 
34 cm. măsurat şi cu coada ca de șarpe, se poate mișca iute, ca îulgerul, 
după spusa lui Dante. Le vezi, tot câte două-trei la un loc, prin iarbă, 
sorindu-se. Cum aud 
un foșnet, într'o clipă 
se ascund într'un tu- 
fiş spinos, unde stau 
în siguranță şi unde 
aşteaptă să se depăr- 
teze dușmanul. 

Haina de nuntă a 
bărbatului, în primă- 
vară, este splendidă. 
Peste spate solzii sunt 
ca iarbaverde din pri- 
mele zile de căldură: 
stropituri casianii, 
puncte negre, ca nişte 
hieroglife, dau pie- 
lei înfăţişarea de ca- 
tifea; pe pântece 
solzii formează o zale aurie. Culoarea frumoasă albastră, azurie, de 
sub falca de jos şi pe gușă, este podoaba lui mai de preț. Dar nu sunt 
doi guşteri, care să semene în totul, la îmbrăcăminte, unul cu altul. 
La noi s'au descris vreo patru varietăţi, după nuanţa culorilor dar 
şi după tonul celor 5 dungi din lungul trupului ori a petelor de pe 
ei. Femeia e mai modest îmbrăcată, lipsindu-i albastrul de pe guşă; 
două dungi gălbii, formează pe spate cărări neîntrerupte. 

De alifel ca la toate reptilele, după vreme, după lumină și « slarea 
nervoasă » culorile sunt peste tot când mai vii, când mai şterse. 

Conştienţi pare-se de mândra lor îmbrăcăminte în vremea împereche- 
rii, potrivnicii nu se lasă fără luptă. Mai ridicaţi pe picioarele de dinainte, 
cu spinarea încovoiată, cei doi cavaleri se măsoară ca şi când şi-ar spune 
că unul e de prisos. Lupta începe; cu coada mereu în mișcare, se reped 
unul către altul, neavând dealtfel altă armă, decât gura şi dinții mă- 
runți. 


Fig. 132. — Guşiterul. 

Guşterița depune, la adăpost, câte-va ouă cu coaja subțire, iar 
clocitul îl lasă în seama soarelui. 'Lrece vreme îndelungată până ce din 
ouă ies niște şopârlițe mai drăguţe decât bătrânii, cu două cărări aurii, 
de o parte şi de alta a spatelui. 

Guşterii sunt mâncăcioși; insectele formează hrana lor; de aceca 
sunt folositori şi nici decum otrăvitori cum crede poporul. In schimb 
duşmanul lor cel mai de temut este șarpele de casă, de care fug cum 
îl zăresc. Nu-i cad însă victimă fără luptă şi uneori îl doboară, muş- 
cându-l de beregată. De ceilalți şerpi, nu se tem şi știu bine să-i deo- 
sebească. 

Şopârla-de-câmp e răspândită la noi ca şi aiurea. Nu e colţ 
cu iarbă unde să nu o auzi fâşiind, deşi se mișcă mai greu decât nea- 
murile ei şi nu tocmai corespunde cu numele ce i lau dat învățații (L. 
agilis). Ea e legată de pământ; nici 
nu se prea poate acăța uşor, nici 
nu-i sburdă aşa de lesne ca la cele 
lalte. Are ceva din înfățișarea celui 
ținut de truda grea a pământului. 
Picioarele îi sunt mai scurte, dar 
vânjoase ; trupul este mlădios dar 
nu aşa de svelt. Privirea e blândă; 
n'are nimic din căutarea neamurilor 
ei reptiliene. E prevăzătoare, fără 
a fi îricoasă. Nu fuge decât când prea 
se apropie cel ce i se pare că vine 
spre ea dușmănos. De altfel, o armă bună de apărare, e îmbrăcămintea 
solzoasă, în care are toate colorile ce se întâlnesc în iarba măruntă şi 
pământul uscat. 

Bărbatul are tot spatele cafeniu închis, iar pe coaste un verde 
cenuşiu, ce devine mai întunecat numai pe pântece. Un şirag de bumbi 
Ge sidei încheie pe de margini banda cafenie de pe spate, iar pe mijloc 
o împodobesc alți bumbi, mai mari, albi. Pe câmpul verde de pe coaste, 
cerculeţele cafenii, ca la leopard, măresc variaţia de culori şi desemnuri. 
Imbrăcămintea ei de altfel variază după loc. Cele din Dobrogea, cu soare 
mai mult, sunt mai deschise la culoare. 

Femeiuşca e mai modestă, ca întotdeauna, mai uniform colorată 
deși câte odată și ea poartă pe spate în lung o panglică ruginie. 

De altiel ca şi toate șopârlele, mai are o armă de apărare: când se 
nimereşte că n'a prins de veste apropierea dușmanului decât prea 
târziu, aceasta ajunge să o apuce măcar de coadă. Coada se rupe, 
rămâne în gura dușmanului, care se mulțumește şi cu atâta în loc de 
nimic, iar șopârla scapă cu viața. Dar ei îi trebue coada; fără dânsa 
cu greu s'ar mișca când se târăşte. Natura a îngrijit bine; peste câtă-va 
vreme şopârlei îi creşte coada la loc; încet, dar tot îi creşte. După vreo 
lună un mont de 2 cm., înlocueşte partea ruptă; nu creşte cum a fost, 


Fig: 133 Şopârla-de-câmp. 

decât după nu an-doi. Să nu se creadă însă că șopârla vrea ca să-şi 
lase coada în gura dușmanului, numai să-și scape viața. Doamne fe- 
rește ! Natura a îngrijit așa! E un act reflex, automat şi se întâmplă 
chiar la şopârle după ce li s'a scos creerul mare, deci nu mai au voinţă. 

De altfel este un anumit loc din lungul cozii, de unde se poate 
rupe. Dacă duşmanul a apucat mai din sus, rămâne şopârla toată 
viața cu coada bearcă. 

Femeiușca pune câteva ouă într'o gropiţă, unde soarele bate mai 
îndelung. Din ele ies, după vreo două luni, sopârlițele mici, care se 
ițesc, scoțându-şi numai capul. Când s'au mai deprins cu lumina, sar 
dintr'o dată ca împinse de un resort și se pun pe vânat. Frana cea 
mai gustoasă pentru această șopârlă, sunt cosașii. Ii pândeşte câteva 
clipe, apoi se târăşte încet, ca o pisică şi când crede că a ajuns destul 
de aproape, cu o săritură i-a şi prins. Nu se dă în lături nici dela muște 
ori râme, ba chiar dacă găseşte şi câte o râmă aproape uscată, o înghite. 

Și pentru dânsa şarpele este dușmanul cel mai de temut. 


Țara noastră fiind la o răspântie de climă, au ajuns până la noi 
şi şopârlele, care de felul lor trăiesc mai spre Sud. Unele din ele înaintează 
şi mai departe, peste graniţa nordică. Altele se opresc în Banat. 

Dintre cele dintâi este şopârla-de-ziduri. 

E cea mai iute la mișcări dintre șopârlele noastre și înveseleşte 
locurile pe unde se găsește, mai mult„prin înfățișarea corpului ei, o 
săgeată vie. 

Nu se întâlneşte numaidecât pe zidurile bătute de soare, cum i 
sa dat numele științific (Lacerta muralis). E dreptul, prin regiunile 


Fig. 134. — Şopârla de ziduri. 


mediterane, mișună printre pietrele ruinelor, se acaţără cu multă uşu- 
rinţă pe peretele de piatră. Pe la noi însă trăeşte pretutindeni unde e 
soare mult şi pământul uscat. S'a găsit în cuprinsul Câmpiei Române, 
în Dobrogea si Banat, ca şi în partea de Vest a Ardealului. Se amestecă 
cu cealaltă specie, dar uşor se recunoaşte după botui mai ascuţit și 
după degetele dela picioare mai lungi, mai subţiri și sfârșite cu unghii 
mari. Această dispoziţie a degetelor o ajută la agăţat; ca să se prindă 

mai bine de sgrumţurii pietrei, sub degete, la încheieturi, are câte o 
umflătură scorțoasă; se prinde de orice piatră, de bulgări de țărână, 
putând astfel fugi repede. 

Nu i se poate descrie haina. Are o învestmântare aşa de variată, 
încât de multe ori a dus pe învăţaţi să facă dintr'însa mai multe specii. 

Prin Dalmația și Bosnia e verzuie cu pete frumoase albăstrii; în 
Insulele Baleare este aproape albastră-închis. La noi ca și în ţinuturile 
cu soare puţin, şi îmbrăcămintea este mai puţin mândră, verzuie pe 
spate şi roșiatică pe burtă ; peste tot însă sunt presărate puncte și dun- 
guliţe mai închise, formând un desemn foarte amănunțit. 

E o fiinţă pe cât de vioaie, ca un şarpe, pe atât de isteaţă; însușirile 
ei intelectuale nu sunt mai prejos de mişcările iuți pe care le are. Cât 
e linişte, îi place să stea lipită de piatră ori pământ şi să se sorească. 
Cum te apropii şi simte că ai intenţia rea asupra ei, îndată fuge, fie 
că se ascunde în pământ, fie, dacă e la piciorul unui copac sau lângă 
un zid, că se acațără cât mai sus, de n'o poţi ajunge. 

Dimpotrivă sopârlei-de-munte (L. vivipara) îiplac locu- 
rile mai umede; nu stă chiar în plină bătaie de soare. E mai puţin 
vioaie decât cealaltă, dar tot așa de frumos colorată. Pe fondul castaniu 
al trupului, are o dungă subțire pe spate şi două 
benzi largi pe de lături, cărămizii, mărginite de 
punctişoare albe. Se deosebeşte de celelalte 
prin trupul mai mic şi capul mai scurt. E şopârla 
care suferă frigul. 

Ea se ridică împreună cu năpârea, până 'n 
dreptul cercului polar. Ie aceea la noi este şo- 
pârla munţilor, găsită până la 1.800 m. înălțime ; 
s'a întâlnit în Bucegi, în Alpii Făgăraşului ca 
şi în cei din Moldova ori Munţii Apuseni. Fiind deprinsă mai mult cu 
frigul, iese de timpuriu primăvara. După cum numele oarată, ea naşte 
pui, adică la dreptul vorbind puii sunt gata formaţi când șopârla se 
ouă, aşa încât imediat sparg găoacea subțire și ies pe lume, stând 
câteva zile nemișcaţi. Pe urmă se pun în căutarea hranei, fiind drăgă- 
laşi în îmbrăcămintea lor negrie cu o dungă gălbie pe mijlocul spetelor. 

Pe cât e de blândă la privire șopârla, pe atât îi lipseşte dragostea 
de mamă. Abia dacă îşi aruncă ochii asupra odraslelor micuţe, când 
le-a văzut în jurul ei. Pe urmă se înstrăinează unii de alţii, căutându-şi 
fiecare de drum. 

Având mișcările mai încete, mai așezate, nu se avântură după insec- 
tele sburătoare, ci se hrăneşte cu animale care merg tot încet: râme, 
larve de insecte. Intreaga ei manifestaţie de viaţă, este, față de vioiul 
şi neastâmpăratul guşter, copilul soarelui meridional, ceeace scandi- 
navul chibzuit, e faţă de italianul plin de foc, vorbăreţ şi cu gesturi vii. 

Dacă toate soiurile de șopârle pomenite până acum sunt răspândite 
şi în restul Europei, avem și oaspeţi depărtaţi, asiatici. Așa este șopârla 


Fig. 135.— Cap de şopăârlă 
de munie. 

cea mai mică dela noi (L. praticola), care nu a ajuns mai spre apus 
de Banat, trecând prin şesul Munteniei, dar găsindu-se și în Transil- 
vania. De felul ei e de prin părţile Caucazului. 

La fel este șopârla dobrogeană (L. laurica), cam cât şi gușterul 
de mare, putând ajunge până la doi decimetri lungime; e de culoare 
măslinie-verde pe spate, pe de lături castanie, cu câte două liniuţe 
albe, paralele, în lungul coastelor şi cu mulţi pistrui negri. Din Dobrogea 
a trecut şi în Muntenia până pela Vârciorova şi Banat. 

In lobrogea dar şi mai ales pe nisipurile dela Hanul-Conaki lângă 
Ivești, drăgălașe și multe sunt șopârlele de nisip (Eremias argula), a 
căror patrie este 'Turkestanul și Crimeea, de unde au trecut și în țara 
noastră, cel mai apusean punct din răspândirea lor geografică. 

Prezenţa acestor câteva șopârle, străine de cele obişnuite în Europa 
centrală, e ca un soiu de termometru, arătând că după climă, România 


măcar în parte este influențată de boarea caldă a ţărilor sudice, scăldate 
de Marea Mediterană. 


Șarpele-orb (Anguis fragilis), după cum nu e nici șarpe, 
nu e nici orb. E o biată rudă de aproape a şopârlei, cu înfăţişare blândă, 
fără picioare. E una din acele ființi 
rătăcite în lume, căreia nu-i poţi 
da nicio explicare în ce priveşte e- 
Xistenţa'ei. 

Ii lămureşti forma de şarpe, cău- 
tătura de şopârlă, dar nu-ţi poţi 
da seama de ce natura la făcut să 

Lig. 136. — Şarpele orb. fie aşa cum este. Trăind şi el pe 
lume, prada șerpilor adevăraţi ca 
și a tuturor răpitoarelor, trebue să 

aibă mijloace de apărare, trebue să-şi apere vieaţa şi neamul. De aceea 
nu prea iese ziua decât sau în preajma unei ploi sau după ploaie. E 
foarte sensibil la schimbarea vremii; când îl zăreşti ieşind din ascun- 
zişuri ziua, ești sigur că va ploua. Simte umezeala din aer; o așteaptă 
nu numai pentru că-i place căldura umedă, dar pentrucă hrana lui 
preferată, râmele, iese din pământ după o ploaie bună. Astfel nu-l poţi 
zări ziua; ca să-l găseşti, trebue să răscolești pietrele, să scormonești 
cultucele de mușchi, căci se fereşte de locurile uscate. 

Are trupul lung ceva ascuţit spre cap, mai ascuţit spre coadă. 
E îmbrăcat într'o zale solzoasă, dar nu este așa de mlădios ca șarpele, 
din cauză că în pielea lui sunt ascunse plăci mici calcaroase, care îi 
fac un soiu de zale rigidă, stingherindu-l în şerpuirile prea dese. De aceea 
îşi caută ascunzători în pământ; deseori îşi sfredeleşte singur una, cu 
vârful ascuţit al cozii. 

Incolo este o șopârlă, cu ochii mici, cu limba lăţită, despicată ușor 
la vârf, cu gura mică. 

Fiind aşa, nu se poate mişca pe un teren neted, ci îi trebue teren 
sgrumțuros, spre a se putea sprijini pe asperităţile pământului. 

Singura armă de apărare a şarpelui orb sunt muşchii trupului. 
Pentruca să meargă îi trebue o sforțare musculară; pentru ca să sfre- 
delească pământul tot putere îi trebue. 

Puterea lui e mare, după cum se poate vedea din următoarea obser- 
vare: Un şarpe a apucat de cap pe un şarpe orb. Acesta s'a înțepenit 
în gaura lui cu atâta putere, încât după o muncă de vre-o 3 ceasuri, 
nu ajunsese să fie înghițit decât pe jumătate. Se vede că şarpele s'a 
ostenit prea mult pentru o asemenea slabă îmbucătură și i-a fost leha- 
mite. A dat drumul la ce apucase şi s'a dus în treaba lui. Şarpele-orb 
era însă mort şi n'a putut fi scos din casa lui, altfel decât săpând-o, 
aşa de tare ce se înţepenise. 

Și el ca și năpâreca, naşte pui, adică dă cinci-zece ouă din care imediat 
ies puii. Dacă bătrânii prin înfăţişarea lor blândă sunt simpatici, îmbră- 


Fig. 137. — Ablepharus pannonicus. 


caţi în haină cenușie, rar ruginie închisă, ca chişcarii, puișorii pare că 
sunt de aur, cu o dungă plumburie în lungul spatelui; și sunt aşa de 
sensibili, încât îi omoară chiar bătaia directă a soarelui. 

Spre iarnă se retrag în vizuinea lor, grămadă, mai mulţi la un loc; 
astupă intrarea cu mușchi sau frunze şi așteaptă primăvara. 

In Dobrogea pela Ecrene ori Șabla, trăieşte un alt șarpe-orb (Ophi- 
saurus apus), lung de aproape 1 m. de culoarea nisipului şi care se 
hrănește cu insecte, miriapode. 

Trecerea între şarpele-orb și șopârle, se face prin un animal care 
în totul este asemănător cu acestea din urmă, numai că arc o coadă 
mai scurtă şi picioarele niște monturi mici, subţiri ca niște sferișoare, 
aşa că trupul tot se târăşte pe deplin în mers. Asemenea animal (Able- 
pharus pannonicus ) trăieşte şi pela noi, din Muntenia până în spre Tisa, 


Șerpii. 


Serpi veninoși. Poporul nostru, de altfel ca și alte popoare, 
nu ştie să deosebească șarpe de şarpe. Un loc aparte îi dă numai nă- 
pârcei, de îrica veninului. Dar încolo, pentru el, e şarpe orice animal 

care nu are picioare, care se târăște ca un biciu tras pe pământ, care 
are solzi pe trup. Şi doar la noi trăiesc vreo 4—9 feluri de şerpi ne- 
veninoşi. 

Omul are groază de şarpe. E o frică naturală dar şi moștenită, tre- 
cută din tată în fiu, dela popor la popor. 

Nu numai pe om îl apucă groaza când vede un şarpe; toate ani- 
malele sunt ca el. Are acest târitor ceva în căutătura lui rece, în ochii 
ca de sticlă, că te pironeşte în loc. Animalele mai mici cad «în gură 
de şarpe »; căci la vederea lui rămân ţintuite locului, fără nicio miş- 
care, fără nicio voinţă, paralizate. Ai zice un soiu de hipnotism, pe 
care-l provoacă într'o clipă asupra celui ce-i iese înainte. După cer- 
cetările făcute însă, această privire pironitoare se datorește faptului 
că şarpele e miop; mai încolo de 3—4 metri nu vede decât ca prin sită. 
In schimb are simțul pipăitului aşa de bine desvoltat, încât ajută vă- 
zului slab. De aceea mereu scoate limba subţire, despicată la vârf, pe 
care o poartă iute de colo colo. Și auzul îi e din cale aiară de lin. Chiar 
când stă liniştit, colac şi aude un foşnet, un pas, imediat îşi caută de 
drum, sau se pune în poziţie de apărare. 

Având şi el cusururi ca orice animal, dar în schimb şi unele în- 
suşiri mai desvoltate, îşi duce viața pentru dânsul, aşa cum poate. 

Faptul că nu are picioare, îl silește să se târâie, iar târâitul îl să- 
vârşeşte aşa de lin, alunecând printre ierburi, încât deodată te tre- 
zeşti cu el, când nici n'ai gândi. Această ivire ca din pământ a şar- 
pelui, are influență asupra sistemului nervos; pentru moment eşti 
atât de neplăcut sguduit, încât îţi pierzi firea. De aceea şi noţiunea 
de viclean, ascuns, care se leagă de numele lui. Adăugându-se şi faptul 
că unii sunt veninoşi, alţii adevăraţi balauri, că scot un şuer drept glas, 
pare că ar da de veste, pe înfundate, la tot neamul târitor să se adune, 
toate acestea se împletesc în mintea omului şi groaza vine lără voie, 
în clipa dintâi. 

De când e lumea, șerpii au fost temuți. 

La toate popoarele vechi, şerpii au fost puși printre animalele, 
contra cărora neputând face nimic, te închini lor. Chiar șarpele din 
paradis, zugrăvit în pridvorul tuturor bisericilor, nu este decât o urmă 
a vechii amintiri de idolatrie. Grecii şi Rcmanii, cât de învăţaţi erau, 
tot nu au scăpat de această zeificare a șarpelui, de sigur moștenirea 
dela poporul lor de obârşie. 

Nu s'a făcut o expediţie anume, după spusa lui Valerius Maxzimus, 
ca să se aducă şarpele lui Esculap din Epidaura, spre a scăpa Roma 
de ciumă? 

Credinţele poporului român despre şerpi, ca şi despre balaurii cu 
mai multe capete din poveştile noastre — cum era şi în India un cult 
al şarpelui cu şapte capete — nu sunt decât adormitele credinţi vechi, 
aduse de puhoiul omenesc venit din Asia şi trecute din popor în 


popor. 

Toţi şerpii mai mult sau mai puţin se aseamănă la înfăţişare; de 
aici și faptul că poporul, aşa de fin observator de altfel, nu le-a dat 
numiri deosebite. 

Toţi au trupul lung, ca un odgon, ascuţit la cele două capete. Nu 
au picioare; chiar dacă ai pune un şarpe pe jăratec, cum crede po- 
porul, nu-și scoate picioarele, căci n'are de unde să le scoată. De aceea 
se mişcă târîndu-se, ajutându-se mult şi cu capetele numeroaselor 
coaste. Necontenit frecându-se de pietre, şar jupui pielea, dacă n'ar 
fi încreţită parcar fi cu solzi. Pielea întărită astfel la față, năpăr- 
leşte; altfel ar fi greu şarpelui să mai crească. 

Când vine vremea năpârlirii, se desprinde partea de dinainte, în- 
tărită ca o unghie subţire, întâi la bot. Șarpele trece frecându-se de 
pietre, huceaguri. Cămaşa lui veche se ia, iar el rămâne cu cea nouă, 
de dedesubt. Cămaşa scoasă, cum tragem uneori pe dos mănușa de 
pe mână, rămâne locului, iar el își caută de drum, puţin cam moro- 
cănos, cam indispus, până ce i se întăreşte la loc îmbrăcămintea cea 
proaspătă. De aceea se găsesc cămăși de şerpi, întregi întreguţe, prin 
locurile unde au nâpârlit. 

Șerpii dela noi mai mărunți, se hrănesc cu animale vii, mici. Nu 
caută: o broască, o şopârlă, un şoarece, o vrabie, tot e bun. Cei mari, 
de prin părţile calde, cum e vestitul boa, se încumetă să atace şi că- 
prioare. 

Mulţi se minunează, cum poate să încapă în gura şarpelui, care 
pare mică, o găină bunăoară şi mai ales cum poate să apuce prada 
şi să o înghită, fără să se ajute de picioare, fără să o rupă bucățele. 

Te apucă groaza când asiști în grădinile zoologice la hrănirea 
şerpilor. E de ajuns până a prins prada. Gura se poate lărgi pare că 
e de gumă, căci jumătățile fălcei de jos nu sunt unite ca la om, ci le- 
gate printro bandă elastică. Ele nu sunt încheiate, îndărăt, de-a- 
dreptul cu capul. Intre capătul fălcii de jos şi oasele capului, este un 
alt os aplecat în vremea de linişte, dar care ridicat, când şarpele în- 
Shite, lărgeşte mult gura. Biata pradă nu mai poate ieşi înapoi, căci 
dinții șarpelui sunt încârligați în spre fundul gurii. După ce prada 
a ajuns în gâtiţă, e treaba mușchilor din tubul digestiv, ca să o lacă 
să lunece spre stomac. Lunecarea e înlesnită prin bogata scurgere a 
balelor care învălue victima într'o pânză lucie. Cum a înghiţit, șar- 
pele se simte obosit de o sforțare atât de mare; orice sar spune nici 
pentru el nu poate fi o deosebită plăcere când mănâncă vreo pradă 
prea voluminoasă. 

Uneori chiar sângerează; i se rup vase cu sânge din înghiţitoare. 
Dar foamea e mai rău ca orice! 

După ce a înghițit, stă liniştit, ca să se mistue mâncarea. Sucul 
din stomac îşi începe acţiunea de cum intră victima în el şi dacă se 
taie burta şarpelui la câteva ceasuri dela înghiţire, se găseşte şoa- 
recul pe ju:nătate mistuit, cu capul lipsă, pe când jumătatea dindărăt 

e încă neatinsă; numai părul ori penele rămân nemistuite. De 
altfel, şarpele nu e lacom; prea mare sforţare face ca să înghită, spre 
a se căsni des cu mâncarea. S'au ţinut şerpi aproape doi ani fără hrană 
şi nau murit. 

Oricât de urîţi ar fi (Românul nu ţi-ar mânca un cap de răţoi ori 
de chişcar, să-l picuri cu lumânarea, numai pentrucă seamănă cu cap 
de şarpe), oricât ar fugi multe animale de dânşii, natura are leac și 
pentru ei, să nu se înmulțească din cale afară. Cocostârcul, bâtlanii, 
unele păsări răpitoare, apoi ariciul, dihorul şi alte dihănii le vin de 
hac. Chiar dacă de duşmani mai mari scapă ascunzându-se, au alţii 
mai răi, mărunți. Un soiu de căpușe se prind unde ce pielea mai 
subţire, sub gât, şi-i face să se târâie ca înnebuniţi, scărpinându-se 
de toate pietrele. 

La noi trăiesc puţine feluri de şerpi neveninoşi. 

Cel mai obișnuit este șarpele-de-casă (Natriz natrix). 

Se poate spune aşa, pentrucă de astădată credinţa poporului este cam 
adevărată. « Fiecare casă are un şarpe; șarpele de casă e blând și nu 
mușcă. El trăiește în pereţii 
casei >, « Să nu-l omori că nu-i 
bine » spune o credinţă, care 
este destul de răspândită la 
noi. In adevăr sunt așa de 
obișnuiți, încât vin să se as- 
cundă până prin căpiţele de 
strujeni din ogradă, prin gu- 
noişti. 

Niciodată nu mi-am pu- 
tut da seamă de mulțimea 
şerpilor acestora, decât într'o 
zi de toamnă, cam rece, în 

ia, A ee dana! I)obrogea. De-a-lungul şinelor 

ce duceau vagonetele din cari- 

era de lângă 'lulcea 'n port, 

stăteau încolăciţi, lângă oţelul ce atrăgea căldura, unul lângă altul. Se 

încălzeau cum se încălzesc motanii lângă vatră. De unde ieșiră, puz- 

derie, nu ştiu, căci în desele cercetări ale carierelor de piatră, din îm- 

prejurimi, prea rar dădeam de ei. Altădată în iazul de lângă Mână- 

stirea Cozancea din jud. Botoșani, ca viermii foiau prin păpuriştea, 

în parte putrezită. Căci pe cât de buni târîtori sunt pe uscat, pe atâta 

sunt de meşteri înnotători. Au fost întâlniți chiar în Mare, departe 

de țărm. Nu le place să se afunde decât când sunt în pericol. Altfel 

înnoată încet, cu capul scos afară, ca să respire şi să păstreze aer în 
plămâni cât mai mult, spre a fi uşori. 

Lesne se pot deosebi de alți şerpi, prin două pete albe-gălbui în formă 
de crai nou, de o parte şi alta a capului spre ceafă, mărginite îndărăt 

de câte o pată având aceeaşi formă, dar neagră; încolo variază în co- 
loare şi în lungime dela unul la altul. 

La noi s'au găsit vreo patru varietăţi; unii sunt cenuşii-verzii pe 
spate până la aproape negrii, atingând uneori şi un metru în lun- 
gime. 

Se hrănesc cu şoareci, dar mai ales cu broaște. Când a zărit una, 
rar scapă, oricât şi-ar grăbi săriturile. E de ajuns să o apuce de vârful 
piciorului şi sa mântuit cu dânsa, poate să se bată cât va vrea; ce 
a intrat «în gură de șarpe», nu mai scapă. 

Şerpoaica se ouă, în locuri adăpostite; o grămăgioară de trei-patru 
ouă, într'o gropiţă şi atâta-i tot. Târziu, peste vreo cinci săptămâni, 
iese puiul de şarpe. Intâi își arată limbuşoara despicată, apoi căpu- 
şorul ca şi când ar vrea să se deprindă cu lumina; mai pe urmă iese 
încetişor, fiind lung de 2—3 decimetri. 

Câte legende nu s'au creat în jurul acestui şarpe: ba că se încolă- 
ceşte în jurul piciorului vacii şi o suge, stârpindu-i laptele; ba că intră 
în om, când doarme adânc cu gura căscată. Ca să-l scoţi, ca şi când 
ar mai putea rămâne viu în stomac, trebue să pui pe om, legat la ochi, 
cu gura deasupra unui ceaun cu lapte clocotit. Ținând gura deschisă, 
şarpele iese ademenit de aburii de lapte. Credinţe de asemenea fel nu 
nu sunt numai la noi; ele se întâlnesc mai la toate popoarele. Pe ce 
se bizue, e greu de spus. Nimic însă din cele crezute nu sunt adevă- 
rate măcar că oameni că Fippocrat! deseriu | «cazuri observate ». In 
realitate e cel mai nevinovat șarpe, blând și în captivitate. 

Cam la fel este şarpele-de-baltă (Natriz tessellata), mai 
mare decât celălalt; are culoare deschisă, ruginie, cenușie, deşi schimbă- 
toare. Caracteristice sunt nişte pătrăţele făcute din dunguliţe negre, 
asvârlite ca nişte pete de umbră pe tot trupul. lar când iese pe uscat. 
E un şarpe care își caută hrana printre peşti mai ales. Sau înnoată 
lin, însă repede, după peștii cari, curios, nu se feresc, sau se pune colac 
la fundul apei, pândind cea dintâi victimă ce-i vine pe dinainte. Um- 
plându-şi plămânii cu aer, poate sta afundat în apă mai multă vreme. 
Când a prins un peşte mai mărunt, îl înghite în apă; dacă prinde unul 
mai mare, se urcă pe țărm, să-l înghită mai în tihnă. Un neam de al 
lui (Coluber caspius ) este mai comun pe țărmul Mării Negre și 1. Agigea. 
l-se zice șarpe-de-nisip şi se hrănește cu șopârle ori cu popândăi. Intră 
uneori şi în casă. In stațiunea maritimă dela Agigea, s'a urcat în bi- 
bliotecă, depunând ouă într'o stupitoare cu nisip (M. Băcescu). 

Şarpele-neted (Coronella austriaca), cu capul mic, scurt, 
cu ochii ca nişte mărgele, rar ajunge trei sferturi de metru în lungime, 
E mai închis la coloare decât cel de baltă, roşietic-eastaniu și cu două 
rânduri de pete mici în lungul spinării, care se îmbină la spate. Pe 
cap este încoronat cu o pată negrie în formă de as de cupă, cu vârful 
înainte, iar pe deasupra tâmplelor sunt trase alte două dungi negrii, 
catifelate. Pe burtă are iarăşi o culoare mai închisă, negrie. 

La prima vedere poate să fie luat drept o năpârcă. Se vede că şi 
el ştie aceasta, căci atacat, nu fuge, ci se încolăceşte şi dă să muște 
şuerând. E însă inofensiv, neotrăvitor; degeaba se înfurie, căci cel 
care-l cunoaşte îl poate apuca de ceafă fără frică. 

Nu-i place nici locurile umede, nici apa. De aceea se găseşte în lu- 
mea şopârlelor, unde e uscat şi soare. Bietele șopârle sunt victimele 
lui. Ca şi boa, el se încolăcește de trei ori în ju- 
rul unei șopârle, îi sdrobeşte ciolanele și o în- 
ghite apucând-o de cap. Când șopârla e mai 
mare, nu se lasă așa lesne înghițită şi nu e rar 
că mușcă pe şarpe de falcă şi nu-l slăbește 

până ce svârcolindu-se de durere, îi dă 

Fig. 139. — Cap de drumul, 

şarpe neled (d. R. Ariiz, a : A 
Călinescu). Trăieşte la noi şi vestitul șarpe al lui 
Esculap (Coluber Aesculapi), mai mult 

şarpe de pădure. E mai lung, putând ajunge 

până la 1,50 m. Are mişcări mai încete, însă în schimb se urcă pe co- 
paci cu mare înlesnire. La coloare este măsliniu, deschis pe spate, 
galben ca de aur pe pântece, unde solzii sunt mari și bine deosebiți. 
Pe spate are multe dunguliţe, mici, albe, aşa încât pare că e îmbrăcat 
într'o zale, ce strălucește în bătaia soarelui. E viclean şi inteligent. 

Măcar că e gros, se poate atât de mult subţia, încât intră în gaura 
şoarecelui, mâncarea lui favorită. Nu sunt sigure de el, tocmai că se 
poate încolăci pe crengi, nici cuiburile de păsări. De întâinește pui go- 
laşi, pe toţi îi înghite ; dacă dă de ouă, le îmbucă pe rând, sfărâmându-le 
în gură. 

Cel mai mare şarpe dela noi este balaurul (Elaphis sauromates), 
cum îi spun locuitorii din jud. Covurlui, unde se găsesc mai mulţi pe 
valea Siretului şi a Bârladului. Se află şi în Dobrogea, fiind propriu 
pentru Sudul Rusiei şi Peninsula Balcanică. E gros cât încheietura 
mânei la un copil, iar cel mai lung exemplar cules ajunge şi 2,50 m. 
E în adevăr «pui de balaur», cum i se mai zice. 

Acești şerpi sunt şi frumos îmbrăcați. Unii sunt pe spate galbeni 
ca lămâia (şarpe-ro ş), mai deschis pe pântece. Pe fiecare solz de 
pe spate este câte o încondeietură castanie în lung, aşa încât peste tot 
pare că e cu liniuţe brune pe fondul galben. Alteori mai are pe de-a- 
lungul spinării trei şiruri de pete negre, pare că ar fi trase cu pensonul 
trei dungi. Pe cât e de mare pe atâta nu poate fi temut, căci nu are 
nici înfățișare fioroasă, nu e nici prea iute la mișcări, ci dimpotrivă e 
cel mai blând, relativ. 

In schimb sunt alți şerpi (Zamenis trabalis ), din Dobrogea şi până 
în Banat, care atinşi, se mânie strașnic, șueră şi se reped la mușcat, 
măcar că nu sunt otrăvitori. La culoare sunt plumburii pe spate și 
ca încondeiaţi cu liniuţe subţiri, albe în lung; fiecare solz maşcat are 
la mijloc o dunguliță subţire slabă. Mai mult decât toţi ceilalți şerpi, 

sufăr de frig, aşa încât se soresc într'una, alegând tot lespezi care se 
întierbântă lesne, pe care se odihneşte. 

In sfârşit tot în Dobrogea, pe lângă Cernavoda, trăiește şi un repre- 
zentant închircit al uriaşelor şerpi de prin țările calde, boa și phyton, 
cărora le e o jucărie să strângă pe om până-l înăduşe și a căror gură 
se poate lărgi ca să înghită și un pui de căprioară. Neamul lor dela 
noi (Eryz jaculus), însă nu ajunge niciun metru lungime; stă ascuns 
în nisip şi numai noaptea iese după vânat. Se hrăneşte cu șoareci, 
broaşte sau simpli culbeci, dar obiceiul neamurilor depărtate nu şi-l 
lasă ; prada mai mare o încolăceşte şi o înnăduşă. De culoare cenuşie, 
cu pete albe pe spate, par'că e de marmoră. 

E ca un cilindru subţire, lung, terminat cu două conuri, unul trun- 
chiat, la cap, altul întreg la coadă cu care îşi stredelește, repede, un 
ascunziș în nisip. 

E un musafir rar, căci nu se întâlneşte în restul Europei decât prin 
Grecia, de unde, prin Peninsula Balcanică sa ridicat până 'n Do- 
brogea. 


Șerpi veninoşi. Năpârca sau vipera (Vipera berus) nu e sin- 
gurul reprezentant al şerpilor veninoși la noi, dar e cel mai răspân- 
dit. E șarpele din cauza căruia poporul se teme şi de ceilalți; dela el 
a pornit vorba: «cine a fost muş 
cat de șarpe se teme şi de şopârlă.», 
E forma cea mai desăvârşită a 
morţii furişate, a răutăţii crude, ne- 
iertătoare, a colţului înveninat, în- 
fipi pe iuriş. N'a iost reprezentare 
mai reală a simbolizării răutății de- 
cât Capul Meduzei, din mitologia 
Grecilor, aşa cum Zițian l-a închi- 
puit, oribil, cu ochi numai răutate, 
iar în locul firelor de păr, vipere 
încolăcite. 

Capul de viperă e în adevăr 
semnul cruzimii, al răutăţii ascunse. Fig. 140. — Cap de năpârcă. 
Ochii ei strălucitori sunt ca pietre de 
opal prinse în rame de aur. Pupila, 
ca un fir de aţă la lumina zilei, se lărgeşte la întuneric ca şi la mâţă. 
Ochiul capătă o înfăţişare de răutate pătrunzătoare, de ferocitate 
neiertătoare, rece; din cauza oaselor sprincenelor, mai ieșite, ca un 
cozoroc, par şi mai fioroşi. Capul mic cu botul trunchiat, rotunjit, are 
fruntea turtită. 

Nu are un aer de inteligenţă, de drăgălăşenie, măcar când stă să 
se sorească pe o piatră sau prin iarba uscată, părând indiferentă la tot 
ce o înconjoară. Intr'una aproape își scoate limba lungă, la vârt ca un 

țţăpoi, chiar când gura, larg tăiată, este închisă. E singurul ei organ, 
cu mișcări iuți; pare că prin el îşi dă seama de tot ce e în apropiere. 
Căci încolo, mai ales ziua, nu are vioiciune. 

Abia se târăşte; se acațără pe copaci cu greu; înnoată bine dar cu 
neplăcere. Nici n'are aface în această privinţă cu şarpele de casă, vioi, 
iute, cu şerpuiri elegante. Ceasuri întregi stă ca amorţită la soare, să 
inmagazineze căldura îndeajuns, să-i ajungă și la noapte, când își duce 
vieața de animal prădalnic. 

Crezi că e cea mai prietenoasă dihanie, la soare; numai să n'o 
atingi. Vorba românească: « Șarpele până ce nu-l calci pe coadă, nu se 
întoarce să muş- 
te». Trăieşte în 
bună întelegere cu 
alte vipere, lasă să 
umble pe spinarea 
ei un cărăbuş; ba 
chiar și o şopârlă 
poate să-şi reazi- 
me capul, pe trun- 
chiul ei gros cât 
degetul arătător. 

Când e necăjită 
însă, se mânie foc. 
O vezi numai că 
se strânge ghem, 
ca o lumânărică de ceară, dela Paști, adunându-și trupul în câteva înco- 
lăcituri strânse într'un plan. Capul e la mijloc. Nu-i dai pace? Intâi 
scoate iute limba în șir de mai multe ori, apoi o auzi șuerând, un șuer 
sinistru, mai degrabă un sâsâit ascuţit, printre buze. Işi umflă gâtul, 
de se face mai groasă decât de obiceiu, îşi trage capul îndărăt «între 
umeri », pentru ca să-l repeadă deodată, ca mişcat de un resort spre 
obiectul cu care o necăjeşti. Uneori, când e mânioasă rău, se repede 
cu atâta putere, încât se ridică în sus cu jumătate de trup, de unde, 
credința poporului că vipera se repede la om, sărind. De fapt nu sa 
pomenit mușcătură de viperă decât la picior, afară numai de cazul când 
omul stă culcat în iarbă. 

Când se repede totdeauna cearcă să muşte. Arma ei teribilă o ține 
ascunsă. Sunt doi colţi, găuriţi în lung, îndoiţi ca nişte cârlige, prin 
care se scurge veninul ucigător. Când îi înfige în carne, a lăsat şi doi 
stropi de otravă în sânge. La fiecare muşcătură vipera picură abea 
0,022 gr. de otravă, dar după 20—30 de mușcături tot mai are încă de 
rezervă. Otrava e fabricată de niște ghinduri, aflate la tâmple; ea nu 
se scurge decât când animalul cască gura, căci atunci numai niște muşchi 
care trec peste ghinduri, întinzându-se, le apasă şi stoarce o picătură 
de otravă. Aceasta e formată din trei părţi: una care atacă sistemul 


Fig. 141. — Năpârcă. 

nervos, alta care aduce emoragii, a treia care distruge globulele de sânge. 
Cruzimea e adâncă, lovind nu numai izvorul vieţii, dar şi organele 
care o stăpânesc. Cât e de puternică otrava, se ştie şi din obiceiul Galilor 
de a-și muia vârful săgeţii în otravă de viperă, iar Sciţii, după spusa 
lui Plinius, procedau la fel. După Homer, Philoclect, moştenitor al 
arcului şi săgeţilor lui Achylle, a murit împungându-se cu o asemenea 
săgeată otrăvită. 

Otrava doboară repede animalele mici, şoarecii de câmp, hrana 
de predilecție a viperelor. Pentru omul în vârstă, ea nu e dăunătoare 
decât când organismul e slăbit. Incolo aduce numai tulburări grave, 
a căror urmări rămân toată viaţa. 

Leacul cel mai bun pare a fi alcoolul, după ce s'a supt rana imediat 
şi s'a ars cu un fier roşu ori cu nitrat de argint. 

Locuitorii din Alpii Bavarezi, expuși să fie muşcaţi deseori de vipere, 
nu întrebuinţează altceva decât rachiul; ori cât ar bea după o mușcătură, 
nu se îmhbată. Cercetătorul francez Calmeite, dela Institutul Pasteur, 
unde se fac studii amănunțite asupra şerpilor veninoşi din colonii, a 
găsit un mijloc mai sigur şi mai practic decât alcoolul. Este clorura 
de calciu pusă pe rană, îndată după mușcătură, sau injectată în sânge. 
S'a dat în comerț chiar o cutiuţă cu pastile de clorură de calciu și un 
instrument mic de injectat, care poate să fie purtat de oricine trăieşte 
prin locurile cu vipere. Pastila dizolvată în apă, injectată în sânge 
înlocueşte rachiul, căci nu de alta, dar seapă omul de otrava viperii 
şi poate da în patima beției, care e tot aşa de rea, chiar dacă nu omoară 
imediat. 

Imbrăcămintea viperii este variată. Nu sunt două la fel. La noi 
S'au găsit vipere colorate ruginiu, altele cenușii, albăstrii ori gălbii. 
Sunt și vipere aproape negre (Sinaia). Drept semn de recunoaştere 
este o pată neagră în formă de Y, cu vârful spre bot şi o dungă iarăși 
negrie în tot lungul spatelui, ca o bandă zimțuită a cărei margini 
sunt două linii frânte, cu colțurile când mai ascuţite, când mai 
rotunjite. 

Vipera nu-şi înghite prada imediat ce o apucă. Un șoricel trece pe 
dinaintea ei; ca fulgerul îşi îndoaie gâtul, se aruncă ca o săgeată spre 
animal înțepându-l cu colții. E aşa de sigură de efectul otrăvii, încât 
nu se mișcă din loc. Șoricelui cată să fugă, face câţiva pași şi cade pe 
o coastă, tremurând din tot trupul şi mai ales din picioare pare că ar 
fi un epiletpic. Când şi-a văzut victima ţintuită în loc, abia atunci 
vipera se târăște până la ea, o pipăe cu limba-i bifurcată, o apucă de 
bot şi o înghite. Deși se satură cu puţin, i sau găsit în stomah şi 3—4 
şoricei, prinşi unul după altul. Prinde și pui de pasări, dintre acele 
care au obiceiul să-și facă cuibul prin burueni, ba câte odată îşi înfige 
colții şi în biata păsărică de pe ouă. De aceea pasările când o zăresc, 
o dau de gol, vestind-o tuturora, sburând locului deasupra ei și într'una 
ţipând de groază. 

Spre toamnă târziu, cade în amorţire. Atunci se pot strânge grămadă 
mai multe la un loc, formând un ghem, încolăcindu-se fel şi chipuri. 
Tot aşa au obiceiul să se încolăcească şi în vremea împerecherii, pri- 
măvara. Se găsesc la un loc 10—15 vipere, într'un mototol, dintre care 
numai capetele și limbile ascuţite se pot desluşi. 

Mai are un obiceiu, deosebit de a celorlalți șerpi. Spre sfârșitul verii, 
dă câte 5—15 ouă, cu coaja aşa de subțire, încât se vede printr'însa puiul 
încolăcit, care iese în- 
dată, spărgând găoa- 
cea 

Abia au eşit, lungi 
şi subţiri cât un cre- 
ion şi se împrăștie 
Niei părinții nu știu 
de dânşii, nici ei 
nu vor să ştie de 
părinţi. “Toată rău- 
tatea au moştenit-o ; 
şi-o arată imediat. 
Despre ei nu se poate 

Fig. 142. — Cap de Vipera ursinii spune că trec prin 

(d. M. Băcescu).* drăgălăşenia și nevi- 

novăţia copilărească, 

așa cum e și la fiara 

cea mai crudă. De cum au văzut lumina zilei, se pun la pândă, iar otrava 
este gata. Drept victime cad deodată puii de şopârlă. 

La noi s'au găsit năpârei mai mult în spre munţi, această dihanie 
având o răspândire mare, din capătul de Vest al Europei și până în 
Urali, din Grecia şi până 'n Nordul Norvegiei. 

Pe grindurile din Deltă (Letea) mai trăiește vipera de stepă (V. 
renardi ), comună în stepele ucrainiene, semnalată însă şi în Basarabia 
în ţinutul Lăpușna şi Tighina (M. Băcescu), iar prin Ardeal ca și la 
Hanul Conachi (Lecuci) sa găsit o altă nă- 
pârcă, puţin distinctă de cealaltă (V. ursi- 
(li / că 

Un alt soiu de viperă, întâlnită la noi atât 
prin munții Gorjului, cât şi în Dobrogea, pela 
Măcin, dar mai ales pe lângă Deva ori prin munţii : Ş 

. ă : Fig. 143. — Cap de 
Bihorului, este vipera-cu-corn (V.am- viperă cu corn (d. R. 
modyles ), care se aseamănă cu cealaltă după ban- Călinescu). 
da de pe spate, mai mult cafenie, pe o îmbrăcă- 
minte mai des cenușie, când mai roșcată, când 
mai negrie. Pata de pe frunte este mai subțire şi aduce a- 
minte mai mult de litera H, cu picioarele de jos mai scurte, decât 
de Y. 


scai 


ră 

E şi mai domoală decât vipera, bizuindu-se pe puterea și mai groaz- 
nică a otrăvii sale, care omoară micile vertebrate în câteva secunde. 
De aceea e şi mai periculoasă. Noroc nu numai că e mai leneşă în mişcări 
şi nu mușcă decât când e călcată, dar se mai cunoaște locul unde se 
află printr'un miros de usturoi, pătrunzător. 

Semnul ei distinctiv este o ridicătură pe falea de sus la marginea 
botului, ca un corn 
mic, acoperit de câţi- 
va solzi. Prin aceasta, 
prin capul ei mai lat 
îndărăt, prin ochii 
acoperiţi şi mai tare 
de cozorocul sprin- 
cenilor, capătă o în 
făţişare şi mai hi 
doasă; sub înfăţişa- 
rea de leneş, se as 
cund colții cei mai 
otrăvitori. 


Broaștele țestoase. 


Fig. 144. —Wipereeu-corn înghitind un şarpe obişnuit. 

Broasca-ţes- (d. R. Călinescu). 
toasă-de-baltă.: 

(Emys  orbicularis ). 

La noi aceste broaște țestoase sunt încă numeroase, întâlnite din Nord 
(jud. Botoşani) până în Lurtucaia. Pe aiurea, cum e în Germania sunt 
împuţinate din cauza bălților secate prin canalizări. 

Măcar că de broaşte țestoase în genere se zice că sunt greoaie la 
mers, de ele fiind legată ideea de încetineală, având să-și poarte în spate 
covata formată din oase ca şi pavăza de pe piept, broasca ţestoasă 
de baltă, când se ailă în apă, e de o vioiciune fără pereche. Inoată în toate 
părţile aşa de lesne, încât pare unul din acei cărăbuşi de apă, negri, 
într'un aquariu din odaie. 

Ziua nu se avântură să iasă din baltă, căci picioarele ei scurte, cu 
ghiare ascuţite, nu-i permit să fugă lesne, când îi iese în cale vreun 
dușman. Cel mult îşi trage capul, picioarele şi codiţa subţire sub 
covată, cu un sâsâit ca și când ai strânge repede un foi; așteaptă așa. 
Dacă e însă aproape de baltă, repede își dă drumul în apă, unde n'o 
poate nimeni necăji. Acolo se lasă la fund, pe mâl, aşa încât mai că 
nu 0 poţi deosebi, căci culoarea carapacei este castanie, cu dungi și 
pete sgălbii. 

In apă este răpitoare. Poate vedea, căci ochii sunt acoperiţi cu o 
perdea străvezie. Pestișorul care trece pe dinaintea ei, se simte deodată 

apucat de mijloc. Oricât s'ar sbate nu poate scăpa, căci gura fără dinți 
a duşmanului, are nişte plăci tari, tăioase, pe marginea fălcilor care ţin 
locul dinţilor. Nu-şi înghite prada întreagă, ci o rupe bucată cu bucată 
până ce nu rămâne dintr'însa decât ciolanele. Nu-i displace nici buruenile 
de baltă. 

Primăvara când împerecherea are loc, semnele de dragoste le arată 
în baltă. Bărbatul se învârte în jurul femeii, face toate soiurile de mişcări 
arătându-și meșteșugul de înnot. Femeia trebue însă să iasă din apă, 


Fig. 145. — Broască [estoasă de baltă. 


ca să-şi puie ouăle la soare şi siguranţă. Nici nu te-ai aştepta dela o 
asemenea ființă, luată ca puţintică la minte, să aibă atâta grije pentru 
ouă. Mai întâi, sapă în pământ o groapă. Cu udul moaie ţărâna. Drept 
sfredel îi servește coada ascuţită; tot udă şi tot sfredelește, lărgind 
săpătura cu labele dindărăt, bune pentru săpat ca şi cele de cârtiţă. 
Nu aruncă ţărâna prea departe, ci o scoate formând un val lângă groapă. 
Pune ouăle unul câte unul, dar nu le dă drumul de sus, căci sar strica; 
le aşează încet, tot cu labele dindărăt. 

După ce s'a ouat, tot cu labele dindărăt trage încetişor țărână peste 
ouă, şi apoi o bate cu scutul de pe piept. Nu poţi bănui a doua zi, 
unde a ascuns ea ouăle, așa de bine ce e bătut pământul deasupra. 
Stau îngropate ouăle toată iarna în pământ şi abia în primăvara viitoare 
ies puii, răzbind țărâna prin ajutorul unui soiu de unghie mai tare, 
ce o au la vârful botului. 


Broaştele-țestoase-de-usecat, sunt multe, mai ales în 
Dobrogea, venite din peninsula balcanică. 

Cea mai mare este broasca-ţțestoasă-fără-coadă (Te- 
sludo ibera ) cu carapacea boltită, formată din plăci bronzate, cu picioa- 
rele de dinainte solzoase, cu gâtul scurt și botul tăiat oblic. Ii plac 
locurile cu huceaguri sau cu iarbă mai mare, fie la șes fie la deal. Dealul 
Beştepe, de lângă Mahmudia, este plin cu asemenea broaște, care între- 
rup liniştea adâncă a locului, prin ciocăniturile carapacelor lor, parcă 
ar tăia cineva lemne cu o secură. Spre toamnă îşi sapă ca şi ariciul, 
o groapă, se înfundă într'însa şi aşteaptă vremea cea bună. 

Se hrăneşte cu iarbă, cu insecte, iar ouăle le lasă în seama soarelui, 
punându-le într'o groapă anume săpată. Puişorii mici ca o jumătate 
de găoace de ou, sunt drăgălași şi neştiutori. Atunci cad pradă dușmanilor 
de care părinţii nu se cam tem, carapacea fiindu-le o apărare sigură. 
Pentruca vulturul să-i poată sfârcui carnea, o ridică în slava cerului 
şi-i dă drumul pe o 
stâncă spre a se sfărâ- 
ma în bucăţi. Numai așa 
îi vine de hac; altfel mi 
sa întâmplat să trec 
pesteea curoatele căruţii 
dobrogene, ferecată, fă- 
ră să sufere nimic; își 
continuă drumul mai 
departe. Locuitorii din 
judeţul Constanţa şi 
Caliacra, folosesc supa 
de carne din această 
broască ţestoasă ca leac 
împotriva tuberculozei. 

In afară de această Fig. 1416. — Broască țestoasă-fără-coadă. 
broască mare, mai tră- 
ieşte şi broasca-ţes- 
toasă-grecească (1. graeca) mai mică decât cealaltă, cu gâtul 
mai lung. Se întâlneşte pretudindeni din Muntenia până în Bucovina, 
din Dobrogea până în Ardeal. 


Clasa BATRACIENELOR,. 


Batracienele sunt animale, care măcar o parte din vieaţă o duc 
în apă. Apa le e leagănul copilăriei; pe urmă se mai pot avântura pe 
uscat, dar tot numai prin locurile umede, N'au nici solzi, ca peștii, 
nici încreţituri solzoase ca reptilele. Au pielea goală, băloasă. De aceea 
fug de uscăciune, de arşiţa soarelui, măcar că le trebue căldură, tem- 
peratura trupului lor fiind schimbătoare, după vreme. Când iei o broască 
în mână, pe lângă senzația de umiditate, de piele moale, ceea ce te 

face să o asvârli repede, este şi senzaţia de rece, temperatura trupului 
ei fiind mai scăzută decât a noastră. 

Ducându-şi copilăria în apă, broaștele sufer o schimbare în forma tru- 
pului, o metarmorfoză. Când ies din ou, au înfățișarea mai mult de peşte. 
Nici nu poate fi altfel dacă trăiesc în apă. Irebue să înnoate; coada 
le serveşte drept înnotătoare. Trebue să respire aerul din apă; locul 
plămânilor le iau branhiile, rămurelele cu vase aşezate lângă cap. Mai 
târziu pierd coada, pierd branhiile, capătă picioare, putându-se încu- 
meta să sară şi prin iarbă. 

Având mișcările încete, pielea moale, oase puţine, batracienele 
formează ospăţul zilnic al multor animale. Rar ființe care să aibă atâţia 
duşmani ca ele. Numai domnul cocostâre, în plimbările lui, cu paşi 
măsuraţi, câte broaşte nu înghite zilnic! 

Unele batraciene se apără prin sucurile usturătoare din piele, altele 
prin fuga în apă, toate prin marele număr de pui ce dau. Aşa se ex- 
plică rezistenţa lor. 

De multe soiuri în ţările cu clima caldă şi umedă, la noi sunt, relativ, 
puţine specii, însă în mare număr individual. 

Nu e loc din ţară unde să lipsească broasca-de-baltă (hana 
esculenta ). E animalul cel mai răspândit. In oriceapă stătută, dela un 


Fig. 147. — Broască-de-baltă. 


iaz cât faţa casei, până la un lac cum e Raselmul, nu e cot mai liniștit 
de apă curgătoare, în care să nu se găsească acest animal fricos și în- 
drăzneţ, liniştit dar şi neastâmpărat, gălăgios, înnotător minunat, dar 
şi bun alergător pe uscat. Cât e ziua de mare, mai ales primăvara. 

orăcăitul broaştei te asurzeşte, iar seara, când liniştea se lasă peste ape. 
concertul lor se aude până noaptea târziu. 

Domeniul broaştelor e apa; nu prea se depărtează de va, decât cel 
mult câțiva metri de lângă țărm, ca să se sorească. La cel mai mic 
foșnet, oricât de tiptil ai păşi prin iarbă, ca nişte mingi ţușnesc în apă, 
în sărituri elegante şi mari. 

Ajunse în elementul lor, îşi scot capul din apă şi privesc, întrebă- 
toare, cu ochii lor mari, holbaţi, cine era duşmanul care le-a stricat 
odihna? Picioarele dindărăt lungi, cu degetele unite printr'o pieliță, 
sunt vâslele care le port elegant, în toată adâncimea iazului, dar sunt 
şi arcurile pe care le întind când sar. Nicio sforțare nu se vede în înnotul 
lor; împingând apa cu labele dindărăt, mai mult alunecă în apă decât 
înnoată. 

Dimpotrivă, pe uscat, merg sărind. Sar şi din apă, când e vorba să 
prindă vreo insectă sburătoare. Intr'o clipă o ajunge; limba-i cleioasă, 
lată ca o lopăţică, e așa prinsă în gură, încât o poate scoate afară, prinzând 
insecta, cum ai face cu degetele strânse deodată și apoi răsfrânte. 

E o hrăpăreaţă fără pereche. 'Loată vremea nu face decât mănâncă, 
când are ce. S'a cercetat amănunţit cuprinsul stomahului de broască, 
să se vadă dacă nu sunt stricătoare heleșteelor de cultivat pești. Rar 
s'a păsit în stomahul lor peștişori mici ori insecte, care servesc de hrană 
peştilor. Mai mult s'au întâlnit urme de buhai-de-baltă, insecta neagră, 
mare, lacomă, stricătoare 
de icre, apoi scorpioni de 
baltă, ori larve de libe- 
lule, iarăşi mâncăcioase şi 
lacome. Nu e rar când se 
încumetă să tragă la fund 
şi câte un puişor de rață, 
ori chiar un şoarece. De pu- 
treziciuni nu se atinge; îi 
place numai carne proas- Fig. 148. — Mormoloci. 
pătă şi la nevoie îşi înghite 
şi mormolocii, pe care de 
altfel cu greu i-ar recunoaşte drept puii ei, aşa sunt de diferiţi la în- 
fățișare. In schimb mormolocii sunt prăpădul icrelor de peşti. Se ci- 
tează cazuri când heleştele cu crapi au fost secătuite numai de către 
mormolocii lacomi de icre. 

La îmbrăcăminte, broasca de baltă variază fel şi chipuri. Două 
broaşte nu se aseamănă una cu alta. La noi sunt mai mult cenușii pe 
spate, cu stropituri mai închise, măslinii, verzii, negrii, cu dungi mai 
deschise în lungul trupului, în dreptul coastelor. Mai rar sunt verzi ca 
pe aiurea. In orice caz sunt așa colorate, încât cu greu le poţi deosebi 
din iarbă sau dintre lintiţa de pe baltă ori frunza de nufăr pe care le 
place mult să stea şi să se sorească. 

Culoarea trupului, simţurile agere, mişcarea iute, sunt tot atâtea 
arme de apărare contra numeroşilor dușmani pe care-i are. Rar animal 
care să numere mai mulți vânători decât boasca. Doar iepurele, ca şi 
broasca, fricos și de umbra lui, o întrece în această privinţă. 

Pasările cerului, unii peşti din baltă, târttoarele, până şi vulpea 
nu o cruţă. Se explică atunci pe deoparte toate însușirile broaştei: 
vioiciunea, prevederea, inteligența dar și pusderia de ouă pe care le 
depune în baltă. 

Abia a început să se înverzească cadrul bălții şi broasca e gata la 
lepădat ouăle. 

Nu e cea mai timpurie în această privinţă. Altele o întrec în hăr- 
nicie, căci abia s'a luat pojghiţa de ghiață de deasupra iazurilor şi 
ouăle de broască-de-câmp sunt depuse, 

In preajma fierbinţelelor dragostei, căci şi broaștele reci au fier- 
binţeli, sunt mai neastâmpărate, mai gălăgioase. Atunci, prin luna lui 
Aprilie, concertul broaştelor e în toiu. Basuri, baritoni, tenori, de toate 
se găsesc în corul lor. Cântăreţii sunt numai bărbaţii; ei au două beşici 
pe care le umflă cu aer deoparte și de alta a gâtului, adevărate apa- 
rate de resonanță. Când glăsuesc: un-ort, un-ort, mai prelung ori mai 
grăbit, mai răguşit ori mai subțire, atunci intră în joc beşicele. Bros- 
coiul cântă, sare în jurul broaştei; e mereu în neastâmpăr. 

In sfârşit broasca leapădă ouăle, ca niște puncte mici negre, ase- 
menea icrelor de nisetru, învelite într'o materie gelatinoasă. Boţuri, 
uneori cât pumnul, se prind de buruienile de baltă. Repede, repede, 
în ou se zăreşte începutul larvei, ca o virgulă mai groasă, iar peste 
câteva zile foiesc mormolocii în baltă, ca furnicile în mușuroi. 

Nicio asemănare între pui şi părinţi. Cei dintâi seamănă cu pești- 
șorii, de unde şi numele de «pește țigănesc» dat în râs de Român. La 
început sunt ca nişte ace cu gămălie. Numai burta şi coada e de dânşii. 
Sunt nesăţioşi; cu gura ca de papagal, cu buzele întărite de o placă 
mai cornoasă, e prăpădul icrelor şi alanimalelor mici de baltă. De o 
parte şi de alta a gâtului au branhiile ca nişte mici rămurele, prin care 
iau oxigenul din apă; picioare n'au deloc. Innoată cu ajutorul cozii, 
care e ca o frunză lunguiaţă şi aşa de subțire pe de margini încât se 
văd vasele de sânge prin transparență. Incetul cu încetul se ivesc picioa- 
rele dindărăt, apoi cele dinainte — spre deosebire de larvele de sălă- 
mâzdră. Coada se strimtează la bază, branbhiile se închircesc, capul se 
turteşte şi... broscuţa e gata. 

Spre toamnă, când începe să cadă bruma, broaştele sunt mai tăcute, 
mai amorţite în mișcări. Se credea că trag la fund, se îngroapă în mâl 
şi aşteaptă primăvara. In realitate chiar după ce se prinde ghiaţa la 
faţa iazului, tot mai umblă prin apă. Măcar că pielea lor moale, subţire, 
le poate servi la respirație, totuși au nevoie de aer mai mult. Cu cât 
se îngroaşe ghiaţa, cu atâta se trag şi ele mai spre fund, dar nici în 
toiul iernei nu sunt complet amorţite. Nu au somn de iarnă, căci 

pot sta toată iarna, fără să doarmă, când sunt ţinute la căldura 
odăii. 

Dacă broască este urmărită de atâtea animale, dacă, prin mormo- 
locii ei, aduce oarecare pagubă heleşteelor cu peşti, în schimb omenirea 
trebue să-i fie recunoscătoare, pentru serviciile nemai pomenite de 
mari ce le-a adus științei. In Japonia s'a ridicat broaştei chiar o statuie, 
într'o instituţie ştiinţifică ; a fost doar jertfită în mii și mii de exem- 
plare pentru experienţele ştiinţifice. 

Cunoaşterea funcționării multor organe dela om, prin ajutorul ei 
sa lămurit, căci mai toate experienţele de laborator pe seama ei se 
fac. Contracţiunea mușchilor, circulația sângelui, actele reflexe, toate 
au la bază studiile învățaţilor făcute pe broască. De pe urmele bietelor 
broaște s'a ajuns la mari descoperiri. 'Tot lor se datorește descoperirea 
electricităţii. Sunt cunoscute de orice copil care a trecut prin şcoală 
experienţele lui Galvani cu picioarele proaspăt tăiate de broască. Pe 
lângă toate, broasca e urmărită de om şi ca hrană, delicateță chiar. 
Obiceiul a pătruns și la noi. Primăvara, în marile magazine de colo- 
niale din Bucureşti, alăturea de homari aduși din străinătate şi melci 
importaţi, se văd şi broaște jupuite, mai ales picioarele de dindărăt. 

In afară de broasca-de-baltă, la noi mai trăiesc și altele: 

Broasca-roşicetică (hana temporaria ) din părţile muntoase, 
e cam tot cât broasca de baltă ca dimensiune, numai că e pe spate 
mai mult castanie, când mai deschisă, când mai închisă. O pată mai 
negrie, se întinde dela 
ochi spre tâmple, de 
unde şi numele ştiinţific. 
Pete mai închise sunt 
răspândite neregulat pe 
spate, iar o dungă, ca o 
vârcă, desparte spatele 
de părţile laterale ale 
trupului. Se mai deose- 
beşte de broasca-de-baltă 
şi prin picioarele din- 
dărăt. ceva mai scurte. Fig. 149. — Broasca roşietică (4) şi Broasca de 

Nu se ţine numai de- PIPI tal: 7 qiGeau), 
cât de ochiurile de apă, 
ci sare după insecte în 
iarbă, prin păşuni şi livezi. E cea mai harnică dintre toate broaştele, 
căci abia s'a desmorțit vremea și ea depune ouăle în baltă. Ouăle sunt 
mașşcate și nu rămân lipite la fund ci plutesc la față. O dispoziţie 
minunată, căci căldura în luna lui Martie e slabă, aşa încât mai la faţă 
e mai cald decât la fundul bălții. Numai în vremea primăverii cât i se mai 
aude glasul; încolo e tăcută. Nu i-ar prea veni la socoteală să-și arate 
locul de adăpost, căci și așa are din cale afară de mulţi dușmani. Nici 

măcar ascunzişul în apă nu-l poate folosi ca și cumătra sa broasca 
de-baltă. 

Broasca-de-pădure (Rh. agilis) este răspândită mai ales 
în pădurile dela şes. E mai mică decât celelalte, şi se recunoaște lesne 
prin degetele lungi, iar la fiecare încheietură are câte o nodâlcă, ca şi 
oamenii bolnavi de gută. La culoare cam aduce cu precedenta, fiind însă 
mai castanie, iar pe picioarele dindărăt are dungi negrii, deacurmezișul. 

După cum numele o arătă e cea mai vioaie broască. Având trupul 
mai svelt şi picioarele aşa de lungi, poate să facă niște sărituri de 2 
metri și înalte de jumătate de metru. De altfel nici ei nu-i prea place 
balta şi când e silită, pe vremea împerecherii, să sară în apă, într'una 
stă pe o frunză de nufăr mai bine decât în apă. Și ea îşi depune ouăle 
cât mai devreme. 

Scârba care, fără să vrei, te cuprinde când te apropii de un repre- 
zentant al neamului broscăresc, se şterge în faţa buratecului (Hyla 
arborea ). 

Așa de drăguţ ce e, cu o căutătură atât de blândă, încrezătoare 
şi o coloare așa de plăcută, încât îl iei în mână fără grijă. Poate unde 
îl găseşti numai printre arbori ori pe frunzele co- 
pacilor, pe care stă pitit, așteptând să-i iasă în cale 
o muscă, te face să-l socoți inofensiv și drăgălaș. 

Când stă pe frunză liniştit, numai ochii puţin 
bulbucaţi rotindu-i în toate părţile, cu greu îl poţi 
zări. Peste tot, dela vârtul botului scurt şi până 
dinapoi, e vopsit cu o culoare uniformă, verdele 
grâului de primăvară. O dungă catifelată, catenie, 
trasă peste ochi şi de-a-lungul coastelor, îl mai dă 
puţin de sminteală, deși ai crede că este o codiță 
de frunză lipită pe trup. Când îl răstorni, vezi că 
pe pântece este iarăşi verde, dar mai albicios, ar- 
gintiu. 

Aceasta este îmbrăcămintea lui obișnuită. Şi-o 
poate schimba însă fel şi chipuri, după locul în 
care şade. In această privință este Cameleonul 
pădurilor noastre. Stă pe un loc mai închis la culoa- 
re, pe coaja crăpată a unui copac; i se schimbă și culoarea de pe spate. Se 
face cam la fel cu coaja; ajunge uneori ca în locul verdelui strălucitor să 
se întindă o coloare liliachie închisă sau chiar brună. Dimpotrivă locul 
unde se aciuiază buratecul este mai deschis; se deschide și culoarea 
hainei, de ajunge aproape albicioasă. E o schimbare automată, fără 
voia animalului; e un act reflex, prin care se regulează grăuncioarele 
colorante aflate în piele. E însă o armă de apărare pentru animal, 
dar și o armă de vânătoare. Nu e zărit ușor nici de vreo pasăre care 
l-ar îmbucad estul de mulţumită, dar nici de musca înşelată, care 
vine până la nasul buratecului, crezându-l o frunză. 


Fig. 150. — Buratecul. 

Datorită acestei încrederi pe care se vede că el o are în îmbrăcă- 
minte, îl poţi lua de pe îrunză fără greutate. Se crede sărmanul cu 
scufia din poveste care te face nevăzut. 

In schimb culoarea îi prieşte mult la vânat, căci sub înfățișarea 
blajină e pentru muşte, mâncarea lui favorită, ce e mâţa pentru șoa- 
reci. Se cam potrivesc și în apucături. Ca şi pisica stă la pândă. A văzut 
o muscă? Sau o lasă să se apropie ea de dânsul, sau se târăşte tiptil, 
tiptil, până ce socoate că e nimerit să o apuce. Prin o săritură, musca 
se trezește în gura largă a buratecului, împinsă în înghiţitoare de limba 
moale. N'a avut vreme biata muscă nici să bâzâie. 

Mai niciodată buratecul nu dă greş. Ştie aşa de bine să potrivească 
săritura încât prinde musca şi din sbor. De sărit sare mai ca şi veve- 
riţa. După trupul ei, face nişte sărituri uriaşe, căci la o lungime a tru- 
pului de 3—5 cm., o săritură uneori şi de un metru, nu e glumă. Nu 
se teme că-şi va sdrobi trupul, căci are cu ce să se caţăre lesne. Nu 
e înzestrată, e dreptul, nici cu ghiare, nici cu cârlige, ci cu 10 perechi 
de ventuze. E deajuns să se atingă de o frunză cu vâriul unui deget 
şi ventuza funcționează, se prinde lesne. Ca dovadă că ventuza func- 
ționează prin ajutorul aerului, este că dacă se pune buratecul sub clo- 
potul unei maşini pneumatice, iar presiunea atmosferică slăbește, bu- 
ratecul în zadar încearcă să se ridice pe peretele de sticlă al clopu- 
tului, cum ar face uşor dacă ar fi în aer liber. 

Glasul buratecului, mai ascuţit, mai limpede și mai plăcut decât 
al broașştei, se aude de cum se împrimăvărează. Cum încep să iasă 
c'opoţeii, iese şi el din amorţirea de iarnă, bărbatul mai întâi, femeia 
mai târziu. Şi cum iese, dă semne prin glas, cântecul lui care se în- 
tăreşte printr'o singură beşică ; când e umflată, mai mare decât capul, 
e ca o guşă. O arată mai ales în perioada dragostei. 

Femeia depune ouăle oriunde găseşte, prin pădure, un ochiu de 
apă. Ouăle se lasă la fund, iar repede, repede, cel mult în două săp- 
tămâni ies mormolocii; până la sfârșitul verii le-au căzut şi coada. 
Părinţii îi lasă în voia soartei, urcându-se pe frunzele desfăşurate ale 
tulărișului din pădure. Și puii de îndată ce au pierdut coada şi le-au 
ieşit picioarele, se urcă şi ei pe frunzele buruienilor, foind ca şoriceii, 
abia-abia mai mari decât o unghie. 

Cum dă de frig îşi caută un oploş, în mâlul unui ochiu de apă. Nu-i 
pasă nici de îngheţ. Viaţa se stinge cu atâta greu din trupul lui încât 
chiar dacă pare îngheţat, când căldura vine pe încetul, şi nu deodată, 
se trezeşte. De altiel aceasta e soarta multor animale « cu sânge rece », 
Un mijloc de a se trimite la depărtări peşte proaspăt este şi acela de 
a-l îngheţa pe încetul. Unde ajunge, dacă e desgheţat tot pe încetul, 
e proaspăt ca şi când l-ai scoate acolo din baltă. 


Nici cocostârcul, afară doar de mare nevoie, nu vrea să mănânce o 
broască-râioasă. Dar nicin'o poate suferi. Când o întâlneşte 

o străpunge cu sulița şi o lasi umiflată, să se usuce la soare, potri- 
vit blestemului Maicii Domnului. E de sigur singura vinovată de 
ponosul ce cade asupra celorlalte broaşte, care nu au nimic în ele vă- 
tămător. Nu e vorbă că nici broasca-râioasă, pentru om, nu e într'atâta 
de rea cum o crede poporul. Dacă te-ai lua după credința greșită din 
popor, ea răspândeşte râia printre oameni; cum o atingi, cum se iveşte 
şi râia printre degete. 

In realitate se ştie că această boală se datoreşte unui animal mic 
de tot, nici cât un fir de mac, din neamul păianjenului. EI e acela care 
se prinde de pielea unui om sănătos, când dă mâna cu unul râios. 

La îel e cu toate cele care se pun în seama broaştei râioase, nu 
numai la noi, dar la toate popoarele, nu numai acum, ci de când e 
lumea. 

Ba că e otrăvitoare, ba că unde atinge udul ei, pielea putrezește, 
ori că pe unde trece, buruienile sunt otrăvite, și câte și mai câte de 
asemenea scornituri. Sunt pline cărțile 
din veacurile vechi, de astfel de credinți, 
trecute, necontrolate, din generaţie în ge- 
neraţie. Mai era o credinţă, că broasca râ- 
joasă poate trăi în pietre. Se găsește, e 
dreptul, de multe ori în ziduri; dacă a 
avut ce mânca, dacă deci era loc pentru 

Fig. 151. — Broasca râioasă. +. ÎNSecte, ca, să șe vâre până la dânsele, se 
mulțumește cu puţin şi-şi duce viața în 
închisoare; de nu, cum s'a experimentat, 

nu face excepție şi moare de foame. 

TYoată groaza şi credinţele au venit, dela înfăţişarea ei, fiind greoaie, 
mai mult mergând decât sărind, dar mai ales dela pielea ei buboasă, 
din care se scurge, când animalul e supărat, un suc, bălos, iritant. 

La noi trăiesc două soiuri de broaște râioase. Una mai mare, ca- 
fenie ca pământul la culoare (Bufo vulgaris), mai rară; alta mai mică, 
mai des aflată, mai verzuie la piele cu pete măslinii neregulate 
(PBufo variabilis ). Aceasta din urmă se întâlnește pretutindeni, dela 
înălțimi de 1000 m. cum e Schitul Durău până în câmpii. O vezi sărind 
cu greu pe drumuri, pe străzile oraşelor, prin ogrăzi, intrând şi în casă 
când e pragul jos. După broasca de haltă e cea mai răspândită la noi. 

Sunt animale de noapte. Viaţa lor începe odată cu amurgul. 

Numai când e vremea călduță şi ploioasă, iese şi ziua. Departe de 
a fi vătămătoare dimpotrivă sunt așa de folositoare, stârpind insec- 
tele, încât în Paris se vând pentru grădinării. 

Sunt tipul animalelor tihnite, mulțumite să aibă ce mânca. Când 
au, înghit cu o lăcomie ne mai pomenită; când nu, se mulțumesc cu 
ce le pică. Poate să rabde de foame, vreme îndelungată. Nu sunt vioaie, 
ci dimpotrivă abia se mişcă. Le place mai mult să stea locului și să-şi 
rotească ochii holbați. Când vede insecta, o lasă să se apropie şi o 

înghite într'o clipă. Când prinde câte o râmă şi nu o poate înghiţi 
dintr'odată, o îndeasă cu labele de dinainte. 

Broasca râioasă cafenie, mai mare, mai greoaie la mişcări, se mişcă 
mai încet; cealaltă mai sveltă, mai subţire, sare ca o broască şi de 
multe ori cade în zemnice, unde trăiește din mila întâmplării. 

Cea mare pune ouăle mai de timpuriu; cea mai mică târziu, prin 
luna Mai. Se strâng grămadă în jurul ochiurilor de apă şi nu li se aude 
glasul. După ce şi-au făcut copilăria în apă, puii ies pe uscat, de multe 
ori în aşa de mare număr încât se crede că a plouat cu broaşte. Cum 
vine iarna, cad în amorțire, fie afundate în mâl, fie scurmându-şi o 
groapă în pământ. Fiind rezistente, pot să ierneze şi stând unele peste 
altele. In pivnițe unde e mai cald, de multe ori nici nu cad în letargia 
celor care au rămas afară. 

De îndată ce clopoţeii sună deşteptarea naturii, şi ele sunt la locul 
lor, în lumea vietăţilor trezite din somnul cel de iarnă. 


Broasca-de-câmp (Pelobaies fuscus) e o specie rătăcită 
pe la noi, deşi nu ajunge bunăoară până 'n Bucovina. Neamurile ei 
mai apropiate se proslăvesc la umezeala și căldura țărilor dintre tropice 
şi ecuator, unde nu cunosc ce e piş- 
cătura gerului şi unde se îmbracă 
în haine frumos colorate, ca mai 
toate vietăţile de pe acolo. 

Rătăcită aşa cum e, nici nu vrea 
să se arate decât cum înnoptează; 
rar pe o vreme ploioasă şi caldă, se 
avântură şi ziua. Altfel stă ascunsă 
pe sub rădăcinile de copaci, fiind 
meşteră în săpatul groapei, în care 
se pituleşte. Cu degetul mijlociu, 
lung şi având la vârf un mont mai 
vârtos, repede scurmă ţărna şi se 
vâră  de-a'ndărătelea. In câteva 
minute a dispărut din fața obser- Fig. 152. — Broasca-de-câmp. 
vatorului, parcă a intrat în pământ. 

Dacă dă cumva de o piatră şi nu mai poate scurma, îşi strânge iute 
lăbuţele de dinainte, lângă gât şi se preface, ca vulpea din poveste, 
moartă. 

La trup aduce cu broasca râioasă, are ceva însă şi din înfăţişarea 
broaştei de baltă. E ceva mai sveltă decât cea dintâi, e ceva mai mică 
decât cea de pe urmă. La cap se deosebește şi de una şi de alta; are 
capul mai ţuguiat, iar oasele sprincenelor mai ieşite, formează ca o 
streşină ochilor. Şi după ochi o poţi lesne deosebi. Pupila, lumina 
ochilor, e ca la mâţă, verticală, pe când la broasca de iaz este ca 
o elipsă orizontală, la buhaiul-de-baită ca un as de cupă, la broasca 

râioasă ca un romb lungit tot vertical. Sunt semne după care, printre 
altele, se pot deosebi cele patru genuri de broaște din ţara noa- 
stră, în afară de buratec, recunoscut şi de un copil. 

La îmbrăcăminte e poate cea mai frumoasă dintre broaștele dela 
noi. Pielea este netedă, moale, cu foarte puține beșici ca nişte negi, 
nai mulţi şi mai mărunți pe partea dindărăt. Cenuşie sau castanie, 
deschis pe spate, are nişte pete mai cafenii, încondeiate cu dungi al- 
burii, așa încât spatele a fost asemănat cu o hartă colorată, cu 
insule și fluvii. Sunt exemplare la noi, cum s'a găsit prin Bărăgan, 
cu spatele roşcat, cărămiziu, aşa încât aduc mai bine aminte de nea- 
murile lor depărtate din ţările calde. 

Nu trag la apă decât în vremea împerecherii; altfel găsesc destule 
insecte, hrana lor obișnuită, pe uscat, ținându-se mai mult la șesuri. 
Sunt dintre cele care își pun ouăle în baltă mai devreme, înşirate 
ca un șşirag de mărgele pe o lungime de un metru, aninate de papură, 
ierburi. Larva care iese, creşte repede, întrecând în lungime larvele 
tuturor celorlalte broaște. Pe când bătrânii abia au jumătate de deci- 
metru de lungime, o asemenea larvă, cu coada lungă, poate să fie şi 
de 17 cm. 

Cum a căpătat picioare, larva iese din baltă şi aşa de mare le era 
coada încât le mai rămâne un capăt şi când sar pe uscat, ca broscuţe. 


Buhaiul-derbaltă.. In. serile liniştite de vară, chiar când prin 
apropiere nu este niciun iaz ori pârâu, ci numai smârcurile adunate 
pe fundul văiugelor dela izvoare, deseori se aude o îngânare de tonuri 
simple nu displăcute, care nu sunt așa de stridente, nici aşa de variate 
ca ale broaștei ohișnuite. Acelaşi glas monosilabic, cu întonări deo- 
sebite: hu, hu, pare că ar fi nişte lovituri simple, surde, de tobă. E 


Fig. 153. — Variația petelor galbene pe pântece (1,3) şi pe spate 
la Buhaiul-de-baltă dela noi (R. Călinescu). 


glasul buhaiului-de-baltă, nume dat de popor şi unui stârc, al cărui 
glas în adevăr, la sfârşit pare că e un muget scurt. 

E o broască destul de des întâlnită la noi; seamănă cu broasca 
râioasă, pentrucă e buboasă pe spate, de care se deosebeşte lesne, 
când o răstorni pe spate. Pe pântece pare că e sălămâzdră de pă- 
dure. 

Sunt două soiuri la noi. Unul (Bombinator igneus) cu pântecele 
ca para focului, altul (B. pachypus) cu pântecele ca uns cu gălbănuș 
de ou. Cea dintâi se ţine mai mult la şes, cea de a doua spre dealuri 
şi până 'n munţi. Și la una şi la alta culoarea vie a pântecelui nu e 
una peste tot, ci e pătată fel şi chipuri cu pete închise, cenuşii-negrii 
ori castanii. 

Incolo obiceiurile lor sunt la fel cu ale celorlalte broaşte. Le place 
să stea toată vremea în apă. Nu sunt pretenţioase. Nu le trebue iazuri 
întinse, adânci, unde să-şi poată arăta măestria în înnot. Se mulțu- 
mesc şi cu un ochiu de apă, rămas după o ploaie mai mare. Nu le place 
de asemenea nici apele curgătoare. Când sunt nevoite să călătorească 
pe uscat, dar numai prin locurile umede și ferite de bătaia soarelui, 
sunt comice de tot la mers. Sar aşa de repezit, încât fac tumbe şi cad 
pe spate. Repede se sbat, dau din labe — cele de dinainte cu 4 de- 
gete nelipite, pare că sunt nişte mâni grăsune de copil—şi se în- 
torc spre a-şi continua drumul. Tot așa de repezite sunt şi la apucat 
hrana. Când se nimeresc ca două să prindă deodată o râmă, e o plă- 
cere să le vezi, sbătându-se, sărind, până ce ajung să sucească trupul 
lungit al bietului vierme rupându-l în două. Mulţumite, înghite fiecare 
partea ce i-a rămas în gură, ştergându-și botul cu lăbuţele de 
dinainte. 

Prin mişcările iuți, par mai nervoase decât celelalte broaște. Când 
le netezeşti de-a-lungul, spinării, cad într'un soiu de letargie, înco- 
voindu-și spinarea ca o covată. Când văd că e un pericol mai rău, se 
răstoarnă pe burtă, arătându-și culorile vii de sălămâzdră, ca și când 
ar zice: păzeşte-te, nu sunt deloc plăcută la gust. Și în adevăr, așa e. 
Sunt cruţate ca şi broaştele râioase, pentrucă iritate, dau din ele, mai 
ales pe coapse, un suc unsuros, ca de săpun, care e destul deiritant. 
Dacă se ţin într'o cutie mai multe broaşte de acest soiu și miroși aerul 
din cutie, te apucă strănutul, pare că ai mirosi amoniac. E arma lor 
de apărare, ca şi coloarea spatelui, una cu pământul. Cum vine iarna, 
în felul celorlalte broaște, se ascund în mâl și așteaptă vremea 
bună. 


Sălămăzdra (Salamandra maculosa ). Câte credinţi, câte legende 
nu sunt legate de acest animal, la care, e dreptul, te uiţi cu scârbă. 
In timpurile cele mai vechi, când Ştiinţele naturale erau mai mult o 
împletire de observaţiuni drepte cu credinţi necontrolate, chiar spirite ca 
Aristotel şi Pliniu care înseamnă puncte luminoase în progresul omenirii, 
nu se puteau scutura de anumite păreri, rămase azi numai în mintea 
poporului. 

Ba că sălămăzdra stinge focul cel mai încins; ba că este unul din 
animalele cele mai veninoase, serie Pliniu. Chiar dacă în cuptorul de 
copt pâne, ard lemne peste care odată sa târit o sălămâzdră, pânea 
este otrăvită, ca şi poamele dintr'un copac la rădăcină căruia s'a odihnit 

o sălămâzdră. Asemenea exagerări, bazate pe oarecare adevăr, s'au 
păstrat din popor în popor ori unde această jivină se arată. 

Și poporul nostru crede că sălămâzăra e otrăvitoare. 

E un animal care n'are în el nimic, dar absolut nimic, care să te 
atragă. Și șarpele te face să te opreşti în loc. Admiri la el măcar ușu- 
rința cu care se furişează; în ochii lui vezi o expresiune, care, chiar de 
te înghiaţă, spune ceva. La sălămâzdră nimic. 

Rar o zărești ziua. Numai după o vreme ploioasă, într'o zi călduță 
iese din ascunzișul ei de peste noapte, după râme. In pădurile de brazi, 
veșnic mohorîte şi umede, în care unde şi unde se furișează o rază de 
soare, o poţi zări şi ziua mai des. De abia se târăşte; e bun tovarăș de 
drum al melcului. 

La trup e ca o şopârlă; doar capul emai turtit, mai lat. Picioarele 
scurte date în lături, îiridică puţin trupul dela pământ. Iţi atrage pri- 
virea fără să vrei prin culoarea ei. E neagră cu pete neregulate, mari, 
peste tot trupul, de o culoare ce variază dela aceea a gălbănușului de 
ou și până la portocaliu. De prin judeţul Gorj se cunosc exemplare, 
rare, cu petele albe. Chiar noaptea o poţi lesne vedea, din cauza aceasta. 

S'ar părea ceva de neînțeles. Pe când mai toate animalele, mai 
cu seamă cele de noapte, nu ştiu cum s'ar îmbrăca în haina întu- 
nerecului, ca să nu fie zărite de dușmani, sălămâzdra arată unde este, 
prin acele pete hătătoare la ochi. Și totuşi de nimeni nu este atinsă, 
măcar că are pielea moale, şi ar fi uşor înghițită. Un guzgan neştiutor, 
flămând, care ar apuca-o de mijloc, ori o bufniță care ar prinde- o în 
clonţ, repede o stupeşte şi cu semne, nu numai de desgust, dar de du- 
rere, fuge cât poate de ea. 

Aici vine faptul adevărat, care a dat naştere la atâtea credinţe. 
Sălămâzdra, pentru duşmanii ei, este otrăvitoare. In pielea-i mereu 
umedă, are niște ghinduri. Când o iei încetișor în mână, simțindu-se 
bine în căldura palmei, nu dă dintr'însa nimic. Indată ce o apuci mai 
strâns, împroaşcă din ghinduri un suc urzicător, care e otrăvitor pentru 
animalele mici, dar care aduce numai usturime şi arsură la limbă şi 
buze, animalelor mai mari. Când dai unui câne o sălămâzădră tăiată 
bucățele, amestecată cu mâncare, îl apucă vărsături rele. Drept 
armă de apărare deci contra duşmanilor, sălămâzdra are în piele o 
otravă. De aceea îi dă mâna să se târâie agale, arătându-se tuturora 
în haina-i împodobită cu culori aşa de oacheşe. 

Dar tot prin acest suc ce-l dă din trup, când e atacată, se explică 
şi legenda stingerii focului. Pusă pe un cărbune aprins, simte focul, 
un duşman pentru ea ca şi pentru oricine. Sucul ce l-a împroşcat din 
belșug, acoperă cărbunele cu o pătură cleioasă, care opreşte oxigenul 
şi deci îl stinge, în locul cât ţine trupul. Dar bietul animal nu scapă 
fără arsuri, care poate să-i aducă moartea. De aici și până la exagerarea 
că poate stinge o casă în flăcări, este un pas cât lumea de mare. Şi când 
te gândeşti, cât de greu se stârpesc asemenea credinți, odată vârite 

în capul oamenilor, îţi dai seama de ce nu poţi scoate din mintea sătea- 
nului nostru să nu lucreze în ziua de Foca. 

Ba chiar se găseau, dragă Doamne şi învăţaţi de prin evul mediu, 
care spuneau că acei cari socot aceste lucruri drept scornituri — se 
vede că erau și bănuitori — înseamnă că sunt proști și nătângi, 

'Vârându-se sălămâzdra peste frunzișul din pădure, își găsește din 
belşug hrana: râme, larve, insecte, câte un culbec. De altfel știe să 


Fig. 154. — Sălămăzăra. 


rabde şi de foame. E un animal a cărui vieață nu se sfârșește cu una 
cu două. 

Dacă ea trăieşte pe uscat, de și nu poate să-și ducă zilele decât la 
umezeală, puii ei sunt amestecați, în apă, cu mormolocii de broască. 
Când îi vin « durerile naşterii » sălămâzdra se trage spre un ochiu de 
apă limpede, se întoarce cu coada în spre apă și în svârcoliri care arată 
oarecari dureri, dă drumul în apă la 40—50 de pui-ouă, pe toţi deodată 
sau în răstimpuri, mai odihnindu-se câte puțin. Ouăle au coaja aşa de 
subţire, încât poţi vedea înlăuntru, puiul stând ghem. Abia a dat de 
apă şi sparge coaja. Prin urmare sălămâzdra nu e tocmai ovipară, 
adică nu dă ouă, care să fie clocite, şi din care, după o bucată de vreme 
să iasă pui. Ea nu e nici viviperă, adică să dea naștere la pui. E cam 
la mijloc; ouăle se clocesc în trupul animalului, acolo puiul se desvoltă 
şi când e complet desvoltat, este născut, învelit încă în coaje. Puii nu 
seamănă cu părinții, ci au mai mult forma de peşte sau de mormoloci 
mai bătrâni. Au coada turtită lateral, ca să poată înnota, iar pe creasta 
cozii, până la mijlocul spinării e o peliță aşa de subţire — cum ar fi 
înnotătoarea dela peşte — încât poţi vedea la microscop cum circulă 
sângele şi se mișcă globulele în vase. 

Pe când bătrânii respiră prin piele sau prin plămâni, puii au lângă gât 
branhii. Puşi în apă prin mijlocul verii, către toamnă căpătând 
înfățișarea bătrânilor, puii se ridică pe țărm şi duc viaţa acestora. 

Când s'apropie iarna, acest animal singuratec de felul lui, caută 
tovărăşia altora. Se îngrămădesc cu sutele, undeva la adăpost în vre-o 
hrubă, sub rădăcina unui copac ori printre pietre. Nu dorm în timpul 
iernei ; în orice caz nu au un somn adânc ca al hârciogului; în cea mai 
caldă zi de iarnă se pot desmorţi şi nu rar se citează cazuri, când, în- 
şelată de vreme, iese câte una din cuibul ei, rătăcindu-se chiar pe o- 
măt. Apucată de îngheţul de peste noapte, doarme însă somnul de 
veci! 

Nu e de niciun folos omului, dar nici stricătoare nu se poate spune 
că e. Işi duce și ea traiul printre toate celelalte, ca o mărturie a vremu- 
rilor prea depărtate, când strămoşii ei, cari se umbreau sub ferigele cât 
palmierii, din timpul când se forma huila, erau cât viţeii de mari, 
dominând lumea animală. 

Dar dacă sălămâzdra nu aduce niciun folos praciic, în schimb ea 
a servit pentru o prea frumoasă și demonstrativă experiență. 

Se ştie că a fost pe vremea lui Darwin mare discuţie între oamenii 
de ştiinţă. Cei care țineau cu trecutul nu vroiau să creadă, în ruptul 
capului, de schimbarea speciilor unele în altele, ci ţineau morțiş că 
speciile sunt neschimbătoare, aşa cum le-a lăsat Dumnezeu. 

Incetul cu încetul învăţătura lui Darwin a învins. Dar a învins mai 
ales învățătura lui Lamarck, savantul francez care explica variaţia 
speciilor prin influența mediului. Una din experienţele convingătoare 
Sa făcut cu două sălămâzdre. Pe lângă sălămâzdra pătată cu galben, 
prin pădurile înălțimilor muntoase trăieşte o sălămâzdră la fel, numai 
că peste tot e neagră ca un drac. Și fiindcă pe munţi apa de ploaie se 
scurge repede și nu se fac băltoace decât unde și unde, această sălă- 
mâzdră neagră nu are unde să-şi puie puii ca să trăească în apă, ci îi 
ţine în pântece până ce se desvoltă complet. Nefiind loc prea mult în 
trup, numai două ouă dau pui; celelalte servesc să-i hrănească pe aceştia, 
care, când ies, sunt asemenea părinţilor. Aceasta este deosebirea între 
specii. 

Dar iată că experiența dovedeşte că această deosebire nu mai 
rămâne, dacă se schimbă condiţiunile de trai. Dacă sălămâzdra neagră e 
pusă lângă apă, după câteva generaţii puii ei trec mai întâi prin forma de 
larvă, trăind o bucată de vreme în apă, înainte de a se face mari, ase- 
menea cu părinţii. Dimpotrivă sălămâzdra pătată dacă se ţine într'un 
loc fără apă, iarăşi după câteva generaţii, naşte puţini pui, care n'au 
nevoie de apă. Mai mult chiar, coloarea pielii se schimbă, puii de sălă- 
mâăzdră neagră capătă la urmă pete gălbii, pe când puii de sălămâzdră 
pătată devin tot mai negrii. Prin urmare s'a ajuns să se transiorme o 
specie în altă specie, numai schimbând condiţiunile mediului. De altiel 
asemenea experienţe s'au făcut şi cu alte animale, cum sunt fluturii şi 

s'a ajuns la acelaşi rezultat, ceeace înseamnă că teoria lui Darwin este 
adevărată, iar explicarea dată de Lamarck tot aşa de adăvărată este. 


Sălămâzdrele-de-apă. Sălămâzdra pătată, greoaie la mers, 
uricioasă la înfăţişare, te opreşte să pui mâna, instinctiv, pe dânsa. 
Ea se târâie numai pe frunzişul pădurilor, la umbră. Soarele, lumina, 
nu-i sunt dragi. In schimb sunt alte sălămâzăre, făpturi drăgălașe, 
vioaie, frumos colorate. Pentru cei cari vor să aibă în casa lor un mic 
aquariu, sunt podoaba lumii de ființe din el. Nu stau o clipă în 
liniște. “Trupul lor e ca al larvelor de sălămâzdră pătată, semănând, 
în trăsături generale, cu mormolocii de broască după ce le cresc cele 
patru picioare. Mai bine zis au trup de şopârlă, fără solzi, cu coada 
de mormoloc. Coada le e vâsla, ba chiar organul prin care își arată 
bucuria ori supărarea. 

Le vezi în fântânile părăsite, cu apa mai la faţă; le vezi în valurile 
de apă limpezi, înotând printre ierburile verzi, venind din vreme în 
vreme la fața apei, ca să mai «înghită » câteo gură de aer. Culorile 
lor sunt mai vesele, deosebindu-se dela specie la specie. 

La noi se întâlnesc mai des trei specii, de altfel comune în toată 
Europa. Mai trăieşte însă una (Triton montandonii ), care a fost găsită 
pentru prima oară în pădurile dela Broșteni, iar mai pe urmă în tot 
cuprinsul Carpaţilor, pân 'n Tatra şi Bucegi. 

Cea mai mare este sălămâzdra-crestată (.Molge cris- 
tula ), care poate ajunge şi cât o şopârlă de lungă. Se recunoaşte lesne 
pentrucă dealungul spinării, dela ceafă și până la vârful cozii, are o 
creastă dințată ca mar- 
sinea unei frunze de ur- 
zică. 

Imbrăcămintea ei va- 
viază după vreme. Are 
o haină de nuntă, bo- 
sată, frumos colorată şi 
o alta mai simplă când 
iese din apă. Haina de Fig. 155. — Sălămâzdra crestată (d. R. Călinescu). 
nuntă, în primăvară, 
este de catifea castanie 
inchisă, cu pete mari 
negre şi cu stropituri ca de mărgăritare albe. Pe piept şi pântece are 
un patrafir portocaliu închis — cum e coaja portocalelor cu miez roș = 
cu pete negre. Patrafirul este încheiat în lung, cu mantaua catifelată, 
printr'un firet de argint albăstriu. Când iese din apă, deşi în acvariu 
poate să stea toată vremea în apă, pierde creasta care-i devine de prisos, 
pierde firetul de argint, iar patrafirul e mai şters. | 

Altă specie, sălămâzdra-cu-dungi (Molge vulgaris) este 
mult mai mică, mai sveltă, având vârful cozii ascuţit ca şi botul de altfel. 

Pe spate este măslinie cu pete negre, cu dungi, în lungul trupului. 
Pe spate creasta e mai îngustă, iar pe pântece portocaliul este mai 
închis, aproape purpuriu, cu pete mici rotunde. 

Cea mai frumoasă de sigure sălămâzdra-de-munte (Molge 
alpesiris ), ca mărime între celelalte două. Pe spate, bărbatul pare că 
e de marmoră. Pe un fond albăstriu-cenuşiu se află o grămadă de pete, 
ca niște stropi, formând hieroglife. Pe pântece e una peste tot, 
portocaliu închis, fără nici un strop. La îmbinarea spatelui cu pânte- 
cele, o dungă albăstrie curată şi alta mai lată gălbie cu stropi, deși, 
negri, îi măresc frumuseţea hainei. E o sălămâzdră căreia îi plac apele 
limpezi de munte. 

Toate petrec jumătate din viaţă, primăvara, în apă, unde înnoată 
dând din coada lăţită, iar când se lasă dela suprafaţă spre adânc, întinde 
picioarele în lături, ca un soiu de parasol al aviatorilor. Femeia 
depune ouăle în nişte cornete făcute din irunzele plantelor de apă. 
Apucând frunza cu picioarele dindărăt, o suceşte, depune un ou cu un 
înveliş cleios; se duce la altă frunză şi aşa mai departe. Sălămâzdra 
crestată poate pune în acest chip până peste 700 ouă. In vremea aceasta, 
ca toate ființele, este mai vioaie şi mereu umblă după mâncare: viermi, 
larve de insecte, mormoioci sau chiar rude mai deaproape, care sunt 
mai slabe. 

Și ele nu e vorbă cad pradă altor animale, cum e în lumea întreagă. 
Innotul iute lee arma de apărare. Rămân câteodată cu vârful cozii 
sfârcuit, ori chiar oloage de câte o labă. Pagubă mare nu e, mai ales 
că la ele, ca şi la șopârle ori râme, părţile rupte, când nu e rupt vreun 
organ mai de seamă, pot creşte la loc. Ba chiar şi un ochiu scos, dacă 
a rămas neatins capătul nervului şi bucata de peliţă din fundul ochiului, 
poate să se facă la loc. 

Aceasta este una din numeroasele arme de apărare, ma: cu seamă 
pentru larve, expuse prea mult lăcomiei peştilor ori altor animale de 
baltă. 

O altă armă de apărare este schimbarea nuanţei culorilor de pe 
trup. E dovedit la multe animale că prin iritarea sistemului nervos se 
produce şi o variaţiune în coloarea pielei. La urmă chiar omul nu se 
înroşeşte la față de bucurie, iar la vestea unti dureri se face galben 
ca ceara? In vremea împerecherii, când şi la sălămâzdră emoţiile sunt 
mai vii, mai ales schimbătoare, când sistemul nervos este mai impresio- 
nabil, colorile pot să varieze. Lumina mai mare, căldura, hrana mai 
bună, aduc o întărire a culorilor; frigul dimpotrivă le mai slăbeşte. 
S'au făcut fel de fel de experienţe, reușite chiar în aquariul mic, care 
dovedesc această legătură între condiţiunile fizice ale mediului, ale 
sistemului nervos şi pigmentul din piele. 

După ce şi-au făcut datoria de părinţi, lasă ouăle şi puii în voia 
soartei şi ies pe uscat, schimbându-și hainele şi căutându-și un loc 
potrivit de trecut bătrâneţele. Sunt rezistente la frig, ştiu să se 

mulțumească cu puţin, numai să ajungă din nou primăvara, să intre 
în apă, să depuie ouăle, din care să iasă pui. Și așa într'una roata 
vieţii se învârtește, până când într'o bună zi, biata fiinţă fiind ciupită 
de cocostâre, firul s'a rupt. 


Clasa PEȘTILOR. 


Sunt vertebratele cele mai simple. La unii dintre ele nici scheletul 
nu este în întregime osificat. 

Animale acvatice, au apărut cele dintâi dintre vertebrate, în mă- 
rile primitive. Sunt acoperite cu solzi şi respiră toate prin branhii; 
se înmulțesc prin ouă (icre), iar fecundarea este externă. 

Dintre toate vertebratele dela noi, peştii sunt cei mai complet 
studiaţi, în legătură cu folosul tras dela ei. Studiul lui Dr. Gr. Antipa 
este temeinic. Au urmat descrierile prof. JI. Borcea, în special 
pentru peștii marini, apoi lucrările lui C. S. Antonescu, Th. Buşniţa, 
G. Grimalschi, C. Motaş, ș. a. 


Peştii din pâraele de munte, 


Apa de munte este iute, curată; tulburată o clipă, repede se limpe- 
zește, de poţi număra petricelele de pe fund. Loc pentru peşti mulți, 
nu prea este. Cei ce se încumetă să trăiască în pârâiaşul sglobiu, trebue să-i 
înfrunte vioiciunea: să fie buni înnotători, să se joace cu valurile; să 
fie ageri ca şi apa şi să nu aleagă mâncarea, căci nu e de unde, iar ce 
este, e greu de prins. 

In asemenea ape păstrăvul (Trutta fario) e stăpânul. Lrupul 
e săgeată vie; lung, îndesat, are aripioarele de dinainte destul de lungi, 
iar cea dela coadă e scobită puţin la mijloc. Ochii mari sunt cercetători. 
Gura, largă, cu dinţi ascuţiti, arată că nu-i poate scăpa nimic. 

Cum e apa, așa e şi culoarea solzilor lui mărunți, deşi, lucii. Apa de 
munte oglindeşte cerul, dar şi cetinile de brad; ea e neagră la coturi 
ca un ochiu adânc, e argintie când alunecă peste prundișurile de bicazi. 
Așa e culoarea păstrăvului: albastră-verzuie pe spinare, cu fluturaşi 
aurii pe de lături, cu praf de argint pe burtă. Stropi ruginii, unii mai 
maşcaţi ca nişte pete, se înşiră dealungul spatelui. 

De-l poţi vedea ziua, prin limpezimea apei, cum e în lacul Barna- 
rului, încadrat de brazi, nu te poţi sătura să-i admiri vioiciunea şi uşu- 
rința cu care înnoată. Acum se repede ca săgeata, când vede prada, 
acum stă locului ca vânturelul înălțat în văzduh, îmbăindu-se în razele 
soarelui. Când are de trecut, în susul apei, vreun prag, se îndoaie 
ca o coardă. Nu e ființă ci pare o strujitură de oţel asvârlită de un 
resort. 

Mai ales când se apropie vremea nunţii e mai îndrăzneț, mai vioi, 
mai de oţel. Se îmbracă în haine de sărbătoare, bogate în culori; în 
jocul valurilor, în sclipirea soarelui, e ca împodobit cu pietre scumpe. 
Dragostea şi-o arată şi el prin figuri de înnotat; e hora lui. Viaţa ce gâl- 
gâie într'însul, ca şi în gotcanul de pe creasta de munte, n'o poate 
stăpâni. Când îşi vede potrivnicul se ia la harță și mai totdeauna, în 
vremea de toamnă, când 
îşi leapădă icrele, se prind 
mulți păstrăvi sgâriați, sân- 
gerați de colții altora mai 
tari. 

Perechi-perechi apucă 
drumul nunţii. Cascadele, 
bolovanii, repezişurile nu 
sunt piedici; mușchii vân- 
joşi le înving, iar grija de 
a-şi ascunde icrele, mașcate 
cât un bob de mazăre, de 
privirea hulpană a sglăvo- 
cilor, le mână hăt departe 
în susul pârâului. Se găsesc 
până și în lacul Bâlei de sub vârful Negoiului. Ajungând la locul socotit 
ca potrivit, se pun pe treabă. Cu coada drept lopată, cu înnotătoarea 
drept mătură, dau nisipul într'o parte și fac o gropiță netedă. Fe- 
meia leapădă cel mult 1000 de icre; le acoperă cu nisip ori prundiș 
mai mărunt. 

Se zice că aleg nopţile cu lună când murmurul apei e mai tainic, 
îngânându-se cu șoapta cetinelor pururea înverzite. Se mai spune că 
nu lasă sămânţa în voia soartei, ci stau de strajă și o păzesc cu îndărţire. 
Dar zglăvocul îi pândeşte. şi înseamnă în mintea lui, locul unde pă- 
străvii şi-au ascuns comoara neamului lor şi așteaptă momentul prielnic 
să o desgroape şi să-și umple stomacul cu boabele gustoase. 

După vreo două luni, ies puii, purtându-și o bucată de vreme sul 
ei, sacul cu hrană din ou. Pe cât de svelţi sunt părinții pe atât de pân- 
tecoşi sunt copiii; încetul cu încetul însă, revin la forma strămoșească. 

Ascunşi ziua pe după pietre, încumetându-se să vâneze numai la 
bolboacele mai adânci, cum dă amurgul se pun la pândă. Sunt atât de 
hrăpăreţi încât dau lesne la undiță, chiar cu o nadă artificială; trebue 
să fie însă așa de meșteșugită, încât să semene cu o muscă. 

Lăcomia păstrăvilor, le aduce peirea, căci dușmanul tutu- 
rora, omul, nu-i cruță. Are şi dece. Nu e mâncare mai gustoasă decât 
păstrăvi proaspeţi, fripți în spuză, pe malul pârâului unde au îiost 
prinși. Dar şi afumaţi, păstraţi în cetini nu sunt de lepădat. Țăranii 
din părțile muntoase, își fac un venit bun din păstrăvii afumaţi, în chip 
primitiv, fie în podul caselor, fie în nişte poloboace acoperite, 


Fig. 156. — Păstrăv. 

dedesubtul cărora pun rumegătură de ferestrău, care arde pe în- 
fundate. 

Tot din cauza cârnei gustoase, păstrăvii au dat în mintea oamenilor 
că se poate face cultură de peşti, cum se cresc şi vitele. 

Cultura păstrăvilor aiurea a luat o mare desvoltare, mai ales 
că pâraele începură a nu mai avea păstrăvi în ele. In Elveţia sunt 
vreo 150 de staţiuni, care dau pe fiecare an 50 de milioane de pești. 
Și la noi s'au făcut încercări la Tarcău și Barnar. Pe când în natură 
nu se fecundează decât 10% din ouă, prin îngrijirea omului să capătă 
pui și+din 90% din icrele lepădate de peşti. Tot cu bună îngrijire se 
cresc şi puii, de pot ajunge buni de mâncat sau se asvârl în pâraele 
de munte, populându-le. 

Tovarășul păstrăvului este zglăvocul (Coltus gobio), un peşte 
cu o înfățișare diferită de a celorlalți. Cu capul turtit, ca la broască, 
cu ochii mari, holbaţi, acoperiţi de creștetul capului, cu trupul cam 
cilinaric deodată, 
repede subțiatspre 
coadă, cu înnotă- 
toarele perechi 
strânse grămadă, 
cele de dinainte 
ca două aripi late, 
mai ales când e 
mâniat şi se sbor- În 
şeşte, îndepărtân- Fig. 157. — Zglăvocul (9—14 ctm) (4.). 
du-şi «urechile» de 
cap, întinzându-şi 
aripile în lături şi resfirându-și înnotătoarele de pe spate, îţi face impresia 
unei dihănii mai mari şi mai grozave de cum este. 

Infăţişarea e potrivită firei lui de hrăpăreţ, gâlcevitor. E iute în 
mişcări. Chiar dacă stă pe fundul apei, cu greu îl poţi distinge. Pielea 
lui fără solzi, e ca de marmoră; seamănă cu prundişurile de pe 
fund. E schimbăcios la culoare, după locul unde trăieşte şi după « starea 
sufletească ». 

Are nevoie să nu fie văzut; altfel nu i-ar merge cu vânatul. Larve 
de insecte, insecte, vermişori şi chiar peştişori mai mici, cu greu scapă 
din gura lui mare. Nu poate înnota la mari adâncimi, căci nici n'ar 
avea unde; de aceea n'are nici beşică înnotătoare. In schimb se furi- 
şează pe fundul apelor cu iuţeala săgeţii. Ziua se ascunde pe sub pietre; 
dacă ridici o lespegioară repede, îi poţi înfige ostia după ceafă. Așa 
se prinde mai lesne şi e o plăcere să-l pescueşti, având nevoie nu atât 
de răbdarea ce-ţi trebue la undiţă, cât de vioiciunea vederii şi agerimea 
brațului. Prin o mişcare greşită, nu numai că-l pierzi, dar se poate 
foarte bine, alunecându-ţi piciorul pe lespedea udă, să faci o baie, 
îmbrăcat, în apa rece a pârâului de munte. Mai mult se prinde cu sacul, 

târât pe fundul apei; unul stârneşte peştele, răscolind pietrele; peştele 
fuge în susul apei şi intră în sac. 

Măcar că e tovarășul păstrăvului, nu duce casă bună cu el. Il pân- 
deşte unde îşi leapădă icrele, le desgroapă cu coada, se pune cu capul 
în jos și face vârtej de apă cu aripioarele. Icrele de păstrăv, mari, sunt 
luate de vârtej; ridicate în sus sunt prinse de zglăvoc. Dacă nu dă 
de icre, pândeşte puişorii pântecoşi, mâncând din ei cum îi vede. Nu 
e vorba că şi păstrăvul îi poartă sâmbetele. Zglăvoaca știindu-se cu 
musca pe căciulă, ascunde şi ea ouăle. Păstrăvul însă o urmărește 
şi pune gura pe ele. Poate să-şi umfle gâtul cât de mult, poate să-și 
ia zlăvocul aerul său de atac, păstrăvului nu-i pasă. El e mai tare, 
e mai temut. 

In acest chip, chiar în firicelul de apă limpede, se petrece drama 
veşnică, a luptei pentru existență. Ba chiar și canibalismul e în func- 
țiune. Așa sunt de lacomi zglăvocii şi atâta de înfuriaţi uneori, încât 
se dau unii la alţii. Spun pescarii că nu rare ori se prind doi zglăvoci 
care şi-au înfipt dinţii atât de cu furie, încât rămân încleștaţi, cum 
rămân cerbii încurcaţi cu coarnele, de-i pot mânca lupii lesne pe amândoi 
fără să se poată ridica din loc. 

Se duşmănesc ei între ei, păstrăvul și zglăvocul, dar oalele se sparg 
tot mai mult în capul peştişorilor mărunți care sunt victima celor 
tari. 

Zvârluga (Cobilis laenia), neam cu linul,e rămas proverbial, 
pentru mișcările sale iuți. A spune unui copil « zvârlugă » înseamnă că 
e neastâmpărat, nestând o clipă locului. Aceasta e doar şi arma de apă- 
rare a peștişorului, ca şi culoarea lui gălbie, cu pete mărunte, negre- 
închise, cu două trei dungi în lungul trupului. 

Altul, grindelul (Cobitis barbatula), are şi mai multe pete, 
mai mari, ca umbra frunzelor pe apă. Amândoi cad pradă hrăpăreţilor 
tovarăşi mai pu- 
ternici; vorba ro: 
mânului: « peştele 
mai mare mănân 
că pe cel mic». 
Sunt numai buni 
de înghiţit; căci 
trupul lor e aproa- 

Fig. 158. — Grindelul (10—15 ctm) (4.). pe cilindric, ca o 
râmă ori lipitoare 
mai groasă. Au 

fugit şi ei din apele adânci, cu prea mulți dușmani; au dat însă peste 
alţii, e dreptul mai puţini, dar care toată ziua și noaptea, nu au altă 
treabă, decât să pândească vecinii. 

Chiar biata beldiţa (Alburnus bipunctatus ) nu are o soartă mai 
bună deși e mai prudentă, ne urcându-se prea departe pe pâraele de 

munte. Şi ea e măruntă la trup, albăstruie pe spate, pe de lături argintie, 
ca dosul frunzei de plop şi cu o linie pe mijloc, pare că ar fi o însăilătură 
cu aţă neagră, dela urechi până la coadă. Nemţii îi zic, din această 
pricină « croitor ». 

Și așa a orânduit natura ca chiar în pâraele de munte cu peşti puţini, 
să nu fie pace şi liniște. In 
Inpta valurilor se ascunde lup- 
ta fiinţelor, căci cântecul apei 
ce saltă din piatră în piatră, 
rozând pământul, este cânte- 
cul vieţii. Vieaţa nu e liniște, 
altfel ar fi prea monotonă și 
lipsită de îndemnuri. 


Tig. 159. — Beldița; 8 -12 ctm. 
(d. C. Moiaş). 


Peștii din râurile de munte. 


Sburdălnicia pârâului de 
munte sa isprăvit. Incepe 
seriozitatea râului mare, cu repezişuri — nahlapi pe Bistriţa, — cu 
adâncuri în care apa e ochiu liniștit — genunele. 'Loate condiţiunile 
de trai există în lungul lui. Pe sub maluri, efemerele își depun ouăle. 
Larvele sunt grase, hrană bună, căutată. Când cad din sborul lor de 
o zi, adulţii împânzesc fața apei. 

Arborii de tot soiul își întind rădăcinile la marginea apelor, loc de 
oploş pentru fel de fel de animale mărunte. Apa e aerisită din belşug, căci 
valurile sunt încă repezi; curge pe aşternut de prundiș felurit, ori nisip 
sclipitor. Mâlul nu se prea ţine; e luat şi dus departe. 

Numărul peștilor este mai mare. 

In frunte vine lostriţa (Salmo hucho ) peşte de neam, cu carnea 
cea mai gustoasă. Ea e, la noi, reprezentanta vestitului «saumon de 

Rhin», călătorul 

"i îndrăzneț, care ca 

, 1 şi morunul nostru, 

se urcă în râuri 
spre a lepăda icre- 
“le, şi care prin a: 
ceasia are un rol 
Fig. 160. - Lostrița (4.). economic  însem- 

nat în locurile unde 

se găseşte. Lostri- 

ţa e mai lăsată în pace. Numai oamenii din partea locurilor pe unde tră- 
ieşte, o prind noaptea cu Ostia, ţăpoiul lui Neptun, la lumina fachiilor, 
torţe pe care le fabrică singuri din şindilă şi crengi uscate, unse cu 
râşină. Când se întovărășesc câte doi, pescuesc cu poclăul, un soiu de 
sac, iar când fac clacă, trag cu năvodul. În timpul războiului însă, 


14 


|. Simionescu: Fauna Rominiei. 

când judecata şi prevederea nu prea erau socotite, lostriţa era vânată 
cu dinamită. De aceea acum este atât de împuţinată, încât e pe sfâr- 
şite. 

« Din sus de băile Herculane țăranii au secătuit Cerna, pescuind 
zi şi noapte, în tot timpul anului cu mreje, cu prostovol, cu otră- 
vuri şi cu dinamită; în josul băii, un oarecare, instalând un ferăs- 
trău a construit un baraj care închide complect cursul apei și nu 
mai îngădue urcarea mrenelor din Dunăre în Cerna. Pe vremuri ve- 
neau străini din toată Europa atrași şi de frumuseţea mrenelor, 
lostriţelor şi păstrăvilor azi complect dispăruți (/. Brătescu Voinești). 

Puţin afumată la proţap, carnea lostriței e mai cu gust decât a 
păstrăvului. Putându-se prinde, când e noroc, lostriţe lungi de 1 m., 
grele de 10-12 kg., cu preţul luat mai înţelege ceva săteanul. 

Dar lostrița nu se lasă prinsă aşa de lesne; e un drac şi jumătate. 
Trupul ei este cam la fel cu al păstrăvului, svelt, cu linia spatelui regulat 
îndoită. E un bun și iute înnotător. Imbrăcată cu o zale de solzi mărunți, 
vineţi pe spate, argintii pe de lături şi mai albicioşi pe burtă, cu aripioa- 
rele gălbii având multe puncte negre pe spate, uneori așa de multe și 
mărunte că pare afumată, e unul din peştii noștri cei mai eleganți. 

Are însă mult și din eleganța marilor carnivore, căci este o răpitoare 
fără pereche: e despotul apelor de munte, necruțându-şi nici fraţii. 
Ascunsă ziua pe fundul pietros al râului, noaptea scrutează cu privirea 
ageră, adâncul apelor; rar îi scapă prada din gura ei largă cu dinţi 
mărunți pe fălci; nu scapă din' gura ei niciun guzan de apă. 

Primăvara când se pueşte, pleacă în cercetarea locurilor tăinuite, 
cu prundiș mărunt. Cu coada mătură locul, face o gropiţă, pune ca un 
blid de icre, destul de maşcate; le acoperă la loc, ca să nu dea peste 
ele zglăvocii şi apoi îşi caută de treabă. 

In eleganță şi frumuseţe, lostrița are drept tovarăș lipanul 
(Thymallus vulgaris ), care e ceva mai mic; cu trupul mai lățit, rar 
ajunge jumătate metru; de regulă e cam cât o palmă domnească. 

La înfăţişare sea- 

aa Aa mănă cu lostriţa, 

Z 23 numai că linia spi- 

nării e maiîndoită, 
însă tot regulat, 
iar pe spinare are 
o înnotătoare lun- 
gă roșcată şi cu 
pete mari cafenii; 
Fig. 161. — Lipan (d. C. Motaș). solzii sunt mai 

mari iar îmbrăcă- 

mintea mai bătă- 

toare la ochi. E cafenie pe cap, verde cafenie pe spate, argintie pe lături, 
roşcată pe pântece. E îmbrăcată în pânza curcubeului peste o zale 

de metal. Puncte negrii, pete mari mașcate, dunguliţe cafenii, îi înpo- 
dobesc spatele şi coastele, mărind variaţiunea de colori. Mai ales când 
e tânăr, ori când e vremea bătăii, colorile sunt mai oacheşe, peștii 
nefăcând excepţie dela legea generală ; încolo e tot aşa de hrăpăreț, fără 
să ajungă la canibalism. 

Se ţine prin locurile mai adânci, iar când se desleagă omătul, își 
caută loc bun pentru depunerea icrelor, având obiceiul, ca și lostriţa, 
să le îngroape puţin. Paza bună trece primejdia rea, căci cum plătești, 
aşa ţi se plăteşte. Nici el nu e icoană de dus la biserică, căci şi lui îi 
plac icrele lostriţei. 

Carnea lui este tot gustoasă ; după spusa cunoscătorilor are un miros 
de cimbrişor, iar $/. Ambrosie, episcopul de Milan, la botezat « Lamura 
peştilor ». După gustul cărnei, păstrăvul rămâne în urmă, deşi socot eu, 
lostriţa vine în frunte. 

L.ostrița şi lipanul se ţin mai spre fundul apei; boişteanul 
(Phozinus laevis), îugind de ei, păzindu-şi pielea, trăieşte cam pela 


Fig. 162. — Boiştlean (8—12 ctm) (A.). 


mijlocul adâncimilor, căci mărunt, durduliu, grăsun, uşor poate încăpea 
în gura lostriţei, care îl caută, lucru mare. E ca o sardeluţă, cu solzii 
așa de mărunți, încât aduce aminte de ai linului. In schimb e îmbrăcat 
în haine frumoase, gătit ca de sărbătoare, verde pe spate, ca argintul 
de strălucitor spre burtă, având deacurmezișul trupului, înspre spate, 
dungi lățite, mai închise. Când e în toiul dragostei, spinarea i se face 
albastră-negrie, ca oţelul oxidat, iar pe pântece se înroşește, o dungă 
albăstrie despărţind în lung, spinarea de laturi. Din pricina aceasta, 
i se mai zice în Muntenia şi verdete, iar prin unele locuri și crăiş. Fran- 
cezii au poreclit jandarm ori Arlequin. 

Are o natură veselă, potrivită îmbrăcămintei ; mereu e gata de joacă 
ori de vânătoare, iar când leapădă icrele, călătorind spre apele mai 
reci, se încumetă să imiteze păstrăvii, sărind peste piedicele din susul 
apei. Dacă e urmărit de peştii mai mari, nu prea e căutat la pescuit, 
căci doar numai de borş e bun. 


fiare 

Cu lipanul şi lostriţa, se încheie neamul păstrăvilor, familie nobilă. 
Cu cât râurile se lăţesc, începe să domnească neamul așa de numero: 
al crapului. i 

Mai des întâinit în apele mai măricele de munte este mreana 
( Barbus fluviatilis), cu carnea destul de gustoasă, măcar că are cam 
multe oase. Se scoboară şi până 'n Dunăre, dar îi place mai mult apele 
răcoroase și limpezi. 

Are şi ea o formă elegantă, sveltă, cam caa unei scrumbii, fiind la 
coadă ceva mai lățită, în felul linului. Nici nu ai bănuică este rudă 
cu crapul greoi, mai burghez după formă. Ahilul înnotător se cunoaște 
după formă. Capul este ascuţit, mai lungueţ, cu o frunte mai bombată şi cu 
de sus groasă, prelungită 
buza ca un soiu de rât. De 
aceea şi gura nu este în vâr- 
ful botului, ca la ceilalți peş- 
ti ci dedesubt, iar în colțul 
purii ca şi pe buza de sus, 
are câte o pereche de fire, 
musteţi, groase, cărnoase, 
organe foarte simţitoare. 

La culoare variază. De 
regulă pe spate este verde 
bătând în cenușiu, cu pete numeroase uneori mărunte ca niște puncte, 
pe de lături. Ochii mici, sunt aurii, după cum şi baza aripioarelor 
este câte odată mai roşcată, de unde și numele de mreană-galbenă 
ce-i dau pescarii, spre a o deosebi de mreana vânătă ori pătată, 
mai multă în Transilvania, ca şi în apele de munte de dincoace de 
Carpaţi. 

E un peşte curios. Se hrănește cu de toate; cu râtul, ca şi porcul, 
răstoarnă pietrele ori râmă prin fundul apelor. Nu-i displace nici pu- 
treziciunile ori hoiturile. Ziua stă ascuns, nici la faţă, nici la adânc, 
ieşind numai dinspre seară la căutatul hranei. Când apa se răcește, 
se trage spre mal, pe sub rădăcini, prin cotloane, stând mai multe 
la un loc, așa încât se prinde lesne cu sacul; ba chiar când e frigul 
mai mare așa amorţeşte încât o poţi prinde și cu mâna ori cu 
Ostia. 

La lepădatul icrelor, este o adevărată procesiune. Femeia, cu pân- 
tecele plin, e în frunte, iar după dânsa se țin un cârd de bărbaţi. Icrele 
mașcate le lipeşte de peretele de pe fund. In schimb peştișorii cari 
ies din icre sunt sburdalnici, se amestecă cu porcuşorii, socotindu-i 
poate drept frați; nu se despart de ei decât când le cresc musteţile 
mai mari. Cresc încet şi mreana bătrână rar ajunge cât trei sferturi 
de metru de lungă. Se spune că în Volga pot avea și 20—25 kgr. greu- 
tate. Dar la aceasta trebue de ţinut în seamă și povestea din Odobescu 
cu Vânătorul și Coada Vulpii. 


lig. 163. — Mreana (d. C. Molaș). 

Icrele mreanei, când sunt gata de lepădat, după părerea unora, 
sunt otrăvitoare. Peştele însuşi are o boală grea, un soiu de ciumă, 
datorită unui sporozoar. Mor cu sutele. 

Cam la fel cu mreana, având însă botul mai scurt, mai rotund, este 
cleanul (Sguulius cephalus), care aduce aminte la înfăţişare cu 
chefalul din Sinoe. Mai ales ceea ce răsare îndată privirii, sunt solzii, 
mașşcaţi, regulaţi; pare că peștele ar fi îmbrăcat cu o reţea cu ochiuri 
largi, peste tot trupul, mai ales că marginea fiecărui solz este ca 
trasă cu creionul, din pricina unor punctişoare negre, dese. Şi culoarea 
e lrumoasă; verdele închis de pe spate contrastează cu argintul de pe 
urechi şi partea despre burtă; cele două culori sunt cam neted 
despărțite. 

Este un hrăpăreţ strașnic: face excepţie dintre neamurile crapului. 
Dacă s'ar alunga numai după viermișori ori culbeci n'ar Îi nimic; să 
repede și la şoareci, broaşte ori guzgani. Măcar că nu are carnea prea 
bună, dar putând ajunge mărimea mrenei, și o greutate chiar de 5 kgr. 
nu e un pește de lepădat pentru locuitorii satelor, de pe malurile râu- 
rilor unde trăieşte. 

Mai gustoasă carne are scobarul (Chondrostoma nasus); de 
aceea se prind mulţi; alumaţi sunt căutaţi. Când crapă frunza 
arinului, ei se urcă mai spre munte, ca să lepede icrele în apă rece. 
Le apucă înainte 
oamenii şi-i aş- 
teaptă, făcând 
garduri de bolo- 
vani de-a-curmezi- 
șul pârâului, ca o 
leică, având des- 
chiderea largă în 
spre partea din 
cotro vine peşte- 
le; la gura gardu- 
lui stă capcana: Fig. 164. — Scobar (25-10 ctm) (4). 
vârşa, coșul, sau 
măcar niște cetini 
de brad în care se încurcă peștele, de unde e prins în destul de mare 
cantitate. 

Scobarul aduce la înfăţişare cu cleanul; acelaşi profil regulat al 
spatelui, aceiaşi solzi mașcaţi. Culoarea e însă mai vioaie. Mai ales 
în vremea dragostei de primăvară, e chiar un peşte frumos. Pe spate 
negriu, pe delături ca argintul. cu aripioarele înroșite, cu roşu pe la 
buze, cu un cerc auriu în jurul pupilei, iar irisul jumătate negru, ju- 
mătate albiu, când se sbate prin apă, pare mai mult îmbrăcat în sidef. 
Se mai deosebește după bot, mai ascuţit. Gura e dedesubt, tăiată de-a- 
curmezişul, iar buza de jos parcă e retezată. 

Când se găteşte, lesne se poate recunoaşte după pielița, neagră ca 
cerneala, care învelește maţele ; de aceea i se mai spune și « maţe-negre ». 

E curios şi din felul cum se hrăneşte. Mănâncă el, e dreptul, ca 
şi ceilalți pești, viermi, melci, dar «paşte» și algele de pe pietre. 
Gura lui așa cum este aşezată dedesubt, are marginea întărită prin 
o placă mai cornoasă, putând rupe plantele. 

Ii place să-și arate podoaba trupului său, așa încât uneori înnoată 
răsturnându-se cu burta în sus, de sticleşte ca argintul. Sunt și în 
lumea peștilor fel de fel de curiozități, ca şi în a animalelor terestre. 

Toţi peștii numărați până aici, din apele mai mari de munte, sunt 
privilegiaţii, aleşii. Norodul îl formează noianul de peşti mărunți, de 
multe ori victimele celor dintâi, alte ori tocmai prin aceasta, spiridușii 
apelor, sbătându-se, furișându-se unde pot. Aşa e zvârluga, grindelul, 
de care fu vorba mai înainte. Aşa sunt maialesporcuşorii (Gobio 
fluviatilis) mărunți ca sardelele, trăind puzderie și în orice pârâiaș 
ori baltă, până şi în peşteri profunde. 

Il recunoști lesne după argintul solzilor săi maşcați de pe laturi 
şi după două fire de musteţi în colţul gurii. Niște pete neregulate, ne- 
grii, stau înşirate de-a-curmezișul spatelui. E sociabil; nu-i place sin- 
gurătatea. Mai ales când îi vine vremea să-și lepede icrele, se urcă mai 
sus, în pâraele cu prundiș, de care- 
şi freacă burta; ouăle se lipesc de 
pietrișuri. 

După 2—3 zile au şi eşit pești- 
șorii, ca nişte mici mormoloci, lipiţi 
de pietre câtăva vreme, până ce 
se încumetă să înnoate. 

Fig. 165. — Porcușorul (A.; Pe cât e de mic, pe atâta e de 

(10—413 em). gustos; prăjit în untdelemn dă o 

mâncare aleasă. IDe aceea se pescu- 

eşte prin toate chipurile. Nu e pârâu cât de mic unde să nu vezi spre 

seară, femeile cu crâsnicul în spate. Mai întotdeauna porcușorii um- 

plu oala; mai rar câte un cărășel. Un borş de porcușori, ori de obleţi, 
e totdeauna bine venit la prânzul de Duminecă. 


Peştii din apele curgătoare mari. 


Râurile ies din zona muntoasă; albia lor se măreşte. Cursul se 
lungeşte prin cotituri tot mai dese. Intr'un loc apa este mai adâncă, 
mai iute, în alta e mai lină; ici se depune nisip şi prundiș, aiurea mâl. 
Sălciile umbresc malurile; rădăcinile lor se încâlcesc, sunt desgolite 
din apă; formează un ţesut de adăpost mai sigur, unde se oploşesc fel 
de fel de animale, mai mărunte. Condiţiunile de trai sunt mai variate, 
atrăgând cu ele și o variațiune mai mare de forme. Unii peşti din râurile 

muntoase, se scobor mai jos. Cleanul şi Mreana ajung până ?n Du- 
nărea. Altele, cum e șalăul se urcă din Dunărea ; râurile mari — Prutul, 
Siretul, Oltul, Tisa — devin locul de întâlnire al formelor felurite, 
amestecate şi cu acele care caută apa liniștită a bălților şi lacurilor, 
ce întovărășesc întotdeauna cursul domol al râurilor, împrospătate 
cu apă în vremea revărsărilor. 

Pentru această parte din râuri, somnului (Silurus glanis), 
leneșul hrăpăreţ, (Planşa 1V, fig. 11) uriașul peștilor de apă dulce dela 
noi, i se cuvine întâietatea. Cântăreşte uneori 3—400 kgr., cât un bou, 
ajungând până la 3 m. lungime. Are un cap mare, turtit de sus în 
jos, cu o gură largă și cu două musteţi lungi pe buza de sus, nada 
pentru peştişori. Alte patru fire, mai scurte, spânzură de pe falca de 
jos. Pe marginea dinlăuntru a fălcilor, adevărate ragile de dinți 
mărunți, ascuţiţi, încârligaţi spre fundul gurii; ce intră în gura lui, 
nu mai scapă, ca și din gură de şarpe. 

Incolo trupul e un adevărat vălătue de carne; măsliniu pe spate, 
cu pete neregulate ca nişte vânătăi, e alburiu pe burtă. Cum dă înspre 
coadă, trupul e turtit dintr'o parte în alta, o cârmă sdravănă dar și 
o armă de temut; cu o lovitură doboară omul la pământ. 

Pe spate, chiar lângă ceată, are o înnotătoare mică, pare că e un 
moţ de oase subțiri; cele patru aripioare perechi sunt aproape unele 
de altele, lângă gușă. In tot lungul cozii, pe dedesubt, o înnotătoare 
lungă, pare că e un şir de ostreţe, iar la vârful cozii, o altă înnotătoare, 
ca o măturice. E spaima apelor; e crocadilul râurilor noastre ; e un tâlhar 
care nu alege, fiind și din cale afară de lacom. Locul lui de trai e Du- 
nărea adâncă şi lată, unde are ascunzișuri minunate printre rădăcinile 
de sălcii. Din Dunăre, unde se ridică până pe la Viena, trece în râurile 
cele mari; mai sus în Prut și Lisa, mai jos în Siret ori Olt. Ca să-și le- 
pede primăvara ouăle, odată cu apele mari, înnoată în bălțile de pe 
lângă râuri. Somnul și somnoaica vin perechi. Femeia îşi leapădă ouăle, 
lângă țărm; le lipeşte de trestii, de rădăcinile copacilor. Cum simte 
că apele scad se trage înapoi în râu, căci nu-i place să o prindă apa 
mică. Bărbatul însă, curios, rămâne mai îndelung şi păzeşte ouăle; 
ba chiar când se întâmplă ca să se retragă apele mai repede decât ies 
puii, mereu le stropeşte cu coada, ca nu cumva să se usuce. Faptul 
acesta şi Aristotel îl citează. 

Ce nu intră în gura lui mare? Sau stă pitit în mâl, ascuns între 
trestii şi numai musteţile cele lungi le lasă să se clatine în apă sau 
stă vertical, înfipt cu coada în mâl, şi cu gura căscată ca o leică. In 
cazul dintâi peştişorii —— mai ales obleţii — dând să apuce de musteţi, 
crezându-le fire de iarbă, cade în gura tâlharului ascuns; în cazul al 
doilea tot ce trece pe dinaintea lui înnot, e tras în gâtlejul nesăţiosului. 
Umblă mort mai ales după rusalii, efemerele, care, după ce ies 
din găoacea pupei, acopăr apele Prutului și ale Dunării. Dar la 
urma urmei nu caută; înghite tot ce găseşte în cale. Trage de picior 

de multe ori câte o rață ori pâscă, dumecând-o cu pene cu tot. Nu sunt 
poveşti când se spune că înghite copii ori chiar dă și la oameni mari. 
Prea vin mărturiile din toate părţile, ca să fie puse la îndoială. 

Gesner citează un caz, când în stomacul unui somn s'a găsit un cap 
de om şi o mână cu două inele de aur. 

Dr. Antipa povesteşte următoarele: « Un pescar dându-se din barcă 
în mijlocul Dunării, să se scalde, fu apucat de picior de un somn şi tras 
la fund; după câteva zile s'a găsit pe Dunăre plutind cadavrul pesca- 
rului cu piciorul în gura somnului, mort și el ». 

Somnul are o carne gustoasă; mai ales «pana de somn» dela un 
somotei, somn tânăr, este aproape ca şi carnea de morun, numai că 
e cu mult mai grasă. Aici nu strică poate de spus, că de multe ori, celor 
necunoscători, pescarii din târguri dau somn drept morun, mai ales 
când este tăiat în bucăţi; înşelătoria prinde uneori penirucă este ase- 
mănare între carnea de somn şi cea de morun, la culoare, amândouă 
fiind albicioase. Cu băgare de seamă se prinde deosebirea: morunul are 
sgârciuri în loc de oase, iar pielea lui pare că e hârtie cu sticlă pisată, 
așa e de aspră, în afara solzilor înşiraţi în lungul trupului, ceea ce nu 
se vede la somn. 

ara noastră e una din cele mai bogate în acești peşti, care nu se 
găsesc pretutindeni. Au fost ani când s'a prins numai din Deltă aproape 
400.000 kgr. Se prind mai ales cu Oriile, instrumente vechi, curat ro- 
mâneşti, sacuri de plasă, din sfoară de cânepă, lăsate spre fundul apelor, 
unde se țin somnii, imâi ales după ce se îndoapă până ce nu mai pot 
cu rusalii și se trag la răcoare ca să le mistue. Se înşiră pescarii în lot- 
cile cu orii de-a-curmezişul apei, câte pe 2 rânduri şi fac astfel un gard 
de guri, în care se vâră somnul. Primăvara, când se întoarnă dela 
baltă, după ce și-a lepădat ouăle, se prind mulţi şi în gardurile cu 
leasă, cu care se închid apele gârlelor. 

Alt hrăpăreț este șalăul (Lucioperca sandra), tovarășul som- 
nului, deși nu-i seamănă nici la lenevie, nici la trup (Pl. IV, fig. 9). 

Multe gospodine îl confundă, spre bucuria vânzătorilor, cu ştiuca, 
pentrucă are, cam aceeași înfățișare; lunvueţ la trup, e aproape la tel, 
dar la coloare e cenuşiu-argintiu; chiar şi capul este tot ascuţit, deși 
nare botul lăţit la vârf. Se deosebeşte însă lesne, privit cu atenţie, 
pentrucă pe spate are două înnotătoare lungi cu pete, din care cea 
dintâi cu spini ascuţiţi, ca şi la biban. Nu este aşa de strâns la coadă 
ca ştiuca, în curmezișul trupului are dungi negrii, ceea ce nu se vede 
la știucă, pătată neregulat, pare că ar fi afumată. Cele două perechi 
de aripioare nu sunt depărtate una de alta ci strânse aproape de gât. 

Nu e un peşte prea răspândit în Europa. In Franţa, Italia, Anglia 
nu se cunoaște. Nu trăieşte nici în râurile toate din Germania. Se află 
în Elba bunăoară, dar nu în Rin. Loemai pentru aceasta e mai «le 
de preţ căci în Dunărea şi afluenții lui mai mari trăieşte în mare can- 
titate, trecând și în bălțile cu apă limpede, cu ceva prundiș sau scoicărit 

pe fund. Un lac bogai în şalău este Suti-Ghiol de lângă Constanţa. 
Au fost ani (1927) când s'au prins, din lacurile Raselmului ca și din 
bălțile Deltei, peste un milion kgr. șalău; producția a tot scăzut 
până la 177.000 kgr. în 1936 (V. Grimalschi). 

După înfăţişare se vede că nu e un peşte paşnic, ci stă la pândă. 
Obleţii şi guvidiile, peştişori mici, îi sunt hrana obișnuită ; când dă în- 
tr'un cârd îi înghite cu nemiluita. Mai rău este că nu-și cruţă nici puii; 
de aceea nici nu se înmulțește cum ar trebui, după puzderia de ouă 
(2—300.000) pe care femeia le leapădă pe ierburile de pe lundul băl- 
ților. Nu este însă complet carnivor; ci îşi umple stomacul și cu plante. 

Pare-se că mai bun la gust este şalăul-vărgat, cu dungile 
mai distincte, mai puţin carnivor, un oaspete introdus numai în lDu- 
năre şi bălțile sale, venind din orient. 

Bibanulsau costrăşul (Perca fluviatilis), e şi el, ca şi 
șalăul, un mare hoţ al apelor noastre. li plac apele limpezi și se ţine 
aproape de faţă, pe la 114 m. adâncime. (Pl. IV, fig. 5). 

E mult mai turtit, mai îngheboşat decât știuca, dar tot aşa de 
vioi şi cu ochii în patru. 

La el e frumoasă îmbrăcămintea. Ca aama pe spate, verzui pe 
de lături, mai albicios pe pântece, când se mișcă în apa străbătută 
de soare, pare că e învelit într'o zale. Dar nu e numai atâta. De pe 
spate se scoboară șase-șapte dungulițe mai închise. De stă la pândă 
printre trestii şi soarele proiectează frunzele în apă, dungile peștelui 
par jocurile de umbră ale! frunzelor: 

Mai are proprietatea, de altfel ca mulţi pești, să-și schimbe culoarea 
solzilor. Il vezi într'un acvariu. Stă liniştit pe fundul vasului, spriji- 
nindu-se de perechea de aripioare dindărăt, așezată însă aproape sub 
guşă. Celelalte aripioare sunt trase lângă trup. Vărgăturile abia i se 
zăresc. Indată ce-l sperii, se sborșeşte. In special ridică, mânios, în 
sus, întâia înnotătoare de pe spate, care începe chiar dela ceafă, ca 
dinții ascuțiți ai unui pieptene rar. Vai de pescarul care nu bagă în 
seamă ; cei 11 spini îi intră în piele ca nişte ace. In poziția de apărare 
peştele «se îngălbeneşte » de mânie. Solzii devin mai albicioși, iar dun- 
gile mai bătătoare la ochi. 

Ochii 1 se rotesc în cap, ca două mărgele. E gata de atac. Ca orice 
animal de pradă e vioi la mişcări. ager la privire. Când şi-a pus în minte 
să urmărească un peștişor, nu se lasă până ce nu-l apucă în gura-i largă. 
Aşa e de lacom, şi cu atâta putere se repede în cârdurile de obleţi, 
încât peșştişorul în formă de suveică, îi intră în locul unde se găsesc 
branhiile ieşind cu capul pe « urechi ». Se înţelege că plăteşte cu viaţa, 
lăcomia lui prea mare. Din pricina aceasta, aduce mare bucurie pesca- 
rilor cu undiţa. Se prinde lesne, repezindu-se la nadă, mai ales dacă 
este tânăr, neexperimentat. 

De altfel, este ager la minte. Nu are lenevirea crapului; se mișcă 
repede, ca săgeata; ştie să se ascundă de minune, să stea la pândă. 

Femeia se freacă de pietre cu burta, aşa încât apăsând ovarele, un 
soiu de masaj, ies numeroasele icre, ca un şirag cleios, prinzându-se de 
pietre, de hburueni, ca un fir de aţă încâlcit. Carnea costrișului nu e 
rea la gust, albă şi vârtoasă. Fript şi cu saramură, este o mâncare 
delicioasă, apreciată de cei vechi. Se prinde la noi în cantitate mare, 
până la 400.000 kgr. numai din bălțile Dunării, deși nu lipseşte nici 
chiar în părţile liniștite ale râurilor mai mari. 

Lupul peştilor este avatul (Aspius rapaz), care se ţine mai 
mult în Dunăre, dar se ridică şi în celelalte râuri mari, cam până unde 
încep să fie prea repezi. In Siret se urcă până pe la Bucecea, iar din 
Prut trece şi în 
Jijia. La trup e 
ca o scrumbie, sub- 
ţire, svelt. Gura 
despicată larg și 
oblică îi dă o în- 
făţişare de tiran 
nesăţios ; ochii as- 
pri. bulbucaţi nu 
desmint pe răpi- 
torul avan. Cum 
e lupul pentru oi, 
: așa e avatul prin- 

Fig. 166. — Avalul (d. C. Motaş). tre obleți. li ur- 
măreşte fără milă 
şi cu atâta furie că 

se aruncă după ei, încât sare din apă, pe mal, unde își găseşte sfârşitul, 
Noaptea, când e liniște, se aude plescăitul apei, când se repede după 
obleţi. Nu se găsește în toată Europa; în Franţa, bunăoară, lipsește. 
Nu e rău la gust şi de aceea se prinde în mare cantitate. 

Pe lângă peștii aceștia hrăpăreți, iuți la mișcări, trăiesc în Dunăre 
şi râurile mai mari, o sumedenie de peşti din neamul crapilor, liniștiți 
la obiceiuri, mulțumindu-se cu viermi, ori alge, dând pace celorlalţi 
peşti, dela care nu prea au supărare, măcar că sunt destul de măricei la 
trup, ca să nu fie râvniţi de un şalău sau mihalț. 

Așa e văduviţa (Idus melanotus), pește cernit la îmbrăcă- 
minte când este mai în vârstă, negru-albăstriu pe spate, albăstriu bă- 
tând în argintiu pe burtă. In tinereţă este mai mult ruginie. E 
grasă, gustoasă la carne, aşa încât cu drag o pescuesc oamenii la leasă. 

Mai înaltă în trup, aducând aminte de un ciortocrap, este ro- 
şioara sau băbușca-roşie (Scardinius erythrophlalmus ), care 
se înmulțește, ca şi crapul, foarte uşor. Are o îmbrăcăminte frumoasă. 
Solzii ei mari, regulaţi, pare că sunt din oţel oxidat pe spate, argintii 
cu un reflex auriu pe delături. iar aripioarele sunt pătate cu roş. Roșii 
sunt şi ochii, de unde numele nemțesc de Rothauge. 

Neam cu dânsa, mult asemănătoare, este ocheana (Leuciscus 
rutilus ), comună şi în toate bălțile, cu carnea ceva mai gustoasă. De 
aceea se usucă în mare cantitate servind poporului drept hrană la 
munca ogoarelor. 

Urmează lumea peştilor mărunți, adevăratele victime, care nu 
răsbesc în viață decât sau că se înmulțesc din cale afară sau că 
sunt aşa de spinoși, încât stau în gât peștilor mai mari, deci sunt lă- 
sați în pace. 

Dintre aceștia din urmă este fusul (Aspro streber), al cărui nume 
îi arată şi forma. Adevărat fus, cu capul ascuţit, cu trupul ceva mai 
umilat îndărătul cefei şi apoi 
subţiindu-se din ce în ce până 
la vârful cozei. Rar când e 
mai lung de o schioapă. Pe 
spate are două înnotători. Cea 
mai din față, cu nouă oase 
ascuţite ca acele, e arma lui Fig. 167 — Fusul (d. C. Molaş). 
de apărare. De altfel şi culoa- 
rea îmbrăcămintei îi e favo- 
rabilă ; galbenă-castanie, cu 4—5 brâuleţe late în curmeziş, se poate 
ascunde de minune în undele apelor curgătoare. 

La ruda sa apropiată pietrarul (A. zingel), a cărui locuinţă 
preferată este Dunărea, dar şi râurile care dau în ea, fără să se suie aşa 
de sus ca fusul, s'a observat un; început; de; îngrijire pentru progeni- 
tură. E primitiv cuibul, nu e vorbă, dar e mult la un peşte, mai ales 
când ceilalți leapădă icrele unde dă Dumnezeu. Cu vâriul boiului 
își sapă o groapă în nisip; cu casnă împinge prundiș la mijloc. Se duce 
şi rupe fire de mătasa-broaştei, le aduce în gură ca şi vrabia firul de 
pai. Și apoi le fixează între pietre. Când a adunat un smoc mai mă- 
ricel de alge, le calcă, tăvălindu-se prin ele, până ce le dă forma unui 
cuib, în care pune icrele. 

E un pește cu mult mai mare decât fusul, trecând de o palmă dom- 
nească. Dar şi el, ca şi fusul, are atâția spini la înnotătoarea de pe 
spate, încât mai înainte vreme, pescarii nici nu se uitau la el. De când 
peştele se tot scumpește, din cauză că și carnea este bună la gust, 
cam ca a șalăului, acum sunt căutați. 

Spinos este și ghihorţul (.Acerina cernua),la trup ca și cos- 
trăşul. La el înnotătoarea de pe spinare este şi mai lungă, cu spini 
și mai răi, mai groşi, mai ascuţiţi, încât pescarii ca să nu se înţepe 
ar trebui să-l prindă cu mănuşi de cauciuc. Mai cu seamă când lea- 
pădă icrele, prin Martie, se adună în cârduri atât de numeroase, încât 
se prind cu nemiluita. Fiind spinos, nu-l mănâncă niciun alt pește; 
în schimb el nimiceşte icrele altor peşti. 

Zvârluga, plevușca, obleţii de toate soiurile se oploşesc și ei în apele 
liniștite ale râurilor mai mari, fie că se scobor din sus, fie că se urcă 

din Dunărea şi bălțile ei. Lumea peştilor începe să devie tot mai va- 
riată, cu cât râurile mari se apropie de vărsarea în lunărea, căci pe 
lângă peştii proprii lor, se rătăcesc și peşti din Dunărea; se urcă chiar 
cegi. Alţii numeroşi în 
bălțile care întovărăşese 
bătrânul nostru fluviu, 
trec în râurile mari spre 
a se oploșşi în bălțile for- 
mate în lunca lor largă. 

Unul din  curioșşii 
pești din râurile noastre, 
este mihalţul (Lota 
vulgaris) care nu prea 
se lasă spre vale, abia 
găsindu-se în Dunărea: 
în schimb se urcă până 
în sus, pe apele de mun- 
te, amestecându-se cu 
cleanul și mreana. E un 
rătăcit în apele noasire. Neamurile lui toate trăiesc în mările reci. 
peşti foarte folositori, căci nu numai că sunt buni de mâncat, dar 
din ei se scoate vestita «untură de pește », așa de lecuitoare pentru 
copiii scrofuloşi ori predispuși la tuberculoză. 

Mihalţul la trup se aseamănă întrucâtva cu somnul, deși e cu mult 
mai mic, rar trecând de jumătate de metru. Ca şi somnul, are trupul 
ca un vălătuc, turtit numai spre coadă. Are o îmbrăcăminte frumoasă ; 
e colorat măsliniu-verziu, cu pete neregulate mai închise, ca vinele 
dintr'o marmură, care se întind şi pesie aripioare. 

Are capul turtit de sus în jos, cu o gură mare, cu doi ochi holhaţi, 
apropiaţi de ceafă, cu irisul verde aurit şi cu nările mai largi, așe- 
zate cam la jumătatea distanţei dintre ochi și marginea botului. Pri- 
vindu-l de sus, 
mai ales că la pân- 
dă se târăște, are 
ceva în el din în- 
fățişarea  vidrei, 
când stă întinsă, 
gata să se repeadă 
după un pește. Ca Fig. 169.-- Mihalţul (30—50 ctm) (4.). 
și somnul are o 
nadă, un fir de 
musteață lung, moale, aşezat sub bărbie. II poţi recunoaşte repede și 
după înnotători. Dela jumătatea trupului, se întinde o înnotătoare 
lungă, îngustă, moale, care se ţine aproape într'una până pe la jumă- 
tatea spinării. cam cum ar fi înnotătoarea subţire dela mormoloc. 


Fig. 168. — Ghihorțul (14—20 ctm) (A.). 


VERTEBRATE il 


Nemţii îi şi zic Quappe, spre deosebire de mormoloc i aulguappe. Cele- 
lalte aripioare, părechi, sunt aproape de urechi. 

Corpul este acoperit cu solzi mărunți, ca de lin iar e pielea e bă- 
loasă. In lungul trupului, trece pe la mijlocul laturilor un șanț, în 
fundul căruia este adăpostită linia laterală, al şaselea simț al peștilor. 

Cu înfăţişarea aceasta curioasă, are şi obiceiuri mai deosebite. Ziua 
stă pe fundul apei; abia dacă se târăște. Firul de musteaţă atrage pe- 
ştişorii cari umblă după viermi, dar cad în gura largă a mihalţului. 
Cum dă noaptea e mai vioi. Târîndu-se ca un șarpe, se mișcă tot 
mai mult prin nămol. E hrăpăreţ, lucru mare. Nu se satură numai cu 
viermi, cu melci, cu insecte ori poreuşori, ci năzueşte și la animale 
mai mari. Când leapădă icrele, în toiul iernii uneori, se suie spre şipo- 
tele mai adânci. E plodicioasă femeia straşnic, lepădând vreun milion 
de ouă, lipite de pietre. Nu e un peşte cu carnea rea, cum se spune 
de unii. Poporul nostru îl ţine de mare preț; are şi vorba: « Păstrăvi 
şi mihalţi la orice târg nu găsești ». Se pescuește anevoie, căci ziua e 
la fund și la adânc. Cu undiţa se prinde rar; la năvod cad câţiva. 


Peştii din bălți şi iazuri. 


Nu e ochiu de apă stătută, cu o viață mai îndelungată, care să 
nu aibă în el un soiu-două de peşti. Bălţile din calea apelor curgătoare 
mari, cu apă mereu primenită ca'şi iezușoarele din calea pârâiașelor 
leneșe din regiunea dealurilor, aşa cum sunt în Nordul Moldovei de 
o parte şi alta a Prutului, formează orașele, satele şi cătunele în lumea 
peştilor. În bălțile mari, legate de Dunăre sau de râurile mai late, pe 
lângă plebea, acea care se găseşte oriunde, trăiesc și peşti de soiu, cum 
e suducul sau chiar păstruga ; în iazurile mai mari îşi duc viaţa crapii 
și ştiucele, specii iarăşi privilegiate, nobile; în ochiurile de apă mâ- 
loase, mici, călcate de vite, trăiesc peştii fără pretenţiune, care se mul- 
țumesc cu orice mediu, cum e carasul, linul, chișcarul. Din toate nu 
lipsesc peştişorii mici, plevuștele, porcușorii, obleţii, victimele celor 
mari, speciile de osândă; foiesc oriunde, căci se mulțumese ca mu- 
ştele, ducându-și viața între orija zilnică de trai şi paza să nu cadă 
în gura altui peşte mai mare. Nu e nicio deosebire între lumea din 
întunerecul apelor şi acea de pe pajiştele care le înconjoară, din ce- 
tatea păpuriştei ori acea zidită din piatră. Carnivori sunt pretutindeni ; 
egoiști, mulțumiți că au ce mânca fără să facă nici rău nici bine, de 
asemenea, ca și mulţimea ființelor mărunte, hrănindu-se cu ce rămâne 
dela ceilalţi, furişându-se să nu vie în calea lor, urmăriţi, dispreţuiți 
şi cari nu se răzbună decât prin puzderia puilor ce scot în fiecare 
an. Se întâmplă câte odată că prin număr mare înving, sorbind pică- 
tură cu picătură, pe nesimţite, hrana celor mari, a căror dominare se 
restrânge din ce în ce. 

Unul din cei mai mici pești dela noi, mai mult al nostru decât al 
oricui, căci nu se găseşte decât în bălțile din basenul Dunării, este pie- 
troşelul (Umbra krameri). Incolo, în Europa, nicăieri nu trăiește. 
Rar când ajunge cât un decimetru; aceştia sunt uriaşii; de regulă 
sunt cu mult mai mici. Işi duc viața oriunde este un ochiu de apă cu 
burueni multe. 

In schimb e unul din cei mai frumosși peștişori, căci peste solzii 
săi cafenii, aproape negri pe spate şi gălbii pe burtă, se aşterne o pro- 
moroacă din pricina căreia solzii capătă ape variate, strălucitori, mai 
mult bătând în violet, asemenea culorilor de pe o beşică de 
cafea. Pete maşcate, neregulat asvârlite pe trup, ca şi un rând de pete 
pe înnotătoarea dela coadă şi cea de pe spate, îi măresc farmecul îm- 
brăcămintei. Mai are un obiceiu deosebit. Se mişcă ai putea zice mer- 
gând. Aripioarele părechi, corespunzătoare membrelor dela celelalte 
animale, le mişcă pe rând. 

Nici plevușca (Leucaspius delineatus) nu e mai mare; peşte 
universal, se află oriunde e un ochiu de apă cu câteva burueni. 

Cu solzii maşcaţi argintii, cu o dungă negrie în lungul trupului, mică, 
a fost socotită multă vreme drept pui de pește. Pe cât ede mică, pe 
atâta însă își îngrijește bine de ouă. Femeia le depune în jurul burue- 
nilor din baltă, iar bărbatul stă și mereu le lovește cu trupul, cu coada, 
ca nu cumva să se prindă pe ouă vreun spor de ciupercă. Se încumetă 
să le apere chiar de alți peşti, dacă îi merge şi dacă musafirul ne- 
poftit, nu lasă gândul de a mânca icrele, apucând de coadă pe păzitor. 
La fel şi plevuşca-de-baltă (Gasterosteus platygaster ) un drac 
nici cât degetul cel mic dela mână, dar care nu se teme nici de ştiucă. 
Are ac de cojoc pentru oricare s'ar încerca să-i guste carnea ; ține minte 
îndrăznețul câte 
zile va trăi, ba 
spune şi celorlalți 
usturimea ce a 
simţit-o în gură, 
când a apucat ple- 
vuşca de mijloc. 

Are o înfăţişare 
nu tocmai blândă; 
pare că-i ninge și-i 
plouă mereu, pare 
că în orice înnotător vede un duşman. Strâns la coadă, terminat cu o 
aripioară ca o frunză de palmier-evantail, încolo are forma unei 
săgeți. După cum uneori săgeata are crestături în afară de vârf, ca 
să rupă carnea când va fi trasă din rană, tot așa şi peștișorul acesta 
are de-a-lungul spinării vreo 9 spini sdraveni, rari, neuniţi, adevăraţi 
dinţi, de înțepătura cărora se teme oricine. Alţi doi spini sunt și pe burtă; 
unul aproape de gât, altul înaintea aripioarei dindărăt. L-ar prinde 


Fig. 170. — Plevuşca-de-baltă (d. C. Motaș). 

în gură bucuros un biban ori o ştiucă, dar îşi teme pielea, căci ştie 
pătărania vreunui strămoș ori prieten de ai lor. Şi oricât de proastă 
ar fi socotită știuca, de se zice în râs « Cap de știucă, casă boierească », 
tot cu atâta pricepere a înzestrat-o natura, ca să nu se facă de râs, 
murind cu o plevuşcă în gură. Căci peştișorul acesta mic, are obiceiul 
că se anină de cerul gurii, cu spinii de pe spate, de nu o mai poate scoate 
nimeni; nu se lasă cu una cu două să fie înghițită. 

Dar nu are numai spini ci şi un scut; pe pântece, dela gușă în jos 
are câteva oase, așa unite încât apără partea moale; scutul este în le- 
gătură cu cei doi spini, ventrali, arme teribile. Când e liniştită, spinii 
de pe spate sunt culcaţi îndărăt în lungul spinării; ceilalți de pe burtă 
sunt şi ei lipiţi de corp. Cum e mâţa cu ghiarele ascunse, când toarce 
lângă vatră, aşa e şi plevuşca. Este zădărită sau vede dușmanul?, spinii 
sunt ridicaţi, gata să intre în slujbă. Şi nu sunt numai nişte spini lu- 
cioşi, ca şi cei de holeră bunăoară, ci zimţuiţi pe margine, adevărate 
ferestrae tăioase. 

Starea ei sufletească se trădează după spini şi după coloraţia tru- 
pului, căci e lucru stabilit că la mânie îşi schimbă culoarea, de nici nu 
se recunoaște. 

După înfăţişare este și caracterul. E peşte bătăios, harțăgos 
lucru mare, nu numai cu alţii cari se tem de dânsul, așa mie cum 
este, ci chiar ei între ei. E o plăcere să-i vezi în acvariu, cum se ur- 
măresc, cum îşi îndreaptă suliţele unul spre altul, cum cel învins fuge 
de se ascunde într'un colț iar cel învingător, ca un buhăeș, nu-şi gă- 
seşte loc până ce-i trece mânia. 

Trăieşte în toate apele noastre stătătoare; nu-i place marile adân- 
cimi ci caută tot marginea apelor cu burueni, cu stufăriș, unde își 
duce viaţa în cârduri numeroase. 

O rudă a lui apropiată (Gasterosteus aculeatus ), foarte obișnuită 
în apele din restul Europei, la noi nu trăieşte decât în apa sălcie din 
lacurile de pe lângă mare. In Raselm se află în mare număr. Are un 
obiceiu păsăresc; îşi face cuib. Cei ce l-au văzut şi urmărit în lucră- 
rile sale de zidărie, au rămas uimiţi nu numai de răbdarea și îndărăt- 
nicia la lucru, dar de simţul lui arhitectural, care întrece chiar pe al 
multor păsări. Și să se gândească oricine la greutatea acestui peşte, 
pentru ca să lucreze numai cu gura. 

Pasărea poate să se mai ajute şi cu degetele dela picioare; peşti- 
şorul nu are nimic decât botul lui. Pasărea unde a pus paiul, acolo 
rămâne, căci își caută un loc adăpostit chiar de vânt; peştele are de 
luptat şi cu apa care nu e liniştită. Cu trudă, își face mai întâi loc în 
mâlul de pe fund, o gropiță cam cât o jumătate de ou. Apoi harnic 
adună fire de alge și cu hotul vine și le înțepeneşte în mâl. Alt fir şi 
alt fir, mereu adună, le pune unul peste altul, le încheie cu un soiu 
de suc ce se scurge din niște ghinduri de pe pântece, până când face 
dușumeaua. Mereu cară fire, le împleteşte, de face păreţii și apoi 

acoperișul. Iasă loc pentru o deschidere prin care trebue să intre femeia; 
de cele mai multe ori sunt două deschideri, încât cuibul seamănă cu 
un mic manşon. Nu se mulțumește numai să aducă și să lipească algele, 
frunzele, paiele, tot ce găseşte prin apă. Are şi gust. Vede că un fire 
mai lung, că astupă intrarea, îl scoate, îl aşează să stea bine. Și în 
vremea aceasta de 2—3 zile, e nervos lucru mare. Nu sufere să se 
apropie alt bărbat de cuib; duelul e gata, căci spre deosebire de unele 
păsări, bărbatul este zidarul. Femeia nici măcar nu dă pe la locul unde 
va pune icrele, ci-și caută de hrană, liniștită. După ce a terminat casa, 
se schimbă. Din bătăios ce era, devine mielușel. [Hainele de lucru 
le leapădă, îmbrăcându-şi haina de nuntă, 
cu culori mai vii, mai pe placul femeii. 
Pe când mai înainte chiar dacă femeia ar 
îi vrut să tragă cu coada ochiului la în- 
căperea ce i se pregăteşte, un pinten în 
coastă ar fi convins-o repede, să nu se 
amestece unde nu-i fierbe oala. După ce 
s'a terminat cuibul, dimpotrivă, ea face 
pe supărata. Bărbatul o pofteşte frumos, 
îşi arată meșteșugul de a înnota, dă târ- 
coale făcând fel de fel de figuri în jurul 
ei, ca într'un cadril, până ce o ademenește. 

De îndată ce se apropie de cuib, poli- 

Fig. 171. — Cuib de Gastero. — tiCOS O polteşte să se vâre. în odaia de 

steus aculeatus. iarbă. Cum și-a vârât botișorul, a de- 

venit bărbatul iarăși bursuz. Dacă cum- 

va femeia se răsgândeşte, ori nu-i place 

încăperea, nu mai are încotro. O lovitură de spin în coastă, îi arată că s'a 

trecut cu gluma. Lrebue să-și lase icrele în cuib. Nu pune multe, ci nu- 

mai 60—80, cât un fir de mac. Dacă ar fi să le lepede în apă ar da 

dintr'însa mii și mii. Așa, având un cuib, ouăle sunt ferite de alţi peşti; 
ea n'are nevoie să poarte un sac plin de icre. 

După ce femeia a lepădat ouăle, e lăsată să-și caute de treabă. 
Paza ouălor cade tot în grija bărbatului. El e cloșca. Se pune de strajă 
și vai de peştele care i-ar veni poftă să guste ouă de plevuşcă. Nu 
lasă să se apropie nici chiar mama, dacă ar păli-o dorul să vadă icrele 
ce le-a pus în cuib. Stă așa bărbatul de strajă 2——3 zile; nu e numai 
polițist ci totodată bun părinte, căci cât păzeşte la gura cuibului nu 
stă degeaba, ci mereu dă din înnotătoare ca să împrospăteze apa și 
să teracă necontenit oxigen peste ouă. In sfârşit, din fiecare ou iese 
câte un peştişor. Altă grijă pe capul tatălui; să nu cumva să-i scape 
din cuib vreun pui ca să cadă în gura dușmanilor, căci atunci degeaba 
toată casna. 

Și nu e lucru uşor să păzești atâța copii sburdalnici, dornici 
să iasă mai degrabă în lume. Chiar când unul mai sglobiu, nu vrea să 

știe de frica părintească şi-şi ia tălpăşița, repede e apucat de după 
ceală şi adus îndărăt acasă. In sfârşit când socoate părintele că spinii 
sunt destul de tari, ca să se apere singuri, îi lasă să se sburătăcească. 
Cu aceasta s'a terminat srija lui. Poate acum, liniștit că şi-a făcut da- 
toria de părinte, să-şi caute odihna. 

Scopul și l-a ajuns. Neamul plevuștelor nu piere. Dimpotrivă, copiii 
sunt așa de bine păziţi încât umplu iazul şi uneori nu mai au ce mânca. 
Natura îngrijește singură ca un neam de ființe, într'un spaţiu restrâns 
să nu se înmulțească în dauna altora. Sunt ani și locuri, unde ple- 
vuştile înmulțite din cale afară pier cu miile. 

In lumea celor mici şi numeroşi, găseşti de multe ori lucruri mai 

interesante și mai curioase decât între cei mari. Obiceiurile lor sunt 
mai variate; nici nu ştii la ce folos îţi pot fi la urma toată. lată aşa 
este cu obleţul (Alburnus lucidus), un peștişor obișnuit din apele 
noastre. Se întâlneşte pretutindeni: în Dunăre cu lacurile sale, în li- 
manurile de lângă 
mare, în lacurile 
din interiorul ţă- 
rii, mai în toate 
râurile, unde este 
apa mai din bel- 
șug. E cunoscut 
de toată lumea 
fiind bun, prăjit, 
când e dat la re- Fig. 172. — Obleţul (10—15 ctm) (A.). 
staurante sub nu- 
mele de țârâitori. 
E un peşte căruia nu-i place să trăiască singur: unde-l vezi, trece în câr- 
duri, mai ales că se ţine tot spre faţa apei şi străluceşte pare că este de 
argint. Arepână și ochi argintii. E uşor de curăţit, căci solzii mari, 
se desprind lesne. Are nişte aripioare aşa de străvezii, pare că sunt 
o abureală. 

E elegant ca formă, vioi în mișcări şi nu are drept armă de apărare 
contra numeroşilor săi dușmani — dintre peşti e poate cel mai ur- 
mărit — decât tocmai vioiciunea. Câteodată ca să scape de vreo ştiucă, 
sare deasupra apei, pierzându-și urma. 

Sunt mai nervoși, mai sglobii, în vremea când îşi leapădă icrele, 
prin luna lui Mai; purced la drum în cârduri numeroase spre marginea 
iazului cu apă mai caldă şi cu multe buruieni; femeile sunt aşa de 
grăbite să-și lase icrele, încât chiar când sunt prinse în crâsnic, nu mor 
până ce nu-și deșartă sacii cu ouă. 

Pe cât sunt de puțin căutaţi pentru mâncare, fiind mărunți — rar 
ajung cât 2 decimetri — şi osoşi, pe atâta sunt de importanţi pentrucă 
au dat naştere la o industrie foarte rentabilă. Multe femei poartă pe 
ele ceva din obleţi, cu mângâierea că poartă mărgăritare. 

Din solzii obleţilor se trage așa numita esență de Orient. Cum 
se scot din baltă, obleţii se curăţă de solzi şi expediaţi la fabricele 
din Paris şi Viena. Fabricile din Germania, înainte de războiu, 
trimiteau la noi lucrători în deltă, ca să pregătească locului e- 
senţa. 

Solzii se pun 24 de ceasuri în apă sărată, după care se spală cu 
alcool, apoi se tratează cu amoniac. Pe fundul vaselor, se depun niște 
fluturaşi subțiri argintii, neatacaţi de amoniac, ca un soiu de clei; 
aceasta este esența de orient, care se poate întinde pe sticlă. Cu ea se 
fabrică mărgelele care imitează mărgăritarele. 

Se zice că Chinezii, aceşti meşteri în multe meşteşuguri, cunoșteau 
de multă vreme întrebuințarea solzilor de obleţi. La Veneţieni sa 
făcut o lege care oprea imitarea mărpăritarelor, căci se înşela lu- 
mea. 

La început, în Franţa, se ungea pe dinafară cu acest clei de peşte, 
bobiţe de gips, căpătându-se — spre bucuria femeilor care voiau să 
pară bogate — minunate imitațiuni de mărgăritare. Nu e vorbă că de 
multe ori dorința de lux se sfârşea cu scene comice, căci în căldura dan- 
sului cleiul se muia, iar mărgăritarele falșe rămâneau lipite pe piele. 
Abia mai târziu i-a venit în minte unui fabricant de mătănii din Paris, 
să ungă pe dinăuntru mărgelele de sticlă. Și astfel s'a ajuns la fabricaţia 
de azi, din care se capătă așa de bune imitaţiuni, încât numai un cu- 
noscător le poate/deosebi de -mărgăritarele adevărate. Nu e vorbă că 
nici aceste imitațiuni nu sunt prea ieftine, căci pentru a căpăta un gram 
de esenţă, trebue cel puţin 10—50 de obleţi. 

Când pescuești cu crâsnicul, prinzi porcușori, obleţi, dar nu se poate 
să nu fie amestecată printre ei şi vreo blehniţă (hRhodeus amurus). 
Nu-i vorbă că pescarul nu e prea bucuros de ea; are o carne amărâe 
şi de aceea nu e căutată. Ai lua-o drept un pui de crap sau mai degrabă 
drept un cărășel, neajungând nici măcar un decimetru în lungime. 
Ca şi carasul, acest peșştişor este 
turtit lateral, dar nu așa de dispro- 
porţionat încât să semene cu un 
romb. E. mai svelt ceva, iar aripioara 
de pe spate e mai îngustă mult, 
decât a unui cărășel. Pe spinare este 
ca mai toţi peștii, cenuşiu-verzui; 
pe de lături însă e ca poleit cu ar- 
gint iar dinspre coadă e trasă pe 

Fig. 173. — Blehniţa (6—8 cm) (4). mijlocul trupului o dungă verde ca 
de smalţ. Aceasta e haina lui obiş- 
nuită. 

Haina de nuntă —prin luna lui Mai —este mult mai bogată. 
Pare că e acoperit atunci cu o zale cu solzi de oţel, așa încât pe trupul 
lui e o irizaţie bogată. 

Dunga dinspre coadă pare că e de smaragd, iar pe piept şi pe burtă 
devine portocalie. Are haina cea mai frumoasă din toți peştii apelor 
noastre din care cauză este căutat pentru acvariul din odaie. 

Dar nici femeia nu se lasă mai prejos deşi îmbrăcămintea ei, e 
dreptul, rămâne mai ștearsă. In schimb are un obiceiu curios. Pe vre- 
mea când leapădă ouăle, îi creşte un tub lung între înnotătoarea din- 
dărăt şi părechea cea de pe urmă de aripioare. Prin ajutorul lui, ca 
pune ouăle în trupul unei scoici de râu, care stă înfundată în mâl şi 
numai cu capătul dindărăt al trupului mai căscat. 

In încăperea scoicei, peștişorii ieşiţi din ouă găsesc nu numai adă- 
post dar prin curentul de apă pe care-l trage scoica pentru dânsa, 
le vine şi peştișorilor aer şi mâncare. Se înțelege că nu e plăcut pentru 
scoică, de a avea în camera ei respiratorie asemenea musafiri supără- 
cioși, căci oricum, copiii sunt copii şi nu stau liniștiți. Chiar când în- 
cearcă scoica să scape de ei, nu poate, pentrucă mama-natură le-a 
făcut un gularaș la gât şi doi negei, cu cari se proptesc printre branchiile 
scoicii și nu pot fi cu una cu două daţi afară. Când le-a venit sorocul, 
şi au crescut cât trebue, ies ei singuri, de bună voie. De altfel răsplă- 
tesc serviciul ce le-a făcut scoica, căci şi puii acesteia când sunt mici, 
se anină de pântecele unei blehniţe, stând în pielea ei câtăva vreme, 
până ce se desvoltă şi o părăsesc de bună voie. E unul din numeroasele 
servicii reciproce ce-și fac animalele între ele, chiar aparţinând la nea- 
muri diferite. 

După ce se îndeplineşte rostul de mamă, tubul prin care a pus 
ouăle se închircește; bărbatul îşi ia şi el din nou haina obişnuită de 
dinainte de nuntă. 

Prin blehniţa lăţită, dar micuță, se poate trece la peștii cei mari, 
cu forma tot lăţită. Așa e plătica (Abramis bramo) care nu lip- 
sește de pe masa creștinului în ziua de Blagoveştenie « când tot Românul 
mănâncă peşte » căci se găseşte în mare cantitate în orice baltă, ca 
şi spre gura râurilor mai mari (Pl. IV, fig. 4). 

Numele îi arată forma ; are trupul turtit dintr'o parte în alta,de și 
e ceva mai lung decât carasul. Pe când carasul bunăoară este cel mult 
de două ori mai lung decât lat, plătica este aproape de 3ori mai lungă. 
Din cauza aceasta pare ceva gheboasă, nu cum e crapul, căci şi linia 
pântecului e tot una de curbată, ca și a spatelui. Are capul mic, cu 
buza de jos mai răsfrântă. 

E îmbrăcată într'o zale de solzi, care se schimbă la culoare nu 
numai după locul în care trăieşte, dar şi după vreme. Uneori e negrie pare 
că e afumată, când lacul e mai mâlos; de regulă e argintie pe de 
lături şi verde cenușiu pe spate. Se găsesc ca şi la crapi, exemplare 
cu totul roșietice. 

In vremea nunții, ca mai toţi peştii, îşi schimbă haina, devin cu 
culori mai intense, şi capătă un soiu de coşuri gălbui peste tot corpul, 
dar mai ales pe bot; uneori așa sunt de mulți încât pare că are rapăn. 

Ceca ce se vede bine la acest peşte, este aşa numita linie laterală; 
plecând de deasupra urechii, cam dela ceafă, ea formează ca o dungă 
de creion trasă pe mijlocul trupului, cu îndoitura spre burtă. Nu eo 
podoabă de îmbrăcăminte, o dungă mai neagră ca la şopârle ori să- 
lămâzdre. E un organ de simţ. Nervii sunt mai desvoltaţi de-a-lungul 
ei, sfârşindu-se într'un soiu de păhărele pline cu un suc cleios și în 
legătură cu exteriorul prin pori. Ce simț anume reprezintă nu e încă 
hotărît. In orice caz e un al 6-lea simţ, care, foarte cu putință, îi dă 
de ştire peștelui de apăsarea apei, deci de adâncime, de puterea cu- 
rentului; poate şti când trece din iaz în râu. Că e aşa, e faptul că la 
peştii din adâncimea mărilor linia laterală e mai desvoltată, după 
cum și mormolocii de broască, cât stau în apă, capătă un soiu de linie 
laterală. Acest simţ este deci în legătură cu mediul. 

Și plătica face drum de nuntă. Ea caută locurile cu burueni, spre 
marginea apelor. În frunte înnoată o femeie mai bătrână, mai plină, 
apoi altele mai tinere, urmate de bărbaţii cu coşurile pe piele. Se ţin 
în cârduri, şi așa de aproape de faţa apei încât cu spinarea lor fac vă- 
lurele. In vremea aceasta peştii sunt sensibili și sperioşi. Fug la cel 
mai slab sgomot. In Suedia era odată obiceiul, ca pe vremea când 
plătica nunteşte să nu se sune clopotele la bisericile de pe lângă 
țărm, că le sperie şi nu mai lepede icrele. 

Femeia depune 2—300.000 de ouă, din care ies repede puișori. Cu 
toţi duşmanii care îi au, se înmulțesc, din cale afară ; având carnea gu- 
stoasă, măcar că e cu mulţi spini, fiind şi numeroase, având uneori şi 
o greutate de 4 kgr., se prind în mare cantitate. Numai din bălțile Du- 
nării, s'au scos într'un an peste 150.000 kgr. 

De altfel ca și crapul, plătica poate să aibă variaţii multe, ca formă 
şi culoare, după cum pot exista şi corcituri de plătică și ocheană. Cu 
greu deosebită de plătică este batea (Blicca bjorkna), cuprinsă 
la un loc de popor sub numele de albitură, mai ales când e sărată. 
“Trăieşte, în bălțile Dunării, la un loc cu plătica, putându-se recunoaște 
mai mult după capul scurt, ca un triunghiu adăugat trupului lăţit. 
Se prinde lesne la undiţă, fiind lacomă din cale afară, iar în perioada 
fierbinţelii, când leapăadă icrele, o poţi prinde cu mâna, așa e de nepă- 
sătoare de pericolele ce o înconjoară. 

Dacă batca e greu de recunoscut, săbioara (Pelecus culiraius 
după cum o arată numele, se cunoaște îndată, prin forma ei de scrumbie, 
prin spatele în linie dreaptă, aşa încât capul pare dat îndărăt. Se mai 
recunoaște. lesne și prin linia laterală, care pare că e o jucărie de copil 
trasă cu cărbunele pe trupul ei. Această linie nu merge, ca la toţi peştii, 
în linie dreaptă de-a-lungul mijlocului. Incepând dela ureche se lasă 
în jos pe subsuoara aripioarei de dinainte, în forma. aripei de rându- 
nică, apoi trece, făcând coturi, de-a-lungul pântecului până la coadă. 
Si la îmbrăcăminte e mai oacheșă; pare că e îmbrăcată cu solzi de oţel 
oxidat, albăstrii. 

E. răspândită în apele Dunării şi a bălților sale, şi nu mai trăiește 
în Europa decât în apele care dau în Marea Baltică. Nu e un peşte 
prea căutat, de şi poate să aibă şi 1 kgr. greutate; în schimb fiind 
uneori mult din 
cale afară se prin- 
de cu năvoadele 
şi se sărează în bu- 
toaie, la un loc cu 
plătica, batea şi 
ceilalţi peşti «pen- 
tru nevoiași ». 

Dintre toţi peş- 
tii din bălți, cel 
mai cunoscut de 
Sigur este carasul sau caracuda (Cyprinus carassius). E 
așa de mult în apele noastre, încât se pescueşte în cantităţi mari şi e 
mai eftin. (Pl. IV, fig. 1). Nu are o carne neplăcută la gust. Dimpotrivă, 
când nu miroase prea tare a mâl, e tot așa de gustoasă ca și a 
crapului, numai că e cu prea multe oase, și trebue mâncată mai cu 
băgare de seamă. 

Nu e pretențios; trăiește oriunde. Toate iazurile, ca şi lacurile mai 
mari sunt pline cu caraşi. E tovarășul crapului, cu care se aseamănă 
ceva la coloare, fiind verde-cafeniu pe spate, cu un luciu metalic; 
când e scos din apele prea mâlvase'este chiar aproape negriu. Nu poate 
fi însă confundat cu crapul, nu numai pentrucă are gura mică şi buze 
subţiri, că nu are musteţi, dar mai înainte de toate are trupul prea 
lătăreţ, numai bun să fie prăjit la tavă. Nu ajunge niciodată dimen- 
siunile crapului; rar, când îi merge bine, poate fi lung de 30 cm. De 
regulă e ca un romb, cam pe cât de lat pe atâta de lung. 

Se hrăneşte cu ce poate, ca și crapul; de aceea nu e prea bun 
tovarăş, căci când se înmulțeşte din cale afară, îi devine un con- 
curent periculos. E însă şi mai puțin pretenţios decât crapul, mai ales 
în privinţa curăţeniei. Poate să stea ziulica întreagă întins în nămol. 
Hrană are, de dușmani nu se teme, căci îl apără culoarea. Ii e bine 
ca și porcului în băltoage. Fiind rudă de aproape cu crapul, lepădând 
icrele cam prin aceleaşi locuri, nu rar se întâmplă corcituri, ieşind 
peşti cari au mici musteţi, dar gura tot mică, iar la trup ceva mai înalt 
decât crapul şi deci părând mai lung decât carasul. 

Chinezii, meşteri în arta de a domestici animalele şi a crea rase 
variate, după cum Japonezii sunt meşteri în închircirea copacilor, 
au ajuns să capete caraşi roşi, peştii aceia cari se ţin prin borcane 
de sticlă prin case și cari fac plăcerea copiilor în apele Cişmigiului. 
Cu răbdarea caracteristică lor, Chinezii au căpătat fel de fel de forme 
de pești roși, după cum de altfel şi europenii au căpătat fel de fel de 
hulubi ori de vaci. Prin anumită alegere a prăsilei, prin supunerea 


Fig. 174. — Săbioara (30—40 cm) (4.). 

la anumite condițiuni, se zice că pot scoate forme după comandă, iar 
exemplarele cele mai rare ori mai frumoase se plătesc scump, cum se 
plăteşte vreun Orhideu ori vreo lalea cu o coloare mai neobișnuită. 

Ceva mai deosebit la înfățișare (Pl. IV, fig. 3), dar tot așa de răs- 
pândit este linul (Tinca vulgaris). 

Când se trage cu năvodul în orice iaz, ştiuca poate să lipsească 
dar lin şi caras, numai când s'a stârpit sămânţa peştilor. E mai puţin 
pretențios decât carasul, fiind cel de pe urmă care moare, când iazul s'a 
prea mâlit. La înfăţişare mai degrabă se apropie de ştiucă, având trupul 
prea puţin turtit lateral şi acoperit cu solzi mărunți, netezi, învăliți 
peste tot cu o pieliță subţire, băloasă. De aceea e greu de grijit; nu 
se rade cu cuțitul ca ceilalţi peşti ci se pârleşte cu cleștele înfierbhântat. 
Numai aşa se jupoaie pielița de deasupra și se pot lua solzișorii cari 
strălucesc sub ea, ca niște fluturaşi. E în culoarea mâlului, cenușiu- 
verziu, uneori chiar negriu. Coada e lată iar înnotătoarea dela capătul 
ei pare ca o mătură. O îngustă aripioară, destul de lungă pe spate, o 
alta pe pântece aproape de coadă, în afară de celelalte două părechi, 
depărtate una de alta, îi formează podoaba trupului. 

Se hrănește cu tot ce găsește în cale: viermi, moluște, burueni. 
Când nu le are, înghite ca şi râma, mâlul de pe fundul apelor, bogat 
în substanțe organice putrezite. Ca urmare, se prinde lesne la coșurile 
de răchită în care se pune o bucată de mămăligă. 

Ducându-și viaţa în mâlul în care. stă ascuns mai toată ziua, capătă 
la urmă un miros neplăcut de nămol, ceea ce strică gustul cărnei sale 
moi, altfel gustoasă. De aceea trebue ținut, dacă e viu, câteva zile 
în apă mereu împrospătată, înainte de a fi gătit, ca să-i mai iasă mi- 
rosul de baltă bâhlită. 

Numai când e să-și lepede icrele, în vremea când apa s'a mai încălzit, 
trage la țărm, în cârduri numeroase, spre buruenile pe care lasă ouăle. 

Și mai deosebită la înfăţişare este guvidia-de-baltă 
(Gobius kessleri ), numeroasă mai cu seamă în toate bălțile din lungul 
Dunării sau în Bra- 
teș. Cu capul lăţit, 
cu ochii aproape 
de creştetul capu- 
lui, cu gura mare, 
cu trupul numai 
spre coadă turtit 
dintr'o parte în 
Ă alta, ai lua-o drept 
Fig. 175. — Guvidie-de-baită (15—20 cm) (4.). un zglăvoc. Până 


şi aşezarea aripioa- 
relor mari, spi- 
noase, este la fel. Singura deosebire după care se poate uşor re- 
cunoaşte este mai întâi că e acoperită cu solzi, apoi că aripioarele 

părechi, ventrale, sunt unite într'una singură așezată sub gât, ca o pâlnie 
sau ca o ventuză. Neamurile ei numeroase, trăiesc în mare, pe lângă 
țărm, unde se prind de pietre cu aripioara ventrală, ca şi cu o 
ventuză, de nu le pot uşor lua valurile mai sbuciumate la 
coastă. 

Unul dintre cei mai frumoşi pești dela noi, este de curând introdus 
în apele noastre (Eupomolis gibbosus). Aiurea este căutat ca pește 
de ornament în acvarii în locul peştilor roşii de origină chineză. 

Pe fondul verde-gălbiu, are pete roşii pe spate și arămii pe coaste. 
Pe părţile laterale ale capului are cinci dungi albastre de azur. Inno- 
tătoarea dorsală 
este gălbuie cu 
dungi încrucișate 
mai închise. Peş- 
tele a lost adus din 
America, unde es- 
te comun. | se 
zice peşte-soare 
(Sunfish), iar la 
noi  Pește-auriu, 
biban american. 

E frumos la 
culoare, dar car- Fig. 176. — Pește-auriu (4. 1. lorcea). 
nea nu e tocmai 
bună, fiind ațoasă. 

Dimpotrivă este un lacom după icrele şi puişorii altor peşti. Face parte 
deci dintre peştii stricători. La noi a fost găsit până acum în unele 
lacuri dintre Călărași şi Galaţi (Cochirleni). 


Domneşte pace peste împărăţia apelor. 

Neteda pânză de apă se încreţește întrun loc. Câteva cerculeţe 
se formează la faţă, care se pierd iarăşi. 

Dedesubt s'a înfăptuit o crimă, știuca (Esoz lucius) a înghiţit a- 
proape de faţa apei, un cărăşel. De când îl pândește tâlharul bălților! Ne- 
mișcat, ca o pisică, stă întins pe mâlul de pe fund. Pare că doarme, toropit 
şi el de nădușeală de afară. De unde să-l zărească prada? A avut în grijă 
vânătorul, să-şi asvârle pe spete o haină cenuşie-verzue, cam ca mâlul 
plin de alge. Numai ochii sunt de dânsul, cu privirea de hrăpăreţ, în- 
drăsneţ, şi întreprinzător, căruia nu-i scapă cea mai slabă umbră. In 
căutătură nu e mai prejos de tovarășii de pradă de pe uscat. Nu de geaba 
cei vechi l-au botezat Lupus piscis. 

Cine n'a văzut o pisică la pândă ? Ochii îi sclipesc, trupule 
întins, numai vârful cozii, ca un sfichiu de bici, se mişcă într'o parte 
şi alta. Toată emoţiunea pândei numai aşa şi-o trădează. La fel e și 
ştiuca. Innotătoarea de pe spinare, aşezată aproape de coadă, arată 

că animalul pândeşte. Când a zărit prada, înnotătoarea se ridică, se 
resfiră cât poate ca un evantail. E semnul mulțumiri, pentru animal. 
Se târăşte lin, se ridică şi mai lin; ca o săgeată se repede asupra pe- 
ștelui ochit. Il apucă de mijloc, înfigându-i în trup numeroșii dinți 
mai mari şi încârligaţi de pe falca de jos, mai mărunți, întinși și pe 
cerul gurii, ca o ragilă, la falca de sus. Ce a încăput în gura lui, largă, 
tăiată până la ochi, adevărată gură de crocodil, nu mai iese ca din 
gură de şarpe. Se citează cazul unui vițel, care bând apă, a fost prins 
de hot de o știucă. Așa de adânc și bine s'a înfipt în buză încât de spaimă 
vițelul a început să alerge cu ştiuca prinsă, ducând-o plocon stăpânului 
mirat. 

Știuca, precum sunt mai toţi hrăpăreţii, este nesăţioasă. S'a socotit 
că pentru a crește în greutate cu un kgr. are nevoie de 25 kgr. de peşte; 
în trei săptămâni, trei ştiuce, cântărind fiecare 5 kilograme, au 
mâncat peste 800 de zglăvoace. Inghite ori ce îi iese înainte: peşti, 
şerpi, broaște, şoareci, apucă rațele de picior şi le înneacă; în lăcomia 
şi furia de nesățios, se repede să muşte şi din carnea unui om care se 
scaldă. 

Se înţelege atunci ce pustiiri poate aduce în bălțile în care se în- 
mulţește. Tot trupul ei e făcut pentru pradă. De altfel înfăţişarea ştiucii 
este de toţi cunoscută, deoarece nu e apă la noi, unde să nu se găsească, 
Chiar în râuri se urcă, oprindu-se în coturile mai liniştite. E aşa «e 
multă, încât se prind până la 3—400.000 kgr. pe an, numai din Delta 
Dunării. La noi poate să ajungă şi până la 16 kgr. una; mai spre Nord 
se face şi mai grea. Se vorbeşte de ştiuci lungi de un metru şi un metru 
jumătate, cu o greutate de 50—75 kgr., deşi e bine de pus în aceste 
cifre şi partea exagerărilor, spune Blanchard. i 

Trupul ei e lungăreţ, plin, prea puţin turtit lateral. Capul e ca 
de crocoâil. Când s'au descris pentru întâia oară caimanii din India, 
cu botul rătezat, li s'a dat numele de Alligator lucius, așa de mare 
asemănare au la cap cu ştiuca. Innotătoarea dorsală este lânsă 
coadă, faţă în faţă cu cea de pe pântece, iar trupul în dreptul lor este 
gâtuit. Innotătoarea dela coadă, lată, este împărțită în două, prin o 
scobitură adâncă. (Pl. IV, fig. 10). 

Cum se desghiață bălțile, nici n'a apucat să se topească sloiurile 
şi partea femeiască însoţită de 2—3 bărbaţi, caută loc cu apă mai 
puţintică, unde depune ouăle, iarăşi de toţi cunoscute, gălbii, în număr 
măcar de 150.000. 

De multe ori, în fierbinţeala lor — căci se poate vorbi de fierbinţeala 
dragostei chiar la peşti cu temperatura corpului scăzută —- ies din baltă, 
de-și depun ouăle într'un ochişor de apă rămas din topirea omătului. 
Dese ori însă îşi lasă icrele în drum. 

Noroc că icrele de știucă sunt bune și pentru alți pești; altfel 
sar umplea iazurile cu ştiuci. Din icre ies repede-repede puii, iar in- 
stinctul de fiară se iveşte îndată și la ei. 

Fiind înarmată cu atâtea arme bune — înnot iute, cam 25 km. 
pe ceas, culoare apărătoare, dinţi ascuţiţi, agerime la vedere —, nu 
poate avea niciun alt dușman decât pe om. I)e aceea odată ajunsă 
în stare de a insufla respect întregii lumi din baltă, trăieşte nesupă- 
rată ; numai mâncare îndeajuns să aibă, iar în lăcomie, să nu se anine 
într'o undiţă. Incolo «hoaţa de știucă » cum îi spun pescarii noştri, 
poate ajunge la bătrâneţe. Se aduce întotdeauna ca exemplu acel 
Matusalem al peştilor prins în 1-197 lângă Manheim, care n'ar fi avut, 
nici mai mult nici mai puţin, decât vreo 3 secole; de el era aninat un 
inel aurit cu o inscripţie în grecește: «Eu sunt peştele care am lost 
asvârlit cel dintâi în acest lac de mânnile stăpânitorului lumii Fre- 
derie Darbarosa în d Octomvrie 1230 ». 

Deşi puţin cam seacă, carnea ştiucei nu e rea la gust, din care cauză 
peştele e prins în mare cantitate; se mai întrebuinţează ca poliţist al 
bălților sistematice, punând-o anume ca să mai rărească lumea peştilor 
celorlalţi. Lrebue ţinută din scurt însă, căci o rărește așa de bine încât 
rămâne singură cu fraţii şi surorile ei, în baltă, cum sa întâmplat 
deseori. 

Și icrele de ştiucă sunt mult căutate la noi; gustoase, sunt 
însă cam periculoase, căci cu ele se înghit și unii viermi paraziți, cum e 
cordeaua, care trec în om nesupăraţi, icrele nefiind fierte înainte de 
a fi pregătite. 


Era în dimineaţa unei zile de vară. Abia 'se ridicase cortina de ceaţă 
de pe ape, când am plecat dela Sarikioi cu lotca, spre Popina Raselmu- 
lui. Am lăsat în urmă sgomotul pescarilor sosiți la cherhana, cu 
luntrele pline de chefali; am trecut de zona stufului din care ieșeau 
rațele sălbatece. Incetul cu încetul țărmul se depărta, iar luciul apei 
învălurat numai de loviturile lopeţilor, se întindea în jur. Insula 
Popina, cu înfăţişarea unei sirene culcată pe apă, era încă învăluită 
în naframa subţire de ceaţă. 

Deodată se produc cercuri pe valuri; unul ici, altul la dreapta, 
din ce în ce mai deşi, fără ca de sus din aer să cadă ceva. «E jocul 
de dimineaţă al crapilor », îmi spune vâslaşul. Nu se mulţumesc cu 
hârjoana de sub apă. Incep, în săriturile lor sglobii, să se arate şi dea- 
supra apei. Sclipeau solzii lor la bătaia oblică a razelor de soare, pare 
că ar fi fost de pietre scumpe, iar încreţiturile apei, mărunte şi dese, 
pare că erau presărate cu fluturași de aur. Se jucau ca nişte copii, şi 
unii erau în adevăr mari ca şi copilaşii. Atunci pentru întâia oară, 
mi-am dat seamă de bogăţia extraordinară a apelor noastre. 

Neglijindu-se curățirea Dunăvăţului, câțiva ani Raselmul devenise 
sărat; pierise sămânța peştilor de seamă din el. După ce sa tăiat ca- 
nalul « Carol ]» şi intra apă proaspătă din Dunăre, ajunse raiul cra- 
pilor şi al chefalilor. Altădată la Filipoi asistând la un pescuit din leasă, 
am putut iarăşi vedea cantitatea enormă de peşte prins, după cum tot 

acolo am avut prilejul să apreciez gustul dulce, delicios, al crapului 
fript la proţap. 

Crapul (Cyprinus carpio) e una din marile noastre bogății. El 
se găsește pretutindeni, în iazuri, în râuri, în deltă şi în mare, la 
surile Dunării. In bătrânul și latul fluviu, cu bălțile de pe lângă el şi 
osicele din deltă, crapii găsesc condiţiunile cele mai favorabile, pentru 
ca să trăiască: hrană din belşug, adăpost sigur în vreme de iarnă. 
Din Dunăre apoi intră în toate râurile, ca şi în bălțile ce le întovă- 
răşesc. Ajunge la noi la dimensiuni necunoscute în apele Europei 
centrale şi occidentale. Indivizi grei de 30 kgr. nu sunt rarități; se 
citează şi crapi, prinși la gurile Dunării, trăgând 36 ocale vechi. Lun- 
gimea lor nu e în proporție cu greutatea, căci cu cât îmbătrânesc se 
încalează, cresc în grosime mai mult. Exemplare peste 1 m. lungime 
încă nu sunt rare. 

In lumea peștilor, crapul e tipul bursucului, gras, gros, paşnic, cu 
mișcări domoale, plăcându-i să stea cât mai liniştit şi să aibă cât mai 
multă mâncare. De aceea creşte în voia lui în apele Dunării, unde gă- 
sește de toate: viermi, larve, infusorii; rădăcini de plante. Când insule 
plutitoare se rup din plaur, sub ele foesc ca viermii crapii, căci sunt 
adăpostiți de căldură și au hrana la nas. Și înfăţişarea lui este aceea 
a unui animal, căruia îi place viaţa tihnită; e tipul burghezului burtos, 
mulțumit de toate (Tab. IV, fig. 2). 

Are trupul lungăreț, turtit dintr'o parte în alta, dar nu aşa tare 
cum e la caras. Linia spatelui e regulat trasă, cu o îngheboșare aproape 
de cap. Ochii liniştiţi ca de bou, gura potrivită şi foarte sensibilă, pentru 
ca să poată găsi hrana ce-i trebue; în colțul gurii spânzură câte un fir 
de musteață, cam groasă. O înnotătoare lungă pe spate, alte două pă- 
rechi apropiate între ele, o înnotătoare mai scurtă unde începe coada 
şi alta lată la vârful cozei, îi împodobesc trupul. E acoperit cu solzi, 
mari, cu niște dungi concentrice după care, cât sunt tineri, se poate 
determina vrâsta, ca și la arbori. 

Culoarea crapului variază foarte mult, potrivit locului unde trăieşte ; 
cel de baltă e mai închis la culoare, cel din apele curgătoare are solzii 
aurii. 

După schimbarea culorii, pescarii ştiu cu cine au de aface: cu crap 
de baltă ori cu crap de Dunăre, care a călătorit în baltă. Căci crapul. 
chiar dacă îi place să ierneze şi să se îngraşă în apele găzduitoare ale 
Dunării, de cum bate vânt de primăvară îl apucă dor de iarbă verde și 
se călătorește în bălți. Au şi crapii ferbinţeli. Sunt ca amețiţi și înnoată 
în cârduri, spre apele puţin adânci de lângă maluri, de le vezi spinarea. 
Crăpoaica își leapădă puzderia de icre — se zice până la 800.000 — pe 
firele de burueni inundate, pe buturugele de sălcii căzute în apă. Le 
pun şi le lasă în plata Domnului ; peste cel mult o săptămână ies puișorii 
mărunți; de ar trăi toţi sar umple bălțile cu crapi. Aşa, cad în gura 
altor peşti cu nemiluita. Care scapă cu zile, cresc repede, devin ciortănei, 

repede, repede ciortani, iar spre toamnă au devenit ciortocrapi 
numai bun: de mâncat, cântărind până la 3 kg. Au scăpat de griji, dar 
ahia în al treilea an devin crapi, bărbaţi care umblă după bătaie, a 
căror lapţi pot să fecundeze icrele. Și ei au regulile lor, ca şi toate 
dohitoacele. 

Ducând o viaţă liniştită, tihnită, neavând nicio grijă decât hrana, 
scăpând şi de colții stiucei, crapul poate să trăiască până la adânci 
bătrâneţe. Se povesteşte de crapi bătrâni de un veac şi chiar mai bine. 
In 1873, în Anglia, s'a prins unul, care purta în nas o verigă cu însem- 
narea anului 1674. Se spune că crapii dela Fontainebleau au fost hrăniţi 
de Francisc I, eroul dela Marignano, persecutorul protestanților, deci 
ar avea peste patru veacuri. Se spune..., dar câte nu se spun despre 
animalelele pe care nu le poţi urmări și nu le poţi însemna, ca să ştii 
dacă sunt aceleași, mai ales când crap de crap nu se prea poate deosebi. 
Ceeace e sigur însă este că au o viață lungă. Ceeace iarăși se ştie e că 
mor mai cu greu decât alți peşti: țin la viaţă. Un crap poate să rămâie viu 
mai mulie zile, chiar când se păstrează în umezeala mușchilor udaţi. 
Nu e vorba că aceasta e tocmai spre pieirea lor. Carnea de crap fiind 
gustoasă, sunt peștii cei mai căutaţi pentru hrana omului. Dacă se 
pot mai lesne ţinea proaspeţi, cu atât mai rău pentru ei, căci e cu atât 
mai bine pentru oameni. Numai din Delta Dunării se prind până la 
> milioane de kilograme într'un an, iar din lesele dela Filipoi, ori Cra- 
pina se pot căpăta în 2—3 ceasuri până la 10.000 kg. 

De altfel crapul e un peşte care se poate domestici. După cum sunt 
crescătorii de păsări, de porci, de boi, sunt şi crescătorii de crapi. 

I.a noi măcar că se găsese puzderie, sunt metodic crescuţi, mai ales 
varietatea cu un singur rând de solzi mari, în iazurile de la Coţmani 
(Bucovina), ca și la Banloc lângă Deta (Banat). 

S'a ajuns la crearea de rase, cum sunt şi printre vite, cu anumite 
însuşiri. S'a încercat chiar să se castreze, cum se fac din tauri boi. 
căpătându-se crapi cu o carne mai gustoasă, crescând mai uşor şi 
înurăşându-se. Câte nu înceară omul, pentruca foloasele trase din 
munca lui să fie mai mari. 

Nu e vorba că şi în stare sălbatecă, crapii au varietăţi diferite şi 
monstruozităţi fel şi chipuri. In apele noastre trăiesc crapi gheboșşi, 
dulci la carne, buni de crescut în heleștee; crapi săritori, svelţi, cari 
<lând de gardurile așezate în cale, încearcă a le sări, căzând însă dea- 
<reptul în sacii puşi anume de pescari; erapi cu capul ca de box, scurt, 
retezat, alții dimpotrivă cu capul ca de delfin, etc. ete. Sunt crapi cu 
piele moale, fără solzi. căutaţi pentru crescătorii, ori crapi cu puţini 
solzi mari numai dealungul trupului, în mijloc; nemţii le zic crapi cu 
oglindă, întâlnindu-se şi în Brateș. La noi din vreme în vreme se găsesc 
crapi aurii, Impăratul crapilor, cu solzii, ca în poveste, pare că ar fi 
turnaţi din aur. Pescarii nici nu vor să se anine de un asemenea exem- 
plar, ci-l asvârl îndărăt în apă, căci se tem că altfel le vor muri copiii. 

Chişcarul (Cobitis fossilis) e pe cât de răspândit în apele 
noastre, pe atât de interesant prin obiceiurile lui. 

Unde-l cauţi, îl găsești; nu are cerinţi, căci nici apa nu-i este tot- 
deauna de nevoie, putând trăi câtva timp şi în nămolul numai umed. 
Ori unde este un iaz, cât de mic, o băltoacă mai mare, sau chiar în păr- 
țile mai liniștite de râuri, cu greu e să lipsească chişcarul. 

Cine nu-l cunoaște? E ca un şarpe scurt. 

Trupul cilindric înspre cap, e turtit lateral numai spre coadă. N'are 
solzi mari, ci numai nişte solzişori mărunți şi răzleţi. 

Are o gură măricică, iar de jur împrejur ei 10 fire de musteţi, 
destul de lungi. O înnotătoare pe spate, mică, alte 2 perechi pe burtă, 
depărtate una de alta, una scurtă mai spre vâriul cozii, unde se află 
o înnotătoare lăţită, îi sunt podoabele trupului. Mișcările lui iuți, — abia 
îl poţi ţinea în mână, — le datorește cozii, numai muşchi. 

Își duce vieaţa pe fundul apelor mâloase. Culoarea e la fel cu a mâ- 
luiui, așa încât când stă întins nici nu-l poţi zări. Pe spate este mai 
mult' cafeniu, pe 
burtă mai galben, 
chiar portocaliu. 
> Două dungi mai 
închise, una lată, 
alta mai îngustă, 

Fig. 177 Chiscarul (20—30.cm).(A.), sunt trase regulat 
dealungul trupu- 
lui. Peste tot însă 

este stropit cu punctişoare negre, pare că ar fi firele de mâl lăsate pe 
fundul unui vas. 

Din vreme în vreme vine la suprafaţă, înghite o gură de aer și apoi 
iar se bagă în mâl, unde găseşte hrana lui favorită : melci mici, viermișori 
sau pui de alţi peşti. Când balta seacă ori apa înghiaţă, n'are habar. 
Se înfundă în mâl şi aşteaptă vremuri mai bune. E răbdător din fire 
şi mai ales îndură foamea îndelungă vreme. 

Când unele bălți de prin Deltă sau de pe lângă Dunăre se usucă 
aşa de tare, încât poţi trece cu căruţa pe fundul lor întărit, dedesubt, 
la oarecare adâncime chişcarul stă ascuns şi-l poţi scoate tăind întâi cu 
casmaua și pe urmă săpând cu hârleţul. Când s'a săpat canalul ce leagă 
Raselmul cu lacul Babadag, foiau chișcarii în rogojinele de trestie pe 
jumătate putrezite, la adâncime chiar de jumătate de metru. 

De el nu se poate spune «a se sbate ca peştele pe uscat», căci ca 
şi un neam al lui din depărtări, din Australia, numit Ceratodus, el 
poate respira şi aerul din atmosferă. N'are plămâni, dar pentru aceasta 
îi serveşte o parte din intestinul subțire. 

Câţiva cercetători români (D. Călugăreanu, Th. Bușniţă) au lă- 
murit respirația aeriană a chișcarului. In special însă d-na Elena Lupu 
dela Universitatea din laşi, sa ocupat mai îndelung de această 

chestiune, iar lucrările ei au găsit unanimă bună primire în străină- 
tate. 

O parte din intestin are structura unui plămân, fiind foarte bogată 
în vase cu sânge. Animalul înghite aerul; ajungând în dreptul intesti- 
nului subţire oxigenul e luat de sânge, iar acidul carbonic este dat afară 
pe anus. Ca să nu se împiedice actul respirațiunii şi să nu sufere pereţii 
aşa de bogaţi în vase, d-na Lupu a arătat că restul alimentelor mistuite, 
înainte de a trece prin porțiunea respiratorie a intestinului, este învelit 
într'un sac alunecos și astfel e dat uşor afară. 

Se înţelege cum chişcarul poate trăi fără de apă, respirând aerul 
din afară. Cât despre mâncare, econom cum este, îşi adună în jurul 
intestinului întotdeauna o cantitate de gră- 
sime, «bani albi, pentru zile negre». 

Dar chișcarul mai este vestit și prin alt- 
ceva. Lui iarăşi nu i se mai poate spune 
vorba: mut ca un peşte. Când îl scoţi din 
apă «ţipă»; are un glas ca de șoarece, dar 
scurt. E aerul cuprins în intestin, şi care 
prin strângerea bruscă a tubului, este dat 
afară. 

Mai are o însuşire, făcând concurenţă bu- 
ratecului. E nervos din cale afară, simțind 
cu mult înaintea omului „schimbările, atmos- 
ferice. Când e vremea a ploaie, dar mai ales 
cu trăznete şi fulgere, chișcarul e neliniștit, 
chiar cu 24 de ceasuri înainte, nu-și află loc, 
ridicându-se mereu la fața apei să se răco- 
rească, să înghită aer. E un barometru Fig. 178.- - Vasele bogate din 
viu. peretele intestinal unde se face 

Prin multe părţi e ţinut în fereastră, 7esPirația (după d-na Elena 

A 3 2 iz: Lupu). 
cum e ținut şi brotăcelul. Nu trebue să ne 
mire, căci este știut că multe animale sunt 
mai sensibile decât omul nu numai la schimbările vremei, dar chiar și 
la alte fenomene naturale. 

După culoarea îmbrăcămintei lui, chișcarul, acest pește așa de 
curios, se vede că este un animal de noapte. Cum înserează, e stăpân, 
căci greu e să fie văzut târîndu-se pe mâl sau înotând aproape de fund. 
Dar pentru fiecare este ac de cojoc. Cade și el în gura unui pește mai 
mare, iar trupul lui este lesne înghițit. Pentru aceea, ca să învingă 
dușmanii şi condițiunile neprielnice, femeia depune în locuri adăpostite 
100—150.000 de ouă, din care însă prea puţine ajung să deie pui, 
iar din pui iarăși prea puţini ajung să crească mari. 

Chișcarul e hrana săracului. Nu e prea căutat pentru stomacurile 
delicate, măcar că borşul de chişcari și chişcarii prăjiți nu au gust 
rău. 

Câtă rezistență contra morţii are acest animal, poate și gospodina 
să se convingă. După ce i se taie capul — credinţa în popor e că nu e 
bun fiind otrăvitor, semănând cu capul de șarpe — îi scoate maţele 
şi-l pune în tigaie la foc, încă mai dă semne de viaţă, svârcolindu-se 
de câteva ori. 

Inainte de a fi pregătit, e bine să fie ţinut în apă curată, proaspătă, 
mereu schimbată, ca să i se scoată gustul de mâl. 


Neam cu chișcarul este ţiparul (Anguilla vulgaris), mult 
mai mare, ajungând uneori cât un șarpe lung şi cântărind peste 15 kg. 
Mai înainte vreme se credea că nu intră'n Marea Neagră. Puţini, dar tot 
se găsesc, fie în Nistru fie în Dunăre. 

E unul din peştii cei mai curioşi, asupra vieţii cărora s'a scris mai 
mult decât asupra tuturor. Legendele cele mai bizare se găsesc despre 
ei, în cărţile mai vechi. Ba că nasc pui, ca vipera, ba să ies pe lume, așa, 
din nimica, dintr'o dată (generaţie spontană). Chiar marele Asistotel 
era de această părere. Lotul se trăgea din faptul că deşi se prind pretu- 
tindeni cu sutele de mii, rar s'a dat peste un individ cu icre 

In realitate, ţiparul duce o viață sbuciumată, nelămurită în totul 
decât după război, prin răbdarea și perseverența danezului 0. Schmidi 
ajutat şi de guvernul său. 

La noi se întâlnesc rar, rar de tot, poate şi din pricină că având 
prea mulţi peşti de ceilalţi, mai uşor de; prins, ei nu sunt băgaţi în seamă. 
Se pescuesc puţini la Vâlcov și chiar Galaţi; s'a găsit în lacul Tatlageac 
între Agigea şi Mangalia. Aceştia se urcă probabil din Marea Mediterană 
şi rămân izolați. 

Aiurea însă, în Italia, Spania, Anglia și Germania, o întreagă cate- 
gorie de pescari se ocupă cu prinderea acestui pește, cu carne albicioasă, 
dulce şi grasă, deşi cam grea de mistuit. Afumătorii sistematice, 
industrii mari costisitoare, se bizue mai mult pe prinderea țiparului. 
In Italia, la gura Padului, sunt instalaţiuni uriaşe pentru a prepara 
cele 2.500.000 kg. țipari prinși mai în fiecare an. 

Țiparul este un pește călător. Spre deosebire de morunul nostru, 
el trăieşte, creşte, se îngraşă în apele dulci, de unde pornesc cârduri 
nenumărate spre adâncul mării, spre a lepăda icrele. Atâta se ştia până 
în anii trecuţi. Unde se găsea cuibul lor, în ce condițiuni depuneau ouăle, 
rămăsese o taină din largul Oceanului. Acum însă s'a desvăluit adevărul, 
rupându-se pânza necunoscutului de atâtea veacuri. 

După cum rândunica ori cocostâreul fac drum lung din țările calde, 
unde iernează, până la noi, unde clocesc, tot așa ţiparul călătoreşte 
din Europa unde creşte, până în dreptul Mexicului, la rădăcina curentului 
Golfului din mijlocul Oceanului Atlantic. Acolo, în adâncurile dintre 
Antile şi 1. Bermude, în pădurea algelor împleticite care ies, la faţa 
apei, formând Marea cu Sargasum — spaima corăbierilor, — ţiparii 
adunaţi din toate părțile joc hora nunţii. Miliarde de icre sunt lepădate, 

căci din fiecare femeie de ţipar iese măcar un milion de ouă. Bătrânii 
pier; puii ieşiţi nu se aseamără cu părinţii, cum nu se aseamănă mor- 
molocul cu broasca. 

Țiparul bătrân e ca un şarpe, lung, cilindric, puţin turtit pe de 
lături, cu capul ca de ştiucă. O înnotătoare subțire începe dela jumă- 
tatea spinării pâ- 
nă la coadă, întin- 
zându-seși pe bur- 
tă, până pe la 
mijlocul ei. Două 
aripioare, lângă 
cap, îi servesc 
drept lopeţi. Se 
mișcă şerpuind. 
Trupul lui, de cu- 
loarea mâlului, este bălos, solzişorii mărunți fiind unşi cu un soi de suc 
moale, ceeace-i ușurează să se strecoare prin crăpăturile cele mai mici 
dintre pietre. 

Puii sunt deodată ca o frunză de salcie și așa de străvezii, încât 
ai putea ceti printr 'înșii, ca printr'un cristal. 


Fig. 179. — Țiparul (până la 1,20 m). 


De cum s'au născut în- 
cep drumul depărtat al pri- 
begiei, dealungul  curen- 
tului cald al Golfului, care 
se resfiră când ajunge în 
dreptul Europei. Vin în 
cârduri atât de mari încât 
se turbură apa; pare lăp- 
toasă. Pescarii îi pândesc. 
prinzându-i cu niște mari polonice, cum se scot chefalii din coteţele 
din HRaselm. Ca să-şi poată face cineva o ideie de puzderia acestor 
peşti, un exemplu ajunge. 

La gura râului Sedern, din Anglia, care se varsă în canalul Bristol, 
unde puhoiul lor e în toiu, fiecare pescar prinde într'o singură noapte 
250 kg. de peşte, în fiecare kilogram intrând cam vreo 2000 de 
pui. 

Câţi scapă din mâna omului, se vâră în râuri, dar nu toţi, căci 
se aleg. Cei ce vor deveni bărbați rămân mai spre gura fluviilor, unde 
apa dulce se amestecă cu cea a mării. Femeile se urcă în susul flu- 
viului, despărţindu-se în cârduri mici, la fiecare afluent mai de 
seamă. Nicio piedică nu le opreşte în drum. Chiar pragurile pe 
care nu le trec păstrăvii, sunt trecute de ţipari. Ajung astfel în uscat. 
până la lacul Constanţei, pe valea Rinului, până 'n lacurile înalte 
norvegiene, care își varsă apele în cascade, spre nivelul mării. In acest 
chip ajung uneori și în Nistru şi chiar în Marea Caspică. 


Fig. 180. — Puiul de ţipar, cum e când iese din ou. 

Pescarii din ținuturile favorizate le ușurează urcarea pragurilor mari, 
punându-le anume scări făcute din crengi. Prin părţile Balticei, unde 
ajung mai puţintei, se aduc, în vase mari, puii pescuiţi în canalul Bri- 
stolului, spre a fi apoi aruncaţi în râurile din Prusia orientală. In acest 
chip puii de ţipar, cât o râmă de mari, străvezii, încep să prindă carne 
în apele dulci, unde trăiesc 5—20 ani, hrănindu-se cu peştișori, cu 
răcuşori. Noaptea, ies din apă, apucă razna peste câmpiile cultivate 
ae adăpostindu-se în orice mlaștină. In acest 
ZA chip trec dintr'un râu în altul. Pot ajunge 
// S şi în conductele de apă; cad în fântâni 

de unde nu mai scapă. 
d Fapt sigur e, că țiparii se îngrașă în 
apele din Europa, iar într'o bună zi, așa 
netam-nesam, împinși de instinctul pro- 
creării, iau drumul îndărăt spre mare, 
4 întorcându-se de unde au venit. La gura 
râurilor bărbaţii așteaptă. In cârduri tot 
Fig. 181. — Drumul pe care-l mai numeroase, adunându-se ca apa din 
fac larvele de ţipar (R. râuri, formează alaiul nunţii. In vremea 
aceasta de drum lung, în largul mării, 
tot pe la adânc, se desvoltă şi organele reproducătoare, închircite cât 
animalele au trăit în apele dulci. 

Se adună ţiparii cari au pornit în lumea largă pentru hrană. Nunta 
lor o săvârşesc în taina adâncurilor de apă sărată. Acolo leapădă icrele, 
dar acolo își găsesc şi mormântul, căci înapoi nu se întorc decât puişorii. 

E o tragedie în soarta lor; ziua fericirii e aceeaşi ca şi a morţii. 


Nouă-ochi (Petromyzon) este printre peşti, ceea ce este şar- 
pele-orb printre șopârle. N'are nicio asemănare cu celelalte rude ale sale. 
E ca un chișcar, dar mai cilindric, mai iute; mai mult s'ar ase- 
măna cu un vierme, ori cu un şarpe fără solzi. Trăieşte prin râurile 
dela munte, prin ape curgătoare dar şi prin bălțile mâloase. Unul e 
mai mare (P. fluviatilis) lung de 3—4 decimetri, altul /P. planeri) 
mai mic, cam pe jumătatea celui dintâi. lotul la ei este deosebit de 
peşti. Gura e ca o ventuză, la capătul trupului și înzestrată cu dinţi 
ascuțiți, rari. Se prinde lesne ca o lipitoare de trupul altor pești și nu 
se lasă fără să le străpungă pielea, până la carne. Când are de făcut 
un drum mai lung, ca să-și economisească puterile, se anină de trupul 
unui bun înnotător și cutreeră împărăția apelor, până unde-i place. 
El singur când înnoată, mai mult şerpuește. Nu are înnotătoarele 
perechi, ci dela mijlocul spinării, de-a-lungul cozii și până pe fața 
de jos, se întinde o înnotătoare ca o pieliță subţire, cum e la mormo- 
locul de broască. Ceea ce mai are neobișnuit şi după care lesne se re- 
cunoaște, sunt șapte găuri pe laturile gâtului, pe unde iese apa care 
a udat branchiile; căpăcelul osos, numit pe nedrept urechi, dela 

ceilalți peşti, îi lipseşte. Numirea de nouă-ochi de acolo îi vine, căci po- 
porul — la noi numirea probabil este împrumutată —ia cele 7 des- 
chideri drept ochi și tot ca ochi socoate şi deschiderea nasului dela 
capătul trupului, aşa încât cu ochii adevăraţi, fac 9 pete pe laturile 
capului. 

Mai minunat este că puiul nu se aseamănă cu părinţii şi sufăr o 
schimbare — o metamorfoză — până ce ajung bătrâni. Operația le- 
pădării ouălor dă mult de grijă animalului. Are obiceiul să adune ceva 
prundiş la un loc, pentru ca să clădească un ascunzi puilor, cărora 
le place taina umbrei, mai bine decât lumina care străbate în apă. 
Cu ce să care pietrele? Se prinde cu ventuza de lespegioara aleasă 
şi cu sforțări mari pentru trupul lui cât o sfoară ceva mai groasă, încet 
încet o duce până la locul ales. Şi aşa își face un cuib din pietre; după 
ce pune ouăle lui numeroase, s'a sfârșit cu viața lui. Din ouă ies puii 


Fig. 182. — Nouă-ochi (30-—40 cm). 


ca niște viermișori. La început gura lor nu este rotundă, ci buza de 
sus e ca o potcoavă. Nau dinţi, iar ochii abia se zăresc. Cele şapte 
deschideri ale branhiilor la început ca niște puncte, mai pe urmă sunt 
ca niște cheutori. 

Pas cu pas, zi cu zi, trupul devine mai cilindric, gura mai rotundă; 
ies dinţii la început mărunți și puiul abia în al treilea an seamănă cu 
părinţii şi poate lepăda ouă. S'ar putea spune că viaţa acestor animale 
e mai mult faza copilăriei; cum au ajuns în stare să lepede icrele, ca 
prin farmec, dispar, ca şi efemerele de pe fața apelor. 


Serumbiile-de-Dunăre. Un văl încă necomplet ridicat 
dăinueşte asupra vieţii acestor peşti, ca şi asupra multora la fel, călători 
din mare în râuri. Ce fac ele de când părăsesc coastele noastre, prin 
Octomvwvrie ori Noemvrie şi până când cele dintâi se arată din nou, 
chiar prin lanuarie? Taină completă. Dispar dintr'odată, trăgân- 
du-se spre adânc, în necontenita lor căutare de hrană. Cum dă căldura, 
în spre primăvară, se ivesc, începând dela Balcic, tot urcându-se de-a- 
lungul coastei, până ce vin în dreptul gurilor Dunării. In vremea aceasta 
sunt slabe şi nu sunt prea prinse. Cum au dat de curentul apei dulci, 
aşteaptă o bucată de vreme, ca să se mai deprindă, ca să nu fie trecerea 
prea bruscă dela apa Mărei la apa Dunărei. 

Pe la începutul lui Martie, încep să intre. Le atrage nu numai hrana 
îmbelșugată ce o găsesc în Deltă, dar mai ales grija ca puii ieşiţi din 


1. Simionescu: Fauna României. ii 


242 FAUNA HOMÂNIEI 


ouă, să aibă ce mânca. Nu se urcă, decât rar, mai în sus de Brăila. După 
ce şi-au depus icrele, la adânc, mai stau câteva luni să se îngrașe bine 
şi apoi apucă iarăşi calea Mărei. In acest timp sunt pescuite. Prin 
lunie rar se mai găsesc din cele întârziate. Se trag tot încet, încet, 
de-a-lungul coastelor unde curentul de apă dulce e mai puternic; se 
scobor, fiind urmă- 
rite de pescari. până 
spre Varna, şi apoi 
se duc la culcușul 
lor de iarnă. 

Așa fac scrum- 
biile-de-Dună- 
re cu capul alb 
(Alosa ponlica var. 
Danubii Antipa), cele 
mai mult prinse, ace- 
lea care se trimei în ghiaţă în toată ţara sau peste an, îndulcite ori 
afumate. 

Pe lângă ele vin şiscrumbiile-cu-capul-negru (4. pon- 
lica var. nigrescens Ant.), care dau în Dunăre mai târziu ceva şi tot- 
deauna în cârduri aşa de dese încât pescarii trebue să fie foarte atenți, 
gata la pescuit îndată ce prind de veste. Nu e timp de pierdut; aceste 
scrumbii nu stau mult în Dunăre, ci dispar repede fără să li se dea 
de urmă, căci nici de-a-lungul coastelor nu mai zăbovesc. 

Pe lângă cele două scrumbii mari, ceva mai târziu decât ele intră 
în Dunăre şi rizeafca (Alosa Nordmanni Antipa), o scrumbiţă 
mai măruntă, ceva-ceva mai mașcată decât o sardea. Ea zăboveşte 
mai multă vreme în Dunăre, se urcă şi până la T.-Severin, trece 
şi în bălți, ceea ce 
nu fac celelalte; 
ba unele din ele 
se deprind așa de 
bine, încât le a- 
pucă şi primăvara 
tot în apele noa- 


Fig. 183. — Scrumbia-de-Dunăre (20—30 cm) (4.). 


stre dulci. 
Scrumbiile de = | 
Dunăre sunt un Fig. 184. — Rizeajcă (4.). 


mare dar firesc 

pentru bogăţia 

noastră. Carnea lor gustoasă, grasă, deşi cu mulţi spini, este căutată. 
Proaspete, fripte în hârtie ca să nu se scurgă prea mult grăsimea, sunt pe 
placul celor mai aleşi gastronomi. Se păstrează însă mai mult sărate și 
afumate, carnea lor fiind foarte delicată, ușor stricându-se dacă nu e 
peștele mâncat scurt timp după ce s'a prins. Sunt ani când numai din 

cea dintâi varietate, cea mai bună, se prind câte 4—5 milioane de 
bucăți ; cum se vindeau mai înainte, cu câte 50—60 bani una, se 
vede ce valoare mare au. Hizeafca de asemenea se prinde cu sutele 
de mii de kgr. pe an, sărându-se de regulă la butoi, deoarece e prea 
mică spre a se mânca proaspătă. 


Chefalii (Mugilcephalus) şi ei sunt musafiri marini; fac parte 
deci din neamul peştilor călători. Nu intră însă în Dunăre ca rudele 
morunului, ci se înfundă în lacurile cu apă sălcie aflate de-a-lungul 
țărmului Mărei Negre. De cum prinde a se înteți căldura, încep să se 
apropie de țărmul nostru, în cârduri mari, înnotând la faţa apei. Când 
marea este liniștită se poate urmări armata lor, în șiruri strânse, nu 
numai după pescarii ce-i întovărăşesc în sbor, dar şi după încreţiturile 
mărunte ale mărei; pare că ar curge la faţa ei un curent. 

Sunt peşti prea simţitori, pentru ca să dea busna în lacuri dintr'o 
dată. Incearcă apa. Dacă încă e prea rece, se retrag din nou în mare; 
iar încearcă, iar se retrag până ce simt că e călduţă, aşa cum vor ei. 
Mai nerăbdători sunt puii. Fi dau întâi. Prea le e dor după hrană bună, 
ca să mai rabde în apropierea ei. Sunt hămesiţi. In mare cât stau, 
cresc prea puţin. Aşa cum au ieșit toamna din Sinoe ori hazelm, cam 
tot atât de lungi se întorc în vara viitoare. În schimb până'n toamnă, 
având prielnice condițiuni, cresc repede. Cei bătrâni mai pot răbda; 
ei nu se vâră în 
lac decât în toiul 
verii, prin lulie şi 
sunt aşa de sen- 
sibili, încât dacă 
o ploaie rece răco- 
rește apa lacului, 
dau fuga înapoi 
la mare. In lac 
se hrănesc, se Fig. 185. — Chefal (30—50 cm) (A.). 
îngraşă; își lasă 
unii şi icrele. 

Spre toamnă ies din nou și se duc în lumea lor, spre țărmurile asia- 
tice ale Mărei Negre. Atunci se prind cu nemiluita. Ca să-i ademe- 
nească, să le deschidă mai multe porţi de intrare, primăvara pescarii 
sapă șanțuri deacurmezişul în limbile de nisip, care despart lacurile 
de mare. Spre toamnă însă, când peştii dau navală să iasă, după cele 
dintâi vânturi reci, în calea lor sunt piedici. Garduri lungi, împletite 
des îi opresc în loc. Din distanţă în distanță sunt ochiuri înșelătoare. 
căci dând în ele rămân ţăreuiţi ca și oile la strungă. Dau deodată în- 
tr'un coteț mic, pentru ca apoi să aibă o înşelătorie de libertate în 
oborul larg unde se adună puzderii. Sunt scoși de acolo cu un lin- 
guroi mare ca un crâsnic. Un adevărat sistem complicat de capcane, 


16* 

în care se prinde mai tot peştele intrat în lacuri, nescăpând printre 
împletiturile nuelilor dela garduri decât puii mărunți. 

Lupta e grea, pentrucă chefalul e un peşte vioi, foarte simţitor şi 
bănuitor. De prinde de veste cum se sbat cei intraţi în coteţ, pe aici 
îi e drumul; îşi schimbă cărarea apucând pe aiurea. De aceea și oborul 
de lângă coteţ e cât mai larg. 

La înfăţişare e cam ca o scrumbie de Dunăre, decât că e mai mare, 
mai gras, iar solzii maşcaţi se întind pe cap până la marginea botului. 
La trup este ceva mai rotund, iar pe spate are două înnotătoare în 
loc de una. Aripioarele perechi sunt strânse grămadă aproape de 
urechi, pe când la scrumbie sunt depărtate unele de altele. Mai areo 
particularitate: cele două pleoape sunt verticale, una înainte alta 
îndărătul ochiului.  Chefalii se mai deosebesc și la culoare, cenuşii- 
albăstrii pe spete, argintii pe de lături; fiecare solz de pe coaste are 
câte o pată pe el, așa încât în lungul trupului pare că sunt trase 
câteva dungi mai închise. 

Au o carne grasă, gustoasă. Din această cauză se prind în mari 
cantităţi, în anul 1899 nu mai puţin de 680.000 kgr. La noi însă nu 
se prea obișnuiește a fi mâncat; în schimb e un articol de export. Se 
prepară sărat, dar mai ales afumat. Icrele de chefali suni şi ele 
căutate. E peştele care dă valoare bălților noastre, 


Neamurile morunului. In afară de scrumbiile de Dunăre, 
vremelnici oaspeţi în apele noastre dulci, mai este o categorie întreagă 
de peşti, care se urcă pe Dunăre ca să-şi lepede icrele. Sunt neamurile 
morunului, peşti de soi, cu sgârciuri în loc de oase, cu o carne dulce, 
grasă, macră, care îi face căutaţi, deci de preţ. Pe aiurea nu se găsesc 
în aşa de mare număr, ci numai în Marea Caspică şi Marea Neagră. 
De aceea noi şi vechea Rusie suntem ţara caviarului, icrele negre ale 
morunului şi nisetrului. In celelalte mări se află numai câte o specie. 
Aşa în Marea Mediterană, Marea Nordului ca şi în Oceanul Atlantic, 
trăiește Șipul (Acipenser sturio = esturgeon); atâta tot. La noi îşi 
duc vieaţa vreo 6 specii, dela morunul care poate să cântărească rar, 
și 1000 kgr (900 de ocale vechi), până la cega, ce poate trage cel mult 
10 kgr. bucata. 

Sunt peşti curioși la înfățișare. Nu seamănă cu ceilalţi, ci mai 
degrabă aduc aminte de temuții rechini, cari au înghiţit pe Ionatan. 
Corpul e lungăreţ, mai umflat în partea de dinainte, cu botul ascuţit, 
cu coada despicată în două părți neegale. N'au solzi pe trup, ca știuca 
bunăoară. Solzii lor sunt mai mult ca niște ace înfipte în piele, așa 
încât pielea lor e aspră ca și hârtia cu sticlă. In schimb au scuturi tari, 
osoase, înşirate dea-lungul trupului, pe spinare, pe lături şi pe burtă, 
cu spini pe mijlocul fiecărui scut, îndreptaţi îndărăt. Și capul este 
acoperit cu un coif de plăci osoase, încheiate slab unele cu al- 
tele. 

Gura este sub botul ascuţit, lung, şi e ca o gaură ovală încercuită 
de buzele umflate. 

Cel mai mare, din apele noastre este morunul (Huso huso), 
care ajunge la mari dimensiuni. Obişnuit trage dela 100—250 kgr.; în 
1932 la Vâlcov s'a prins un morum de 820 kgr., altul de 600 kgr. 
Işi închipuie oricine, mai ales dacă animalul prins e parte femeiască, 
ce preţ are un asemenea peşte când cuprinde peste 100 kgr. de icre. 
Se socoate că o morună cu icre, după preţurile de dinainte de războiu, 
făcea cam cât 5 boi. 

Este un peşte care se ține mai aproape de țărmul nostru. La Con- 
stanța sunt rari, la Varna și mai rari. 

Morunul intră în apele Dunărei primăvara, pentru ca să lepede 
icrele în apă dulce, curgătoare, bogată în hrană. Se poate urca și dincolo 
de Porţile-de-fer până la Budapesta. Caută tot gropile adânci din 
Dunăre, şi nu iese la faţă decât ca să se spele de nămolul ce s'a prins 
pe el, când apele marilor viituri s'au mai retras și limpezit. Nu are 


Fig. 186. — Morunul (4.). 


numai o perioadă de călătorie; iesă din Dunăre când apa se prea încăl- 
zeşte, retrăgându-se la o mică depărtare de coaste, spre a se înturna 
îndărăt toamna, neîndurându-se pare-se să lese locurile acestea bogate 
în hrană, care-i priesc așa de bine. Numai către toiul iernei fuge la adânc, 
se ascunde mai la căldură, unde însă slăbeşte, iar carnea lui pierde din 
gustul cel bun. Nu e un animal paşnic; hrana lui nu constă numai 
din ierburi sau animale mici; înghite chiar şi crapi, plătici, ba uneori 
şi păsări de apă. Işi leapădă icrele, la începutul primăverii şi apoi se 
retrage îndărăt în mare, deși uneori iernează în gropile adânci din fluviu. 

Pentru prinderea lui e o adevărată expediţie. Instrumentul obișnuit 
este o undiţă fără nadă, un cârlig cu vârful ascuţit, pus în calea peștelui. 
In preumblările lui prin apă, atingându-se numai de cârlig, fiind fără 
solzi, i se vâră în carne. Cu cât se shate, cu atât se înfige mai adânc. 
Aceste cârlige se asvâri în apă la o anumită adâncime şi nu răzlețe, ci 
se pun în calea peştelui garduri de cârlige, carmace, ancorate sau prinse 
de pari bătuţi pe fundul apelor; când s'a prins peştele, sbătându-se, 
dă de veste paznicilor, căci de-a-lungul carmacelor sunt plute la faţa 
apei. Carmacele se întind perpendiculare pe coasta mării sau în Dunăre, 

pe distanţe mari, uneori până în apropiere de Insula Şerpilor. E o 
expediție întreagă, cu o gospodărie anumită, care se înfăptuieşte pe 
malul pustiu al mărei. Peștele se prinde, dar trebue scos. Pericolele 
nu sunt înlăturate. O namilă care cântărește 5300 kgr., lungă de 2 m. 
nu se lasă uşor, cu una cu două, pusă în lotcă, pentru ca să i se scoată 
icrele la cherhanea. Se anină mai mult de coadă. Dacă nu a intrat 
adânc cârligul, poate să se aleagă cu o rană și se face nevăzut. Alte ori 
când e mai mare, atâta ce se sbate încât rupe carmacele şi pleacă cu 
cârligul în el, târând cu dânsul odgoanele rupte, spre mirarea celor- 
lalţi peşti. Dacă la vizita de fiecare dimineață a carmacelor se bagă 
în seamă că un morum s'a prins în capcană, operaţia grea începe. Incet 
încet să trage porțiunea din carmace unde se simt svâcniturile. Coada 
peştelui se arată: e bucurie mare ori mică, după cum vătaful din lotcă, 
cunoaşte că e femeie cu icre sau un bărbat. Peştele nu se lasă lesne 
scos din apă. Atunci se întrebuinţează sistemul harpoanelor dela balene. 
Un cârlig mai mare, prins de o bucată de lemn, legată de un odgon 
trecut laț la mâna stângă a unui om, este instrumentul întrebuințat. 
Când se trage peştele la față, se asvârle timleacul — aşa se numește 
harponul — prinzând peştele de spinare, cam de după ceafă, și se 
aburcă cât mai aproape de lotcă, ca să-i se poată da cu un mai în cap 
spre a-l ameţi. Apoi i se dă drumul din nou în apă, cât ține odgonul 
timleacului. După două-trei lovituri de măciucă, peştele este ameţit, 
dacă nu omorit și e tras în lotcă. Operația nu e aşa de ușoară, căci o 
svâcnitură mai puternică a peştelui poate răsturna lotca, iar desmeti- 
cindu-se, cu o lovitură de coadă poate rupe șalele unui pescar. 

Cel prins este dus imediat la cherhaneaua cea mai apropiată, unde 
îl aşteaptă operatorii. Când e plin cu icre, cea dintâi grijă asupra lor 
cade. Asistând la o asemenea operaţiune, la marea cherhanea dela 
Jurilofea, am admirat îndemânarea cu care operatorul — specialist 
adus de multe ori din Rusia, tot meșteșugul fiind mai ales potriveala 
de sare — trece în câteva minute boabele strânse în ovar, în cutiuţele 
cu care se trimet până şi la New-York. Dar din morun nimic nu se 
leapădă ; până şi branhiile sunt mâncate de pescar, măcar că are icrele 
la îndemână. De când e lumea cismarul n'are cisme şi croitorul 
umblă cu coatele goale. Carnea de morun se mănâncă proaspătă, îndul- 
cită, sărată, afumată (batogul); din beşica înnotătoare se prepară 
cleiul vândut în foiţe albe sau roşii. Şi un soiu de untură de peşte se scoate 
din grăsimea din lăuntru. De aceea e un pește căutat, iar pescuitul lui 
rentabil. Producţia anuală este în mijlociu de 6—700.000 kor.; au 
fost ani (1898) când s'au prins şi peste 1 milion kgr. Producţia anuală 
de icre negre e cuprinsă între 8—13.000 kgr. 

Tovarășul morunului este nisetrul (A. guldenstaediii) care 
e mai mic. Rar ajunge peste 120 kgr. în greutate, de obiceiu cân- 
tăreşte între 20—30 kgr. Are carne mult mai gustoasă, mai grasă și 
mai gălbie. Şi el e călător. Se adună în faţa gurilor Dunărei primăvara 

şi intră în fluviu, căutând tot locurile adânci de pe fund. Se urcă 
mai sus decât morunul, ajungând până'n dreptul Vienii, trecând și 
în râurile mai mari. Când se întorc îndărăt spre mare, înnoată la faţă 
şi aşa de iute, încât rupe unori carmacele ce i se pun în cale. Unii din 
ei, ca şi morunii, rămân de iernează în Dunăre. Producţia de Nisetru a 
scăzut simţitor, aproape la jumătate din ce era mai înainte (500.000 kg.). 

Păstruga (A. stellatus), cu botul lung şi ascuţit ca o spadă, cu 
trupul mai svelt, mai subțire, așa încât măcar că nu trece de 20 kgr. 
greutate, poate fi lung și de 2 m. Intră mai lesne la apă dulce, suin- 
du-se în Lisa până departe spre Nord. Cu ea sa făcut o expe- 
riență foarte importantă; asvârlindu-se pui de păstrugă în lacurile cu 
apă adâncă şi limpede, cum e Siut-ghiol de lângă Constanţa, pot trăi 
şi creşte. Ar putea deci da loc la o cultură de peşti atât de căutaţi, cu 
carnea aproape tot așa de gustoasă ca şi a nisetrului, cu icre însă mai 
puţin bune decât a celorlalți doi. Producția anuală este în mijlociu 
dela 120—150.000 kgr. pe an, pești prinşi în lungul țărmului dela Balcic 
până la Cetatea-Albă, dar şi pe Dunăre dela Brăila în jos. 

Morunul, nisetru şi păstruga trăiesc o bună bucată de vreme din 
an în Mare. Şipul (A. sturio) îşi depune icrele pe bancurile de nisip 
de lângă coastă, nepărăsind de loc marea sau intrând numai în braţele 
Dunărei. Viza (A. glaber), mai mare, rar ajungând 2 m. lungime 
şi o greutate de 50) kgr. a devenit aproape peşte de apă dulce, rămânând 
vieața întreagă în Dunăre. Cega (A. ruthenus) cât o știucă, rar tre- 
când de jumătate de metru. mai mult "decât viza “trece şi în afluenții 
Dunărei, pe Prut, Siret, Jiu, ajungând și până în Mureș ori Someş. 
Din cauza carnei sale foarte gustoase, cega se pescuieşte în tot lungul 
Dunărei, în locurile cu apă adâncă sau acolo unde se găsesc larve de 
rusalii. Cega se hrăneşte aproape numai cu aceste larve, când ele 
ies, în August. Altfel mănâncă răcuşori mici, iar iarna cât e frig se 
adună la gropi, locuri adânci și pietroase, unde stau grămadă, într'un 
soiu de amorţire 1). 


1) Figurile de peşti însemnate cu (A.), sunt reproduse, parte micșorate, din 
lucrarea ; C. S. Antonescu, Peştii apelor din România 1934; sunt desemnate 
după Dr. Gr. Antipa de D-ra V. Luca. Mulţumesc autorului pentru învoire. 

INSECTELE. 


Din lumea nevertebratelor care mişună astăzi pe faţa uscaturilor, 
insectele sunt cele mai numeroase, aproape 400.000 specii. 

Sunt animale continentale. Nu trăiesc în Mări ori Oceane. Au apărut 
de demult pe faţa pământului. Cele mai vechi insecte, cele mai simple, 
se cunosc de pe vremea paleozoică, din Devonian. Mai variate încep 


Fig. 187. — Stenodictya. (Cea mai 
veche insectă). 


a fi în Terţiar. In chihlimbar, și 
dela noi, s'au păstrat tot soiul de 
insecte, gândaci ca şi fluturi, purici 
ori libelule. 

Mare! desfăşurare au azi. Se în- 
tâlmesc pe gheţurile polare dar mai 
multe spre ecvator, dela marile înăl- 
țimi, până la țărmul mării. 

Cele mai numeroase îşi duc traiul 
pe uscat; sunt şi insecte acvatice. 
Altele trăiesc în peșteri ori chiar, 
măcar parte din vieaţă, în cotloa- 
ne întunecate săpate în pământ 
sau în lemnul arborilor. 

Se recunosc lesne. Au trupul 
împărțit în trei părți: cap, piept, 


pântece. Toate au trei perechi de picioare, multe 2 perechi de 


aripi. 


Mai posedă o particularitate. Rar când din ou iese un pui ase- 
menea părinţilor. De regulă suferă o schimbare (metamoriosă). La 
cele cu metamorfoza completă larva, confundată de popor cu un vierme 
măcar că are picioare, duce o vieață proprie, adesea alta decât 
adultul. Fluturele sboară şi suge nectarul din flori; omida foarfecă 


frunzele. 


După un timp variabil, larva se schimbă în pupă (nimfă), cu vieață 
latentă. Stă nemişcată, nu mănâncă decât ceea ce a adunat larva 

ca rezervă. Sub un înveliș apărător, se întâmplă unul din cele mai 
măestrite acte pe care la închipuit natura. In pupă se desăvârșește 
haina definitivă a insectei. 

Trăind în deosebite medii şi alcătuirea amănunţită a insectelor 
este diferită; mai ales variază organele din jurul gurii în legătură 
cu felul hranei. Sunt insecte carnivore, erbivore, parazite. Unele toar- 
fecă frunza, altele sug sucurile după ce împung pielea. Sunt fel de 
fel de forme, fel de fel de orânduiri. Unele insecte sboară, au aripi; 
altele înnoată, etc. 

E o lume de animale pe cât de numeroasă pe atât de felu- 
rită şi cu obiceiuri, care dovedesc că sunt înzestrate cu rară îinteli- 
genţă. 

Și în Ţara noastră insectele sunt puzderie. Nici nu s'a ajuns să se 
cunoască toate; pe măsură ce tinerii zoologi se ocupă de ele, se des- 
coperă specii nu numai neanunțate de alţii mai îna- 
inte, dar chiar specii noui, necunoscute de aiurea. 

Se înţelege că în această sumară ochire a vieţii 
animalelor dela noi, nu vor fi pomenite decât insec- 
tele cele mai comune. 


Proturele 


Sunt insectele cele mai simple, cu caractere care 
aduc aminte şi de miriapode. 

Au fost descoperite abia în 1907, în Italia, de 
învățatul Silvestri. Pe urmă s'au întâlnit în hRusia, 
Germania, America de Nord, iar acum 8 ani în 
Franţa. 

La noi au fost descrise abia în 1930 pentru 
întâia oară de către Y/. A. Ionescu, asistent la labo- 
ratorul de zoologie din București, într'o lucrare publi- A 
cată la Academia Română. S'au aflat sub frunzele ge cae 0 
moarte din pădurea de pe muntele Cumpătul lângă dela Sinaia. Mă- 
Sinaia la 850 m. înălţime, ca şi în valea Prahovei, vite de 30 ori (AI. 
pe sub pietre. A. Ionescu). 

Sunt insecte mărunte, rar mai lungi de YW mm, 
cu corpul lungăreţ, cam lăţit şi fără antene. Sub 
piept au trei perechi de picioare ca la insecte, dar mai au nişte mon- 
turi, picioare închircite, pe cele dintâi 3 inele abdominale. Picioarele 
de dinainte mai lungi, sunt ţinute 'n sus ca niște antene; animalul 
se serveşte de ele pentru pipăit şi apucat. N'au aripi. Pot apuca hrana 
cu gura, așa făcută încât cu ea înţapă şi apoi suge. 

Incolo vieaţa lor e puţin stiută. 

Apterygote. 


Tot simple, ca şi precedentele, posedă însă în întregime caracterele 
insectelor: antene, trei părechi de picioare şi corpul împărțit în trei. 
N'au aripi. Sunt şi alte insecte nearipate, care însă au pierdut aripile; 
apterygotele nu le-au avut dela începutul vieţii lor. 
LT 4 Sunt socotite drept străbunii celorlalte insecte; nu 
au nici ochi compuşi. 

NI /, Comună pe la noi, prin frunzișul mare din pădure 

SĂ e campodea, lungă numai de câţiva milimetri, 
; cu corpul lungit, albicios şi moale. La capătul din- 
dărăt al corpului se găsesc două prelungiri subțiri, 
lungi, cu înfățișarea antenelor şi cu care în adevăr 
pipăie. Cele 6 picioare destul de lungi, ajută anima- 
lului să se miște repede, să se ascundă în frunzar 
de îndată ce sunt descoperite. Ca şi proturele, pe 
cel dintâi inel abdominal au două monturi cilindrice, 
picioare închircite. 


fig. 189. —- Altă grupă (Collembole ) cuprinde foarte curioase 
Campodea insecte, poate dintre toate cele mai răspândite pe 
(B.-1.). 


fața pământului. Se găsesc pe ghețarii polari până 'n 
ecvator, de pe înălțimile muntoase până lângă lacurile 
din lunca Dunării, Multe se înfundă în întunerecul peșterilor. Regre- 
tatul C. Ionescu, conferenţiar la Universitatea din laşi, a descris 
numeroase Collembule din peșterile noastre. 

Pe lângă altele sunt mărunte. Unele n'au nici 1, milimetru lungime. 
Au o particularitate care le face nu nu- 
mai să fie mai lesne recunoscute sau ob- 
servate, dar le dă un aer de ghiduş mă- 
runt. 

Lia capătul dindărăt, pe faţa inferi- 
oară a ultimului inel posedă o prelungire 
sfârşită ca o furculiță cu 2 dinţi, pe care 
o ţin obişnuit de-a-lungul trupului. Când 
această furculiță e îndreptată spre pă- Fig. 190. — Podura aquatica 
mânt face ca animalul să sară în sus, ca şi Mult mărită (B.). 
unele jucării mecanice. Unele, mici de !/, 

mm., fac sărituri de 40 ori mai înalte decât trupul lor. Nu sar înainte ca un 
cosaș, ci numai în sus, de 2- 3-4 ori în șir, speriind o altă insectă ce sar 
apropia duşmănoasă de ea. La noi se întâlnesc destul de numeroase specii. 

Intr'o lucrare recentă, C. 1. Manolache dela Institutul de cercetări 
agronomice, studiind fauna măruntă găsită în frunzarul fie de zadă 
dela Sinaia, fie de stejar dela Căscioare (Vlaşea), printre numeroasele 
și feluritele animale aflate într'un sfert de mp. aproape 30%, (43,8) 
erau Collembole la munte, 32%, la Căscioare. 

Una din cele mai răspândite este Podura aqualicu de pe lângă bălți. 
E neagră ca tăciunele, numai picioarele și antenele sunt ruginii. Are 
un trup moale, pare că ar fi mai degrabă o larvă, cu capul mare, cu 
antenele groase, mărite. 
Aproape nu se deose- 
besc inelele pieptului 
de ale pântecului, decât 
doar că cele dintâi poar- 
tă trei părechi de pi- 
cioare umflate la bază, 
ascuţite la vâri. Stau 
puzderie pe malul ape- 
lor; pe frunze, pe trun- 
chiuri pare că ar fi pre- 
sărat praf de mangal. 
Când încep unele, iri- 
Latesysă; SABĂNEIRIS RN Ai; 01: _ cotEfitole ( Sminthăides)- îbărbitut (Ei 
tacol ce oprește în loc. ; mic) sărind ca joc faţă de femeiuşcă (B.). 

In săriturile lor se pot 

împrăștia şi pe faţa apei, 

formând insulițe negre. Se hrănesc cu substanţe vegetale, cu sucul 
celor putrezite. 

Unele (Entomobya) se întâlnesc şi iarna pe zăpadă, iar cele 
culese dela Isverna, Cloșani,  din'peşteri, au culoare albicioasă. 

Tot dintre Apterygote face parte și Lepisma 
saccharina, simplă la înfăţişare, dar drăguță. 
Se întâlneşte mai adesea în gospodării. Când 
se trage brusc un saltar din cămara, în care se 
află fărămituri de zahăr, nu rar, surprinsă de 
lumină, această insectă fuge iute să se ascundă 
în vreo crăpătură, unde de regulă se ţine la 
adăpost. 

Nu e mai lungă de un centimetru. cu pân- 
tecele terminat cu 3 fire subţiri. Corpul argin- 
tiu, e acoperit cu solzi mărunți ce se iau pe 
deget. Pe cât e de drăguță, pe atât e de stri- 
cătoare; nu se mulţumeşte numai cu lără- 
miturile din mâncare, ospătate mai ales noap- 
tea, ci, ca şi moliile, atacă hainele de lână ba 
chiar şi foile cărţilor vechi. 

Un neam alei (Atelura formicaria) îşi duce 
vieaţa în mușuroaiele de furnici. A rămas taină 
convieţuirea acestor două soiuri de insecte atât de deosebite. Fapt 
e că atunci când o furnică aduce în gură o picătură de miere și când 
se pregăteşte să o dea unei larve, Afelura se amestecă, se ridică "n 


Fig. 192. — Lepisma 
saceharina (R.). 

sus și fură picătura de miere din gura furnicei. Nu se astâmpără până 
nu se satură de miere, iar când o furnică mânioasă pe tâlharul de 
ziua mare, vrea să o pedepsească, mai iute decât furnica, se face ne- 
văzută. S'a dat numele acestui fur- 
tișag de miere myrmecocleptie. dar 
prin aceasta nu s-a limpezit taina- 


Pseudoneuropterele. 


Dintre insectele cu aripi sunt 
cele mai vechi apărute. La umbra 
Fig. 193. — Atelura Jormicaria, furând ferigelor din carbonifer (era paleo- 

nectarul cu care se hrănesc zoică), pe lângă margine de ape, 

2 furnici (d. Janet). trăiau insectele cele mai mari din 
câte se cunosc. Erau însă şi cele 
mai primitive. Dintre neamurile lor sunt păstrate și până azi. 

Pseudoneuropterele au corpul lung, cu pântecele format din nume- 
roase inele. Aripele gingașe, aproape asemenea toate patru, ca nişte 
foi de mica, transparente, au nervuri dese ca un ţesut cu ochiurile 
mărunte. Gura este alcătuită pentru tăiat hrana. Metamorfoza nu 
este completă. 

Cel mai curios reprezentant la noi al acestei grupe este efemera, 
vetriga în graâiul poporului ”(Ephemera' vulgata ). 

Pe la începutul verii, în lungul Bistriţii, al Dunării ca şi al altor 
râuri, asiști la un spectacol din cele mai surprinzătoare. Prin aer flutură 
mii şi mii de insecte gingaşe, ca nişte mașcaţi fulgi de zăpadă. Nu cad 
din cer ci s'au ridicat din sbuciumul valurilor. Cu atât e mai feeric 
spectacolul, cu cât se întâmplă de regulă cum se lasă amurgul şi numai 
sus, pe vâri de munte, luminează o dungă din soarele asfințit sau 
când luna plină cerne în aer o lumină fosforescentă. Fulgii vii se 
sbat cât se sbat şi apoi se lasă pe ape. A doua zi acopăr dru- 
murile, ca şi fața râului. Nu mai mişcă. Devin prada pasărilor, bu- 
curoase că le-a căzut mană din cer; mai bucuroși sunt peştii că le vine 
de-a-gata o mâncare atât de aleasă. In deosebi păstrăvii fac tumbe 
în apă, venind dela adânc ca să înghită trupurile încă nu de tot rigide 
ale gustoaselor insecte. 

Spre seară ies din îmbrăcămintea nimfei, din apă. Sboară în plă- 
cerile nunţii câteva ceasuri. După împerechere bărbaţii cad ca trăs- 
niți la pământ. Mor în ultimele svâcnituri de fericire. Femeile mai 
trăiesc doar atâta cât leapădă ouăle la fața apei. Mor și ele 
îndată. 

Trăiesc vieața ideală. N'au nevoie să mănânce, căci pentru cele câteva 


ore de vieaţă, au provizii în trup. Nici n'ar putea mânca. Gura le e 
ca şi cusută. 

Sunt făpturi gingașe, dantelă fină de mătasă. Trupul e lungăreţ, 
subțire] şi terminat la vârful cozii cu un smoc de perișori lungi, albi, 
ca egreta. Au aripi mari, 
cafenii deschis, cu ner- 
vuri şi pete mai închise, 
dar care în întunericul 
serii par albe, iar când 
joacă în purpurul raze- 
lor dela asfinţit, par bă- 
tute 'n aur. 

Dacă adulţii trăiesc 
numai cât ţine sborul 
nunții, în schimb larvele 
au vieață lungă, ascunse 
în mâlul de pe lângă ma- 
lurile apelor. Părinţii 
sunt copiii aerului; puii 
cunosc întunericul cot- 
loanelor ce le sapă şi 
pentru care au la cap 
un stredeluş cu 2 vâr- 
furi, iar picioarele de di- 
nainte ca niște sape de 
cârtiță. Seamănă mai: 4 
degrabă cu o urechel- =: 
niţă, mai ales că la coa- 
dă au trei prelungiri 
subţiri. De o parte şi de - 
alta a pântecelui, au niște foiţe respiratorii. Larvele trăiesc în mâlul 
apelor 2—3 ani; de aceea roiul de vetrige nu e în toţi anii la fel de 
numeros. Când e să se nască adultul, nimfa iese din apă, se urcă pe 
burueni. Coaja de chitină plesnește la spate şi iese o insectă înaripată ; 
după o năpârlire își ia sborul în văzduh cu haina curată, neatinsă. Aşa 
se lămurește de ce pe buruenile de pe lângă râurile unde sbor vetrigele sau 
pe fața apelor, se găsesc mii și mii de cămăși goale, cu forma insectei, 
hainele lăsate de mire şi mireasă, înainte de a apuca drumul de 
nuntă. . 

Pe la noi oamenii admiră numai spectacolul în adevăr unic, ce-l 
procură nunta vetrigelor. Cel mult folosesc ieşirea lor, ca să prindă mai 
lesne peştele dela adânc, atras la faţă. Iarăşi mai folosesc larva, ca nadă 
în undiţă. Pe aiurea, oamenii sunt mai practici. Aprind felinare în calea 
roiurilor de efemere. Acestea sunt atrase de lumină, se îngrămădesc 
și sunt prinse. E hrană minunată pentru păsări. | 

Roiurile de «efemere », sub care se cuprind diferite genuri sunt 
de altfel enorme. Intre Ismail şi Chilia, pe distanță de vreo 30 km. 


Fig. 194. — Efemera (d. C. Motaş). 

Prof. . Athanasiu dela Iaşi, le-a întâlnit ca un nor des măcar 100 insecte 
pe me. Coverta vaporului ca şi pontoanele, pare că erau ninse, de 


Fig. 195. — Larva 
unei efemere carpatice, 
Sinaia (d. Bogoiescu şi 

d-ra C. Crăsnaru). 


învălișurile fragile din care au ieşit insectele. 
Erau roiuri de Palingenia longicauda, a căror 
larve, pe malul Nistrului, la nivelul apei, ase- 
menea unor coropişniţe, îşi sapă galerii în mâl. 
După ce trăiesc câţiva ani sub formă de lar- 
vă, dăinuesc apoi ca nimie. După o nouă nă- 
pârlire, din nimfă iese stadiul premergător (su- 
bimago) adultului. De aceea în vremea când 
«rusaliile » ies din valuri fața apelor se acopere 
şi de resturile nimfei, ca şi de trupurile insectei, 
care moare de îndată ce a depus ouăle. 

«Pentru pești şi pentru păsări ele consti- 
tuesc o adevărată mană cerească. Prin mulți- 
mea lor pot servi şi ca îngrăşăminte. Această 
enormă cantitate de materie vie ieșită din apă, 
ca din pământ, dă în acelaşi timp o ideie 
despre productivitatea apelor noastre dulci 
(C. Motaş). 

Neamurile efemerii sunt destul de nume- 
roase şi la noi. Larvele lor alcătuesc o însem- 


nată hrană pentru peşti. Adulții trăiesc, mai la toate, puţină vreme. 
Larvele însă își duc viața lor proprie îndelung, în apă. De aceea se 
observă Ja ele tot soiul de adaptări fie ca să reziste la iuţeala apei, 


Fig. 196. — Larva de Ecdyurus (d. A. Popoviei-Bâznoşianu). 


fie ca să-şi apere pielea. L.arva unei efemere carpatice, din apele Bu- 
cegilor, au delicate palete laterale pentru respirat. Larva efemerii 
Ecdyurus, de prin apele iuți dela Sinaia, ca să reziste curentului, pe 
lângă forma lăţită a corpului, se ţin de petricelele de pe fund prin 
căngi ascuţite dela picioare. 


| 
| 

In apele Nistrului, de curând au fost găsite nimfele unor efemeride 
foarte curioase la înfățișare, asemenea altora, puţin cunoscute din apele 
Volgei. «Ținând seamă de amestecul de caractere şi morfologia extra- 
ordinară a acestui Efemer, ar putea fi puse într'o familie deosebită. 
cu branhii ventrale şi picioare filiforme fără ghiare, 
familie nouă pentru care propunem numele de Beh- 
ningiidae » (C. Motaș şi M. Băcescu, 1937 ). 


Tot pe lângă ape îşi duc vieaţa Libelulele, 
neamuri cu efemera, dar cu obiceiuri cu totul 
altele. Poporul le-a dat un nume foarte potrivit: 
Calul-dracului, calul-popii, căluţ- 
de-apă. Le vezi sburând ca o săgeată, în linie 
dreaptă, cu svâcnituri bruște. Socoţi că dau în 
ochi, în gură şi când sunt aproape, apucă deo- 
dată într'o parte, tot așa de iute. Sbor singura- 
tece; sbor în roiuri. Iubesc căldura, căci mai vioaie 
şi mai iuți sunt în toiul zilei de vară, când aripele 
lor strălucesc ca foi de mică, cu irizaţii fel de fel. 
Chiar când se pun pe o buruiană, nu se pun ca 
toate insectele, în lungul trunchiului, ci ca o linie 
perpendiculară pe axa buruienii. 

Pe cât de vioaie sunt aceste insecte în sbor, 
pe atât de lacome și hrăpăreţe “sunt la mâncare, 
Au fălci sdravene şi cad în spatele altor insecte, 
când le e lumea mai dragă. 

Văd de minune; ochii lor cu mii de facete, 
mari, bulbucaţi, acopăr aproape capul pe care-l 
pot întoarce în toate părţile, așa încât chiar sbu- AA PI 7 
rând repede, văd lesne prada, ca şi vulturul. E Parti i x 

Interesantă e şi împerecherea. Bărbaţii se iau  xistru (a. c. Motaş 
în văzduh după o femeie, în sbor nebun. Cel mai şi M. Băcescu). 
tare a ajuns-o, o prinde de ceafă de nu mai poate 
scăpa. După împărechere, care se face tot în văzduh, 
în bătaia soarelui, femeia se îngrijeşte să puie ouăle în apă. Unele sunt 
înzestrate cu un aparat de sgâriat coaja buruenilor de baltă, ascun- 
zând un ou în rană. Larva, se lasă prin inima plantei spre a crește 
apoi în apă. Altele sbor pe luciul apei; atingându-l lasă şi un ou. 

Larva nici n'are aface ca formă, cu adultul. E o hrăpăreaţă lacomă ș 
nu se mai satură. O adevărată fiară pentru bietele animale de baltă. 
A fost asemănată cu rechinii din oceane. Pentru prins are un aparat 
anumit, care în repaos acoperă faţa ca o mască, de nu se văd cei doi 
ochi mari, bulbucaţi. Când vine aproape de pradă, o întinde brusc. 
La capătul măștii, se află două căngi, adevărate ghiare ascuțite, care 
intră lesne și prin solzii peștişorilor, nu numai în pielea moale de 

mormoloc. Masca se strânge, iar victima e dusă la gură, unde fălcile puter- 
nice repede o hăcuesc. În acest chip larva de calul-dracului e groaza 


Fig. 198. — 
Larva de 

libelulă, cu 

masca întinsă 
(din R. 
Hertwig). 


lacurilor, iar în iazurile cu crescătorie de pești, un pe- 
riculos duşman. 

Când e să iasă insecta adultă, un adevărat chin de 
naştere are loc. Urmărirea prefacerii nimfei, larva adultă, 
în insectă sveltă şi cu culori atât de atrăgătoare e 
iarăşi unul din fenomenele biologice cele mai intere- 
sante. 

Prefacerile intime, de sub coaja larvei, sunt ade- 
vărate minuni. Când vine vremea schimbării, la unele 
după 2 ani de vieață acvatică, la altele după un an, larva 
se ridică pe trunchiul unei burueni, cu mișcări domoale, 
respirând din greu. Pieptul i se umflă și plesnește la 
spate. In sbuciumări dureroase, apare întâi pieptul 
insectei adulte, îngheboşat; apoi iese capul. La un mo- 
ment dat se poate prinde adultul pe jumătate din larvă, 
cu picioruţele strânse grămadă, cu aripile mici. Jumă- 
tatea de trup se dă înainte, se îndoaie îndărăt. Vezi cum 
se svâreoleşte să tragă afară şi restul trupului din încă- 
tușarea rigidă. In cele din urmă se liberează: Inve- 
lişul larvei, rămâne uscat, înțepenit pe pai. Dea- 
supra lui, prinsă de pai cu picioarele încă moi, stă in- 
secta proaspăt înviată; străbătută de fiori în tot trupul, 


ameţită parcă de aerul 
proaspăt ce-l respiră. 
Aripele, la început ca 
niște frunze din muguri, 
cresc văzând cu ochii, 
se desfăşoară tremurând 
mărunt. Niciun sfert de 
ceas nu trece şi aripele 
stau întinse, la început 
de un alb-tulbure, pe 
urmă transparente şi 
fragede. 

Insecta nou născută, 
cu înfăţişarea ei de fe- 
cioară, strălucește în cu- 
rățenia hainei de mirea- 
să. E slobodă. E veselă 
că a scăpat la lumina şi 
căldura soarelui. Pare că 


Fig. 199. — Cum iese insecta adultă din larvă. 


de când lumea se născuse ; își începe sborul ca de săgeată, cu toată precau- 
ţiunea, căci din baltă o pândeşte broasca, duşmanca ei cea mai de temut. 

Pe la noi sunt măcar vreo 50 de specii. Cea mai mare și mai obiş- 
nuită este calul-dracului-lăţit, zis prin Ardeal și cohiliţă 
(Libellula depressa), cu pântecele lăţit, albăstrui, cu aripele mari, cea 
de a 2-a având o pată 
triunghiulară la bază. 
Se găsesc aşa de multe 
mai ales în bălțile Do- 
brogei, încât apar ca 
lăcustele. Ba câteodată 
roiuri dese apuc așa, în 
neștire, pe drumuri 
lungi. 

Mult mai sveltă, mai 
delicată, este ţărăn- 
cuța, zisă și dru- 
mețul (Calopterix 
virgo), mai des văzută 
pe lângă apele cu trestii, 
ori ruda sa de aproape Fig. 200. — Cobiliţa. 
căluşul zis şi pău- 
niţa (Calopteryz splen- 
dens). Iarăşi şi din această din urmă numire s'ar vedea ce fin simţ 
de observare are poporul. Aceste insecte sunt din cele mai frumoase 
din câte trăiesc pe la noi. 
Pântecele lor subţire, lung 
şi delicat, e ca din pietre 
scumpe de un albastru de 
oţel, strălucitor. Dar mai 
ales aripele sunt minunate, 
mai castanii la cea dintâi, 
verzii la cea de a doua, însă 
cu ape variate după cum 
le bate soarele, ceea ce face 
ca aripele să aibă culorile 
penelor de păun. 

Frumoasă e şi Aeschena 
cyanea, la mărime interme- 
diară între calul-dracului 
lăţit și între căluş. E lungă 
de mai bine de 15 decime- 
tru. Pe frunte are o pată 
neagră ca un |, iar ochii sunt albaştrii sau verzi; pe partea de sus a 
pieptului are două pete galbene, iar pântecele, şirag de mărgele, e al- 
bastru de safir. Aripele ca de sticlă, cu mărunte şi dese nervuri, sunt 
transparente, albe, cu ape gălbii. 


Yig. 201. —- Păunita (R.). 


Liri 


I. Simiunescu: Fauna Homâniei. 

Mai toate libelulele dela noi sunt frumoase ; fac podoaba insectarelor. 
In ţările tropicale libelulele sunt adevărate juvaeruri de smaragde, 
rubine, topasuri, punându-se la întrecere prin vioiciunea culorilor din 
îmbrăcămintea lor, cu colibri. 


Ca o ramură laterală, dintre pseudoneuroptere după unii, după 
alţii dintre orthoptere, se socot niște insecte curioase, cu strămoşi 
încă din terțiar. 

Sunt cunoscute sub numele de Thysanoplere, şi se găsesc la noi în 
numeroase specii (peste 100). Sunt insecte mici, recunoscute lesne după 
capătul picioarelor destul de lungi, cu 
o bombiță la vârf, le ce serveşte să se 
poată acățăra și pe frunze lucii. Au 
două perechi de aripi, de jur împrejur 
cu franjuri fine, iar vârful pântecului 
prelungit ca un tub. Sunt insecte 
stricătoare, căci gura lor e ca şi a cără- 
bușului pentru tăiat frunze. Strică gră- 
ului, tabacului. 


i Isopterele. 
Fig. 202. -— Un (hysanopter, i — Te ș 
Ozythirips dentatis. Murfatlar (d. Invaceastă grupă intră vestitele 
HA nechtel). Termile, cari prin înfăţişarea corpului 


lor aduc aminte de furnici, de unde şi 
numele dat: Furnici-albe. 

Se aseamănă cu furnicile prin vieaţa lor socială, trăind în colec- 
tivități organizate mai sistematic chiar decât ale furnicilor, având 
lucrătoare, soldaţi, pe lângă regină. După conformaţia corpului se 
deosebesc însă de furnici, prin aripele lor, toate tot una (Isop- 
tera). 

Termitele sunt insecte tropicale. Răspândirea celor peste 1500 specii 
cunoscute, este de o parte și alta a ecvatorului. Caracteristica acestor 
termite tropicale este construcţia unor muşuroaie, uneori mai înalte 
decât înălțimea unui om cu material luat din pământ dar cimentat 
printr'un stupit al lor, de ajung pereţii atât de tari încât nici cu toporul 
nu se pot doborî. In alcătuirea acestor mușuroaie termitele ecuatoriale 
dau dovadă de atâtea cunoştinţi tehnice, arhitecturale şi chiar thermice 
încât rămâi uimit, pare că ar fi din poveşti. E explicabil volumul ce 
le-a consacrat Melterlink, autorul care a scris atât de minunat şi des- 
pre vieața albinelor. 

Dacă toiul termitelor e în ţinutul tropical, se întind unele şi mai 
spre Nord, în jurul Mărei Mediterane. Nu mai clădese muşuroaie, dar 
trăiesc în lemn construind galerii până când reduce un trunchiu, cu 

exterior aparent sănătos, într'un burete spongios. Aşa se năruie multe 
case în Sudul Franţei, dacă au căpriori de lemn. 

Tot mai rare, termitele înaintează şi mai spre Nord de Marea Medi- 
terană; ajung slăbite şi prin ţinuturile noastre. S'au găsit pe la 
Chişinău, localitatea cea mai nordică din Europa (170 lat. n.) 
până unde au înaintat, dovedindu-se şi prin ele că boarea climei medi- 
terane ajunge pe la noi. 

Din România, ca şi în Europa de Sud, se cunosc două specii de termite. 

La noi îşi fac cuiburi în pământ, ori în trunchiuri de arbori bătrâni, 
ba chiar şi în dușumelele caselor 
din Bucureşti. Din această pricină 
la Chişinău s'ar fi năruit o casă. Ter- 
mitele se hrănesc cu lemnul în care-și 
sapă cotloanele. Pentru aceasta lu- 
crătoarele au fălci sdravene. 

Până acum s'au întâlnit termite 
din Cazane (Sviniţa) până la Bol- 
grad, Chişinău, din Tohani (Buzău) 
până 'n Dobrogea (Valea Batovei), 
dar și în Câmpia Munteniei (Co- 
mana, Bucureşti). 

Specia mai răspândită este 
Reticulitermes  lucifugus, a căror 
vieaţă a fost mai îndeaproape cerce:= 
tată de 1/. Ionescu, dela Universi- 
tatea din Bucureşti, 

Există lucrătoare, cele mai nu- Fig. 203. — Termile dela noi. Ure- 
meroase, lungi de 6,5 mm., cu corpul  venicul-Mare, Vlaşca. 1 = regina; 
de culoarea laptelui şi lipsite de 2 = lucrătoare; 3 = soldat; 
ochi, vieața lor fiind dusă în robia  d= nimtă; 5 — individ înaripat. 

ze 28 i ore î Mărite de 3 ori (d. M. „4. Ionescu). 

muncii din cuib. Există soldaţi cam 

tot atât de lungi dar cu capul mare, 

cu fălci sdravene, arma lor puternică. Există indivizi înaripaţi care 
cunosc și vieața în aer liber pe vremea împerecherii, dar ca și la furnici, 
plătesc scump această năzuinţă spre lumină, pierzând aripele. Se întorc 
îndărăt la cuibul lor sau pătrund în altă casă, spre a întemeia un nou 
cuib. Căci altele ca altele: se înmulţesc nemai pomenit de iute. Regina 
termitelor din ţinuturile calde şi mai ales din neamul celor războinice. 
unde trebuesc soldaţi mulţi, umilată butie, închisă într'o camera marc, 
aerisită, păzită, dă câte un ou la fiecare 2 secunde, fiind în stare într o 
zi să producă 30.000 ouă; dă ouă însă zi cu noapte, vară cu iarnă, vreme 
şi de 10 ani, cât se zice că poate trăi o asemenea regină (Brehm). 

Şi termitele dela noi sunt plodicioase. La Crevenicul-Mare din 
Vlașca s'a găsit și regine, cu pântecele umflat, lung de 12 mm., de 2 
ori cât trupul lucrătoarelor. 

'Termitele dela noi, deși stricătoare, au importanța numai pentrucă 
sunt cele mai nordice din aria lor de răspândire geografică. 


Ortopterele. 


E una din grupele care cuprinde numeroase insecte de pe faţa pă- 
mântului. Nu numai că sunt multe specii, dar se înmulţesc atât de 
fără seamăn, încât împânzesc uneori câmpurile, de pare că ar fi plouat 
cu ele. Fac parte dintre insectele apărute încă din vremea carboniferă. 

Se recunosc, mai toate, după aripi. Cele de deasupra sunt ca de 
pergament ; cele de desupt subţiri cum e foiţa de hârtie de țigară, sunt 
strânse ca un evantail. Când le desfăşoară, ambele perechi stau întinse 
în lături. Nervurile formează un ţesut des, dungi regulate, trase în 
lung şi legate printr'o rețea de alte nervuri subțirele. 

Ca înfăţişare sunt fel şi chipuri, dela șvabul de bucătărie la greierul 
de câmp, iar de stricătoare, ce poate fi mai rea decât lăcusta. 


Nu e casă, în care să nu se găsească șvabi, adevărată pacoste pentru 
gospodina care ţine la curăţenie. In casele sgârie-nori din Bucureşti 
se urcă prin conductele de apă sau prin canalele dela bucătărie până'n 
rândurile cele mai de sus. Nu lipsesc de pe niciun continent, căci sunt 
duse, cu mărfurile din corăbii, pretutindeni, înmulțindu-se din cale 
afară. Au ajuns până şi în porturile Oceanului Ingheţat. 

Se ţin mai ales de încăperile pe unde se află de ale mâncării. Se 
adună de obiceiu prin bucătării. Nu aleg. Mănâncă cojile rămase dela 
curăţitul cartofilor sau al legumelor; se strâng grămadă la dărăbul de 
mămăligă de o acopere cu o coajă neagră. In lipsă rod orice le cade 
înainte, chiar haine, opinci ori hârtie. 

Le place îndeosebi umezeala, căldura și umbra. Au păstrat din 
obiceiurile strămoşilor lor, neamul şvabilor fiind unul din cele mai 
vechi de pe faţa pământului. Trăiau în umbra pădurilor dese de arbori 
fără flori, în aerul cald şi umed, hrănindu-se din putreziciunile cren- 
gilor şi ale frunzelor. 

Obiceiul acesta străvechiu, l-au păstrat și șvabii de azi, cu deosebire 
că nu trăiesc în păduri, ci s'au tras pe lângă om, unde află mai lesne 
hrana. Nu vezi picior de şvab la lumina zilei. Stau pitiţi pe unde pot, 
prin crăpăturile dintre podele, dar mai ales sub coșcoviturile varului 
și lutului de pe lângă sobă, vatră ori horn. De cum se înserează însă, 
ies din ascunziş, mic cu mare, bărbat şi femeie, foind după mâncare. 
Cum aud un sgomot, se fac iarăși nevăzuţi. Dacă aprinzi un chibrit, 
orbiţi şi înspăimântați, fug care încotro, spre cel dintâi ascunziş din cale. 

Pe la noi sunt obişnuite mai ales două soiuri. 

IS va bii mărunți (Blatla germanica) sunt cei mai comuni. 
Rar ajung cât un lat de deget. Sunt roșietici, cafenii mai mult şi foarte 

vioi. Din cele trei părţi ale trupului oricărui insect, nu se văd decât 
două. Ceea ce socoţi deodată că e capul nu este decât dosul pieptului, 
ca un scut, gălbui și cu două pete negrii, lungueţe, pe care le ai putea 
lua drept ochi. In realitate capul negru, cu doi ochi mari, este ascuns 
sub cozorocul pieptului 
iar gura cu fălci sdra- 
vene e dedesupt; numai 
aşa pot apuca și sfărma 
ce le iese înainte. 

Pe cap sunt prinse 
două antene lungi, sub- 
ţiri, pe care le poartă 
în toate părţile; cu ele 
simt mâncarea, Cele trei 
perechi de picioare, 
lungi, îi fac să se miște 
iute, ager, iar când e 
pericol repede le strâng 
sub trup, ca şi când şi-ar j 
da seama că ori morţi ori  kig. 204. — Şvabi. Stânga femeie ; dreapta bărbat 
cu picioarele rupte, tot (d. d-na E. Saulea- Bocec). 
una e. 

Poţi deosebi lesne 
femeia de bărbat. Aceasta din urmă, e. mai închisă la coloare şi cu tru- 
pul mai ascuţit. Uneori însă femeia se recunoaște mai lesne, după 
sacul alb ce-l poartă la capătul pântecelui şi în care se află deodată 
oule - peste 30, - apoi 
puii. Dela o vreme 
sacul se deslipeşte de 
mamă, plesnește în 
lung, iar puișorii mă- 
runţi ies, împrăştiin- 
du-se în toate păr- 
ţile. După ce năpâr- 
lesc de vreo câtevu 
ori, se pun cu dea- 
valma cu părinţii la 
stricăciunile ce le a- 
duc gospodinii. 

Se întâlnesc pre- 

Fig. 205. — Șvabi-negri. a = bărbat; b = femeie; tutindeni. De aceea 

c = pachet cu ouă. poporul le-a dat fel 

de fel de numiri. Mai 

mare răspândire are numele de șvab, socotind Românul că au venit 
odată cu nemţii. Prin Bucovina le zic Ruși, ca aduși de ruşi. Pe 

aiurea li se spune corhani, colţani, tarhoni. Și alte noroade le dau 
nume după neamurile socotite nu tocmai printre prieteni. Neamţul 
din Prusia le spune tot şvabi adică veniţi din Sud; cel din Bavaria 
dimpotrivă pruşi. Pe valea Rinului sunt numiţi franţuzi, iar rușii 
din contră le zic prusaki. 

'Tovarășşii şvabilor mărunți, sunt șvabii-negri, mari, mai 
grețoşi (Blatta orientalis ), numiţi şi gândaci negri, libarci. Sunt lungi 
şi de două degete, cu trupul negru, lat şi moale. 

Bărbatul îl cunoști după aripile mai lungi, care lasă desgolite numai 
câteva inele dela capătul pântecelui, cu mici prelungiri, ca nişte monturi 
de picioare. Femeia e mai mare; aripele scurte, lasă desgolit pântecele 
întreg, format din inele strălucitoare. In timpul verii, femelele au la 
capătul pântecelui un pachet castaniu, în care se găsesc ouăle. Pachetul 
se deslipeşte repede şi poate fi lăsat în voia întâmplării până ce ies 
din el puișorii. 

De aceea șvabii mari sunt mai puţin numeroşi de cât cei mărunți, 
căci pachetele cu ouă sunt în calea primejdiilor; în schimb sunt mai 
lacomi, mai stricători. 

Leac de stârpirea şvabilor se găsește. Inainte de orice e curăţenia 
și măturatul des al bucătăriei, ca să nu rămâie pe jos fărămituri. 

Când se ivesc, se pot otrăvi, punându-se în cale mămăliguţă ame- 
stecată cu arsenic şi ceva zahăr, mijloc cam periculos pe unde vin în 
bucătărie găini, pisici ori câni, căci se pot şi ei otrăvi. Mai lesne se prind 
şvabii, punând o cârpă «udă! în--calea- lor. Plăcându-le umezeala și 
căldura, după ce se satură, se trag în ascunzişurile cârpei, de unde a 
doua zi îi prinzi ca din oală, opărindu-i. 

Se pot îmbăta cu bere. Pui o strachină cu puţină bere pe fund, în 
calea lor, având grijă de a rezema nişte scândurele pe marginea stra- 
chinei, ca să se poată urca insectele. Mirosul de bere le ameţeşte, lăcomia 
le împinge mai departe. Cad în bere și se înneacă. 

Ori cum, asemenea mijloace sunt mai bune, căci sunt mai sigure 
decât descântecele care se fac seara, pe lună. 

« Una dintre femei iese afară, iar alta rămâne în casă. Cea de afară 
strigă, la geamul lăsat deschis: 

Craiu nou în ţară! 
Cea din casă răspunde: 
Să iasă şvabii afară! 
Cea de afară: 
Dar ce-ar mânca ei deseară? 
Cea din casă: 
S'or mânca unul pe altul 
Până s'a curăţi tot satul» (Marian). 


in vremea aceasta însă şvabii au ieșit din ascunzișul lor, fără să 
asculte de descântec. Mănâncă mămăligă de pe polița blidarului şi 

ivi 


apoi se ascund iarăși în crăpăturile înguste de pe lângă vatră, înmul- 
țindu-se în tihnă şi făcând haz în sinea lor, de dorința gospodinei de 
a se mânca unii pe alţii. 

Una din cele mai curioase insecte dela noi şi ca înfățișare și ca obi- 
ceiuri este călugăriţa (Mantis religiosa). De altfel e reprezen- 
tanta în părţile noastre, a unui neam de insecte mai numeros în țările 
calde, vestite prin originalitatea formelor şi a obiceiurilor. Unele seamănă 
cu niște crenguţe uscate, altele cu nişte flori boghios colorate. Fie pentru 
a se apăra împotriva 
dușmanilor, fie pentru 
a înșela la rândul lor pe 
victime, reprezintă for- 
mele cele mai perfecți- 
onate de mimetism. 

Şi călugăriţa are 
unele obiceiuri stranii. 
Trăieşte prin pajiştele 
înflorite din ţinuturile 
mai calde, cum e Do- 
brogea, pe dunele dela 
Hanul -Conache p E iai Fig. 206. — Două călugărițe bălându-se 
cuci ori în Câmpia arde- (d. C. Molaş). 
leană. Are un corp lun- 
săreţ, cu picioare svelte 
dar sdravene, cu piepiul îngust și lung de pare gât, cu capul mare, 
cu doi ochi holbați. 

Când pândeşte, se sprijină pe ultimele două perechi de picioare 
lungi și subţiri, crăcănate. Trupul ia astfel o poziţie oblică, cu pieptul 
şi capul ridicat, iar picioarele de dinainte mai sdravene stau încruci- 
şate, cum obișnuiesc călugărițele să-și țină mânile în biserică. 

Insecta stă de pândă. Capul îl poate suci în toate părţile, aşa încât 
trupul rămâne ca o stană de piatră, dar insecta vede tot ce e în jurul 
ei. Nemişcată, nu dă de bănuit nimic celorlalte insecte, care sbor 
iără să le treacă prin minte ce le aşteaptă în cale. De cum s'au apropiat 
de călugăriță, ca fulgerul îşi întinde laba şi apucă insecta din 
sbor, între braţ și antebraţ ; aceste două părți ale picioarelor de dinainte 
au peri ascuțiți pe margine ca nişte dinți de sârmă şi se pot închide 
ca o lamă de cuţit în plăselele ei. Repede duce prada la gură, o mănâncă 
lacom, își curăţă braţele de resturile aninate de vreun spin al brațului 
şi iarăşi se pune la pândă. Se citează cazuri când o asemenea călugă- 
riță a prins în ghiare și o șopârliță, mâncând-o ca o fiară. i. 3 

Neamurile ei mai mari din zonele tropicale, se încumetă să prindă 
şi o pasăre din sbor. 

Totul în vieața acestei insecte este curios. Lupta bărbaților ar 
putea aminti luptele dintre cocoși, care procură atâta distracţie la unele 

popoare. Asemuindu-le cu oamenii, crezi că ai înainte lupta ce se dădea 
în evul mediu între cavaleri îmbrăcaţi în zale, dovedind măestria cu 
care mânuiau suliţele. 

Până şi în depunerea ouălelor au anumite curiozităţi. Ouăle sunt 
îngrămădite în jurul unei crenguţe, învăluite într'o anumită îmbră- 
căminte, dar aşa orânduită încât puii aproape în totul asemănători 
părinţilor, ies numai pe o anumită parte a cuibului. 

Este deci lesne de înțeles cum paginele cele mai fermecătoare scrise 
de J. Fabre, neîntrecutul observator al insectelor, se referă la călugă- 
riţa, cu obiceiuri atât de deosebite de ale altor 
insecte. 


Ortopterele săltăreţe  (Saliatoria), cuprind 
în primul rând cosaşii. Sunt insecte uşor de 
recunoscut, dar cam greu de văzut, fără băgare 
de seamă. Sunt uşor de recunoscut după a treia 
pereche de picioare lungi; când animalul stă liniş- 
tit, stau ca braţele unui compas deschis, de o parte 
şi alta a corpului. Sunt greu de văzut prin iarbă, 
pe unde trăiesc, căci au culoarea ei. Prin miriști 
foiesc îndeosebi, ca ţânțarii. Dacă dai să urmă- 
reşti vreunul, abia poţi să-l zăreşti, ca şi iepurele 
care stă ghemuit după bulgării din brazdă. De 
l-ai zărit, te lasă să te apropii şi când socoţi că 
ai pus mâna pe el, ţup! sare cine ştie unde. 

Cosaşii mai au o particularitate: ţârâesc. Fac 


Fig. 207. — Cum pe a 
petit EBA un sgomot ca de coasă bătută, dar cu un sunet 


mai ascuţit. De aceea Românul le-a dat numele de 

cosași, El le mai zice căluţi «pentrucă au ochii 
mari, boldiţi şi cap ca la cai şi pentrucă sar prin iarbă ca şi caii îm- 
piedicaţi de picioarele de dinainte » (Marian ). 


Intre ei cel mai mare este cosaşul-verde (Locusta viridis- 
sima), luat de mulţi drept lăcustă, de care însă se deosebeşte, între 
altele, prin antenele lungi şi prin pântecele mult mai scurt decât ari- 
pele, terminat cu un fel de sghiab lung, prin ajutorul căruia femeia 
pune ouăle în pământ. E mare la trup şi de trei degete, iar culoarea 
lui e ca a buratecului; nu se poate lesne deosebi din iarbă. E un vânător 
temut în lumea insectelor mărunte, iar dacă nu găseşte de mâncare 
în iarbă, se urcă şi pe copaci. Aripele mari, lungi, îi servesc drept minu- 
nate paraşute în săriturile lui îndrăzneţe. Adeseori găsești cosaşi cu 
câte un picior mai scurt. E piciorul crescut în locul celui mare, lăsat 
în gura unui dușman. E un mijloc de apărare şi acesta, căci oricum, 
mai bine e să rămâi schiop, decât să ţi se siârșească zilele. 

Mai mărunt, dar mai sgomotos în ţârâitura lui de seară este co- 
saşul-mic (Locusta cantans) cu pântecul mai bondue şi mai ales 
antenele lungi cât și trupul. “Lot aşa de des întâlnit prin iarbă este 
căluşelul (Dec- 
ticus  verrucivo- p 
TUS), care se deo- ; 
sebește de cosașul 
verde că e mai 
grăsun la pântece, 
iar pe dosul piep- 
tului are o muche 
bine pronunţată. 


Nu e verde cimai z în 
mult cafeniu cu “$= = 
pete mai închise, ae Sl 


numeroase mai _ 2 PU) 
ales în curmezişul 7 ST 
aripelor mai îngu- 7 i) A MA / 
ste şi de regulă Ie 9 
nu prea lipite de 

trup. In schimb Fig. 208. — Cosașul verde punând ouăle (d. d-na 
picioarele  dindă- E. SSaulea- Bocec). 

răt sunt mai lungi 

şi mai sdravene decât la cosaș, cu ghiare la vârf. Se apără mușcând 
şi dând din gură un Sue castaniu, bun” după credinţa unor popoare, 
împotriva negilor. La noi se crede nu numai că sucul e bun de negi 
« dar apropiind călu- 
şelul cu gura de un 
negel, acesta este 
smuls cu rădăcină 
cu tot» (Marian). 


Nu e copil care să 
nu fi recitat cu emo- 
ţiune, în clasele pri- 
mare, vestita poezie: 
Greerul în desfătare 
Trecând vara cu cântare 
Deodată se trezește 
Că afară viscoleşte. 

Dar sunt mulţi 
din ei care nici mai 
târziu nu au avut curiozitatea să vadă un greier, măcar că în serile de 
vară îl chiamă într'una: ţâr, ţâr, ţâr, ţâr; cântecu-i în liniștea nopții 
răsună plăcut, deşi în cadenţe monotone. 


Fig. 209. — Căluşelul (d. d-na E. Saulea-Bocec). 

Greierul ţârâind, cântă serenadă femeiuștii, ascunsă într'o gaură 
vecină. Lăutar măiastru, are vioară şi arcuș. Vioara cu strune, nişte 
creste mărunte, e sub aripa de deasupra, din dreapta. Arcușul e o vârcă 
de pe aripa din stânga. Frecându-le una de alta scoate țârâitul carac- 
teristic, când mai puternic, când mai slab, după cum deschide aripele 
mai larg sau mai puţintel. 

Greierul-de-câmp (Grylluscampestris)e mai mare şi negru 
ca un drac. Are capul ca o măciucă, cu antene ca nişte şfichiuri de bici 
şi ochii mari, holbaţi. Pieptul e ca prins în zale, iar pântecele, scurt, 
gras și rotund. Picioarele dindărăt sunt sdravene, dar scurte. 

Fiecare individ își are căsuţa lui separată săpată în pământ, din 
care nu-l scoţi decât turnând apă fierbinte în ea, ori zădărându-l cu 
un paiu. De ciudă greierul 
apucă paiul cu gura, înfi- 
gându-și adânc căngile dela 
fălcile puternice. Cum îl 
simți, tragi repede paiul şi 
scoţi greierul. 

Cât e lumina zilei, rar 
când se încumetă să iasă 
din ascunzişul lui. Doar 
bărbatul cât se mai avântă 

Fig. 210. -— Greierul-de-câmp (d. d-na E. L ce mb Pi a 

Guzdă. rtocly. roasă spre a da târcoale pe 
la locuinţa unei femeiuşti, 
ademenind-o prin cântecul 

lui din vioară. De cum aude însă un foşnet, repede se ascunde. Cum 
dă amurgul începe și orhestra greierilor, farmecul serilor de vară. Dar... 
bietul bărbat plăteşte cu vieața adesea, cavalerismul lui. Măcar că e 
îmbrăcat în haina nopţii, ochii pătrunzători ai liliacului, ai cârtiţei, 
ori chiar al unei nevăstuici flămânde, îl descoperă. Durerea cea mai 
mare trebue să sufere, atunci 
când e atacat chiar de soața 
pentru care cântă cu atâta 
foc. Nu e rar cazul ca după 
împerechere, greieroaica să se 
repeadă asupra cavalerului, 
mâncându-l. Fig. 211. — Greierul-de-casă. 

Greierul-de-casă 
(Gryllus dormesticus), primit 
cu drag de toată lumea, căci e socotit că aduce noroc, e cu multi mai 
mic, mai spălăcit la coloare. Adesea e tovarășul șvabilor cu care tră- 
ieşte în bună înţelegere. 

Țârâitul lui, mai ales în spre toamnă, când cei de câmp au amuţit, 
e plăcut, deşi pune în relief mai mult melancolia anotimpului. 

Când însă se întrec la cântat mai multe perechi, ajung de nesu- 
ferit. 

Totuşi inima bună a Românului şi aicea se arătă, căci ei socot că şi 
greierii sunt cu noroc la casa omului. Nu-i prigonesc, nici nu-i omoară 
când se înmulțesc din cale afară deoarece se crede că stau la casa omului 
cel mult 7 ani și apoi se depărtează singuri. Nu se ating de ei însă și 
din credinţa că dacă omori vreunul, ceilalţi se înmulţesc și mai mult, 
iar unii îşi răzbună tovarășii omoriţi, vârându-se în urechile gazdei, 
iar de acolo chiar se bagă în creieri. De aicea poate şi vorba: «a avea 
greieri în cap », a umbla buimac, a fi zănatec, când cu o idee când cu alta. 

Neam cu greierul este coana-chiftiriţa, coropişniţa 
(Grylloialpa vulgaris), cu trupul ca de greier, dar cu obiceiurile de 
cârtiță, de unde şi 
numele latinesc. E o 
dihanie urfcioasă, res- 
pingătoare. Fără voie 
te dai un pas îndărăt 
când o vezi, ca în 
faţa unei scorpii. 

Capul rotund e 
cu doi ochi străluci- 
tori ca de șarpe iar 
cele două antene 
scurte, subțiri, stau 
ca nişte coarne. Pân- Fig. 212. — Coana Chifiirița şi larva ei (R.). 
tecele moale, e aco- 
perit pe spate de ari- 
pele scurte, cu nervuri proeminente, iar la vârful pântecelui are două 
prelungiri lungi şi păroase. 

Iși duce vieaţa pe sub pământ. Cu picioarele de dinainte scurte, 
groase, vânjoase, la capăt cu dinţi, o adevărată greblă cu coada scurtă, 
într'o clipă îşi sapă un cotlon când e surprinsă ziua, rătăcind 
departe de locuinţa ei obișnuită. Aceasta e un soiu de canal lung. Ca 
şi cârtiţa, îl sapă nu numai pentru odihnă, dar ca să-şi caute şi de mân- 
care. Intr'o privinţă e folositoare, căci distruge larvele de cărăbuş. E 
însă stricătoare mai ales pentru grădinării, deoarece mănâncă cu poftă 
nebună rădăcinile proaspete de zarzavaturi ori chiar planta din sămânță. 

Noaptea sboară uneori, greoi și cu fâlfâituri. Atrasă de lumină, nu 
rar ajunge să se izbească de geamul ferestrelor, căzând la pământ. 

Uricioasă cum e, stricătoare mai ales pentru zarzavaturile de pe 
straturile de lângă casă, rătăcind ziua ca o stafie a nopţii, poporul nu 
o poate suferi. Se teme de dânsa, căci socoate muşcătura-i foarte veni- 
noasă, mai veninoasă decât a şarpelui. Unde o întâlneşte o omoară: 
pune să citească preotul în grădini, în ziua de Sf. Trif, stropind stra- 
turile cu aghiazmă. O crede periculoasă dar şi cu puteri vindecătoare. 

Cel care o ucide cu dosul mânei, ajunge la rândul lui să vindece o vacă 
care s'a umflat mâncând trifoi. 


Cuvântul lăcustă nu stârneşte numai noțiunea de lăcomie, dând 
vorba în popor: «se îndoapă ca o lăcustă ». De lăcustă se leagă noţiunea 
de groază, sărăcie şi foamete, căci pe unde trece nu lasă decât pământul 
gol, ca ars. Invaziunea lăcustelor într'o ţară, nu se şterge din amintirea 
poporului. « Dela venirea lăcustelor, se numără anii, ca şi « dela ciuma 
lui Caragea ». O năvală de lăcuste a dat peste Moldova, în 1538, când 
domnea nefericitul domn, omorît de boieri, la Suceava. Poporul l-a 
poreclit pentru aceasta Ștefan-Vodă Lăcustă. Și aşa i-a rămas po- 
recla şi azi în iștorie. 
Se cunosc însemnate în 
cronicele noastre vreo 5 
invazii de lăcuste numai 
în veacul al 18-lea. 

Și în vremurile de 
azi se aude, din vreme "n 
vreme în anii secetoşi, 

Fig. 213. — Lăcusta-călăloare. de năvala lăcustelor, dar 

numai prin deltă, prin 

Dobrogea ori prin Su- 

dul Basarabiei. In 1929 au invadat până pe la Raselm. Mai înainte 
ajungeau, venind dinspre Rusia, până n Anglia (1864). 

Sunt cârduri atât de numeroase, încât întunecă soarele. 

La 1880, în Caucaz, trenul s'a oprit în loc, aşa de gros era stratul 
de lăcuste pe şine, după cum în 1917, prin Spania, un aviator s'a pră- 
buşit cu aeroplan cu tot, dând într'un roiu de lăcuste. 

Pe unde cad, în câteva minute, vegetaţia e nimicită. 

Lăcusta aduce la înfățișare cu cosaşul mare. Se deosebeşte de el 
prin antenele scurte, prin pântecele mai lung, prin aripele de deasupra 
cu pete castanii, pare că sunt nişte inscripţii hieroglifice. De alttel ușor 
se deosebește prin culoare. Pe când cosașul e verzui, lăcusta e mai 
mult cafenie. 

Pacostea cea mare nu e numai lă custa-călătoare (Pachylilus 
migralorius ), care poate sbura şi 6—7 km. pe oră, fără să se ostenească. 
Şi larvele sunt mâncăcioase; la început când n'au aripi, merg încet, 
dar tot fac şi un chilometru pe zi. Pe urmă, când cresc şi au putere în 
picioarele dindărăt, sar, făcând chiar 10 kilometri pe zi. După cea de 
pe urmă năpârlire, căpătând aripi, pornesc la drum lung fără să se 
ostenească, trecând ape, păduri, până ce dau de iarbă ori semănături. 

Sbor în cârduri de milioane, căci fiecare femeie, pune în pământ 
şi 50 de ouă, din care ies peste un an, larve mici, cam cât omida îlutu- 
rului de mătase. Foiesc ca viermii; repede năpârlesc, întărindu-se și 
apucând razna peste câmpuri, răspândind groaza între oameni. 

Aceştia nu puteau face nimic mai înainte vreme, spre a-și salva 
avutul. Trăgeau clopotele dela biserici, mic cu mare ieșeau cu tălăngi 
şi vătraie, doar le vor abate din cale prin sgomote asurzitoare. Le 
omorau cu îmblaciu, dar degeaba. Mai cu bune urmări sunt șanțurile 
cu apă, săpate în calea larvelor sau stârpirea ouălor în locurile unde 
sunt depuse. 

Astăzi stârpirea se face prin mijloacele polițienești ale naturii. S'a 
găsit un microb care atacă și omoară lăcustele în câteva ceasuri. 
Boala este molipsitoare, de altfel ca şi cea descoperită de Pasteur la 
viermii de mătase. In acest chip omul de știință vine în ajutorul ome- 
nirii încercată de tot soiul de flagele. 


În afara lăcustei călătoare, la noi trăiesc diferite neamuri ale cei, 
care însă nu sunt nici pe departe atât de periculoase. Trăiesc ameste- 
cate în lumea cosașilor, mai ales în regiunile de stepă. 

Aşa e pârâitoarea (Psophus siridulus), cu dedesuptul ari- 
pelor roşu ca sângele, ceea ce se vede mai ales când sboară. E numită 
pârâitoare pentrucă pâ- 
râie când sboară, îre- eee, ore E ne 
când repede marginile STP 
aripelor de deasupra, 
scorțoase. E un mijloc 
de înspăimântare, deci 
de apărare, cum îl au 
multe neamuri de ale ei. 

Curioasă ca  înfăți- 
şare este lăcusta- Fig. 214. — Lăcusta-cu-rit (d. d-na 
cu-rît din Dobrogea E. Saulea- Bocec). 

(Tryxalis nasula ), Bă- 
răgan, dar şi în dunele dela Hanul Chonache (Tecuci). Aduce aminte 
prin forma trupului de cosașii regiunilor tropicale, cu înfățișări stra- 
nii de mimetism. 4 

Nici n'o cunoşti, chiar trecând pe lângă ea, când stă liniștită pe o 
frunză de păioase. In totul, pare că face parte din plantă. Trupul lungueț 
şi subţirel e verzui ca frunza în toiul verii. Aripele, mai lungi decât 
pântecele, şi ele au forma unor frunze scorțoase, cu nervuri paralele. 
Până și antenele sunt lăţite ca frunzele rupte în lung, mai ales că stau 
de regulă îndreptate înainte, în prelungirea trupului. 

Picioarele dindărăt în schimb sunt mai lungi decât la cosaşul verde, 
mult mai subțiri şi delicate. De aceea și săriturile lui sunt ma: mari. 

E cel mai frumos exemplu de mimetism ce se întâlnește la noi. Mai 
la Nord de Alpi, nu se ridică în Europa, deoarece e o insectă înaintată 
din ținuturile calde, mediterane. N . 

Un curios obiceiu îlare greierul-împroşcător (Dinarchus 
dasypus ), tot din Dobrogea. La trup mai mult aduce a greier, fiind greoi, 

dolofan şi gras, de culoare neagră-strălucitoare, pare că ar fi închis 
într'o zale de metal. Nici nu sboară, nici nu sare, căci atât aripele cât 
şi picioarele dindărăt sunt închircite. In schimb fuge repede. Se urcă 
pe ciriteii de stejar, şi scoate un slab ţârâit prelung, frecându-și ciom- 
purile aripelor una de alta. Când dai să-l apuci, nu fuge. In schimb 
fără să vrei îți tragi mâna, 
căci dela încheieturile piep- 
tului, împroașcă un suc 
gălbui, ca chilimbarul, care 
nu este decât o picătură 
din sângele propriu, împroș- 
cat spre a înfricoşa pe duş- 
mani. Până ce acesta se 
desmeticeşte, insecta sa 
făcut nevăzută. 

E. un obiceiu, pe care 
neamurile ei mai depărtate 
Fig. 215. — Greier-împroşcător. îl au mai desvoltat. 

Sunt numeroase soiurile 

de lăcuste. Una care a a- 

dus în 1930 mari pustiiri pădurilor de cer și stejar din Dobrogea de 
Sud dar și la Perişor în Dolj este lăcusta /sophya speciosa. 

Seamănă mai mult cu un greer, cu pântecele mare, umflat spre 
partea ventrală, cu antene-subțiri şi foarte lungi, cu a treia pereche de 
picioare mari, bune pentru sărit, iar femeia cu prelungirea de pus ouăle 
destul de lungă, în formă de iatagan. 

Culoarea este mai mult roșcată, cu antenele castanii, cu o pată 
neagră pe cap şi alte pete negre pe pântece, 
verzui pe laturi. E una din insectele frumoase 
dela noi. 

Adulții trăiesc pe copaci şi mănâncă îrun- 
zele de nu rămân decât crengile ca uscate. 

Femeia depune ouăle în pământ, pipăind cu 
antenele locul potrivit. După 9 luni iese insecta 
adultă, în primăvară tocmai când frunzele 
sunt fragede şi mugurii buni de atacat. a 

Peste 2000 de „ha. pădure de stejar din piu. 216. pa 
Dobrogea părea arsă din pricina acestei lăcuste. speciosa (d. Gr. Eliescu). 


Grupa IDermaplera, cu prima pereche de aripi vârtoasă şi scurtă, 
cuprinde urechelnița (Forficula auricularia.), o insectă pe cât 
de obișnuită la noi, pe atât de temută de popor. 

Nici n'ai crede că e neam cu lăcusta ori cu chiftirița. Atâta doar 
că şi ea e o insectă de noapte. Când dai ziua de ea, pe sub o piatră din 
loc cu soare ori pe sub coajă de copac, se svârcolește ca un 

peşte pe uscat. Repede își caută alt ascunziș, ca şi când lumina o 
orbeşte. 

Poporul are o groază nebună de această insectă lunguiaţă, castanie, 
cu pieptul mai deschis la coloare, şi cu două prelungiri ca nişte foar- 
fece la capătul pântecelui. Se teme de ea, pentrucă are credința că se 
vâră în urechi şi n'o mai poţi scoate. In realitate e o simplă credinţă; 
e dreptul că întâmplător poate să se vâre în urechea celui ce doarme 
greu în iarbă, dar nu e un obiceiu constant. 

Este o insectă cu manifestări foarte interesante. li place să stea mai 
multe la un loc, bărbaţi de diferite mărimi și femeiuşti mai svelte la 


Fig. 217. — Urechelnița îngrijindu-şi copiii (d. Morstadt). 


trup. Când se împerechează, adesea se iau bărbaţii la harţă. Se muşcă 
cu fălcile puternice, se svârcolesc. Cel mai slab îşi ia tălpășiţa, lăsând 
locul celui mai sdravăn. 

Mai are un obiceiu rar la neamurile ei. Femeia îngrijeşte de ouă 
și chiar de copii, ca şi cloșca. Stă lângă grămadă de ouă, puse sub o 
coajă de copac, ori într'o cameră de sub o piatră, le curăţă de ciuperci, 
ori chiar le mută din loc, câte unu-unu, dacă cumva ploaia a străbătut 
până la ele. Din fiecare ou — fiecare femeie depune vreo 350—60 de 
ouă — iese câte o mică insectă, ce sparge coaja cu un corn ce-l are în 
frunte. Cum a ieșit năpârleşte, desbrăcându-se de haina din ou, deci 
lepădând şi spinul de care nu mai are nevoie. Nici după ce au ieşit copiii 
pe lume, mama nu-i părăseşte, ci le aduce de mâncare, până ce crede 
că au destulă experiență de vieaţă, ca să trăiască pe seama lor. 

Urechelniţa se hrăneşte cu de toate. [i place îructele căzute din 
copac, dar nu se dă înlături şi de la o masă luată din cadavre. 


Neuropterele. 


Se aseamănă mult cu pseudoneuropterele, după cum numele arată. 
Au fost despărțite pentrucă neuropterele au metamoriism complet, 
cu larvă şi nimfă. 

Obiceiu carnivor are larva de leul-furnicilor (AMyrme- 
leon formicalynr). Ca adult seamănă cu o libelulă, după corpul lun- 
găreţ, subțire, numai că antenele sunt ca de fluture, umflate mai mult 
la capăt. Când stă liniștit trupul e învelit 
de 4 aripi, străvezii ca de borangic, mai 
ales că şi nervurile sunt des ţesute ca în- 
tr'o pânză rară. E întâlnit mai ales 
în spre pădurile de brazi. Stă toată ziua, 
leneşă, aninată cu picioarele de crenguţe, 
de ai crede că e moartă. Numai către seară 
cât mai sboară, încet și puțin. 

In schimb copilul, larva, e un drac și 
jumătate. Mai rar atâta deosebire între 
apucăturile lui şi ale părinţilor. Ca formă 
Fig. 218. — Leulifirnicitor șia Seamănă eu, un, păduche ceva mai lătuţ, 

larva (A.). dar cu pieptul îngust; la cap are două 
căngi ascuţite şi lungi, care îți spun de 
mai înainte ce poamă e. 

Trăieşte în pământ; îi plac locurile nisipoase sau cu țărână uscată, 
în care îşi sapă capcana. E o minune cum lucrează şi ce forță desfă- 
şoară. În câteva secunde sapă în nisip o groapă ca o pâlnie, în fundul 
căreia se înfundă, de-i rămâne afară numai capul cu căngile. 

Interesant e cum sapă. Pântecele cu chitină groasă e și sfredel şi 
sapă. Cu capul, adevărată lopată, asvârle nisipul chiar la 2 dm. depăr- 
tare, în felul buhaiului mâniat. 

Dacă întâlneşte o pietricică în cale sau o apucă cu căngile și o scoate 
din drum sau o asvârie cu dosul capului cât colo. Aşa de iute ce lu- 
crează, încât se formează în locul acela un vârtej de nisip, pare că 
ar fi o minusculă mașină rotatorie. 

După ce şi-a făcut capcana, se pune la pândă. 

De unde să ştie biata furnică ce o aşteaptă? Ea fuge, harnică cum 
e, cu hrana în gură. Când ajunge la marginea leicei, pentru dânsa o 
prăpastie, nisipul se nărue şi furnica se rostogolește drept în ghiarele 
fiarei. Dacă cumva în drum are vreme să se oprească din rostogolire, 
fiara din îund o împroașcă cu nisip, de o face să-și piardă cumpătul 
şi cade la fund. 

După ce o mănâncă, părţile chitinoase, rămase, le asvârle afară 
din pâlnie, spre a ţinea pereţii curaţi. 

Când i-a venit vremea să se schimbe în nimfă, se înfundă în năsip, 
îşi țese un învăliş solid, întărit cu fire de nisip şi aşteaptă. In primă- 
vară iese insecta plă- 
pândă, tremurândă, ce- 
şi duce viaţa aeriană 
cu nevinovăția unei fi- 
inți delicate. 


hăsturnând  lespe- 
gioarele dela marginea 
pârăiașelor cu apă lim- 
pede, dar şi din cele 
stătătoare, nu rar gă- 
sești un animal curios. 

Vezi îndată că nu 
ai a face cu un vierme, 
ci cu larva unei insecte 
(Phryganea grandis.). Se vede aceasta după căpușorul cu 2 ochi 
mari, iar la piept având 3 perechi de picioare scurte. Ca adultă in- 
secta duce vieaţa aeriană, având înfățișarea mai mult a unui fluture 


Fig. 219. — Gropile săpale de larvă. 


Fig. 220. — Adultul, larva (L) şi pupa (P) de Prhyganca. 


de molie, prin marginea aripelor de dindărăt cu franjuri delicate, nişte 
perișori moi și mătăsoşi. Y) Ă 
Larva e ca o omidă, cu corpul moale. Se apără de lăcomia ani- 
malelor de baltă, fabricându-şi un tub în care îşi vâră trupul întreg 
şi din care nu scoate decât căpușorul și picioarele. Merge prin apă 
18 
1. Simionescu: Fauna României. 

căutându-şi mâncarea, târâind după ea căsuţa cu înfățișări din cele 
mai bizare. Cu greu poţi s'o scoţi din tub, căci se ţine printr'un anumit 
organ dela capătul trupului şi cu un altul ce se află pe primul inel de 
pe pântece. 

“Tubul e format fie din bucățele de plante, din pietricele, din fire 
de nisip sau chiar din scoicuşoare mărunte lipite între ele. Ţi se par 
puse claie peste grămadă şi totuşi pre- 
zintă o înfăţişare plăcută care atrage 
privirea celui mai slab observator. 

O formă rară, care sare ca și colem- 
bolele, dar care face parte dintre Neu- 
roptere este Boreus hyemalis, aflat 
pe zăpadă şi lângă Sinaia. E neagră, 
cu cap de lăcustă. 

Tot din neamul neuropterelor face 
parte o insectă măruntă, des întâlnită 
la noi, cu înfăţişare curioasă, ce-ţi a- 
trage luarea aminte. 

Trupul, nu e mai lung de lcm, 
negricios, cu 4 aripi transparente, ca 
de sticlă, având o reţea largă de ner- 
vuri. Le ţine oblic când e liniștită. Ceea 
ce-ţi opreşte privirea este partea de 
dinainte a pieptului, lungită, neagră, 
îngustă, la capătul căruia este capul îndreptat în jos, cu doi ochi 
mari şi foarte uşor purtat când într'o parte când în alta. 

Nemţii îi zic musculiţă-cu-gât-de-cămilă (Raphidia 
crassicornis ). 

Se mişcă printre ierburi, printre flori şi e un mare hrăpăreţ, apu- 
când cu fălcile ei tari, 
orice altă insectă mai 
măruntă. Femeia are 
în partea dindărăt un 
tub lung, cu care pune 
ouăle mai la adânc. Şi 
larva este lacomă şi ră- 
pitoare, ascunzându-se 
repede sub solzii scoarței 
de copac, unde găseşte 
prada. 


Fig. 221. — Boreus hyemalis. 
Sinaia (d. M. A. Ionescu). 


Fig. 222. — Raphidia din jurul Iașilor 
(d. C. Motaş). 


Coleopterele. 


Coleopterele formează o grupă numeroasă şi interesantă dintre in- 
secte, cărora poporul în general le-a dat numele de gândaci. Ele se 

recunose lesne prin anumite însușiri, în afară de caracterele generale 
ale oricărui insect. 

Părțile gurii sunt făcute pentru tăiat; inelul cel dintâi al pieptului 
formează un soiu de scut gâtului. Se recunoaşte ușor un coleopter 
şi după aripi. Are două perechi. Una, elitrele, chitinoasă, tare 
şi fel de fel colorată, acopere partea moale a pântecelui, precum și alte 
două aripi de desupt, subţiri, pe care le desfășoară numai în sbor. 

Gândacii sufăr o metamorfoză completă; ies din ou sub formă de 
larvă, cu inele moi, cu trei perechi de picioare în partea de dinainte 
a trupului. Trăieşte cât trăiește, mâncând şi îngrăşindu-se; de la o 
vreme se linişteşte şi se transformă în nimfă ori pupă, din care iese 
gândacul. 

Imprejurările în care trăiesc gândacii sunt foarte felurite, așa încât 
atât forma corpului lor, în amănunt, cât şi a larvelor lor, este de ase- 
menea feluriţă. 


Cărăbuşii, 


Cărăbuşul sau găinuşa (Melolontha vulgaris) este cel mai 
cunoscut gândac. Poporul ştie că e stricător, dar se bucură când îl vede. 
E doar unul dintre vestitorii primăverii din lumea necuvântătoarelor 
mărunte. Acest gândac cu aripile ca de aramă, nu sboară în cârduri 
mari, decât după ce Babele și-au scuturat toată mânia şi s'au dus să 
se odihnească lângă Gerilă, ascuns în cine ştie ce peşteră tăinuită. 

Când vezi, către seară, în luna lui Mai, cei dintâi cărăbuşi, în adevăr 
parcă simţi şi mirosul plămădirii pământului în care n'a rămas buruiană 
neîncolțită. Zănateci, sbor în toate părțile. Se lovesc de oameni, se 
lovesc de copaci. Cad jos ca amorțiţi şi iarăşi îşi iau sborul prin văzduhul 
plin de mireasma proaspătă a celor dintâi flori. . 9 

Românul îl prinde, îl pune în palmă şi-l lasă să sboare. Dacă sboară 
iute, peste vară gospodarul va fi harnic; dacă stă în palmă mai multă 
vreme până ce-şi ia de seamă, hărnicia gospodarului e cam îndoelnică. 

Câte alte credinţi nu sunt legate de apariţia cărăbuşilor! De sunt 
mai păroşi pe pântece, anul va fi mănos în porumb. De iese mulți 
deodată, nu se vor face poame, dar câmpurile vor da rod, E bucuria 
legată de cele dintâi făpturi primăvăratice, dar e şi ceva din nădejdea 
fatalistului şi dorinţa de a cunoaște viitorul. PP. “y 

Dracii de copii ştiu că petrec mai bine pe seama cărăbuşilor, făcând 
moriști şi sbârnâitori, cântându-le, câtă vreme ei se chinuesc ca să 
sboare, măcar că sunt prinşi de picior cu vreun spin de prun: 


Vai sărmane cărăbuș 
Pe a cui mână încăpuşi. 
De acum oricât vei cerca 
De mâna mea nu-i scăpa. 
18* 

Și totuși cărăbușii nu merită o asemenea cruțare. Sunt răi şi ei, 
sunt răi și larvele lor. Bătrânii abia au ieşit din pământ şi se năpustesc 
asupra pomilor cu frunza fragedă. Hoinăresc cât hoinăresc, ca beţi, 
o parte de noapte şi apoi se pun pe mâncate. Gura lor e ca un foarfece. 
Cele două perechi de fălci tari, sunt ca bucăţi de ferestrae cu dinţii 
știrbiți. Cu ele taie frunza, taie mugurii, mâncând până ce se umilă, 
iar spre ziuă, sătui dar și amorţiţi de frig, stau nemișcaţi pe îrunze. 
Când scuturi copacul, pare că bate pia- 
tra, aşa râpăie gândacii somnoroși. Atunci, 
în ziuă, sunt prinşi, adunaţi şi asvârliţi 
în foc ca niște răifăcători. Prin unele ţări, 
unde se economiseșşte şi firul de iarbă, că- 
răbuşii scuturați sunt dați la porci; aiu- 
rea sunt uscați, măcinați şi daţi la gobăile 
din curte. Ba nu rare ori sunt ferţi, tescuiți, 
iar grăsimea ce iese dintr'înşii, foloseşte 
la facerea săpunului de casă. 

Iși închipuie oricine ce puzderie de 
cărăbuşi trebue să se abată asupra gră- 
dinilor, dacă sunt în destul de mare nu- 
măr ca să se poată scoate din ei grăsime 
de săpun. E dreptul că sunt ani, când 
cărăbuşii vin nouri, ca lăcustele. In pri- 
măvară anului 1887, primăria Braşov a 
cheltuit 108 fiorini, aproape 300 lei de 
pe vremea aceea, lei-aur, pentru culege- 
rea gândacilor, plătind câte un crăițar litrul 
de cărăbuşi. In cei 10.800 litri adunaţi, 
se găseau peste 4 milioane de cărăbuşi 
(Knechiel). Numărul acesta oricât de 

Fig. 223. — Cărăbuşii cu mare ni S'ar părea, măcar că acum mi- 
larva (4.). lioanele sunt curente, nu e nimic față de 

_ ce s'a strâns întrun an în Saxonia. Sa 
ajuns la 1590 milioane de cărăbuşi. Adevărată pacoste pentru livezi. 

Oricât i-ai scutura, oricât i-ai arde, pare că ies din pământ la ne- 
sfârşit. Noroc că intervine și poliția naturii. Ce pasăre nu e voioasă 
că duce un cărăbuș gras, drept dejun copiilor sau să se îngrașe ea 
singură! Când scuturi pomii din grădină e bucuria găinilor. Până şi 
vulpea, căci de ariciu nici nu mai e vorbă, nu se dă la o parte să ia 
o zacuscă de cărăbuși. 

i Viaţa cărăbuşilor, nu ţine mult. Nici cât luna lui Mai. (Nemţii 
îi și numesc Mai kâăfer). 

La început umplu văzduhul; pe urmă se văd tot mai rar, până ce 
într'o bună zi nu se mai zăreşte unul. Au intrat în pământ. Nu e vorbă 
asvârlită. După împerechere, printre pomi n'au rămas decât bărbaţii, 


i i] 

pradă pasărilor ori murind de bătrâneţe. Nu mai au niciun rost în lume. 
Femeia dimpotrivă, părăseşte zările senine și se lasă la pământ. E 
grijulivă, se ascunde. N'ar vrea să moară căci în pântecele ei poartă 
60-—70 ouă fecondate, pe care trebue să le așeze la siguranţă în pământ, 
pachete de câte 10-—-20. Nicio săptămână n'a trecut și din fiecare ou 
iese câte un viermuș. E larva cărăbuşului, puiul în formă de vier- 
me. Ciormag îi zic Românii din Bucovina; vierme-alb cei din Mun- 
tenia. 

Pe cât părinţii au fost de sburdalnici, hârjonindu-se în lumina 
argintie a lunii, pe atât larvele nu cunosc decât întunericul hrubelor 
subpămnâtene, pe care le sapă, mai la adânc, tot la adânc, vreme 
de ani de zile. Pe când părinții lor se satură cu frunzele verzi, larvele 
prăpădesc rădăcinile. Copiii şi părinţii, atacă planta şi de sus la flori și 
din adânc la rădăcină. lată de ce nu trebue cruţați. 

Larva creşte încet. La sfârșitul verii e cât un paiu de gros şi numai 
fălcile sunt de ea. Stă alăturea de surorile ei, grămadă, cum au fost 
puse ouăle. După ce iernează, începe adevărata lăcomie. Frate de 
frate nu mai ştie, căci fiecare apucă încotro îi e mai îndemână. Fălcile 
lor puternice, nu cruță nimic din ce le iese înainte, în tunelele săpate. 
Rod coaja rădăcinilor; rod rădăcina de trifoi, dar mai ales de cartof. 
Işi închipue acum oricine stricăciunile ce le aduc. 

Viaţa larvei pe sub pământ durează cam 4 ani. Inspre toamna 
celui de al 1-lea an, grasă, albă, mare uneori cât degetul cel mic, se 
trage mai la adânc, își face un culcuș ceva mai larg şi se schimbă în 
nimfă. Prefacerea ţine scurtă vreme; căci pe-a mijlocul toamnei din 
ca iese cărăbuşul, ce stă ascuns în pământ până ce-l chiamă căldu- 
ţele raze ale soarelui de primăvară. 

Acum se lămurește de ce năvala gândacilor nu e aceeaşi în fiecare 
an. Dacă într'o primăvară s'au ivit mulți din cale afară, e de aşteptat 
ca după 4 ani să se ivească tot așa de mulți. Nu e însă regulă nici această 
vrâstare, căci şi ciormegii sunt expuși la foarte multe pericole. Mai 
întâi e cârtița. Cămările ei sunt ticsite cu viermi albi proaspeţi, pentru 
mâncarea pe o zi. După unele observări cârtiţei nu-i ajunge pe zi nici 
150 de viermi albi. Pe urmă vin condițiunile climaterice. Cu toate 
precauţiunile larvelor de a se adânci spre iarnă, un ger mare le dă gata, 
căci pielea lor e aşa de subţire încât se văd măruntaele prin ea. Alte 
ori ploile mari le inundă cotloanele înnăduşindu-le, căci ele respiră 
oxigenul din aer. Grase cum sunt, e o mâncare aleasă pentru pasări. 
De aceea în urma plugului, găinele stau la pândă, dar şi cioarele, iar 
adeseori chiar porcii râmă pământul ca să deie peste viermii albi cum 
stau ei colac, în căsuţa întunecată. i 

Toţi aceşti duşmani fac adesea mai mult decât puterea omului, 
căruia nu-i rămâne drept armă de combatere a cărăbuşului decât tot 
numai scuturatul pomilor, ca să stârpească femeile cu pântecele dol- 
dora de ouă. 

Mult aduce la înfăţişare cu cărăbuşul, un gândac mai mărunt, 
drăguţ, mai păros, care sboară pe înserate, prin mijlocul verii. E că- 
răbușelul (Rhizolragus solstitialis ) zis pe unele locuri şi cărăbu- 
şelul de hrișcă, pentrucă apariţia lui e semn că trebue semănată hrişca. 
Aiurea i se spune cărăbușul-de-iarhă, pentrucă sborul lui e mai mult 
pe la faţa pământului. Nu se avântură pe sus. Ziua îl găseşti amorţit 
pe frunzele copacilor sau aninat pe câte un spic de grâu. Cum începe 
amurgul, prinde viaţă, sburând tot în loc, învârtindu-se pe deasupra 
buruenilor. E stricător ca orice gândac, dar nu așa de mult ca vărul 
său mai mare. Larva atacă rădăcinile ierburilor. 

Unul din cei mai frumoși gândaci de pe la noi este ileana (Ce- 
tonia aurala ). Mai ales când stă înfundat între staminele galbene de 
măcieș, de pare că e mort, e în adevăr ca o nestimată, aducând aminte 
de frumoșşii gândaci din ținuturile depărtate, 
din care se fac azi şiraguri de mărgele, ori 
ţin locul diamantului dintr'un ac de cravată. 

E un gândăcel bunduc, cu aripele scor- 
țoase, cu un luciu metalic verde bătând în 
galben, de parcă e îmbrăcat cu o foiţă subţire 
de aur, care prin transparenţă pare verzie. 
Când sboară  sbârniind, îşi desfăşoară și 
aripele de dedesubt, strânse altfel falduri, 
iar dacă cumva îl bate o rază de soare, a- 

Fig. 224. —— Ik duce aminte de un colibri. Ce folos că trebue 

socotit printre gâzele stricătoare! Când îl 

vezi cu nasul înfundat în pulberea polenului 
de trandafir, îți pare că doarme. In schimb lui îi place să mănânce 
îndesat, numai din părţile cele mai fragede ale trandafirilor parfu- 
maţi, în special. De aceea grădinarul, îngrijit de munca lui, nu-l 
privește tocmai cu ochii colecționarului, care se bucură de frumoasa-i 
îmbrăcăminte. 

De larva ei se leagă două particularităţi curioase. Mai întâi e că 
nu merge ca toate celelalte larve, pe picioare, ci alunecă pe spinare 
cu burta "n sus. O poţi întâlni în putregaiuri de lemn, unde de obiceiu 
se naşte, ca un contrast cu traiul dintre flori al părinților. Dar o poţi 
întâlni şi în muşuroaiele înalte de furnici roșii de pădure (Furnica rufa ). 

Ce caută acolo? Se socotea o taină, neştiindu-se ce folos trag fur- 
nicele dela larve, cunoscându-se cât de egoiste şi bune gospodine sunt 
ele. Se credea că în sfârșit şi ele sunt odată mai omenoase, fiindu-le 
indiferent oploșul unei fiinţe blajine, care nu le stinghereşte dela lucru. 
Dar iată că un observator atent, a deslegat taina. 

Larva ilenei, când e să se schimbe în nimfă, adună coji, bucățele 
de crenguţe şi tot ce găseşte în cuibul furnicilor, de-și face un cocon 
sdravăn. Printr'un suc ce-l fabrică, lipește bucăţică de bucăţică, cu 
un ciment lrainic. Apoi tot cu sucul fabricat, chituește peretele pe 

dinlăuntru de-l face luciu ca şi o odaie dată cu stuc. Pe urmă se în- 
chide, se schimbă în nimfă iar când iese ca gândac, lasă casa lui înjghe- 
bată solid, drept plocon furnicilor, plată pentru găzduire. Bunele gos- 
podine au găsit imediat întrebuințare darului căpătat. In cl așează 
frumos, în ordine, nimfele lor (ouăle de furnici), cum ar așeza un sgârcit 
săculeţii cu bani în casa de fier. Şi așa nu se deszice nici de data aceasta 
spiritul de negustorie al furnicilor. 


Neamul gândacilor este atât de numeros, încât chiarla rude de aproapese 
observă obiceiuri deosebite, după locul unde sunt nevoite să-şi ducă viața. 
Cărăbușul și rudele lui pomenite până acum, duc o viaţă oricum, 
mai plăcută, în miros de flori şi aer mereu împrospătat din răsuflarea 
răcoroasă a frunzelor tinere. 

Băligarul (Geotrupes stercorarius) e bietul proletar din lumea 
sgândacilor, care se mulţumeşte cu puţin. Cercul lui de viață e restrâns 
la grămada de baligă de cal. Ziua stă tăcut, îngheboșat, aproape ne- 
mișcat. Dacă-i strici liniştea se mişcă încet şi greoi, de unde și numele 
de trânduș ce-i dau Românii de prin unele locuri. De-i iese în cale vreo 
piedică, încearcă să o înfrângă. Se acațără, cade jos, iar se strădueşte 
să o treacă, până ce-și ia de seamă şi apucă alt drum. Pare că-l auzi 
spunând: «Da mueţi-s pesmeţii »? din Povestea leneşului. 

La înfățișare e lungăreț, îmbrăcat dela cap până la vârful pânte- 
celui cu o zale ca pana corbului, albăstruie de neagră ce e. Pe ari- 
pioarele tari, are câteva râglâituri punctate, vreo 14 pe fiecare. 

Cum înserează e altul. E însuflaţit, sboară de colo-colo, căutându-și 
soaţa ori o balisă proaspătă de cal, hrana lui obişnuită. Acolo e şi locul 
unde femeia îşi pune ouăle. Sapă sub baligă, singură ori în tovărăşia 
soţului, un cotlon ca un degetar: pune un ou și-l astupă cu baligă. 
Larva are astfel ce mânca, de cum deschide ochii, după vreo 3 săptămâni. 
Nu e lacomă. Dacă dopul de baligă e prea uscat şi e prea tare pentru 
fălcile ei încă fragede, aşteaptă până ce roua ori o ploaie îl moaie. 

Mai complicate sunt locuinţele puilor la băligarul-de-pă- 
dure (Geotrupes sylvaticus ), căci sunt ramificate şi în fiecare fund 
de cotlon e pus câte un ou. Te minunezi cum pot atât de repede săpa 
gândăceii mărunți, adevărate tuneluri faţă de făptura lor, căci ramurile 
secundare pot fi lungi și de 2 decimetri. Munca nu se restrânge numai 
la săpat locul unde își pun ouăle. După ce le sapă, le umple şi cu hrană 
pentru pui. Să-i vezi cum cară de-a bușele, ducând cu picioarele din- 
dărăt, ca noi cu mânele, ba o bucată de putregai, ba o bucată de baligă 
ori scârnă de om, până ce umple fiecare cotlon, afară de o mică odăiță, 
la mijloc, unde pune oul. Larva se naşte la cald, apărată şi cu mân- 
carea la nas. Mănâncă ce mănâncă, apoi iernează şi iarăşi mai mănâncă 
până ?n mijlocul verii viitoare, când spaţiul altiel lărgit. îl lutueşte cu 
propriu-i băligar, îl netezeşte bine, ca pentru sărbătoare şi apoi se 
linişteşte, schimbându-se în nimfă. 

Dar pe forfecar (Lethrus upterus) câţi din cei cari au ochi şi 
pentru natură, nu l-au admirat, cărându-și hrana spre locuinţa lui din 
pământ? Bărbat şi femeie lucrează deavalma într'o înţelegere demnă 
de invidiat. 

Scurt, bunduc, are trupul negru şi cu numeroase gropițe pare că 
ar fi din metal bătut cu ciocanul. 

Bărbatul e mai sdrăvan, iar la gură are pe fălci câte un cârlig tăios, 
de unde și numele foarte nimerit dat de român. 

Il vezi cărând ba o frunză de păpădie, ba un lăstar verde, şi-l târăie, 
cum ar târâi un om un braţ de vreascuri numai că merge dea 'ndăratele, 
deși iute şi sigur. Urmărindu-l, înir'o elipă 
s'a făcut nevăzut într'o gaură, poarta lo- 
cuinţei lui subpământene, care e foarte com- 
plicată. Intâi e oblică, ca și scările de la 
pivniţă. După vreo 20 de centimetri, deodată 
devine verticală și adâncă de 15 metru. Din 
fundul acestui cotlon adânc, pornesc câteva 
cămări mai largi, unde îngrămădeşte tot ce 
cară de afară, lăsându-l să fermenteze ca şi în 
groapa cu nutreţ verde pe care bunul gospo- 
dar o face pentru iernatul vitelor sale. In 
fiecare gogoloș de verdeață fermentată pune 
câte un ou. Cu aceasta asigură vieața larvei. Fidelitatea dintre soți 
merge şi mai departe. 

Cât femeia îngrijește în fundul cotloanelor de progenitura ei, soțul 
nu hoinăreşte prin case străine, ci stă şi păzeşte intrarea ca un câne 
credincios. lar dacă cumva vreun cavaler mai 
îndrăzneţ ori vreun văduvoi tomnatice, cearcă să 
intre în casa lui, se încinge o luptă pe moarte şi 
vieaţă. 

Forfecarul însă nu se mulţumeşte decât la 
nevoie cu orice fel de burueni. Are gusturi alese 
şi nu rar năzueşte la tinerile lăstare ale viței de 
vie, în care gâlgâie sucul de primăvară. 

In acest caz e un musafir nepoftit la munca 
omului; aiurea este urmărit şi pedepsit. Român- 
cele din Banat chiar le închină o zi pe an, lunea Fig. 226. — Locuința 
cea dintâi din Postul mare, în care nu ţi-ar coase, fori aparau n buguri 
Doamne fereşte, pentru ca să apere viile de lăco- id tal A să 
mia forfecarilor. Popovici- Bâ: noşanu). 

Mulţi gândăcei foiesc şi în jurul baligelor de 
vacă, luând, ca şi băligarul, hrana de-a gata din ce au lepădat vitele. 
Sunt astfel curăţitorii câmpurilor. 

In zilele călduroase de vară, răstorni plăcinta de baligă căzută în 
urma cirezilor sau mai ales la toloacă. Abia a prins balega coajă și dacă 


Fig. 225. — Forfecarul (8B.). 

o scormonești, foiesc gândăceii mărunți, cari au transformat-o într'un 
burete, străbătut de canale ce se ţes între ele. Sunt gândăceii 
din genul Aphodius, ca nişte cilindri, cu aripile scorţoase, tăiate rotund 
la capătul trupului. Sunt vioi şi repede apucă sborul dacă îi neli- 
nişteşti dela zilnica lor ocupaţie. Pentru progenitură nu-și prea bat 
capul, căci femeia pune oul chiar în baligă, așa încât larva când se 
trezește are de-a-gata mâncarea, tot acolo schimbându-se şi în nimfă. 


Sunt însă gândăcei cari nu mănâncă pe loc băligarul ci se muncesc 
să-l ducă la loc ascuns, mai în siguranţă pentru pui. Pe la noi e comun 
gândăcelul zis în știință 
Sisyphus, după numele 
legendar al lui Sisif, 
fiul lui Eol, condamnat 
după moarte să care 
pe vârful unui deal o 
piatră mare, care se ro- = 
stogolea mereu la vale. 
Acești gândăcei micuți, 
cu 0 carapacă negrie în 
spate, cu picioarele, mai 
ales cele de dinapoi, 
lungi, fac din băligar 
mai întâi boţuri ceva 
mai mari decât o ma: 
zăre. După ce le-au ro- i 
tunjit bine e vorba acum Fig. 227. Ss pis Pina (B). 
să le care unde trebue. 

Işi închipuie ori cine munca grea săvârşită. Bărbatul şi nevasta 
muncesc deavalma. Câteodată le mai vine în ajutor și un vecin. Băr- 
batul se pune înainte și ține bobița cu picioarele de dinapoi, pe când 
femeia împinge dindărăt. O ridică o bucată de loc, şi la o cotitură din 
nebăgare în seamă bombiţa se rostogoleşte, apucând la vale. Hai, începe 
munca din capăt, ca şi Sisif. Nu-şi pierd răbdarea însă şi la urmă cu 
chiu şi vai, ajung să transporte grămada de bălegar, până unde socot 
că e la adăpost. Acolo femeia pune un ou pe bombiţă, îl acopere cu o 
bucăţică de bălegar şi provizia pentru progenitură e gata. 

Vestit în această privință e gândacul sfânt al Egiptenilor ( Scara- 
baeus sacer ), socotit de ei drept simbolul puterii creatoare şi al cărui 
chip se găseşte pretutindeni, în mormintele faraonilor ca și pe pereţii 
templelor, zugrăvit ori cioplit în piatră. Renumele lui e mai mare însă 
de când Fabre, Homerul insectelor, cum i s'a spus, şi-a îndreptat nese- 
cata-i răbdare și tenacitate de observator amănunțit, asupra obiceiurilor 
acestui gândac, comun în ţinuturile bătute 'n plin de soare, găsindu-se 
şi pe la noi prin Dobrogea şi Hanul-Conachi (Tecuci). 

Infăţişarea lui este de altfel schimbată pentru munca ce are de 
făcut. Picioarele de dinainte sunt ciunte; le lipsesc ceea ce ar cores- 
punde la talpa piciorului. In schimb sunt mai puternice şi cu zimţi 
sdraveni, adevărate braţe de muncitor. Şi capul are învălişul lățit ca 
un scut zimţuit pe margini. E îmbră- 
cat cu haină neagră strălucitoare. 

După ce cu scutul de pe cap şicu 
picioarele de dinainte a ajuns să for- 
„ meze o bombă mai mare decât trupul 
lor, se pun la muncă să o rostogolească. 
Bărbatul înainte, femeia îndărăt, im- 
ping din greu. N'ar fi nimic, dacă în 
calea lor n'ar exista tâlhari. Alţi gân- 
daci leneşi, vor să puie mâna pe munca 
lor, de-a-gata. Lupta se încinge, în care 
vreme adesea boamba se rostogolește 
sau în timp ce doi bărbați se luptă crân- 
cen, un al treilea vine, fură și bombiţa 
şi nevasta celui dintâiu. Nimic deosebit în lumea gângăniilor de ceea 
ce se petrece şi în lumea oamenilor. 


Fig. 228. Cărăbuşul sfânt (R.). 


Sunt aşa de mulţi gândacii din neamul cărăbuşilor, încât ar fi nes- 
fârşită înșirarea lor. 

Voi încheia cu pomenirea a-doi gândaci foarte obişnuiţi la noi. 
Carabanul (Oryctes nasicornis) e rinocerul din lumea gândacilor 
noştri. Pe cap poartă un corn în- 
doit îndărăt, iar marginea dindărăt 
a scutului de pe piept este dinţată şi 
răsfrântă înainte. Peste tot negru 
sau cafeniu închis, pe aripioarele-i 
chitinoase cu numeroase şiruri de 
gropii, are o înfăţişare cu totul stra- 
nie. E unul din uriașii gândacilor 
noștri, găsindu-se exemplare lungi 
și de 4 degete. De altfel prin cornul 
lui, prin mersu-i domol, lenevos, 
greoi, prin corpul tăiat din topor, e 
reprezentantul la noi al uriaşilor din 
zonele tropicale, din care unii a- 
jung să fie şi de 2 decimetri lun- 
gime. Carabanului i se mai zice şi dubălar, căci se întâlnește adesea pe 
lângă dubălării, pe sub scoarţe de stejar ce servesc la dubit. 

Mai mare decât carabanul, cel mai mare gândac dela noi, este 
rădașca (Lucanus cervus.). E așa de comun şi are o înfăţişare 
atât de deosebită, încât chiar poporul l-a botezat cu fel de fel de nume. 


Fig. 229. — Carabanul. 

Când e numit boul-lui-Dumnezeu, când bubaiu, cerbariu ori cornac. 
“Toate numirile însă sunt legate de cele două mari coarne ca de cerb, 
ce le are pe laturile capului. Numai bărbatul este împodobit cu aceste 
semne alese, care nu sunt decât prelungirea fălcilor de dinainte; la 
femeie sunt scurte de tot. Ce arme puternice pentru rădașcă sunt 
«coarnele sale, deşi nu le folosește, ca şi cerbii, decât când se luptă ei 
între ei, bărbaţii. E o plăcere să-i vezi, întărâtaţi. Le strălucesc dosul 
capului lățit ca un scut de metal. Ochii holbaţi, proeminenţi, arată 
mânia. Ridicaţi pe picioarele dindărăt, cu jumătatea trupului de dina- 
inte aburcată în sus, ca rupți la șele, încearcă să se apuce cu coarnele 
sfârşite cu 2 vârfuri ca suliţele de 
ascuţite. In furia lor, se aude scâr- "* 
țăitul carapacelor de pe corp, ca și 
ciocănitul coarnelor lovite cu putere. 
Invinsul fuge cu elitrele străpunse, 
ori cu vreun corn rupt. E descali- 
ficat pentru toată vieaţa, care de 
altfel nu durează decât scurta vreme 
din vară. După înfăţişare se crede 
că trebue să fie o fiară, în lumea 
gândacilor. Dacă-l răstorni pe spate, Fig. 230, > Beadâige 
vezi că în jurul gurei nu are nici 
măcar fălcile cărăbușului, ci nişte tufe de perișori, cu care linge sucul 
ce iese din copacii pe care trăieşte. Ii place mai ales stejarii, căci 
în preajma lor pun ouăle, din care iese larvele, ce pot să ajungă cât un 
degei de gros şi lung. Larva se hrănește la început cu pământ negru. 
apoi cu părţi putrede din stejar. Abia în al 5-lea an se schimbă în nimiă. 
Din preajma stejarilor, bărbaţii se avântură adesea şi până prin 
oraşe. Sbor greoi, ca rătăciţi, aşa încât îi poţi dobori din sbor, cu pălăria 
sau cu bastonul. Unii dintre ei măsuraţi din vârful coarnelor, pot fi şi 
de 8—9 cm. de lungi, aşa încât cu drept cuvânt formează mândria 
insectarului unui colecționar. 


Coleoptere adephage. 


Sunt gândaci răpitori, cari se hrănesc cu carnea altor animale, 
Au toate însușirile de carnivor: iuți la mişcări, svelţi, cu simţurile 
agere, dar şi cu fălcile tăioase şi ascuţite. Victimele lor sunt tot din 
lumea insectelor, aşa încât devin niște auxiliari de preţ pentru om. 
Adeseaori hrăpăreţi nu sunt numai adulţii, ci şi larvele. 4 

Așa e bunăoară gândacul numit în popor repedea (Cicindela 
campestris ). Prin Banat i se zice dragobete « pentrucă o seamă de fete 
mari îşi fac de dragoste cu el». Numele îi vine dela aceea că fuge ca 
prâsnelul. 

E greu să-l poți prinde cu una cu două. Sunt aproape cei mai frumoși 
gândaci dela noi, atât prin svelteţa corpului lungăreţ, ridicat pe picioarele 
lungi şi năltuţe, cât şi prin culoarea vie a spatelui. Repedea se arată 


Fig. 231. — Repedea şi lurva ei (R.). 


chiar în zilele călduroase din pri- 
măvară, prin locurile mai nisipoase. 
Vreai să-l prinzi? Aleargă cât a- 
leargă, pe urmă sboară o bucată, iar 
se pune pe fugit și tot aşa de-ţi curg. 
sudorile până ce pui mâna pe el, dacă 
nu ai săcuşorul de reţea cu care să-i 
aţii calea. E verde ca smaragdul, 
arămiu la baza musteţilor şi pe pi 
cioare; pe marginea de din afară a 
aripioarelor sunt înşirate > pete albe, 
iar alta mai mare e pe mijlocul 
spatelui spre cap. 

li place soarele și lumina. Când 
își înfige fălcile ascuţite în trupul u- 
nei insecte, nu mai scapă din gura lui. 

Un obiceiu curios are larva. E. 
mai tâlhăroaică decât părinţii. Stă 
la pândă într'un tub săpat în pământ. 
O biată insectă mică, grăbindu-se 
să ajungă acasă, nebănuind nimic, 
trece pe lângă capcana vie pusă în 
calea ei. Ca fulgerul este apucată 
de două fălci ca niște căngi de oţel, 
trasă la adânc. Suptă, îi rămâne 
numai chitina. Larva se poate 


mișca lesne în cotlonul ei, după cum se poate ținea nemişcată la capătul 
tubului, căci cam la mijlocul spatelui are o umflătură cu două căngi, 
cu care se sprijină pe peretele locuinţei sale. 

Repedea este sveltă, cu aparenţă delicată ca şi toate neamu- 
rile ei din grupa Carabidelor. Trupul este proporționat. Capul e mic, 
cu părţile gurei date înainte, zărindu-se lesne 


şi amenințătoare două fălci ascuţite, ca niște 
colţi. Ochii proeminenţi, arată vioiciunea ve- 
derii. Pieptul e sdravăn, cu pavăză groasă, iar 


pântecele, ca un fus, este acoperit de două Pra 
elitre bombate, strălucitoare. Picioarele lungi şi | 
fine, sunt formate din numeroase inele. Cât e Fig 232. — Carabus 


ziuă, se țin pe sub pietre ori la un loc adăpostit; 


auratus, 


dar cum înserează aleargă după pradă. Nu 
aleg. Se năpustesc asupra cărăbușului, ca și asupra râmei ori a cul- 
belcului. Dacă dau de un cârd cu omizi, omoară cu nemiluita. Când îi 

prinzi, fii atent. Din gură dau un suc galben mirositor, ce serveşte de 
sigur ca otravă pentru victime, dar și în spre coadă au ghinduri ce 
secretă un lichid cu un miros pătrunzător, se crede v secreție ce le 
ajută să se găsească lesne pe vremea împărecherii. 

Sunt numeroşi, pretutindeni. Nu sbor, căci n'au nevoie. In schimb 
fug iute. Prin grădini trăieşte Carabus hortensis cu îmbrăcămintea 
neagră dar cu numeroase punctişoare aurii înşirate pe elitre. Carabus 
auratus, frumos gândac, având elitrele cu vârci în lung, este calăul 
omizilor. lată cum descrie Fabre un atacal acestor fiare asupra 
unui cârd de omizi procesionare. 

«Cei cari dormitau, se deșteptară, simțind prada bogată, ce defilează 
înaintea lor. Unul se repede; alţii 2—3 îl urmează, până ce tot cârdul de 
fiare sau năpustit asupra omizilor care-și căutau liniștite de drum. 
Atunci se desfăşură un spectacol neuitat. 
Lovituri de mandibule, ici, colo, înainte 
ori îndărătul cârdului, în spate, în pântece, 
la întâmplare. Pieile se rup, conţinutul se 
răspândește prin prejur, curgeri de maţe 
înverzite de hrană; omizile se svârcolesc, 
luptă cum pot, se prind de picioarele 
fiarelor, dau din gură otravă, muşcă. Cele 
neatinse, în desperare, caută un refugiu, 
fără însă să ajungă să scape. Dacă omo- 
rul nu s'ar întâmpla într'o lume mută, 
am auzi înfricoşătorul răget dintr'un a- 
bator din Chicago. E nevoie de urechea 
imaginațiunii pentru a prinde urletele 
celor atacați. Posed acest dar şi mă cu- 
prinde remușcarea că am provocat un Fig. 233. -- Calosoma 
atare măcel ». sycophania (B.). 

Un duşman neîmpăcat al omizilor 
este şi Calosoma sycophanta, un gândac 
negru peste tot, dar cu reflexe verzii-aurii pe elitrele cu râglăituri 
în lung. Se deosebește de un Carabus că e mai lat în pântece, în afară de 
alte particularități. E vânător bun; se ține de aceea numai pe copaci. 
urmărind omizile. Intrece în lăcomie pe gândacii pomeniţi mai sus: 
mănâncă până ce se umflă burta, de se văd inelele, altfel ascunse de 
elitre. Când ajunge în cârdul omizilor procesionare pe stejari sau între 
larvele de mironosiţi pe brazi, tabloul e acelaş în mic, ca şi în luptele 
legendare homerice, când câte un viteaz dobora pe cei în mijlocul cărora 
cădea ca o boambă. Uneori în graba de a ataca, sau în luptă cu omizile, 
«care se svârcolesc ca în gură de şarpe, cade jos de pe copac cu prada 'n 
gură. O mănâncă tacticos, apoi se urcă îndărăt și iarăși începe măcelul 
(vezi fig. 233). 

Părinţii sunt ajutaţi şi de copii. L.arva nu stă ascunsă ci se urcă ș? 
ea pe copac, având o îmbrăcăminte care seamănă puţin cu a omizilor 
de mironosiţi. Are în schimb nişte fălci ascuţite, care bagă spaima 
numai când le vezi. 

Bătrânii nu pier în vara în care s'au arăiat, ci trăiesc 2—3 veri, 
iernând în pământ. Își închipuie acum oricine ce prăpăd aduc printre 
omizi. Americanii, oameni practici înainte de toate, n'aveau în țara 
lor asemenea insectă, ci un văr al ei, dar care ucide numai ce întâlnește 
pe pământ; nu se acațără pe arbori. Ei au adus din Europa insecta 
aşa de folositoare și i-au dat drumul pentru ca să stârpească mai ales. 
omizile fluturelui cu oule învăliie ca în scamă de iască (Lymantria 
dispar ). 

Până şi gazuri detunătoare fabrică unele din aceste răpitoare. Aşa 
e cazul cu Brachynus crepitans, un gândăcel mărunt, care stă ziua 
în tovărăşia altora de seama lui pe sub pietrele bătute de soare. Când 
e sgândărit din culcuş, acest gândac castaniu, cu reflexe albăstrii 
pu. elitre, începe o canonadă repetată, ceia ce a înspăimântat și pe natu- 
ralistul care l-a studiat întâi. Prin anus îm- 
proşcă un lichid, cu cuprins necunoscut, 
după unii acid butiric, secretat de o ghin- 
dură ce se deschide la capătul intestinului. 
Interesant e că acest lichid de îndată ce 
vine în contact cu aerul se descompune, 
transformându-se în gazuri: transformarea e 
însoțită şi de o detunătură. Exact principiul 
gazurilor de războiu. Cât fuge împroşcă ga 
zuri şi împușcă. Capătul pântecului mobil 
face să poată să împuște îndărăt, pe lături 
şi chiar înainte. Se înţelege că celelalte in- 
secte din apropierea lui, fug şi ele, care încotro 

Fig. 234. — Gândacul pot. 

DREUas Măi Din păcate familia aceasta de gândaci 

atât de ajutătoare omului, cuprinde și o: 

grupă foarte stricătoare. E gândacul-ghebos (Zabrus gibbus), 
care produce și pe la noi pagube simţitoare mai ales grâului. 

Se recunoaşte repede după trupul mai boltit în spate, ca un sheb: 
lungăreţ. E negru ca smoala și mărunt. Se urcă pe spicele în lapte şi 
mănâncă numai boabele. Partea rea e că şi larva este stricătoare, dând 
tot spre spicele crude. Ahbătându-se în număr mare asupra lanurilor, 
aduce stricăciuni însemnate, pe care cu greu le poţi înlătura. Cel mult 
anul viitor nu se mai seamănă grâu pe terenurile infectate cu gândă- 
celul lacom. 

Tot atât de stricători pentru seminţele de pe ogoare sunt gândacii 
cari fac parte din genul Harpalus. O specie (H. servus.) a distrus 
în Transilvania o cultură de orz de 7 ha. H. distinguendus, gândac 


NEVERTEBRATE 287 


Ei 


de cel mult 11 mm. de culoare verde bătând în violet, mai rar în negru, 
cu antenele castanii, e un insect stricător răspândit în toată țara. Ziua 
stă ascuns sub pietre, cum începe amurgul iese la stricat. Atacă bohul 
de grâu; îl desghioacă;îl sprijină de un bulgăr ţinându-l cu lăbuţele 
de dinainte, cele dinapoi servindu-i să se înţepe- 
nească locului. Incepe a ataca bobul de grâu acolo 
unde este embrionul fiind mai uşor să muşte din înve- 
liș ca să ajungă la miezul hrănitor. Atacă mai ane 
voie boabele de orz, cu învelișul mai gros, dar şi 
boabele de porumb. 


Gândaei de baltă. 


Sunt gândaci carnivori pe uscat; alţii trăiesc în 
apa dulce unde se hrănesc, se înmulțesc. Mediul 
schimbându-se, se înțelege că se schimbă și obice- Fig. 235. 
iurile lor, ca și înfățișarea trupului. Nu sunt mulți,  Harpalus (&.1)- 
dar prea bine cunoscuţi; se abat în fierbinţeala 
zilelor de nuntă, când şi lor le trebue spaţiul liber al aerului, până 
prin locuinţele din oraşe. 

Unul din ei, boul-de-baltă (Hydrophilus piceus) e mare 
uneori cât şi radașca, măsurată fără coarne. E învălit pe spate cu o 
chitină strălucitoare, neagră ca smoala, bătând în verziu. Pe pântece 
însă e argintiu din cauza numerdâselor beșicuţe” de aer prinse pe perii 
de pe trup. E un bun înnotător, deşi cam greoi. A 2-a şi 3-a pereche de 
picioare sunt mai lătuţe, cu peri pe margine şi servesc drept lopeţi. 
Totuşi gândacului îi place mai mult să stea pe fund între plantele de 
apă cu care se hrănește. De respirat însă respiră aerul de afară, într'un 
chip cu totul original. Se ridică la faţa apei şi-şi scoate antenele, umflate 
la capăt. Le îndoaie puţin, așa încât aerul se prinde în cârja ce-o fac 
şi alunecă de-a-lungul perişorilor pe piept şi pântece. De aceea pe faţa 
de jos gândacul e argintiu. 

E interesant şi chipul cum femeia își depune ouăle, într'un soiu de 
leagăn de mătase, lipit de fața inferioară a unei frunze slobode. Cum 
în acel balon e prins şi aer printre ouăle așezate vertical, frunza în- 
noată cu ele şi mereu stă în bătaia soarelui. ş 

Larvele sunt înzestrate cu 3 perechi de picioare, iar vârful trupului 
e ascuţit. In schimb capul chitinos are gura cu 2 fălci tăioase, ncegale, 
cu care sfarmă scoica culbecilor de apă, și apoi îşi înfundă gura în 
carnea moale sorbind-o. Când să se transforme în nimfă iese din apă, 
fixându-se printre buruienile de pe țărm. A 4 

Mai bun înnotător este Dyliscus marginalis. Vieaţa lui e mai 
legată de apă. E mai vioi, deși ca înfăţişare e la fel, forma unui fund 
de covată, ovală. Culoarea e mai măslinie și cu niște tivituri gălbii pe 

margine. E o plăcere să-l vezi înnotând în acvariile din casă. Picioarele 
dindărăt sunt schimbate în lopeţele, cu suprafața mărită prin două 
şiruri de peri. Pe cât înnoată de bine, pe atâta se acaţără uşor de plan- 
tele de apă cu celelalte 2 perechi de picioare neschimbate; atâta doar 
că cele de dinainte, spre vârf, sunt transformate în ventuze, ca 
să se poată ţinea pe spatele lucios al femeii. Respiră tot aerul de 
afară, dar altfel de- 
cât boul-de-baltă. Vi- 
nepână la fața apei cu 
capătul dindărăt al 
trupului; depărtează 
puţin vârful aripelor 
unde se află deschi- 
derea pentru supt 
aerul. Când îşi dă 
drumul îndărăt în 
apă, a mai luat o 
provizie de aer sub 
forma unei beşicuţe 
argintii. 

Mare prăpăd prin- 
tre animalele de baltă 
o face larva acestui 
gândac, mic ca un ti- 
tirez şi lacomă fără 
pereche. De gura lar- 


vei sale, înzestrată cu 
liig. 236. — Dyltiseus (D) şi Cybister cu larva lui două căngi tari, nu 
(L), atacând o svârlugă (Orig. des. C. Motaş). 


scapă nici peştişorii 
mici, nici mormolocii. 
Căngile sunt găurite la vârf, pe unde se scurge un suc ce paralizează 
prada, dar în acelaş timp îi atacă părțile moi. Larva nu mestecă ci 
suge victima sa, din care nu rămâne decât învelișul. 

Alăturea de gândaci mari de baltă, în apele noastre se mai gă- 
seşte încă unul mărunt (Gyrinus natator), a cărui mişcări iuți la 
fața apei, când soarele îl bate în plin, e o drăgălăşenie. Innoată ca să- 
geata, iar trupul lui străluceşte ca o bucată de metal luciat. 

Grupaţi mai mulţi la un loc, îţi fac impresia tineretului care pati- 
nează iarna pe oglinda ghieţei, făcând fel de fel de figuri, cu mişcări 
iuți. Când e vremea rea, și cerul înourat, parcă au intrat în pământ, 
ținându-se mai mult la fundul apei. Au o particularitate. Ochiilor compuşi 
sunt împărțiți în 2 câmpuri, așa încât dacă stau la fața apei pot vedea 
şi ce e deasupra ca şi ce e în apă. Când le vine poită, se acaţără cu picioa- 
rele de dinainte pe buruienile dela țărm, se trag pe uscat şi după oare- 
care sforțări își întind aripile şi apucă razna prin aer, adesea dând 

busna în geamurile luminate dela locuinţele depărtate de apă. li atrage 
lumina ca și pe tovarășii săi mai mari. 

Numărul coleopterelor de apă este destul de mare. Numai în iezucul 
ce se găseşte în grădina bo- 
tanică din București d-ra 
Eculerina Dobreanu a des- 
cris vreo 9 genuri, dintre 
cari cei mai mulţi neam 
cu Dytiscus marginalis. 

Frumuşel este Cnemido- 
ius coesus., gălbiu şi cu 
punctișoare negre. Larva 
ei are un aspect cu totul 
deosebit, prin cele două 
tuburi dela coadă şi 22 pe- 
rechi de fire lungi pe tot 
corpul, care-i servesc drept 
branhii. 

Ceva mai mic decât 
Dytscus este Acilius sulcatus cu pieptul gălbiu și cu picioarele de 
dinainte cu nişte umilături. Işi pune ouăle la suprafața apei în bucă- 
ţele de surcele, între rădăcini de plante. L.arva tot atât de prădalnică 
se ţine cu gura la fața apei şi de multe ori se repede 
după muştele care se apropie prea mult de ea. 


Fig. 237. — Cnemidotus coesus (B.). 


= pi 


Groparii. 


4 , Cu drept cuvânt mulți adeseori se întreabă: «Pe 
So / fiecare zi pier atâtea animale mărunte pe faţa pămân- 
tului: şoareci, vrăbii, etc. Cum de cadavrele lor, nu împu- 

Fig. 238. ţesc locurile cu miasmele ieşite din putrezire? Ce se fac 
Acilius sulcalus cu ele? ». Natura a îngrijit şi de aceasta. Unele pier în 
din grădina găurile lor adânci, unde rămân înmormântate ca și cada- 
i vrele oamenilor. Pentru multe altele însă, natura a creat 

(4. d-ra E.  Ciocli, cari îngrijesc de îngroparea lor. 

Dobreanu). Unul din aceştia este groparul (Necrophorus 
verspillo), un gândac frumos în felul lui. E micuţ la trup 
și-l recunoşti repede după cele 2 brâie lătuţe, porto- 

calii, pe aripele negre mai scurte decât pântecele. Are şi la gât 
o salbă aurie, după cum şi vârful, ca o măciucă, al antenelor, tot 
galben e. Prin antene şimt îndată mirosul de cadavru și se pun 
pe lucru, perechi-perechi sau în tovărăşia altor gropari. In câteva 
zile şoricelul sau vrabia este îngropată. Așa de harnici ce sunt în cât 
două perechi de gropari în 5 zile au îngropat două cârtiţe, 4 broaște, 

3 păsăruici, 2 cosași, şi pe deasupra maţele unei broaște şi 2 bucăţi de 
ficat de vacă ( Brehm). Cum fac? Scormonese pământul în jurul cada- 
vrului, cu picioarele de dinainte, repede, repede, așa încât cadavrul 
lot se alundă, până ce nu se mai vede la faţă. De altfel nici pe gropari 
nu-i găsești, decât când încep lucrul, căci sapă tot pe dedesupt și rar 
bărbatul mai iese să controleze dacă nu se vede cadavrul. Tot 
Fabre a lăcut numeroase experienţe prin care se arată că oro- 
parul caută să înlăture piedicele ce-i se pun în cale. El a aninat 
un șoarece de un băț, legând 
cadavrul cu o sfoară. Gro- 
parii s'au urcat, au ros 
sfoara; şi-au luat astfel 
în primire cadavrul. Alte- 
ori au săpat pământul dela 
rădăcina băţului de care 
era spânzurat cadavrul, tă- 
cându-l să se rostogolească 
la pământ. 

Pentru ce săvârşesc ei 
toate acestea? Nu pentru 
ei, căci cât muncesc abia 
dacă sug ceva din sucurile ieşite din putrezire. O fac pentru puii 
lor. După ce cadavrul e acoperit cu țărână, femeia pune sub el ouăle, 
din care ies larve; acestea găsesc mâncarea de-a gata. (iroparul, la 
munca lui, nu-i e frică nici de dușmani, căci pe lângă că împroaşcă un 
suc urît mirositor, dar scoate şi un ţârâit, trecând vârtul aripelor pe 
pântecele scorojit. Duşmanii lui neîmpăcaţi sunt însă nişte acarieni 
mărunți, un soiu de râie, care adesea le acopăr trupul. 

In societatea groparului se ţin o sumedenie de alți gândăcei, cari 
se hrănesc cu cadavre. E o masă îmbelșugată pentru toţi. Dintre aceştia 
mai mare e Silpha atrata, un gândac negru puturos; se recunoaste prin 
aripele care trec de marginea pântecelui, formând un soiu de streşină 
de jur împrejur. 


Fig. 239. — Groparii le muncă. 


Gândacii cu elitrele puţin moi. 


Loți gândacii pomeniţi până acum au trupul acoperit de scutul 
tare al elitrelor, aripele de deasupra. Sunt însă și gândaci cu aripele 
scurte, așa încât lasă descoperită o bună parte din pântece. Asemenea 
gândaci ar fi prada altora, dacă nu ar avea mijloace de apărare. 

Cel mai cunoscnt gândac moale dela noi este mamornicul 
(Aeloe proscarabaeus ). 


i Aiurea i se spune şi vândac-puturos, indicându-se astfel miilocul 
lui de apărare. 

Dar poporul e şi mai fin observator. Numirile felurite pe care le «dă 
aceluiași animal, vin dela diferite particularităţi, ce sar în ochi pentru 
oricine are privire ageră. Prin Moldova gândacul e numit clăbuc. 
E. puturos, pentrucă dacă îl atingi, sloboade dela încheieturi un suc 
gălbui care ustură, când ajunge cumva la o julitură. Clăbuc îi zice 
Românul pentrucă acest suc este gras și lipicios. EI e apărarea ani- 
malului. Sucul conține cantaridină, o substanță vesicatorie. Popo- 
rul cunoaşte și această particularitate, căci «zeama oloioasă o 
întrebuințează o seamă de Români, spre vindecarea bubelor rele sau 
a pecingenii » (Marian). E întrebuinţarea pe care și /ippocrate o 
sfătuia. Unii îl folosesc şi azi contra turbării, ca şi 
pe vremea lui Frideric cel Mare, când mamorni- 
cul aruncat în miere, se dădea oamenilor mușcaţi 
de câne turbat. 

Gândacul lesne se poate recunoaște de oricine. E 
negru ca smoala, gras și lenevos. Aripele sunt scurte 
şi la vârt depărtate unele de altele, așa încât vârful 
pântecelui e desgolit. Mai cu seamă primăvara când 
se împerechează, se întâlnesc ades și ziua, căci nu se 
feresc de lumină, având cu ele sucul apărător. Atunci 
se văd perechi-perechi; bărbatul mai scurt e pe spi- 
narea femeii cu pântecele mai umflat. Cu antenele 
lungi, caută să intre în grațiile soţiei, netezându-i 
într'una antenele ei mai subțiricnl)upă-rîmperechere Iig. 240. 
bărbatul moare. pă plin in 

Acum începe viața curioasă a larvei. In pântecele 
femeii sunt peste 1200 de ouă. Femeia le pune în 
gropi pachete de câte 2-—300. Din fiecare iese o larvă pe cât de 
micuță, pe atâta de vioaie. Nu seamănă nici cu o omidă, nici cu larva 
de cărăbuş, ci mai mult cu o insectă bâtrână dar fără aripi. Are 
trei perechi de picioare desvoltate, sfârşite cu nişte căngi ascuțite. 
l.a capătul pântecelui are câţiva peri ca nişte ţepi lungi, iar pe pân- 
tece tot păroasă e. De cum a ieşit din ou, se urcă iute într 0 
floare primăvăratecă, fie de brândușă ori piciorul-eucoşului și se 
ascunde printre numeroasele stamine. Nu mănâncă nici polen, nici 
nectar, ci stă la pândă. Florile primăvăratece, suut «des vizi- 
tate de albine, dornice de hrană proaspătă. Cum sa apropiat o 
albină de floare și se înfundă în pădurea staminelor, larva de ma- 
mornic zup! se aruncă în spinarea albinei şi se prinde cu cangile de 
perii ei, ca să nu cadă. Aşa de strâns lipită stă, încât cei dintâi ul 
raliști au luat-o drept un parazit al insectei şi i-au dat numele de Pe- 
diculus melittae, păduche de albină. tot Fabre a descurcat prezenţa 
acestui straniu călăreț. Albina nebănuind ce poartă n spate, shoară 
spre stup, ca să verse ce a cules în drum. Așa intră și larva în întune- 
recul stupului și tot așa de pe nesimţite se lasă în celula în care este 

un ou. Cea dintâi grijă e să mănânce oul de albină, căci prea multă 
vreme a postit. După aceea stă pitulită într'un colţ, ca nu cumva să 
dea albinele peste dânsa. Acestea vin, umple butoiul cu miere, pune 
capacul şi pleacă, bucuroase că şi-au împlinit sfânta datorie. Tâlharul 
ascuns în fundul celulei, atâta aşteaptă. Intâi îşi asvârle haina sub care 
a pătruns. N'are ce face nici cu picioarele, nici de ochi n'are nevoie. 
In celulă e întunerec beznă, iar mâncarea o are de-a gata. Acum abia 
seamănă cu o adevărată larvă. După ce sa săturat cu miere, se 
schimbă din nou. la altă formă «ca» de nimfă şi sub această îm- 
brăcăminte, iese neobservată din fagure. Cum? E încă o taină. Destul 
că a fost găsită în apropierea ştiubeilor, în pământ, unde se trans- 
formă din nou, în adevărată nimfă din care iese 
mamornicul adult. E cea mai complicată fază de 
desvoltare la un gândac, în legătură cu felul vieţii 
ce e silit să o ducă. Larva trăieşte ca un adult, iar 
adultul, paşnic, hrănindu-se cu burueni, pe cari le 
ține cu picioarele de dinainte, ca o veveriță, nu are 
decât rostul să depuie ouă. 

Stricători în prisăci este de altfel și lupul- 
albinelor (Trichodes apiarius ), un gândăcel care 
nu e moale; are culori vii. Il găseşti adesea pe florile 
de morcov sălbatec, pândind insecte mai mici. E 
Fig. 241. — Lupul  Păros şi îmbrăcat cu o zale albăstrie, cu brâie roşii 

albinelor (R.). ca focul. Când larva” lui intră într'un stup de albine 

neînorijit, cu greu mai poate fi scoasă afară. Se 

înfige în căsuţele de ceară, le găureşte făcându-și 
cotloane prin fagure și mănâncă larvele ori nimfele, slăbind roiul cu 
totul. 

Mai sunt şi alți gândaci moi, având curioase obiceiuri. 

Așa e o întreagă familie a Staphylinidelor, cu mii de specii răspân- 
dite pe toată fața pământului, 

Staphylinus olens pare un vierme negru, moale, îngust, dar pe 
lângă că are picioare, are şi niște fălci sdravene care spun, dimpotrivă, 
că sunt niște carnivore feroce. Fuge iute, prin locurile uscate din preajma 
brădetului. De vrei să-l prinzi, îşi ridică dintr'odată jumătatea din- 
dărăt a trupului, împroșcând un suc puturos. De-ţi ajunge în ochi 
produce o usturătură ca de piper. 

Unele insecte din această familie se întâlnesc la masa groparilor; 
altele sunt găzduite de furnici, în muşuroaiele lor. 

, Myrmedonia bunăoară stă ascunsă în fundul cotloanelor din fur- 
nicar și se mulţumeşte cu câte o furnică pe care o apucă de mijloc 
şi repede o mănâncă, pentru ca să nu prindă de veste celelalte, căci 
atunci e rău de dânsa. 

Alta, Lomechusa, cu înfățișarea mamornicului, e mai sveltă; în 
acest chip aduce ia înfăţişare cu gazda ei, furnica mare, cu care trăieşte 

în bune raporturi. Până şi la culoare se potrivesc, aşa încât chiar 
privirea ageră a unui naturalist, nu poate deosebi gândacul de furnici. 
Taina traiului în pace între insecte așa de deosebite a fost găsită în 
nişte perișori aurii de pe marginea trupului gândă- 
celului. Din aceşti peri iese stropi de lichid dulce, 
după care mor furnicile. In schimb acestea îl hră- 
nesc, căci gândacul altfel ar muri de foame, având 
organele din jurul gurii închircite. După un obser- 
vator, gândăcelul a prins şi taina graiului furnicilor, 
căci îl vezi adesea în convorbire cu ele, înțelegân- 
du-se, ca adevăraţi muţi ce sunt, prin diferitele 
mişcări ale antenelor subţiri. Nerecunoștinţa însă se 
vede şi în lumea insectelor. Larvele gândacului nu 
vor să ştie de grija dată părinţilor lor. Și ele sunt 
primite, e drept, în muşuroi, se lasă hrănite de fur- 
nici, dar, când le cade la îndemână, nu se dau în 
lături de a gusta şi din «ouăle» de furnici, care, Fig. 242. — Sia- 
cum se știe, sunt nimfele harnicelor insecte, păzite Phylinus olens (B.). 
cu atâta grijă. 
Pe lângă gândaci cu trupul moale, ca al unui vierme, 
sunt altele cu aripele pe jumătate moi, abia întărite, ca de hârtie. Dintre 
acestea, celmai cunoscut la noi este muscariu (Cantharis fusca). 
E un gândăcel vioi cu un scut galben pe dosul pieptului, în mijlocul 
căruia se află o pată neagră. Aripele 
scorțţoase 'sunt negrii catifelate. Um- 
blă după musculiţe, căci e un răpitor 
lacom. Și larva lui, păroasă, e vioaie. 
Se ţine pe la rădăcina buruienilor 
şi cu atâta lăcomie îşi înfige fălcile 
ascuţite în pielea râmei, încât nu 
lasă chiar dacă ridici râma 'n sus. 
Nu se dă în lături însă să roadă 
şi colții proaspăt ieșiți de grâu, 
căci această larvă e activă până 
toamna târziu, ba uneori în zile de 
Fig. 243. — Muscariu. moleşag, iese din culcuşul ei şi se 
avântură pe omăt. De aceea pe unele 
locuri i se spune și vierme de omăt, 
iar când iese în mai mare număr, stârnește mare vâlvă în popor. 
Căţelul-de-frasin (Lyita vesicatoria) aduce aminte la în- 
fățişare cu cealaltă ; se întâlnesc puzderie pe frasini ori lilieci, în toiul 
verii. Din frumosul arbore nu rămâne la urmă decât crengile şi co- 
dițele frunzelor compuse; pare că e ars. Aşa de mulți ce sunt încât 
nu „auzi decât pârâiturile fălcilor lor şi ploaia necurăţeniilor, care cade 
din frunză n frunză, până jos. Pe ei nu-i observi de departe, căci trupul 


294 FAUNA ROMÂNIEI 


lungăreţ «e verde de smaragd, cu un luciu metalic. Sunt frumoși 
gândaci, dar puturoșşi. Când bate vântul dinspre ei, îi simţi dela mare 
distanţă. De aceea sunt lăsaţi în pace de dușmani, căci sucul care-l 
conţin, cuprinzând cantaridină, nu-i fac gustoşi la mâncat. In schimb 
din această pricină sunt prinşi, uscați, pisaţi, iar sfărămăturile se în- 
trebuinţează chiar în farmacie, ca vesicatoare. Mai înainte vreme 

- în medicina băbească dela noi, se întrebuințau 
împotriva turbării, spălându-se rana cu apa în care 
au stat mai multă vreme gângăniile acestea, numite 
din această pricină şi gândac-de-turbă. Prin alte 
părți se întrebuințează «de dragoste». Uscaţi şi 
pisați, se dă în rachiu, celui dorit, descântându-se: 


/ Gândac 
Ca ) Drag 
i) ț, ei Să fii cu noroc 
Ș : Cu soroc 
T'ig. „- = Căfelul 
'5 d e Că de nu, te pui în foc! 


De multe ori însă acel care ia mai des din această 

doctorie se lecueşte de toate zilele, căci apucă spre lumea cealaltă. 

Larva acestui gândac are obiceiurile cam la fel cu ale mamorni- 

cului, adică se îmbracă în chipuri felurite până ce se transformă în 
primăvara viitoare în nimfă. 

Rudă mai de aproape cu muscariul e licuriciul (Lampyris 
nocliluca ). Câte nume «nu! i-a -dat Românul acestui gândac, care dă 
farmec nopţilor de vară? Făclieș, îi 
spun unii; scânteuţă alții, ba chiar gin- 
vașul nume de steluță i se dă, de şi 
nu-l prea ține poporul de bine, soco- 
tindu-l în credinţele lor drept ochiul 
dracului, ademenitor. Fetelor și flăcă- 
ilor însă le plac, căci le luminează 
calea dragostei. le aceea îl pun în 
pălărie sau în pahare așezându-l prin 
ferestre, de luminează ca o candelă. 

Femeile dau lumină mai puternică. 
Sunt ca nişte viermişori, moi peste 
tot. Ziua stau ascunse pe sub îrunze, 
pe când noaptea se urcă pe ierburi, 
pe crengile de liliac. De aceea par 
ca nişte steluțe în întunerecul tufă- 


Fig. 245. -— Licuriciul (băr- 
E | = batul; femeia; larva) 
rişului. Lumina e produsă pe inelele (B.). 


de pe faţa pântecelui. Cu toate cerce- 
tările învăţaţilor nu s'a dat de rost 
cum se formează. Sunt unii care au găsit luminii proprietăţi de ale 
razelor loentgnen sau chiar comune cu emanaţiunile radiului. Fapt 

e că lumina se păstrează îndelung; frecând pe perete cu părţile din 
trup care o produc, poţi trage dungi luminoase asemenea celor lăsate 
de chibriturile cu fosfor. E semnul de dragoste și de chemare pentru 
bărbat. Când se mişcă insecta ridică pântecele 'n sus, ca lumina 
să se vadă mai departe. Bărbaţii, mai mici, au aripi şi sbor. l.ucese şi 
ei, dar mai slab, căci nu produc lumină decât pe 2 inele de pe pântece. 
După ce s'au împerechiat, lumina se stinge. Din ou iese o larvă râpi- 
toare, atacând animale mai mari decât ea, amorţindu-le cu un suc 
ce străbate colții fălcilor ascuţite. 

Licuriciul nostru e un opaiţ faţă de insectele lucitoare din ţinuturile 
calde. 

Ca încheiere a acestei înşirări de gândaci, care măcar că sunt deo- 
sebiţi în aparenţă, au multe apropieri, voi pomeni încă doi, iarăşi prea 
bine cunoscuţi la noi. 

Unul e faurul sau purecul-dracului (Zlater segetum), 
un gândăcel mărunt; pare că e format numai din două bucăţi, de- 


Fig. 246. — Purecul-dracului, sărind pe spate. 


oarece capul mic, e ascuns sub cozorocul scutului de pe piept. E cenușiu 
şi cu vărgături în lung, pe aripi. Are o particularitate. Când îl pui pe 
spate, deodată face pâc! şi apoi urmează o tumbă, ca şi a celui mai 
meşter saltimbane. Dacă e în pericol se face că e mort. Îşi trage 
picioarele şi antenele sub el şi stă nemişcat până ce a trecut pericolul. 

Buburuzul drăguţ (Coccinella septempunclala) e unul «tin 
puţinii prieteni ai omului. Cine nu-l cunoaşte? Cine nu i-a cântat, 
lăsându-l în liniște pe palmă: 

DBuburuză 

Uză 

Incotro'i sbura 
Intr'acolo m'oi însura. 

Câte numiri nu i-a mai dat Românul! Măriuţă, cucușor, boul-l)om- 
nului, paparuc și altele mai mult ori mai puţin potrivite. E doar o 
gânganie drăgălaşe, care o vezi din primăvară și până toamna târziu, 
pe boabele de struguri. N 

Ca un buburuz roș, cu 7 puncte negre, cu căpuşorul tot negru pătat 
cu alb şi cu un guleraș tot albiu, e drăguţ. Aleargă mărunt, mişcându-şi 

iute picioruţele care abia se văd de sub streșina aripelor boltite. Când 
îi vine să sboare, se opreşte în loc, deschide de câteva ori aripele roşii 
și apoi desfăşurându-şi pe cele de dedesubt, mari, se face iute nevăzut. 
Se mută după păduchii de plante, mâncarea lui favorită, ca și 
a larvelor. De aceea nici nu pune ouăle în pământ, ca alţi gândaci, 
ci le lipeşte de dosul frunzelor în apropierea celor acoperite cu păduchi 
de plante. Din ou iese o larvă neagră, care se schimbă cu vremea în 
albăstrie şi cu puncte roşii. E lupul pădu- 
chilor de plantă. Numai pielea rămâne din 
ei. După ce se satură bine, se lipeşte cu 
vârful cozei de dosul frunzei şi doarme ca 
liliecii cu capul în jos. E nimfa, din care 
iese buburuzul, la început moale şi gingaș. 
E de mare ajutor omului. In California, 
un neam de al luia scăpat plantaţiunile de 
lămâi și portocali, amenințate să fie cu to- 
tul distruse de un păduche plodicios peste 
măsură. In Hawai, alt buburuz, importat 
anume, a scăpat dela pieire plantaţiunile 
Fig. 247. -  Buburuzul cu de Cafea. În Italia s'au adus alţii anumiţi 
larva şi nimța. tocmai din Japonia şi Australia pentru 
a scăpa duzii de un soiu de păduche care îi 
dădeau gata. E poliţia naturii pe care omul 

ştiutor de rostul ființelor 'o foloseşte pentru binele său. 
Spre norocul agriculturii neamurile buburuzului sunt destul de 
numeroase. Numai în cuprinsul Bucovinei 0. Marcu, dela Universi- 

tatea din Cernăuţi, a găsit vreo 57 specii. 


Pe lângă casă sau chiar prin casă se poate face recolta a doi gân- 
daci obișnuiți. Unul e stricător, dar interesant; altul e uricios și puturos. 
Cel dintâi e morarul (Tenebrio molitor), gândacul de făină, 
comun prin mori, brutării; orbit de lumină vine adesea pe fereastră 
în casă. Il recunoşti repede; e lung cât un centimetru şi e cam tot 
una de lat dela cap şi până la coadă. E acoperit cu chitină groasă, 
castanie negrie și are mărunte dungi adâncite pe aripile tari. Sboară 
pe înserate, iute. Dar nu el e cunoscut în popor atâta cât larva lui, zis 
vierme-de-făină, molete ori sfoiag, socotit ca cel mai spurcat vierme 
şi jucând un rol însemnat în descântece, ca fiind în legătură cu stri- 
goii şi moroii, căutând în chip nevăzut să pătrundă în maţele copiilor. 
Voi Moleţilor 
Voi Sfoegilor 
Voi Cânilor 
Voi strigoilor 
Voi Păduroilor 


începe înșirarea duhurilor rele din descântecul vrăjitoarei satului. 

Care e vina acestei larve ca să fie socotită atât de rea? LI: dreptul 
că e ca un şarpe mic. Trupul aproape rotund e solzos, cu chitină 
tare şi cu inelele mari. E straşnic de vioae. Când dai să o 
prinzi între degete, se svârcoleşte, încât instinctiv o asvârli cum ai 
apucat-o. Nu e crăpătură cât de îngustă în care să nu se strecoare, fă- 
cându-se într'o clipă nevăzută. Se întâlnește adesea în făina stătută, 
dar şi unde e pâne uscată, prin cămara gospodinei. Pasările mor după 
ea şi e interesant tabloul când larva se sbate în pliscul păsăruicii, la în- 
ceput speriată de svârcolirile pradei. Păsărarii ştiu această predilecție 
mai ales a privighetorii, pentru viermele de făină, 
şi-l caută ca şi « ouăle » de furnici. 

Pentru cel ce vrea să urmărească desvoltarea 
ei până la gândac, larvele se pot foarte uşor 
creşte în insectar. Nu sunt ca altele, pretențioase. 
Le iei, le pui într'o oală delut nesmălţuit, asvârli 
înăuntru coji de pâine, resturi de fructe, având 
grijă de a pune şi o petică sub care se ascund. 
Și astfel trăiesc în captivitate, se schimbă în 
nimfă, din care ies gândacii la început plăpânzi, pig 248. — Morarul 
gălbui. şi larva (b). 

Celălalt musafir, pomenit, nepoftit vizitator 
prin casă, e negru ca un drac. E borza (Blaps 
mortisaga ) zis pe aiurea gândacul-morţilor, după credința că unde se 
arată trebue să moară cineva. E destul de..mare, greoi la mers, cu 
picioarele lungi. O particularitate deosebită de a celorlalți gândaci, e că 
aripele-i sunt lipite în lungul lor, aşa încât formează în adevăr ca o ca- 
rapacă din care iese vârful pântecelui ascuţit. 

Il vezi cum se arată dintr'un colț întunecos al odăii şi trece repede, 
uluit de lumină, să se ascundă iarăşi la întunerecul care-i convine 
mai bine. Dai să-l prinzi şi-l asvârli imediat cât colo. Ţi-a lăsat pe 
degete un miros aşa de pătrunzător că nici spălându-te cu săpun, nu 
scapi repede de el. Bărbatul e şi mai puturos, căci pe lângă ghindurile 
dela capătul pântecelui mai are niște ghinduri și pe pântece. 


Gândaci eu antene lungi. 


Sunt dintre cei mai frumoşi gândaci dela noi, atrăgând atenţia 
prin antenele uneori mai lungi decât trupul, noduroase şi îndoite în 
arcuri frumoase, ca nişte coarne de țap. E bucuria celor cari se în- 
deletnicesc cu strânsul gândacilor, căci fac podoaba colecţiei lor. 

Au trupul svelt, lungăreţ, cu fruntea ca tăiată drept, cu vârful pân- 
tecelui ascuţit, cu aripele lungi, frumos boltite. Şi picioarele sunt lungi, 
subțiri. Le plac locuri cu soare și-i găsești pe flori sau pe copacii de pe 
lângă poienile înflorite. 

Unul dintre cei mai frumoşi de pe la noi este străluciul (Aro- 
mia moschala), ca tăiat în pietre scumpe. Cu antenele şi picioarele 
albăstrii, cu spetele verzui « în culoarea păunului » cum spune poporul. 
are aripi ca bătute cu ciocănelul. De altfel 
culorile sunt schimbăcioase, verdele trecând 
uneori în albastru sau arămiu. Când e verde, 
lesne s'ar putea lua drept un gândac de 
turbă, dacă n'ar avea antenele lungi, în- 
doite până la capătul trupului; când e vre- 
mea lrumoasă le ţine în lături. Il găsești 
adesea pe trunchiurile de salcie scorburoasă. 
Prins între degete lasă un miros pătrun- 

Fig. 249. — Străluciul. zător de mosc; unii fumători pasionaţi îl ţin 
închis în tabacherea de tutun, pentru a-l 
parfuma. 

Mândru e şi croitorul sau gornicul (Cerambyx cerdo), 
cel mai mare de pe la noi. Lungăreţ, are câte un spin scurt pe scutul 
pieptului negru, sgrunțuros, iar aripele sunt negre ca smoala, trecând 
în castaniu spre vârful lor mai subţiat. Imbrăcat 
în haina nopţii, ziua nu prea iese din ascunziș. 

Larva trăieşte sub scoarța stejarului. Felul de 

viaţă i-a dat schimbări importante. Trăind la întu- 
nerec n'are nevoie de ochi. Cum e mut, e şi surd 
complet. Lrupul'se'reduce'la un sac, învelit într'o piele 
subţire, mătăsoasă la pipăit şi la fălci puternice. Până 
şi picioarele îi sunt închircite. După expresia plas- 
tică a lui Fabre, e un maţ viu, târâtor. In schimb 
când se află în mare număr, e un pericol pentru steja- 
rul cel mai falnic, căci lemnul nefiind tocmai hrăni- 
tor, larva stă în copac 3—4 ani. La început rozând 
sub scoarță, își adânceşte apoi cotloanele spre inima 
arborelui, omorându-l cu vremea sau în orice caz 
scăzând mult din valoarea industrială a lemnului. 
In schimb un asemenea copac, care-şi are agonia e 2. 
lungă, e o atracţie pentru pasări și în special pentru ip i). 
ciocănătoare, care găsesc sub scoarţa lui ca un bu- 
rete, hrană grasă și din belşug. E întotdeauna o menajerie în aer li- 
ber. plin de tot soiul de furnici, gândaci şi păsări fel de fel. 
A Frumos e şi Saperda carcharias mai gros, mai butucănos, cu trupul 
îmbrăcat în pavăză gălbie sgrunțuroasă cu numeroase punctişoare 
negre peste tot; coarnele lungi arcuate, sunt vrâstate cu negru şi galben. 
Stă liniștit pe scoarţa de plop şi salcie, în care-şi pune ouăle. Larva sapă 
în lemn și-i cunoşti casa după făina ce curge din gura canalului. 

Un gândăcel mic, des întâlnit pe florile de morcov sălbatec este 
Leptura maculata, cu aripele galbene pătate cu negru şi cu musteţile 

fin arcuate, date în lături. E unul din cei mai comuni gândaci cu coarne 
«e țap de pe la noi. 

Uneori, spre munte, te poţi pomeni cu un gândac cu antene lungi 
chiar în casă, adus cu lemnele de brad culese din pădure. Larva lui 
trăieşte în trunchiurile de brad căzute de furtună; tăiate pentru foc, 
cu ele se aduce şi larva lângă casă. Când i s'a isprăvit veleatul, din ascun- 
zişul ei iese ca gândac, fără vii colori, dar cu 
nişte musteţi de 2 ori mai lungi decât trupul. 
Acesta e Acanlhocinus aedilis. Numai bărbatul 
are antene lunpi, pe când la femeie sunt mult 
mai scurte, ceea ce a condus la încheierea că ele 
nu servesc numai drept podoabă, ci de sigur 
sunt în legătură şi cu simțurile, servind bărbatului 
să-şi găsească la distanță nevasta. Fig. 251. — Leptura 

O numeroasă grupă de insecte, apropiate de maculata. 
Capricoarne se hrănesc numai cu frunze, pe care 
le dau gata, lăsând arborele, ori plantele mai 
mărunte, ca uscate. Capul lor e mic, îndoit în jos. spre a fi mai 
ușor să foarfece frunza. Antenele sunt mai scurte decât la Capricoarne, 
rar până la jumătatea corpului. La picioare au un fel de pâslă din peri- 
şori mărunți pentru ca să nu lunece pe lu- 
ciul frunzei. Adultul, ca și larva, mâncând 
frunzele sunt duşmani răi 
pentru om. 

Din această grupă "fac 
parte gândacii-plo- 
pului (Melasoma populi ) 
cu corpul lungăreţ bom- 
bat, negru, cu aripele ro- 7 
şietice. 

De cum simt căldura 
primăverii, ies din ascun- 
zişul lor din frunzar, se 
Fig. 252. — Bărbatulșife- urcă pe plop şi pun ouăle Fiu. 233. 

meia de Acanthocinus pe dosul frunzei, grăme- ri, Paul 
i utilă jioare de câte 100, ne- sana 
gre ca boabele de icre. 
Larvele albicioase cu punete negre, grăsune, se pun pe mâncate. Nu 
se tem de prea mulţi duşmani căci pot improşca un suc ce miroase 
a ulei de migdale amare, conţinând acid salicilic, bogat în țesuturile 
plopului. 

Un periculos dușman al agricultorilor este gândacul-carto- 
filor (Leptinotarsa decemlineata ). Atât de mare frică a băgat în 
cultivatori încât în Germania sau luat măsurile cele mai riguroase 
ca să nu treacă din Franţa, unde pare-se că a început să facă mari 

pustiiri. De loc e din America; s'a propagat foarte repede. In 10 ani 
s'a întins din regiunea Pacificului până în Oceanul Atlantic; de aici 


Fig. 254. -- Gândacul-cartofilor. a = ouă pe dosul 
frunzelor; b = larve; d = adult. 


a trecut şi în Europa. 

Gândacul se recu- 
noaște lesne după 10 
dungi negre pe aripi și o 
pată neagră triunghiu- 
lară pe cap. De cum au 
răsărit cartofii, gândacii 
ies din pământ unde au 
iernat şisepunsă mănân- 
ce frunzele tinere. Re- 
pede depun pachete de 
40 ouă pe dosul lor; pes- 
te cel mult 3 săptămâni 
ies niște larve grăsune, 
gălhii, cu 2 şiraguri de 
puncte pe laturele cor- 
pului. După ce și ele mă- 
nâncă frunza, se bagă în 
pământ, se transformă 


în pupă și peste 2 săptămâni iese a 2-a generaţie de gândaci. S'a socotit 
că o femeie a gândacului pune 700 ouă, aşa încât în a 2-a generaţie 
iese peste 200.000'de larve. De pe'urma frunzelor secătuite, nurodeşte car- 


toiul decât niște tuber- 
cule mici, necomplecte. 
E un adevărat dezastru. 


In anii din urmă, ca de 

o epidemie ulmii din Bu- 
cureşti şi din restul ţării, 
au fost atacați deGaleru- 
cella luteola, un coleopter 
apropiat de cei cu ante- 
nele lungi. Nu numai 
gândacii dar şi larvele 
mănâncă frunze de ulm, 
până când îi lasă ca arşi. 
Sunt gălbii, cu mari 
pete negre pe cap, piept, 
dar mai ales în lungul 


Fig. 255. — Gândacul ulmului (d. Cornelia Hrisaţi). 


elitrelor spre marginea lor, având picioarele tot galbene, iar antenele lungi 
îndoite înainte. In București apar prin Mai și depun ouăle imediat ce vre- 
mea se încălzește pe faţa dejosa frunzelor în lungul nervurilor. Se recunosc 
prin aşezarea lor de o parte şi alta a nervurilor având forma ovală, ascu- 

ţite la un capăt. După 2—3 zile ies larvele, la început gălbii, apoi după 
câteva năpârliri negrii, cu o bantă albă în lungul spinării şi pete negre pe 
se suceşte și se usucă. 


fiecare inel, ajungând lungă de 1ctm. 
Adultul mănâncă frunza de ulm, | Ly 
și a X DA 
formând găuri; larva cu cât creşte AIE că Cl ea cc 
taina 
stupi mel 
SA Cca: iaht ade.e se: 
- y 
Invadaţi și în America, ame= 
ninţând ulmii din parcuri, nu a fost Fig. 256, — Larve de gândacul 
stavilită decât aducându-se din Eu- ulmului (d. Cornelia Hrisaji). 


cu atât mănâncă frunza până ce 
nu rămân decât nervurile; frunza 
ropa nişte viespi, care distug ouăle 
coleopterului. 


Gândaci eu rât. 


Sunt cei mai răi pentru economia omului. Mărunţi şi numeroși, 
aduce stricăciuni tot aşa de rele ca şi fluturii mici, ba poate mai multe. 
Pe când la fluturi 
numai larva e strică- 
toare, la acești gân- 
daci, părinţi şi copii 
se pun deavalma săa- 
ducă pagube omului. 

Caracteristica lor 
este prelungirea ca- 
pului într'un rât lung, 
subţire, la vârful că- 
reia se află fălcile, 
iar pe laturi antenele 
în forma unor bice. 
Trupul e îmbrăcat 
într'o adevărată ca- 
Fig. 257. — Ce rămâne din frunza de ulm (d. Cornelia  TAPacă, groasă mal 

Hrisaţi). ales spre cap și la 
piept. Punându-și 
ouăle totdauna în 

fructe, în scoarța arborilor, ori într'un loc întunecos, larvele lor sunt 
oarbe, albe fără picioare, moi şi numai capul negricios, e cu chitină 
tare iar fălcile ca nişte ferestrăiaşe. Mai toate sunt stricătoare; 
devin adevărate plăgi, împotriva cărora se cheltuiește mult, fără să 
le vie în totul de hac. 

Unul din cei mai obişnuiţi la noi este gândacul-de-măr 
(Anthonomus pomorum , nici de 14 cm. de lung, cafeniu, cu 2 brâie 
negrii şi unul alb pe aripi, cu picioarele și antenele ruginii. De cum 

dă primăvara, femeiuşca e gata să depună ouăle, iar când mărul începe 
să înflorească, ea se duce, găurește bobocul şi lasă un ou în fiecare. 
Larva care iese, mănâncă părţile lăuntrice ale florii, se vâră în ovar 
și floarea e pierdută. 
pare arsă. Când e anul 
cu belșug și sunt multe 
flori, calea-valea. Ba se 
poate spune că gânda- 
cul face un bine, de mai 
răreşte din flori şi dă 
loc fructelor rămase să 
se desvolte mai bine. In 
anii răi însă e o pacoste. 
împotriva căruia grădi- 
lig. 258. — Gândacul de măr. Bobocul de narul îngrijat de recolta 
floare unde ce depus oul; adultul. sa, luptă cât poate, pu- 

(lise ho E infasat nând inele de clei în ca- 

lea gândacului, când el 

se urcă pe copac, din locul unde a iernat, în pământ la rădăcină. 

Asemenea gândaci sunt puzderie, căci familia celor cu trompă 
numără peste 10.000 de specii. 

Alţii se pun pe fructele care încep să crească. Aşae prunarul 
(hhynchites conicus), un gândăcel mărunt ca de aramă, care-şi vâră 
oul în pruna crudă, to&mai "când “a "crescut ca o alună. 
Și e şiret lucru mare. Pe din afară nici nu vezi unde e 
înțepătura, căci femeiuşca are grija după ce a afundat 
bine oul, să tipărească pielița pe din afară. Pruna se 
veştejește, cade jos, tocmai când și larva trebue să se 
schimbe în nimiă. 

Cum e prunarul sau burghieșul pentru pruni, este 
viarul pentru viţa de vie (hhynchites betulae ), gân- 
dacul albastru, cu reflexe aurii, ce-l vezi sburând ade- 
sea în roiuri rari prin vii. Primăvara se ţine de mestea- 
căn, plop ori sălcii, până ce dă frunza de vie, pe care 
o sucește ca o ţigară de foi. In cornetul astfel format EiE E A 
pune 3-10) ouă, dar are grija să roadă şi codiţa frunzei. pi Mer 
Aceasta se veștejește și uscată, cade la pământ. Din pu- 
trezirea ei larva are ce mânca, apoi se vâră în pământ 
unde se transformă în nimfă. Nu atacă numai viţa de vie ci şi pomii. 
până și gutuii. Singurul leac nu e decât de dat foc frunzelor răsucite. 

hhynchites belulae, pune în practică reguli adânci de geometrie. 
pentru ca să aducă sucirea frunzelor. Iată cum procedează el cu îrunza 
de mesteacăn. «Face mai întâi o tăietură dela marginea dreaptă a 
frunzei până la nervura principală pe care o sgârie numai puţin. Pe 
urmă apucă să taie frunza pe partea cealaltă, după un are mai deschis, 

tot până la nervură. S'a stabilit însă că aceste două tăieturi sunt în 
anumite raporturi geometrice faţă de curbura marginei frunzei. După 
ştiute legi mecanice tocmai acest soiu de tăeturi sunt cele mai 
potrivite, pentru ca sucirea frunzei să fie 
trainică și fără multă bătaie de cap din 
partea gândacului » (Ieyrmons ). Lotul e gata 
într'un ceas. Nici cel mai bun meșter n'ar 
întrebuința atât de scurt timp. In cornet 
pune ouăle, din care ies larvele; ele ispră- 
vesc uscarea frunzei. La o lovitură de vânt 
e deslipită şi cade jos, la pământ. 

Aceștia atacă frunzele. Alţii atacă lem- 
nul şi sunt niște meşteri teslari, cari în- 
trebuinţează fălcile lor ca o rândea minu- 
nată. Aşa e tigâiul (Hylobius abielis) 7 
un gândac cu aripile pestrițe. Pe fondul brun 
stau șiraguri de pete ruginii în curmeziș, le- 
gate prin dungi în lung care-i dau un aspect 
drăguţ. Stă de regulă toată ziua pe crengile 
de brad, având căngi ascuţite şi putându-se 
acățăra ca și lucrătorii pe stâlpii drepți, rig. 26V.  Hhynchites betu- 
de telegraf. Numai când îl apucă și pe el ae și figaru de jrunză în 
fierbinţelele, atunci e mai vioi, sburând See PEG ale. 
zănatec de  colo-colo., Deosebit de  cei- 
lalți gândaci, la acesta nu e stricător atât larva cât bătrânii. Femeia 
își pune ouăle în trunchiuri moarte, în crengi rupte, iar larva mănâncă 
din ele. In schimb gândacii rod coaja, şi lemnul arborilor tineri, spre 

vârf, necruţând nici 


mugurii. l.asă că bie- 
ţii copăcei au aerul 
unor leproşi căci râ- 
șina ce o dau se a- 
dună în rănile făcute 
de gândac, dar la 


urmă se usucă tocmai 
Fig. 261. — Cum taie frunza. din spre vârf. 

Alunarul (Ba- 
laninus nucum), iarăşi un gândac cu aripele pestrițe şi cu râtul 
lung, nu găseşte alt loc unde să-și puie ouăle decât în aluna crudă. 
Face o gaură îngustă, pune un ou, îl împinge în miez şi gata. Găuricea 
nici nu se mai zărește când aluna se coace. In schimb în lăuntru larva 
mănâncă tot miezul şi lasă în schimb necurăţeniile; a ieşit apoi 

afară şi s'a transformat în nimfă, în pământ. i 
Multă pagubă aduce gârgâriţa -de-pâne (Colandra granuria) 
un drac de gândăcel nici de + mm. de lung, negru ca tăciunele și cu 

chitina așa de tare, încât nici nu-l poţi strivi cu degetul. Nu-şi găseşte 
loc mai bun unde să-şi puie ouăle decât în boabele de grâu din hambare, 
lovind tocmai în inima bunului gospodar, bucuros că şi-a văzut rodul 
strâns acasă. Şi bătrânul şi puiul se așează pe 
mâncate. De cum a dat în magazinele cu grâu, 
femeia se pune pe lucru şi vâră câte un ou în 
fiecare bob de grâu. Nu pune 2 decât în îirele 
roşcate de porumb, căci nu atacă numai grâul, 
deşi îi place mai mult pânea albă, ci și ovăzul, 
orzul, ba chiar şi orezul. Larva cum a ieşit 
roade tot conţinutul bobului, de nu rămâne 
decât coaja. Partea rea e însă că gândacul 
eşit din larvă, ca şi bătrânii, se pun şi ei pe 
mâncate, ciupind când de ici când 'de colo, 
așa încât strică o mulțime de bucate. Mai 
mult încă. Larva ne trăind decât 4 săptămâni, 
Fig. 262. — Tigâiul cu în cursul unei veri pot ieşi larve și din gândacii 
larva şi canalele săpate proaspeţi născuţi în mijlocul grâului. S'a făcut 
pentru larve (B). socoteala că dintr'o pereche de gârgâriţe, în tot 
cursul verii ies 600—10.000 de indivizi, aşa 
încât îşi închipuie oricine ce stricăciuni aduc. 
Unde mai pui că grâul atacat îşi pierde valoarea, căci ce a rămas 
nu e bun nici de măcinat, dând o făină negrie, amestecată cu 
sfărâmăturile gândacilor. Prin transporturile de grâu din o ţară în alta, 
acest gândac s'a răspândit peste toată fața pământului, aşa încât com- 
baterea lui a preocupat multă lume. In docurile mari, cum sunt cele 
dela Brăila ori Galaţi, mijlo- 
cul aerisirii şi al necontenitei 
vânturări a grâului e cel mai 
bun. Pe la ţară se obişnuește 
a se pune printre grâu boz, 
cânepă proaspăt tăiată sau 
lâna cum e tunsă de pe oi ca 
să nu i se ducă usucul de pe 
dânsa. Gândacilor nu le place 
mirosul şi fug. Fig. 264. — 
O rudă de aproape a gâr-  Alunarul. 
gâriței de pâne este mă- 
zărariul (Laria pisorum), mărunt, păros, cafeniu, cu brâie şi 
puncte mai negre ori mai luminate. Primăvara, când mazărea dă în floare, 
femeiuşca depune un ou în floare. Larva se vâră în păstaia fragedă, 
apoi în bobul de mazăre încă crud. Stă ascunsă ca tâlharul şi mănâncă pe 
cât mazărea creşte. Acolo se schimbă şi în nimfă. Când se culege ma- 
zărea, boabele gărgărițate nu se cunosc decât după o pată cafenie 
mică, capacul căsuţei în care se ascunde nimfa. In hambar, din nimfă 


Fig. 263. — Gărgărițe de 
pdine (h.). 

iese gândacul, tăindu-și o gaură mai marc, rotundă. In potriva lor se 
luptă prin sulfatarea boabelor înainte de a fi depuse în hambar. 


Carii. 


Sub numele de cariu, Românul înțelege gândăcei, cari au comun 
că atacă lemnul; aparţin însă la grupe deosebite. 

Cel mai rău, mai răspândit, stricător fără pereche în pădurile de 
brad este cariul-mare (Ips 
iyphographus ). Faceparte dintr'onu- 
meroasă familie de gândaci mărunți, 
cu un rât scurt şi cu antenele ca 
nişte măciuci. Cariul mare e păros; 
la început în coloarea paiului, apoi 
negriu, are trupul ca împărțit numai 
în două, căci scutul pieptului este 
tras ceva înainte, ascunzând sub mar- 
ginea lui căpuşorul mic și îndesat. 

Cât de micuţe, aduc adevărate 
pustiiri în pădurile de brazi de pre- 
tutindeni. Hectare întregi de păduri 
din judeţele Bacău şi Neamţ, au 
căzut pradă acestor gândaci. Când vin, se lasă roiuri. Incep a ataca 
brazii culcaţi la pământ de'viscole, apoi pecei în! picioare dar slăbiţi 
fie de pe urma unor omizi, fie de pe urma gerurilor mari. Aşa încât ei 
sfârşesc ce au început alţii. Sunt așa de mulți 
încât s'au numărat pe un singur brad și 40.000 
de indivizi, iar cea mai mare catastrofă citată, 
de pe la 1870, ca adusă de ei, e din pădurile Bo- 
hemiei şi Bavariei, unde a trebuit să fie dobo- 
rîți brazi de pe o suprafață de 10.000 hectare. 

Se cunoaște îndată frecvenţa carilor, după 
găurile mărunte din scoarță; pare că copacul 
ar fi împușcat cu haliciuri. lar dacă descojeşti 
copacul, se văd cele mai frumoase desenuri pe 
trunchiu, care nu sunt decât tipăriturile canale- 

Fig. 266. — Cariul-mare lor săpate de insectă și larvă. Fie care specie 
(din C. Georgescu şi A. de cariu, are aproape felul lui de a lucra. Așa, 
/eleaide). cariul-mare lucrează în chipul următor. Fe- 

meia scobeşte scoarța şi-şi face întâiu o cămară 

mai mare, odaia de nuntă. Din aceasta sapă un canal principal mai 
larg, din care pleacă altele, într'o parte şi alta, în fundul cărora mama 
pune câte un ou. Larva le adânceşte, le lărgește pentrucă acolo trăieşte, 
acolo mănâncă şi acolo, în fund, se schimbă în nimfă. Gândacul ieşit, 


Fig. 265. — Măzărariul. 


I. Simionescu: Fauna României. 20 

are de muncă şi el, căci nu iese la lumină prin labirintul cotloanelor 
făcute de larvă şi umplute cu făină ori cu murdării, ci îşi sapă o ieşire 
proprie de-a-dreptul, până ?n scoarță. Cu chipul acesta lemnul este 
potricălit de canale în toate direcțiunile și se lămureşte atât moartea 
lui, cât şi faptul că nu mai e bun pentru facerea scândurilor. 

Periculos este bunăoară Agrylus viridis, verde galben, a cărui larvă 
sapă mai ales ramurile de prun, în lemn. 

Cum e cariul-mare, sunt alții şi alţii, cari nu atacă numai brazii, 


Tig. 267. Felurite galerii săpale în scoarțe (din C. C. 
Georgescu şi A. Melanide). 


ci și copaci cu frunze late. Când se aduc, în curte, lemne pentru foc, 
nu e unul din cei mai bătrâni, care să nu aibă pe ele întipărite fel de 
fel, unele mai frumoase decât altele, locuinţele diferiților cari. 

Sunt alţi gândăcei mărunți, cari nu fac parte dintre cei cu rât, 
dar și ei trăiesc din lemn. Nu văd lumina zilei decât în scurta vreme a 
împerecherii, spre a se afunda iarăși în întunerecul cotloanelor ce le 
sapă în grinzile dela pod, în podele sau în mobile. Din căsuţele lor nu 
vezi decât nişte mici găurele, ca de ac, la faţa scândurii, din care curge 
fâină de cariu. Când carii sunt prea mulţi, scândura sau mobila pare 
putrezită. Așa se strică mai ales icoanele și catapetesmele de lemn. care: 

după zeci sau sute de ani, se prefac întrun morman «le făină, dacă 
se ating sau se mută din loc. 

Cel mai obişnuit ile n pertinaz) mărunt, negru, este ceasor- 
nicul casei. Noaptea, când 
liniştea e deplină îl auzi 
cum loveşte în căsuţa lui 
îngustă, regulat ca bătăile 
de ceasornic. lar când în- 
tâmplător, iese la iveală, 
își trage lăbuţele sub el și 
se face mort, rămânând ne- 
mişcat. Câte nu a mai ţesut 
poporul nostru, pe obi- 
ceiurile acestui gândac 
ascuns. Îşi duce  vieaţa 
neturburat în cotloanele ce 
le sapă mereu în lemn unde 
a trăit ca larvă și nimtă. 
Făina de cariu joacă un 
rol foarte însemnat în me- 
dicina  babelor. Servește 
în loc de serobeală, la le- 
cuitul opăriturii la copii. 
Alte ori e dată drept cură- 
țenie, iar dacă e luată în 
mare cantitate aduce pân- : 
ticăraie grea. Ciobanii mai Fig. 268. —- Canalele săpate de cariul-mare 
ales fac multe pozne. Pun (după C. C. Georgescu şi A. Melanide). 
făină de cariu și păr de ca- 
pră în jintiță şi dau celor care se abat prea des pe la stână. Nu-i vorbă 
că tot ei, dacă văd că s'a întrecut 
gluma, le dau apoi chiag cu lapte 
şi durerea trece. 


Fig. 269. — Cariul prunului. Insecta 


și canalele în care se găsesc larvele Fig. 270. — Cariul de 
(din Gh. Finfescu). casă (Anobium perlinax). 
pi a 

Himenopterele. 


Niciuna din grupele numeroase de insecte, nu s'a bucurat de o mai 
mare atenţie ca himenopterele. 

E de ajuns să se ştie că în ele sunt cuprinse albinele şi furnicile, 
pentru ca să se lămurească interesul deşteptat. Maeierlink a scris despre 
ele neperitoare volume, iar Darwin şi Lubbock lucrări clasice. 

Tot dela himenoptere a luat şi Fabre cele mai minunate exemple 
de inteligența animalelor, ajungând să deștepte uimirea tuturora. 

Ordinul himenopterelor nu cuprind numai numeroase, ci şi inte- 
resante insecte prin felul lor de vieață. Indrăzneala şi istețimea viespilor 
a ridicat probleme de psihologie comparată, nelămurite încă în totul. 
Vieaţa socială a albinelor şi a furnicilor, mai mult de cât a viespilor, 
face atât de apropiate de vieața omenească. Poliția în natură, mij- 
loacele de a păstra un echilibru mai statornic între diferitele grupuri de 
animale, tot între himenoptere este mai uşor de urmărit. 

Numele de himenopter vine dela înfățișarea celor 4 aripi, trans- 
parente, cu nervuri rare, care formează o reţea cu ochiuri largi. 

Se mai recunosc și prin faptul că părţile principale din trup abia 
se ţin una de alta, atât de subţire este gâtul, ca și mijlocul. Pe cap 
pe lângă cei doi ochi mari, bulbucaţi, lucioşi, se mai află trei ochișori 
simpli, spre frunte. 

Felul de vieaţă al himenopterelor este foarte variat, chiar la fiecare 
din cele trei grupe în care se împart: Albine, Viespi, Furnici. 


Albinele. 


In această grupă nu intră numai albina cunoscută de toată 
lumea. Neamul albinelor este mare și răspândit pe faţa întreagă a 
pâmântului. Sunt vreo 15.000 de specii variate, cu vieaţă diferită. 

E un neam vechiu, căci s'au găsit insecte asemenea albinelor în 
chihlimbarul din vremea terţiară. 

Mai toate soiurile de albine sunt legate de flori. E o reciprocitate 
strânsă între cele două soiuri de ființe. Floarea dă albinei mâncarea 
ce-i place, nectarul şi polenul. Albina ajută floarei la fecundația încru- 
cişată, aducând polen dela unele, de acelaș neam, pe pistilul alteia. 
Numai aşa se pot căpăta seminți sănătoase. 

Se recunosc mai toate prin antenele lor scurte ce seamănă cu îm- 
blaciul de bătut fasolele, cu coadă mai scurtă. 


A) Albine solitare. 


5 a: x za ta pet : ; prag 
| Nu trăiesc în roiuri, ci ca şi toate celelalte insecte, duc vieață 
singuratecă. 

LE Al b ine-zidari. Pe malurile rupte din preajma apelor, 
oricine chiar cu slabă atenţie, poate observa mici găuri, deschiderea 
canalelor săpate în lutul galben, locuinţa albinelor solitare. 

Una din ceie mai comune albine dela noi este: albina-cu-t-brâie 
(Halictus guadricinelus), recunoscută lesne 
după 4 brâuleţe albe ce-i încing pântecele 
negru. E o albină mare aproape cât 2 cm.; 
poate fi lesne observată și deosebită de puz- 
deria celorlalte, mărunte. 

Pe când alte albine se mulțumesc cu un 
cotlon-două, aceasta îşi face un adevărat fa- 
gure de lut, căci nu-şi sapă numai celulele, 
dar înlătură şi pământul în jurul lor, așa 
încât celulele de pământ, uneori şi 20 la un 
loc, stau ca într'o pivniță. Nu se văd decât 
dacă se sapă pământul la locul unde se 
prinde că intră o asemenea albină, de oarece . : 
are grija întâiu să facă un pridvor lung, lig. 27|. -- Albina cu 4 
neted, larg, în fundul căruia începe să-şi  brâe si cniburile ei în lut 
sape pivniţa și fagurele de pământ. (Rl 

Dela gura pridvorului și până în fundul 
celulelor, locuinţa ei poate avea o adâncime şi de două laturi de 
mână, o muncă uriaşă pentru o făptură atât de mică. l-a gura fagu- 
relui, mama își face și ea un culcuș, căci spre deosebire de alte albine 
singuratece, nu Imoare/de îndată ce a depus 
ouăle, ci veghiază până ce ies albinele tinere. 

Neamul albinelor-zidari este bogat. hoiesc 
primăvara pe florile de păpădie, de păducel, 
fiind cele dintâi vizitatoare de flori. Sbor iute, 
cu sgomot, așa încât vestese prin sunetul lor 
metalic venirea primăverii. Toate sunt zidare 
minunate, făcându-și cuibul până și printre pie- 
trele din ziduri. 

Curioasă alcătuire a cuibului o arealbi- 
na-cu-blană  (4inthophora parielinu,; 

Fig. 272. -- Cuibul  Seamănă cu bonzariul păros, dar e mai mică. 

albinei cu blană. După ce-şi sapă un cotlon scurt în pere- 

tele de lut, cu faţa spre miazăzi, după ce-l nete- 

zeşte ca oglinda, din fundul lui sapă alte două, 

trei cotloane oblice în jos, ca nişte pungi înguste. Pune un ou și astupă 
cămăruţa cu un capac de lut, apoi pune alt ou și tot așa, în fiecare 
buzunar clădeşte 2—3 cămăruţe cu câte un ou și apoi toate le închide 
hine cu un capac de lut. Dar partea mai curioasă şi nelămurită ca scop, 
este că la gura cotlonului principal, face un tub din bombiţe de lut 
pe care le lucrează singură și le pune una lângă alta, cum își face și 

omul pereţii casei lui din chirpici ori cărămizi nearse. Și astfel se vede 
adesea pe peretele uscat al malului, niște coarne mici de lut lipite pe 
fața malului. Acolo să ştie că e un cuib de albine cu blană. 

Atrage lesne atenţia prin înfățișare albina- 
cu-pantaloni (Dasypoda plumipes). La pi- 
cioarele de dindărăt, are atâţia peri lungi, încât 
pare că e cu pantaloni franzuraţi, cam ca ai 
Cow-boylor din America de Nord. Perii îi sunt 
de mare ajutor la adunarea polenului, dar mai 
ales la măturatul nisipului, când își face cuibul. 

Spre intrarea cuibului, urmele picioarelor se 
văd pe faţa nisipului de o parte și alta unei dâre 
lăsată din târârea pântecului. 

E o minunăţie cum îşi face cuibul. E o adevărată maşină vie. Cu 
picioarele scurmă iute-iute nisipul, dându-l pe sub pântece, pe seama 
picioarelor de dindărăt; printr'o mișcare de învârtire acestea asvârle 
nisipul afară. E absolut mecanismul maşi- 
nelor cu perie rotundă, de măturat străzile. 
După ce şi-a săpat un cotlon, fuge iute, 
adună mult polen, face din el un golomoț cu 
3 picioare, ca de pirosteie, pune oul în vâr- 
ful golomoțului şi închide cămăruţa cu nisip. 

Dar ce folos? Duşmanii o pândesc. Le- 
neși, lacomi, vroind să aibă ,de-a-gata,din 
munca altuia, se găsesc şi în lumea anima- 
lelor. Nici n'a apucat bine să aşeze golomoţul 
cu polen și alți locuitori ai nisipurilor, în 
special viespi, vin, desgroapă comoara şi o 
mănâncă. Alţii pândese albina în drum și o 
pradă. Absolut ca şi între oameni. 

2. Albine-teslari. Multe din mij- 
loacele pe care omul se laudă că le-a năs- 
cocit, se folosesc de gângănii nici cât unghia 
de mari. Cât a trebuit omului primitiv, 
bunăoară, să descopere oala simplă, nes- 


Fig. 273. — Albina 
cu pantaloni. 


mălțuită, pentru ca să-şi păstreze apa și Fig. 274. — Urmele al- 
câtă vreme din vieaţa omenirii a trecut binei cu pantaloni, lăsale 
ână ce oamenilor le-a = -ă pe nisip când se lârâie 
pân or le-a dat prin cap să pia 


folosească tencuiala, ori să-şi zidească locu- 
inţe altfel decât din nuele? 

Micile albine i-au întrecut. Sunt unele care nu folosesc nimic alta 
decât lemnul sau făina lemnului, ca să facă pereţii cuibului. 

„Aşa e albina Aylocopa, mare, la înfăţişare ca un bărzăun, fără a fi 
chiar atât de păroasă. Are trupul negricios, până şi aripele sunt 
albăstrii bătând în violet. Iernează în ascunzişuri tăinuite, călduroase; 

cum vine primăvara îţi face plăcere să o auzi bâzâind înădusit, 
în sboru-i svâcnit dela o pulmonariţă la alta, primele îlri cu 
nectar. 

Cuibul şi-l face în lemn uscat, în parii gardului, în țăruși mai groși 
ori în stâlpii de stejar din șpalierul 
viilor. 

Unealta ei puternică sunt fălcile 
sdravene. Se foloseşte de urmele unui 
cui sau de vreo gaură din par şi se 
pune pe săpat un cotlon în lungul 
parului, uneori şi de :3 decimetri. Sfă- 
rămăturile de lemn. le cară atară şi le 
dă drumul jos; dacă nu sunt luate 
de vânt, adesea îşi trădează locuința, 
după geluiturile mărunte îngrămădite 
la picioarele parului. După ce a scobit 
galeria principală, după ce mai face o 
ieșire de siguranță la capătul de jos, 
se pune pe zidit camerele. 

Lasă întâiu un ou şi apoi zidește 
un perete făcut din rugumătură de lemnn 
muijată cu stupitul ei. In acest chip PR, AR ip Iu DURIRE 
zideşte şi duşumeaua celei de a 2-a ei în lemn (B.). 
odăi, în care iarăşi pune un ou; tot 
aşu separă vreo 10—12adăițeinîn care 
are însă grijă să puie și de mâncare pentru l!arvă, mămăligă de polen 
și miere. Ahia a isprăvit de făcut ultimul perete și biata albină, istovită 
de truda muncii şi a ouatului, își dă sufletul. E aceeași jertfă a mamei 
pentru copii ca şi la alte fiinţe. 

Larva, ca un viennişor alb, mă- 
nâncă din proviantul ce l-a găsit 
la nasul ei, iar când se schimbă în 
nimfă, are grijă — puterea instinc- 
tului! --să se întoarne aşa, în cât 
să vie cu capul în spre peretele din 
afară a camerei în care e închisă. Al- 
biniţa ieşită din nimfă, se pune pe 
ros și deschide poarta închisorii, 
spre a sbura veselă şi strălucitoare 
în bătaia soarelui de vară. Rând pe 
rând ies și celelalte albine, folosin- 
du-se de uşa deschisă de cele mai în vârstă. 

Dacă e vreme bună şi vara lungă, generaţia tânără işi îndeplineşte 
şi ea la fel datoria către specie, făcând cuiburi după priceperea moște- 
nită, transmisă ei prin oul din care a ieșit. Ultima generaţie se ascunde 


Fig. 276. — Megachile (B). x 

în vreun adăpost sigur, unde iernează, spre a continua în primăvară 
vieața dusă de moşi şi strămoși. 
3. Albinele-detrestie. Când în căldura verii te întinzi pe 


Fig. 277. — O bucată de trestie plină cu cuiburi de Megachile (d. A. P. 
Bâznoşanu). 


prispa lutuită la umbra streşinii, îţi atrage atenţia un bâzâit piţigăiat 
repetat, ca şi când ar sufla un copil într'o hârtie de ţigară. 

Nişte albine mărunte, vin şi se duc; pare că sa împrăștiat un 
roiu, iar albinele îşi caută oploş în trestiile din streșină. 

In realitate sunt albinele-de-trestie, care-şi fac cuibul în 
golul trestiilor de pe casă. 

La noi sunt mai ales două asemenea albine a căror obiceiuri au 
fost studiate mai în amănunt. 

Ambele au comun că sunt pe fața de jos a pântecului păroase, iar 
polenul nu-l strâng în coveţelele de pe picioare. Când se întorc dela 
vizita lor zilnică pe flori, pântecele e galben, căci polenul s'a prins de 
perii de pe pântece. Ajungând la cuib se perie frumos cu alți peri 

de pe picioarele dindărăt, cum 

ar face orice bună gospodină. 
] na din ele e şi croitoreasă. 
) Megachile bombycina este specia 
p observată de A. Popovici-Bâz- 
noşanu. E o făptură minunată. 
După ce-şi alege trestia sănă- 
toasă se duce pe copacul cel mai 
A apropiat şi taie în frunză cu ioar- 
Aaa, raita tăiate din care sa  fecele dela gură, un petec rotund. 
4, per rizr (4. 4. P.  ] duce acasă, unde, foarte diba- 
ciu, îl vâră în trestie. li trebue 

4 A vreo opt petece de frunze, ca să 
facă un soiu de pungă rotundă, ca un degetar, cu care căptuşește 
golul din trestie. După ce se perie de polenul adus, îl amestecă cu 
puțină miere, umple punga fabricată, pune un ou alăturea şi astupă 
hambarul cu un capac făcut tot din rondele de frunze. 

„şi închipuie oricine meşteșugul măestrit al acestei albine şi simțul 
dimensiunilor pe care trebue să-l aibă, spre a nu tăia în frunze petece 
mai largi decât deschiderea pungei şi lărgimea trestiei. E aceasta numai 


din instinct ? Nu trebue să aibă înțelegere deplină şi destulă, în măsură 
ca să știe câtă frunză trebue tăiată? 

Dar mai arată o minunată precauţiune. După ce a făcut atâtea 
pungi câte ouă a avut de pus, ca să înşele pe dușmani umple 
golul trestiei cu cornete de frunză în care nu pune nimic; la 
urmă mai face un capac, tot de frunze, cu care astupă 
intrarea. 

De cum iese din ou larva ca un vierme alb fără picioare. 
se pune pe mâncate, având fălci 
sdravene. După ce se înpraşă bine, 
își fabrică o mantie de mătasă 
şi aşa petrece iarna. La începutul 
primăverii se preface în pupă, 
din care iese albinele în șir una 
după alta. 

In tovărăşia acestei albine, 
în trestiile de pe aceeași casă își 
face cuibul o altă albină. 

«Osmia spre deosebire de Me- 
gachile are fălcile prevăzute cu 
doi dinţi. Ea apare de cu primă- 
vară, atunci când cele dintâi 
flori încep să-şi deschidă co- 
rola. 

Pe când Megachile se slujea de iz. 279. — Faălcile de Osmia 
fălcile sale ca şi croitorul de foar- (d. A. P. Bâznoșanu). 
feci, Osmia, ca un adevărat zidar, 
cară cu ele argilă spre a construi 
în tubul de trestie pereți transversali de forma unor farfu- 
rioare; spaţiul dintre două farfurioare alcătuește o ce- 
lulă, în care albina depune provizii, de culoare galbenă, îor- 
mate dintr'un amestec de nectar și polen. Osmia lasă câte un 
ou. In spaţiul dintre ultima celulă și gura trestiei, zideşte un 
număr de pereţi, care slujesc de baricade, iar gura trestiei o 
astupă, cele mai adesea, cu un dop de pământ, de formă nere- 
gulată. Transformările oului sunt la fel cu ale albinei 
Megachile, cu singura deosebire că se fac mai repede, deoarece 
la începutul toamnei, găsim în fiecare celulă, închise în gogoașe, 
câte o albină. 

La ieşirea din trestie Osmia e într'o toaletă desordonată, plină 
pe tot corpul de praf rezultat din sfârâmarea gogoașelor şi a perc- 

ţilor de argilă, străbătuţi. Cu aju- 
torul picioarelor păroase ea se cu- 
Fig. 280. — Trestie cu 3 cui- răţă bine şi apoi după ce s'a des- 
buri de Osmia. Intrarea este meticit de lunga vieaţă a închi- 
Săi piaaricade iar Era sorii își ridică aripele şi sboară în 


pată cu un dop (d. 4.P. i 
Bâznoşanu). spre locurile cu mult soare. 

la UOsmia nu toate celulele au aceeași mărime: unele sunt mai lungi 
și cu provizie mai multă, altele mai scurte şi cu provizie mai puțină. 
Urmărind până la sfârşit desvoltarea larvelor, găsim că în cele dintâi 
se. desvoltă femelele și în cele din urmă bărbaţii» (4. Bâznoșanu). 

Osmia face numai căptuşală și capace din lut frământat. Sunt 
alte albine, zidare neîntrecute. Mulţi oameni ar vroi să ştie taina lor, 
ca să-și clădească o casă de lut atât de trainică încât pare că e din beton. 

Aşa e albina-ziditoare (Chalicodoma muraria), frumoasă 
de altfel, îmbrăcată în catifea neagră, cu aripele violete-negrii, străluci- 
toare şi cu perii de pe pântece ruginii, fiind ceva mai mare decât o 
albină domestică. Partea bărbătească, mai mică, are aripi mai limpezi, 
cu pântecele castaniu sau roșcat, numai în spre vâri negriu. E o po- 


Fig. 281. — Albina ziditoare (R.). 


doabă a pajistelor înflorite, când sbor din floare ?n floare prin luna Mai, 
vremea împerecherei lor. Bărbatul moare curând; femeia se pune pe 
lucru. 

După albina domestică, fabricanta fagurilor de ceară, poate e cea 
mai vrednică de admirat, prin chipul cum îşi zideşte casa, lipită de 
pietrele zidurilor. Materialul ce-i servește. este nisipul fin, pe care-l 
schimbă în tencuială, muindu-l cu stupitul ei. După ce face prima 
căsuţă, aduce polen și pune oul într'însa. Perete 'n perete face a 2-a 
cameră, apoi încă vreo 3—-(. Când a terminat de zidit, nu le lasă expuse 
ploii, ci le face un acoperământ peste tot, aşa încât cuibul întreg nici 
nu se cunoaște ușor cum e lipit pe zid, căci din el nu se vede decât 
peretele din afară presărat cu pietricele cărate cu grea trudă. Pe din- 
lâuntru însă căsuţele sunt feţuite şi lucii, ca de mână de gospodină. 

„Larva se schimbă în nimfă, fabricându-și înveliş de mătase până 'n 
primăvară, când albina tânără iese prin o poartă ce a lăsat-o bătrâna, 
într'o parte ascunsă a casei comune. 

Chipul de a-și face cuibul la aceste albine, este foarte felurit. 

Anthidium monicatum, e o albină frumoasă şi ea; seamănă mai 
mult cu o muscă; are pântecele umflat, neted, împestrițat cu pete gălbui 
pe fondul negru. Se vede des, shurând svâcnit în preajma florilor 
de ghizdei ori jale. Ea își face cuibul din perii plantelor. 

Le tunde cu fălcile, se încarcă cu golomoţe de păr și-l cară în vreo 
crăpătură de copac, unde adună un boţ măricel. In mijlocul lui îşi face 
o odaie, o tapisează cu sucul ce-l fabrică, făcând astfel pereţii netezi. 
După ce pune înlăuntru polen şi un ou, își caută de lucru aiurea. 

x Numărul acestor albine e nemărginit și aproape nu este una, care 
să nu-şi construiască cuibul la fel : . ” 
cu cea pomenită. 

Până şi de râşină îşi fac u- 
nele cuibul, după cum altele se 
lolosese de scoica melcilor, pe 
care însă o ascund sub un mal- 
dăr de frunze de pin, cărate în 
gură. 

+. Albina-cu-obice- 
iul-cucului. Sunt și de 
acestea. Ce să-și mai cheltuiască 
muncă zadarnică, făcându-şi sin- 
sure cuib? Pândeşte când albina 
de nisip bunăoară, abia și-a ter- 
minat casa şi sboară ca să-și a- 
ducă polen. Albina-cuc se furi- Fig. 282. — Albina parazită 2. 3) în 
șează atunci ca un tâlhar în cuibul unei viespi (B.). 
cuibul făcut, pune repede un ou 
şi se face nevăzută. Vorba ceea: nici usturoi n'a mâncat, nici gura nu-i 
pute. 

L-a tel este un drac de albină, sprinţară (Normuda) ca o viespe, mai 
subţirică decât celejalte și cu cercuri gălbui pe pântece. și duce 
vieața numai printre flori și e o insectă primăvăratecă, adeseori cău- 
tând nectar şi în mâţișorii de salcie. Se poate prinde câteodată, când 
a dat frigul peste ea, stând spânzurată sub o frunză, ca amorțită, 
ţinându-se cu fălcile, având picioarele şi antenele strâns lipite de corp. 

Această albină, după ce s'a săturat de hoinărit prin flori, după ce 
s'a împerechiat şi trebue şi ea să se îngrijească de progenitură, în loc 
să-și dureze un cuib ca celelalte, se pune la pândă; umblă după albinele 
ce-și fac cuib în nisip. Cu iuţeala tâlharului se vâră în casa gata. 
pune un ou pe grămada de polen strâns cu trudă şi apoi tot aşa tâl- 
hăreşte iese. Albina de gazdă nici nu bănuește că alăturea de oul ci e 
şi un ou străin, ci pune lacăt pe casă și se duce fără grijă în lumea ci. 

Curat povestea cucului. Din oul parazitului iese larva mai repede, 
creşte iute, mănâncă hrana de lângă el, așa încât când şi bietul puişor 
al gazdei se trezeşte şi caută mâncarea strânsă prin grija mamei, 

mănâncă dacă ai de unde. Piere de foame pe când puiul tâlhăroaicei, se 
schimbă în nimtă şi iese din cuib pentru ca la rândul ei să facă la fel. 

5. Albine sociale. Aicea intră bine cunoscuta albină 
(Apis melițica) a cărei vieaţă e descrisă atât de mult, existând și la 
noi cărți speciale asupra obiceiurilor ei în amănunt. 

In conformaţiunea trupului albinei, natura a arătat întreaga ei per- 
fecţiune și bogată închipuire. 

Albina se hrăneşte numai cu nectar şi polen, produsul tlorilor. 

Pentru adunatul firelor mărunte de polen, are o covăţică şi o perie. 
Cât umblă pe flori se umple pe trupu-i păros de polen, ca morarul de 
făină. 1] curăţă cu peria de pe picioare dindărăt, cu peri mai lungi. Nu-l 
împrăştie ci-l strânge într'o covăţică, parte 
mai lată și adâncită, mărginită cu peri mai 
lungi tot de pe picioroarele dindărăt. 
Dacă bagi de seamă la o albină ce pără- 
sește o floare, vezi la picioare, de o parte 
şi alta, două golomoaţe gălbui. E polenut 
din cele două coșuri. 

Se hrăneşte şi cu nectar, ascuns în 
fundul floarei. Pentru aceasta are o limbă, 
la vârf ca o lingură, cu care suge nectarul 
şi-l împinge în gură printr'un tub format 
din, prefacerea. în, acest scop a două fălci. 
Inghite nectarul, carenu ajunge până n 
stomah, ca să fie mistuit, ci se adună în- 
Fig. 283. — Picioarele dindărăt  tr'un soiu de gușă, ca într'o traistă. Ajun- 

te eetă- gând în stup răstoarnă polenul din coş şi 
varsă nectarul din gușă. 

Lucrătoarea este aceea care aleargă după hrană. E o sburătoare 
neobosită, aeroplanul cel mai minunat. Aripele ei, patru la număr, când 
le întinde se pot încheia pe margini și formează astfel o singură aripă 
mai rezistentă. Pentru sbor îndelung are motor puternic, mușchii dela 
piept mai desvoltaţi; are nevoie şi de benzină multă. Aerul este pompat 
prin niște deschideri laterale și înmagazinat, spre a fi din belșug, în 
niște balonașe, umflături de ale tuburilor, simple la celelalte insecte. 

In sborul ei zănatec, albina vine în contact cu multă lume, cu schim- 
bări neprevăzute. E inteligentă; ageră la vedere. Sistemul ei nervos 
este foarte complicat şi bogat. A fost studiat în amănunt de C. Ionescu 
fost conferenţiar la Universitatea din laşi. Creerul albinei e mai des- 
voltat decât al altor insecte; cântărește 12/174 din greutatea trupului, 
pe când la cărăbuş, mai molatec, care se izbeşte în sboru-i de tot ce-i 
iese în cale, cântăreşte numai 1/3500. 

ş Albinele întâlnesc în cale dușmani, după cum au de apărat stupul; 
in organizaţia lor socială nu există soldaţi ca la termite. Lucrătoarea, 
biata, e şi soldat. Arma ei de apărare temută este o suliță cu zimți, prin 


ț periuta „dee 

care se varsă veninul. Ca săgeata de iute îl scoate din vârful pântecelui. 
Chiar la om locul împuns se umflă repede. Când a dat peste el un roiu 
mânios, adesea împunsăturile îl pot omori. 

Se poate închipui o fiinţă mai cu meșteșug alcătuită decât o albină? 

In stup, societatea albinelor, domneşte matca, regina. Lucrătoarele 
aduc hrana şi fac fagurii din ceara ce iese din nişte ghinduri de la pân- 
tece. Arhitectura fagurilor, celule de prisme hexagonale, este atât de 
minunată, încât se dă ca exemplu de perfecțiune. 

In celule regina pune oul din care iese larva albă, fără ochi, fără 
picioare. La ce i-ar folosi? Mâncare are de-a gata, la nasul ei. 

Pentru nuntă sunt trântorii, pe care-i așteaptă însă moartea, 


Fig. 284. — Albina. A = ouăle; B = larva; C = nimfa; D— 
trântorul; E = Regina; E = lucrătoarea. 


doarece regina în sborul ei nupţial, în adâncul albastru al cerului lumi- 
nat de soare, nu-și alege de cât unul din ei. 

Sunt şi revolte în stup. Tineretul adesea găseşte prea strâmtă 
cetatea părinţilor. Prea mult norod s'a îngrămadit în ea. Iși ia cu el 
o matcă din cele tinere şi sboară în libertate, formând alt roiu, pe care 
însă apicultorul prevăzător, îl pândeşte spre a-şi îmbogăţi stupina. 


Sunt şi alte albine sociale. Cele mai cunoscute de popor sunt bon- 
zarii, numiţi, aşa după sbârnâitura puternică prin care dau de veste 
că sunt pe lume, mai ales că sbor zănatec, când pe o floare când pe alta. 

Bonzarii sunt insecte dolofane, groase, cu ochi holbaţi, păroase și 
negre la culoare, ca nişte ursișori în lumea albinelor şi a insectelor ce 
umblă după flori. Pe frunte strălucesc cei trei ochişori simpli, ca nişte 
broboane de ametist. 

Au fălci puternice, pentru tăiat dar şi modelat ceara; dar și un 
soiu de limbă, cu care ling nectarul. Dacă cumva floarea e prea adâncă 
şi nectarul ascuns în fundul florii, ca de obiceiu, ca să nu se căsnească 
prea mult, bonzarii taie o gaură, prin care-și vâră limba de-a-dreptul 
la nectar. 

La picioarele de dindărăt, ca şi albinele, au un coş de adunat po- 
lenul şi o perniţă. 

Bonzarii duc o viaţă socială. Ei nu fac cuiburi unde dă Dumnezeu, 
asvârlindu-și ouăle în voia întâmplării, ca şi albinele solitare, care 

pier de regulă după ce şi-au pus în cuib ultimul ou. Bonzarii fac fa- 
guri, îngrijesc de hrana puilor, îi apără şi nu-și iau rămas bun dela viaţă 
decât după ce s'au asigurat că a ieşit o nouă generație sănătoasă. 

Ducând o viaţă în comun, şi la ei, ca şi la albinele din roiu, există 
o diviziune a muncii. Și la ei se găsesc femei-regine, cu pântecele mai 
umflat, cu ac de apărare, al căror rost e să dea ouă și să înceapă gos- 
podăria nouă. Lucrătoarele sunt mai mărunte, mai svelte şi cu ac mai 
mic. Bărbaţii, gălăgioși, fără ac de apărare, trăiesc fără grija casei, 
ci numai între flori şi în plăceri. 

Gospodăria o porneşte femeia, regina. De cum dă primăvara, iese 
din ascunzătoarea unde a stat amorţită peste iarnă şi începe a face 
ocolul pădurilor, pe unde prind a-şi scoate capul cele dintâi flori, pre- 
vestitoarele căldurii. O vezi mai ales dând târcoale pe la mierea-ursului, 
pe la florile frumoase de pulmonariţă. 

După ce şi-a ales un loc ascuns pentru casă, îl netezește frumos 
și aşterne o rogojină de ceară, ce o fabrică din ghinduri anumite şi o 
întinde servindu-se de fălci ca de mâni. Peste ceară toarnă din 
coşuri polen, îl înconjură cu un val de ceară, înălțat ca un părete, pune 
un ou înlăuntru şi acopere totul cu un capac. E muncă grea pentru 
regină, dar n'are ce face. Până ce-i vor creşte ajutoarele, se căsnește 
singură. Mai face o botcă și încă alta. 

Poartă hine de grijă puilor. Căci cum simte — simţul de mamă 
şi la ea îi dă de ştire — că din cele dintâi ouă puse, au ieșit larvele, 
deschide căpăcelele, mai toarnă ceva de mâncare și le închide la loc. 
Se îngrijește de soarta copiilor şi din egoism. Aceștia trebue să crească 
repede, să nu se lenevească în liniştea botcii, spre a veni cât de degrabă 
în ajutorul mamei la întemeierea gospodăriei adevărate. 

Din cele dintâi ouă depuse de regină, ies lucrătoarele. Abia s'au 
curăţit de resturile mătasei în care au stat învelite ca nimie, și nici 
n'au vreme să guste din plăcerile vieţii, decât pe apucate, cât fug pe 
flori, căci sunt îndemnate la muncă. Vremea trece, vara se înteteşte, 
iar glasul neamului cere sacrificiu. 

Pentru regină abia acum mai vin zile de relativă odihnă. E cru- 
țată de a mai căra polenul și a se istovi cu fabricarea cerei ori lucrul 
botcelor. Harnicele ei fiice îi iau locul; ei nu-i rămâne decât suprave- 
gherea şi punerea ouălor, pe măsură ce botcele sunt gata și pline cu 
hrană. Cu cât căsuţele se înmulţesc, cu atât urmează și altă 
grijă. 

Vara are zile senine, dar şi zile cu ploaie, când polenul e spălat 
sau când lucrătoarele nu se pot avântura să fie murate. Pentru ase- 
menea zile trebuesc rezerve, căci larvele, ca copiii, nu ştiu de e vreme 
rea ori bună; cer cu lăcomie de mâncare. Rezerva e mierea fabricată 
de lucrătoare şi turnată, pentru economie, sau în pungile de mătasă 
ale nimfei, rămase goale sau în anumite botci, mai mari, asemenea 
vaselor de lut în care Romanii ţineau grâul ori mierea. 

Pe lângă regină, fac ouă și lucrătoarele virgine, nefecundate. Din 
ele însă vor ieși bărbaţi, pe când din ouăle reginei vor ieși femei, ca 
Şi alte regine. Și astfel în toiul verii, e și forfota vieţii din roiu deplină. 
Regina, tot mai istovită, abia se mişcă; lucrătoarele harnice nu mai 
pot de treabă; cară polen, fabrică miere, ceară, îngrijesc de pui. Nu- 
mai bărbaţii se bucură de vieață. Lor le sburdă într'una, căci cât nu se 
scaldă în bătaia soarelui şi hoinăresc pe patul moale al petalelor par- 
fumate, stau acasă, făcând curte și încurcând treburile lucrătoarelor. 
Nici măcar nu aduc în familie de ale mâncării, căci n'au coşuri la 


Fig. 285. — Ronzarul de pământ (R.). 


picioare. Dar soarta lor e aceea a hoinarilor. După ce şi-au îndeplinit 
datoria conjugală, nu mai dau pe la cuib, iar într'o bună zi îi găseşti 
la picioarele unei plante cu flori, ţapeni, ca şi când s'au omorit singuri 
de urît, otrăvindu-se de prea mult nectar parfumat. 

De altfel nici soarta familiei întregi nu e mai bună. Regina tot 
mai sleită de puteri, moare, dar mor pe rând și lucrătoarele, de în- 
dată ce vremea începe să se răcorească. Nu supravieţuesc decât acele 
femei, care au știut să-şi aleagă bărbat. Ele poartă în pântecele lor 
ouăle fecundate, ce vor da în vara viitoare alte lucrătoare și alt roiu. 
Cum vine toamna, mai sboară bonzăind printre florile târzii, apoi își 
caută un oploş pe sub scoarţa unui copac, îşi strâng grămadă picioa- 
rele, antenele şi aripele şi dorm somnul lung de iarnă. Cum se des- 
primăvărează, din nou începe vieaţa ca și a strămoșilor ei. 

Bonzarii sunt diferiţi. 

Cel mai obişnuit este bonzariul-de-pământ (Bombus ter- 
restris) mare, negru, cu câte un brâuleț gălbiu la piept şi pântece, 
iar spre coadă ca pătat cu cridă. 

Se arată chiar de când încep mâţişorii de alun să se deschidă, iar 
peste vară, bărbaţilor le place mai ales să-şi înfunde nasul în măciucile 
mirositoare de ciuline. Cuibul şi-l fac în pământ, adesea chiar la adâncimi 
de 1—11, m., în cotloanele părăsite de hârciog, popândău ori cârtițe. 

Interesant obiceiu s'a observat la bonzariul-de-grădină 
(Bombus hortorum), la culoare asemenea celui de pământ, numai că 
este mult mai mic. 

Incă de acum vreo 200 de ani, s'a însemnat faptul cunoscut sub 
numele de trâmbiţașul bonzarilor. In zori de zi iese un bonzariu din 
cuib şi ca vânturelul se pune şi sboară locului, în fața cuibului, sco- 
ţând un sgomot mai piţigăiat, ca şi când ar suna, din goarnă, deştep- 
tarea. Când un asemenea trâmbiţaș e prins şi înlăturat, altul iese 
din cuib şi-i ia locul, ca şi când trebue să se împlinească obiceiul. Mulţi 
socot că în adevăr el sună deşteptarea. Mai târziu însă, când s'a cu- 
noscut mai în amănunţimi vieaţa albinelor, s'a socotit că trâmbiţașul 
dând din aripi în faţa cuibului, nu face decât să-l ventileze, să scoată 
aerul rău de peste noapte. Obiceiul trâmbiţașului în adevăr nu s'a ob- 
servat decât la acei bonzari, cari au cuibul ascuns și cu multe celule. 

Numărul speciilor de bonzari e mai mare chiar la noi, mai mare 
însă în ţinuturile calde, unde au culori bătătoare la ochi. 

Sunt numeroși, sunt feluriţi, dar sunt și folositori. Ca și albinele, 
sunt cei mai harnici vizitatori ai florilor şi prin aceasta înlesnesc fecun- 
daţia lor încrucișată, făcându-le să dea sămânță sănătoasă. 

Folositori și numeroşi sunt bonzarii; au şi puzderie de duşmani. 

Unul dintre aceștia e şi omul. Băieţii cari pasc vitele la câmp dis- 
trug mulți faguri de bonzari, sugând mierea, care dacă nu este așa 
de bună ca a albinelor, este totuși dulce. 

Hoștina fagurilor, cojile de mătase în care s'a învelit larvele, ca și 
ceara, e căutată de doftoroaele satelor; adunate de pe urma cosi- 
tului, strânse ca iarba de leac, sunt bune pentru durere de urechi sau 
pentru vindecarea uimei, ca să coacă şi să spargă. Prin alte locuri ceara 
de bonzariu e folosită la încristit ouăle, iar mierea şi ceara la un loc, 
fac o alifie, cu care se ung rănile, ca să se tămăduiască. 

Dar nu numai omul umblă după mierea de bonzariu ci şi vulpile 
şi chiar urşii, iar liliecilor le place mult carnea de bonzariu și-i vânează 
cu nemiluita. D'apoi rândunelele, ciorile și chiar găinele! Un prânz 
de bonzari pentru ele e o mâncare gustoasă, după care se dau în vânt. 

Dușmani mai mărunți sunt cât lumea chiar din neamul insectelor. 
Impotriva larvei moliei de ceară nu pot nici bonzarii să lupte, după 
cum nici albinele, mai prevăzătoare, nu scapă ușor de ele. De ase- 


menea larva de mamornic e un adevărat păduche pentru bieţii bon- 
zari, mâncându-le ouăle. 

Vizeisi puii 


Având caracterele generale ale albinelor, chiar când seamănă cu 
acestea, viespile se cunosc sigur prin felul cum îşi ţin aripele. Pe când 
albinele, când se așează, au aripele întinse oblic, viespile le ţin în 
lungul trupului, cele de dinainte mai lungi, acoperind pe cele din- 
dărăt. 

Se mai deosebesc, prin trupul svelt, subţirel la mijloc; pântecele 
abia se ţine de piept, ca legat cu o aţă. 

Viespile sunt numeroase, mari și felurit colorate, mai ales prin ţările 
calde. Nici pe la noi nu sunt puține. 

Unele, ca şi albinele, sunt solitare; altele sociabile. Sunt şi viespi 
parasite. 

I. Viespile solitare. Sunt multe și cu viață unele foarte 
curioase. Aici intră bunăoară vestita Ammophila, a cărei dibăcie, şi 
«știință », a uimit lumea, după ce Fabre i-a descris obiceiurile. Vies- 
pile solitare îşi duc vieaţa în 
chip foarte deosebit. 

1. Viespile de plante. Au 
cele mai simple obiceiuri. Fiind 
legate de plante la îndemână 
lor oricând, nu sunt nici prea 
vioaie nici prea « deștepte ». 
Se recunosc după aceea că 
pieptul şi pântecele nu sunt 
atât de despărțite, ci dau unul 
în altul cam de-a-dreptul. 

Una din cele mai obişnuite 
viespi de acest soiu, este vi e s- 
poiul  (Sirez gigas), ce 
poate ajunge cât doui centi- 
metri de lung, cu trupul ro- 
tund, ca un vălătuc iar la fe- 
meie sfârşit cu o prelungire, ce Fig. 286. — Viespoiul (B.). 
nu e ac, prin care pune ouăle. 

La îmbrăcăminte e frumoasă. Bărbatul, mai mic, are capul și pieptul 
negru, antenele gălbii, iar pântecele cărămiziu cu vâriul cafeniu. Femeia 
mai mare, cu pieptul și capul tot negre, are pântecele gălbiu cu o faşă 
lată violacee-negrie. 

O vezi prin pădurile de brad, mai ales în locurile bătute de soare, 
sburând când ici când colo, ca fără rost. Urmărind partea femeiască 
nu rar 0 poţi prinde asupra faptului. Cu prelungirea dela vârful pân- 
tecelui se căsneşte, cu grea trudă, care ține câteva minute, de găurește 
lemnul unui brad căzut ori al unui buştean tăiat pentru ca să puie 
în fund un ou. Se odihnește o clipă, mai sboară prin soare, apoi iarăși 

se trudeşte, în svâcnituri din care se vede cât sufere. Grija de mamă 
e mai puternică decât groaza chinurilor. 

Din ou iese larva. Nici viața ei nu e tocmai uşoară. Albă, pentrucă 
trăiește ca într'un sicriu, are și ea la capătul trupului un soiu de spin, 
ca un sfredel, cu care își face loc mai departe printre fibrele lemnului, 
mâncând din el. Ajunge să sfredelească astfel un canal lung, în fundul 
căruia trăieşte vreo 2 ani. 

Viespoiul nu alege copaci în viaţă; de aceea nu e la dreptul vorbind 
un dușman al pădurilor. In schimb nu rar se întâmplă ca viespea tânără 
să iasă dintr'o laiţă, o doniţă sau din lemnul pentru foc, deoarece larvei 
puţin îi pasă unde e dusă. Ea 
continuă să mănânce lemnul, 
chiar după ce a fost prefăcut 
în scândură. Și așa adesea 
bagă în sperieți pe copii, care 

Fig. 287. — Viespea pinului. a = bărbat văd deodată ieșind ai si 
şi femeie (5—7 mm). (R.). poi netam-nesam, în casă. 
Sboară cât sboară besmetic, 
până ce găsește un geam 

spart ori ușa deschisă, de se face nevăzut în pădure. 

Viespoiul ca şi cumătrul lui (Sirez juvencus) frumos îmbrăcat 
într'o haină neagră-albăstrie, pare că ar fi de metal, poate să facă 
chiar minuni. Se citează cazul când, ieșind din scândura unei lăzi în 
care erau încărcate obuze, și dorind numai decât, împins de instinctul 
de vieață, să iasă la lumină, a început a roade până şi învelișul de 
metal al obuzelor. 

Altă viespe, micuță însă (Lophyrus pini) dimpotrivă e distrugă- 
toare, căci are obiceiul să-şi puie ouăle într'o despicătură ce o face 
în lungul frunzei de pin. Larvele sunt ca niște viermuși verzui şi cu pete 
negre în dreptul fiecărui picior, semănând ca o omidă de fluture. Sunt 
lacome şi nu lasă din frunze decât nervura din mijloc, acesta fiind 
semnul după care se cunoaşte prezenţa lor. Trăind multe la un loc sunt 
o pacoste, când dau mai ales în pădurea tânără, abia plantată, de pini. 
Răul cel mare e că viespea ieşită prin toiul verii, poate să dea 
şi ea ouă; se nasc astfel două generaţii pe vară, care se pun pe capul 
pinilor de-i desfrunzesc, încât pare că au fost pârliţi. 

Grădinarii cari cultivă trandafiri au mare spaimă când văd prin 
grădina lor o viespe (Hylotoma rosae ) cam cât un lat de deget, sveltă, 
cu capul şi pieptul negru, iar cu restul trupului gălbiu. Se recunoaște 
după antene, cu forma unor perii, cu un rând de peri. 

Ouăle le pune într'o sgâriitură din scoarța trandafirului iar larva 
e atât de mâncăcioasă încât crezi că nu se mai satură, toată ziua mer- 
gând pe dunga frunzei și mâncând, dând mereu din cap. 

Aşa-s de felurite aceste viespi, încât prunul are anume una, a cărei 
larvă mănâncă partea verde, de rămâne frunza ca un țesut străveziu 

de nervuri. Este o viespe a pomușoarei, alta a mesteacănului, adău- 
gându-se la ceilalți dușmani ai arborilor, ca şi când n'ar fi îndeajunși. 
. Sunt numeroase viespile a căror larve nimicesc frunzele, ca Şi omi- 
zile. Curioasă e larva de Cruesus septentrionalis, care se hrănește cu 
frunza de plop. Viespea are i 
drept particularitate că 
vârful picioarelor dindărăt 
sunt ca nişte lopeţele. De- 
pune ouăle pe dosul frun- 
zei, de-a-lungul nervurii. 
Larvele sunt ca niște omizi 
verzui, cu capul negru și 
cu pete negre în lungul tru- 
pului. Mănâncă frunza în- 
şirându-se una după alta 
pe marginea ei, ridicându- 
şi trupul de seamănă cu 
nişte semne de întrebare. 

Altă viespe înrudită a- 
ceştia (Eriocampoides lima- 
cina), neagră ca tăciunele, 
semănând mai mult cu o 
muscă, depune ouăle pe 
frunzele de cireş, de prun. Lig. 288. —- Larve de Craesus (d. C. Molaş). 
Din ouă ies nişte larve, 
moi, cleioase, ce seamănă 
mai mult cu un mele mic, care stau pe faţa de sus a frunzelor și le mă- 
nâncă de nu rămâne decât pelița de dedesubt din ele. Sunt uneori 
atât de multe, încât copacul pare ars. După ce a năpârlit de vreo 1 
ori, cad la pământ (Fig. 289); îşi fac gogoaşă din mătasă cu fire de nisip, 
în care stau închise toată iarna, spre a ieși ca viespe în mijlocul verii. 

Până şi cerealele nu sunt lipsite de viespi (Cephus pygmaeus ) svelte, 
subţiri, cu pântecele vrâstat negru cu galben de lămâie. Sboară cât 
sboară pe flori după nectar şi când grâul dă în spic se fiinţează şi viespea 
în faţa lui. Cată unde este nodul, îl împunge și pune un ou. Se duce 
la alt pai şi tot așa până ce atacă vreo 1:|—15 fire. Și-a luat de-o grijă 
şi se face nevăzută (Fig. 290). 

Din ou iese larva, străbate nodul şi se lasă în golul paiului unde 
creşte, năpârleşte, hrănindu-se cu parte din coajă. Grâul tânjește, 
spicul rămâne sterp; pe când cel plin se indoaie de greutatea 
boabelor, el rămâne drept ca lumânarea. Când se apropie vremea se- 
ceratului larva se lasă tot mai în josul paiului, unde ca un tâlhar se 
învelește într'o mantie de mătase, iernează şi numai spre primăvară 
se schimbă în nimtă și apoi în viespe. Ca să scape de răul ei agricul- 
torul trage toamna o arătură bună ori dă foc miriştei. 


2/19) 

2. Viespea-de-drumuri, pe cât e de sprinţară și neastâmpă- 
rată, pe atâi de rea, căci împunsătura acului ei provoacă chiar omului 
o umflătură dureroasă. Sunt mai multe soiuri. Una din cele mai obiș- 
nuite (Pompilius viaticus ), subţire, are pântecele roșietic şi numai la 
vârt negriu; antenele lungi snnt învârtite la vârf. Când merge, fuge 


Fig. 289. — Viespea 
de cireş cu larvele ei. Fig. 290. — Viespea grâului. 
(R.). (B.). 


iute iar aripioarele îi tremură într'una. Fuge cât fuge şi deodată 
sboară o clipă pentru ca iarăşi să fugă iute, fie pe marginea drumuri- 
lor, fie pe copaci. 

Cuibul şi-l face în nisipul de lângă drum, iar drept hrană pentru 
larva ce va ieşi din ou se serveşte de 4—5 păianjeni cu cruce, pe care-i 
paralizează fără să-i omoare, cu o împunsătură de ac dată între inelele 
pieptului, tocmai unde este un ganglion mare nervos. 

Iată cum descrie lupta între o asemenea viespe și un păianjen, un 
observator, preotul iesuit Schupp. 

«Intr'o zi mă aflam în grădină, când văd un păianjen fugind o 
bucată şi oprindu-se în loc, pare că s'ar uita în toate părțile după cineva 

şi apoi iar fugind. Era neliniștit, plin de groază așa încât mi-am dat 
seama că fuge de un dușman. In adevăr zăresc una din viespile acele 
care vânează păianjeni, cum sboară grăbită. 

Era caraghios de văzut, cum se sbătea sburând când în dreapta, 
când în stânga, înainte, înapoi, acum întorcându-se, acum alergând, 
acum sburând, mereu cer- 
cetând şi căutând. In sfâr- 
şit zări păianjenul. Ca ful- 
gerul se repede în spre el 
şi o scurtă luptă avu loc. 
Păianjenul nu se apără 
lungă vreme, căci cum a 
fost împuns îndată căzu 
lat, la pământ, în nesim- 
ţire. Viespea sboară, se în- 
toarnă, iarăşi sboară, spre 
a se lăsa mai îndelung pe Fig. 291. — Viespea-de-drum târând 
câmpul de luptă. un painjen (des. C. Motaş). 

Când am cercetat mai 
târziu trupul paianjenului, 
am găsit un oușor la locul unde pântecele se ţine de piept. 

Pentru târârea păianjenului la cuib, nicio piedică nu cunoaşte 
viespea. Il duce în gură peste pietre, printre buruieni şi chiar pe pereţi. 
Nu-l lasă nici dacă o sperii, sau când vrei să i-l iei; pentru aceasta 
trebue oarecare silă ». 

Cam aceleaşi obiceiuri are şi 
viespea-cuA-puncte (Pompi- 
lus  quadripunctatus), mai mare 
decât cea dintâi şi cu nişte cercuri 
galbene pe pântece, întrerupte pe 
linia spatelui, de par ca nişte 
puncte. Se recunoaşte bine şi după 
aripele portocalii, ceea ce-i dă o 
înfăţişare destul de mândră şi bă- 
tătoare la ochi. 

Sunt numeroase viespi care pa- 

Fig. 292. — Viespea-cu-4-puncte. ralizează păianjeni pentru odraslele 

lor. De altfel ele nu au un cuib 

făcut, ci pun păianjenul la adă- 
post într'o groapă, iar oul îl lipeşte de trupul lui. Larva când iese 
are carne proaspătă, căci păianjenul e numai paralizat şi nu mori. 
E drept că otrava e destul de puternică iar păianjenul nu mai e bun 
de nimic, chiar dacă nu mai e mâncat de lavă. Deșteptându-se din 
letargie, încearcă să se mişte, dar dă de câteva ori din picioare și 
moare. 

3. La viespile-zidare se observă un progres. Işi fac cuiburi fie 
în lutul din prispe, din case, fie mai ales în peretele de lut dintr'un mal, 
alăturea de albinele solitare. Aşa e bunăoară viespea obişnuită 
de perete cu dungi galbene şi negre în curmezișul pântecelui. Işi 
face cuibul în pereţii de lut; întâiu îşi sapă un pridvor îngust ca să încapă 
numai ea, apoi la capăt sapă mai multe galerii scurte, umflate, fețuite 
pe dinlăuntru, destul de spaţioase ca să încapă vreo câteva omizi para- 
lizate, hrana larvei. 

Eumenes pomiformis de cu- 
loare neagră cu galben, cu mij- 
locul subţire, întrebuințează lut 
şi nisip, ca să-și facă cuiburi 
izolate, în formă de amfore, pe 

Fig. 293. -— Cuib de Eumenes. a = astu- care le lipeşte, câte una, izolate, 

pat; b = în curs de aprovizionare de pereţi. Il face repede; într'un 

(d: GIROlaș)- ceas e gata. După ce pune oul, 
aduce omizi, închide cuibul şi 
grija de mamă s'a terminat. Pune câte 15 omizi verzui, însă neperfect 
paralizate, astfel încât acestea se mișcă. «Himenopterul nu depune oul 
său, foarte delicat, direct pe vânat ci îl spânzură cu un fir de mătase 
extrem de fin de bolta căsuţei și apoi astupă intrarea acesteia, tăind 
gâtul vasului. Când iese 
larva, aceasta se retrage 
când omizile se sbat. Abia 
după ce larva a crescut, iar 
omizile din cauza postului în 
delungit şi-au domolit miş- 
'ările, aceasta își dă drumul 
pe provizii» (C. AMolaș). 
1. Viespi de nisi- 
pişti. De unele din ele 
se leagă obiceiuri foarte 
curioase, observate de Fa- Fig. 294. --- Ammophile paralizând o larvă 
bre şi desvăluite ca adânci (d. C. Moiaş). 
taine, greu de lămurit, 
din lumea insectelor. 

lată bunăoară viespea-de-nisip  (Ammophila sabuloasa), 
comună în locurile nisipoase, bătute de soare. Se recunoaște lesne 
prin înfățișarea ei sveltă. E o ființă vioaie, veselă, care bâzâie 
piţigăiet, fie când e mulțumită, fie când e în treabă. E lunguiaţă şi 
subţire. Pântecele e dintr'odată subţiet, pentru ca să se umple brusc, 
spre a se termina cu un vârf tot subţire. Aripele lungueţe le ține, când 
stă locului, pe spate, iar când pășeşte liniștită își ridică, mândră, pân- 
tecele umflat în sus. Negrie peste tot, are vârful pântecelui roşu. Băr- 
batul este păros şi argintiu pe cap. 

Sunt veşnic neastâmpărate. Pe flori sunt vioaie. Câteodată le 
vine să se hârjonească. Se repede una la alia, muşcându-se de ceafă. 
Vin altele, de se amestecă la joacă; se face un golomoţ de vespi. 
Deodată sbor în toate părţile, ca și când nimic nu sar fi întâmplat. 

Pentru ca să-și facă cuibul, caută un loc nisipos, bătut de soare. 
Se pune imediat pe lucru. Scurmă pământul ca un câne, asvârlind 
nisipul pe sub pântece. Când ţărâna săpată s'a prea îngrămădit la 
gura cuibului, lasă săpatul şi o împrăştie repede. Lucrând, ea cântă. 
De dă peste o pietricică, povară grea pentru puterea ei, o apucă între 
cap şi piept, iese din groapă dea'ndărătul şi sburând face să cadă pietri- 
cica la o distanţă de cuib. Şi iarăşi bâzâind se pune pe scurmat, și scurmă, 
scurmă așa de repede, încât cu puţină atenţie, vezi locul unde lucrează 
după vârtejul de praf ce-l stârneşte. 

In sfârşit cuibul e gata, adâncit și lărgit la capăt. Mai răsuflă o 
clipă după atâta trudă, dând goana printre flori spre a gusta din nec- 
tarul acestora. Altă grijă vine apoi la rând. 

Puiul are nevoie de mâncare. De aceea se pune pe căutat o larvă, 
grăsună, care să conțină o rezervă însemnată de hrană. In sfârşit, după 
ce stă cât stă la pândă, dă de ea. E o larvă golașă, cu pielea lucie dintre 
acelea pe care Românul le zice Cânele-babei, larva  fluturelui Sphina 
ligustri. Se repede ca o săgeată, se pune călare pe ea, o apucă cu fălcile 
puternice de după ceafă, își îndoaie pântecele subţiaț și ca fulgerul o 
înțeapă. Nu oriunde. Poțrivește, ca și când ar fi un anatomist desă- 
vârşit, acolo unde este un ganglion nervos. Speriată de atacul ce-i vine 
din cer, larva se svârcolește, caută să scape, dar în cele din urmă se 
întinde ca moartă. 

E paralizată de otrava cu efect fulgerător. 

Acum vine truda cea mai grea din partea viespii. Măcar că e uşoară 
ca o pană, trebue să cărăbănească prada care este uneori de 10-—15 
ori mai grea. Nu pierde curajul. Punându-se călare pe larva întoarsă 
cu picioarele în sus, îşi înfige fălcile în carnea moale și începe a o târî. 
Ceea ce a minunat pe oamenii de ştiinţă, care i-au studiat obiceiurile, 
este siguranţa cu care-și găseşte locuinţa, având un simţ de orientare 
mai bun decât al multora dintre noi. Fabre scrie: « Ammophila îşi are 
cuibul într'un loc, pe care eri probabil pentru întâia oară l-a văzut 
și pe care azi trebue să-l regăsească, de și a pierdut cu totul direcţia. 
Totuşi niciodată memoria nu o înşală ». 

In sfârșit marșul începe. Povara e grea, dar curajul mare. După 
o bucată de vreme, viespea își lasă prada din gură, se odihneşte o clipă 
ori trage o raită ca să vadă pe unde e mai bine de apucat. « Ajunsă pe 
coasta șanțului ce avea să-l treacă, cal și călăreț se dau dintr odată 
de-a rostogolul. Vespea sloboade prada și singură ajunge în fundul 
șanțului, nevătămată. Din nou se pune să-și târăie prada. La urcuș 
munca e mai grea. Nu mai călărește ci apucă larva şi o târâle mergând 
de-a buşele. O mai scapă, iar o aburcă, se odihneșţe ca omul ce are de dus 

o sarcină grea în spate. In sfârşit cu chiu cu vai a ajuns la gura casei, 
săpată în nisip. Lasă frumos prada lângă gaură, nu doar că ar îi prea 
obosită ci din prevedere. Dacă în lipsa ei vreun musafir nepoitit i-a 
venit în minte să puie stăpânire pe casa găsită goală? De aceea o ins- 
pecţie prealabilă nu strică. Se face o clipă nevăzută şi dacă nimic su- 
spect nu este, începe să târâie larva în casă, tot de-abușelea. 

Acolo se îndeplinește ceremonia finală. Pe spinarea larvei, viespea 
pune un ou și apoi cu crenguţe, cu frunzulițe, astupă bine deschiderea 
pivniţei în care și-a îngropat speranța neamului. Când iese de sub 
pământ, mai obosită, se odihneşte o clipă, își întremează puterile mai 
hălăudind printre cele flori cu nectar și apoi se pune pe lucru din capăt, 
căci are de aşezat mai multe ouă, iar pentru fie care sapă câte o casă 
și cară câte o larvă. 

Spre sfârşitul verii, când îşi dă sufletul, moare mulțumită că şi-a 
făcut datoria pe deplin. 

Larva, de îndată ce-și scoate nasul din ou, dă de omida cu pielea 
moale şi grăsună, ce i-a adus-o mama ei. Roade o bucată din piele 
și se pune pe mâncate, de nu rămâne la sfârșit din omidă decât numai 
pielea uscată. 

La fel e cu viespea care vânează cosaşii (Sphex mazillosus j, mult 
mai mare ca cealaltă, mai plină şi cu mijlocul subţire, mai scurt. Şi 
despre ea se spun minuni. Observările lui Fabre sunt făcute pe specii 
care trăiesc în Sudul Franciei, dar obiceiurile sunt aceleași şi la tipurile 
de pe la doi, ca și ale acelora de prin țările mai nordice. 

« Trebue să petreci câteva zile în contemplarea locului unde aceste 
insecte își fac locuinţele lor, pe o vreme senină și un soare arzător, 
pentru ca să-ţi faci o idee de activitatea febrilă, de iuțeala cu svâc- 
nituri, mișcările săltăreţe ale acestor harnice fiinţe ». 

Munca începe. Sphez îşi face ca şi Ammophille întâiu cuibul şi apoi 
îşi caută prada. 

Lucrează la fel ca şi cumătrul său pomenit. Sapă cântând, iar din 
vreme în vreme se odihneşte şi-şi curăţă de praf antenele și pieptul. 
E. vesel şi curat. Cântă chiar când a ajuns cu săpătura până'n adânc. 
E. neastâmpărat şi nervos. Nu poate lucra prea mult încontinuu, fără 
să ia o baie de soare, sugând o picătură de nectar. 

Locuinţa lui e formată dintr'un pridvor oblic, apoi o intrare îngustă 
ce dă în căsuţa de forma migdalei, cu pereţii bine bătuţi, fără să fie 
căptuşiţi cu ceva. După ce pune oul şi prada, astupă intrarea, sapă 
o altă cameră şi încă vreo 3—4 alăturea și numai după ce-a depus 
câte un ou în fiecare, astupă cu ţărână pridvorul larg, în care se 
oploşeşte şi el pe vreme rea. Astupă aşa de bine, încât nici ochiul 
cel mai ager nu găsește locul cuibului. 

După ce și-a săpat cuibul, se duce să aducă prada. Sphex nu vânează 
omizi, ci cosașii. Nu are preferință pentru o anumită specie, de şi îi place 
mai mult femeia unui cosaş vătămător viei. Se pune la pândă. 

Cosașii, animale săltăreţe nu pot fi uşor prinşi ca o omidă. Lrebue 
de găsit prilejul cel mai favorabil. Când viespea a crezut că e mai nimerit 
să asvârle în spatele cosașului. Acesta dă să se apere, să sară, cu fiara 
în spate. N'are vreme. E răsturnat pe spate. Cu picioarele de dinainte 
viespea ţine picioarele lungi întinse ale cosaşului; cu fălcile se prinde 
de burtă; cu picioa- 
rele de dindărăt dă pe 
spate capul, iar cu să- 
geata otrăvitoare de- 
la vârful pântecelui 
îl înţeapă sub bărbie 
unde e pelița subţire 
dar unde se află şi 
ganglionul nervos. 

Cosașul se sbate, 
cată să sară, dar după 
câteva clipe cade fără 
nicio mişcare. E a- 
tâta iuțeală în atac, 
atâta dibăcie în ope- 
rația înpunsăturii şi Fig. 295. —- Sphez târând un greier (Des. C. Motaș). 
atâta siguranţă în e- 
fectul otrăvii, în cât 
nu se poate să nu rămâi nedumerit în faţa acestui masacru; nu e 
mai puţin crud decât al jaguarului care sare în spinarea căpri- 
oarei. 

Acum e vorba să-și aducă prada la cuibul uneori depărtat. De 
regulă nu-şi târâie prada decât când e prea 
grea. Altfel o apucă de o antenă și sboară cu 
ea în gură. E mai de-a-dreptul. In drum se mai 
odihneşte, iarăși sboară, până ce se lasă la gura 
cuibului. Ajunsă aici, are și el un gest de pre- 
vedere. Se vâră întâiu singură în cuib, ca să-l 
inspecteze. Dacă nu află nimic suspect, iese 
veselă şi țârâind, apucă cosașul de o antenă 

Fig. 296. — Viespea şi-l târâie, mergând deandaratele, în cuib. Drama 
Bembez (R.). este sfârşită. Viespea astupă întrarea bine, şi se 
pregăteşte pentru altă operaţie. 

Dacă e prea grea prada, şi n'o poate duce în sbor, o târâe pe spate, 
apucând-o de o antenă. « Chiar vertical pe ziduri, prada este târâtă cu 
destulă repeziciune cum am avut ocazia să mă conving. In luna 
August 1928 am observat un asemenea sfegid-—pe malul lacului 
Tekirghiol la Carmen-Sylva — care, înhămat de o antenă a unui cosaş. 
îl ducea cu iuțeală spre cuib, Când ajunge la un loc mai anevoios, înflu- 
tura aripele, ajutându-se astfel la mers » (C. Motaș). 

Alte viespi vânează muşte ori albine de tot soiul, pe care le trans- 
portă în sbor. 

Așa e Bembex, caruia îi plac nisipiștile din preajma pădurilor de pini. 
E o viespe mărișoară, de 20—30 mm., una din cele mai mărișoare de pe 
la noi. Pe pântece este însemnată cu tot soiul de dungi şi brâuleţe gal- 
bene, iar după gură se 
recunoaşte lesne, având 
buza de sus lungă ca o 
trompă. 

Când își sapă groapa, 
împrăștie nisipul cu a- 
ripele pe care le bate 
repede, de dă naştere 
unui vârtej de prat ce-i 
trădează locul unde lu- 
crează. Pe deasupra nu-i 
tace gura de loc ci băzâie 
într'una, un bâzâit pu- 
ternic ce-ţi dă de veste 
când se apropie. 

Bărbatul e plin de 
toc. Când face dragoste 
e mereu neastâmpărat. 
Femeiuşca stă liniştită 

Fig: 297, — Viespe ducând o albină la cuib pe o floare şi-şi umple 
(Uli. Plotaş), gușa cu nectar, iar băr- 
batul îi face curte. A- 
cum se ridică în cercuri strânse şi bâzâind deasupra femeei, acum se 
lasă din sbor de o atinge cu vâriul pântecelui pe spate, ori stă alăturea 
de ea fără să guste din nectar. E aşa de înfierbântat şi bătăios, încât 
se anină netam-nesam și de alte viespi ori albine, care se nimeresc în 
drumul lui. In schimb este credincios femeii şi 
spre deosebire de bărbaţii altor viespi stă ală- 
turea de ea, luând parte la lucrul cui- 
bului. 

La acest soiu de viespi se observă mai bine 
decât la oricare alta simțul direcţiei și fineţea 
antenelor ca organe de simţ. Au obiceiul că 2 
astupă gura locuinţei, chiar când o părăsesc vre- Fig. 298. — Cerceris 
melnic sau când femeiuşca se odihnește în el. căzând în spatele unei 
Cel mai fin observator — vorbesc de oameni — TR, Remi. ppt 

A a cuib (d. C. Molaş). 
nu și-ar putea da seama unde se atlă gaura 
astupată. Viespea îşi întinde antenele, pipăie 
pământul cu ele, şi cu o siguranţă uimitoare se pune la scormonit ca să 
deschidă ușa din nou. 

Mâncarea puilor ei sunt muștele. Viespea le vânează din sbor. Nu 
atacă muştele care stau liniștite pe frunze ori flori. E un obiceiu care, 
de altiel, se vede şi la păsările răpitoare. Prinzând-o de ceafă din sbor, 
îi înfige acul otrăvitor şi o duce imediat la cuib, târând-o numai dela 
intrare şi până în fundul cotloanelor, destul de întortochiate. 

Celelalte vespi pun la nasul larvei o mâncare abundentă, o omidă 
grasă ori un cosaș cu pântecele umflat. O muscă pentru o larvă lacomă, 
e numai o înghiţitură, mâncare pe o măsea. I)e aceea la această viespe 
şi sentimentul de mamă este mai desvoltat decât la altele. Ea nu-şi 
uită copilul din adâncul cotloanelor. Ca şi când i-ar auzi ţipătul de 
foame, când a terminat cea dintâi muscă de mâncat, îi aduce alta și alta. 
« Vreme de două săptămâni cât durează creșterea larvei, mama cară 
puiului hrană proaspătă, cu atât mai multă cu cât larva creşte. Către 
sfârşitul celor două săptămâni, se cere din partea mamei o hărnicie deo- 
sehită pentru a sătura pe lacomul pui, care îşi târâie pântecele plin 
printre resturile muștelor mâncate: aripi, picioare, inele chitinoase. 
La tot momentul vezi pe mamă cum iese grăbită după vânat, spre a 
intra apoi cu o muscă în gură. In scurt Bembex își hrănește puii zi 
cu Zi, fără proviziuni adunate mai dinainte, întocmai ca şi pasărea 
care aduce în plise mâncare puilor din cuib » (Fabre). 

5. Viespiparazite sunt multe și răspândite peste toată faţa 
pământului, o adevărată binefacere pentru agricultori, omorând 
nenumărate larve de insecte stricătoare. Asemenea viespi fac parte din 
chibzuita organizaţie a naturii; ca şi un conducător conștient al întregii 
economii, ea nu permite înmulţirea din cale afară a elementelor cu ten- 
dință de a distruge echilibrul în gospodăria generală. Insectele care 
atacă plantele ar deveni o calamitate, dacă nu ar exista altele care să 
le stea în cale. Aice intervine parazitismul, cu un efect salutar asupra 
întregului. 

Sunt viespi parazite care atacă chiar neamurile lor apropiate. Dintre 
ele Viespea-de-aur (Chrysi signita) e cea mai comună pe la noi. 
Q vede oricine mai ales în bătaia soarelui, în locurile înfierbântate, 
ascunzându-se de îndată ce norii acopăr izvorul plăcerii ei de vieaţă. 
“trupul pare că ar fi poleit sau mai bine ca de aramă bătută cu cio- 
canul, căci pe scutul pieptului are numeroase gropiți. Mai ales când e 
privită sub lupă, se poate admira irizația cu care e învestmântată. La 
trup e destul de sveltă, deşi pântecele e cam lăţit, iar la capăt are un 
tub ce-l poate lungi — după chipul telescopului — pentru a pune oul 
dar şi pentru ca să se apere. _Ș 

Are un bun obiceiu deosebit. Pântecele fiind supt pe faţa inferioară, 
la nevoie ea se încovrighează ca o molie sau în felul ariciului. Făcându-se 
ghem, pavăza chitinoasă a spatelui face adesea să lunece acul ascuţit 
al cumetrelor, când e prinsă în cuib străin. Mai are un obiceiu după 
care se poate recunoaște. Antenele le ține îndoite și mereu le mişcă în 
toate părțile. Are preferință să-și puie ouăle în cuibul unei rude 

(IEumenes courelula ), un olar dibaciu, având cuibul în formă de ulcele. 
Viespea parazită dă târcoale dese prin locurile unde se află aceste ulcele, 
ca şi când n'ar avea nicio intenţie rea. De îndată însă ce prinde de 
veste că Eumenes sboară ca să aducă polenul necesar larvei, viespea 
noastră ca fulgerul intră în ulcica neastupată și 
pune un ou. Câteodată e prinsă asupra faptului. 
Se strânge ghem şi aşteaptă pedeapsa. De cele 
mai multe ori e luată de guler şi asvârlită jos. 
Alte ori însă e pedepsită mai rău. Neputând fi 
împunsă, Eumenes îi taie aripele și o rostogolește 
ca pe o mingie în afară de cuib. Puțin îi pasă 
de pedeapsă, dacă şi-a ajuns scopul, căci gazda 
nu bagă în seamă ouşorul lăsat pe grămada 


Fig. 299. —- Chrysis 
ignita în preajma cui- e: 3 ză 
bului de Fumenes de polen, alăturea de al ei. Dacă nu l-a pus 
(R.). încă, chiar fără aripi, se târăşte cum poate și 

încearcă să-și îndeplinească datoria de mamă. 

Larva ei eşită din ou, se comportă ca şi puiul de cuc. Eşind mai înainte 
se pune pe mâncat hulpan proviziunea cărată cu grea casnă de gazdă, 


iar când şi larva acesteia a- 
pare, moare de foame. Alte 
ori dacă se întâmplă ca acea- 
sta să iasă întâi, e atacată 
de parazit şi căsăpită. 

Alte viespi parazite, şi-au 
pierdut chiar înfăţişarea de 
viespe. Așaeviespea-fur- 
nică (Mutilla europaea ). 

Bărbatul are aripi, sboară Fig. 300. — Femeia de viespă-furnică 
printre flori, duce viața hoi- Sie): 
nară a mai tuturor bărbaţilor 
din lumea insectelor. Femeia este nearipată și seamănă cu o frunică 
mare numai că e păroasă, pare că ar fi îmbrăcată cu catifea şi e mai 
vioi colorată. Pieptul e cărămiziu, iar 
spre vârful pântecului negru are câteva 
cingători argintii. Femeia se târăște 
prin vecinătatea cuiburilor de bonzari, 
se vâră în el și-și pune oul. Larvele 
ieşind, atacă pe ale bonzarului şi se 
hrănesc cu ele. 

Fig. 301. — ni ies grele de Sunt însă viespi parazite, care a- 
Dies pei ORI, tacă alte insecte. Așa e Laelius, un 
duşman neîmpăcat al gărgăriții de 

slănină (Dermestes). Larvele acesteia sunt păroase şi se găsesc în 
blănuri, în cămări. Vespea se repede asupra ei, o apucă de cap și-i dă 
o împunsătură mortală. Ca să vadă că în adevăr e paralizată, o muscă 

de trup. După aceea se pune pe ouat, lipind pe partea inferioară 
a trupului câteva ouă. Larvele cum ies încep să sugă din tru- 


pul oaspetelui. Când s'au săturat, se lasă jos, 


prefăcându-se în nimfă. 


Viespea-pătată-în-frunte (Scoliaflavifrons ), atacă lar- 


vele de caraban (Oryctes nasicornis ). Nu se 
lasă până ce nu dă de una din ele, care, după 
cum se ştie trăiesc în pământ. Când a a- 
juns-o, îi împlântă acul sub bărbie şi o pa- 
ralizează. Apoi pune un ou în deschizătura 
dintre inele și se cam mai duce în treaba 
ei. Larva grasă de caraban, este lăsată în 
seama puiului lacom. Acesta, cum a ieşit 
din ou începe să sfredelească în carnea moale 
a grăsunei omizi, sugându-i toate mărunta- 
iele, până ce nu mai rămâne din ea decât 
pielea uscată. 

Atât de preţuite ajutoare pentru agri- 
cultori sunt asemenea viespi, încât în Ame- 
rica s'au importat unele din ele, ca să stâr- 
pească larvele de cărăbuș care amenințau 


Fig. 302. — Un ichneu- 
monid. 


recolta de arbori. 


Temute viespi în lumea insectelor, căci distrug tot soiul de 
larve, sunt şi Ichneumonidele. 


Fig. 303. — Gogoşi pe 
stejar. 


Trăiesc în mare număr și la noi. D-l M. ]. 

Constantinescu, dela Universitatea din laşi, spe- 
cializat în studiul lor, a descris numai din Ro- 
mânia peste 500 specii şi varietăţi. 
Sunt viespi mici, dar se recunosc lesne că au 
pântecele subţire, lung, cu antenele ca niște 
fire de aţă; cât stau mereu tremură din aripi 
pare că ar fi scuturate de friguri. Pe lângă 
toate sunt şi mute; nu scot niciun zumzet cât 
de slab, de aceea se pot furișa pe nesimţite spre 
pradă, care n'are vreme să se ferească de duș- 
manul ce-i aduce moarte sigură. 

Mai au un caracter deosehitor. la vâriul 
pântecelui sau uneori sub pântece, femeile au 
un tub subţire și lung, cu care se apără, une- 
ori având otravă, dar mai ales îi slujeşte să în- 
figă ouăle în trupul larvelor, în felul unui ac 
de seringă fin. 


E plină lumea de ele spre folosul agriculturii. — 

In fond, felul lor de a se înmulţi e legat de cea mai crâncenă săl- 
băticie. Ca tâlharul se apropie pe nesimţite de o omidă. Inainte ca 
aceasta să simtă împunsătura, lehneumonidul i-a vârât sub piele un 


d 

ouşor cât un fir de praf. Se duce apoi în treaba ei, căutând altă omidă 


și tot aşa câte ouă are în pântece 


Tragedia «de acum începe pentru biata omidă. Din ou iese larva 
micuță, care deodată nu aduce nicio supărare gazdei. Cel mult dacă 


Fig. 304. -— Gogoaşa pe stejar [ăculă 
de viespea Biorrhiza pallida (B.-1.). 


aceasta simte o mâncărime în locul 
unde se află mosafirul nedorit. 
Larva crește şi cu cât crește cu 
atâta distruge bucăţică cu bucăţică 
carnea și măruntaele omidei. Ori- 
cât de omidă ar fi, trebue să sufere 
neînchipuit, mai ales că zi cu zi 
simte cum o roade duşmanul fără 
să poată face ceva împotriva lui. 
La cele din urmă din omidă nu ră- 
mâne decât pielea, iar în locul mă- 
runtaelor ei sălășlueşte nimfa fiarei 
învelită în cocon de mătasă,până ce-i 
vine vremea să iasă ca viespe adultă. 


Sunt viespi care produc cunoscutele gogoși, bombiţele îru- 
moase și perfect rotunde ce se văd bunăoară pe frunzele de stejar. 


Pe cât de mici sunt la trup, pe 
atât de mari gogoaşe fac, care nu 
sunt altceva decât, casa, în care îşi 
duc vieața copilăriei. Tăind o ase- 
menea gogoaşe în două, în mijlocul 
ei niciodată nu lipsește larva viespii, 
un vermuș albicios ca o mușiţă, ce 
stă liniştită la adăpost și se hră- 
neşte din materia ce umple gogoașşa. 

De și mai cunoscute sunt viespile 
care au predilecție mai mult pentru 
stejar, sunt numeroase și acele care 
se folosese de alți arbori și arbuşti, 
şi chiar de burueni. 

E foarte curios procedeul cum a- 
junge să se facă o gogoașă. Viespea 
mai adesea punând oul, înțeapă şi 
partea plantei, unde îl așează. Alte- 
ori numai îl lipeşte printre solzii mu- 
gurelui sau printre perii de pe frunze. 


Lig. 305. 


Gogoaşu viespii de 
irandafir. 


Cum ajunge ca în acel loc țesutul plantei iritat, să crească în așa mă- 
sură, e una din tainele nepătrunse de om. Acesta a ajuns să gă- 
sească şi pete 'n soare, dar nu poate să lămurească formarea gogoșilor, 


după cum nu a putut nici să facă 
viespe înfăptueşte în natură. 


pe cale artificială ceea ce mărunta 

Atâta doar s'a putut stabili că aceste vespi au o generațiune alter- 
nantă. Sunt femei nefecundate, din a căror ouă ies numai parte fe- 
meiască şi apoi din acestea o generaţie de bărbaţi și femei, din care 
ies alte generaţiuni de femei. E aceeaşi alternanță ca și la filoxeră. 

Gogoașele produse de către viespi, pot servi drept oploş la tot soiul 
de animale mărunte. Dintr'o asemenea gogoaşă un naturalist a că- 
pătat nu mai puţin de 75 specii de insecte felurite, cu vreo 53.00%) de 
exemplare. 

Sunt atât de numeroase şi plantele pe care se fac gopoşi ca şi vies- 
pele care dau gogoşi, încât e o ştiinţă a parte, care se ocupă cu u- 
ceastă chestiune. Regretatul profesor /. Borcea, dela Universitatea din 
Iași, care a făcut studii asupra gogoșilor din România, de altfel ca şi 
Marcel Brândza, a găsit că numai pe stejar dau naștere la gogoși 
vre-o 50 de viespi. 

Cea mai cunoscută viespe din această categorie e Viespea-ste- 
jarului (Diplolepis quercus-folii); dă cunoscutele bombiţe de pe 
frunzele stejarului, la început verzui, apoi gălbui și chiar roșielice. 
Când cad toamna, în interiorul lor se găseşte viespea gata. Cum iese, 
făcându-şi drum prin carnea gogoașei, se târâie pe copac, ajunge 
până la mugure, unde pune un ou. Din acesta, prin luna mai, iese 
generaţia secsuată, viespi mărunte de 2—3 mm., negre, cu picioarele 
ruginii. După ce sau bucurat câteva zile de căldura soarelui și s'au 
împerechiat, femeiușca se pune pe împuns dosul frunzelor şi anume 
nervura principală sau o nervură mai măre. Aici se formează gogo- 
şile ce împodobesc toamna frunzele mândrului copac şi din care se 
face cerneală (Fig. 303). 

Alte viespi (Biorrhiza pallida), produc o gogoaşă cât pumnul ce 
mare în vârful ramurilor de stejar (Fig. 304). 

Tot aşa de răspândite și cunoscute sunt gogoșile păroase, ca niște 
cuiburi, ce se văd pe măcieş (Fig. 305). Sunt datorite tot unei viespi 
( Rhodiles rosae). 

In mijlocul cărnos al acestei tule de peri, ca muşchii, colorați te- 
lurit, se găsesc cămăruţele ce adăpostesc larvele şi chiar viespile tinere, 
căci gogoșile stau până 'n primăvara viitoare, când viespile ies din ele. 
Sunt numai femeiuști negre şi cu picioarele portocalii. 


Viespi sociale. 


Prin podul caselor, al grajdurilor, adesea se găsesc cuibare mari 
şi cât o roată de căruţă, învelite în numeroase scutece ca de hârtie. 
Sunt stupurile viespelor sociale, singurele pentru care Românul nu nu- 
mai că are deosebite numiri, dar despre care pomenește adesea și în 
poeziile populare. 

Mai toate asemenea viespi se recunosc prin aceea că atunci când 
merg sau stau liniștite au aripele îndoite în lung Au ochii în formă de 
rărunchiu, iar pântecele lungueţ, ascunde în vârf un ac temut şi de 


Fig. 306. — Un gărgăun (B.). 


oameni, nu numai de animale. 

Prezintă cu albinele do- 
mestice multe asemănări, tră- 
ind în roiuri în care regina e 
stăpână, lucrătoarele sclave şi 
soldaţi, iar bărbaţii trântori,. 
Işi clădesc şi ele faguri cu că- 
suțe hexagonale dar numai pe 
o parte. Fagurii sunt ori- 
zontali, nu ca a albinelor, 
verticali. 

Minunat însă este meșteşu- 
gul cu care-și fac stupul natu- 


ral din părți de plante, mestecate bine și întărite cu un suc salivar,. 
Totuşi viespile se deosebesc printrun simţ războinic, care le fac 
temute. Sunt curajoase şi nu le împiedică nimic dela hotărîrea lor. 


Au simțurile agere iar antenele le sunt de un 
folos deosebit. 

Cele mai mari viespi dela noi sunt: 

Gărgăunii, (Vespa crabro), frumoase 
insecte, lungi aproape de 30 mm., cu aripele 
sălbii, cu cingători pe pântece portocalii, iar 
peste restul corpului ruginii. Dar sunt rele 
și harțăgoase. Mai ales pe zilele de zădut sunt 
atât de nervoase încât dacă se apropie cineva 
numai de locul unde se află cuibul lor fără 
să-i bănuiască măcar existența, îl cred un duș- 
man şi năzuesc să-l împungă şi doar împunsătu- 
rile gărgăunilor sunt straşnic de rele. Nu de- 
geaba Românul a căutat în toate chipurile să 
scape de ei și să-i dea ţiganului în schimbul al- 
hinei mică şi prijărită. 

Pe cât sunt de războinici, de gălăgioși, de 
îndrăzneţi, pe atâta vieaţa lor e scurtă şi plină 
de griji. Nu trăiesc decât o vară și numai câ- 


Fig. 307. — Variația 

culorilor la gărgăunii 

dela noi. Stânga: Vie- 

spe germanică; dr.: 

Vespa vulgaris (după 
W. Knechtel). 


teva femei trec iarna, ascunse în vreo scorbură de copac. De cum simt 
vântul de primăvară, se desmorţesc, își întind pe rând picioarele, 
își cearcă puterea aripilor şi într'o bună zi se fac nevăzute. 

In femeie s'a deşteptat instinctul neamului. Abia s'a mai întremat 
cu ceva hrană, cam pe sponciu în primele zile de primăvară şi se pune 
pe lucru. Ea e regină dar şi lucrătoare deodată. Iși alege o scorbură 
de copac, un colţ ascuns de șură sau în podul caselor și-şi clădește stupul. 

Se duce, rupe coaja de frasin, o mestecă, o preface într'o pastă, iar 
golomorțul îl transportă la locul ales. Cu o iuțeală neînchipuită, face 
întâi un acoperiş cenuşiu ca de hârtie, în formă de clopot. Apoi clădește 
cea dintâi celulă, mare, cu gura ?n jos. Cam a terminat-o, pune un ou 
într'însa. Apoi iar se pune pe clădit, dar acum grija îi e mai mare căci 
are de hrănit o gură mai mult. 

Repede se duce prin vecini, cade în spatele celei dinlâi muşte, îi 
taie picioarele şi aripele şi apoi o hăcueşte cu fălcile. O bucată mănâncă 
ea, alta o duce şi o 
pune la nasul larvei. 
Aceasta crește văzând 
cu ochii, pare că-și dă 
seamă că trebue cât 
mai repede să vie în 
ajutorul reginei, sin- 
gură pe lume. După ce 
a crescut, larva își fa- 
brică singură un căpă- 
cel şi mai așteaptă 
câteva zile până ce 
iese ca viespe tânără, 
cu aripele ca de sticlă. 
Nu se încumetă să 
sboare dintr'odată în 
aerul proaspăt, ci s'a- 
pucă de curăţit celula 
care i-a servit ca lea- Fig. 308. — Cuib de gărgăuni (R.). 
găn, pentru ca regina 
să mai puie un ou în ea. 

In vremea cât prima larvă a făcut ochi, regina clădește, clădește 
mereu alte celule. In sfârşit a scăpat la ajutor, când prind a ieși viespele 
tinere din celule. Sunt lucrătoarele, pe seama cărora acum cade greul. 
Regina ostenită, nu mai face alta decât inspectează și se ouă. I-a ajuns 
munca din primăvară, iar odihna e bine meritată. 

După ce s'a isprăvit un fagure, clădeşte al doilea legat de celălalt 
printr'un stâlp mijlociu. Acum roiul e mărit, vara e în toiu, hrana 
din belșug. Clăditul fagurilor se înteţeşte şi cu cât se adaugă un rând 
nou, cu atât și învelișul crește, până ce ajunge cât un dovleac şi numai 
o deschidere e lăsată, pe unde intră și ies vespile, și unde stau sentinele 
care dau de veste la apropierea dușmanilor. 

Către sfârșitul verii ies și bărbaţii. Viaţa lor e şi mai scurtă. Abia 
au luat parte la nuntă şi tot poporul gărgăunilor piere, unul câte unul, 
amorțiţi de frigul toamnei. Nu rămân în viaţă decât femeile fecun- 
date, care-şi caută oploş de iarnă, ca să înceapă la primăvară din nou 
aceeași trudă ca şi mama lor. 


22 


1. Simionescu: Fauna României. 

Gărgăunii sunt cele mai mari viespi dela noi, de care în adevăr ai 
groază când dau târcoale prin jurul nostru. Celelalte viespi sunt ceva 
mai mărunte, dar nu mai puțin lacome, nici mai puţin războinice ori 
mai puţin dibace în alcătuirea cuibului lor. 

Așa bunăoară viespea-mijlocie (V. media), a căror cuib 
se găseşte prin huceaguri, grădini mai mari cu pomi, atârnat de crengi 
şi având forma unui balon mai lat decât înalt. Invelișul tot ca de hârtie, 
nu e însă atât de unit ca la gărgăuni, cie 
făcut din solzi mari ce se acopăr ca ţiglele 
de pe casă, ca nişte coji uscate. 

Viespea-de-pădure (Vespa sylve- 
stris ) are cuibul mai mare, în formă de pară 
cu gâtul în jos şi aninat de crengile arbori- 
lor din pădure. Invelişul mai bogat, mai gros, 
mai des decât la altele și format din pastă 
întărită ca hârtia, foi acoperite unele peste 
altele. Cu drept cuvânt Reaumur, unul din 
observatorii cei mai iscusiţi ai vieţii vies- 
pilor şi care trăia la mijlocul veacului al 
18-lea, când hârtia nu se fabrica din pastă 
Fig. 309. — Cuib de viespe lemnoasă, putea să scrie: « Viespile ne în- 

Lil rasă vață cum să înlocuim în fabricarea hârtiei, 

cârpele prin. lemn ». Ceea ce insecta cuno- 

ştea din timpul când nu existau oameni pe pământ aceştia au izbu- 
tit să născocească abia în veacul al 19-lea. 

Celelalte viespi își clădesc cuibul mai mult ori mai puţin la fel. 
Unele (Vespa vulgaris ) îl fac în pământ ca și Vespa germanica. Aceasta 
din urmă are cuiburi atât de mari încât s'a făcut socoteala că cuprind 
peste 20.000 de căsuțe, iar dacă au ieşit două rânduri de viespi pe vară, 
s'au împrăştiat peste 40.000 dintr'un singur cuib. 

Nu trebue să ne sperie numărul mare al viespilor. Nu sunt toate 
aşa de rele, cât e frica de mare. 

Când bâzâie, tăioase, pe lângă noi, ori, îndrăzneţe, dau de-a-dreptul, 

nu vin întotdeauna cu intenții rele. 
„___ Năzuesc la miere, la dulceaţă, la fructe şi dacă le dăm pace să-şi 
ia partea de hrană, se duc cum au venit, fără să le treacă prin minte 
a ne înțepa numai decât. Zădărite însă, sunt aşa de rele că de când 
e lumea numele viespei este legat cu noţiunea de răutate. 

Nu cunosc margine în mânie, mai ales când te atingi de cuib. Sar 
cu toatele. Reaumur povesteşte ce i s'a întâmplat lui când era copil, 
poate ceea ce l-a făcut ca mai târziu să studieze obiceiurile viespilor. 

« Imi aduc aminte, că, fiind copil, mă jucam într'o zi asvârlind fără 
socoteală cu pietre într'un trunchiu de stejar bătrân, care cuprindea 
în scorbura lui un cuib de gărgăuni. O piatră nimeri tocmai în gaura 
pe unde intrau viespele şi tot norodul ieşi ameninţător. Măcar că am 

început să fug, gărgăunii veneau după mine şi auzeam mereu pe la 
urechi sgomotul strident al sborului lor. Fugind într'una, cei mai mulţi 
au rămas în urmă, dar vreo câţiva nu s'au lăsat de loc să mă urmă- 
rească. In sfârșit, după ce am fugit vreo jumătate de kilometru, ul- 
timul gărgăun m'ajunge, se prinde de păr şi mi-a dat o lecţie pe care 
nu voiu uita-o cât voi trăi. Vreme de 2 zile am avut dureri și fierbin- 
țeală de a trebuit să stau în pat». 

Tot din Brehm voi reproduce şi următoarea păţanie a unui vâ- 
nător din Antile cu viespi, mici ca niște muște. Se poate vedea cât 
sunt de ușor de mâniat şi ce rele sunt la mânie. 

«Un locuitor din San-Domingo, mare vânător, s'a nimerit să 
aibă o nevoie. Se vâri într'un huceag şi se aşeză, fără să vadă, lângă 
un copăcel în care se afla un cuib de viespi. Când s'a ridicat în picioare, 
atinge una din crengi. La moment e asediat de viespi, care-i acoperă 
hainele. Cel dintâi gest fu să fugă, căutând să-şi încheie pantalonii, 
fără să-și dea seamă că închide în ei şi o grămadă de viespi. Ajungând 
la drum începu să ţipe și să se svârcolească pare că era pe jăratec. 
Nu s'a descotorosit de duşmanii cei mărunți, decât, urmând sfatul 
meu, după ce s'a desbrăcat cu totul de haine. Era numai umflătură 
lângă umflătură. Cu toate îngrijirile ce i-am dat, a stat vreo 2 zile în 
pat. Acest început neplăcut i-a slăbit zelul, perindu-i şi gustul pentru 
Șt. naturale ». 

De altfel viespile sunt de ajutor omului. în unele privinți. Omoară 
multe muşte. Se reped din sbor, doboară musca la pământ, nelăsând-o 
din gură; o omoară, o taie 'n două şi nu duce la cuib, drept hrană 
puilor, decât pântecele insectei cu carne moale şi dulce. Pieptul 
scorţos şi muschiulos îl lasă locului; ştie că nu e prea hrănitor. 
Nu e vorbă că şi ele au duşmani numeroşi. Dintre aceştia mai rău este 
viesparul, un mic uliu care omoară cu nemiluita când dă peste un 


cuib de viespi. 


Furniei. 


A treia grupă dintre himenoptere o formează furnicile, care se 
bucură de aceeaşi faimă ca şi albinele. 

Trăiesc o viaţă socială: lucrătoare, bărbaţi şi femei. Pe când albinele 
sbor, culegând nectarul florilor, furnicile mişună prin iarbă pe 
scoarţa copacilor, în pădure, în grădini și chiar în case. Unde le cauţi 
acolo le găseşti. Hărnicia lor e proverbială. 

De studiul vieţii lor se leagă activitatea multor învățați, şi cu cât 
sunt mai în amănunt cercetate, cu atâta se descopăr mai multe mani- 
festațiuni, a căror lămurire rămâne încă în parte tăinuită. 

Societăţile de furnici sunt adevărate orașe în miniatură, într'un 
muşuroi existând şi peste 50.000 de indivizi. 

Și în societatea furnicilor este o matcă, regină, care adesea nu se 
deosebeşte de lucrătoare, decât că la o anumită vreme capătă aripi. 
Lucrătoarea, măruntă, nearipată, cu antenele ca rupte la mijloc, pot 
uncori şi ele să dea ouă nefecundate. 

Mare fortotă e atunci când bărbaţii și femeile aripate sbor în roiuri 
dese, spre împărechere. 

Cetatea furnicilor este muşuroiul, cu o arhitectură mai com- 
plicată decât a albinelor, căci îl clădesc, din crengi, cetini, ţărnă; 
e nevoie de anumite calcule mecanice pentru ca să nu se năruie când 
se sapă căminele, odăile de locuit, tunelurile, un muşuroi fiind ca o 
cetăţuie. O parte îl sapă în pământ, dar e clădit şi deasupra pământului, 
la furnicile noastre de pădure, înalt cât un braț bun de fân. 

Muşuroaiele sunt făcute pentru adăpostul furnicilor, dar mai ales 
pentru creşterea puilor. Cine n'a văzut, când a stricat un muşuroi, 
cu câtă grabă nu ies din pământ furnicile, cu câte «un ou » alb în gură, 
care adevărat este nimfa, adusă mai la faţă în bătaia soarelui sau mai 
la adânc când e ploaie. 

Hrana furnicilor este orice substanţă dulce, nectar ori dulceaţă. 
Umblă moarte după zahăr şi dulciuri, dar nu rămân numai la întâm- 
plare. Spre a avea oricând hrană se folosesc de păduchii de plante, ne- 
lipsiți de oriunde este o vegetaţie. Se urcă, îi ating cu antenele, 
iar ei dau o picătură dulce; furnica se grăbeşte să o lingă. 

E atât de maăre grija de hrană, 'mai'ales pentru pui, încât uneori 
furnicile ţin purecii în captivitate, ca într'un staul, la îndemână oricând. 

Unele furnici din țările calde ajung chiar să crească ciuperci în 
întunerecul cotloanelor lor subpământene, ori să semene adevărate 
ogoare în preajma muşuroiului lor. 

Furnicile duc războaie între ele. lau sclavi dela învinşi, de-i 
cresc şi folosesc ca lucrători. Se crede că au și chipul lor 
de a se înțelege, ca muţii, căci altfel nu sar lămuri și «ome- 
mia » lor față de tovarășele prea încărcate, rănite. Dă de veste 
unei ștafete şi acea- 
sta repede aduce ba- 
talionul de salvare. 

Și la noi sunt mai 
multe soiuri de fur- 
nici. Cele mai variate 
trăiesc însă în ţinu- 
turile calde. 

Furnica-de- 
pădure (Formica 
ruja) e aceea care- 
Ş şi construeșşte la noi 
cele mai înalte mușuroaie. Mai ales pe lângă pădurile de brad 
pot avea și 1 metru înălțime, o îngrămădire de ace, crenguţe, 


Tig. 310. — Furnica de pădure. 

bucățele de lemn, pe care te miri cum le cară, fiind de 2—3 ori mai 
mari decât trupul lor. Lucrătoarele (4—7 mm.) de coloare neagră roșcată 


lig. 311. — Parte din mușuroiul de furnici de pădure. 


(R.). 


duc munca grea. In seama lor stă clădirea cetăţii. Deschideri mai largi 
la suprafaţa  muşuroiului 
sunt porţile mari prin care 
ies şi intră cârdurile de 
furnici, pe străzile largi 
din lăuntru, din care apoi 
se desprindcotloane înguste 
ce duc în toate părţile cui- 
bului. 

Când le stricăm mușu- 
roiul îţi dai seamă de bo- 
găția furnicarului. Cu miile 
ies de înnegrese fața. Mâ- 
nioase împroaşcă din ele 
un suc înțepător. ce se eva- 
porează repede. Aceste 
furnici sunt o adevărată 
bine facere căci curăţă pă- 
durile de multe insecte 
mărunte, stricătoare. 

li urmnica rosșie Fig. 312. —- Parte din cuibul de furnică neagră 
(Formica sanguinea) nu con- (Lasius Niger). Sus hrana larvelor, jos 
strueste musuroaie înalte. «ouă s de furnică (nimfă) (R.). 

In schimb sunt războinice. 
In coloane compacte se îndreaptă spre mușuroaiele altor soiuri de 
furnici, le atacă şi le iau nimfele, spre a le crește drept sclavi. 

De obiceiu furnicile atacate aparţin la Forrica fusca, mai micuță. 
Furnicile care se întâlnesc mai adesea pe crengile cu pureci de 
plante aparţin la 
furnica neagră 
(Lazius fuliginosus ). 
cu trupul strălucitor. 
Işi fac cuiburile mai 
ales pe lângă trun- 
chiurile de arbori. 
Furnica obișnuită 
(Lasius niger), mă- 
runtă, e tot neagră. 
Și ea se ţine de pu- 
recii de plantă. La- 
zius flavus, ca chi- 
Fig. 313. — Muşuroiu de furnici, alălurea un staul hlimbarul la culoare, 
[Le 9 cei e aşa pentrucă își 
duce viaţa sub pă- 
mânt, fără muşuroiu extern. Ele sunt și mai cuminţi. Nu se aburcă 
până la purecii de plante, ci-i aduc în mușuroiu, le fac o încăpere mai 
largă, punându-i pe lângă rădăcinile plantelor, în care-şi înfig rostrul 
ca să sugă hrana. Astfel fiecare cuib de furnici are «vaci» în staul. 
Sunt furnici la: noi, mari, care, aduc; însemnate 
pagube pădurilor. In Ocolul Teregova (Banat) în 
primăvara anului 1924, ele au ros nu numai lemnul 
dar şi liberul molifților (d. Fotoc.). « Trăiesc în co- 
lonii, în lemnul de moliit, brad, stejar, chiar sănă- 
toşi, preferând pe cei cu putregai la bază; se suie 
în sus pe trunchiu uneori până la 10 m. rozând 
galerii în diferite sensuri, dar mai ales verticale, 
în zona de primăvară, care în cele din urmă ajunge 
să fie cu totul distrusă. Ghionoaiele cătând «ouă » 
de iurnici, produc găuri și mai mari, depreciind 
astiel valoarea trunchiului (C. C. Georgescu şi 
1. Melanide). 


Rhynchote. 


E o grupă foarte numeroasă de insecte, răs- 
pândită peste toată fața pământului, având 
obiceiurile și înfăţișările cele mai felurite, dela 
ploşniţa puturoa- 
să sa casă şi pâ- Jia 3144 Veran, atacai e 
nă la păduchii de Formica ligniperda (Gin 
plante. Georgescu și Melanide). 

Toate au însă la fel alcătuirea gurii, transformată într'un rât, pentru 
înțepat şi supt. Buza de jos s'a schimbat într'o teacă, formată din 
bucăţi încheiate între ele. In teacă, se vâră celelalte părți ale gurii 
(fălcile şi mandibulele) lungite pentru împuns şi supt. Mandibulele 
sunt acele care înțeapă, iar fălcile dau tubul de supt, ca și paiul cu care 
cărăușii gustă din poloboacele cu must. La baza râtului sunt ghinduri 
care secretează un suc, ce se prelungește în lungul jghiabului, până 
la rana făcută prin împunsătura acelor. Sunt numeroase şi în România. 
D-na Elena 0. Marcu a determinat numai în Bucovina vreo 260 specii. 


IHemipiere. 


Au prima pereche de aripi pe jumătate groasă, cu elitrele coleop- 
terelor, iar spre vârf membranoasă ca la Orthoptere. 


Uricioasă insectă, mai uricioasă chiar decât păduchii, deoarece nu 
suge numai sângele din om, dar împroşcă un suc atât de puturos. încât 
abia spălându-te cu săpun, poţi să-l ştergi 
de pe degete este ploşnița-de-casă 
numită și stelniţa (Cimez lectularia). 

O cunoaşte toată lumea, căci din pă- 
cate şi la noi este răspândită atât la ţară, 
mai ales la munte, cât și în târguri, în ca- 
sele murdare, necurăţite des, ori unde e 
mare îngrămădire de oameni. 

E o insectă lată, numai pântece. E lată ca 
să se poată vârâ prin crăpăturile cele mai 
subțiri. Unde nu dai de dânsa? Prin în- 
cheieturile patului, ale tablourilor, ale icoa- 
nelor, prin crăpăturile grinzilor, pe sub Fig. 315. — Ploşnița. 
coşcoviturile păreților. 

E o dihanie pe cât de lacomă, pe atât de 
rezistentă. Poate să stea nemâncată și jumătate de an, fără să moară. 
Ajunge ca un solz străveziu, dar tot mișcă. Când a dat peste pradă, 
bietul om mai ales, suge-suge, până ce se umflă ca o bute. Apoi tot 
încetișor, cum a venit — abia o simţi pe piele — se întoarce la locul ei, 
mistuindu-și încet hrana. Dacă i se pare că drumul e prea lung până 
la patul omului pe care-l simte după mirosul sudoarei, ploșnița îşi dă 
drumul de pe pod ori grindă, pe aşternutul de pe pat. 

Se înmulțește din cale afară. Femeia dă și 50 de ouâ mici, ca lin- 
dinele, din care până la 2 săptămâni a și eşit puiul; acesta are nevoie 
să năpârlească de câteva ori, înainte de a se înmulţi. De aceea în cui- 
barele de ploşnițe, se găsesc numeroase piei şi puţine ploșnițe. Cele 
dintâi nu sunt ploşniţe pierite ci îmbrăcămintea de chitină, lăsată la 

năpârlire. Odată pătrunse într'o casă, cu grea casnă se mai scot, căci 
se ascund atât de bine, încât nu poţi da peste ele, pentruca direct să 
le faci să plesnească, stropindu-le cu gaz, terebentină ori acid fenic 
concentrat. Nu le vii de hac, decât răzăluind pereţii până la cărămidă 
şi tencuind din nou, ori văruind cât mai des încăperile, după ce se 
dau jos coşcoviturile. Curăţenia este unul din mijloacele cele mai si- 
gure, după cum, ca să nu te supere ploşniţele, când dormi într un hotel 
plin cu ele, lasă lumina aprinsă toată noaptea. Ploșniţele fug de lumină. 


Ploşniţe-de-apă. Una din atracţiunile ochiurilor de apă din 
câmpii ori păduri, sunt insectele din ele. Unele roiesc la fața apei; 
altele se pot urmări și în adâncul limpede. Dintre acestea mai mare 
e răcuşorul (Nepa cinerea) care înnoată de colo-colo, spre tund, 
cu picioarele de dinainte în- 
tinse ca nişte braţe de scor- 
pion, gata să le înfigă chiar 
întrun peştişor ori mormo- 
loc. Cu greu îl poţi deosebi 
dintre pietricele, căci corpul 
lăţit are o culoare mai mult 
cenuşie închis, măcar că sub 
aripi e roş ca tocul. 

Lângă el e cornăţa- 
riul (Naucoris cimicoides), 
tot aşa de iute la mișcări, având şi el picioarele de dinainte ca un 
cuţitaș deschis. In nopţile senine şi calde de vară, iese din apă; atras 
de lumină vine şi el ades şi se izbeşte de geamurile ferestrelor, sim- 
țindu-se apoi deşțărat din mediul lui obişnuit. 

Notonecta glanea innoată pe spate. Pentru aceea și faţa ventrală, 
întoarsă în sus este mai închis colorată, pe când spatele, întors în 
Jos, mai deschis la culoare, așa încât nu e văzut lesne dinspre fund. Ca şi 
celelalte are un ac otrăvitor, cu care omoară prada, dar străpunge 
şi pielea omului producând o rană dureroasă. 

Alte neamuri ale ploşniței de apă se ţin numai la fața apei. Nu 
se afundă niciodată. Alunecă pe luciul bălților, ca şi cum ar patina pe 
ghiaţă, oprindu-se din vreme în vreme brusc în loc, ca să vadă dacă 
nu-i vine vreo pradă în labe. Bunăoară fugăul zis şi gonaciu 
(Hydromelra stagnorum ), e subţirel şi lung ca un pai, având capul 
umflat la vâri ca o măciucă, iar picioarele ca niște fire de aţă. Fuge 
ca un fulg bătut de vânt. 

Lovarăşul său gonitoriu (Gerris lacustris) e mai sdravăn, 
mai gros, dar cu picioarele tot subțiri şi lungi, ca ale păianjenului de 
casă. Obiceiul ce-l are dea patina, unii după alţii, pare că s'ar face că 
se gonesc, nu a scăpat poporului, care e un fin observator. In mintea 
lui a socotit că aceste insecte ar fi bune de leac. «Se prind cu sita, 


Fig. 316. — Capul de răcuşor, cu picioarele 
de dinainte ca un cuţitaș. 

se fierb şi se dau la vite să bea, descântând: cum se gonesc goangele 
pe apă, aşa să se gonească şi vita» (N. Leon), 


Puturoase sunt ploşniţele-de-câmp. Pe undeau păşit lasă 
un miros atât de pătrunzător, încât nu se trece degrabă. Stupeşti cât 
colo smeura, vizitată de ploşniţa-de-câmp. Tocmai din această pricină, 
nici nu se grăbeşte la mers, nici nu se ascunde prin culoare. Ameninţate, 
se-opresc locului, își strâng picioarele sub ele, se fae moarte; dacă 

Fig. 317. —— Diferite hemiptere de baltă. Jos stânga --- Răcuşorul cu 
un imormoloc în ghiare; la dreapta-—Notonecta: la faţa apei 
Gonitori (d. E. Saulea- Pocec) 


le atingi, o împroşcătură de «parfum», ca dintr'un vaporizator, le 
învăluie într'o atmosferă atât de înţepătoare, încât chiar dușmanul 
cel mai înfometat, se lipsește de asemenea hrană. E arma lor de 
apărare. 

Sunt numeroase şi felurite. 

Ploșniţa-de-smeură f(Dolycoris baccarum), e cea mai co- 
mună la noi. O întâlneşti pretutindeni, pe cireși, pe fragi, pe smeură. 
De culoare măslinie pe spate, cu antenele îndungate negru şi galben, 
ca și pe laturile corpului, iernează fie prin crăpăturile scoarţei de co- 
paci, fie prin locurile adăpostite şi ies printre cele dintâi primăvara. 

Ploșniţa-de-câmp /Palomena prasina) e verzuie pe spate, 
castanie pe aripi și roşietică pe pântece. O găsești în grădini pe toate 
poamele ori legumele. 

Ploşniţa-de-grădină (Sirachia oleracea), are culoare îru- 
moasă albăstrie, strălucind ca şi când ar fi de metal. La mijlocul pân- 
tecelui e încinsă cu un brâu ca de pietre scumpe. Mică de statură, îi 
place să stea pe florile mari, cum e pe cea de morcov, de cucută. Nici 
nu-i pasă că străluceşte ca un bob de smaragd. Sucul puturos şi ustu- 
rător, o apară de orice duşman. In schimb este stricătoare, lucru mare. 
Câmpuri întregi de varză abea răsărită, pot 
să cadă pradă acestei insecte, care slăbește planta 
tânără, firavă, sugându-i seva. 

Ploșniţța-de-pom (Pentaioma rufipes) 
cu picioarele roşii și cu o piatră de topas la vâr- 
ful scutului de pe piept, e iarăşi una din cele mai 
obișnuite la noi, stând locului pe coaja de copaci, 
unde e bătută de soare. Tot așa de comună este 
ploşniţa -sură  (Syromaster  marginatus), 
mai sveltă. Se recunoaște lesne prin capul ca un 
fig. 318. — Ploş- cub, cu pieptul pare că ar avea umeri, de culoare 

niță - de - câmp.  bronzată pe spate; aripele fiind mai înguste, lasă 

pe margini să se vadă trupul ca două dungi 
portocalii. Mai are o particularitate; sucul ce-l împroşcă nu e puturos 
ci e mai mult aromatic. 


De şi neam de aproape cu ploșniţele, vaca-Domnului (Pyr- 
rhocoris apterus) € ună din cele mai drăguţe insecte, fie că se vede 
singuratecă, mişcându-se repede, fie grămadă cât stau pri- 
măvara pe pietrele bătute de soare, de socoţi de departe 
că sunt pete de sânge. 

Se recunoaşte lesne prin coloarea roşie a aripelor de 
deasupra, având două puncte negre ca ochi de păun. Ne 
gru, cu dungi roşii, e şi pieptul, ca şi capătul pântecului. 
E o insectă cu înfățișare nu numai plăcută, dar şi simpa- 
tică. Nu te îndepărtează prin nimic. Primăvara, printre 
insectele bătrâne, se amestecă puzde- 
ria puişorilor cu un roş mai fraged şi Fi gdaga bu aflii 
cu mai puţin negru pe spinare. Stau Domnului(ă 
liniștite şi se soresc. Nu fac nimănui C. Motaş). 
niciun rău, căci se hrănesc cu sucuri din 
animale moarte, fructe căzute. Speriate, fug. Nu pot sbura, căci nu 
au aripile de dedesubt, subțiri. Românul nu le urmăreşte, Le lasă în 
pace, căci le socoate făcute din picurile de sânge ale Ilenii Cosânzene. 
când a fost omorită de Voinic înflorit, în ajunul Paştilor (Marian). 


Homoptere. 


Ambele perechi de aripi, dacă nu sunt închircite, sunt la fel, 
subțiri sau pergamentoase. 

Un neam de insecte, răspândit mai cu seamă în regiunile calde din 
jurul Mediteranei şi mai spre Sud, sunt adevăraţi cântăreţi dintre 
insecte. 

Greierul de câmp ca și cel de casă, faţă de aceşti greieruși, sunt 
cobzarii față de violonişti. Cântecul lor nu provine din frecarea ari- 
pelor, ori a picioarelor, ca la cosași ori greieri, ci au un aparat anumit, 
un soiu de tobă cu o peliţă pusă în vibrare prin contractarea mușchilor, 
sunetele întărindu-se printr'o cameră de resonanță. De aceea cântecul lor 
e mai melodios, nu e un scârțâit strident, ca la greeri. 

Pe la noi nu trăiesc decât prea puţini. Unul 
din cei mai obişnuiţi este greieruşul-viilor 
(Cicudeila montana) micuţ, lung, cu aripi cu tot 
nici de 3 cm. 

E aproape cenușiu şi de aceea cu greu se poate 
vedea pe frunze și mai cu greu se poate prinde 
viu. « Când acești greieruși se găsesc mai mulţi la 
un loc, sunetele scoase de bărbaţi se contopesc în- 
tratâta, încât pare că aerul e străbătut de o 
singură notă. Fiecare cântăreț din cei mulți, scoate 
unul și acelaş ton, de aceeaşi tărie și anume îl : 
scoate repede de 10—12 ori după care se opreşte, Fig. 320. — 
spre a cânta din nou» (Hiieber în Brehm). Gicoarea. 

E lăutarul viilor la noi. Când prinde a cânta mai 
cu foc, pe la Schimbarea-ta-faţă, înseamnă că se luminează, adică încep 
a se coace strugurii (Marian ). 

Mai rar se întâlneşte pe la noi cicoarea (Cicada orni)), cu trupul 
galben-castaniu, cu pete galbene și cu peri albicioşi, ca de pâslă. Cântă. 

ca şi neamurile lui mai depărtate, când e toiul 
căldurii, în mijlocul zilei de vară. E singura întreru- 
pere a liniştei, când păsările se odihnesc la umbră iar 
(| greierii sunt traşi în răcoreaia locuinţei lor. 
- In ţinuturile mediterane cicadele (neamurile ci- 
= coarei) sunt numeroase, iar cântecul lor vestit. Se 
Ti : 3 SAR ase 
CA, țineau în colivii, ca păsările. 
:/ Rudele lor necântătoare sunt multe și rele, căci 
di aduc adesea devastări în culturile de plante, cum 
sunt culturile de trestie de zahăr în Airica sau ore- 
Fig. 321. — Cosa- zăriile din Japonia. In această țară aduc uneori ani 
sul - țuguial (d. de foamete ca și lăcustele. | 
E. Saulea- Bocec). Dintre aceste insecte, puţine trăiesc la noi. Drept 
curiozitate se poate pomeni aicea cosaşul-ț u- 
guiat (Pseudophana europaea ) ce trăieşte prin ierburi și abia-l poți 
distinge din cauza coloarei verzi a trupului. II recunoști însă lesne prin 
capul țuguiat, ca un cucui conic. Răspândit e şi Cizius nervosus, mai 
mult cafeniu, cu dungi galbene pe la cap, iar aripele, ca şi la precedenta, 

sunt străvezii, cu nervuri rare şi cu pete cafenii pe ele. Are ochi 
mari, holbaţi, deoparte şi alta a frunţii ca retezată. 
Mai curioasă este insecta Phylaenus spumarius, ce dă mărgica 


ori stupitul-Cucului. 


Nu rar se bagă în seamă prin poeni, un boţişor de spumă la îmbi- 


Tig. 322. — Cizius nervorus (N.). 


narea frunzelor pe trunchiul anumitor 
burueni, cum e sommoroasa. 

In lăuntrul spumei găsești ascunsă 
larva; după ce aceasta e ieşit insectă, 
rămâne învelișul întărit al larvei. o 
mărgică «bună de dragoste» și cău- 
tată de flăcăi şi fete. 

Spuma s'a format printr'o adevă- 
rată reacțiune chimică. « Partea prin- 
cipală a spumei, o substanţă apoasă și 
limpede, provine din excrementele 
lichide ale larvei, care cuprind anu- 
miţi fermenţi. Lichidul acesta curge în 
lungul larvei, care stă cu capul în jos; 


în acest chip vine în contact cu ceara secretată de corp între al 78-lea 
inel abdominal. Se întâmplă astfel o saponificare a cerii. Așa se naște 


E. Saulea- Bocec). 


spuma, asemenea celei de săpun, 
umflată de aerul dat afară prin 
respiraţie ». 

De altfel multe larve de ale 
Cicadelelor, dau din ele picături 
lichide. Așa se lămurește ploaia 


Fig. 324. - - Insecta 
118. 323. — Stupitul - Cucului (d. care dă stupilul 


cucului. 


din senin, relatată de mulţi călători prin ţinuturile tropicale. Cerul e 
limpede; soarele strălucește. Călătorii se pun la umbra unui copac şi 
dintr'o dată simt picături, care cad din ce în ce mai dese, răpăind pe 
irunze. Provin din roiurile de cicade mărunte ce sug hrana din copac. 

Ceea ce sunt cicadeie pentru ţinuturile calde, la noi sunt păduchii 
numiţi șipurecii-de-plante, cărora poporul le mai spune și m u- 
şiţă. Sunt înrudiți cu ele prin constituție, având trupul la fel alcătuit 
“şi mai ales gura. Sunt înridiţi însă și prin unele obiceiuri cum e acela 
de a trăi grămadă, de a da din ei sucuri folosite de furnică bunăoară. 

Nu e copac care să scape de pacostea lor, spaima grădinarilor, mai 
ales pentru cei cari cultivă trandafiri. Păduchii de frunze însă se așează 
de cum dă primăvara și pe fragedele răsaduri, așa încât devin uneori 
ca o adevărată plasă pentru cultivatori. 

Stau în colonii dese, tânăr cu bătrân, forme înaripate cu altele 
tără aripi. Loate au trupul grăsun, greoi, cu picioare subțiri. De aceea 
pare că le e lene să se miște din loc şi stau unde s'au lăsat, aproape 
toată vremea cu trompa vârâtă în țesutul fraged al plantei, pompând 
într'una din sucul hrănitor al gazdei. Aşa se lămurește că se îngrămă- 
desc mai ales în părțile tinere ale plantei, pe bobocii de trandafir, la 
subsuoara frunzelor unde sunt mugurii sau pe dosul frunzelor, bucătăria 
plantei. Stau toată vremea şi sug; aceasta le e singura lor muncă. 

De unde ies atâta noian de gânjulii, încât acopăr uneor plante 
întregi, cu mărunțimea făpturilor lor? 

La ele se întâmplă minunea nașterii puilor din insectă nefecundată, 
Dintr'un ou mărunt ascuns în crăpătura cojii de cu toamnă, iese 
un păduche nearipat. E mama tuturor celorlalte fiinţe îngrămădite 
în jurul ei. Ea naşte pui, fără împerechere. enomenul e cunoscut 
sub numele de parthenogeneză şi e unul din cele mai grele taine de lă- 
murit. Puii cresc şi pot da la rândul lor, pe aceeaşi cale, alți pui. Cea 
mai mare parte sunt neînaripaţi şi stau lângă mamele lor. Unii capătă 
aripi, prin mijlocul verii, şi pot sbura, ducând seminţia pe alte plante, 
unde și cele aripate dau pui tot pe cale parthenogenetică. 

Se apropie însă toamna. Frigul amenință neamul cu peirea, căci 
trupul e plăpând. Atunci se întâmplă împerecherea între femei neari- 
pate şi bărbaţi aripaţi. Astfel femeia poate da ouă fecundate, pe care 
le ascunde prin crăpăturile de scoarţe, la adăpost, asemenea ouă 
mărunte fiind de o rezistență fără seamăn față de frig. ()uăle iernează, 
iar când soarele dă de veste că primăvara din nou a sosit, din ou iese 
iarăşi o insectă nefecundată care dă pui; povestea se repetă an 
de an. 

Aşaela păduchele-de-trandafir (.Macrosiphon rosae); 
aşa e la cele mai multe dintre neamurile lui. 

Iși închipuie oricine acum de ce sunt atât de mulţi păduchi pe 
plante. Un specialist american Bucklon, s'a pus să facă socoteala câţi 
pui ar ieși la sfârşitul verii, din o singură mamă, dacă fiecare pui la 
rândul lui ar da alţi pui. Rezultatul este de neînchipuit. El e repre- 
zentat prin un număr cu 30 zeruri: 


17.000.000.000.000.000.000.000.000.000.000. 

Se lasă în roiuri mari, ca mici fulgi plutitori, ca o pleavă măruntă 
aruncată 'n aer, intrând în nări, în ochi, în părul trecătorilor, cum a 
observat C. Motaș în toamna anului 1935 în lași. 


/ 


/ 

Fig. 325. — Păduche-de-trandaţiri. 
Femeia nearipată; bărbat înaripat. 


Noroc că natura se îngrijește sin- 
gură de poliția ei. Mai întâi fiecare 
generație e tot mai slăbită. Cea 
dintâi mamă scoate 77 pui, cea din 
a noua generație abia 12. Pe lângă 
aceasta sunt duşmanii numeroși 
pe cari îi au păduchii de plante şi 
contra cărora n'au nicio armă de 
apărare, decât cele 2 corniţe de pe 
partea de sus a pântecelui, aproape 
de coadă, şi din care, la primej- 
die, scot 2 picături de licid cleios, 


care încleie picioarele şi gura dușmanului. 
Un fapt comun cu cicadele din ţinuturile tropicale, este acela că 
păduchii de frunze dau din ei escremente licide, cu gust dulceag, zăhă- 


Fig. 326. — Purecele - lânos. 


roase. Nu e rar ca în jurul persicilor plini cu păduchi de plante, să roiască 
musculițe mărunte, de crezi că sbor însuși păduchii îngrămădiți pe 

frunze. Acestea vin la împroşcările licidului dulce, cu care sunt unse 
irunzele persicului. Păduchele de frunze, își ridică vârful pântecului 
în sus şi împroașcă, cum ar stupi cineva printre dinţi, sucul la distanţă 
mare, pentru ca să nu mur- 
dărească locul coloniei. Gos- 
podinele îurnice, cunosc acest 
obiceiu al păduchilor de plante. 
Chibzuitele insecte, cu iute- 
ligenţa atât de minunată, 
ţărcuesc într'un gard de lut 
anumiţi păduchi, spre a le 
sluji numai lor drept vaci de 
muls, când au nevoie. 
Păduchii de plante sunt Fig. 327. — Filozera. a = forme înaripate; 
numeroşi și cu obiceiuri foar- b = ouăle; c-d = forma nearipată. 
te variate. In genere sunt 
stricători. Unii produc gogoaşe pe frunzele de ulm, pe plopi. 
Purecele-roş sau lânos (Schizoneura lanigera) e unul din 
cei mai răi duşmani ai pomilor, în special ai merilor. Se recunosc nu 
numai că dau din ei picături roşii ca sângele, dar mai ales că pe spatele 


Fig. 328. — Fesuşorul. Stânga = femeie; 
dreapta = bărbat. 


fiecărui păduche e o scamă de ceară, aşa încât unde stau grămadă, 
pare un smoc de vată lipit pe coaja crenguțelor de măr (Fig. 326). 

La această grupă aparţine şi vestita filoxeră, ce atacă rădă- 
cina viței, sugând seva și slăbind planta care la urma urmei piere. Așa 

au dispărut viţele indigene dela noi, plantându-se viile cu viță ame- 
ricană, mai rezistentă, altoită cu viţe diferite, de ale noastre. Dela 
1884, când filoxera a început a ataca viile, a făcut devastări grele în ţară. 

Interesante sunt insectele din această grupă, din care se scotea 
odată şi pe la noi o vopsea folosită de gospodine pentru boitul lânei. 

Aşa este insecta fesuşorul (Margarodes polonicus). Femeia 
este nearipată, scurtă și groasă, cu 2 antene mici şi picioruşe ce abia 


Fig. 329. — 
Scutul femel. 


se văd. E de culoare roşietică și umblă încet pe 
frunzele plantelor, iar la vârful cozii are un smoc de 
perișori lungi. L.arvele stau în pământ, sugând hrana 
din rădăcini şi se învelesc într'o capsulă ca de ceară. 

«Mai de demult, pe când Româncele își pregă- 
teau singure vestmintele şi-şi colorau lâncțele, le a- 
dunau cât puteau de multe, le uscau şi apoi sfărâ- 
mându-le mărunt le muiau în apă călduţă. In această 
apă puneau bumbacul sau lâna îngălbenită, care se 
înroşea. Dacă voiau să capete o boia mai deschisă 
turnau în apă și puțin borş sălciu, adică nu de tot 
acru » (Marian). 


Aproape tot așa cum a fost filoxera pentru vița de vie, ameninţă 
acum pomii noştri fructiferi un păduche de plante numit de San- 
Jose€ (Aspidiolus perniciosus), invadat din America în Apusul 


Europei, iar de acolo 
trecut şi la noi mai 
puţin prin fructe, mai 
mult prin pueţii de 
arbori fructiferi aduşi 
din pepinierile stră- 
ine. Au ajuns acum 
de au invadat aproa- 
pe hHomânia întrea- 
gă până'n jurul Bu- 
cureștilor și până la 
Cernăuţi.  Păduche- 
le este fixat de ra- 
mură prin rostrul său 
şi apărat de un scut 
ca un solz, de nici 
nu se poate vedea de- 
cât cu multă băgare 
în seamă, cu lupa. 
Noroc că sunt mai 


Fig. 330. —— Răspândirea păduchelui de San-Jose 
în România (d. Tr. Săvulescu). 


mulţi la un loc, pe crenguţe. Pe fructe se găsesc mai ales la capetele mă- 
rului unde sunt frunzulițele din restul florii. Scutul femeii e mai 
mare (2 mm.), circular, cenuşiu şi cu un gurguiu la mijloc, negricios 

și luciu, înconjurat de un șanț, semn după care se deosebește de cei- 
lalţi păduchi, numeroși, care atacă pomii fructiferi. 

Așa e păduchele-de-măr (Diaspis piriformis), acoperit cu 
o carapacă lungăreață de culoarea scoarţei mărului şi de forma unei 
midii. Femeia, fără picioare, stă sub 
această carapacă, își înfige rostrul în 
crenguță, suge seva și n'are altă grijă 
decât să se ouă. E păduchele care di- 
struge şi ulmii. Păduchele-pă- 
rului  (Diaspis siconiformis) are 
scutul mai asemănător cu al pădu- 
chelui de St. Jose, cu foliculul mai 
rotund. Și câţi alți periculoşi păduchi 
de plante nu se găsesc cu care omul 
are a lupta. 


7 
/€ 

Ea 

Dipterele. 


Peste 40.000 de specii intră în a-  FiP: 381- — Păduchele-de-măr 
(d. Gă. Finfescu). 


ceastă grupă atât de răspândită, în 

care se cuprind muștele şi ţânţarii. Se 

recunosc lesne pentrucă n'au decât o pereche de aripi subţiri. Cele de 
dindărăt rămân ca niște, solzi. 


O singură muscă, duce uneori la disperare. Afară, e înădușeală 
de baie rusească. In odaie e răcoare şi umbră; numai bine pentru lucru. 
ţi pregăteşti dinainte hârtia de scris. 

Nici n'ai apucat bine să scrii titlul şi o muscă obraznică, vine și se 
pune tocmai pe frunte. Printr'un gest reflex, o alungi. Fără ruşine se 
aşează pe vârful nasului. “Te strâmbi, dai din cap, dar degeaba! Musca 
nici nu vrea să ştie. Cel mult se mută pe sfârcul urechii. Te lasă o clipă 
în linişte; se duce, mulțumită, să-și curețe capul, aripele, cu picioru- 
ţele ei subţiri. Când iar începi a scrie afurisita gânganie se pune pe 
sprincene ca să înainteze pe pleoape. Arunci condeiul, te pui în urmă- 
rirea ei. Ea se urcă sus, pe geam unde se mişcă lesne, căci are ventuze 
la vârful picioarelor. Se explică ciuda cu care Schopenhauer vorbește 
de muscă, «simbolul nerușinării şi al obrăzniciei ». 

Dacă nu ar fi decât acest necaz ce aduce musca, n'ar fi mare pagubă. 
Oamenii însă i-au declarat nimicirea, din ce în ce mai crâncen, pentru 
alte rele. In războiul din urmă mușştele erau o adevărată plagă. 
Morți de oboseală, soldaţii nu puteau închide ochii, de răul lor. 
Roiuri întregi se lăsau peste ei. Râniţii sufereau îngrozitor. Rănile 
deveneau iute, negre de muștele care se adunau. 

Goana împotriva muștelor se explică mai ales după ce s'a constatat 
că ele sunt cărăușele semințelor de boli diferite. Căutându-și mâncarea 

oriunde, în scuipătoarea ofticosului, ca şi în gunoaiele murdare, vârân- 
du-şi labele în necurăţeniile tificului ca şi în ale holericului, musca 
transportă pe trupu-i păros, fel de fel de microbi. lar când se curăţă, 
căci, ca un contrast, îi place curăţenia trupului, îi lasă ori- 
unde se nimereşte, în casă, pe bucata de pâne, pe bucatele neaco- 
perite. 

N'au avut ce face unii? Numărând, au găsit peste un miliard de 
microbi pe trupul unei muşte. Carantina e ilusorie. Microbii se anină 
de labele mușştei şi trec graniţele 
ca şi contrabandiștii în aeroplane. 
Işi închipuie oricine isprava. Din- 
tr'o casă unde zace un bolnav de 
tifos, musca vine cu microbii, care 
s'a dovedit că pot trăi şi câteva 
zile pe ea, în casa vecinului și se 
duce de-a-dreptul la compotul nea- 
coperit, pus pe masă. Transmisiu- 
nea bolii e înlesnită. Tot aşa mai 
ales cu copiii murdari, unși pe la 
gură cu dulceaţă ori zeamă de fructe. 
Intrarea microbilor în gura copi- 
lului e şi mai asigurată. 

Alarma a plecat dela institutul 
de entomologie condus, în America, 
de Howard. In unele părţi din Sta- 

Fig. 332. -— Musca de casă tele-Unite chiar s'a introdus între 

(4, Matiagae)e prescripțiunile higienii publice, mă- 

surile de luat împotriva răspândirii 

muştelor. In Anglia a fost și o «expoziţie împotriva muştelor » cu toate 

mijloacele de combatere în noua luptă a omului pentru vieața sa. Fără 

cruţare! e cuvântul de ordine. Printre școlari se răspândesc tablouri 

grafice de pericolul roiurilor de muște. S'a ajuns să se plătească de 

fiecare muscă ucisă ca şi pentru guzgani în vremea ciumei; un drac 

de băiat a câștigat 500 lei omorînd 110.000 muște, care umpleau 10 
vase mari, expuse vederii celor mulţi. 

Nu i-a fost prea greu. Ca toate animalele cu mulţi duşmani, musca 
este foarte plodicioasă. După cercetările făcute, fiecare depune, în 
gunoaie, în crăpăturile dintre scândurile duşumelelor, 120 de ouă. 
Din ou iese larva, muşița albă, fără picioare, după 6 ori 24 ceasuri, 
cum e vremea. La cel mult două săptămâni, din larvă se iveşte musca. 
Să facă acum oricine socoteala câte muște ajung să se adune toamna, 
dela musca bătrână adăpostită peste iarnă între ferestre şi care la 
1 Aprilie e în stare să depuie ouă. 

. Urmașii unei singure muște din primăvară, dacă toate ar trâi şi 
sar reproduce, ar atinge, după Howard, numărul fantastic de 5 tri- 

lioane 600 bilioane de indivizi. Puși cap la cap, toţi aceşti copiii ai 
bătrânei muște, ar face un şir lung de aproape 36 milioane kilome- 
tri. Dintr'o muscă într'un an s'ar acoperi pământul tot, cu 2 stra- 
turi de muște. Aşa cel puţin stă scris la carte, în teorie. 

Ar fi pieirea lumii prin muște, dar totodată și a lor. Natura 
are însă o adevărată poliţie. Când un animal plodicios ameninţă traiul 
altora, valul se opreşte. Dușmanii se înmulţesc şi ei, având pradă în- 
deajunsă. Şi, slavă Domnului, mușştele au destui dușmani între pasări, 
păienjeni, etc. Omul cu toate hârtiile de muşte — în Sahara şi femeile 
îşi ung nasul cu un soiu de clei — nu este dintre dușmanii cei mai 
răi. Și totuşi e o necesitate, ca să intre în mintea fiecăruia că omorând 
o muscă, omori un aeroplan viu cu pusderie de microbi. 

Ca şi la lăcuste, aprigă luptă trebue îndreptată asupra larvelor. 
care nu pot sbura. Gunoaiele, de lângă case, aiurea, se acopăr cu paie 
uscate. Larva de muscă, trecând în stare de nimfă, se ascunde printre 
paie. Acestea arse, se distrug și muștele în 
fașă. Gunoaiele trebuesc stropite cu var, 
ceea ce e mai ușor. 

Pentru lăuntrul casei însă principalul 
e să nu se lase nimic, ce s'ar mânca ne- 
fiert, la îndemâna muştelor. Totul trebue 
bine învelit, adăpostit de lăcomia lor. 

Musca e unul din cei, mai obișnuiți duş- 
mani ai omului dar nu și dintre cei mai 
puţin periculoși. 

Mai mare e muscoiul, musca mare, 
musca albastră (Catliphora vomitoria ). Intră 
câteodată busna în odaie, face sgomot mare SUNI1723 (D 
băzâind ca un bărzăun şi căsnindu-se să 
spargă geamul, atâta ce se sbate la ferea- Fig. 333. — Muscoiul, 
stră. Altfel această muscă cu trupul albă- larva şi nimfa (A. 

c pi E a i E. Saulea- Bocec). 
striu îşi duce viața mai mult pe lori, 
lingând sucurile dulci pe care unele plante 
le secretează. In schimb dacă gospodina cumva nu a învălit bine carnea 
în frunze de urzică sau n'a acoperit-o cum trebue în timpul verii, re- 
pede capătă muși(ă. Foiesc nişte viermișori albi, cari nu sunt altceva 
decât larvele de muscoi. Această muscă nu-și pun? ouăle -— v reo 300 —- 
decât pe carne, pe hoituri, pe putreziciuni. Larva iese după câteva 
ceasuri și se aşează pe mâncat. Neavând fălci, ci putând numai suge 
sucurile, larva varsă un suc ce conține un soiu de pepsină, care mi- 
stuie carnea și numai așa o poate suge. 

Intr'o privință această muscă, prin larvele ei numeroase, e mai 
mult folositoare; face parte din armata agenților sanitari ai naturii; 
mistuie repede orice hoit, care altfel ar infecta aerul cu putoarea pu- 
treziciunilor. După o vreme larva se lasă la pământ, se îngroapă, se 

înveleşte într'o coajă şi iernează sub îormă de nimfă. Cum dă primă- 
vara iese musca adultă. 

Mai rea este viermânariul (Sarcophaga carnaria), căci de- 
pune nu câteva ouă ci un mare număr, până la 10.000 de larve. 
E deci vivipară. Se lasă unde poate, pe putreziciuni, dar și pe rănile 
vitelor ba chiar şi a oamenilor. Larvele se desvoltă, mă- 
resc rănile, desgolind uneori carnea până la os. Musca 
se recunoaște prin ochii cărămizii şi niște dungi negre 
pe dosul pieptului, iar pe pântecele păros are pete nu- 
meroase mai deschise la culoare. Tot așa de rău e ciu- 
lul (Sarcophaga magnifica) de pe la şes, care se încu- 
metă să-şi depuie larvele până şi 'n rănile copiilor, de 
mor în chinuri groasnice. 

De muşte gospodina trebue să se păzească aproape ca şi 
Fig. 334. —  defoc.Nimic nu rămâne neinfectat, dacă seaflă neacoperit. 
i: vi Câșiţa (Piophila casei), abia pândeşte să găsea- 
k scă brânza descoperită, spre a lepăda cele 30 de ouă, fie 
la un loc, fie în pachete. Din ou repede iese o larvă cu un capăt ascu- 
țit şi altul gros care se pune pe mâncat brânza. Se recunoaşte o ase- 
menea larvă căci este de o vioiciune fără seamăn. E un adevărat 
acrobat. Indoindu-se şi apoi întinzându-se face sărituri și de două 
degete. In acest chip se poate mișca din loc în loc. 
Homânul le zice codaţi, deşi-adevărații-codați, sunt 
larvele unei alte muște (/ristalis lenaz) cu 
obiceiuri foarte curioase. Musca e frumoasă la 
înfățișare. Mai degrabă ai lua-o drept o albină, 
încinsă cu brâuleţe aurii și negre peste pântece, cu 
pieptul ca de catifea albie și cu capul cafeniu des- 
chis. Işi duce viața mai mult printre flori şi nu 
rar o găseşti, impreună cu alte muşte colorate, 
pe florile albe de coada-şoarecului sau de mor- 
cov sălbatec (Fig. 336). 

Ce contraste mai sunt în natură! Larva ace- 
stei muşte trăiește în locurile murdare, foind 
mai ales în latrine. (O recunoști după o coadă 
lungă şi subțire, un tub prin care respiră, când 
iese mai la faţa murdăriilor groase. Dacă îi vine 
vremea să se schimbe în nimfă. e dreptul, părăsește aceste locuri. 
Apucă la drum pornind spre altele, uscate. In cale însă adesea cade 
pradă furnicilor; cum dau de ea, o atacă şi până ce nu o omoară 
nu se lasă. Nu rar întâlnești asemenea codaţi luptându-se cu furnicile, 
voind să scape de ele, rostogolindu-se când pe o parte când pe alta, 
ceea ce nu-i vine greu, având trupul ca un tăvălug. 

Unele muște aduc stricăciuni vitelor. Dintre acestea tăunul 
('abanus bovinus) e cea mai curioasă, căci e nelipsită din preajma 


Fig. 335. — Câșila 
(R.). 

vitelor sau a cailor la drum. Vizitiul atent are grija din vreme în vreme 
să alunge cu coada hiciului o muscă mai mult cafenie, cu ochi mari 
şi verzi și cu nişte pete strălucitoare, gălbui în lungul pântecului. E 
una din muştele supărătoare, pentrucă ea nu linge sucurile, ca altele, 
ci împunge pentru a face să picure sângele pe care-l suge. Nu- 
mai femeea e rea; ea are aparatul de 
împuns. Bărbatul își duce viaţa printre 
flori sau cel mult se mulţumeşte cu su- 
doarea de pe vite. Au un sbor iute ca 
săgeata şi abia alungate dintr'un loc, re- 
pede îşi găsesc altul unde se aşează. 

Pomenirea tăunului aduce aminte în- 
dată de strechie (Hypoderma bovis;, 
una din cele mai rele muşte, căci pune 
pe goană vita de care s'a prins, de unde 
şi vorba: «A da strechia » sau «fuge ca 
de strechie ». Dar vita fuge nu de groaza frig. 336.-- Eristalis cu larva 
strechiei, cât înșelată de bâzâitul ei, care ei (codaţi). 

e ca şi al tăunului. Tăunul înţeapă și 
suge. Strechia e rea prin larvele ei; ca 
insectă trăieşte numai cât se împerechează şi moare, fără să mănânce. 

Insecta pune ouăle pe perii vitelor, unde se prind ca și lindina. 
Lingându-se pe trup, vita trage în gură şi câteva ouă de strechie, Aici, 
la căldură, iese larva, trece în faringe şi apoi în esofag, de unde face 
adevărate călătorii în trupul vitei, vreme de un 
an şi mai bine. S'au găsit larve de strechie până 
şi în măduva spinării. După un asemenea drum 
lung, larva în sfârşit se astâmpără, oprindu-se sub 
piele. In locul acela se formează o umflătură, nu- 
mită în popor «coş». Peo vită poate să fie și până 
la 100. Din fiecare coș iese larva, cade la pământ, 
se preface în nimfă şi de acolo în strechie. 

Deci nu insecta e vătămătoare, ci larva ei, 
larvă-cârtiţă, căci își face drum prin trupul vitei, 

Fig. 337. —- Tăunul. ca şi cârtiţa pe sub pământ (Fig. 338). 
In unele ţări, cum e în Scandinavia, nu e rar 
cazul când larva se desvoltă în trupul omului 
producând buboaie dureroase. 

Tot așa de rea este şi strechia-oilor (Oestrus ovis), o muscă 
castanie (Fig. 339), cu perișori numai spre vârful pântecelui. Se grămă- 
dește spre toamnă pe lângă stâne, stând liniştită pe copaci, pe păreţi, 
de o poţi prinde cu mâna. Ea îşi pune ouăle în nările oilor la căldură 
și umezeală. Larva (Carabeţi ) se hrăneşte cu muci, se vâră în nas, până 
pătrunde în spaţiurile goale din oasele frunţii, câteodată ajungând şi 
la creier. Stă aşa în nasul oaiei vreo 9 luni, după care iarăși se lasă 

până "n nări. Oaia strănută şi larva cade la pământ, unde se schimbă 
în nimfă şi apoi în insectă. De geaba se strâng oile grămadă când simt 
apropierea acestor muște. De geaba se îndeasă una în alta, plecând 
botul la pământ. Musca tot se vâră printre ele, de pune ouăle în nări. 


Fig. 338. — Evoluţia larvei de strechie 
(d. Stehli). 1. = Strechia; 2. =:0u şi 
larve; 3. = Un coş, tăiat în lung; 4. 


= Pielea unei vite cu coșuri, văzută 

pe dinlăuntru ; 5. = Pielea unul vițel, 

cu deschiderile coşurilor ; 6. = Nimfa; 

7. = Pielea tăbăcită a unei vite care 
a fost bolnavă. 


Tot de o muscă suferă rău şi calul. Musca-de-cal (Gastro- 
philusjintestinalis ), este lunguiaţă, păroasă, cu pieptul gălbui în ju- 
mătatea de dinainte cu 2 brâuleţe late și 2 pete castanii pe aripi. Trăiește 
în roiuri mari, iar în zilele de năduf vin pe unde pasc caii. Oricât s'ar 
apăra dând mereu din cap, vânturându-şi coada ori întovărăşindu-se 
doij câte doi cu gâturile încolăcite, musca vine, pune un ou pe părul 

de pe coamă ori pe picioarele de dinainte, se duce în treaba ei, iar vine, 
iar pune ouă, și tot aşa câte are într'însa. 

Din ouă ies larvele. Calul le înghite lesne, lingând cu buzele lo- 
curile unde se găsesc larvele şi care, căutând să se vâre în piele, aduc 
mâncărime. Din gură trec în stomac, unde se înfig în mucoasă, sugând 
sucurile. După ce au stat vreo 10 luni în sto- 
macul calului, fac drumul lung prin intestine, 
de unde sunt date afară cu balega. De aceea 
poporul le-a dat numele de frânji. Căzând jos, 
mai stau vreo 6 săptămâni în pământ şi numai 
după aceea iese musca. 

Sunt muște mari ca muscoiul, tăunul, stre- 
chia ; sunt muște mărunte, mărunte de tot, ca 
firul de praf. Acestea trăiesc în roiuri dese, une- 
ori atât de dese, încât când vine câte un şuvoi 
îți intră în nas, ochi, urechi, de nu ştii cum să Fig. 339. — 
scapi de ele. Strechiu oilor. 

Printre muștele mărunte, care roiesc mai 
ales spre toamnă sunt beţivelesau mus- 
tița (Drosophila fenestrarum), care umplu văzduhul mai ales în 
toamna secetoasă, de cum prinde a se coace poama; roiesc însă și în 
jurul murăturilor, a drojdiilor din fabri- 
carea țuicii (Fig. 341). 

Sunt musculițe svelte, abia de 3—4 
mm. lungime, cu capul roşcat ca și piep- 
tul, cu picioarele gălbui şi cu pântecele 
negru, cu brâuleţe aurii. Când se joacă 
în raza de soare, pare că sunt fluturaşi 
de aur. Maiau un obiceiu. Sborul lore 
svâcnitor. Ieodată saltă ca arse şi apoi 
se așează liniștite pe o îrunză, pentru 
ca iarăşi, ca apucate de ceva, din nou 
sboară în razele de soare. Larva ei tră- 
eşte în must, în dospeală şi se hrăneşte 
nu numai cu substanța dulce din must 
dar şi cu ciupercile mărunte care produc 
fierberea. 

Tot măruntă e și musculiţa care 
dă «viermi» cireşelor  (Jthagoletis 
cerasi). E o musculiță nu mai lungă de 4 mm. neagră-străluci- 
toare ca smoala, cu pete galbene pe piept, cu picioarele gălbui şi cu 
brâuleţe castanii pe pântece. Când cireşele prind a se înroşi, mus- 
culița vine şi pune un ou la capătul codiţei; larva se vâră în cireşă, 
lângă sâmbure şi mănâncă din carnea dulce a îructului. Când cireşa 
s'a copt de tot, larva iese din închisoare, se lasă la pământ, unde 


Fig. 340. —- Larvele muștei de 
cul slând grămadă în stomac. 


360 FAUNĂ ROMÂNIEI 


ca nimfă stă peste iarnă și numai la primăvară se arată mus- 
culița. 

Sunt însă şi muște polițiste, care ca şi unele viespi, au rolul de a 
stârpi alte insecte strică- 
toare. 

Acestea fac în special par- 
te din grupa Tachinidelor, de 
mare ajutor pentru agricul- 
tori. Sunt musculiţe unele 
ceva mai mari decât musca 
de casă. Se recunosc de obi- 
ceiu prin perişorii lungi ce le 
acopăr aproape tot corpul sau 
măcar capătul pântecului, 
dându-le o înfățișare sbur- 
lită. Sborul lor e mult mai 

Fig. 341. — Beţiva (B.). iute ceea ce le-a și dat numele. 
Işi duc viaţa prin flori, din 
care sug nectarul. Unele își 
depun ouăle pe carne; cele mai multe insă depun câte un ou pe 
larvele vii de fluture. Vezi cum sboară de-a-dreptul asupra unei oimizi. 
Uneori ţi se pare că numai a trecut pe lângă ea. A avut însă vreme 
să puie un ou mic, strălucitor, eare 
se lipeşte fie de peri fie de piele. Când 
omida se găseşte în preziua unei 
năpârliri, a scăpat de moarte. Des- 
brăcându-se de haina veche, lea- 
pădă şi oul de pe ea. Altfel ouşorul 
acela nici cât un fir de mac, e moar- 
tea sigură a omizii. Din ou iese 
larva, a cărei grijă cea dintâi e să 
spargă pielea oaspetului şi să se vâre 
în trup. Aici creşte, întâiu din 
grăsimea  omizii, apoi cu mărun- 
taele ei. 

La început omida pare că nu 
simte moartea din ea. Mănâncă, se 
mişcă, tot ca mai înainte. Deodată Fig. 382. Musculiţa cireşelor 
însă într'o bună zi, se moaie și (d. G. Fintescu). 
cade moartă la pământ. Numai 
pielea i-a mai rămas. 

Unele din aceste muște (Lucilia bufonivora ) este un fioros dușman 
al broaştei râioase (Bufo vulgaris). Musca e inofensivă; ea însă își 
lipeşte ouăle pe pielea broaştei. Larva ieșită se mișcă încet până ajunge 
la nările broaștei, intră înlăuntru şi printr'un adevărat cuţitaş al făl- 

cilor scrijelează mucoasa nasului, o irită, căci se hrăneşte cu su- 
curile ieșite din această iritare. Cu cât larvele cresc, rănile se măresc, 
iar din nări trec în creier, de aduc căpierea broaștelor; animalul se 
învârte ?n loc, se dă tumba, până ce moare în chinuri groaznice, mân- 
cată de vie. Larvele continuă să mănânce şi cadavrul, de nu rămâne 
din broască decât pielea și oasele. La noi larvele atacă mai adesea 
Broasca roşie (Rana temporaria ) după observaţiunile lui M. PBaăcescu, 
dela Universitatea din Iaşi. 

Curios obiceiu îl are musca .iltogramma. Pune oul nu pe larva 
vie de fluture, ci pe larva amorțită adusă de vreo viespe în cuibul ei 
spre a o da ca hrană puilor. Musca însă se teme 
de viespe. Nu îndrăzneşte să puie oul chiar în 
văzul ei. Nici n'ai bănui ingeniozitatea la 
care recurge această mică făptură. « Se pune 
la pândă în preajma cuibului de viespe. Acea- 
sta aduce prada amorţită târând-o cu picioa- 
rele de dindărăt. Când vespea a pătruns în 
cuib, dar prada ei n'a fost încă de tot vârâtă, 
musca într'o clipă depune oul pe aceasta, fără 
să fie împiedecată de viespe care n'a văzut-o, Fig. 343. — Un tachi- 
fiind deja în cuib». Aid ENE larva? be 

Numărul ouălor depuse de aceste muşte pot nimfa (R.). 
să se ridice şi la 20.000. Presupunând că numai 
50% din ouă sunt puse pe larvele de iluturi 
şi se vede că dintre ele pier cu nemiluita. Fluturii sunt stârpiţi, 
sau apar în mic număr la anul viitor. Atacul muștelor tachinide îm- 
potriva larvelor, a fost folosit în America, unde ştiinţa este pusă și 
în serviciului binelui public. 

Din Japonia s'a importat în Statele-Unite un coleopter foarte 
periculos Popillio japonica, deoarece distrugea grâul dar şi pometurile. 
Prin înmulţirea lor ne mai pomenită ameninţa agricultura. Oamenii 
de ştiinţă s'au pus pe lucru față de îngrijorarea agricultorilor. Au 
ajuns să găsească un tachinid (Centeler) care avea o predilecție 
pentru larvele de Popillio. L-au cultivat şi când au căpătat un 
număr suficient de asemenea tachinide, le-au dat drumul în câm- 
purile infectate. Rezultatul a fost uimitor. Astfel prin ajutorul muștei 
au scăpat de pacostea coleopterului ameninţător. 

Spre norocul oamenilor, numărul acestor tachinide, minunaţi poli- 
țişti din natură, este foarte mare. D-l P. M. Șuster dela Universitatea 
din Iaşi, în studii documentate asupra lor, publicate în « Annales 
scientifiques de IUniversite de Jassy », a găsit peste 350 de specii 
în cuprinsul României. Se întâlnesc mai puţin în ținuturile muntoase; 
cel mai multe sunt răspândite în câmpii. Oriunde ar fi, le place loc cu 
soare mult. Dintre ele majoritatea sunt asemenea celor din restul Eu- 
ropei centrale; puţine însă sunt emisari ai ținuturilor mediterane. 

In sfârșit trebue de pomenit că pe lângă noianul de muște înari- 
pate de tot soiul, care împânzesc fața pământului, sunt şi unele care 
au pierdut aripele. Au ajuns parazite; nici nu-ți vine a crede că pot 
fi rude cu musca. Parazitismul are aceasta ca urmare. Transformă un 
animal, de nu-i mai cunoşti obârşia. 

Bătucelul (Hippobasca equina) are încă aripi. Il vezi ţi- 
nându-se mereu de calul asudat, căutând să se anine de părţile puţin 
păroase, cum e între picioare, îndărătul trupului (de unde şi vorba 
«a se vâri ca musca în c.... calului ») sau sub burtă. Are trupul lătăuș 
și îmbrăcat într'o chitină aşa de scorțoasă, 
că n'o poţi sdrobi, ca pe muscă, între de- 
gete. Iți alunecă lesne. E gălbuie închisă, 
mai mult ruginie la culoare, cu o dungă ca- 
stanie pe spate şi o pată gălbie pe piept. Are 
trompa scurtă dar ţapănă ca o sulă, deo 
poate vâri lesne în pielea calului, de care se 
ține până ce se umilă de sânge. 

Chichiriţa-oii (Melophagus ovinus ) 
dimpotrivă nu mai are aripi. Doi solzişori 
pe spete, e tot ce le mai arată urma. De 
altfel nu e numai aceasta schimbarea. Chi- 
tina e ca de piele, pieptul dintr'o bucată, 
iar pântecele ca 'o pungă. Picioarele sdravene, crăcănate, se sfâr- 
şese cu câte 2 căngi, ca la păduche. Cu aceste căngi se ţine de miţele 
lânei, ajunge la piele, își înfige râtul drept şi ascuţit şi se pune pe supt. 
Cu atâta lăcomie suge că-şi împlântă, până și capul în piele, aşa încât 
nu se vede decât ca o buburuză rotundă şi moale. Nu scapi oile de 
chichiriță decât la tuns, când le alungă ploaia, sau când oile se scaldă 
şi chichiriţele se înnăduşă. Ciobanii mai au bunul obiceiu de a spăla 
oile după tuns, cu păcură ori cu zeamă de stirigoaie (Marian). Chichi- 
rițele se înmulțesc altfel decât cele mai multe muşte. Larva stă în 
pântecele mamei, fiind hrănită cu un soiu de lapte secretat de ghin- 
duri anumite. Când e născută, larva nu mai stă ca atare decât scurtă 
vreme, câteva ore, şi se schimbă în nimfă. 


Fig. 344. — Chichiriţa oii. 


Țânţarii sunt rude de aproape cu muștele, căci și ei au două aripi. 
Se deosebesc însă prin trupul svelt, subţire, ca şi prin armătura bucală. 
Cei mai mulţi țânțari împung și sug. Au deci un soiu de ace, găzduite 
întrun sghiab format din buza de jos, acoperit în lung de buza de 
sus. 

E o insectă tot atât de nesuferită ca şi musca. Nu e vorba numai de 
cel care dă frigurile, ci şi de ţânţarul obișnuit. Sunt nesuferiţi pentrucă 
de cum se lasă seara, nu mai poţi sta afară de răui lor, mai ales 


tie prin apropiere este fie şi numai un ochiu stătut de apă de 
ploaie. 

Cel mai cunoscut este țânţarul-obişnuit (Culez pipiens). 
“Observă-l când se apropie. Il vezi cum fără nerușinare se lasă de-a- 
dreptul pe piele, ba încă nu vine pe tăcute, căci «ţânţarul cu cântări 
te sărută ». Nici nu-l simţi când se aşează, fiind ușor ca o pană iar 
picioarele subţiri şi lungi, abia te ating. Işi caută un loc bun de supt, 
unde e pielea subţire sau își înfige trompa tocmai în fundul uneia din 
încreţiturile numeroase ale pielei pe care le poţi observa mai bine cu 
lupa. Lăsându-l să te împungă, poţi să bagi de seamă și la făptura tru- 
pului lui svelt, cu cele două aripi lungi, transparente, cu antenele ca 
niște pene ori crenguţe. Il vezi 
cum se căzneşte, se înghebo- 3 
șează până-și vâră ăcele în 
piele. Pe urmă simţi o ustu- 
rătură. E momentul când țân- 
țarul a lăsat să se prelingă 
în rană stupitul lui iritant, 
pentru ca să scoată mai mult 
sânge. In vremea aceasta cât 
şi-a vârit acele, buza de jos, 
ca un sghiab, a rămas afară, 
încreţită. Pe urmă se pune țân- 
țarul să sugă cu atâta lăco- 
mie, că nici nu ştie pe ce lume 
e și ce se întâmplă cu dânsul. 
Poţi să-l omori lesne, deşi nu 
e bine, căci trompa rămânând 
în rană, o irită, aducând pu- 
roiere. Dela o vreme se sa- 
tură ; umflat se duce dela sine, 
ca să mistuie ce a supt, ca 
și şarpele. 

Numai femeile sug ; bărbaţii 
se hrănesc cu sucuri vegetale. 

Țânţăroaica pune ouăle în apă. Nu e nevoie de cine ştie ce iaz mare 
și întins. Adesea vezi larve de țânțari în polobocul cu apă de ploaie 
mai stătută de sub acoperişul casei. Repede cunoşti larva de țânțari, 
„căci e vioaie şi neastâmpărată lucru mare. O clipă nu stă într'un loc, 
ci mereu se încovrigă și vine la faţa apei, de-şi iea aer printr'un tub 
ce-l are la capătul subţire al trupului. Ca nimfă are un aspect şi mai 
bătător la ochi. Pare că ar fi un scafandrier. Se ţine de obiceiu tot la 
faţa apei, căci trage aer prin două corniţe scurte, ce le are la cap. Cum 
tremură apa, nimfa s'a lăsat la fund, pentru ca iarăși să se 
ridice, ca să respire. După 4—5 săptămâni dela depunerea ouă- 
lor, care sunt rezistente şi pot chiar ierna, din nimfă iese ţân- 
ţarul. 


Fig. 345. — Țânțarul, larva, nimfa şi 
pachetul cu ouă (d. C. Moltaş). 

Prin țânțari se răspândesc frigurile de baltă. Nu însă prin oricare 
țânţar, ci prin «Anopheies claviger. Il recunoşti lesne, când stă ziua 
liniștit pe perete. Pe când ţânţarul obișnuit sau chiar şi a r și ţa (Culer 
annulatus), se ţine cu trupul paralel cu păretele, la Anopheles 


Fig. 346. 
țânţar obişnuit (stânga) de un 
Anopheles (dreapta) când 
stau pe pereţi. 


Cum se cunoaşte un 


trupul e oblic. 

Pe ţânțarul frigurilor îl mai cu- 
noşti și după antenele lungi şi subțiri. 

Țânţarul nu aduce boalaprinsine. 
Când înţeapă, face să ajungă în ra- 
nă, odată cu stupitul lui usturător, 
un parazit mărunt, ce face parte 
dintre protozoare. Cum se vâră în 
sângele omului, acest parazit se 
prinde de globulele roșii; în ele se 
înmulțește, distrugându-le şi făcând 
ca omul să se anemieze, să devie 
gălbicios. 

De aceea pretutindeni se duce 
o luptă costisitoare pentru a distruge 
ţânţarii prin orice mijloace. Şi la noi 
se cheltuiesc mulţi bani, pentru a 
stârpi paludismul. La « Institutul 


Dr. L. Cantacuzino » 'există-0 "anumită secţie pentru combaterea ma- 
lariei, pusă sub conducerea destoinică a prof. G. Zotta, iar un alt savant 
al nostru prof. A/. Ciucă, membru al Academiei Române, a fost însăr- 
cinat de Liga Naţiunilor cu îndrumarea şi studierea malariei în ţările 


depărtate din Extremul Orient (China, Indochina). 

Goana se dă după femeile purtătoare de ouă, 
în vremea cât iernează prin pivnițele calde, prin 
ascunzişurile din casă, prin grajduri. 

In al doilea rând se duce lupta pentru dis- 
trugerea larvelor. Se înăduşă, turnându-se petrol 
pe ochiurile mici de apă; se formează o pătură 
la fața apei de nu mai poate ajunge aer în ţevile 
larvelor şi ale nimfelor. Mai sigur însă e secarea 
şi însănătoșarea mlaştinelor unde se adăpostesc 
larvele de țânțari. Bun efect are prin unele părți 
şi poliția naturală, un peştişor care mănâncă toate 
larvele, aflate la un loc cu el. S'a prins de veste 
că şi unele plante pot să depărteze ţânţarii de casă. 
Așa sunt plantele ce au în ele un suc mirositor, 
cum e usturoiul. Chiar floarea-soarelui este mân- 


Fig. 347. — făânțarorut 
(22 din măr. nat.) 
(R.). 


cătoare de țânțari fără voia ei. Pe faţa de jos a frunzelor are un 
suc cleios. Țânţarii vin să se adăpostească ziua la umbra frunzelor 


late şi acolo rămân, îneleiaţi. 

Faţă de ţânțarii producători de boli rele, ceilalți par nevinovaţi. 

Mai cunoscut este țânţăroiul (Tipula oleracea) unul din cei mai 
anari de pe la noi, dar cu totul nevătămător. Când sboară nu hâzâe ca cei- 
lalți, ci produce un soiu 
<e sfârâit, datorit sbâr- 
nâiturilor aripelor lungi. 

Se recunoaște lesne 
nu numa! că are tru- 
pul gălbiu, de 2 centi- 
metri și mai bine, dar 
și după picioarele lungi, 
ca ale unui painjen, așa 
încât trupul e purtat 
ca pe niște catalige, iar 
când se așează, le cra- 
cănă cum își cracănă 
girafa picioarele ca să 
poată apuca ceva de 
jos. De altfel cum pui 
mâna pe el, cum se rup Fig. 348. — Frunză de tei cu gogoşi de Hurmo- 
picioarele, așa de lesne myia [agi. 
<a la niciun alt insect. 

Pare fără niciun rost pe lume. Sboară besmetic şi când se aşează 
țupăie, de nici el singur nu știe pentru ce. I'emeia depune un ou în 
pământ, unde trăiește și larva, hrănindu-se cu rădăcini şi vegetale 
putrezite, aşa încât poate să aducă paguba mai ales în pășuni și grădini. 

Poporul îl cunoaște pentrucă nu rar intră şi prin casă, așezându-se 
ca mort, în unghierele umbrite. 

Tot aşa de besmetici și fără rost sunt țânţțarii-de-baltă 
(Corethra plumicornis ), căci nici ei nu sug sânge. Trompa lor e scurtă, 
mai scurtă decât antenele, care sunt ca două pene stufoase la bărbat, 
înfipte pe frunte. Larva trăieşte în baltă şi e transparentă ca şi apa, 
de n'o poţi vedea decât când se mișcă asemenea unei svârlugi. 
E răpitoare, dar nu se anină decât de animalele mici din apă. 

Sunt și țânțari mărunţi-mărunți, cari sbor, mai ales bărbaţii, în 
roiuri atât de dese, încât când te cuprind nu poţi răsuila de răul lor. 
Poporul le zice foabe și aparţin la diferite specii, dintre care unele se 
ţin tot de ape, căci depun ouăle în mâl. 

Sunt țânțari a căror larve produc gogoşile mici, țuguiete, roş- 
cate, de pe frunzele de fag. Ca să se vadă câtă ingeniozitate greu de 
lămurit există și la aceste mărunte ființe, să pomenesc gogoaşele unui 
ţânțar Hormomyia fagi, de pe frunzele de tei. Vine ţânțarul şi pune 
oul unde va creşte gala, apărând şi hrănind larva. Prin mijlocul verii 
se formează în jurul ei o căsuță ca un dop în care e găzduită. 
Către toamnă printr'un joc mecanic, gala externă umflându-se de apă, 

împinge pe cea internă, care cade la pământ în irunzar. Aici stă peste 
iarnă larva, se desvoltă în nimfă și apoi dă ţânțarul. 

Larva de Sciara miliaris, s'a bucurat odată de mare faimă, 
căci are un obiceiu curios. Lungă cam de 10 mm. pare că e o omidă, 
cu capul mic, negru, strălucitor, iar trupul ca de sticlă de se vede prin 
el şi maţul negru. Trăeşte pe sub frunzele moarte, prin cetini şi se 
hrăneşte cu vegetale putrede. In unii ani, din ce cauză nu se știe, se 
adună cu miile, grămadă, așa încât par un șarpe uriaş ce se mişcă încet 
printre copaci. lomânii dela munte le numesc poșganie. În vremurile 
de demult, asemenea șarpe pestriţ ce se mişcă încet aducea groază 
între oameni, socotindu-l drept prevestitor de războaie. 

Un ţânţar rău, care aduce multe stricăciuni la vite şi nu tră- 
ieşte decât în părţile noastre este musca-rea, musca veninoasă (Si- 
mulium  columbaczense). De ea se leagă povestea cu Jovan Iorgovan, 
care a dus luptă cu balaurul, dara uitat, ademenit de Ileana Cosânzeana, 
să-i sdrobească și al 
12-lea cap. Balaurul 
s'a furişat cum a pu- 
tut până la Dunăre, 
unde a pierit. Din ca- 
pul lui împuţit a ieşit 
musca-rea, după bles- 
temul balaurului: 

De me-i omori 

Capu-mi s'a "mpuţi 

Muşte-or slobozi, 

Calul ţi-o muşca, 

Pe loc va crăpa, 

Boul s'0 otrăvi 

Plugul s'o opri! 

Legenda spune că 

Fig. 349. — Răspândirea muscei-rele (d. 1. Ciurea musca îşi are cuibul 

şi G. Dinulescu). într'o peşteră «Gaura 

cu muscă », de lângă 

satul Coronini, din Banat. Fapt e că se ţine mai mult de locurile noa- 
stre, aducând în unii ani pagube însemnate. E un ţânţar mărunt. Fe- 
meia e cea mai periculoasă. Nori întregi, apuc drumul apelor; dau 
năvală asupra vitelor, asupra oamenilor. 

Femeia mică la trup, pare că ar fi presărată cu făină; e albicioasă şi cu 
perișori gălbui. Pare gheboasă, căci pieptul, la spate, e umflat. Picioa- 
rele sunt vărgate alb cu negru. 

Sbor mai mult dimineaţa şi spre seară. La amiază când e arşița 
mare ori noaptea se fac nevăzute, ascunzându-se prin hugeacuri. 

Cum dau de vite, le înțeapă. Se năpustesc mai ales în părţile cu 
pielea subţire, cum e în nări, în ochi, pe sub burtă, sub coadă. Iși înfundă 
acul și sug, până ce se umflă de sânge, de nici nu mai pot sbura. 

Cum le simt, vitele încep să fie neliniștite, ba unele apucă razna 
peste câmpuri cine ştie la ce depărtare. Au pentru ce. Inţepăturile 
muștei aduc de cele mai multe ori moartea. Locul împunsăturii la 
început e ca al unui purice. Când însă mai multe muşte s'au pus pe 
acelaș loc, iar împunsăturile sunt unele lângă altele, se face o rană roșie, 
de apare carne vie. Adesea ori vita piere după câteva ceasuri. De obi- 
ceiu însă mai trăgănează câteva zile, dar tânjeşte. Abia se mișcă, nu 
mănâncă, răsuflă iute, are fiori, stă culcată, cu gura deschisă, cu 
limba scoasă. La urmă tot moare după vreo săptămână de chin. 

Noroc că roiurile nu 
se împrăștie şi nu sbor 
toată vara. Altfel ar fi 
la noi ca şi pacostea mu- 
ştei Țe-Ţe din Africa, de 
răul căreia nu se pot 
creşte vite. Musca rea 
iese către sfârşitul lunei 
lui April. 

Femeile sbor după 
împerechere și după ce 
ş'au pus ouăle prin pâra- 
ele de munte. Din iele 
mai iese în toiul verii 
încă un roiu, prin Maiu 
ori lunie. Locul lor obiş- 
nuit e în Banat, Oltenia 
și pestei Dina, în 0 cau atauaii muri RSR oii 
goslavia. Cele mai încer- Bistriţa la Broşteni. Specie apropiată de musca 
cate judeţe sunt: Me- rea. IDesemne originale de C. Motaş. 
hedinţi, Gorj, Dolj, Ca- 
raș, Severin. Alte ori însă 
se răspândesc şi mai departe. Astfel în anul 1923 s'au întins către răsă- 
rit până 'n judeţul Dâmboviţa, fugind de câmpie şi ținându-se mai 
mult de partea dealurilor şi a muntelui. Spre Miazănoapte s'au urcat 
până'n Bihor, aproape de Oradea-Mare, iar spre Apus a cuprins tot 
Banatul deluros și muntos. 

Numai în acel an au pierit, împunse de musca rez, peste 16.000 de 
vite de toate soiurile. Mai mult au pierit dintre boi şi vaci, dar și cai 
(1585), oi (915), capre (460), porci (2834), bivoli, măgari. Au ajuns și 
în unele crescătorii de cerbi din Ardeal, de le-au svântat. Hietele capre 
piereau cu botul vârit în fân sau în apă, numai să scape de pacoste. 

Musca împunge fără cruţare ori alegere. Sufăr şi oamenii de pe 
urma ei. Nu mor, dar chinuesc măcar vreo 2—3 săptămâni, căpătând 
răni urîte, în locurile împunse. Numai copiii mai slabi mor câteo- 


dată. 

Până acum nu s'a găsit încă leac sigur împotriva muştei rele. Nu 
se. cunoaşte nici unde îşi pune ouăle, nici cum trăiesc larvele. 

Cum le simt roiurile, oamenii ţin peste zi cât pot vitele închise în 
grajduri. Munca câmpului se înțelege că sufere mult. Aprind tizic 
pentru ca fumul să apere vitele; le ung pe părţile cu piele subțire cu 
dohot, cu gaz, cu zeamă de frunze de nuc, de pelin, de tutun. 

Oricum musca columbacă e în adevăr o muscă rea. Noroc că nu 
trăiește decât pe o porţiune restrânsă din ţara noastră. 

Neamurile ei (Simulium ) trăiesc şi pe la munte. E curioasă făptura 
larvelor, ce se ţin fixate în mare număr pe pietrele din Bistriţa sau alt 
râu de munte. La căpăt au două mănunchiuri de peri, prin a căror 
mişcare se fac vârtejuri ce-le aduc mâncare la gură. Pe primul inel dela 
piept au un soiu de ventuze cu cârlige, ca și la capătul dindărăt. Se 
prinde cu cel dintâi, aduce pe cel din urmă lângă cel dintâiu îndoind 
trupul ca şi lipitoarea şi tot așa se pot mişca din loc în loc. Curioasă 
e şi nimfa, învelită într'un cocon de mătase, fixat pe o piatră şi cu gura 
îndreptată împotriva direcţiei valurilor. Prin această deschidere se 
proeminează capul nimfei, iarăşi cu 2 mănunchiuri fine de perișori. 


Aphanipterele. 


Sunt şi insecte fără aripi; numeroase şi din păcate adevărată pacoste 
pentru om. 

In frunte se cuvine depus puricele (Pulez iritans); chiar dacă 
nu sboară, dar sare cât colo, de se face mai repede nevăzut decât o in- 
sectă cu sbor domol. 

Cine nu-l cunoaşte? Negru strălucitor ca un drac, cu corpul turtit 
lateral, subțiat spre cap şi umflat spre pântece, are pieptul format din 
inele care nu sunt topite în unul singur. Picioarele sunt sdravene, cu 
multe căngi şi ghiare, cele din urmă mai lungi, așa încât, când se încor- 
dează, puricele sare de nu-l mai prinzi. Vorba cimiliturii: 

Săritură de ciută 
Urmă de nimică. 
sau: 
Ce-i mic ca un fir de mac 
Și sare ?n sus ca şi un ţap? 

De aceea nu e urît ca ploșniţa, căci nu are mirosul ei. Nu e urit 
nici ca păduchele. Când îl găsești, nu te prinde scârba, măcar că şi el 
suge sângele, și el dă în împunsătură o otravă care irită și formează pata 
roşie după care se cunoaște pe unde a trecut. 

Se înmulțește şi el din cale afară. Femeiuşca pune câte 10-—[12 ouă, 
pe unde poate mai la adăpost, în crăpăturile dintre podele, din pereți. 
După câteva zile, cel mult o săptămănă, din fiecare ou iese câte o larvă 
ca un viermişor albiu, păros, cu sdravene fălci, dar fără picioare și 

fără ochi, deoarece mâncarea o are de-a-gata în murdăriile gunoaielor 
unde a depus mama ouăle. De aceea nu e mai bună apărare împotriva 
puricilor, ca și a ploşniţelor de altfel, decât curăţenia casei. larăși după 
câteva zile, larva s'a schimbat în nimfă, din care iese puricele. 

Dacă se ţine socoteală că fiecare femeie de purice pune câte 7— 800 
de ouă, se poate deduce cât de mult se înmulțesc puricii. Când nu mai 
găsesc ce suge într'o casă părăsită bunăoară, 
se adună mare cu mic, tânăr şi bătrân şi por- 
nesc în pribegie. 

Sunt diferite şi numeroase soiuri de purici. 
S'au găsit până acum vreo 2000 de specii, a- 
proape pentru fiecare mamifer câte unul. Din 
cauza aceasta sunt puși la carantină, dovedin- 
du-se că puricii de pe guzgani pot transmite 
ciuma la om. 

Mai răi, mai uricioşi sunt păduchii. Mai 
ales amintirea nenorocirilor aduse de ei pe vre- 
mea războiului, te face să-ţi treacă un fior de 
groază când găseşti un păduche pe tine. Nu sunt 
neam de aproape cu puricii, sunt puși aici la un 
loc printre insectele care şi-au pierdut aripele. 

Păduchii sunt cel mai sigur semn al murdăriei și al mizeriei. N'au 
scăpat de ei nici soldaţii armatelor apusene. Plodindu-se din cale afară, 
e deajuns să se cuibărească! o pereche" idle 'păduehi într'o cazarmă ori 
în tranșee, pentru ca în scurtă vreme să se umple toţi soldaţii. 

Năpădeau uneori așa mulțime de păduchi încât 
formau un soiu de scoarță greţoasă pe trupul solda- 
ţilor bolnavi, cari nu puteau face bae ori nu aveau 
cu ce să se primenească. 

Pe lângă mâncărimea neplăcută ce o aduc împun- 
săturile lor, de te scarpini până ce dă sângele, păduchii 
sunt periculoși pentrucă s'a dovedit că ei transmit tifo- 
sul exantematic. In vremea războiului păduchii au 
răpus aproape tot atâtea vieţi cât şi gloanţele de 
fig. 352. — pă. mitraliere, iar pe toate fronturile s'au cheltuit sute 
duchele-de-cap şi de milioane de lei pentru deparazitarea solda- 

lindina. ților. 

De altfel nici păduchii nu sunt de un singur soi. 
Chiar pe om pot trăi vreo 3 soiuri. Mai rar se gă- 
sese păduchii-laţi (Phihirius pubis) ca nişte ploșniţe, numai că 
pieptul e îngust, trupul păros, iar la vârful labelor au nişte căngi, tot 
așa de rele ca și ghiarele pisicei. De unde se prind nu se mai duc 
uşor. Ei obișnuiesc a se ţine de părţile păroase de pe trup, altele de- 
cât cap. Nu-i poţi stârpi, decât ungând locurile unde se află cu mer- 

curiale sau cu petrol ori terebentină. 


Yig. 351. — Puricele, 
larva și nimfa. 

Mai ales la copii, lesne se prinde păduchele-de-cap (Pedi- 
cutus capilis) lungăreţ, cenușiu, murdar. Ouăle — lindinele — se lipesc 
cu un capăt de firul de păr, încât nici pieptenele des nu-l poate lesne 
deslipi. Curăţenia, pieptănatul zilnic, lăutul cu leșie şi săpun, sunt 
mijloace sigure de a scăpa pe copii de păduchi. 

Mai rău, mai periculos, mai tâlhar prin felul cum ştie să se ascundă 
estepăduchele-de-haine (Pediculus vestimenti ), singurul pur- 
tător al microbilor ce dau tifosul exantematic. 

Păduchele de haine e cel mai mare dintre păduchii obişnuiţi la 
om, căci femeia poate să fie şi de 4 mm. de lungă. Are la picioare pu- 
ternice căngi cu care se prinde lesne până şi de cămaşa de mătase, 
pe pielea chimirului şi chiar pe banii de hârtie. De obiceiu se găsesc 
mulți în creţurile cămășii, la gât, la mâneci, la încingătoarea panialo- 
nilor. Tot acolo se găsesc şi lindinele, din care ies păduchii mici, la trup 
asemenea celor mari. O singură femeie poate da în răstimp de 8 săp- 
tămâni şi 5000 de pui. Se poate socoti cât de lesne se înmulţesc. 

Sunt şi rezistenți din cale afară. Nu plesnesc chiar dacă se pune 
deasupra lor o greutate de 1 kgr. Nu mor nici la 12 grade de frig, iar 
formolul nu-i omoară decât abia după 24 de ceasuri. Numai căldura le 
vine de hac. O temperatură uscată de 50—60 grade îi dă gata. La 100 
grade mor şi lindinele, mai rezistente. Acesta e mijlocul cel mai sigur 
întrebuințat în localurile de deparazitare. Impotriva lor însă obișnuit, 
ca şi împotriva tuturor paraziţilor de altfel, leacul cel mai sigur este 
curăţenia trupului, a hainelor, dar mai ales a rufelor spălate şi fierte 
în leşie. 

Ca dovadă că acest leac e singurul mai bun, e că păduchii nu lipseau 
nici dela curtea lui Ludovic al XIV-lea. Pe acea vreme baia nu intrase 
în obişnuința nici a celor bogaţi, iar parfumurile nu îndepărtează pă- 
duchii, cari au un miros foarte slab. Au murit de pe urma păduchilor 
chiar şi domnitori, cum a fost regele Filip al II-lea, iar pacostea pădu- 
chilor face parte din cele 9 flagele iăsate asupra Egiptului. Cu cât regu- 
lile higienice au pătruns mai adânc, cuatât şi păduchii au făcut mai 
puţine rele. Când însă din neștiință, ori din împrejurări deosebite, ca 
pe vremea războiului, curăţenia trupului nu întră în obișnuinţa omului, 
imediat și păduchii se fiinţează. De pe urma lor se trage şi moartea. 


Lepidopterele. 
(Fluturi). 


Sunt insecte cu patru aripi mari, acoperite cu solzișori mărunți. 
__Se hrănesc cu nectarul din flori. Pentru a putea ajunge la el, păr- 
țile din jurul gurii sunt transformate într'o trompă lungă, pe care o 
țin obişnuit, când sboară, învârtită în spirală. Viaţa adultului e numai 

între lori, de unde şi asociațiunea dintre aceste două ființi, mai ales 
în poezii. Ambele se întrec în îmbrăcăminte, de unde şi asemănarea 
fluturilor cu petale luate de vânt. 

Ar fi cele mai ideale ființe: frumoase, ușoare, ducându-și traiul 
numai între flori, în lumina şi căldura soarelui. 

Din păcate din ouăle depuse de îluturoaică ies omizile, larvele 
Îluturelui, cu totul deosebite ca viață de părinţii 
lor. Contrastele în natură sunt uneori neînţelese. 
E un joc al naturii ori o chibzuinţă meșteșugită? 
Poporul român n'a putut mai bine concretiza lă- 
comia decât prin omizi. Ele n'au alta de făcut 
decât să mănânce. Fiind erbivore, atacă plantele; 
le distrug frunzele de rămân numai beldii, 

Omida mănâncă, nu se mai satură, pentrucă 
are de înmagazinat grăsime, rezervă. Ca să iasă 
din omidă un fluture, este un popas. Larva devine 
nimfă. Aceasta nu mănâncă, dar în trupul ei 
are loc o metamorioză. Omida uricioasă se pre- 
face în fluturele drăgălaş, în taina învălișului gros. 


Prefacerea, iarăşi una din tainele naturii, cere ma- Fig. 353. — Cap de 
terie de rezervă pentru adausul picioarelor, al fluture (din 7. Sinu- 
onescu și Th. Bă- 


aripelor, etc. dărău, Zoologie). 
lată de ce omida e nesăţioasă. 
Dacă fluturele e simbolul dragostei, al vieţii 
fără grijă, brutala nevoie de toate zilele, lupta pentru hrană, e 
reprezentată prin omidă. 


A, Fluturii de zi. 


Abia își trimite primăvara pe cei mai iuți vornicei, care să vestească 
lumii sosirea ei şi văzduhul puţin încălzit de soarele mai ridicat pe 
cer, e săgetat de un fluture drăgălaş. Sboară zănatec, de colo-colo, 
ca ameţit de atâta lumină, abia ieşit din închisoarea întunecoasă de 
sub scoarța de copac, unde a iernat. 

E galben ca fața lămâii. 1 s'ar putea spune de minune lămâiță 
(Gonepteryz rhamni), dar poporul i-a zis fluture-galben. Ce 
oingaşe sunt croite aripele lui, cele de dinainte mai lungi, cu colţuri 
rotunzite, cele dindărăt tăiate ca o frunză lătuţă cu un zimț mai mare 
în vârf! Doi stropi portocalii, câte unul pe mijlocul fiecărei aripi, îi 
pătează haina, mândră, ca de mătasă. Şi capul e însemnat cu porto- 
caliu, pe când antenele lungi, umflate la vâri, sunt rumenite, ca şi cren- 
guţele tinere de răchită. Sboară de colo colo, rar se pune pe un toporaș 
ori o păpădie de curând deschisă. N'are nevoie de mâncare, căci zilele. 
îi sunt numărate (Tab. VI, fig. 6). 


24* 

De unde a ieşit? Ce caută în aerul călduț de primăvară? E trimis 
oare numai ca să ne mărească speranța apropierii zilelor calde? N'are 
glas. Nu bâzâie ca albina abia desmorțită. S'a sculat înaintea altora, 
de grija neamului. Ieşit prea târziu, astă toamnă, din nimfă, n'a mai 
avut vreme să se ouă; gerul de timpuriu l-a amorţit. Abia a putut 
să se ascundă într'o scorbură de copac, ori într'un colţ mai adăpostit. 
A stat aşa, ca mort, iarna *'ntreagă. De cum l-a lovit boarea călduță a 
celor dintâi zile de primăvară, a simţit în el fiorii vieţii. Şi-a întins un 
picior, apoi altul, a dat de câteva ori din aripioarele delicate să vadă 
dacă sunt încă bine înțâţânate şi într'o bună zi, la bâzâitul muştei ce 
dormise lângă el, și-a luat curajul şi s'a avânturat în aerul proaspăt, 
cam răcoros, dar bătut de blândele raze de soare. «Repede! Re- 
pede! » îi şoptea clopoţelul care-şi legăna floarea-i albă ca omătul. 
«Nu e vreme de pierdut. Babele sunt cu toane». 

Femeiuşca caută grăbită loc, unde să-şi puie ouăle. Acesta-i rostul 
ei în scurta-i viață de primăvară. Dând fuga către marginea pădurii, 
se îndreaptă spre un verigariu ori cruşan, îi e tot una, şi așează câteva 
ouă într'o crăpătură subţire a arbustului. Pe urmă poate să moară. 
Si-a îndeplinit datoria. De omidă, copilul ei, n'are de ce să se îngrijească. 

Aceasta, drăguță, verzuie şi cu câte o dunguliță albie pe coaste, 
îndată ce şi-a scos căpușorul din ou, se trage cum poate spre frunzu- 
liţele abia ieşite din mugur și începe să le foarfece. 

După ce s'a îngrăşat şi a năpârlit, de câteva ori, prin mijlocul verii 
se opreşte în loc, se îmbracă cu carapacă verzie, colțuroasă, cu pete 
albii şi ruginii pe lături și se transformă în nimiă. Din aceasta va ieși 
fluturele frumos, spre sfârşitul toamnei. Perechi-perechi sbor printre 
florile întârziate, nuntind. Bărbatul moare toamna; femeia se ascunde 
undeva la căldură. Așteaptă primăvara; aduce bucurie copiilor, când 
nu şi-a deschis bobocii nici floarea-paștelui, nici lăcrămioarele, 

Tovărăşie în sburdălnicia-i primăvăratecă îi ţine adesea și flu - 
turele-roş (Vanessa urticae ), mai oacheș la coloare, având aripele 
aproape cărămizii, cu trei pete negre pe aripele de dinainte și altele 
mai mărunte albăstrii spre marginea celor dindărăt. Este credința în 
popor, că cel care a văzut întâi fluture-galben, va fi bolnav toată vara, 
pe când dacă a văzut fluture-roş, va fi rumăn, sănătos (Tab. VI, fig. 3). 

Omida, numită urzicar, trăieşte pe urzici. E neagră, cu dungi gălbii 
în lungul laturii corpului şi mănâncă frunzele de urzici. 

Asupra acestei larve s'au făcut frumoase experiențe, care dovedesc 
ce influență mare are mediul încunjurător asupra înfățișării unor ani- 
male. lacă se cresc nimfe într'o atmosferă mai caldă (34—38"), flu- 
turele care iese are mai puţine pete negre pe el; dimpotrivă dacă e 
crescută în temperatură joasă (0 sau 10”) ,iese fluture cu pete negrii 
mai multe, așa cum se găsesc prin ţinuturile mai reci. 

"A nul din cei mai frumoşi fluturi dela noi, care se vede câteodată 
ŞI primăvara de timpuriu, dar mai adesea se arată când podoaba 


NEVERTEBRATE 373 


florilor e în toată mândra ei desvoltare, este un frate de cruce al flu- 
turelui-roș. | se zice fluturele-de-zicu ochi de păun (Va- 
nessa Jo), căci atât pe aripile de dinainte, mai spre margine, cât și 
pe aripele dindărăt, are câte o pată cu multe colori, asemenea cu ochii 
de pe penele din coada păunului. Aripele de dinainte sunt ruginii, 
cu marginea crestată, iar ochii de păun sunt mai albăstrii. Omida, 
neagră, cu stropituri albe, cu moţuri 
de perișori aspri peste tot trupul, 
se ţine tot de urzici sau pe hămei, 
iar nimfa, ca un fus scurt, stă spân- 
zurată cu capul în jos, lipită de 
dosul frunzei numai prin vârtul cozii. 

După acești vestitori ai primă- 
verii, prind a se arăta alţi fluturi, 
care mai de care mai frumoși și mai 
numeroşi, iar toiul lor e la începutul 
verii când şi soarele bate cu putere, 
dar şi florile se întrec prin îmbră- 
cămintea lor împodobită cu tot 
soiul de culori. 

Printre acești fluturi de vară, 
neamurile celor descrişi nu sunt cei 
din urmă în frumuseţe. Fac podoabă 
florilor din pajiște, punându-se la 
întrecere cu ele, prin mândra lor 
îmbrăcăminte. 

De şi mai toţi ruginii, unii mai 
roşcațţi, alții mai gălbii, au însă de- 
semnuri atât de felurit colorate și 
încondeeri atât de măestrite, încât 
cei care adună fluturi, umblă după 
ei, ca şi botanistul după îlori. (ieccctu. > Maia fa Mtiză alla noa. 

Aşa e amiralul (Vanessa 
atalanta ), unul din cei mai frumoși 
fluturi de pe la noi, care aduce aminte puţin de mândra îmbrăcăminte 
a celor de prin ţinuturile ecvatoriale, raiul fluturilor frumoşi. Ami- 
ralul are aripile ca de catifea, cafenii-închis, aproape negrii şi cu niște 
dungi purpurii în curmezișul aripioarelor de dinainte sau și pe mar- 
ginea celor dindărăt. Pete albe, unele mai late, altele mai înguste, 
împodobesc vârful aripelor de dinainte, ori le tivesc marginea. (Omi- 
zile lor tot pe urzici trăiesc. 

Mai toţi fluturii din genul Vanessa, sunt însă schimbători, în ce 
priveşte amănuntele culorilor. Experienţe frumoase, cum am pomenit, 
s'au făcut cu ei. Culorile mai vii sau mai șterse, atârnă mult de 
condiţiunile temperaturii. Aşa e cu Vanessa levana. Cei care iese mai 

în spre primăvară, din nimfe care au iernat, au mai multe pete albe 
ori galbene. Din ouăle lor, mai în vară, ies alţi fluturi, care însă au 
haina închis colorată, în care petele albe sunt restrânse. Așa de deo- 
sebite sunt la îmbrăcăminte, încât au fost socotite drept specii dife- 
rite, până când făcându-se culturi în laboratoare, a rezultat că e același 
fluture, dar cu haina de sezon, mai veselă primăvara, mai serioasă 
vara. 


In haina lui de nevinovăție, albiliţa (Pieris brassicae) e unul 
din cei mai stricători. Sunt ani când omida lui distruge toată munca 
omului, în grădina de zarzavat. 

De altfel e un fluture frumos, având aripele ca văruite şi cu vini- 
şoare subțirele, rare. Vârful aripelor de dinainte sunt pătate cu negru. 
Uşor se poate cunoaște femeia de băr- 
bat, căci cea dintâi are pe mijlocul 
aripelor de dinainte două pete rotun- 
joare, negre şi o alta neregulată mai 
jos, alăturea de o petişoară de pe mar- 
ginea aripei dindărăt. Pe dedesubt ari- 
pioarele sunt gălhii, ca presărate cu 
praf de pucioasă. 

Nu e vreme din an în caresă nu vezi 
fluturi sburând, perechi-perechi, pare că 
s'ar juca prin aer ca hulubii. Acum se 
înalță, acum se scoboară, acum sunt îm- 
preună, pentru a se despărţi ca mâni- 
oşi. E hârjoana lor de dragoste. 

Pe cât sunt de drăguţi, pe atât lar- 
vele lor sunt rele; de aceea e bine să-i o- 
mori oriunde-i găsești. 

Incep să sboare de cum se încălzește. 
Rostul lor pe lume însă nu e să ne înve- 
selească prin gingăşia mișcărilor lor în 
aer, ci alta: neamul. De aceea după ce se împerechează în mijlocul florilor 
și în bătaia soarelui, femeiuşca, cea cu petele negre pe aripi, depune pe do- 
sul frunzelor de curechiu (varză) sau pe buruienile din apropiere, câte un 
ou resleţ gălbiu, cât un fir de mac, sau cel mult câte 2—3 la un loc. 
Din ou, repede-repede iese o omizioară, micuță, care se pune pe 
mâncat frunza de varză, tăind-o tot pe margini. Cu cât mă- 
nâncă, lacomă, cu atât se îngraşe, creşte, ajungând la urmă ca un 
vermişor cât degetul cel mic dela un copil. Frumuşele la înfăţişare, 
omizile au pielea lucie, verzuie, cu pete mărunte negre şi cu dungi albii 
în lung. Nu știe altceva să facă, decât să mănânce, iar necurăţeniile ce 
ies din ele, gogoloși mici negre, se strâng la încheietura frunzei cu trun- 
chiul, de parcă a plouat cu ei. După ce au mâncat bine şi s'au îngrăşat, îşi 


Fig. 355. — Albilifa; 
larva și nimfa. 

încetinesc mişcările, mai leneșe, se trag încet pe o buruiană oare- 
care, pe zaplaz ori gard, pe copaci, unde se opresc; se îmbracă apoi 
într'o cămașă tare, se încing cu o aţă de mătasă pe la mijloc şi se 
lipesc de locul unde au poposit. Aceasta e nimfa, din care va ieși 
un fluture nou. Cele mai târzii stau şi peste iarnă; de îndată ce se des- 
primăvărează din fiecare iese un nou fluture, care dă alte omizi. 

De aceea albilița se vede cât ţine căldura, iar omizile ei sunt așa 
de multe în unii ani încât dau gata curechiul, ca lăcustele, iar dacă au 
mântuit de mâncat într'o bulgărie, se duc, ca o armată de dușmani, 
în alta. E mânia lui Dumnezeu. Are dreptate poporul să creadă că 
sunt făcute din lacrămile Dracului. Se citează cazuri când omizile 
de albiliță, în pribegia lor, trecând peste şine, au oprit trenul în loc; 
strivindu-le, maşina patina, aşa de multe ce erau. 

Goana împotriva albiliţii şi a copiilor lor lacomi este dar explica- 
bilă. Trebuesc omorîţi cu nemiluita. In lipsă de alte cunoştinţe, femeile 
din unele ţinuturi ale României, pun o legătură de sămânță de cu- 
rechiu în calea preotului când umblă, în ajunul Bobotezei, cu aghiasma 
pe la case. Au credința că măcar un strop de aghiasmă dacă ajunge 
până la seminţe, curechiul ieșit nu-l va mânca omizile. 

Pe aiurea este un obiceiu mai bun. Se caută un furnicar și se aduce 
în câmpul cu varză, unde s'au ivit omizile. Furnicile duc luptă cu ace- 
stea și le stârpesc sau le alungă. Acest obiceiu e bun căci face parte 
din poliția naturii. Iși închipuie oricine unde s'ar ajunge dacă omizile 
rele, S'ar înmulţi din cale afară. Noroc că şi ele au duşmani și încă 
mulţi. In primul rând sunt pasările. Vin apoi alte insecte. 

Cel mai necruţător dușman al albiliții e o viespe mică, nici cât un 
ţânțar. Ea își pune ouăle în trupul nimfei. O caută, şi împungând-o 
în încheieturile ei moi, lasă acolo câteva ouă; apoi sboară în treaba 
ei. Din nimfă nu mai iese fluture, căci larvele mărunte de viespe îi 
mănâncă măruntaele şi grăsimea, până ce nu mai rămâne decât coaja. 
După ce nu mai au nimic de mâncat, larvele de viespe ies, spărgând coaja 
uscată, care cade praf. 

Şi ca această viespe sunt altele și altele, aşa încât se lămureşte de 
ce după un an de belşug în omizi, în celălalt an sunt puţine. 

Duşmanul cel mai neîmpăcat al albiliţei trebue să fie omul; şi 
dacă el de-a-dreptul nu poate să stârpească omizile toate, trebue să 
cunoască care sunt dușmanii lor și să-i iea în ajutor. Așa se face pe 
aiurea, unde lupta omului cu cei cari râvnesc la rodul muncii lui, se 
bizue pe știință. 

lată un exemplu între altele multe. In o parte din Statele-Unite 
ale Americii au invadat fluturi, a căror omizi, mâncând frunzele 
copacilor, amenințau să distrugă pădurile. Aflându-se că aceste omizi 
sunt atacate de nişte paraziți, care trăiesc prin Europa, Americanii 
au trimes învăţaţi în continentul nostru, au cumpărat cât mai multe 
cuiburi cu parazite, le-au cultivat în laboratoarele lor şi apoi le-au dat 

drumul în pădurile atacate de fluturi. Ca prin minune, aceștia au 
dispărut, omoriţi de paraziţii importaţi din Europa. 


Nalbarul (Aporia crataegi) seamănă cu precedentul; sub 
haina-i albă ca omătul, aduce stricăciuni enorme, mai ales la noi, unde 
omul nu-și prea bate capul cu duşmanii muncii lui, ci se mulțumește 
să spuie: e bătaia lui Dumnezeu, ori așa vrea Dumnezeu. Te prinde 
jalea adesea, când treci primăvara, pe lângă grădini neînerijite de 
pruni. 'loate sunt numai cuiburi de omizi. 

E dreptul, că adese, gospodarii mai muit din ires decât din ştiinţă, 
adună frunzarul mort și vreascurile din grădini şi le dau foc în ajunul 
Alexiilor, la 16 Martie, cu o zi mai îna- 
inte de Si. Alexie, omul lui Dumnezeu. 
Cred ei că în acest chip alungă, nu 
numai omizile, dar și toate jivinile rele, 
stricătoare. E o credinţă, care nu a- 
junge. Stârpirea omizilor din copaci, 
trebue să fie o grijă tot aşa de mare, 
ca și aratul câmpului, dacă gospodarul 

Fig. 356. —— Nalbarul. ţine să vadă roade în copaci. 

In cuibul de omizi, ţesut cu mă- 

tasă, și-a pus nalbarul seminţele «de 

cu vară. Din ouăjies omizi inicişe-au mâncat cât au mâncat şi apoi 

cum a dat frigul s'au ghemuit în cuibul format din frunze strânse gră- 

madă și împletite cu mătasă strălucitoare, fabricată tot de ele. De 

îndată ce vine primăvara şi mugurii prind a plesni, omizile 

lungueţe, puţin păroase, albăstrii pe burtă, cu dungi negre şi cafenii 

pe spate, se ițesc, se târăsc ca niște tâlhari, până la muguri şi frunzele 

fragede, şi se pun să le mănânce cu nesaţ. Copacul rămâne gol; 

pe când cei curăţiţi sunt ciucură de flori, el pare uscat, trist; 

abia mai târziu începe a da din nou frunze fără vlagă. Mugurii cu 
flori însă sunt distruși; copacul nu dă roade. 

După ce s'au ghiftuit de mâncare, vreme de câteva săptămâni, 
omizile se lenevesc, se răspândesc pe unde pot, pe coaja copacilor, 
pe păreţii caselor şi se schimbă în nimfă. Acestea sunt ca niște fuse 
mici, albicioase şi pistruete cu pete negre. Sunt şi ele încinse la mijloc 
cu un brău de mătasă și aşteaptă, nemişcate, iarăşi câteva săptă- 
mâni, până când se formează în ele organele fluturelui, care iese, nevi- 
novat, gingaş, din coaja nimfei, plesnită în lung. 

Nalbarii se recunosc lesne. Se adună cu sutele pe lângă băltoagele 
dela fântâni, de crezi că s'au scuturat petale de cireși pe drum. Uncori 
roiurile sunt atât de mari, încât copacii pe cari se aşează par în- 
florii. 

Nalbarul seamănă cu albilița, numai că nu are pete negre pe aripi. 
In schimb vinișoarele, mai rare, sunt mai negre iar aripioarele nu 

sunt străvezii. Când pui mâna pe aripele nalbarului, îți rămâne pe 
degete solzişorii, mărunți, subţiri, care acopere, ca și olanele de pe 
casă, aripioarele mai tuturor îluturilor. cu solzi. Fiecare solzişor are 
o codiţă, cu care se înfige, ca şi pana, în pielița subţire a aripioarei. 
Milioanele de solzi de pe aripi, nu îngreuiază sborul fluturelui, căci fie- 
care solzişor e ca un săculeț turtit, plin cu aer. Dar în pânza solzișo- 
rilor sunt depuși pigmenţi diferiţi, care pictează aripele ca pe niște 
tablouri măestrite, iar alipirea lor unii lângă alţii, produc fenomenele 
optice ale irizării, farmecul multor fluturi. 

De nalbar se mai leagă şi altă minune. Când prinzi un asemenea 
fluture, proaspăt ieşit din cojocul nimfei, şi-l strângi de capătul hurţii, 
vezi cum iese o broboană portocalie, ca o picătură de sânge. E urina 
îngrămădită în vremea cât a stat închis în nimfă. In anii când sunt 
mulţi fluturi, picăturile acestea roşcate, cad pe frunze, pe pământ 
şi au dat naștere poveștilor cu «ploaie de sânge». 


Fluturii de zi sunt și la noi foarte numeroși. Au comun antenele 
subţiri, delicate şi umflate la vârf, ca o măciucuţă. Când se pun pe o 
floare ridică aripile în sus, verticale, de arată și podoaba feţei de 
jos. 

Uşor atrage luarea aminte fluturele-cu-coadă-de-rân- 
dunică (Papilio machaon), nu numai prin frumoasa culoare deli- 
cată a aripelor, dar şi prin sborul, lui agitat, neegal. Când bate repede 
din aripi, pare că ar vrea să apuce razna, când se lasă lin, ca rândunica, 
la faţa pământului, când abia dă din aripi, adăstând cu plăcere pe 
flori. E adevărat un fluture, în înţelesul pe care poeţii îl dau acestor 
insecte. Pare că nu are nicio grijă, iar vieaţa lui fericită se scurge numai 
în jocurile din aerul călduț, îmbălsămat cu mireasma florilor. Felul 
de vieață e potrivit cu îmbrăcămintea lui, în care se reflectă toate 
culorile florilor. Pânza aripelor e galbenă ca de pucioasă, peste tot. 
E ţesută însă şi cu alte culori. [De-a-lungul marginii aripelor de dinainte 
pe lângă o bată largă e și o betiţă îngustă, neagră, iar între ele un șirag 
de mărgele gălbii. Pe aripele dindărăt sunt benzi albastre ca fluarea 
inului, întinse ca un un abur, între dunguliţe negre şi suviţe tot negre. 
Două pete purpurii, ca doi ochi, se găsesc la capetele aripelor dindărăt, 
prelungite ca și coada rândunelei. Şi trupul e îmbrăcat în catiiea gălbie. 
având pe spate o eşarfă neagră în lung (Lab. VI, fig. 1). 

E un fluture mai «simpatie » şi prin aceea că omida lui nu aduce 
mari stricăciuni, trăind pe trunchiurile de morcov, pe pătrunjel, care 
de obiceiu dau repede alte frunze în locul celor mâncate. Larva e dră- 
guţă. Aduce aminte de îmbrăcămintea tigrului. Grăsună şi durdulie, 
are pielea verzuie lucitoare, cu dungi negre pe coaste, pătate cu alb, 
pare că ar fi bătută cu pietre scumpe. Mai are o însușire, care face spaima 
copiilor. Cum stă ea leneșă şi grasă, pe trunchiul verde de pătrunjel. 
dacă o atingi cu degetul sau cu un paiu, deodată scoate de după ceafă 

două corniţe gălbii din care împroașcă un suc ce răspândește un miros 
pătrunzător. E chipul ei de a-și apăra pielea. 

Ceea ce e fluturele cu coadă de rândunică, prin locurile joase dela 
noi, putându-l prinde ori şi cine are ochi pentru frumuseţile naturii, 
este fluturele care poartă frumosul nume de Parnassius apollo. Se recu- 
noaște imediat după înfăţişarea aripelor. Cele de dinainte sunt ca și 
ale albiniţii, cele dindărăt au însă mărginile tăiate rotund, ceva scobite 
în spre partea trupului. Și el are haina albă, dar marginea aripelor de 
dinainte strălucesc ca sticla, având pete negre, iar cele de dinapoi au 
două pete roșii ca sângele înconjurate de o tivitură neagră. Este atât 
de căutat de către colecționarii de fluturi, pentru podoaba colecţiei 
lor, încât în unele părți din Germania a devenit rar. 

I)acă ar fi să se descrie toţi fluturii dela noi, care sbor ziua în plin 
soare şi printre flori, n'ar ajunge nici cuprinsul volumului în- 
treg. 

Nu poate însă rămâne nepomenită o grupă de fluturași mai mărunţei 
a căror îmbrăcăminte albăstrie, îi fac aşa de drăguți, încât fără să vreai 
te opreşti şi-i priveşti, când se sbenguesc deasupra covorului plin de 
ilori boghioase din pajiştea înflorită. 

E o grupă întreagă ; sunt numiţi în nemţeşte fluturii-cerului, 
căci în adevăr unii dintre ei, când se avântură în jocurile lor 
tinereşti ceva mai sus, îi confunzi, cu albastrul seninului. Aşa e 
Lycaena, cu diferite specii, drăgălaşe forme, adevărat petale sburătoare. 
Lycaena bellargus, are aripioarele ca petale de in, tivite cu o dungă 
neagră și alta albă în lung, pe când Lycaena arion, are pe ele toate 
gamele dela albastrul albicios până la albastrul siniliu, pictate cu 
puncte mai negre și tot mai închise pe dungă. La unii dintre ei, femeile 
au altă îmbrăcăminte decât bărbaţii, mai vioi colorați (Tab. VI, fig. 5. 8). 

O particularitate demnă de pomenit a omizilor acestor fluturi, e 
traiul lor în tovărăşia furnicilor. De îndată ce o larvă de Lycaena se 
arată printre trunchiurile de trifoi ori lucernă, pe unde trăiesc mai ales, 
e înconjurată de furnici. Ai crede că se reped să o rupă, pe 
când de fapt sunt atrase prinlr'un miros particular, iar larva le dă la 
urmă, după multe rugăminţi, în care vreme e apărată, o picătură din- 
tr'un suc dulce, după care mor furnicile. Pentru aceasta larva are pe 
spate un negeluş, din care picură sucul căutat de furnici. 

Tot aşa de frumuşei sunt şi fluturii-de-sidef (Argynnis), 
cărora le place mai mult poenile din pădure, putând fi prinşi adesea 
când își caută loc să puie ouăle în crăpătura coajei de copaci, urcându-se 
tot în spirală. Când stau cu aripioarele ridicate, aripa dindărăt pare 
că e de sidef așa lucesc nişte pete dese, pe fondui, ca de porto- 
cală (Tab. VI, fig. 7. 9). 

Frumuseţea acestor fluturi nu poate fi descrisă prin cuvinte, ci 


numai observată în libertate sau când fluturii sunt cu îngrijire păstraţi 
in cutia colecționarilor. 

B. Neamurile Strigii (Sphingide ). 


Sunt fluturi cu trupul lungit și obişnuit ascuţit la capătul dindărăt, 
cu antenele scurte, subțirele către vârf. Aripele de dinainte sunt mai lungi 
şi înguste, a doua pereche mai scurte. Când se așează pe flori le ţin 
obişnuit orizontale, spre deosebire de cei de zi. Au o trompă lungă, 
cu care uneori sug nectarul din sbor. Sbor de regulă numai în amurg. 

Cel mai cunoscut fluture din această categorie, fiind şi unul din 
cei mai mari dela noi, este striga (Acheronia atropos); cu aripele 
întinse măsoară şi 15 cm. E cunoscut de toată lumea, căci pe dosul 
pieptului păros, are niște pete care seamănă cu un cap de mort. In 


credința poporului nostru, e socotit ca trimesul morţii şi se feresc oa- 
menii de el ca de foc. 

Aripele de dinainte, mătăsoase, sunt castanii şi cu tot soiul de 
puncte, galbene, negre, pe când aripele de dindărăt galben-roşeate, au 
două dungi negre. Haina-i, e dreptul, e asemenea amurgului înaintat. 

I s'a dat numele de strigă, după unii pentrucă iese din strigoi, cari 
umblă seara. Mai sigur e pentru că atunci când îl apuci în mână scoate 
un sgomot ascuțit, ca şi glasul unui șoarece. Pe aiurea se mai numeşte 
și buha-ciumei, pentrucă sboară pe înserate, ca și buha. 

Ziua e leneş; cu aripele plecate în jos, acoperindu-şi pântecul gros, 
păros, cu dungi negre şi portocalii, stă nemișcat, lipit de pietre ori chiar 
pe un copac. De cum se înserează însă sboară în linie dreaptă, dar nici 
nu-l auzi. Prea adesea, când e lumină "n casă și fereastra deschisă, dă 
busna drept în părete, când poate îi lesne prins. Nu se hrănește cu 
sucuri de flori, ci mai ales cu acele din rănile copacilor. Ii place însă 

din cale aiară de mult mierea de albine şi nu rar se vâră pe urdiniș în 
stup, de se face doldora de miere. Adesea însă acolo îşi află mormântul, 
căci albinele tăbărăsc pe el. Măcar că are trupul învelit cu o coajă groasă 
de chitină, albinele îl împung prin părţile cu piele subțire și-l omoară. 
Neputând să care atară un ase- 
menea uriaş, îl învelesc cu ceară 
şi se păstrează așa, ca o mumie, 
fără să putrezească. 

Fluture mare este şi po- 
rumbacul (Sphinr euphoir- 
biae) mai frumos decât striga. 
Aripele lui de dinainte mai ascu- 
țite la vârf sunt galbene şi cu 
dungi cafenii, pe când cele de din- 
dărăt au toate culorile pe ele. 
Liniștit, aproape nu-l vezi; îşi. 
alege o coajă de copac bătrân sau 
o piatră cu licheni pe ea. Aripele 
de dinainte, mari, le ţine așa, că 
acopere cu ele și pe cele de din- 
dărăt mai vioi colorate. Spatele 
neacoperit de aripi, are o culoare 
închisă, măslinie. Stă nebăgat în 
seamă toată ziua. Cum se înserea- 
ză, sboară ca o săgeată. Se duce 
la o floare, dar nu se pune pe ea. 
căci are trompă lungă, dreaptă, 
pe care o vâră în corolă, din 
shor, ori ţinându-se ca vânturelul,. 
fâlfâind repede din aripi. 

Frumoasă e şi larva. Nici nu-i 
pasă că e îmbrăcată într'o haină 
deschisă, verzuie, lucitoare, îm- 

e: MOD Ma e ame a pestrițată fel şi chipuri. 

i Nu mănâncă decât frunze 

| proaspete de laptele-câinelui. în 

vederea tuturor pasărilor, care nu se ating de ea să moară de foame. Nu 
doar că se sperie de fa p t (așa zice poporul larvei), deși acesta ţine capul 
amenințător în sus, iar la coadă are un corn. Nu-l ciupesc, pentrucă are un 
miros așa de urît, încât nu ştie pasărea cum să-și curețe ciocul mai repede. 

După ce a ajuns cam cât degetul cel mic de lungă, larva se moleșește, 
se scoboară, își caută un loc în pământ, se învălește într'o pânză de 
mătase și se schimbă în nimfă, din care iese apoi fluturele. 

Mai toate neamurile acestor fluturi, au particularitatea, de a nu se 
prea putea lesne deosebi de locul unde stau ziua. E un caz interesant de 


I. SIMIONESCU: Fauna României. Tab. VI. 


1. Fluture coada-rândunelii; 2. Fluturele Apollo; 3. Fluturele roș; 
4. Chrysophanus; 5. Lycaena; 6. L.ămâiţa; 7. Argynnis; 8. Lycaena; 
9. Argynnis, 

mnimelism. Au culoarea cam ca a suportului pe care stau și adesea treci 
pe lângă sfinxul-de-pin, fără să-l poţi dintr'odată vedea ci seamănă mai 
mult cu un solz cafeniu din coajă. 

Interesant este în această privință, un frumos fluture, căruia i se 
poate spune fluture-de-seară-cu-ochi-de-păuln (Smerin- 
ihus ocellata ), căci are pe aripioarele de dindărăt purpurii, două pete 
inchise, care seamănă cu niște ochi încruntaţi, mai ales că o dungi 
neagră, groasă, de deasupra lor, pare o sprânceană stufoasă. 
Aripele de  din- 
ainte, dimpotrivă 
seamănă cu o frun- 
ză îngălbenită, 
scorojită, galbenă 
cenuşie și cu ape 
neregulate.  Flu- 
turele stă ziua 
spânzurat pe săl- 
cii, plopi, de crezi 
că e un smoc de 
trunze uscate. Ari- 
pele de dinainte 
le ține așa încât 
acopăr pe cele de 
dinapoi. Cumaude 
insă un ssomot și 
crede că e un 
pericol,  printr'o iz. 399. — Fluturele de vară cu ochi de păun. 
mișcare bruscă se 
îingheboşază și face să răsară cei doi ochi încruntaţi «le pe aripioarele 
dindărăt. Sau făcut experienţe din care reiese că pasările se sperie 
așa de tare de această neașteptată schimbare, încât fug cât pot mai 
repede. Fluturele atâta dorea. 

In afară de asemănarea cu suportul pe care stau, mulți fluturi. 
mai ales cei de prin ţările calde, întrebuinţează altă șiretenie. Pe ce 
cale, nu s'a putut încă destăinui de către învăţaţi. Un fluture care nu 
are nicio armă de apărare, se îmbracă în haina altuia căre dă din el 
un suc atât de puturos, încât pasărea nici nu vrea să audă de un dejun 
«lin el. In sboru-i iute după hrană, pasărea însă se înșeală într'atâta 
încât nu-și înfige pliscul nici în trupul celuilalt fluture, bun de 
mâncat, dar care seamănă leit cu cel puturos. Asemenea șiretenii se 
pot prinde şi prin Europa. Există un fluture /-egeria apiformis , care 
trăieşte pe lângă plopi. Trupul lui e ca al unei viespi, cu capul galben. 
cu pieptul brun, iar pe pântece are cercuri de culoarea lămâii. Ai zice 
că e un viespoi mai ales că și mijlocul e mai subţiat, iar aripele sunt şi ele 
transparente, strălucitoare şi nici de cum împodobite cu tot soiul de 

brâie. Ziua stă pe scoarţa copacului, dar adesea se încumetă să sboare 
şi prin bătaia soarelui. Are grijă însă să bâzâie, tot ca o viespe. Ase- 
ŞE= : mănarea e aşa de mare, încât un na- 
turalist german a zis că dintre 10 ger- 
mani, care să ştie cât sunt de deprinși 
cu observarea, nouă nu sar încumeta 
să atingă acest fluture, chiar când stă 
liniștit pe coaja de plop, deoarece cred 
că au înainte o viespe cu ac otrăvit. 
Larva acestui fluture își duce vieața 
în trunchiurile de plop, de răchită și 
sunt, din această pricină, foarte strică- 
A toare. Iși sapă un canal lung de vreo 
Fig. 360. — Aegeria 2'cm., spre inima copacului, apoi în 
apiformis. al doilea an, se îndreaptă spre coajă, 
pentru ca schimbându-se în nimfă, să 
fie mai la față şi fluturele să poată lesne ieși la lumina zilei. 
Nu e singură de altfel A 
în lăuntrul copacului. Sunt 
o mulţime de fluturi ale 
căror larve se hrănesc cu 
lemn.  Găurind trunchiul 
cel mai sănătos leu canale, 
la cele din urmă îl face 
să se năruie uşor, când o 
furtună mai năpraznică îl 
sgâlțâie  dintr'odată. Cel 
mai des întâlnit la noi este 
răchitarul  (Cossus 
cossus), un fluturaș care 
sboară numai noaptea. 
Toată ziua stă lipit de coaja 
sălciilor şi are iarăşi o 
împrăcăminte așa făcută, 
numai pistrui și linii cafe- 
nii, cenușii, negre, încât ai 
jura că e un solz desprins 
din scoarţa copacului. Pe 
cât fluturele e de liniștit şi 
lenevos, pe atâta e de 
harnic  sfredeluşul, 
larva lui. Cum a ieșit din 
ou se pune pe ros, cu fălcile 
ca nişte ferestrăiaşe. Intâiu roade sub coajă, apoi se întinde în lungul 
trunchiului. Lemnul nefiind o hrană tocmai sățioasă, larva trăiește 


Fig. 361. — Răchitarul (B.). 

vreo 2 ani în inima copacului schimbându-și îmbrăcămintea «de 
câteva ori. Ajunge mare, cât un deget. La început trandafirie. 
devine uricioasă, grasă, cu pete mari pe spinare şi dă din ea un 
suc așa de mirositor de acid salicilic încât de pe departe poţi ști 
care răchită e atacată. După doi ani, omida se schimbă în nimtă; 
din rumegătura de lemn, încleiată, îşi face un înveliş ca un sicriu. 
Cu larva acestui fluture, s'au făcut experienţe interesante, ca să se vadă 
dacă pot să ierneze pe gerurile mari. S'a constatat că omizile înghe- 
țate bocnă, încât lovite, se sfărmă ca sticla, dacă sunt puse în 
o odaie încălzită tot încetișor, îşi vin în fire şi se mişcă. Dar dacă dim- 
potrivă se pun în luna lui Martie, deci când a început în trupul lui sem- 
nele vieţii active, într'un aer rece de 0“, omizile pier. 

Cât stau iarna la adăpost, trăiesc într'un soiu de amorțire. Nu-s 
moarte dar nici vii de tot. Respiră, dar rar şi slab; circulaţia e înceată 
de tot; hrana este luată din rezervele de peste vară, dar tot pe sponci. 
E ca o mașină care stă în staţie, cu aburii sub presiune și cu focul 
gata să ardă mai intens. De aceea gerul nu are ce opri mai mult. Când 
însă încep schimburile de hrană mai vii, atunci orice împiedicare 
aduce moartea. 


C. Fluturi de noapte. 


Nu sbor decât după ce se intunecă. Peste zi stau cum pot şi unde 
pot, aproape nemişcaţi sau mutându-se greoi din loc în loc, abia târân- 
du-și picioarele amorţite. Lumina, ca şi pe buîniță, pare că-i înspăi- 
mântă. Stau cu aripele în jos, acoperind trupul, având cei mai mulţi 
culorile așa îmbinate încât au tonalitatea întunerecului, din care abia 
se pot desluși. Antenele la bărbaţi, sunt ca niște pene fine. Fluturi 
mari dar şi mărunți, mai toţi sunt atât de stricători, prin larvele lor 
lacome, încât se socot drept dușmanii cei mai răi ai muncii omului. 
Printre ei însă se află şi unul care a dat loc la o industrie întinsă. 

Toată lumea cunoaște fluturele-de-mătase (Bombyzmuori), 
căci creşterea lui a început să se lățească din nou la noi, odată cu 
reînvierea borangicului de făcut maramele, podoaba portului na- 
ţional. 

De felul lui e din China. Chinezii, poporul care cunoștea busola 
şi huila înaintea europenilor, domesticiseră şi fluturii de mătase, de- 
pănând firul pe care larva îl fabrică, când se schimbă in nimfă. In 
vechime când mătasa era ţesută numai de Chinezi, pânza se cântărea 
cu aur. De aceea şi Chinezii își păzeau fluturii, ca şi o mină cu 
diamante. Strașnica lor pază a fost înirântă, se spune, de şiretenia 
unor călugări din veacul al 6-lea, care au ascuns câteva fire de să- 
mânţă în toiagul lor de pribegie, găunoșit în parte. Astfel s'au răspân- 
dit viermii de mătase şi în Europa. 

Din sămânţa cât un fir de mac, albă gălbic, iese prin luna Mai. 
când dudul a început să deie frunze, larve, care în adevăr sunt 
drăguțe. La început cât nişte firicele de pai foiesc ca viermii. 
Se urcă însă îndată pe frunzele de dud, ce li se pun proaspete, la nas. 
Pe urmă năpârlesc, cu cât cresc, se îngraşă, devenind strălucitori. 
Căpuşorul lor, negru, e numai fălci. Când te duci în odaia în care foiesc 
larvele pe lesele anume construite, 
în liniştea încăperii puţin luminată. 
nu auzi decât o ronţăială, pare că ar 
fi niște șoricei ce rod. Escrementele 
lor, mici golomoaţe negrii, cad pe 
hârtia întinsă, ca nişte picături 
de ploaie pe pământul uscat. Albi 
verzii, cu pielea întinsă, lucitoare, 
cu desene fine pe spate, au niște 
pete rotunde pe laturile fiecărui inel. 
Cu un corn de carne la capătul de 
dinapoi, trândavi și mâncăcioși, îţi 
dau idee de ce înseamnă lăcomia 
omizii, dar în acelaș timp și de ex- 
presiunea de omidă, dată unei cate- 
gorii de oameni, care nu ştiu în vieaţa 
lor decât să se îngraşe pe seama 
altora. 

Frunză verde pălămidă 
Plină-i ţara de omidă, 
cântă ţăranul din Transilvania. 
i înăduşit de dragostea celor ce 
: trăiau pe seama lui. 
După vreo patru săptămâni 

Lig. 362. — Fluturele „de mătase. « viermele de mătase », se face şi 

l'emeia depunând Ouale, omida mai leneş, după ce s'a îngrășat bine. 

accea Se urcă pe crenguţele măturiţii 

sau de stejar ce i se pun la înde- 

mână și acolo prinde a ţese. In trupul ei, larva, are două ghinduri 
lungi, ca niște tuburi, aproape dela cap şi până la coadă. Fabrică un 
suc cleios, care iese prin nişte găurele dela capătul de dindărăt al 
trupului. In atingere cu aerul, sucul se întărește şi astiel dă mătasa. 

Viermele se pune pe depănat. Intâi își îngrădește o curte din fire 
prinse de măturice. Mai pe urmă, încet-încet, se învăluie în căsuţa 
de mătasă a gogoașelor ce se vând. Ajunge nimfă. Toate aceste 
schimbări ce le suferă viermele de mătasă, lămureşte lăcomia și în- 
grășarea lui. Omida nu e decât o fază de înmagazinare a materiei. 
Ea trebue ca să mănânce lacom, să strângă grăsime cât mai multă în 
trup, căci altfel de unde va da mătasa şi mai ales de unde se va lua 

materia necesară pentru  prefacerea cei în fluture. Nu trebue de ne- 
socotit că în vremea cât nimfa pare moartă, în învelișul ei tare, şi cât 
stă nemișcată, în interiorul păreţilor rigizi, e viața cea mai intensă. 
Câte organe noi nu iau naştere?: aripi acoperite cu milioane de solzişori, 
picioare lungi, antene, trompă şi altele, care nu erau în omidă. 
Pentru toate aceste prefaceri se cere materie nouă. De unde le-ar lua 
nimfa, închisă în casă, dacă omida nu sar fi hărnicit să o îngrămă- 


Fig. 363. — Fluturele-de-noapte-cu-ochi-de-păun. 


dească sub formă de grăsime? De accea omida mănâncă mereu, iar 
învălişu-i chitinos tot se primeneşte (omida năpârleşște), spre a se 
face altul la loc mai încăpător. 

Pentru ca să-și fabrice învălişul ei de mătasă, omida are nevoie de 
vreo ! zile. E o muncă uriașă, când te gândeşti că numai pătura mij- 
locie a gogoșii, cea mai de preţ, e un fir învălătucit, lung de vreo 300 m. 

Când nimfa s'a schimbat în fluture, după 18-—20 zile, acesta sparge 
gogoaşa și iese. 

Gospodina care creşte viermi de mătasă, acum intervine. Ea nu 
lasă să se desvolte nimfa, căci altfel firul de mătase, care e dintr'o 
bucată, e rupt de fluture și nu înţelege nimic din osteneala ei de o 
lună. Asvârlind gogoșile în apă clocotită, a oprit în loc viața și i-a 
rămas neatinsă aţa de mătasă. 


|. Simionescu: Faza home. 25 

E dreptul că lasă de sămânță câteva gogoşi mai mari, din care ies 
fluturi. Aceştia de cum s'au văzut la lumină, se împărechează și apoi 
femeia începe a semăna seminţele, pe hârtia ce i se pune în cale. Nici 
nu mănâncă, nici nu sboară iute. Prin domesticire, viermele de mă- 
tasă a pierdut din vioiciunea sălbătăciei, după cum e deosebire și 
între capra de lângă casă şi cea ce trăește slobodă pe vârt de 
munte. 

Cum sunt fluturii de mătasă, sunt şi celelalte neamuri apropiate 
ale lor, cu trupul păros, antenele ca nişte pene. 

Din neamul fluturilor de mătasă face parte şi unul din cei mai 
mari dela noi, fluturele-de-noapte-cu-ochi de-păun 
(Salurnia pyri), care ca şi striga, dă busna pe fereastra deschisă, 
când e lumină "n casă. E destul de atrăgător şi el, având pe aripele 
castanii, ca de catifea, câte o frumoasă pată albăstrie, tivită cu alte 
culori, care aduc aminte de ochiul de pe penele de păun. Omida lui 
mare, groasă, verzuie, cu negei pe inele, i se zice în unele părţi din țară 
cânele-babei, ca şi larvei de cărăbuș. 

Pe cât e fluturele de mătasă de folositor, pe atât de stricători sunt 
neamurile lui mai apropiate. 

Fluturele-pinilor (Dendrolimus pini) e unul din cei mai 
vajnici duşmani ai pădurilor de pini. Fluturele, cât stă pe scoarţa 
copacului, nici nu-l poţi distinge de solzii acestuia. Pare mort. Din 
trup nu i se văd decâtraripele-de! dinainte, strânse una lângă alta, lă- 
sând descoperită doar numai spinarea, în dreptul pieptului, cu o tufă 
deasă de perişori cenușii. Cu căngile dela picioare se ţine acăţat de 
scoarță, ca să nu cadă. Il recunoşti repede, căci pe aripile cenuşii în- 
chis, are două brâie cafenii în curmeziş şi câte o pată albă, ca o bro- 
boană de ghiaţă. Adormit ziua, noaptea sboară chiar departe (fig. 361). 

Larvele sunt mânia lui Dumnezeu. les din ou ceva mai tărziu, 
către sfârşitul verii, aşa în cât până "n toamnă nu mănâncă decât trun- 
zele mai bătrâne. Cum dă îrioul se lasă la pământ, se ascund în tulele 
de muşchiu, la căldură. De cum începe să se audă cântecul cucoșului 
de pădure înfierbântat, oimizile își scot capul şi încet-încet se urcă 
pe trunchiu, către lăstarele tinere, crude. Atunci încearcă pădurarii 
să le aţină calea, punâud în curmezișul drumului lor punți de pânză 
unsă cu clei, pentru ca să le oprească mersul. Unele se prind, altele 
ocolesc și ajung la frunzele tinere, pe care le mănâncă lacom, oprind 
creșterea copacului pentru un an. Ca să-şi facă cineva o idee de câte 
pagube pot aduce asemenea omizi, e de ajuns a spune că o omidă mă- 
nâncă 800 de frunze în viaţa ei, iar numărul lor e așa de mare, încât 
într'o pădure de pini, de 6000 de hectare, din nordul Germaniei, în 
timp de 7 ani s'au nimicit 229 milioane de omizi, iar într'un singur an 
sau stârpit 58 milioane de ouă. Noroc de altfel şi de poliția naturii; 
multe viespi pun ouăle în trupul omidei, iar carabizii (pag. 281) le 
socot un fel de bucate alese. 

Mare rău aduce pomilor din grădină și omizile inelarului 
(Malacosoma neustiia ) cunoscut prin ouăle depuse în jurul crenguţe- 
lor subțiri, în iormă de mărgele mărunte. E sfupilul cucului, socotit 


Fig. 364. — Fluturele pinilor (B.). O tragedie într'un pin. 
1 — bărbatul: 2 femeia depunând ouăle (3): 4-5 omizile; 6 uimia. 
Un carabid (7) și larva lui (8) atacând larva fluturelui: 9 o viespe 
parazitară: 10 altă viespe. 


de popor ca vârsătura întărită a pasărei pestrițe, după ce a mâncat 
boabe de orz în lapte. Fetele rup crensuta cu stupitul cucului şi o 
port ascunsă în cingătoare, pentru ca să atragă dragostea ilăcăului iubit. 

In realitate stupitul cucului, e format din ouăle unui fluturaș, drăgut 
în îmbrăcămintea lui mătăsoasă, aproape aurie și cu dungi în curmeziș 

mai albicioase ori mai închise. Cum sunt aripile e şi trupul păros, mai 
lăţit ceva la capătul pântecelui. Ouăle le lipește femeia, cam pe la 
sfârșitul verii, în spre seară. Din ouă ies omizile abia în primăvara 


Fig. 365.- Inelarul,; ulăturea 
stupilul cucului. 


viitoare. Sunt omizi frumoase, 
căci trupul lor neted, îndungat 
în lung cu tot soiul de culori. 
gălbii, cafenii, negrii ori albă- 
strii. Se mai recunoaște lesne 
după două pete negre pe căpu- 
şorul albastru-cenușiu. Ce folos 
dacă sunt mâncăcioase și taie 
frunza pomilor cu lăcomie. Își 
lasă urma drumului prin un fir 
de mătasă rămas în dâra lui. 
Când omida se schimbă în nim- 
fă, îşi țese o gogoaşă, după ce 


are orijă să lege două frunze una de alta, adăpostul nimfei. 
Mare prăpăd aduce şi mironosiţa (Lymantria monacha), pa- 


coste grea peste pădurile de brad. 
In unele părţi din Polonia şi 
Prusia răsăriteană, poporul în- 
seamnă anii, după apariția a- 
cestor lăcuste ale bradului, cum 
se număra la noi anii după ciuma 
cea mare de pe vremea lui Cara- 
gea. In 1892 s'a întins peste 2000 
ha. de pădure din domeniul Bicaz, 
distrugând cu totul 200 ha. 
Fluturii sunt frumoși, ade- 
vărate mironosiţe, nevinovate și 
sfioase. Cât stau ziua nemiș- 
caţi, par pete triunghiulare, a- 
ripele lor lungi fiind ca nişte 
mantii albe cu împestriţături 
cafenii, îel şi chipuri. Spre seară 
îşi desfăşoară aripele și sbor 
vioi, de se văd și aripioarele 
dindărăt, mătăsoase, cenușii-al- 
băstrii. Partea bărbătească se 
recunoaște uşor, după antenele 
ca nişte pene stufoase, iar pân- 
tecele trandafiriu se sfârşeşte cu 


Fig. 366. — Mironvsițu. 


un smoc de perișori. Femeia are antenele subțiri, fire de aţă, iar 
vârful pântecelui mai ascuţit. Sunt aşa de mulţi, încât copacii 
par înfloriţi; seara formează nourași alburii deasupra pădurilor. 

ori pare că ar ninge încet cu fulgi mari (le zăpadă. Asemenea nouri 
de fluturi târâţi de un vânt puternic sprea Marea Baltică au acoperit-o 
pe distanță de 70 km., cu un strat lat de 2 m. și gros de 
15 cm. 

Omizile ies din ou prin luna Mai. Stau deodată lângă căsuţa lor, 
ca să se desmeticească. Numai dintr'o pădure restrânsă dela Stralsund, 
din Nordul Germaniei, sau adunat într'o iarnă 507 kilograme «dle ouă, 
ceea ce face vreo 580 milioane de omizi. 

Omizile se adună în cârduri și încep să se uree spre câmpul lrun- 
zelor. Sunt prevăzătoare. Când au de trecut vreo parte mai lucie din 
coaja copacului, oricând dau peste inele de clei puse de pădurari, re- 
pede ţes o punte de mătasă, peste care păşesc fără grijă. Alteori se lasă 
în jos, la capătul unui fir de aţă, iar vântul le leagănă, până ce se prind 
de crenguţa altui copac sau se urcă pe frânghiuţa lor înapoi de unde 
s'au lăsat. Sunt mici, iar culoarea lor e ca pielea tigrului, cafenie şi 
cu linii ori stropi mai gălbii ori mai închise. Pe spate au ov făşie negrie 
asemenea dungei dela viperă, iar în lungul trupului, 6 şiruri de negei, 
cu câte un smoc de peri rari. Sunt lacome. Nu mănâncă atâta cât strică, 
cum fac şi lupii. Rod frunza de brad la rădăcină, de cade jos; primă- 
vara mănâncă şi florile. Sub copacii cu omizi adesea e un strat gros 
de cadavre de fluturi, de piei de omizi năpârlite, amestecate cu frunze 
de brad şi mai ales cu necurăţeniile ce răpăesc, în liniştea nopţii, când 
omizile mănâncă, ca o ploaie repede. Amestecul acesta constitue la cele 
din urmă un bun îngrășământ pentru pământ. Prin anul 1856, în 
Germania de Nord, venise atâţia fluturi, încât crengile de brad erau 
îndoite de greutatea omizilor ce mâncau. Păduri întregi trebuesc tăiate, 
pentru ca lemnul să nu putrezească, iar în vremea din urmă până 
și electricitatea a fost luată în ajutor pentru stârpirea fluturilor. Proiec- 
toare mari se îndreaptă asupra pădurilor, spre a atrage către lumină 
norii de fluturi, omoriîţi pe loc. 

E curios însă că pe cât de repede apar întrun loc cete de îluturi 
spre spaima pădurarilor, pe atât dintr'odată dispar. Vine în joc iarăși 
echilibrul naturii. Intocmai precum cârdurile de scrumhii, în pribegia 
lor, se cunosc după şirurile nesfârșite de pescărușii ce sbor în dreptul 
lor, tot așa de cum s'a înmulţit într'o pădure mironosiţele, se năpu- 
stesc asupra lor pasările, chiar dacă nu pot dovedi să le stârpească 
pe toate. Viespi mărunte fac ravagii punând ouăle în larve, dar mai 
ales o boală microbiană, molipsitoare, asemenea flașeriei dela viermii 
de mătase, îi ucide în chip fulgerător. Toate au o măsură. 

Un neam de al mironosiţei, aduce mari stricăciuni și arborilor din 
vrădină. E Lymantria dispar. Se cunosc bine ouăle lor, lipite de co- 
paci într'un soiu de scamă gălbuie, formând pete fiocoase pare că ar 
fi iască scărmănată. Copiii au plăcere să rupă aceșt bureţi şi să-le dea 
pe foc, căci plesniturile ouălor sunt aşa de repezi, încât pare că ar [i 
pocniturile unor mitraliere depărtate. 

mai albicioase ori mai închise. Cum sunt aripile e și trupul păros, mai 
lăţit ceva la capătul pântecelui. Ouăle le lipeşte femeia, cam pe la 
sfârşitul verii, în spre seară. Din ouă ies omizile abia în primăvara 


Fig. 365. — Inelarul; alălurea 
slupitul cucului. 


viitoare. Sunt omizi frumoase, 
căci trupul lor neted, îndungat 
în lung cu tot soiul de culori, 
gălbii, cafenii, negrii ori albă- 
strii. Se mai recunoaşte lesne 
după două pete negre pe căpu- 
şorul albastru-cenuşiu. Ce folos 
dacă sunt mâncăcioase şi taie 
frunza pomilor cu lăcomie. Își 
lasă urma drumului prin un fir 
de mătasă rămas în dâra lui. 
Când omida se schimbă în nim- 
tă, îşi ţese o gogoaşă, după ce 


are grijă să lege două frunze una de alta, adăpostul nimfei. 
Mare prăpăd aduce și mironosiţa (Lymantria monacha), pa- 


coste grea peste pădurile de brad. 
In unele părţi din Polonia şi 
Prusia răsăriteană, poporul în- 
seamnă anii, după apariţia a- 
cestor lăcuste ale bradului, cum 
se număra la noi anii după ciuma 
cea mare dle pe vremea lui Cara- 
gea. In 1892 s'a întins peste 2000 
ha. de pădure din domeniul Bicaz, 
distrugând cu totul 200 ha. 
Fluturii sunt frumoși, ade- 
vărate mironosiţe, nevinovate şi 
sfioase. Cât stau ziua nemiş- 
caţi, par pete triunghiulare, a- 
ripele lor lungi fiind ca nişte 
mantii albe cu împestriţături 
cafenii, fel şi chipuri. Spre seară 
îşi desfășoară aripele și sbor 
vioi, de se văd și aripioarele 
dindărăt, mătăsoase, cenuşii-al- 
Dhăstrii. Partea bărbătească se 
recunoaște uşor, după antenele 
ca nişte pene stufoase, iar pân- 
tecele trandafiriu se sfârșește cu 


Fig. 366. — Mironosiţa. 


un smoc de perişori. Femeia are antenele subțiri, fire de aţă, iar 
văriul pântecelui mai ascuţit. Sunt așa de mulţi, încât copacii 
par înfloriţi; seara formează nourași alburii deasupra pădurilor. 

ori pare că ar ninge încet cu fulgi mari de zăpadă. Asemenea nouri 
de fluturi târâţi de un vânt puternic sprea Marea Baltică au acoperil-o 
pe distanță de 70 km., cu un strat lat de 2? m. şi gros «de 
15 em. 

Omizile ies din ou prin luna Mai. Stau deodată lângă căsuţa lor, 
ca să se desmeticească. Numai dintr'o pădure restrânsă dela Stralsund, 
din Nordul Germaniei, s'au adunat într'o iarnă 507 kilograme de oui, 
ceea ce tace vreo 580 milioane de omizi. 

Omizile se adună în cârduri și încep să se urce spre câmpul îrun- 
zelor. Sunt prevăzătoare. Când au de trecul vreo parte mai lucie din 
coaja copacului, oricând «dau peste inele de clei puse de pădurari, re- 
pede ţes o punte de mătasă, peste care păşesc fără grijă. Alteori se lasă 
în jos, la capătul unui fir de aţă, iar vântul le leagănă, până ce se prinul 
de crenguţa altui copac sau se urcă pe frânghiuţa lor înapoi de unde 
s'au lăsat. Sunt mici, iar culoarea lor e ca pielea tigrului, cafenie şi 
cu linii ori stropi mai gălbii ori mai închise. Pe spate au o făşie negrie 
asemenea dungei dela viperă, iar în lungul trupului, 6 şiruri de negei, 
cu câte un smoc de peri rari. Sunt lacome. Nu mănâncă atâta cât strică, 
cum fac şi lupii. Rod îrunza de brad la rădăcină, de cade jos; primă- 
vara mănâncă şi florile. Sub copacii cu omizi adesea e un strat gros 
de cadavre de fluturi, de piei de omizi năpârlite, amestecate cu Irunze 
de brad şi mai ales cu necurăţeniile ce răpăesc, în liniștea nopţii, când 
omizile mănâncă, ca o ploaie repede. Amestecul acesta constitue lu cele 
din urmă un bun îngrășământ pentru pământ. Prin anul 1856, în 
Germania de Nord, venise atâţia fluturi, încât crengile de brad erau 
îndoite de greutatea omizilor ce mâncau. Păduri întregi trebuesc tăiate, 
pentru ca lemnul să nu putrezească, iar în vremea din urmă până 
şi electricitatea a fost luată în ajutor peniru stârpirea fluturilor. Proiec- 
toare mari se îndreaptă asupra pădurilor, spre a atrage către lumină 
norii de fluturi, omoriţi pe loc. 

E curios însă că pe cât «le repede apar întrun loc cete de iluturi 
spre spaima pădurarilor, pe atât dintr'odată dispar. Vine în joc iarăși 
echilibrul naturii. Intocmai precum cârdurile de scrumbii. în pribegia 
lor, se cunosc după șirurile nesfârșite de pescărușii ce sbor în «dreptul 
lor, tot așa de cum s'a înmulţit într'o pădure mironosiţele, se nâpu- 
stesc asupra lor pasările, chiar dacă nu pot dovedi să le stârpească 
pe toate. Viespi mărunte fac ravagii punând ouăle în larve, dar mai 
ales o boală microbiană, molipsitoare, asemenea flașeriei dela viermii 
de mătase, îi ucide în chip fulgerător. Poate au o măsură. 

Un neam de al mironosiţei, aduce mari stricăciuni și arborilor din 
grădină. E Lymantria dispar. Se cunosc bine ouăle lor, lipite de co- 
paci într'un soiu de scamă gălbuie, formând pete flocoase pare că ar 
fi iască scărmănată. Copiii au plăcere să rupă aceşt bureţi și să-le dea 
pe foc, căci plesniturile ouălor sunt așa de repezi, încât pare că ar fi 
pocniturile unor mitraliere depărtate. 

Nu rareori se poate prinde şi femeiușca în vremea cât depune ouăle, 
căci e aşa de ocupată cu îndeplinirea menirii ei, încât abia dă din aripi, 
când o străpungi cu acul prin piept. Şi acest fluture e frumos îmbrăcat, 
într'o hlamidă mătăsoasă albie, cu aburi gălbii peste tot şi cu puține 
pete cafenii, iar dosul pieptului e ca o măciucă de peri albi, moi. In 
schimb bărbatul este așa de felurit încât nici nu ţi-ar veni să crezi 


Fig. 367. Lymaniria dispar, jos femeia 
care depune ouăle (B.). 


că face parte din aceeaşi specie, 
dacă nu i-ai găsi adesea împăre- 
chiați. E cenuşiu-cafeniu și cu 
brâie mai închise, dese, în curme- 
zişul aripioarelor de dinainte. 
Trupul e svelt, și pe cap are 
două antene stuioase, în con- 
trast cu ale femeii, care sunt 
subțiri și castanii. Pe cât e femeia 
de leneşă, pe atâta bărbatul e 
vioi, sburând chiar ziua. 

Omizile ies primăvara din 
ouăle, care rezistă la frig, în 
îmbrăcămintea ca de lână, în 
care sunt învăluite; se recunosc 
lesne, pentrucă sunt mari, peste 
tot. îmbrăca cu o haină mur- 
dară, având pe spate o dungă 
lată castanie, iar în lungul tru- 
pului rânduri de bumbi, al- 
băstrii pe jumătatea de dina- 
inte a trupului, roșii pe partea 
dindărăt. Pe fiecare bumb se 
află un smoc de peri ţepoși, 
TOȘCaţi. 

Mănâncă ce găseşte; nu alege. 
După ce au terminat frunzele 
copacilor, se dau şi la cele de 
porumb. lar când e cald stau mo- 
latece la subsuoara umbroasă a 
frunzelor. Sunt ani când aduc 
mari stricăciuni, dar au în schimb 
mulți dușmani, mai ales niște pa- 


raziţi care îi dau gata. In America au făcut adevărate pustiiri, mai ales 
in grădinile de pometuri bine îngrijite. Acolo însă se iau repede măsuri 
hotăritoare. Statul nu se dă în lături dela cheltueli mari, căci pagubele 
cauzate sunt şi mai mari. Și izbânda ştiinţei s'a văzut tocmai la acești 
fluturi căci s'au adus paraziții lor din Europa. Cum sar lecui o 
boală cu medicamente sigure tot aşa s'a stârpit stricăciunile aduse de 

aceşti fluturi. Drept armă nu sa folosit decât duşmanii lor natu- 
rali, 

Printre fluturii cari aduc mari pierderi în pădurile de stejar, e Tau- 
matopaea processionea. Adeseori vezi păduri întregi de stejăriy, des- 
frunzite în toiul verii. Mai ales în Dobrogea unde e seceta mai mare, 
ciriteii mărunți de stejari nu sunt decât vreascuri acoperite cu o pânză 
rară de mătasă, în vâri cu cuiburi de omizi. 

Fluturele e mărunt, păros, mătăsos, cu aripioarele de dinainte 
catenii-gălhbii, având dungi mai închise la femeie decât la bărbat. 

Interesantă e însă omida, prin obiceiul ce are de a porni la drum, 
mai ales noaptea, în cârduri nenumărate, având câte una în fruntea 
lor. Incotro apucă aceasta, se 
duc şi celelalte, ca oile. Fac 
drumul seara şi dimineața, dela 
cuiburile lor spre vârful ramu- 
rilor cu frunze. Cuibul, cât 
pumnul de mare, e un ţesut 
larg de fire; în el omizile 
năpârlesc, în el se transformă 
în nimfă; la urmă seamănă 
cu un sac plin cu căsuțele de 
chitină îngrămădite una peste 
alia. 

Alte ori merg și ziua. «În 
lunie 1887, la Comana, omi- 
zile au trecut şinele drumului 
le fier,spre a merge în pădurea 
de est. Grosul coloanei era aşa 
de mare încât locomotiva a 
trecut cu greutate peste omi- 
zile sdrobite, din cauza lipsei 
de frecare a roatelor» (Hne- 


Tig. 368. Fluturele cu omida 
chel). i procesionură. 

Omizile procesionare, nu- 
mite așa după obiceiul lor 
de a merge la mâncare în cârduri, nu sunt rele numai pentru copaci 
ci şi pentru oameni și vite. In lungul trupului lor cenușiu cu pete mai 
închise și cu capul negru, se află numeroşi peri, ca de sticlă, cu vârful 
ascuţit și cu un canal lăuntric în care se găseşte un suc urzicător, cam ca 
al urzicei. Pe fiecare omidă, se află măcar vreo 1—5000 de perișori care 
se rup lesne și sunt împrăștiați de vânt, adesea ca niște nourași de praf 
în jurul copacilor. Sfărmăturile ca acele de ascuţite se înfig lesne în 
piele, în mucoasa nasului, în gâtiță, aducând mâncărime, inflama- 
țiuni și chiar mici ulcere. Pentru vitele care pasc iarba din preajma 
stejarilor cu omizi, e un pericol continuu, căci pot pieri când înghit 

mulţi peri. Aceasta e o rea armă de apărare a omizilor căci și pasă- 
rile se feresc să le atingă. Numai cucul le vine de hac; pentru ele e ca 
şi ariciul pentru vipere. Stomacul cucului, fiindcă și el mănâncă omizi 
multe, pare că e căptușit cu pâslă, 
de puzderia perilor înfipți în părete. 

Sunt multe omizi care au drept 
apărare perii de pe corp. Dintre 
acestea cea mai cunoscută este o- 
mida-urs numită aşa tocmai pentru 
îmbrăcămintea ei cu peri deşi, lungi 
ce-i dă o înfățișare stranie. Perii 
sunt negri, cu vârful cenușiu, în con- 
lrast cu roşul deschis, ca al blanei 
de vulpe, de pe piept și lături. Se 
întâlnește des prin grădini. prin 

Fig. 369. —- Omida de Dicranura burueni sau tuiișuri, căci A alege 

vinula, în poziţie de apărare. frunza. Fluturele (Arctia Caja) ȘI 

el e foarte frumos, având aripele 

de dinainte mari, ca de catifea, 

castanii cu dungi neregulate albe, pe când aripele dindărăt sunt roşii 

ca şi cărămida dar cu pete negre. Frumos colorat e şi trupul. Capul 

și pieptul sunt castanii bătând în roş, pe când pântecele ca și aripele 

dindărăt roşietice. S'a constatat la el-că și hrana are influență asupra 

coloraţiunii, aceasta fiind mai vioaie 

sau mai ştearsă, după felul frun- 
zelor pe care le mănâncă. 

Perii omizii-urs servesc mai mult 
ca să sperie. Sunt unele omizi 
care întrebuinţează chiar anumite 
mişcări, prin care să înfricoşeze pe 
dușman. Fără să vrei te qai cu un pas 
îndărăt în faţa unei asemenea dihănii 
mânioase, sborșite. Așa e cu omida 
Muturelui Dicramura vinula, omidă 
care trăieşte pe plopi şi sălcii. 
Omizile ajung mari, groase, strălu- 
citoare şi verzii. Inainte de a se = SUP : 
schimba în nimfă devin roșcate şi FIE, 370. — Omida de Stauropus 

- ; j fagi, în poziție de apărare. 

chiar violete. Au un cap mare, 

cateniu, cu tivituri roșii și cu două 

dungi negre, iar pe spate o dungă neagră ce se lățeşte pe mijlocul tru- 
pului. L.a coadă are 2 prelungiri, ca dinţii de furculiță, îndoite ceva 
în sus. Când e în pericol se sluţeşte rău. Iși ridică amenințător partea 
de dinainte a trupului, se gheboșează, își trage capul în piept. așa 
încât petele negre par doi ochi îneruntaţi. Şi coada, cu fureulița din 

“âri o ridică 'n sus, iar din vârful fureuliţei scoate două fire roşcate 
pe care le fâlfâie într'o parte şi alta. 

Schimbarea ce o iea dintr” odată, sperie. Unde mai pui că în acelaşi 
timp dă un suc mirositor, dintre 
cap şi piept, iar dela coadă se răs- 
pândeşte un alt miros de acid 
salicilic. Pasările, șopârlele fug, 
iar viespile împroşcate cu suc, 
pier. Pe cât e omida de groaz- 
nică la înfăţişare, pe atâta flu- 
turele e molău, abia mișcân- 
du-se. 

Neam cu fluturele cu omida- 
urs, este Zygaena filipendula, 
bucuria colecționarilor, căci e 
uşor de prins și are culori ca 
focul de vii. Se întâlneşte adesea 
fie pe florile de pălămidă, dar mai 
ales pe cele de sipică, din poenile noastre. E un fluture, pe cât de svelt la 
trup, pe atât de leneş la sbor, ziua. Stă nemișcat pe flori şi atrage atenţia 
prin cele 6 pete de carmin pe fondul albastru-cenușiu închis al ari- 
pe lor de dinainte. S'ar părea că această culoare vie e spre răul lor. 
căci sunt văzute de departe. 
Când le atingi însă, vezi că dă 
dela încheietura picioarelor și 
a antenelor subțiri și lungi. 
niște picături roşcate şi urit 
mirositoare. Prin urmare, ci 
și sălămăzdra cu petele ca 
focul, nu le pasă, căci pasările 
știu că nu e o mâncare plă- 
cută și le lasă în liniște să 
doarmă în miros «de îlori. Spre 
seară însă îşi iau şi ele sborul. 

Numărul fluturilor de 
noapte este de tot mare. Sunt 
mai ales o grupă din ei, că- 
rora li se spune bube, care 
se deosebesc de neamurile 
viermelui de mătase prin trupul așa de păros încât aduc aminte de 
cucuvaie. Se deosebesc și prin antenele subţirele și lungi. Când stau 
ziua liniștiți, au o culoare închisă, mai mult cafenie, dar cu atâtea 
felurite ape, încât seamănă cu pana dela unii uli. In schimb când sbor. 
noaptea, îşi desfășoară şi aripele dindărăt, de regulă vioi colo- 
rate. 


EI pI 


Fig. 371. Zuyguenu. 


ip. 372. Catocala nupla (R.). 

Cel mai frumos şi mai mare dintre ei este Catocala nupla, a cărui 
aripi dindărăt sunt ca petalele de mac roş, cu două dungi late, iar la 
margine cu subțiri tivituri albăstrii şi galbene. Când stă ziua, pe coaja 
de plop ori salcie, nici nu-l poţi distinge, deoarece, ca toți fluturii de 
noapte, aripele ca para focului sunt acoperite de aripele de dinainte 
cafenii și cu ape încreţite în curmeziș. Şi larva prezintă o culoare 
asemenea crengilor de salcie. Intinsă pe o asemenea creangă nici n'o 
poți distinge. 

In această privinţă poate cel mai frumos exemplu de mimetism 
la noi este fluturașul Xoma orion, care spre deosebire de rudele ei, 
are o coloare albastră cenușie, pe aripele din faţă cu pete negre și albe. 

Când stă ziua pe lichenii de pe 

- copaci, chiar cel mai fin obser- 

vator cu greu îl desluşeşte, așa 

de bine ce se confundă cu cojile 

neregulate de licheni, de aceeaşi 
culoare ca și fluturele. 

Des întâlnit prin grădinile 
noastre de legume este boho- 
ciul (Mamestro brassicae) a 
cărui omidă verzie, subţire, mă- 

Fig. 373. — Aripa gâscei. nâncă inima căpăţânii de curechi. 
făcând. mari stricăciuni în bul- 
gării. Fluturele, cu ochii hol- 

baţi, negri, cu spinarea îngheboşată, cu antenele păroase, are aripioa- 
rele de dinainte surii cu pete roşii și albe, cu dungi mai deschise; seara 
se sbate şi prin prejurul lămpii din casă. 

Ca încheiere a fluturilor de noapte voiu pomeni fluturele aripa - 
gâștei (.lciptiliu pentadaciyla ), cu o înfăţişare cu totul deosebită. 
In întunerecul nopţii străluceşte ca o pană luată de vânt, căci aripele 
lui sunt albe ca omătul. Numirea ce i-a dat-o poporul vine de acolo 
că aripele lui nu sunt întregi, ca la ceilalţi fluturi ci rupte în 2 și cea 
dindărăt în 3 făşii, parcă ar fi penele resfirate dela o aripă de pasăre. 
Se mai poate recunoaşte după picioarele de dinapoi lungi și subțiri 
dealtfel cum sunt şi antenele. Omizele lui se găsesc către toamnă pe 
volbură și rochiţa-rândunelii, în preajma cărora se ţine şi fluturele. 


D. Cotarii (Geometride ). 


Sunt o grupă de fluturi a căror omizi se mișcă într'un chip cu totul 
deosebit. Au trupul lungăreţ şi subţire. In afară celor trei perechi ade- 
vărate de picioare din apropierea capului, larvele fluturilor mai 
au un număr diferit de picioare falşe, mai cărnoase. La cele mai multe 
omizi acestea se află pe inelele de pe mijlocul trupului, așa încât merg 

cu trupul întins. I.a cotari, picioarele falşe sunt date spre capătul 
dindărăt. Când merg își îngheboşază mijlocul și seamănă cu un compas. 
parcă ar măsura drumul. După ce s'au prins cu picioarele de dinainte, 
își îndoaie trupul și vin cu capătul de dinapoi lângă cel de dinainte, 
ca lipitoarea. Altă dată, prinşi cu picioarele de dindărăt, stau drepţi; 
ai crede că e o bucată de 

creangă uscată. 

Unul din cei mai mari 
cotari, dar şi din cei mai 
frumoşi fluturi dela noi este 
cotarul-mesteacă- 
nului (Amphidasis belu- 
daria ). Aripele lui sunt al- 
be ca varul, cu o împe- 
strițătură aşa de lelurită 
de puncte și linii negre, 
încât pare că e cioplit în 
marmoră. Când stă ziua cu 
aripele pe jumătate întinse, 
pe coaja albicioasă de mes- 
teacăn, ades abia se cu- 
noaște, ceea ce iarăşi e un 
caz de mimetism. Și omida 
îşi schimbă culoarea după 
arborele pe care stă, când 
mai verde, când mai găl- 
bie. Mai are particularita- 
tea de a sta ca ţeapănă 
pe crengi de o contunzi cu 
o crenguţă. 

Interesant e cotarul- 
de-toamnă (Iiberniu lig. 371. Larva colarului de mesteacăn. 
defoliaria ), unul din paco- 
stele grădinelor de pomi, 
împotriva căruia grădinarul, cu grijă de munca lui, are de dus luptă 
grea. Când toate celelalte insecte își caută adăpost de iarnă, iar 
Huturii au intrat ca'n pământ, acesta se mai arată încă seara, 
spre uimirea tuturora. Se vede chiar până pe la sfârșitul lui Octom- 
vrie. şi începutul lui Noemvrie. Ca o amintire a podoabei de vară 
a celorlalți fluturi și el e îmbrăcat cu o haină frumoasă galbenă- 
roșcată. Dar numai bărbatul este astiel gătit de nuntă. Ceva 
deosebit: femeia acestui fluture nu sboară; are aripele închircite 
şi seamănă mai mult cu un păianjen, galben cu dungi negre, având 
picioarele lungi şi pântecele doldora de ouă. Se ţine pe coaja 
copacilor, aşteptându-şi mirele, După împerechere bărbatul își ia 

rămas bun dela vieaţă. Femeia se urcă în grabă pe copac, căci 


lig. 375. - - Colarul-de-toamnă. 


bruma a ars frunzele, 
făcându-le să cadă câte 
una-una. Ea se duce 
drept la muguri, spe- 
ranța arborelui şi acolo 
îşi depune ouăle. De 
cum se încălzește, din 
ou iese o omidă, care 
se năpusteşte deodată 
asupra mugurelui abia 
plesnit şi fraged. După 
ce a mai crescut, se îm- 
bracă în haină mândră 
ruginie, galben pe pân- 
tece și cu câte un brâuleţ 
roșcat pe fiecare ine! și 
mănâncă frunzele tinere, 
proaspăt desfăşurate. 
Astfel slăbește puterea 
arborelui, care îşi vede 
zădărnicită bucuria de 
peste an. După ce sa 


săturat şi şi-a îndeplinit stricătoarea-i menire, se lasă la pământ. ca 


un acrobat, spânzurat în vârful unui 
tir de mătase pe care-l fabrică anume 
pentru aceasta. 

Lot aşa de stricător este şi co- 
tarul-agrişului  fibraras 
«rossulariala ), iarăşi unul din fru- 
moșii noștri fluturi, având aripele 
albe, cu pete negre catifelate, înși- 
rate ca două dungi late, pe când pe 
aripele dindărăt sunt răzlețe. O 
dungă gălbie, e asvârlită în curme- 
zițul aripelor de dinainte ca un brâu. 
E neastâmpărat chiar ziua, dar mai 
ales de cum se înserează. Nu stă 
în loc o clipă; ţinând aripele în 
sus, seamănă cu un fluture de zi. 
Omizile ies cam târziu din ouă, aşa 
incât abia a dat de gustul frunzelor 
de agriș ori pomușoară și sunt silite 
să se lase în lungul unei frânghiuţe 


“ig. 376. — Cotarul-agrişului. 


de mătase, la pământ. Cum dă primăvara se trezesc, se urcă pe 

arbust şi se pun să-l destrunzească. Şi înfăţişarea lor seamănă cu a 
fluturelui, căci sunt îmbrăcate în haină albă, cu pete negre pe spate. 

D'apoi cotarul-pinului! Aproape nici să nu cunoști omizile 
dintre frunzele de pin. Ca şi ele subțiri, lunguieţe au dungi dela cap 
şi până la coadă. Ca și alte rude de ale lor, mai au un obiceiu, 
care leface adesea să nu poată fi zărite dintre frunze. Stau țeapăne, întinse, 
lipite de creangă de crezi că sunt frunze. Sunt neamuri de ale lor, cotarul 
stejarului bunăoară, cari are şi culoarea potrivită cu creanga, aşa încât îţi 
arunci ochii asupra lui dar nu-l bagi 
în seamă, socotindu-l o crenguță 
uscată. Dacă scuturi sdravăn co- 
pacul, cade jos şi numai atunci vezi 
cât sunt de mulţi. 


E. Fluturaşi (Mierolepidopltere ). 


Când stai într'o noapte de vară, 
cu un felinar aprins, la masa din 
grădină, se adună o lume întreagă 
de fluturi, atraşi de lumină. Unii 
mai nerozi, intră în lăuntru și-și 
pârlesc aripele delicate la burlanul 
fierbinte; alții mai cuminţi, vin, 
se izbesc de geamul felinârului, stau 
o bucată de vreme amețţiţi și apoi Fig. 377. — Colarul-pinului (B.). 
își iau sborul, văzând că au greșit 
drumul. In această lume de vietăți 
predomină fluturașii, făpturi gin- 
gașe, mici, dar pe cât de mici, mai toţi stricători prin omizile lor. 

Intre ei cel mai cunoscut, oroaza gospodinelor, este molia-de 
casă /(Tincola biselliella ). Nu e fluturaşul stricător. EI sboraă ca un 
zănatec de colo-colo în odăi de cum s'a aprins lumina, fiind fluture 
de noapte. Dai să-l prinzi şi de geaba trudă. Când socoţi că l-ai strivit 
între palme, atunci îţi trece pe dinaintea nasului, pare că ar vrea să 
te necăjească. De altfel fluturele care sboară, de cele mai multe ori 
este bărbatul. Femeia e ocupată cu depunerea ouălor. Dacă ai ajuns 
să-l prinzi poţi vedea că e un fluturaș drăguţ, cu aripele de dinainte 
hățând în auriu, iar cele dindărăt argintii, având în lungul lor, pe mar- 
gini, franjuri fine ca nişte fire de mătase. 

Păcatul e că abia iese larva din ou, și stricăciunea începe. Flutu- 
roaica pune ouăle, ca niște șiraguri de mărgele, în scoarțe, în haine, 
unde sunt fire de lână. S'a constatat că pe lângă lână. larva se hrăneşte 
și cu fire de iută, mătase, păr. Nu pune gura pe firele de bumbac, pe 
hârtie ori paie. Din o stofă ţesută din bumbac și lână, alege firele din 
urmă. Larva e ascunsă într'un cilindru ce și-l fabrică, din care nu scoate 

decât capul cafeniu. După o bucată de vreme larva se învelește într un 
cocon spre a se transforma în fluture. 

S'a căutat să se născocească tot felul de mijloace pentru stârpirea 
larvei de molie, care aduce mari stricăciuni; sa folosit tot soiul de 
gaze, de lichide care se evaporează; de geaba. Fabricanţii de stofe 
au cheltuit mari sume de bani pentru găsirea unui leac cu care să îmbibe 
firele de lână, așa încât să nu le mai roadă moliile. 

Tot de geaba. Naftalina atât de mult întrebuințată de gospodine, 
nu prea serveşte la mare lucru. Singurul mijloc care sa văzut că e 


Fig. 378. -— Molia de haine (din h'osmos). 
1 — femeia: 2 = şiragul de ouă; 3 = un ou mărit; 4 — larva în 
tubul ce și-l fabrică: 5 larva; 6 — gogoaşu: 7 = nimfa. 


mai bun, e ca hainele, blănurile, să fie cât mai des aerisite, scuturate 
și lăsate în bătaia soarelui. Lumina și mai ales căldura nu e pe placul 
larvelor. Hainele de lână, puse într'un spaţiu închis, cu o temperatură 
de 55, seapă de molii. Curăţenia este tot leacul cel mai bun. 
Sa constatat că molia pune ouăle în anumite locuri de preferinte, 
cum sunt petele de grăsime sau pe locurile îmbâcsite cu sudoare. Deci 
toi curăţenia, aerisirea a rămas cel mai bun leac împotriva moliilor. 
Gospodinele dela țară au bunul obiceiu de a pune printre scoarţe sul- 
lină, pelin, rosmarin, al căror miros nu prea place moliilor. Sa găsit 
că e bun acest mijloc; e cel mai uşor de folosit. i 

Sunt puzderie soiurile de fluluraşi stricători, asemenea moliei. Mai 
adesea împotriva lor omul rămâne neputincios, cu toată lupta ce ţine 
să o ducă. Ii atacă poamele din grădină, grâul din hambar, de pe câmp. 
Până și făina, dacă nu e mereu aerisită, «face viermi», care de fapt 
sunt larvele unui fluturaş mărunt. 

Ar fi greu de înșirat chiar şi cei mai de seamă dintre ei. 

Mărul, numai mărul, este atacat de larvele fluturului //ypo- 
nomeula malinella frumos la înfăţişare, ascuns în lulie pe sub frunze. 
sburând când le scuturi. Fluturele e mic, cu aripele cele de dinainte 


Fig. 380. Fluturaşul marului. 
E -- fluturele; DD — omida; 
Fig. 379. — Cuib de A = cuibul ouălor de vară 
omizile mărului. (din G. Finfescu). 


albe ca laptele, cu vreo 12 puncte negre, aşezate în trei şiruri și cu 
franzuri fine pe margini. Femeiușea pune ouăle la baza mugurilor 
ce se vor deschide primăvara. Cuiburile cu ouă de vară le acopere 
cu o coajă ce seamănă cu a mărului, de nu le poţi uşor zări. Acolo 
ies larvele în Iulie, dar stau ascunse până în primăvară când apar una 
după alta și încep să mănânce frunzişoarele. După ce mai cresc, se 
urcă la vârful crenguţei, prind frunzele mari cu fire de mătase și țese 
un cuib argintiu, în care foiesc larvele mâncând toate frunzele. Acolo 
se schimbă 'n pupă. Ameninţate se lasă iute pe un fir de mătase la 
pământ. 

Larvele altei molii (Carpocupsa pomonella ) trăiesc în mere şi pere. 
săpând un canal până ce ajung la sămburii cu cari se hrănesc mai dup 
plac. Mărul creşte, pe din afară nici nu se cunoaşte că e atacat, numai 
că atunci când e aproape de copt, cade jos. E măr viermănos; abia 

se cunoaște pe cl pata neagră pe unde a intrat larva sau câteva 
murdării mărunte. larva se ascunde în pământ, sub coaja co- 
pacului sau în magaziile cu fructe; se înveleşte în gogoaşă ca nimiă. 


Fig. 381. —— Molia de mere (B.). 


In primăvară iese fluturaşul ce se recunoaşte după o mare pată brună, 
cu reflexe bronzate, înconjurate cu o dungă ca de aur, dela capătul 


: 


Fig. 382. Cochylis. 


aripelor mari. Fluturașul are mai multe generaţii. « In regiunea Iașului 
are 3—A4 generaţii ca în 1913 şi 1935. Prima generaţie în April, Mai, iar 
cea de-a patra în ultimele zile din August şi Septemvrie » (Gh. Fintescu j. 

Dar cochylis, care periclitează recoltelele viilor? Și ea e un 
fluturaș, nici de 12 mm. de mare, când își întinde aripile. Mai rău că 
dă două generaţii de larve pe an. Din ouăle puse pe flori ies larve mici, 
verzui, care găuresc ovarele şi leagă îlorile cu fire de aţă. Se lasă la 
pământ sau rămân pe scoarţa viței, se schimbă în nimfă din care prin 
lulie ies alţi fluturași. Aceștia pun ouăle pe aguridă, iar larvele gău- 
resc bobiţa acră, nimicind-o. Şi așa ce a rămas neatacat din primăvară, 


Fig. 383. — Fluturele de găselniță (B.). 


e stricat în vară, iar recolta de toamnă e slabă. Sau încercat multe 
mijloace împotriva lor, dar degeaba trudă. Sa căutat să-i prindă noaptea 
cu ajutorul lămpilor cu acetilen. dar ori câţi se prind tot mai II Naji 
îndeajunşi ca să ducă slăbirea rodului. Bun mijloc e să se stropească 
floarea cu zeamă de tutun, ca să se ucidă larvele din prima gene- 
rație. | 
"Până și stiubeile cu albine nu sunt scutite de pacostea fluturaşilor. E 
găsel niţa sau molia-albinelor (Galleria mellonnella) un 
fluturaș ce sboară prin preajma prisăcilor şi stă toată ziua lipit le 
pereţii stupilor. Cu aripele lui numai franjuri, cu iasi nică de IS 
a aripelor de dinainte ca de piele, cu niște epolete de peri, cu antenele 


i vb 
I. Simionescu: Fauna Homdmei. 

subțiri ca două fire de păr, e poate unul din cei mai frumoși fluturi 
de noapte. Iar ce folos dacă larvele lor sunt atât de stricătoare? 

lată cum descrie C. 1. Hristeu obiceiurile acestui fluturași, în cartea 
« Stupăritul », cu multe observaţii originale. 

«De obiceiu femeia sboară noaptea, cercetează urdinişurile și se 
strecoară neobservată în stupii mai slabi, unde depune ouă, în colțu- 
rile cele mai depărtate, acolo unde albinele nu prea umblă. Când stupul 
e bine păzit şi fluturoaica nu poate depune ouăle înăuntru, le așează 
sub fundul stupului, la încheieturile scândurilor. 

Viermele de îndată ce a ieșit din ou îşi ţese un giulgiu mătăsos, în 
care se înveleşte, astfel că albinele nu pot să-l atace; numai capul îi 
rămâne afară, și cum el e chitinos, albinele nu-l pot înțepa. EI înain- 
tează astfel în fagure pe mă- 
sură ce mănâncă, făcându-și 
galerii mereu. In măsura în 
care creşte îşi lărgeşte şi haina 
învelitoare, până când ajun- 
gând la deplină desvoltare se 
transformă în nimfă, ce se 
fixează de obiceiu pe mar- 
ginea beţișoarelor din rame, 
unde-și sapă în lemn un cul- 
cuș, până ce iese fluture ». 

Fig. 384. — Lyonetia (d. C. Motaş Și de această pacoste a- 

şi V. Zaharescu). dusă omului de insecte, tot 

poliția naturii îl poate apăra. 

Trăieşte o musculiță măruntă 

( Dibrachis buceanus ) din neamul albinelor, căreia îi place să depue ouăle 
numai în nimfa de găselniță, de o omoară. 

Chiar viespelor le vine de hac asemenea larve mărunţele. Larva 
moliei-viespelor /Aphomia sociella ), este atât de lacomă, încât 
dă repede gata cuibul de viespi şi tot ar mai cere de mâncare. E ade- 
vărat Flămânzilă din povestea Harap-alb. 

lumea acestor îluturași de noapte este așa de mare, încât spre a-i 
cunoaște numai pe cei cari trăiesc la noi, o vieață de om s'a căsnit învă- 
țatul român 1. Caradja, ce trăieşte izolat la conacul său de lângă Ig. 
Neaniţ (Grumăzești). A ajuns cunoscut în lumea întreagă și i se lrimet 
pentru studiu fluturași din China, Japonia, India, etc. 


L-arvele altor fluturași mărunți se vâră în lăuntrul frunzelor cât 
sunt ele de subţiri şi mănâncă numai cuprinsul hrănitor, lăsând în 
urma lor niște canale ca minuscule tunele, prin care înaintează. 

Un neam al moliei (Lyonetia clerkella K.) a invadat în Moldova 
(1933) arborii, atacându-le frunza și lăsând niște urme încolăcite; 
poporul spune că «plouă cu şerpi», trimeşi de Dumnezeu pentru 

prevestirea oamenilor. Numai după rugăminţele Maicii Domnului nu 
a lăsat Dumnezeu să ploaie cu șerpi pe pământ ci numai pe frunze. 

Fluturașul mărunt e unul din cei mai irumoşi, cu aripioarele argintii 
cu reflexe aurite, iar pe la margini cu franjuri fine, lungi, la capătul 
aripelor așa colorate parcă ar fi nişte minusculi ochi de păun. 

Larva nici de 3 mm. are capul cafeniu, trupul verzui. transparent. 
Se vâră în frunză și sapă galerii cu atât mai groase cu cât și larva 
creşte. Le sapă în frunze de măr, de cireș, de gutui, 
de mesteacăn, de alun, etc. Și sapă mai repede 4 
decât omul, căci în 24 ore poate să facă și peste | 
30 mm. de tunel. După ce a crescut, când i-a venit 
vremea să se schimbe în nimfă, iese din frunză 
şi-și caută loc de regulă sub frunze spre a ţese 
gogoașa. După vreo 12 zile apare fluturele, întot- 
deauna seara. 

La fel un alt fluturaş (Lithocolletis populifo- 
liela) citat de A. Caradja în regiunea (rumăzeş- 
tilor (Neamţ), a invadat în anii 19314—35 plopii 
din jurul Bucureştilor. Gr. Eliescu a găsit frunze 
de plop cu câte 30 de tunele pe una. Vieaţa 
arborelui este în acest chip primejduită. 

Asemenea fluturi, a căror larvă sapă mine în 
frunză, din care pricină sunt numite miniere, se 
întâlnesc puzderie la noi. In teza sa de doctorat 
recentă, d-ra E. Bordeanu, a însemnat vreo 83 
de specii de fiuturaşi minieri, cari atacă frunzele  lig. 385. - Frunză 
celor mai diferite plante, până şi ale molidului. de pi iuli cl IE - 

De altfel nu numai larvele de fluturi sapă mine sp g/l 
în frunze, ci şi cele de gândaci, muște, viespi, etc. 


Lumea îluturașşilor este nenumărată. Nu scapă de ei niciun loc, iar 
munca ce o depun larvele micuţe pentru ca să asigure hrana este în 
adevăr uneori uriaşă. Cei mai interesanţi, în această privinţă, sunt 
fluturaşii de pe lângă ape. Nici nu şar putea cineva închipui ingeniv- 
sitatea acestor mici gânjulii. 

Iată după Brehm, câteva exemple. | | | 

Larvele fluturelui Schoenobius gigantellus, uriaşă molie, îşi sapi 
locuinţa în inima papurii, până ajunge la rădăcină. Ne mai având 
aicea ce mânca, caută un paiu, îl taie cât e ea de lungă, se vâră într însul 
și astfel se ridică la fața apei, unde plutește până ce dă de o altă creangu 
de papură. Se ridică pe ea, cu luntrea în spate, iar la locul potrivit. 
leagă luntrea cu câte va fire de mătase de papură, până ce in tihnia 
îşi sapă loc în inima papurei. . AA 

Mai minunată e larva fluturelui Scirphaga praelata, drăguţ în îni- 
hrăcămintea lui de mătase albă, ţinându-se de crenguțele de pipirig. 

unde pune ouăle. Larvele cum ies, îşi fabrică o sioară de mătase și-și 
dau drumul în jos. Vântul le leagănă şi astfel ajung pe o plantă de 
baltă, cum e limba broaştei. Cum s'a prins de ca, se pune pe lucru și-și 
sapă în inima crengii, mâncând măduva pe o distanţă de un metru, 
până ce ajunge la rădăcină. Aicea își face culcuș mai larg, pe care-l 
astupă cu un căpăcel căptușit cu mătase, ca să nu intre apă în casă. 
Așa iernează. La primăvară iese, caută altă plantă, sapă și în ea un 
tunel de vre-o 3%, m., îl lărgeşte într'un loc, îl căptușeşte cu mătase şi 
se transformă în nimfă. 


MIRIAPODELE. 


Sub acest nume se înțeleg animale mărunte, cu trupul din multe 
inele chitinoase şi pe fiecare, dedesubt, se află una ori două perechi 
de picioare. N'au 1000 de picioare cum sar deduce după nume. 
Pe cap poartă două antene subțiri, ca şi ale insectelor. Având 


Fig. 386. — 
Polydesmus 
(d. 4.2? 
Bâznoşanu) 


trupul lungăreţ, târându-se în mers, poporul nu le-a deo- 
sebit de viermi şi de aceea tot sub numele de «viermi » 
le cunoaște. 

Sunt artropode străvechi, printre cele dintâi apă- 
rute pe faţa pământului. Când pe uscaturi se așternea 
umbra deasă a copacilor fără flori, când nici urmă de 
pasăre ori de mamifer nu se afla, miriapodele în tovă- 
răşia scorpionilor şi a unora dintre insecte erau singu- 
rele animale cu carapacă de chitină, care foiau printre 
frunzele căzute. 

Până astăzi au păstrat obiceiul de a se ascunde la în- 
tunerec, în umbra frunzelor moarte sau pe sub pietre, 
fugind în alte ascunzişuri de îndată ce le scormoneşte 
cineva din culcușul lor cald şi umed. 

Cele mai cunoscute miriapode dela noi sunt urmă- 
toarele, aparținând la două grupe diferite. 

A. Diplopodele sunt miriapode cu trupul obişnuit 
rotund, cu antene scurte, cu picioare mărunte şi nume- 
roase, obişnuit câte 2 pe un inel. 


Destul de des se găsește scolopendra (Polydesmus complanalus 
lungă cam de două degete (24 mm.) cu trupul lăţit și colorat 
cafeniu deschis, bătând în roșietic. 

Primăvara, când pădurea nu e încă înfrunzită și clopoţeii vestesc 
vremea caldă, printre cele dintâi fiinţe întâlnite sub frunzarul uscat 
de pe jos este şi acest animal, care fuge de îndată ce-l izbește lumina. 
Alte ori se întâlnesc mai multe, prin scorburile de sălcii bătrâne. 

Când e să-şi puie ouăle, își face un cuib de lut lipit bine pe o piatră 
ori o bucată de lemn cu țărnă pe ea. Se face covrig și se învârteşte 'n 
loc până ce în jurul ei se ridică un val de țărnă. Cu saliva ce o «lă din 
sură, țărna e întărită. In mijlocul valului pune ouăle, mărunte, aşezate 
colac. După aceea înalță gardul de ţărnă până ce-l îmbină ca un clopot, 


în vârful căruia lasă o gaură pe unde intră aerul, 

Unul dintre cele mai obișnuite pe la noi este șar- 
pele-orb (Julus sabulosus) lung și de 1 cm., cu 
trupul ca de metal, strălucitor, negriu, un mic vălătue 
luciu cu picioare mărunţele, dese, câte două pe fiecare 
din inelele numeroase ale trupului. 

Stă printre frunze, pe jos, dar se urcă şi pe copaci. 
Cum îl atingi cade la pământ, se face colac, întorcându-și 
spre duşman dosul luciu al inelelor chitinoase. Se hră- 
neşte cu frunze putrede, cu ciuperci. 

Mai scurt, mai lat, semănând mai mult cu o molie de 
casă este Glomeris marginata ; trăieşte pe sub pietricele 
şi printre frunzele moarte mai ales în pădurile de fag. 
Nici nu-i zăreşti piciorușele, căci sunt ascunse sub mar- 
ginea lățită a chitinei de pe spate. Când merge nu i se 
vede decât căpușorul negru cu două antene scurte. 
Păşeşte bănuitor și cu prevedere. Cum i se năzare ceva 
îndoelnic repede se face ghem, ca ariciul, de nu-i mai 
vezi nici cap, nici picioare. E ca un boj de pământ. 
Stă așa până ce crede că a trecut primejdia și numai cu 
toată prudența începe să se întindă, continuându-și 
drumul. 

Neamurile lui, de prin ţările calde, unele lungi și 


Fig, 87. 
Sarpele-urb 
(11.-1.) 


de un lat de mână, scot un ţârâit prelung, tânguitor, ce răsuna în 


liniştea nopţii ca un glas de pasăre. 


Fig. 388. - - Glomeris marginulu (R.-1.). 


Toate aceste soiuri de miriapode trăiesc mai mult din putrezi- 


ciuni de plante. Nu sunt periculoase. 


B. Chilopodele cuprind animale cu trupul turtit, 
cu antene lungi şi câte o păreche de picioare lungi pe fiecare 


mai lâtuţ. 
inel. UL re- 


chelniţa (Lithobius forficatus) se repede și la insecte ori omizi. De 

aceca fuge iute. Nu rar se întâlneşte pe sub coaja arborilor bătrâni 
ori ascunsă sub o surcică din grădină. E castanie la coloare, cu capul 
mare și antenele lungi. Inelele mai moi sunt lătuţe, aşa încât picioarele 
sunt mai rare, iar ultima păreche mai lungă este 
dată îndărăt, din care pricină seamănă cu urechel- 
niţa dintre insecte. 

Printre neamurile ei, e un hrăpăreţ în lumea fiin- 
ţelor mărunte. Are toate însușirile animalelor de 
pradă, din ori ce categorie ar fi. Este iute la mers şi 
mișcări, are simţurile agere. Pipăie cu antenele lungi 
şi vede minunat cu cei vreo 40 de ochi de fiecare 
parte a capului. 

Se repede la pradă, o apucă cu nişte căngi ascu- 
țite ca nişte ghiare, din vârful cărora se scurge o 
otravă ce paralizează repede viciima. Cu fălcile 
chitinoase, sdravene, tae trupul omidei. 

Sunt animale de noapte sau de amurg, peste zi 
ținându-se ascunse. In cele întâi zile de primăvară 
temeia târâie după dânsa, la capătul trupului, un ou 
alb ca un săcuşor, care cade la cele din urmă, iar din 
cl iese puişorul ce seamănă cu părinţii, dar are numai 7 perechi de 
picioare. 

Cel mai lung miriapod dela noi este Geophilus longicornis, ai zice 
o Sfoară ce se mişcă şerpuind pe pământ. Lrupul e lung, subțire, ca 
un viermişor cu antene lungi. Inelele sunt numeroase şi pe fiecare din 
ele se află câte o păreche de picioruşe scurte, mai negricioase față de 


Fig. 389.--Ure- 
chelniţă. 

lig. 390. Geophilus (P.-1.). 


trupul alburiu. I dușmanul rămelor. Se încolăcește ca un şarpe pe 
trupul lor şi cu toate svârcolirile viermelui, nu se lasă până ce nu-l 
paralizează cu sucul otrăvitor. 

In totul luate, miriapodele sunt animale în stângere, urmașii 
slăbiţi ai unei spiţe vechi. 


ARACHNOIDEA. 
(Păianjenii), 


Sub acest nume se înțelege o grupă numeroasă de artro- 
pode. Se deosebese de insecte; au trupul cu 8 picioare, împărţit numai 

în două părți, de o parte capul cu pieptul la un loc, de alta pânte- 
cele. 

Sunt animale de uscat; rar trăiesc în apă. 

Le plac mai mult locurile bătute de soare; de aceea sunt tot mai 
numeroase spre ecvator şi se împuţinează în spre zonele polare. 

După felul variat de traiu, au luat înfățișări deosebite. Un scorpion 
pus alăturea de painjenul obişnuit ori râia, nici n'ai crede deodată că 
face parte din aceeași grupă de animale. 

A. Păianjenii propriu ziși, sunt ființe minunate deși înfăţişare: 
lor este mai adesea respingătoare. 

Animale de pradă, fiare între măruntele făpturi, stau la pândă, 
ascunse, cu picioarele strânse grămadă, gata să se repeadă. Trupul 
adesea păros, e ca un sac. Ochii bulbucaţi, strălucitori, sunt neadormiţi. 
Intind în calea bietelor insecte plasă de mătasă, formată din fire sub- 
țiri, cleioase, țesute des. E de ajuns ca o muscă să se atingă de ele, 
pentru ca să se lipească. Cu cât se sbate, cu atâta se încâlceşte mai 
rău; picioare şi aripi îi sunt ca paralizate. O moarte chinuitoare o 
așteaptă, căci nu poate fi mai groaznic sfârșit, decât să te știi că te 
pândește călăul și nu poţi fugi. 

Cu toată înfăţişarea respingătoare, masca cruzimii și a vicleșugului 
la un loc, sunt făpturi minunate pentrucă cele mai multe ştiu să toarcă 
fire de mătase așa de delicate, cum nici omul nu le poate imita. Un 
fir de mătase de al păianjenului e de 5 ori mai subţire decât al viermelui 
de mătase ; 18.000 de fire lipite abia dau grosimea unui fir de aţă obis- 
nuit. Pentru instrumentele optice, la măsurătorile micrometrice, omul 
a fabricat fire de argint cu diametru de 0,028 mm.; păianjenul fa- 
brică fire cu diametru de 0,0028 mm. Din altele și mai subţiri (0.0004 
mm.) 1400 de fire de painjen abia dau grosimea unui fir de păr. Cât 
de subţiri sunt, au o elasticitate mare şi nu se rup lesne. 

De aceea de mult încă, dela începutul veacului al XVIII-lea, unui 
Irancez Bon de Saint-Gilaire i-a venit în vând să folosească firul «de 
mătase al păianjenului în locul celui de vierme de mătasă. Gândul nu 
a fost părăsit, deși greutăţi mari s'au pus în cale. Mătasa e puțină. 
Dela un painjen mare din Madagascar abia sa pulut toarce în 10 zile, 
un fir lung de 1900 m. , pl 

Totuşi s'au găsit dispozitive care să depene firele ieşite deodata 
dela mai mulţi păianjeni, putându-se toarce în altele mai groase, cu care 
s'a țesut pânză mai trainică şi mai moale decât de mătasă. în sufla 

Prin pânza lor lipicioasă, prin lăcomia lor nesăturată, pătanjeni 
sunt dușmanii cei mai neîmpăcaţi ai insectelor și în special ai mu- 
ștelor. Am cunoscut un profesor de universitate dela noi, în a cărui 
odaie de lucru painjenii țeseau pânzele, în liniște, în toate ungherele ; 
în schimb nu era o muscă în casă. Şi înțeleptul Solomon ca și invățatul 
„Aristotel, socoteau painjenii ca simbolul hărniciei și al îndrăznelei, 


cu toată înfățișarea lor nu întotdeauna drăgălaşă. Firele de mătase 

însă le servesc şi la răspândirea lor în depărtări. Funigeii cari dau far- 
mec zilelor de toamnă, ţesând pânză argintie peste câmpurile uscate, 
nu sunt decât aţe de păianjeni. Când nu le e priincioasă vremea, ţese 
pânză şi-şi fac un soiu de învălitoare ca o găoace 
de ou în care aşteaptă vremuri mai bune. 

Sunt păianjeni cari trăiesc pe pământ și-și 
prind prada prin sărituri; alţii trăiesc pe plante, 
pe sub frunze uscate, în cuiburi de păsări, în 
casă, rar în apă. 

La noi trăiesc peste 600 de specii. Numai 
în Bucovina d-l Dr. A. Roșca a găsit peste 100 
specii, în mare parte comune cu acele «in 
restul ţării, studiate de I. Scriban, 1. Huzum ş. a. 

Cel mai cunoscut fiind cel mai răspândit 
este păianjenul-cu-cruce f(-lranea 
diademata ). E meşterul neîntrecut în țesutul 
pânzei, sub formă de plasă rară, cu fire concen- 
trice, întărite cu altele radiare. Mai ales către 
toamnă, când bruma arginteşte pajiştea, pânza 
păianjenului acestuia sclipeşte în bătaia soa- 
relui ca un ţesut fin de briliante, broboanele de brumă înşirate pe 
firele de aţă. 

E imposibil de închipuit ca păianjenul să-și fabrice minunata-i pânză 
numai din instinct. Toţi observatorii sunt de acord asupra judecății 
și chibzuinţei acestui mic animal, mai ales în adaptarea pânzei cupă 
locul unde şi-o ţese, care nu e acelaşi la toţi 
painjenii. 

Mai întâi nu-şi aşează pânza oriunde. Nu-i e 
indiferent cum şi unde și-o întinde. Cunoaște direc- 
ţia vântului, își dă seamă de vreo atracţie oare- 
care pentru insecte şi o ţese în calea lor. A în- 
tâlnit o piedică în cale? O ocolește. Se lasă ca un 
acrobat pe un fir de aţă, se hloabănă sau e luat 
de vânt, până ce găseşte un alt suport potrivit. 
Işi dă seamă prin simțuri mai agere decât ale 
omului că firul e bine întins și țapăn lipit la ca- Iei 802 = Pază 
pete. l)e această frânghie întinsă se serveşte apoi păiajenului cu 
spre a zidi scheletul volocului său aerian. Acesta cruce (d. Sehmeil). 
se compune dintr'uncadru triunghiular sau trapezoi- 
dal, unghiurile fixatesolid de care leagă firele radiale. 

Ambele alcătuesc urzeala de susţinere a pânzei. Firul lor e mai 
solid, neted, bine întins. 

Spirele sunt adevărate capcane. Sunt ţesute din fire mai larg prinse 
şi cleioase. In lungul lor sunt înșirate mărgele microscopice, formate 
dintr'un suc ce nu se usucă lesne în contact cu aerul. 


Fig. 391. — Painjenul 
cu cruce (R.). 

Pentru a țese pânza se servește de picioare și cu o dexteritate atât 
de mare, încât o roată întreagă e gata în 10 de minute. O lucrează 
mai ales în zori, pe rouă, înainte de a se scula insectele. Cu picioarele 
de dinainte, ca și cu un compas, ţine măsura dintre spirale. Cu a 2-a 
şi a 3-a păreche de picioare se prinde de firele radiale, cu a patra trage 
firul ce iese din pântece şi-l înnoadă ; şi anume cu un picior îl ţine în- 
tins, cu celălalt picior îl lipeşte. Şi totul merge atât de repede și 
sigur, încât nicio greşeală nu se observă. 

După ce a terminat de țesut pânza, toarce un fir mai gros, îl leagă 
cu un capăt de centru roții, iar celălalt e dus până la locul de pândă, 
sub o frunză. E firul lui telefonic. Atât de sensibil e încât la cea mai 
slabă tremurătură a pânzei, îi vine vestea că o muscă sa lipit. le- 
pede se duce la ea, o înveleşte în alte fire toarse în grabă ca întrun 
giulgiu, încât îi paralizează orice mișcare. Aşa învălătucită, o duce mai 
la umbră, unde îi suge sucurile cât e încă în viaţă. Cadavrul uscat îl 
asvârle la pământ, căci painjenul este și un bun gospodar: îşi ține 
pânza mereu curățită de orice cadavru, care la urmă ar servi drept 
sperietoare pentru alte insecte. 

Dacă insecta prinsă e mai mare şi rupe pânza în sbuciumările ei 
din primele clipe, scăpând dela moarte sigură, painjenul repede se pune 
să-și dreagă pânza ruptă. Dacă un roiu de musculiţe prea mărunte 
spre a-i putea servi drept hrană a înnegrit pânza cleioasă, neputând-o 
lesne curăţi o părăseşte mai degrabă, decât s'o, vadă murdară. 

Pe cât de minunată e fabricarea pânzei, pe atât «de minunate sunt 
instrumentele cu care lucrează. Fabrica materiei din care sunt formate 
firele, se află în pântece. Sunt nişte ghinduri, care se deschid în vârful 
a trei perechi de gurgui, dela capătul pântecelui. Gurguiele la rândul 
lor au în vârf ţevi subțiri, vreo 4100 la număr, prin care iese materia 
fabricată în ghinduri, dând firele. S'a constatat că nu toate tuburile 
sunt la fel; unele mărunte dau firele cu care păianjenul învălătuceşte 
musca ; altele mai mari dau firele de ţesut plasa, altele mătasa cu care 
se face sacul de învelit ouăle. h 

Instrumentul de tors și ţesut e la capătul picioarelor. Nici nu-și 
poate închipui cineva cât e de minunat alcătuit, decât când îl observă 
la microscop. La vârful picioarelor are și spată şi suveică. Sunt cângi 
netede cu ajutorul cărora alunecă pe fire cu agilitate, fără să se încleie. 
Sunt altele ca niște pieptănuşe, iar unul mai mare ca un cârlig. Intre 
acestea se adună firișoarele din ţevi, de se lipesc formând firul mai 
gros. Și cu atâta agilitate ce le mișcă! Intrece pe cea mai harnică Îe- 
meie ce ţese la război. Sb, 

Meşter în ţesut, este înzestrat cu simţuri așa de agere încât poate 
deosebi tremurătura pânzei când e bătută de vânt, de tremurăturile 
născute prin svâcniturile victimei. Unii peri mai lungi de pe picioare 
sunt antene sensibile prin care prinde sunetele, băzâitura mușştei, ial 
alţii mai scurţi sunt tactili. Măcar că are 8 ochi pe frunte, vede slab. 

Către toamnă femeia depune multe ouă într'un sac de mătasă, 
ţesut cu multă grijă şi pe care-l anină într'un adăpost, ca să-l ferească 
de frigul iernii. Primăvara iese din fiecare ou câte un păianjenaș, în 
totul asemănător părinţilor, începând vieața de pândă. 

Forma, așezarea şi măestria cu care e ţesută pânza variază dela 
păianjen la păianjen. 

Astfel păianjenul-de-casă /Tegenaria domestica) ţese o 
pânză deasă, pe care o fixează în ungherile ascunse, aproape de pla- 
fond. Oricine le cunoaşte, înnegrite de fum și praf. O ţese tot cu me- 
şteşug. Mai întâi face un odgon de susținere la margine, fixând de pe- 
reţi un fir mai gros, ce-l împletește mereu, ca să ţie bine. După aceea 

lig. 393. — Păianjenul de casă. 


mereu fuge de colo-colo, ca şi suveica în război, de lipește fire pa- 
valele cu acest odgon dela margine. lupă ce a întins așa pânza, puţin 
burdușită în jos, o întăreşte cu câteva fire în curmeșiş. Seamănă astfel 
cu un hamac țesut mai des. |.a urmă, în colţ, își face un tub în care se 
ascunde și așteaptă. 

loată pânza e astiel ca o leică cu deschidere largă. 

l.a fel aproape e pânza ce o ţese .Agalena labyrinthica (păianjenul 
cu casa în labirint), prinde crengile tufelor mărunte. E o pânză deasă, 
cu firele încâlcite, verticală ; la capătul de jos se termină printr'un tub 
cu două deschideri pentru pândă. Mai fină, mai complicată, mai deasă 
e pânza ce o ţese femeia, pentru ca în mijlocul ei să-și puie sacul cu ouă! 

Mai toți păianjenii adevăraţi au ghinduri pentru fabricat mătasa, fie 
că o folosesc măcar spre a înveli ouăle, apărându-le de frigul iernii. 

Alte ori se folosesc de firele de mătasă, ca de un balon, ca să se 
împrăștie la depărtări mai mari de locul în care s'au înmulțit. 

Cine nu cunoaște funigeii, acele aţe subțiri de mătasă argintii care 
plutesc în aerul limpede din zilele senine de toamnă? Uneori sunt 

atăt de multe încât prinzându-se de spini ori buruienile mai răsărite 
de pe câmpurile noastre largi, le îmbracă într'o maramă fină de mătasă, 
ce selipește sub podoaba broboanelor de brumă. pare că arfio pânză 
bătută cu pietre preţioase. E o privelişte minunată. Uneori Bărăganul 
pare înilorit din cauza firelor multe aninate de scai de tot soiul. C aţa 
alburie se ridică încet de pe câmpii, lăsând să străbată lumina blândă 
a soarelui, ce învăluie firea. Funigeii, așa se numesc firele albe de mă- 
tasă, strălucesc peste câmpul ars de secetă. Când soarele se ridică 
şi cerul devine albastru, limpede, în văzduh se întind fire albe, lungi 
la nesfârşit, ce plutesc în neștire, îndoite puţin de boarea născută din 
diferența de temperatură. Se prind de haine, se prind de vârtul cren- 
gilor desirunzite, plutind domol, când ridicându-se încet, când lăsân- 
du-se în jos, ca mânate de un suflu tainic al unei fiinţe nevăzute. 

In toate vremurile şi la toate popoarele au deșteptat cele mai «dli- 
ferite gânduri şi au căpătat fel de fel de nume. Unii le-au socotit ca 
sucuri uscate de plante, alții că sunt produse atmosferice. Nu a 
lipsit nici credința că sunt prevestitori de războaie, de ciumă. 

In realitate sunt aparatele de călătorie ale diferiților păianjeni 
mărunți. Aristotel a bănuit că firele sunt produse «de păianjeni. In 
decursul vremurilor, chiar în evul mediu, sau găsit păianjeni prinşi la 
capătul unora dintre fire. 

Azi e deplin dovedit că funigeii sunt aţe de păianjen folosite pentru 
pribegia prin ajutorul vântului. Cum, sunt pufurile de păpădie care 
transporiă fructul cu sămânţa ca întrun balon la mari depărtări, tot 
aşa şi aceste fire uşoare, purtate de vânt, transportă păianjenaşi, uncori 
la enorme distanţe. Darwin povestește, că pe corabia pe care se afla, 
deodată a căzut ca o ploaie «de păianjeni mici, măcar că se găsea la 10 
km. depărtare de țărm. PR 

In zorii zilei senine, painjenul cată un loc mai ridicat, în bătaia 
vântului. Se înţepeneşte bine pe picioare şi storcând gurguiele dela 
capătul pântecului, scoate un fir de mătasă şi-l lipește de locul pe 
care se află. Apoi continuă să fabrice firul, care e luat de vânt, bur- 
dușit, plutind îndoit în aer. Când crede painjenul că a fabricat destul 
de lung fir, deslipeşte capătul funiei de locul unde l-a lipit Și se lasă în 
seama vântului, plutind în bătaia soarelui de toamna. Astlel calato- 
reşte în zarea largă. Când vrea să se lase la pământ, dacă firul nu sa 
aninat de creanga vreunui copac, îl strânge mototol cu picioarele din- 
dărăt şi astfel cade încet ca şi aviatorul cu o parașută. 

Asemenea mijloc de răspândire îl au mai ales păianjenii care nu-și 
țes o plasă. Așa e bunăoară /ycosu. unul dintre cei dintâi pissi jetli 
zăriți primăvara, îngind pe pământul abia încălzit. Se Tati AȘ 
lesne după trupul lungăreţ, având pe frunte trei rânduri de d hi. a 
pe dosul pântecului niște puncte albe pare că ar fi tot niște aghat, ale 
picioarele lungi și par a fi o părechi, deoarece și nişte 2 Lie a 
gură sunt lungite şi seamănă cu picioarele, de și sunt mai scurte. 

E atât de crud în cât nu rar se întâmplă ca femeia să se 
repeadă la bărbat şi să-l mănânce, cu câte-va clipe după dra- 
gosie. 

Nu ţese pânză, deşi sunt adevărate fiare. Nemţii îl numesc Woli- 
spinne, păianjen-lup. Stă la pândă cu multă răbdare și când a venit 
momentul prielnic se repede la pradă ca 
fulgerul şi adesea cu o săritură l-a prins. 
în ghiare. Poate fugi repede, căci are 
picioare lungi, iar vederea e ageră. 

In schimb își îngrijeşte de copii ca o 
mamă bună. E ca o cloșcă cu pui. Aceștia, 
mărunţei, puzderie, ies din ou în mijlocul 
verii, așa încât n'au nevoie de adăpost. 
In schimb au nevoie de pază şi mama 
lor e lângă ei, până ce năpârlesc de vreo 
câteva ori şi se împrăștie în lume pe seama 
lor. 

E interesant şi chipul cum îşi cară 
sacul cu ouă. Nu e rar să o întâlneşti, 
Fig. 394. —- Femeia de Lycosu cum îl poartă cu dânsa unde se duce și-l 

Ș sc gt Sume apără cu toată îndârjirea de mamă. Cum 

e, își fabrică sacul în care se ouă, e iarăși o: 
minune, | arătând pricepere și meșşteșuy, 
abil. Mai întâi ţese o pânză deasă, pe care o prinde cu marginile de 
pământ, ca să n'o ia vântul. În mijlocul ei îşi depune ouăle mărun- 
țele, grămăjoară. Se odihnește, ostenită, după ce a făcut pânza, după 
ce a depus ouăle. 
Pe urmă repede se 
pune iarăşi la ţesut 
o pânză uşoară, cu 
care acopere grămada 
de ouă. 

Desprinde margi- 
nile pânzei de desupt, 
le îndoaie în sus, ca 
şi gospodina care face 
plăcinte cu poalele 'n 
brâu. Aşa ajunge să 
fabrice un gogoloș al- 


Fig. 395.-- Păianjeni aurii (d. C. Aolaș). 

biu, pe care apoi îl Hanul-Conache (Tecuci). 

rostogolește de vreo 

câteva ori cu grijă, 

legându-l bine cu alte fire, care nu mai contenesc să iasă din pântece. 
Sacul e gata. Il anină cu câteva fire toarse de pântecele ei şi-l poartă 
cu grijă nedeslipindu-se o clipă de el, ca de o comoară. 

Când puişorii, mărunţei cât firul de mac, ies din ouă, până ce se des- 
meticesc stau grămadă pe spinarea manei, împrăştiindu-se apoi ca 
potărnichile îndată ce simt puterea de a trăi pe seama lor. 

Lumea măruntelor fiinţe prezintă tablouri la fel cu acele întâlnite 
în cea omenească. De ce oare le-am crede lipsite de judecată, de dra- 
goste, de chibzuinţă ? Numai pentrucă fac parte dintre necuvântătoare? 

Păianjenii sunt numeroși, mari, cu cât trec spre ecvator. Sunt 
unii şi frumos colorați. Există şi la noi păianjeni cari aduc cu cei 
depărtaţi. Işi duc vieaţa tot prin locurile bătute de soare. Pe nisi- 
purile dela Hanul-Conache (Tecuci) se găsesc astfel de păianjeni, cu brâie 
aurii în curmeziş, cu pi- 
cioarele lungi (Fig. 395). i 

Lycosa vânează în 3 d 
câmp deschis ; Dolomedes 
pe apă. E un păianjen 
drăguţ, măsliniu la cu- 
Joare, cu tivituri albe şi 
galbene pe laturile tru- 
pului. 

Nu e un păianjen de 
baltă. Casa lui e pe us- 
cat. Pe apă se avântură 
numai la vânat. Pentru 
aceasta își fabrică o 
plută, întocmai ca şi, 
oamenii. Cu fire de mă- Fig. 396. — Dolomedes ([.). 
tasă drept curmeie, lea- 
vă bucățele de frunze, , 
pe care se aşează lăsându-se în voia vântului, să lie purtat pe luciul 
apei. Alte ori se sprijină cu picioarele de dinainte pe o crenguţă uscată. 
împingând-o cu picioarele de dinapoi, cu care atinge apa. Nu e o minu- 
nată înțelegere a împrejurărilor? Omul primitiv făcea altfel? Indată ce 
zăreşte o muscă, se repede ca săgeata, o apucă în cângi Și se retrage 
pe țărm sau pe luntrea lui, ca s'o mânânce în tihnă. E A = 

Pe lângă păianjeni din neamul Lycosa, fabrică funigei și păianjenii 
cei mai drăguţi dela noi, căci au coloraţiuni şi forme variate. Lg parte 
din grupa Thomisida. Cei mai mulţi au obiceiul crabilor. | ot merge 
înainte, dar tot atât de ușor merg înapoi sau mai ales costi, într o parte. 

Asemenea păianjeni mai au o particularitate. la ei mimetismul e 
foarte desvoltat. Unde stau, abia dacă cu atenţie în poţi recunoaște, 
fie pentrucă au coloraţia locului pe care s'au așezat, fie că au chiar 
forme colţuroase, variate. y SA e hi 

Multe specii se ţin de flori. Stau pitite sub petale. Când + ine la 
o albină, grăbită să sugă nectarul, deodată se simte prinsa de | se 
braţe, cu cârlige la vârf. Se sbate, scoate acul să se apere, dar 

împunge 'n vânt, căci picioarele de dinainte ale păianjenului sunt 
lungi, așa încât acul albinei nu poate ajunge în trupul dușmanului 
ascuns. Se sbate cât se sbate, până ce veninul păianjenului o linişteşte. 
Aşa e .Misumena dela noi. Bărbatul este albhăstrui pe spate, cu tivitură 
de catifea castanie pe delături și încins cu două brâie late cafenii. Pân- 
tecele femeii « ca lămâia pe spate, cu dungi castanii. Când stă într'o 
floare colorată, nemișcat, la pândă, nici ochii insectei celei mai băgă- 
toare 'n seamă nu o poate desluşi din mijlocul petalelor stropite cu tot 
soiul de culori. 

Printre frunze, pe care le leagă prin fire de mătasă, este alt păianjen, 
des întâlnit și la noi, Xysticus viaticus, colorat ca frunza îngălbenită 
de toamnă, dar cu dungi mai deschise pe spinare, în lung pe piept. în 
curmeziş pe pântece. 

In lumea măruntelor ființi întâlneşti tot soiul de obiceiuri. Până 
şi saltimbanci nu lipsesc printre păianjeni. Cel mai cunoscut la noi este 
păianjenul-saltimbanc (Salticus scenicum), de pe zidurile 
şi zăplazurile bătute de soare. E micuţ, de 5—6 mm., cu trup lungăreţ, 
castaniu, cu desenuri albe pe spinare, și niște brâie albicioase pe pân- 
tece. II vezi că stă, nemișcat. Cum a zărit o muscă așezată și ea să 
se sorească, păianjenul se mişcă încet, încet, ca să nu-l simtă nici vic- 
tima, de felul ei destul de bănuitoare. Când a ajuns la vreo 3 em. de 
pradă, cu o săritură e în spatele ei, înfigându-şi ghiarele de o parali- 
zează imediat. O duce frumușşel într'un' colț, de se ospătează în 
tihnă. 

Alte ori când se află pe un perete vertical, fiara şi victima, cad jos. 
Nu ajung până la pământ, căci păianjenul ca fulgerul scoate un fir de 
mătasă, îl lipește cu capătul de perete. Stă astfel spânzurat o clipă 
de îunia ce a asvârlit-o, hlobănându-se cu musca 'n ghiare. Se urcă 
apoi pe funie, cum fac toţi păianjenii, până ce atinge iar peretele. 

Caraghioase par săriturile ce le face când îl pălește focul dragostei 
şi se apropie de femeie. E un adevărat clovn, de unde și numele ce i-l 
dau nemții de Harlekinspinne. Cum a zărit femeiuşca, chiar la un 
pas depărtare, începe să cadă într'o escitare nebunească. Se învârtește 
tot în jurul ei, în spirale din ce în ce mai strânse, dar nu merge ca lumea, 
ci fără să se răstoarne, când pe o coastă când pe alta, în repeţite rân- 
duri, ca și când l-a apucat ducă-se pe pustii. Când s'a apropiat cu totul 
de femeie, îl cuprinde aproape nebuneala, așa de des ce se învârteşte 
locului. De altfel și femeia începe să fie neastâmpărată, să se agite 
şi ea. Numai după ce s'au liniștit, are loc împerecherea. 

Neamurile lui din ţările calde, admirabil colorate, obişnuiesc un 
alt joc în preajma femeii. Se ridică pe picioarele dindărăt, înalță pe 
cele de dinainte cât mai sus, sărind în aer, ca niște cocoşi înfierhântaţi 
de dragoste. Când se întâlnesc doi bărbaţi se apucă la harță. Numai 
după asemenea jocuri şi lupte cavalerești, învingătorul este primit să 
se apropie de femeia, care și ea, nu stă cu totul liniștită. 

Cu cele povestite acum nu s'a isprăvit variaţia obiceiurilor consta- 
tate păianjeni. 

Cel mai mare păianjen dela noi, pitic şi el faţă de neamurile lui de 
prin țările depărtate, calde, este tot un Lycosa. Dracii de copii îl scot 
din pământ cu bombiță de ceară, pusă la capătul unei bu ăţi de 
sfoară. 

Femeia păianjenului stă pitulită la fundul unui cotlon destul «de 
larg săpat în pământ cu multă caznă. Crezând că e un mosafir nepoltit, 
păianjenul se repede cu căngile gata de atac. L.e înfundă în ceară din 
care nu le poate lesne scoate. Copiii simt greutatea păianjenului acăţal 
de bombiţă, după cum se întinde sfoara; cu o smucitură trag repede 
dihania păroasă, negrie, care nu are vreme să se înţepenească de pere- 
tele cotlonului cu picioarele. ras la lumina zilei, deprins cu întune- 
recul, se opreşte uluit. Se strânge ghem, își ridică puţin pieptul în sus. 
gata la atac. Atunci îl poţi observa în tihnă. E ca un ursuşor, cu pieptul 
şi pântecele păros, cu picioarele sdravene. Poţi să-i observi și căngile 
dela gură, în vârful cărora e deschiderea ghindurii cu otravă. Sunt 
ca lama unui cuţitaş, scoasă din plăsele. li mai poţi vedea ochii mari, 
holbaţi. In totul e unul din cei mai respingători păianjeni ca înfățișare. 
umilat, cu picioarele terminate cu câte 2 căngi, cu trupul numai peri. 

Copiii îl scot din culcușul lui şi cu apă, în loc de bombiţă de ceară. 
Ameninţat să fie înăduşit, iese la faţă după aer, căci păianjenii toţi 
respiră prin niște ţevi — trachee dar. şi. prin, „nişte buzunare ase- 
menea plămânilor dela animalele superioare. 

Prin ţinuturile calde trăiesc păianjeni așa de mari — aproape un 
decimetru — încât se încumetă să atace chiar o şopârlă ori şi o vrabit. 
pe care o ucide îndată cu otrava ce iese din vâriul căngilor, adevărate 
ghiare de carnivore. i Xa 

Umblând ca un vagabond, de colo colo, în neștire, un alt păianjen 
dela noi are curiozităţi neîntâlnite la alții. Cine nu-l cunoaşte”? Se arată 
pretutindeni. Nu se sfieşte să se aburce şi pe pereţii din casă, 

In adevăr când îl vezi, provoacă mai mult uimire decât teamă. 
Are picioarele lungi şi subțiri, îndoite ca nişte compasuri, iar trupul 
numai pântece e ca un ceaun pe pirostei, când animalul stă locului, cu 
picioarele trase lângă trup. A -. 

E Phalangium, mai vioi de îndată ce amurgește, deşi se rătăceşte 
şi ziua la preumblare, după mâncare. E păianjen după picioare și împar- 
țirea corpului, dar se deosebeşte atât de mult de restul păianjenilor, 
încât e socotit ca ultimul reprezentant al unei spiţe desvoltată în tim- 
purile trecute ale pământului, din care au luat naştere ceilalţi păianjeni. 

Se deosebește de mai toţi fraţii lui mai întâi că nu dă din el nici 
cea mai slabă aţă. Nici n'are de ce. Nu e hrăpăreț; nu stă de Prin 
altor animale. E paşnic, hrănindu-se cu resturi organice. Dacă-l vezi 
câteodată cu câte o muscă în gură, n'a prins'o de vie. A găsit-o moarti 
în cale şi şi-a luat-o pentru ospăț. 

Are o particularitate prea bine cunoscută. La nevoie când e la o 
strâmtoare în luptă cu vreun duşman şi acesta-l apucă de picior cu 
gând rău, el lasă lesne piciorul în gura dușmanului şi fuge cât poate 
cu celelalte 7 picioare. Copiii cunosc acest mijloc de apărare al păianje- 
nului şi-l chinuesc adesea rupându-i toate picioarele, pe care le pun 
pe o foaie de hârtie, căci acestea se mişcă din încheieturi multă vreme 
după ce au fost smulse. 

Sunt animale paşnice chiar în raporturile dintre ei. Când se întâl- 
nesc doi bărbaţi în preajma unei femei, se apucă e dreptul la bătaie, 
dar mai mult de joacă. lar pleacă cel învins cu un picior mai puţin. 

Partea femeiască nici măcar nu are cum să-şi facă un sac în care să-și 
pue ouăle. I)e aceea caută un loc mai afânat şi îngroapă ouăle în pământ 
prin ajutorul unui ovis- 
capt, tub lung şi toarte 
sensibil. 

Părinţii mor de cum 
dă frigul. Ouăle sunt 
mai rezistente, sufăr 
gerul iernei; către sfâr- 
şitul primăverii din fie- 
care ou iese câte un pă- 
ianjenior caraghios, alb, 
care nu ştie ce să facă 
cu picioarele amorţite 
cât a stat ghem în ou. 
După ce năpârleşte odată, prinde a se mişca mai vioi şi numai după 
1—5 năpârliri e păianjen în toată firea. 

Curiozităţile păianjenilor nu s'au isprăvit; căci pe lângă mulţi din 
cei care-şi duc vieaţa pe uscat sunt şi păianjenii-de-apă (Lirgy- 
roneta aquatica ). 

Ce minunate obiceiuri are acest păianjen! Cunoaşte mijlocul de 
a-și tace un balon sub apă, după acelaș principiu după care Mongoljier 
a construit primele baloane. 

Păianjenul trăiește în apă dar nu respiră prin branhii, ci tot ca 
și ceilalți păianjeni, trage oxigenul din atmosferă. Aşa dar n'are cum 
îl lua din apă, ci trebue să se ridice la fața bălților cu apă limpede în 
care-şi duce vieaţa, ca să respire oxigenul din aer. Dar el nu e un animal 
să-i placă hoinăreala, ci mai mult să stea acasă. Cum să respire? La el 
s'a întâmplat minunea din povestea prostului din Creangă, care vroia 
să aducă lumina soarelui cu oborocul în casă. Păianjenul cară aerul. 

Casa lui e din mătasă des țesută, aşa încât aerul nu o poate răzbate. 
Cu câteva fire de mătasă o fixează de frunzele şi trunchiurile burue- 
nilor din apă, cum se ţin baloanele umflate cu odgoane legate de țăruși 
bătuţi în pământ. In asemenea casă, păianjenul cară aerul până ce o 
umflă cât poate ținea. Pentru aceasta se urcă la faţa apei cu pântecele 


Fig. 397. — Phalangium. 

în sus, îşi încrucișează picioarele dindărăt, prinzând între ele și peri- 
șorii dela vârful pântecelui câteva beşicuţe de aer, care se adună la un 
loc, cât păianjenul se înfundă în apă. ]I vezi înnotând, după el cu o beșică 
plină cu aer, ce străluceşte ca o bombiță de mărgăritar. Se pare că 
din niște ghinduri păianjenul secretează un suc ce se prinde ca o pieliță 
la faţa aerului, iar cu câteva fire de mătasă o leagă de trup. In acest 
chip o poate duce acasă, unde o descarcă, umflând balonul țesut din 
fire. Aprovizionându-se în acest chip cu aer, stă liniștit cu pântecele 
vârit în casă, căci organele de respiraţie sunt la capătul pântecelui, 
iar cu jumătatea de trup de dina- 
inte stă la pândă după animale mici 
pe care le ademeneşte cu câteva fire 
de mătasă, lăsate să fluture. 

Când aerul prin răsufiare s'a stri- 
cat, cu o tăietură rupe balonul. Acrul 
iese, balonul se desumflă. După ce-l 
cârpeşte. îl umilă din nou şi așa are 
mereu aer proaspăt. lig. 398.-  Paianyenul - de - apă. 

De altfel sunt animale pașnice. 

Bărbatul trăiește în înțelegere cu fe- 

meia, iar casele lor sunt alăturea. Femeia pune ouăle întrun sac și-l 
anină de fundul balonului, iar puii după ce au năpârlit de câteva ori 
în casa părintească, se pun şi ci să-şi întemeieze fiecare o gospodărie 
nouă. Peste iarnă își caută o scoică goală de culbec, astupă intra- 
rea cu un capac ţesut şi se pune pe somn, până când iarăși începe 
vieața şi în ochiul de apă liniştit. 

Dacă în apă nu trăieşte decât acest păianjen, pe lângă ape îşi duce 
vieața un soiu de păianjen la cari se observă un fenomen de mimetism, 
nu de culoare, cum s'a arătat mai sus, ci de formă. Păianjenul Tetragnatha 
își ţese pânză rară printre buruenile de pe malul apelor stătă- 
toare. EI se pune în mijloc dar cu greu îl poţi deosebi din firele de iarbă 
din jur. Are trupul subțirel, lungit. Picioarele şi jumătatea de dinainte 
a trupului sunt roşcate, pe când pântecele e gălbui, iar pe dos cu astfel 
de dungi ruginii încât par a fi nervurile unei frunze. Cât stă în mijlocul 
plasei își ține cele două perechi de picioare anterioare înainte, iar ulti- 
mele două date îndărăt, aşa încât în întregime seamănă cu o bucată 
de trunchiu ori frunză lipită de pânză. In acest chip nu dă de bănuit 
victimelor care cad în ghiarele lui (Fig. 399). 

Fiind animale de pradă, trăind numai din vânat, toți păianjenii se 
îngrijesc ca să nu moară de foame. Unii țes pânza deasă, alții sunt 
iuți la umblet, alţii se îmbracă în haine cu culori potrivite locului de 
nici nu sunt observați, iar alţii iau chiar forme bizare înșelând privirea 
nebănuitoarelor insecte. 

Asemenea imitaţiuni de forme, sunt mai ales întâlnite în ținuturile 
calde, unde păianjenii sunt puzderii. 


I. Simionescu: Fauna Jondniei. 27 

B. Scorpionii. Vestiţi şi cunoscuţi sunt aceste neamuri ale păian- 
jul, temuţi pe IANIEA toate chiar de către om. Sunt dintre ani- 


Fig. 399, — 7itcagnatia (R.). 


malele care stârnesc mai mare 
groază. Poate de aceea sunt puse 
şi printre cele din zodiac. 

După înfăţişare nu seamănă cu 
păianjenul. Mai mult aduc cu un 
rac, având jumătate de trup lăţită 
şi cealaltă jumătate dindărăt, cum 
e «gâtul » racului, mai îngustă. Pe 
spatele jumătăţii de dinainte insă, 
se văd inelele din care este format 
trupul; numai bucata din spre cap 
e din mai multe inele contopite. 

Aduce aparent cu racul și prin 
două foarfece sdravene la cap, 
pe lângă cele 4 perechi obişnuite 
de picioare. Dar scorpionii mai au 
ceva, pentru care sunt temuţi. ].a 
vârtul cozii au un soiu de ac îndoit. 
ca o ghiară, din vârful căruia, când 


înțeapă, se scurge un venin prea otrăvitor Ja unele specii. 


Pe la noi nu se găsește decât un'scorpion mărunt (Euscorpius 


carpathicus ) ce nu atinge nici jumătate de 
decimetru. Şi acela nu trăiește decât prin 
puţine locuri din Oltenia mai mult, și prin 
Buzău. Impunsătura lui nu e de loc pericu- 
loasă pentru om. 

Dacă la noi nu trăiesc scorpioni decât 
rar, în schimb în toate părţile se găsesc 
Pseudoscorpioni, asemenea unui scorpion, 
fără coadă şi fără otravă. Cel mai comun e 
scorpionul-de-cărţi (Chelifer can- 
croides ) care seamănă mai de grabă cu o 
ploșniţă umflată. Pe lângă cele 4 perechi de 
picioare are şi o pereche de foarfeci lungi. 
Il întâlneşti adesea printre foile cărţilor 
vechi, hrănindu-se cu animale mai mărunte 
decât el, deși poate să se prindă şi de părul 
de pe cap al omului, când acolo dă de pă- 
duchi. Are particularitatea de a se mișca 
iute înainte, îndărăt şi într'o coastă, aşa încât 
e greu să-l prinzi. Când se apucă de piciorul 


unei muşte, adesea e transportat de aceasta, obiceiu care e vechiu, căci 
s'a găsit până şi în chihlimbar un asemenea pseudoscorpion prins de 


Fig. 400. — Scorpionul 
carpatic (d. M. C. 
Ionescu). 

labele unei muşte. Sau aflat numeroși pseudoscorpioni la noi, îu 
toate părţile, unii vânând muştele (Neobisium muscorum), alţii pe 
sub scoarța arborilor, prin frunzarul din păduri. 

C. Acariene. Variată este lumea păianjenilor de tot soiul, dela 
păianjenul cu cruce care-şi ţese o pânză 
minunată după toate regulile mecanice şi 
până la inofensivul păianjen cu picioarele 
lungi. 

Neîntrecut mai felurită este lumea mă- 
runtă a unor neamuri mai depărtate ale 
păianjenilor, aflate puzderie pe fața pă- 
mântului dela locurile joase cu băltoace : 
până pe înălțimea munţilor, dela musafirul  Tig. 401. -— Scorpionul 
nepoftit ce dă râia, până la rubinele și sma- de cărţi. 
ragdele ce înnoată în apa limpede de pârâu. 

E grupa acarienelor, care nu are din caracterele păianjenilor 
decât cele 4 perechi de picioare. Incolo trupul e un sac, terminat lu 
un capăt cu gură, în jurul căreia se află organe de supt. 

Sunt mici, dela câțiva zecimi dintr'un milimetru până la 5 milimetri. 
Rar sunt uriaşi a căror trup e cam cât o musculiţă. 

Pe cât de mici sunt, pe atât de feluriţi şi numeroşi. Impânzind 
pământul, s'au adaptat la trai felurit. Trăiesc în mări, mai puţin; 
trăiesc în 'apele stătătoare bogate în vegetale, 
unde foiesc de crezi că fierbe apa. Se găsesc în 
apele curgătoare, unde procură hrana peștilor; 
se întâlnesc și pe uscat printre mușchi, pe sub 
coaja copacilor, pe sub pietre. Își duc vieața 
ca paraziți pe insecte, dar şi pe pasări ori chiar 
în pielea omului. Hâia, atât de contagioasă 
încât a dat și proverbul «a se ţinea ca râia de 
om », se datorește unui acarian, ce nu şi-a găsit 
mai bun loc de trăit decât în pielea omului. 

Sunt acarieni cari îşi duc vieaţa pe plante, 
producând gogoși ca și viespile, dar cei mai 
mulţi trăiesc liberi în apă. 

Fig. 402. -— Neobisium Mulţi dau boli ca şi ţânţarii, vârând în 

scai A RI m. sângele omului diferiţi microbi. Febra recurentă 

ei o transmit. l.a noi în ţară ei provoacă o 

boală grea pentru oi. Inoculează, când sug, un 
avent de boală căruia i sa dat numele de Babesia, după învățatul 
nostru V. Babeș, care a atras atenţia întâia oară asupra acestui parazit 
mărunt, ce-şi duce vieaţa în globulele de sânge din oi. Nu lipsesc aca- 
rieni nici în brânza stricată sau în cartofii putreziţi. Pretutindeni se 
află, cu aspecte deosebite, cu obiceiuri felurite, nebhăgaţi în seamă din 
cauza micimii lor. 

Un învăţat român C. Motaș, Profesor la Universitatea din lași, s'a 
ocupat îndeaproape de acarienii cari trăiesc în apă dulce (Hydraca- 


Fig. 403. -- Femeia de -lurus 
crinitus (d. C. Motaş). 


rieni), aducând multe lucruri noui 
din vieaţa lor. Hydracarienii sunt 
interesanţi pentrucă cei mai mulţi 
trăiesc liberi, ducând o vieață nebă- 
nuit de hrăpăreaţă, cu toate că sunt 
mărunți ca firele de mac. Ceea ce 
sunt peştii din ținuturile tropicale, 
în privința culoarei, sunt acești 
locuitori mici din apele noastre. 
Toate tonurile de roş, portocaliu, 
albastru sau verde, sunt pictate pe 
trupul lor. Unii sunt una peste tot, 
bobiţe de safir, rubine ori smarag- 
de ce joc înapă; alţii sunt tărcaţi, 
cu Siropi castanii, albi sau galbeni. 
Au şi formele cele mai felurite: 
bombiţe sferice, eliptice, cu prelun- 
giri îndărătul trupului. Cât de mici 
sunt, au tot soiul de peri pe trup, iar 
la vârful picioarelor cârlige ascuţite, 


adevărate ghiare de fiare, cu care.se pot. prinde de victimele atacate. 
Nu le e frică să se repeadă la animale uriașe faţă de ei, cari nici nu 


bănuiesc că moartea le vine 
dela asemenea bobiţe vii, 
în mijlocul cărora se mișcă. 
Mai ales larvele de țânțari, 
«le efemere cad lesne pradă 
acestor hrăpăreţi mărunți, 
cari se ţin de trupul lor, 
își înfig prin piele trompa 
ascuţită ca un pumnal şi 
nu se lasă până ce nu sug 
tot ce e moale, de nu ră- 
mâne decât învelişul chiti- 
nos al larvelor. In lăcomia 
lor se mănâncă şi unii pe 
alţii, cei mai mari pe cei 
mai mărunți, adevărat ca- 
nibalism în lumea micro- 
scopică. 

Au formele cele mai 


felurite, dar adesea felurii e la 


Vig. 404. - - Impărecherea la Brachiopoda 
versicolor (d. C. Molaș). 


trup bărbatul de femeie. In figura ală- 


turată se vede acarianul -l/urus crinilus. Femeia e modestă, fără nicio 

zorzoană pe ea, pe când bărbatul are nişte peri lungi, îndoiți, ca fa- 
voritele la om. 

Se deosebesc de păianjenii adevăraţi şi prin metamorfoza care o 
sufăr. Puii nu sunt la fel cu părinții. Due cei mai mulţi o vieață parasi- 
tară şi schimbă gazda de câte ori năpârlesc. 

Când iese din ou puiul are numai 6 picioare şi seamănă mai 'mult 
cu o insectă, chiar şi prin înfăţişarea trupului. Se prinde de animalele 
din baltă, pe care trăiesc sugând. Uneori stau 
ciucură unii lângă alţii, ca păduchii pe trupul bie- 
ților soldaţi din vremea războiului. Se schimbă 
după aceea în nimfă, când capătă opt picioare și 
numai după o nouă năpârlire seamănă cu părinţii. 

In chipul acesta se și răspândesc dintr'o baltă 
în alta. Ca larvă se fixează sub aripele unui buhai 
de baltă. Acesta sboară într'amurg și se duce în Fig. 405. — Că- 
altă baltă. Larvele se desvoltă şi dau naştere la puşă. u = înfo- 
adulți, cari populează ochiul de apă. Altă dată se i clar ie E 
fixează de aripele unei libelule. Dalia 

Când balta seacă, ei nu pier. Uscăciunea nu-i 
omoară când nu ține prea îndelungată vreme. Stau ca morţi dar 
ajunge o ploaie bună ca să dea din nou semne de vieaţă, continuând 
a trăi ca şi când nimic nu s'ar fi întâmplat. De altfel acesta e chipul 
de apărare împotriva uscăciunei la «multe animale mărunte din bălți. 
Se închistează, se strâng grămadă sub o carapacă apărătoare şi învie 
din nou la umezeală; aşa se şi răs- 
pândesc din loc în loc, suflate de 
vânt. 

Dar nici acarienii de pe uscat 
nu sunt mai puţin feluriţi, deși nu 
au atâtea forme variate cum sunt 
cei de apă. Cunoscut de toată 
lumea este căpuşa (Iuodesj, 
cu trupul învelit cu o piele elas- 
tică parcă ar fi de cauciuc. E un 
Fig. 406. — Acarieni ce dau râia; a sac care se umple cu sângele supt 

= Femeia şi bărbat; b = picioare. di A ă = ed 
in Om, câne, oaie sau orice vie 

tate cu sânge cald. Stau puzderie 

pe iarbă ori pe crengile de copac. Nici nu le bagi în seamă, parcă ar fi 
nişte solzi. Cum cad pe piele, se pun pe găurit. Intră în funcţiune trompa, 
ca un mic rât, dar minunat alcătuită cu cârlige și dinţișori mărunți 
ca pe o pilă. Işi înfig râtul rotindu-l în piele, până ce dă sânge și apoi 
sug, ceasuri întregi, de se umflă ca un bob de mazăre. Abia atunci le simţi 
după mâncărimea provocată de un suc ce-l dau din niște ghinduri de 
lângă trompă, pentru ca să oprească scurgerea de sânge. Ca să scapi 
de căpușă nu trebue să o smulgi; rămâne trompa'n piele şi poate 

provoca puroi. Mai bine e să torni undelemn, benzină ori gaz; tot așa 
de încet cum a băgat trompa, o scoate, căzând la pământ ca o bum- 
buruză de gumă, de plină ce e. 

Mai ales în țările tropicale asemenea căpuşe sunt o adevărată 
pacoste. Sufăr oamenii de pe urma lor, dar sufăr mai mult vitele. 

Mari neplăceri mai ales în satele noastre, unde curăţenia casei și 
a trupului cam lasă uneori de dorit, este sarcoptul-râiei (Sar- 
coptes scabiei ), păianjeni ce dau boala urâcioasă, de care n'a scăpat 
nici Creangă, umplându-se dela caprele râioase ale mamei Irinuca 
din Broşteni. Rar copil dela ţară care întorcându-se după o vacanţă 
la internate, nu vine cu râie, căci rar boală e mai molipsitoare decât 
râia. 

E deajuns ca să dai mâna cu un om râios, ori să vii în atingere cu 
el, cu rufele lui murdare, pentru ca dihania măruntă, cu trupul numai 
ace ascuţite, să se prindă ca şi scaiul de lâna oii. 

E un burduşel mărunt nici de 1% mm. Femeia e mai mare decât 
bărbatul. N'are nici cap, nici ochi. Trupul însă e un sac, cu patru pi- 
cioare, ca niște gurguie, două înainte, două îndărăt. La vârful picioa- 
relor stau ţepi ascuţiţi; pe trup spini fini ca ăcele. La partea de 
dinainte e râtul cu care suge. Atât. Femeia dă 25-—30 de ouă lipicioase, 
lesne luate de către un om sănătos. S'a făcut socoteală că o singură 
femeie, după 90 de zile, poate să aibă 1% milioane moştenitori. Noroc 
că moare de îndată ce ouă, iar bărbatul după împerechere. 

Pentru hrană şi aşezarea ouălelor, femeia sapă în piele 
cotloane de 2 cm. de lungi ca şi cârtița în pământ. Bărbatul 
nu ajunge la atâta adâncime şi e mai neastâmpărat; se 
schimbă din loc în loc. Acolo clocesc, acolo ies puii, acolo 
se îngrămădesc necurăţeniile dihăniilor, care secretă şi un 
suc iritant. Mai ales noaptea, în căldura patului, e nesufe- 
rită mâncărimea provocată. Galeriile sunt săpate mai ales 
în părţile subţiri ale pielei, între degete, subsuoară, pe 
piept. Apar ca sgârieturi roşietice, după care se recunoaşte 
râia, prevestită şi prin mâncărimea de nesuferit. 

Ca să scapi de ea nu e greu, dacă prinzi de veste la 
început. Procedeul întrebuințat de părinţii lui Creangă nu 
e tocmai rău. 

Fig. 407. — «Şi după ce ne-a căinat şi ne-a plâns bunica, după 

Demodez. obiceiul ei, de grabă s'a dus la cămară, a scos un ulcior 

cu dohot de mesteacăn, ne-a uns peste tot trupul din creştet 

până'n tălpi şi apoi ne-a culcat pe cuptor la căldură. Și tot așa 

ne-a uns de câte două trei ori pe zi cu noapte, până ce în Vinerea 
seacă, ne-am trezit vindecaţi taftă ». 

Azi sunt alifii, cum e Balsamul de Peru, care tămăduesc lesne râia. 
Ca să n'o capeţi, cel mai bun mijloc e curăţenia trupului şi îmbă- 
ierea. 

Ca și căpușa e un alt păianjenaș, Demodex folliculorum, un ade- 
vărat cârnăcior, ce nu ajunge decât rare ori 1; milimetru lungime. 
Pe jumătatea de dinainte a trupului are 4 perechi de picioare cu niște 
negei, cu peri ascuţiţi la vârf. Nu împunge ori unde: îi 
place să se înfunde cu capul în jos în ghindurile sebacee 
care se găsesc lângă fiecare [ir de păr. Adesea îi place 
să se bage la baza genelor şi se înmulţesc atât de re- 
pede, încât aduc umflarea marginei pleoapelor, care se 
înroşesc şi mereu sunt pline de puchi. Alte soiuri de că- 
puşe, cât şi de Demodex, dau rapănul cânilor, de le 
cade părul; par o rană peste tot. 

Neamuri de ale acestor animale pe cât de mărunte 
pe atât de stricătoare atacă uneori şi plantele, produ- 
când pe frunzele lor gogoşi asemenea celor datorite vies- 
pilor. numai că au un orificiu unic, prin care pătrunde 
cât de cât aerul. Cea mai cunoscută e FEryophyes vilis, 
care trăieşte pe îrunze de vie şi câteodată aduce strică- 
ciuni ca şi filoxera. Sunt animale 
lungăreţe și numai cu două pe- 
rechi de picioare, la capătul din 
spre gură. N'are ochi nici organe 


de respiraţie. Fig. 408. — 
Altele atacă frunzele de. păr, Eryophyes 
vilis (1P-1.). 


de pare că sunt stricate de văr- 
sat. Pe cele de tei spânzură 
nişte negei ascuţiţi şi numeroși. 
Sunt galele produsă de o rudă a acestui acarian. 
După cum se vede lumea păianjenilor de 
tot soiul, dela cel care poate ataca şi o vra- 
bie, până la milimetricii acarieni, reprezintă o 
grupă interesantă dintre artropode, fiind răs- 
pândită peste toată fața pământului, mai nu- 
meroasă spre ecvator, tot mai rărită cu cât 
ținuturile sunt mai apropiate de poli. 


Fig. 409. — Galele produse Ea a se 
«le un acarian pe frunze CRUSTACEII. 
de lei. 


Contrar insectelor, crustaceii sunt animale 

de apă, respirând prin branhii. Nu lipsesc de 

nicăeri unde e un ochiu de apă, fie și trecător, din ploaie. Șinue 
plăcere mai mare pentru cel dornic de a cunoaşte tainele naturii, 
decât să stea ceasuri întregi în faţa unui borcan cu apă luată dintr'un 
iac, acoperit la față de lintiţă ori alte felurite plante de baltă. E for- 
îotă de vieață, iar atracția o dau răcuşorii mărunți, trasparenţi, 

neogoiaţi. Unii se sbenguesc prin vas în svâcnituri dese, alții înnoată 
pe o coastă, ori alunecă prin apă cu mult meșteșug. 


1. Entomostracee. 


E o grupă de crustacei mărunți din ape dulci ori marine, cari au 
corpul format dintr'un număr variabil de segmente împărţite deosebit 
în diferitele părți, ce formează trupul. Numărul 
segmentelor variază între 10—350. 

Copepodele. Cel mai cunoscut la noi este ci- 
clopul (Cyclops sirenuus) cu ochii atât de 
apropiaţi de pare a fi numai unul ca la Ciclopii 
mitologici, cu care s'a luptat Ulysse. 

Ciclopul are o carapacă transparentă, prove- 
nită din unirea mai multor inele şi apoi un șir 
de inele distincte, tot mai înguste. Corpul se ter- 
mină prin două apendice, împodobite cu tot soiul 
de perișori. Antenele sunt lungi și date în lături 
ca mustăţile. 

Animalul este colorat fel de fel, dela galben 
șters de lămâie până la galben roşcat ori rubiniu. 

Fig. 410. — Ciclopul., Femeia poartă. sacii plini cu ouă. 
Intr'un borcan cu apă din iaz prezenţa ciclopi- 
lor se observă chiar fără lupă, prin chipul cum 
înoată, cu bătăi ritmice ale piciorușelor, ca şi vâslele dela luntrile de 
întrecere, conduse de mai mulți vâslaşi. Vieaţa lui e atât de rezistentă 
încât în stomahul păstrăvilor s'au găsit ciclopi 
înghiţiţi de 12 ore dând încă din picioare. 

Din neamul acestor raci se poate lua exemplu, 
cât de mult schimbă felul de vieaţă forma trupului. 
Argulus foliaceus numit şi păduchele-cra- 
pului, fiindcă e parazit pe crap, are trupul 
lăţit; stă lipit pe peşte prin ajutorul a două ven- 
tuze, şi-i suge sângele. Când e să lepede ouăle se 
desprinde, înnoată cu picioarele lătuţe. La altul, 
Achteres, trupul sa schimbat într'un tub, la ca- 
pătul căruia se află ventuza și organele de înţe- 
pat. Ca şi la panglică desvoltate sunt ovarele pig ş11. — Pădu- 
cu ouă. Ca pui e liber. Ca adult, prins de bran-  chete crapului (d. 
chiile peştilor n'are altă grijă decât să sugă hrana H. Hertwig), 
de-a-gata şi să se îngrijească de înmulțirea speciei. 

Osiracodele. 'Tovarăşi în apele dulci cu ciclopul sunt răcuşori ce 
seamănă cu un bob de fasole (Cypris), căci trupul întreg este în- 
chis într'un înveliş chitinos, ca într'o manta. Numai când își scoate 

picioruşele şi antenele prin crăpătura învelișului îți dai seama că face 
parte.din neamul racilor. Constitue hrana măruntă a peştilor şi a celor- 
lalte convieţuitoare. 

Branchiopodele. In această grupă intră cel mai neastâmpărat ră- 
cușor din borcanul cu apă de iaz. Poporul i-a şi zis puricele-de- 
baltă (Daphnia). Se întâmplă ani când bălțile sunt atât de pline 
de dafnii, încât apa pare lăptoasă, iar dafniile foiesc mai dese decât 
furnicele întrun furnicar. Sunt 
numeroase pentrucă se înmulțesc 
din cale afară şi se înmuțlesc așa 
ca o apărare a speciei, căci ele 
formează hrana de căpetenie a peş- 
tilor. Cum e iarba pentru oi, aşa 
sunt dafniile pentru pești. 

Multe chestiuni interesante de 
biologie se pot observa la acest 
animal mic. Trupul e din o singură bucată, învelit peste tot într'o 
carapacă transparentă. E cam burtos, iar capul cu doi ochi mari, negri, 
mereu în mișcare, seamănă cu un coif tras pe frunte. O pereche de 
picioare, despicate la vârt și terminate printr'un pămătui din câteva 
ramuri, ca penele, le ţine ridicate în sus, parcă ar îi o podoabă a coifului. 

Trupul e atât de transparent că poți observa la microscop, cum 
bate inima, cum se strânge intestinul, cum circulă globulele de sânge. 

La dafînii este desvoltat fenomenul numit partenogenesă. Peste 
vară se înmulţesc cu ouă nefecundate. Dau deci un soiu de muguri 
lăuntrici, din care se desvoltă un animal la fel cu 
părinţii, care la rândul lui se înmulțește și el. Sa 
făcut socoteala că o singură dafnie, în două luni, ar 
da în acest chip o armată de 1.300.000.000 de copii, 
dacă n'ar fi diferite împrejurări care să le stinghe- 
rească înmulțirea. Multă vreme au fost socotite din 
această pricină drept hermafrodite până când 0. 
Miiller a descoperit partea bărbătească și a observat 
împerecherea. 

Aceasta se întâmplă de regulă către toamnă, 
căci drept rezultat este formarea unui ou fecundat, 
ce rezistă la ger şi înlesnește continuarea speciei în 
Fig. 443. — Schim- primăvară. Nu e vorbă că asemenea ouă rezistente 
barea formei după pot să se nască și în toiul verii, când uscăciunea a- 

mediu. meninţă ochiul de apă. In acest chip specia nu piere, 

dar prin astfel de ouă se răspândește din loc în loc. 

Oul învelit cu o coajă rezistentă e luat de vânt, ori se prinde de la- 
bele păsărilor de apă şi e transportat aiurea. 

In afară de partenogenesă, la dafnii se mai observă și fenomenul 
de diformism după anotimp. Toate animalele chiar ale aceleiași specii 


Fig. 412. — Puricele de baltă. 

nu sunt la fel întotdeauna. Când apele se încălzesc şi hrana e mai din 
belşug, trupul dafniilor este mai svelt, mai lung. Ele sunt deci sen- 
sibile la condițiunile fizice în așa măsură, încât s'a putut artificial 
căpăta modificări de forme prin schimbarea fie a căldurii, fie a luminii. 

In sfârșit de numărul mare al dafniilor se leagă una din cele mai 
interesante probleme de biologie care se traduce de minune prin pro- 
verbul românesc: « Peștele mare înghite pe cel mic ». 

Dafhniile fac parte din lumea măruntă a animalelor care îngraşă 
pe cele mari. Trăind mai mult la fața apelor, unde e lumină, aer şi 
hrană, ele alcătuesc pânza vie a planctonului, stratul de vieţuitoare 
dela faţa lacurilor, dar mai ales a Oceanelor. Constituesc în primul 
rând nutrimentul peştilor. Nu numai că unii dau iureș în stratul 
de plancton, înghițind mii de îndivizi cu o sorbitură de apă, dar cada- 
vrele micilor animale, lăsate spre fund, aduc mană cerească monștrilor 
ce stau cu gura căscată, așteptând hrana. 

E una din feţele multiple ale tragediei mute din lumea vieţuitoa- 
relor. De aceea animalele asemenea dafniei trebue să se înmul- 
ţească din cale afară pentru a asigura trăinicia speciei. Omul adesea 
profită de asemenea înnodări de vieaţă din natură. Când daîniile se 
înmulţesc prea tare, el le prinde cu un ciorpac cu pânză deasă şi le dă 
ca mâncare peştilor crescuți în heleștee anumite, ori le usucă, le sărează, 
ca să le aibă oricând la îndemână. Alții merg mai departe și fac cres- 
cătorii de dafnii în poloboace 
cu apă, în care pun fân ori 
frunze putrezite amestecate 
cu baligă de vacă. 


Phyllopodele cuprind nu- 
meroase specii mai ales în 
apele dulci stătătoare ; se deo- 
sebesc prin picioarele lor lăţite, 

Fig. 414.-— Branchipus. K = branhii. ca niște foi, de unde şi nu- 

mele. 

Răspândit adesea şi în ochiurile mici de apă formate din topirea 
zăpezii este Branchipus siagnalis. La trup seamănă ceva cu Gam- 
marus, fiind format din multe inele şi având trupul lătuț. Se deose- 
beşte prin picioarele late, prin ochii mari în vârful unor pedonculi. 
La cap are două perechi de antene din care una, mai ales la bărbat, 
mai lungă. La femee o pereche de antene e ca un ou lungit. Trupul 
este subţiat la capăt, lung şi așa de transparent de se vede intestinul. 

Sunt foarte variate la înfățișare. 

Asupra răcuşorului Artemia salina din lacurile sărate, s'au făcut 
frumoase experienţe şi de P. Bujor, Profesor la Universitatea din 
laşi, asupra transformărei corpului în raport cu salinătatea apei. 
Dacă se mărește gradul de salamură al apei, bine înţeles observând 

mai multe generaţii, încetul cu încetul se schimbă mai ales spre coadă 
de ajunge să fie la fel cu o altă specie (4. mubhihausenii). E una din 


Fig. 415. —- Artemia salina. Schimbările cozii 
după mediu. 


frumoasele experienţe reușite care dovedesc că speciile se pot schimba 
unele în altele, după schimbarea factorilor din mediul în care trăiesc. 


Fig. 416. — Apus cancriformis. 


O înfăţişare diferită o are răcuşorul numit Apus cancriformis, în- 
tâlnit atât în împrejurimile Iașilor cât şi în apele de pe lângă Comana, 
de unde au fost descrise de regretatul zoolog dela Iaşi, 1. Borcea. 


128 FAUNA ROMÂNIEI 


Are trupul dimpotrivă lat la un capăt, tot subţiindu-se la celalt 
unde se termină prin două apendice subțiri, lungi. E cel mai 
lung (3 cm.) dintre neamurile lui şi e de o lăcomie nemaipomenită, 
ajungând chiar canibali, cei mai mari mâncând pe cei mai mărunți. 

Când balta seacă, pier. E de ajuns o nouă ploaie repede ca să se 
vadă alţii la loc, căci ouăle lor scufundate în mâl sunt foarte rezistente. 

Dimpotrivă micii răcuşori Estheria, aflaţi în tovărăşia celorlalți, se 
recunosc printr'o subţire carapace formată din două jumătăţi încheiate 
la spate, de parcă ar fi valvele unui micuţ 
lamelibranhiat. 

Sunt animale de altfel vechi, neamul lor 
trăgându-se din acele care, prea puţin schim- 
bate, trăiau şi pe vremea paleozoică, cu câteva 
zeci de milioane de ani în urmă. 


Cirripediile. Cei cari s'au jucat în valurile 
de pe la Mamaia ori Mangalia, au putut găsi 
printre scoicile asvârlite pe plajă valve de 
midii pe din afara căror stau lipite alte 
urme de animale. Cu atenţie observate se vede 
că acestea sunt formate din mai multe plăci lipite cu baza lor de 
midie, alcătuind la un loc ca un con, ca un mugure solzos de castan. 


Fig. 417. -- Estheria (d. 1. 
Borcea). 


Fig. 418. — Balanus prins pe 
scoici de Midii (M. Neagră) Fig. 419. — Cum stă animalul de 
(d. Băcescu şi Cărăuşu). Balanus în căsuţa lui. 


cu un spaţiu gol înăuntru. Este locul animalului, un răcuşor mărunt, 
care stă acolo ca un copilaş î în albie. Picioruşele mărunte le scoate! "din 
înveliș, când e în apă, şi le mișcă într'una ca niște pene, ca să provoace 

un vârtej de apă, în care se cuprinde hrana şi oxigenul. Asemenea raci 
fixaţi sunt numeroşi în mări, aproape de țărm. Unii dintre ei (Ja- 
lanus) se pot adapta și în lacurile mai îndulcite. Se găsesc în I.acul 
Smeica, Duranlac, în laselm. 


LI. Malacostraee. 


Spre deosebire de crustaceii entomostraci, malacostracii au un 
număr anumit de segmente (00), din care 7 formează abdomenul. 


Fig. 420. — Lălăuş (R.). 


Amphipode. lin această grupă face parte un răcuşor iarăşi foarte 
obişnuit în apele dulci dela noi. 

Poporul îi zice lLătăuș (Gammarus puler), căci are trupul lun- 
găreţ, turtit lateral, ca şi când 
l-ar fi strâns cineva uşor înire 
degete. Trupul e făcut din inele 
cam toate tot una ca mărime. 
Picioarele de dinainte au bran- 
hii; picioarele  dindărăt, trei 
perechi, sunt lungi, ca al unui 
cosaș. Vâslește bine, se mișcă 
vioi, în svâcnituri, înnotând pe 
spate. Chiar când e în afară de 
apă nu e astâmpărat, sbătându- 
se într'una și sărind în sus, 
servindu-se depicioarele dindărăt. 

[i place mai mult apa lim- 
pede, stând ascuns sub lespe- 
gioare. Se hrăneşte cu ierburi; Fig. 121. — Niphargus (d. Dobreanu 
numai când nu le are la înde- și Mi hatacite); 
mână se repede şi la alte ani- 
male mai mici decât el. Peste iarnă se înfundă în mâl, pentru ca în 

primăvară să dea ouă. Puișorii, ca şi cei de rac, la pericol repede se 
pun sub paza mamei. 
Neamurile lui sunt numeroase mai ales în mări. Se găsesc însă şi în 


Fig. 422. — 
Molia-de-casă. 


apele dulci. Astfel este răcuşorul Niphargus, aflat 
la noi în apele de munte, apoi Synurella, găsit în 
lacuri (Herăstrău), dar şi în puțuri. 

Isopodele sunt crustacei care pot trăi şi în afară 
de apă. Cel mai cunoscut este molia-de-casă 
(Oniscus murarius), des musafir prin casele intu- 
necoase, urcându-se cu numeroasele ei picioruțe, 
prin colţurile umbrite şi mai umede. 

Are forma unei coveţele castanii, cu dunguliţe 
albe în curmeziş, iar pe sub margini ies vâriul pi- 
cioruşelor mărunte. Covăţica nu e dintr'o singură 
bucată, iar dunguliţele alhe arată încheietura dintre 
inelele care o formează. La cap are două antene subțiri 


şi lungi, pe care mereu le poartă încolo şi încoace, ca orbul care cearcă 
drumul cu băţul lung. De cauţi să pui mâna pe ea, deodată se strânge 
ghem şi se rostogolește la pământ, făcându-se apoi repede nevăzută. 
Măcar că e rătăcită pe uscat, respiră tot prin branhii; de aceea 
caută tot locurile umede și fuge de soare. Prin chipul cum se apără, 


Fig. 423. — 
Paorcellio. 


la Băltăţeşti, 
424). 


aduce aminte de neamurile ei străvechi: Trilobiţii 
vremurilor primare. | Şi aceștia aveau trupul lot ca 
al moliei şi se apărau strângându-se ghem, ca să aibă 
corpul peste tot acoperit cu partea 
chitinoasă, mai groasă. 

Prin frunzarul pădurilor, tot la 
întunerec mai mult și umezeală, 
mai trăieşte un alt isopod terestru, 
Porcellio, asemănător moliei numai 
că are tăieturile dintre inele mai 
adânci, iar la partea dindărăt o 
codiţă cu 2 prelungiri. 

Neamurile lor trăese mai ales 
în mări. Din Marea Neagră bună- 
oară pătrunde și în lacul Cara- 
nasuf (ldotea, Sphaeroma), forme Fig. 421. — 
asemenea celor găsite ca fosile  Sphaeromua mol- 


în calcarurile dela Chișinău (Fig. dopicn (AI 


Simionescu). (Din 
calcarele «dela 


Schizopodele sunt  răcuşori marini, cu oarecare Chişinău). 
caractere primitive. La ei abia începe să se formeze 
o carapacă (cefalotorax) ca la racul de râu. Primitiv 
sunt de altfel și unele apendice formate din două ramuri, de unde şi nu- 
mele (= picioare despicate). 

Deşi trăiesc mai toate în apa mării, unele din ele trec şi în lacurile 
sărate de lângă mare şi încetul cu încetul se adaptează și la vieaţa de 
apă dulce. Aşa bunăoară la noi C. Chirica întâiu, M. Băcescu mai de 
curând, ambii dela Universitatea din Iași, au arătat prezenţa câtorva 
raci din această grupă, aparținând la genul Mysis, nu numai în Marea 
Neagră, dar şi în apele dulci depărtate de ea. Cea mai răspândită ase- 
menea cu Mysis relicta, cu un însemnat dimorfism sexual, s'a găsit 
în Raselm, în limanurile basarabene (Ialpug, Catlapug); trăesc 


Fig. 425. — Mesomysis Kowalewski din Duniirea, la 
Corabia (d. orig. M. PBăcescu). 


în Brateș, Prut ori lacul Cârja lângă Fălciu. Pe Dunăre s'au întâlnit 
până la lacul Potel, pe Nistru la Tighina, pe Prut mai la Nord de 
Fălciu. Sunt cu atât mai numeroase ca specii, cu cât trăiesc mai a- 
proape de Marea Neagră. 


Decapodele. Sunt crustaceii cei mai complect organizaţi. Intre ei 
intră şi formele mai cunoscute de cei mulți, racul din apele dulci. 
homarul, crabul din oceane. 

Se recunosc după carapaca de pe jumătatea de dinainte a trupului 
(cefalotorace); iar cealaltă jumătate formează pântecele. Pentru mișcat 
au 5 perechi de picioare (Decapode). 

Mult răspândit încă în apele dulci dela noi este racul (Astacus 
Huviatilis). Nu trăieşte numai în apele stătătoare ci şi în râurile iuți: 
aceştia se recunosc prin carapaca mai groasă, sgrunțuroasă, prin foariece 
mai zdravene căci n'au de luptat numai pentru căpătat hrana, ca racii 
din apele liniștite, ci şi împotriva curentului repede al valurilor. 

Racii formau odată la noi o adevărată bogăţie. Dovadă e şi marca 
judeţului Dorohoi, în care se găsesc însă azi prea puţini. Impuţinarea 
lor se datorește secării iazurilor în primul rând. lezerul-mare de 
lângă Dorohoi nu mai există. E câmp cu semănături. Mai vine în 
joc şi neștiinţa oamenilor. Nu cruţă racii. Scot din apă și răcușorii mici. 
dar şi răcoaicele cu ouă. 

Racii cresc încet; trăiesc în schimb şi 20—30 ani. In anul întâiu 
abia ajung de 5 cm.; în al doilea cresc de 3 cm. și abia în al 4-lea an 
capătă deplina lor mărime, putându-se înmulţi. 

Femeia poartă pe fața de jos a pântecelui, greşit numit de popor 
« gât » 150—200 de ouă lipite ca niște struguri pe picioruţele dindărăt. 
Când se prind spre toamnă cu nemiluita, se înţelege că se secătuesc 
apele de raci, stârpindu-se ouăle. Pe lângă toate puii au și ei mulţi 
dușmani. 

Mai dau şi bolile în raci. In 1861 a dat în ei o molimă, ciuma racilor, 
care a stârpit aproape toţi racii din Lombardia, în nordul Italiei. De 
acolo s'a propagat boala an cu an în tot restul Europei, ajungând prin 
1902 prin Silesia şi Polonia. Numai Scandinavia a rămas neatinsă. 

Toate acestea adunate la un loc, adăugându-se prin unele părţi și 
otrăvirea apelor cu necurățeniile scurse dela diferite industrii, se vede 
că racii se tot împuţinează și nu e departe vremea când vor dispărea 
cu totul, spre regretul celor cărora le place carnea de rac. 

Şi aceştia sunt mulți, căci nu e mâncare mai gustoasă decât racii 
fierţi, când se adaugă în apă şi ceva mirodenii ori usturoi. Pretutindeni 
sunt căutaţi. După aproape totala lor stârpire din Franţa, se aduceau 
raci tocmai din Rusia, pentru ca să împodobească masa gastronomilor. 
Germania exporta fie din apele ei. fie ca intermediară negoţului din 
Rusia, de aproape 2 milioane mărci-aur în 1908, trimețând în Franţa, 
Belgia, Anglia şi Elveţia: 

In vara anului 1938 s'au exportat raci și din România, trans- 
portându-se cu aeroplanul, ca să ajungă proaspeți, măcar că racii 
rămân în vieaţă îndelungă vreme, puși între mușchi uzi. 

E un animal carnivor și hrăpăreţ. Nu cruţă nici chiar peştii mărunți, 
dar la nevoie mănâncă și buruieni de baltă. E îndoielnic dacă îi place 
să guste din mortăciuni. E dreptul că pare a avea un miros foarte ager 
căci unele mijloace de a-l prinde cu bucățele de carne «făcută », adică 
cu ceva miros, sunt foarte întrebuințate la noi. In bălțile Dunării pes- 
carii aşează bucățele de carne în capetele despicate ale unei vergi. Le 
cearcă din când în când, le scot cu fereală la fața apei şi apucă repede 
racul cu mâna. Alt mijloc afară de acesta e descris de M. Sadoveanu 
în  Impărdţia apelor. La capătul unor undițe, legate de nişte tre- 
stioare subțiri se înoadă bucăţi de carne. « Acu, după ce svârlim în apă 
bucățile de carne stăm puţin până ce dihăniile dau de ele și le pipăie 
cu mustăţile. Până atunci pregătim meredeul, o cupă de sârmă împle- 
tită, întărită la capătul unui băț. Cum au dat de carne, o apucă în 
cleşte și prind a se trage îndărăt spre cotlon. Aţa de sârmă se întinde 
și tremură. Pui mâna pe vargă și tragi cătinel. Racul se ţine de bucata 
de carne și suie în sus ca o umbră. I.a faţa apei își dă drumul. Dar 
mai înainte de a-şi da el drumul eu i-am şi pus dedesubt cupa mere- 
deului şi J-am prins. Il aduc la mine, îl apuc ușor cu două degete și-l 
svârl în traistă. Gata! Să ştii că toate peirile sunt numai din lăcomie ». 

Pe vremurile mai vechi, când pe lângă fiecare mânăstire era și câte 
un iaz cu pești şi raci, un chip de a-i prinde era și acesta, auzit dela 
P. Sf. Sa Mitropolitul Visarion. Un călugăr mai voinic se vâră în apă 
de nu-i rămâne afară decât capul. In spate are un cojoc miţos, 
întors pe dos. Stă nemișcat, deoarece racul este foarte bănuitor şi prinde 
îndată cu simțurile lui agere orice mişcare din apă. Atrăgându-l mirosul 
de seu al cojocului, iese din bârlogul lui și dă să muște din cojoc. Se 
încâlceşte cu cleştele dela picioare în miţele cojocului şi cânt socoate 
că e vremea, călugărul ieşea din iaz cu cojocul ciucură de raci. 

Racul are nevoie de hrană multă, căci vieaţa lui de pradă cere desfă- 
şurare de energie, iar necontenitele năpârliri multă mâncare. 

După cum e ştiut de toată lumea racul are corpul îmbrăcat pe partea 
de dinainte a trupului într'o pavăză, o carapacă, în care chitina este 
întărită prin piatră de var, ori fosfat de calciu. De aceea carapaca e tare; 
n'o poţi tăia decât cu foarfeci solide, Când năpârleşte — de două ori 
pe an la racul bătrân, în lulie și Septemvrie—e un groaznic chin pentru 
el. In vremea năpârlirii e nervos lucru mare. Nu-şi găseşte loc, e hărţăgos. 
Mereu poartă foarfecele încolo şi încoace, se dă pe spate, dă din picioare, 
ca apucat. Până ce-și scoate fiecare picior din teaca ce-l învăluie, trece 
vreme de sbucium la mijloc. In sfârșit chinul s'a terminat, iar racul 
iese numai în haina-i moale; pe cea veche o mănâncă, spre a face 
economie de piatră de var, ce-i trebue pentru ca să-şi formeze carapacă 
la loc. De altfel se îngrijește din vreme'să adune din apă piatră de var. 
Inainte de năpârlire se găsesc de o parte şi alta a stomacului două bo- 
ţuri alburii de piatră, ca niște cultucele de pâne. Poporul le spune 
«ochi de rac», numire greșită. Crede că sunt bune de friguri, deşi 
nu pot fi bune decât pentru întărirea oaselor cum e şi coaja de ou. 

Cât e cu haina moale, racul stă pitit în ascunzișuri sigure. Nici mân- 
care nu-i trebue, căci îşi teme pielea. Noroc că nu ţine mult. Peste 
o săptămână «ochii de rac » sunt mistuiți, căzând în stomac; piatra 
de var dusă de sânge, întărește pielea racului. Hămisit de foame, scapă, 
vesel, din nou la libertate după pradă. 

Credinţa e că racul nu e bun de mâncat decât în lunile fără r. Jude- 
cata spune altfel. Năpârlirea are loc, după cum am spus mai sus, în 
lunile lulie şi Septemvrie. E dreptul că înainte de năpârlire racii 
trebue să fie grași. Ei își fac o provizie de grăsime din care să se 
hrănească vremea cât se muncesc cu năpârlitul. Dar tot atât de ade- 
vărat e că şi după Septemvrie ei se îngraşă ; îşi fac provizia de iarnă, 
când mâncarea e pe sponci. In schimb când iese din iarnă sunt slăbiţi, 
cu carnea tare şi mai puţin gustoasă. Sunt buni de mâncat şi în lu- 
nile cu r ca și în cele fără r (Iunie, August dar și Octomvrie—Noem- 
vrie). 

Când vine vorba de mâncat raci, oricui i se prezintă în minte fru- 
moasa culoare stacojie a racilor fierţi, aduși pe masă. Explicarea schim- 
bării culoarei prin fiertură, e lesne de dat. In pielea racilor se găsesc 

mai multe soiuri de pigmenţi: albaștri, negri, verzi, printre care sunt 
şi pigmenţi roşii. In mediul în caretrăiesc, cei dintâi preponderează, 
acoperind pe cei din urmă. Se formează astfel o coloare brună, pă- 
mântoasă, la fel cu a mâlului prin care se mişcă racul. E haina lui de 
apărare. Când se pun în apă clocotită, prin căldură toţi ceilalți pigmenți 
dispar rămânând numai cei roşii. De altfel chiar în vieață câteodată, 
în anumit mediu, se întâmplă la fel. Sunt raci trandafirii, albinoși ori 
albaştri ca cerul. 

Spuneam că racul este un animal de pradă. Totul la el arată aceasta. 
Are simţurile agere. Ochii sunt pe nişte ridicături dela capătul carapacei, 
pare că ar fi niște telescoape. Pipăie cu o pereche de mustăţi lungi 
ca nişte şfichiuri de bice. Chiar 
când stă pitit în vizuine mus- 
tăţile nu și le pune pe spate, ci 
le clatină încoace şi încolo, drept 
nadă. Altă pereche de antene, fie- 
care din câte două fire, mai 
scurte, iarăşi sunt sensibile. La 
baza lor se află o gropiţă cu peri- 
şori fini atinși de nişte mărunte 
petricele, oridecâteori undele din 
apă le pune în tremurare. Sunt 
organele de auz sau mai bine 
de simţit undele din apă. O 

Fig. 426. — Racul (d. Schmeil). împuşcătură de pistol nu pune 

racul în mişcare; un dupăit pe 

mal îl face să se ascundă. Se de- 
duce de aici că nu aude atât, în sensul auzului la om, cât simte 
undele provocate în apă. 

Are simţurile agere; e iute la mişcări, mai ales la înotat. Vorba 
«a merge înapoi ca racul » nu e tocmai potrivită cu realitatea. Racul 
merge ca toate dihăniile cu capul înainte și destul de iute. Dar racul 
înnoată îndărăt, «dă îndărăt » şi înnoată mai iute decât fuge. Pânte- 
cele, « gâtul», partea îngustă din trup, e o vâslă minunată. E formată 
din inele, fiecare cu câte o pereche de picioare scurte. Ultima pereche 
cu ultimul inel, sunt lăţite ca o lopată. Racul loveşte apa cu pânte- 
cele îndoit; făcând un curent înainte, el e împins îndărăt. Prin alt 
mecanism, e mișcarea sepiei când vrea să scape de dușmani. 

După picioarele de pe pântece se poate lesne cunoaște partea bărbă- 
tească de cea femeiască, când aceasta n'are ouă. La bărbat prima pe- 
reche de picioare de pe pântece este mai lungă, mai albicioasă şi cu un 
sghiab. La femeie sunt toate picioarele totuna. 

Racul are şi arme puternice pentru ca prada să nu-i scape din 
ghiare. Sunt foarfecele temute de gospodine, sfârşite cu două căngi. 
Sdravene, musculoase, ce a apucat cu ele, nu mai scapă. 

Imperecherea e cu cântec. Mai întâiu bărbaţii, în totdeauna mai 
numeroși, se bat ca cerbii. Furioși, nu se cruță. La urmă învinsul se 
alege cu câte un picior rupt sau chiar cu o foarfecă ciuntită, care creşte 
la loc, dar încet. 

Invingătorul se puartă cam brutal cu femeia, se vede cam necăjit 
de luptă. Când leapădă ouăle, răcoaica secretează și un suc care lipește 
ouăle de piciorușele mamei, până în primăvară; din fiecare iese 
câte un răcuşor micuţ, nici de 1 cm. de lung. Puii nu se încumetă să 
se avânture prin domnia apelor, căci prea sunt firavi și ochii duş- 
manilor pretutindeni îi pândesc. De accea stau fixaţi cu cleştele de 


Fig. 427. Potumon polumios, Cavarna 
(d. orig. 17. Băcescu). 


picioarele mamei până la prima năpârlire, după vreo 10 zile. Atunci abiu 
îşi încearcă destoinicia de a prinde animale mai mici. dar tot «în 
poalele mamei » se reped la cea dintâi primejdie, fie şi închipuită. Nu- 
mai după a doua năpârlire lucrează pe cont propriu, împrăştiindu-se 
care încotro, nu de alta dar şi mama, redevenită fiară, poate să gre- 
şească ospătându-se cu unul din copiii ei. 

Racul este uriaş pe lângă neamurile lui mărunte din iaz. E dreptul 
că abia se pot cunoaşte că fac parte din același grup de animale. Cel 
mult au asemănător faptul că orice crustaceu are două perechi de antene, 
şi că trupul e format din mai multe inele, niciodată la fel ca la miriapode ; 
fiecare inel poartă pe faţa-i ventrală câteo pereche de apendici unele 
slujind ca picioare, altele din jurul gurei, ca organe de mestecat. 

Neamurile racului trăiesc mai ales în Mări, cum e homarul, creveteie 
mărunte ce se întâlnesc și în Marea Neagră. 

Tot în mări își duc vieaţa şi racii fără coadă (Brachiurele), cu 
carapacă solidă, ceea ce le dă înfăţişarea unor mari păianjeni. 

La Constanţa se avântură unul dintre ei (Carcinus muenas) şi pe 
blocurile de beton dela baza cheiului, atrăgând atenția prin mersu-i 
de-a-coasta, iute, de îndată ce aude cel mai mic sgomot. In râurile ce 
dau în Mare, la Cavarna sau în pârâul Dalboc ce vine din spre Satul 
Giaur-Suiuciuc, I. Lepși a găsit şi crab de apă dulce (Potamon pota- 
mios), pe sub pietre, chiar în afară de apă; lung de 10 mm, 
e mai lat (50 mm.) și mai puţin vioi ca neamul său din mare. E 
canibal. Pus la un loc cu semenii lui mai tineri, peste noapte se 
găsește numai carapaca lor. E un musafir străin, din Asia Mică, 
trecut pe la Varna în l)obrogea probabil înainte de a se surpa Marea 
de Marmara. 


MOLUȘTE. 


Molusc înseamnă animal moale. 

A avea trupul moale nu e prea favorabil pentru siguranţa vieții. La 
fiecare clipă animalul fără apărare e în pericol de a fi lesne înghițit. 
De aceea unele animale duc o vieață ascunsă, se înmulțesc din cale 
afară ; dacă pier cu nemiluita mai rămân şi de sămânță. 

Altele au trupul moale, dar-învălit: cu manta, care fabrică o 
îmbrăcăminte minerală. Animalul îşi clădeşte astfel o casă de piatră, 
în care se trage când e în pericol şi fiecare o poartă cu el. Aşa e la Mo- 
luşte. 

Cele mai multe trăiesc în apă ori în locurile umede. Puţine se întâl- 
nesc în apele dulci; cele mai numeroase sunt în mări. 

Moluștele sunt de mai multe soiuri. 


LAMELIBRANHIATELE,. 


Cea mai cunoscută este scoica-deiiazuri (Anodonta cygnea) ; 
copiii la scăldat trebue să fie atenţi, căci nu rar se rânesc la picioare 
de capătul tăios al scoicilor. 

Are corpul învelit în două coveţele de piatră, de culoare cenușie la 
faţă, sidefate pe dinăuntru. Nu poate înnota. Se mișcă încet la 
faţa mâlului prin ajutorul unui picior cărnos, triunghiular pe care-l 
scoate dintre valve. Mai adesea scoica stă înfiptă în mâl, lăsând afară 
numai capătul dindărăt, deschis, ca să poată intra apa cu de ale 
mâncării. 

De îndată ce simte cel mai mic pericol îşi închide scoica prin mijlo- 
cirea a doi muşchi lăuntrici, unul la un capăt, celalt la alt capăt. Când 
mor, iar mușchii nu mai funcţionează, valvele rămân căscate. 

Scoica de iazuri se mănâncă ; fiartă bine, carnea este dulce, dar se 
mistuie anevoie. 

Mai groase, mai sideloase sunt valvele scoicei-de-râu (Unio 
pictorum ); se deosebeşte de cealaltă nu numai prin sideful mui lucios, 
mai gros al valvelor dar și prin prezenţa unor dinţi sub ţâţână. 

Corpul animalului, moale, e la adă- 
post între cele două valve. Nu are - 
nici cap deosebit, nici ochi. 0 manta 
moale, încheiată la spate, înveleşte 
trupul. Ea fabrică valvele, putând în- 
corpora piatra de var cuprinsă în apă. 
Scoica  înfiptă n mâl, lasă capătul 
dindărăt în afară şi ceva căscat. 

Apa chemată de vârtejul unor cili, 
intră printre manta și trup, spală 
branhiile care iau oxigenul, ajunge 
până la gura animalului, aducând și fi- 
ințele mărunte cuprinse în ea, hrana 


scoicei. Apa încărcată cu bioxid «le ligi. 428. —— Scoicu-de-rău 
carbon este dată afară tot prin (d. Sechmeil). 


mișcarea în sens invers al cililor. 

Scoicile se înmulțesc cu ouă. Fiecare dă câte 3—-100.U00 de ouă, 
care clocesc între foile din branhii. “Din ou iese” o larvă, mică, dată 
afară din casa mamei; înnoată ce înnoată în apă până ce se prinde de 
aripioarele ori branhiile unui peşte, de care se ține până ce se des- 
voltă ca o mică scoică; aceasta, după ce crește vreun an-doi, adăpo- 
stită în niște cotloane mai sigure «din 
iaz, își duce viața ca şi părinţii ei. 
Altădată în apele Homâniei trăiau 
atât de multe scoici din neamul 
Unio, încât valvele lor umplu stra- 
turi întregi de nisip, cum se vede 
în malul Jiului la Bucovăţ lângă 
Craiova sau în alte părţi ale Olte- 
niei, Munteniei ori Moldova-de-Sud. 

In lacurile din lungul Mării Ne- 
ure trăiesc și alte  lamelibranhiate 
fie ca forme marine care au pătruns în ele, fie tipuri rămase din vechea 
faună pontică. Dintre cele dintâi este Cardium, a cărui scoică se poate 
culege în mare număr pe plaja nisipoasă din lungul Mării; specia Car- 
dium edule se întâlneşte şi în limanul Duingi, în lacul Lekirghiol. etc. 
Se recunoaşte lesne prin valvele mai rotunde, mai bombate și mai ales 
prin numeroasele coaste radiare, solzoase «de pe suprafaţa cochiliei. 
Are un picior cărnos, vânjos; cu el sapă mâlul nisipos de pe fun- 
dul lacului ca să se ascundă, sau încordându-l ca o lamă de oţel 


Fig. 429. — Cardium din apele 
României (d. D-ra Gillet). 

poate să facă sărituri de-a 'ndărătele, când îi iese "n cale vreun 
duşman. 

Apa cu hrana și oxigenul e trasă printr'un tub cu cili pe margine, 
şi e dată afară prin al- 
tul la fel. La noi rămân 
nefolosite numeroasele 
cochilii de Cardium ce 
se pot culege cu sacii de 
pe ţărmul mării. Aiurea 
sau se face var din ele 
sau, pisate, se dau la gă- 
ini. În Anglia carnea de 
Cardium  edule se mâ- 
nâncă. 

Neam cu Cardium 
sunt alte lamelibranhi- 
ate rămase din vremurile vechi în limanurile basarabene. Aşa e 1/o0- 
nodacna, ce seamănă cu un Cardium, numai că are coastele mai rare, 
mai șterse. Fiindcă de obiceiu trăiesc înfundate în mâl, n'ar putea să 
ajungă în branhii apă 
curată, dacă mantaua 
nu S'ar prelungi în par- 
tea dindărăt printr'un 
tub lung numit sifon şi 
cu cili la marginea des- 
chiderii. 

Altă rămășiță a vre- 
murilor trecute, care tră- 
iește în Dunăre şi băl- 
ţile din deltă dar și în Șa- 
bla, unde atinge dimen- 
siuni mari, este Dreis- 
sensia polymorpha, a că- 
rei cochilie se aseamănă 
cu a Midiei din Mare, Fig. 431. — Ciorchine de Dreissensia prinse pe 
prin forma ei triunghiu- cochilia de Unio (Dunărea-Tulcea). 
lară. Mai are o parti- (d. D-ra A. Stănescu). 
cularitate asemenea cu 
a midiei. Stă fixată pe 
alie scoici, pe pietre, pe stoloane de papură. Nu se lipeşte însă prin 
cochilie, ca stridiile, ci prin nişte fire strânse ca o măturice și fabricate de 
o anumită ghindură aflată la baza piciorului, mic, cilindric. De aceea se 
pot aila ciucură, una de alta lipite prin firele cleioase, care se întăresc 
de îndată ce ies din glanda ce le fabrică, întocmai ca aţa păianje- 
nului. 


Fig. -130. — Monodacna din limanele Basarabiei. 
(d. D-ra Gille?). 

GASTEROPODELE. 
(Melcii) 


Melcii îşi duc casa în spinare. Ea are obişnuit forma unui con sucit 
în spirală, înlăuntrul căruia se poate strânge corpul animalului. 

Se deosebesc de celelalte moluşte având un picior, ca o talpă, cu 
care alunecă; capul este despărţit de trup iar pe cap obișnuit se află 4 
cornițe simțitoare. 

Cea mai mare parte trăiesc în apa mărilor. Pe țărmul Mării Negre, 
amestecate cu cochiliile de lamelibranhiate, se pot culege și multe co- 
chilii de melci, fel de 
fel împodobite la exte- 
rior. Mai toate sunt însă 
mărunte.  Gasteropode 
mari trăiesc în oceane. 

Cei care îşi duc viaţa, 
în apa mărilor respiră, 
ca şi peştii, prin branhii. 
Sunt însă melci de uscat 
sau în apa lacurilor care 
pot respira prin plă- 
mâni. 

In cuprinsul ţării 
noastre din această ca- 
tegorie sunt mulţi. Vor Fig. 432. — Melcul. 
fi ţinuţi în seamă cei 
mai comuni. 

Pulmonalele. Obişnuit este melcul (/Heliz pomatiu), numit 
culbec în Moldova. 

Scoica goală se întâlneşte adesea. Uneori mare și de 4 centimetri 
în diametru. Largă, cu deschiderea circulară, are coloare gălbie, cu 
ușoare dungulițe mai închise în curmeziș. 

Prin grădini, prin vii, căci îi place mugurii viței (de unde şi numele 
melc-de-vii), pe vremea umedă mai adesea, se poate observa și animalul. 

Copiii îl iau, îl pun pe palmă şi cântă frumușel: 


Melc, melc, codobele 
Scoate coarne boereşti 
Şi te du la Dunărea 
Şi bea apă tulbure. 


Dacă-i dai pace, melcul ascultă. Îşi scoate întâi piciorul, vălurat, 
încet, cu prudenţă, apoi capul şi în cele din urmă cele 1 corniţe, două 
mai lungi cu ochii — puncte negre —în vâri, două mai scurte. Nu 
le ține țapăn în sus, ci le apleacă încolo şi încoace. Le serveşte să vadă 
„şi să simtă ce e în jur, ba chiar să miroasă prin cele mai lungi. 

Lăsat în voie, jos pe pământ, pornește încet la drum. E proverbial 
mersul lui. A merge ca un melc înseamnă a merge agale, a nu te grăbi. 
Poate trece peste asperităţile ţărnei, a vreascurilor uscate, şi chiar 
peste lama ascuţită a unui briciu fără să se taie. Talpa piciorului e 
bogată în ghinduri care secretă un suc ca un soiu de clei, ce se întă- 
rește îndată în contact cu aerul, și astfel melcul alunecă lesne pe ea 
ca pe o punte de sticlă. 

Nu e tocmai un animal indiferent pentru om, căci hrana o ia dela 
frunze. O hăcuește mărunt, cu două plăci, ca nişte răzătoare, cu dinți 
mărunți, numeroşi. De-l înveleşti în hârtie şi-l laşi noaptea în odaie, 
te trezeşte ronțăitul melcului de crezi că e un șoarece. 

Pe la începutul verii melcii se îngrijesc de pui. Cine ar crede că 
acest animal, așa cum este, se înfierbântă la dragoste; îi arde chiar de 
dans în jurul femeii, ba uneori s'a observat că ştiu și ce e sărutatul, 
atingându-se gingaș cu vâriul cornițelor. Femeiuşca depune ouăle în- 
tr'o gropiţă ce o sapă singură cu partea 
de dindărăt a piciorului. După ce a 
lăsat vreo 70 ouă, cu coajă tare, le aco- 
pere iarăși cu ţărna pe care o bate cu 
talpa piciorului de nici nu se poate cunoaște 
unde suni. 

Spre iarnă se trag în frunzar, între 
muşchi, se închid în cochilie cu un capac 
şi dorm somnul greu, în amorţire. Respi- 
raţia se face încet, căci capacul e poros, 
inima abia bate. Când natura învie, iese 
din găoacea de piatră și-și duce din nou 
aceeași viaţă. 

Fig. 433. — Melcul austriac. Carnea de melc se mănâncă; la fran- 
cezi mai ales e în mare cătare. Se impor- 
tau din Germania cu milioanele. Şi noi 

repede am imitat obiceiul. La magazinele mari din București se văd 
coşuri pline cu melci pentru pregătit. 

P. Licherdopol, învățatul român care s'a ocupat cu arătarea mel- 
cilor din România veche, spune că și pe valea Prahovei se cultivă melci. 
Parte din melcii vânduți în București sunt din Banat și Transilvania. 

Neamurile apropiate ale melcului de vii /Heliz) la noi ca şi aiurea 
sunt din cale afară de mulţi. Numai în judeţele Mehedinţi şi Pra- 
hova Licherdopol a găsit vreo 20 de specii. 

Tot atât de răspândit, ca și precedentul, este melcul-austriuc 
sau şerpesc (Helir austriaca) a cărui cochilie se recunoaște lesne, 
după niște dungi cafenii pe lungul spiralei. 

Prin părțile mai secetoase, trăieștela noi alt soiu de melci, cu co- 
chilia lungită, sucită mărunt, cu ceva coaste subțiri în lung. In toiul 
verii, la Caliacra, stau lipite pe firele de iarbă uscată, așa de mulți încât 

ai crede că sunt flori. E genul Clausilia cu foarte multe specii. Numai 
din cuprinsul Transilvaniei un cercetător sas Bielz, cunoscător bun al 
faunei Ardealului, a găsit peste 40 specii. Se pot recunoaşte repede 
nu numai prin cochilia ca un turn, dar mai ales, când priveşti des- 
chiderea cochiliilor goale. Nu e rotundă și netedă ca a altor melci, ci 
strâmtată prin nişte ialduri ce par dinți. 

Variația formelor de melci dela noi e mare. Adeseori pe marginea 
drumurilor din pădurile dese, te opreşte ?n loc, un melc pe 
lângă care nu poţi trece fără să nu te uiţi la elmaicu 
atenţie. N'are cochilie aparentă; e gol și negru ca păcura, 
de-l zăreşti dela depărtare. E gol și totuși se preumblă 
agale fără să-i pese de dușmani pentrucă dă din el un 
miros ca de ploşniță de câmp, iar carnea are un gust acru și 
înţepător. Dacă vreun câne, care-l vede pentru întâia oară 
îl ia în gură, nu ştie cum să-l stu- 
pească mai repede arătându-și des- 


gustul. Să | Fig. 434. - - Clausilia 
Duşmanul cel mai rău al acestui din Dobrogea (d. 
melc gol e soarele. Se fereşte apu- Licherdopol). 


când tot pe la umbră, sau umblând 
după mâncare mai mult noaptea. 

Culoarea lui neagră ca de drac, l-a făcut căutat de vrăjitori în toate 
vremurile. 'Tocat mărunt, se dădea împotriva olticei; pus pe o umilă- 
tură, se crede că o face să dea înapoi; negii cad dacă se ung cu sub- 
stanța mucilaginoasă, iute la gust, ce acopere trupul. 

Sunt două soiuri de asemenea melci fără cochilie vizibilă. Unuia 
îl zice Arion negru mai deschis și chiar roșcat, altuia, mai comun, 


Fig. 135. Limar. 


Lima, numit pe la Comarnic pe valea Prahovei şi babiţă. Se mai 
deosebeşte că e mai negru și are o muche pe partea de sus a piciorului. 

E pacostea grădinilor cu zarzavat. Mănâncă mai ales frunzele de 
salată. Se cunoaște urma lor după găurile rotunde tăiate 'n frunze 
spre deosebire de urmele omizilor care mănâncă frunza din dungă. 


Melcii de apă dulce au cochilia mai subțire, altfel sucită decât la 
ceilalți, terestri, mai expuși agenţilor duşmănoși. 

Aproape nu e apă limpede în care să nu se găsească Limnaea stag- 
nulis, una din nelipsitele ființi dintr'un acvariu, căci prezintă oare- 
care variaţiuni în comportarea lor. Au cochilia subţire, ascuţită la 
vârf, iar ultima încolăcitură mult mai largă decât celelalte. Se ridică 
din vreme 'n vreme la faţa apei spre a se aproviziona cu aer, cu care-și 
umple plămânul. E interesantă când patinează la fața apei cu capul 


Fig. 436. — Limnaea Fig. 437. —- Planorbis, 
mişcându-se pe pere- mişcându-se pe peretele 
tele unui acvariu acvariului (d. C. 

(d. C. Motaș). Moiaș). 


în jos, o acrobație care şi-a găsit lămurirea prin aceea că ea, ca şi melcul 
de vii, îşi întinde o trâmbă de pânză lucie, pe care alunecă în interiorul 
apei. E unul din animalele asupra căreia s'au făcut numeroase ex- 
perienţe, din care reiese cât de variabilă este forma cochiliei în legă- 
tură cu micile schimbări din mediul în care se găsește. Prof. Popovici- 
Băznoşanu a arătat că în condițiuni egale, cantitatea de hrană face 
ca animalul să crească în scurtă vreme și să ajungă la maturitate în 
mai puţine zile decât dacă hrana e pe sponci. In primele cazuri și în- 
mulțirea se face mai repede. 

Mai curioasă ca formă este Planorbis. Casa ei e un colac, cu spi- 
rele învârtite în acelaşi plan. Este interesantă pentrucă are dublă 
respiraţie. In apele puţin adânci se ridică de-a-lungul buruenilor, ajunge 
la suprafaţă și respiră aerul din atmosferă. În lacurile adânci, cum e 
în lacul Genevei, s'a constatat că neputându-se ridica dela fund, stă 
în mâl şi respiră oxigenul din apă. Plămânul este împărțit în două; partea 
de dinainte poate servi ca plămân, cea dindărăt ca branhii. 

Nici cu acestea nu s'a terminat variația gasteropodelor terestre 
și de apă dulce. 

Importantă este Paludina vivipara, căci este o rămăşiţă a 
melcilor care trăiau puzderie în lacurile de pe vremea terţiară dela 
noi. Cochilia seamănă cu a unui Ieliz, numai că e mai înaltă şi cu 
„leschidere mai circulară. Fără să aibă nevoie de aerul atmosferic, căci 
îl ia din apă, înnoată și ea când e soare, mai mult la față. Dacă o ne- 
linişteşte ceva se lasă însă repede la fund, căzând ca o piatră, închi- 
zându-se în casă cu un căpăcel. Mai are o particularitate. Nu depune 
ouă. E vivipară, adică naşte pui, rând 
pe rând dându-le drumul în vieaţă. 
Obișnuit trăieşte în lacuri, dar și în 
apele Dunării. 

Poporul dă numele de viermi și la 
unele larve de insecte, căci socoate drept 
vierme un animal lungăreţ, moale de 
nu-ți vine să pui mâna pe el. « Viermi » 
face carnea când e pusă la căldură și Fig. 438. — Paludina (R.). 
neacoperită. « Vierme » este râma, dar 
şi larva de cărăbuş din pământ ori 
cea de caradaşcă din scoarța stejarului. În realitate aceste trei soiuri 
de viermi, în înţelesul dat de popor, sunt făpturi deosebite. 

Viermilor din carne li se mai spune mușşiţă: sunt pupele de muscă. 

Intre râmă, adevăratul vierme şi larva de cărăbuș, sunt asemănări 
e drept, care, privite fără mare atenţie, pot duce la confuzia făcută 
«de popor. Râma ca şi larva are trupul lungăreţ, moale și format din 
inele. Râma însă se târâic, pe când larva merge, cu picioare scurte; 
spre capătul trupului se află capul, ochii. 

Viermii sunt, de obiceiu, animale cu trupul uneori cât un fir de aţă, 
împărţit în inele ce se văd toarte bine la unii din ci. Pielea e goală şi 
moale. N'au picioare, se mișcă datorită mușchilor din piele. 

Sunt mulți și de multe soiuri. Nu lipsesc nicăieri pe fața pămân- 
tului, decât doar în ţinuturile cu arșiţă îndelungă, căci având pielea 
goali, nu pot suferi uscăciunea. Le trebue cât de cât umezeală. Trăiesc 
viermi în Oceane şi Mări, în iazuri, dar şi prin locurile umede pe uscat. 


Viermii laţi. 


Sunt viermi al căror trup lăţit seamănă când cu o frunză, când 
cu o panglică. Unii trăiesc de sine stătători, în apă; alții, cei mai mulţi, 
îşi duc cel puţin o parte din vieaţă închiși în trupul altor fiinţi sau ca 
paraziți. In acest caz multe din însușirile animalelor libere se pierd. 

Cele mai curioase fac parte din Ordinul T'urbelariilor, viermi foarte 
răspândiţi ; trăiesc în Oceane ca și în apă dulce, în regiunea ghețarilor 
polari ca și la Ecvator. Plutesc 
la faţa apelor, dar își duc vieaţa 
şi pe pământ, pe frunzele arbo- 
rilor sau chiar ca râmele, în cot- 
loane  subpământene. Numele, 
care aduce aminte de turbine, 
le vine din chipul cum se mișcă.. 
Corpul lor e acoperit cu cili mă- 
runți, prin mișcarea cărora ani- 
malul se mișcă fie măcar legă- 
nându-se într'o parte şi alta, dacă 
nu învârtindu-se în jurul axei. 
Mai au o particularitate, care 
i-a lăcut vestiți în cercetările biologice. 

Din un asemenea vierme (Planaria), tăiat în lung, se nasc doi 
indivizi perfect desvoltați. Experienţa însă nu reu- 
şeşte decât în anumite condițiuni de temperatură. La 
frig sau la o temperatură peste 33%, împlinirea ju- 
mătăţilor nu se întâmplă. De asemenea s'au făcut 
din ei monștri cu 2 capete, cu două cozi, tot soiul 
de experimentări, care dovedesc cât este-de variată 
natura în mijloacele ei de a asigura vieața unora 
dintre animale. 

Printre viermii 'Lurbelarii cari trăiesc la noi, 
mai comună este planaria (Dendrocoelum lac- 
teum), unul din cei mai lungi din neamurile ei, 
ajungând şi 21 cm. La el se poate vedea bine parti- 
cularitățile grupei, anume intestinul ramiiicat, parcă 
ar fi nervurele unei frunze. Gura e cam la partea 
de jos a trupului. Stă lipit de dosul frunzei de 
nufăr. E un mare hrăpăreț. De cum simte tre- 
când vreun răcușor sau un melc de apă, se târăşte 
încetișor cu trupul puţin ridicat, până ce vine în a- 
propiere de pradă. Ca fulgerul prinde animalul cu o 
trompă esofagiană pe care o resfrânge în afară. Dacă 
prada e mică este înghițită în întregime; dacă e mai 
mare, îi suge sângele sau bucăţi din trup. 

Afară de planaria pomenită, mai uşor de prins 
şi chiar de ținut în acvarii, trăiesc pe la noi și altele, 
în apele curgătoare. 

Atât de variate sunt încât se găsesc şi planarii microscopice 
cum e Geocentrophoras phyrocephala în fîrunzarul de fag dela Si- 
naia (Fig. 441). 


Iiig. 439. -— Monstru formal 
din lăierea unui planar. 


Fig. 440. — 
Planaria. 

Nu are niciun milimetru lungime, dar pe cât e de mic pe atât se 
mişcă vioi, câte 60 mm. întrun minut, hrănindu-se cu animale mai 
mici decât el. 


In ordinul Trematodelor intră tot viermi lați, dar au o ventuză cu 
-care se fixează fie de alte animale, fie de plante. 

Cel mai cunoscut la noi, aducând mari pagube în turmele de oi 
este gălbeaza (Distomum hepaticum ), de forma unui sâmbure de 
“dovleac, lung uneori şi de 2 cm. Are două ventuze, 
una în jurul gurci la un capăt, cealaltă la mijlocul 
trupului, de unde și numele primitiv cei s'a dat 
(Distomum = 2 guri). 

Tubul digestiv e despicat în două ramuri lungi, 
din care pleacă alte rămurele laterale, închise la vârf, 
animalul neavând anus (Fig. 442). 

La el se observă fenomenul biologic cunoscut sub 
numele de « generaţie alternantă >», digenesă. Adultul 
trăieşte în ficatul oilor sau al căprioarelor. Ouăle sunt 
date afară cu baliza animalelor. Dacă ajung la ele o 
picătură de ploaie ori chiar de rouă, din ou repede se 
desvoltă o larvă liberă, cu trupul acoperit cu cili mă- 
runţi ce o fac să se poată mișca în apă. Are intestin, 
sură, ventusă. Dacă întâlneşte un mic mele (Lim- 
naea ), larva intră în trupul ei. Acolo pierde gura, ia 
forma unei beşici (sporochist), în interiorul căreia se 
formează larve cu altă înfăţişare, numite Redii după 
numele învățatului italian Francesco Redi ($ 1697), 


Fig. 4-11. -Geocen- 


care le-a descoperit. Mu __ trophora (Sinaia) 
Nu devin libere. ci stau în lăuntrul melcului, (Des. M. C. 
căci în corpul lor lungăreţ, iau naştere alte forme Ionescu). 


mai mici, cu un trup umflat având ventuză, tub 
digestiv, iar la capătul inferior o coadă lungă. Sub această înfă- 
țişare (Cercarii), ies din trupul melcului, duc o bucată de vreme, 
pe timp călduros, o vieaţă liberă și apoi se închistează lipindu-se de 
frunza unei buruieni de pe mal. Oaia păscând iarba, înghite şi chistu- 
rile de cercarii. In stomahul oii, cercaria iese din închisoarea ei, stră- 
bate mucoasa subţire a intestinului, intră în sânge, ajunge în canalele 
fierii şi devine adult. Dacă au intrat puţine în trupul oaiei, aceasta 
nu se prea simte. A înghiţit mai multe, după vreo 2 luni, slăbește văzând 
cu ochii, nu mai mănâncă, până ce piere. În anii ploioşi boala este 
foarte răspândită, şi ce e mai rău, e fără leac. 

Nici omul nu este scutit, pe aiurea, de asemenea soiuri de viermi 
paraziți, din neamul gălbazei. 

Pe branhiile unor pești şi din apele noastre (porcușori, plătică) 
se întâlnesc adesea niște viermi în formă de x (Diplozoon ). În realitate 

sunt doi viermi prinși între ei cruciș, în chip ingenios. Fiecare are câte 
un neg pe spinare, dar și o ventuză pe iaţă, cum ar fi capsele dela 
mănuși. După ce trăiesc în libertate o bucată de vreme, se întâlnesc 


Fig. 442. -— 
Gălba:a. 


și se unesc de dau înfăţişarea unor gemeni. Fiind her- 
mafrodiţi se fecundează, iar în oul prevăzut cu o aţă 
lungă, încâlcită, se formează o larvă ciliată care în- 
noată în apă, se prinde de branhiile unui pește 
şi se transformă în adultul care-și caută perechea. 

Cestoizii sunt viermi în formă de panglică, pa- 
raziți; aduc multe stricăciuni. Cel mai cunoscut, 
este cel mai obişnuit oaspete nepoftit la om: cor- 
eaua sau panglica  (Taenia solium), lung 
uneori şi de 4 metri. De fapt nu e viermele întreg 
acesta, ci un soiu de colonie. Trupul e format din mai 
multe şi numeroase bucăţi, cari au oarecare indivi- 
dualitate. Cel dintâi e ca o măciucă mică. 1 se spune 
pe nedrept cap (Scolez). De fapt e partea înzes- 
trată cu cârlige și ventuze, cu care se prinde de 
mucoasa încreţită a intestinului subţire. După el 


vin inele (proglotizi), cu specialitatea înmulţirii. Trăind în mediul 
hrănitor al sucului intestinal pregătit pentru om, n'au nevoie nici de gură. 
nici de tub digestiv. Hrana trece prin piele și-l hrăneşte, Numărul 


inelelor poate 


la 800. 


Când ouăle acestea au ajuns ma- 


ajunge şi “până 


ture, inelele se deslipesc şi sunt date 
afară odată cu necurăţeniile omului. 
Cum e mai mult obiceiul la noi, la ţa- 
ră, omul se pune unde se întâmplă. 
Porcii nu sunt animale care să aleagă 
hrana. Şi astfel din necurăţeniile o- 
mului, ouăle de panglică sunt înghi- 
ţite de porc, în stomahul căruia din 
ouă ies puii. Mici şi cu două cârligașe 
la un capăt, trec în sânge și se opresc 
undeva, de obiceiu, în ficat, plămâni, 
dar şi în muşchi. Acolo se transformă, 
capătă înfăţişarea unei beşicuţe albi- 


Fig. 443. — Diplozoon. 


cioase, în care stă ascuns însă capul viitoarei panglici. Omul mănâncă 
jambon crud, friptură în sânge din carnea porcului cu panglici; ajunsă 
în stomahul omului, pieliţa ce învăluie puiul se distruge, iar acesta 
trece în intestinul subţire, se prinde de încreţiturile mucoasei, se hră- 
nește, dă inel după inel. In fiecare inel sa putut număra şi 50.000 
de ouăşoare. Un vierme poate lepăda și 40.000.000 de ouă. Noroc că 
ouăle asvârlite cu necurăţeniile omului sunt spălate de ploi, arse de 

soare; putrezesc multe până ce unul din ele trece în trupul unui porc. 
Altfel s'ar îmbolnăvi toţi oamenii de panglică. 

Panglica e un oaspete nu tocmai plăcut. Sunt medicamente prin 
care poate fi dată afară. După un post de 24 ore, iai un extract de 
ferigă. Se vede că nu e pe 
placul animalului. Se svâr- 
coleşte, provoacă svârcoliri 
şi din partea intestinului, 
La cele din urmă viermele 
e dat afară. Trebue însă 
multă băgare de seamă, 
Nu scapi de tenie, decât 
dacă a fost dat afară și 
capul cât o gămălie. 

Sunt numeroase soiuri Fig. 444. — Cap (Scolezj (a şi b) Taenia; 
de panglici care trăiesc în c = Bothriocefal. 
intestinul omului, luate 
dela diferite animale. 

Cel mai lung şi mai mare este /otriocephulus lotus, cu inelele mii 
lăţite şi mai scurte decât la cordeaua obișnuită iar capul lungăreţ. 
ascuţit are numai două cheotori în lung. Poate ajunge și 9 metri 
lungime, cu peste 1.000 de inele. Din ou iese embrionul ciliat, care înnoată 


Fig. 445. — Inele de Tuenia (stânga) și Botriocejal. 


o bucată de vreme liber în apă, apoi trece de obiceiu în micii crustacei, 
unde se transformă. Știuca, dar şi mihalțul ori somnu:, înghițind aceşti 
crustacei, înghit şi larvele de botriocefal, ajunse apoi în trupul omului. 

De aceea botriocefalul la noi este mai des întâlnit în satele din lungul 
Dunării şi în Deltă, în orașe, mai adesea la evrei, cărora le place carnea 

de ştiucă, sau la acei cari mănâncă din belşug icre de știucă abia spă- 
late. Boala produsă de acest vierme este mai rea decât tulburările 
date de Taenia. Otrăvurile născute atacă mai ales sistemul nervos, 
aducând crize histerice, asemenea epilepticilor. Bolnavii devin anemici. 
Noroc că botriocefalul se poate mai uşor da afară, căci nu are ventuze 
cu care să se ţie de mucoasa intestinală. 


Viermi rotunzi. 


Sunt numeroşi. Trăiesc cei mai mulți în mări sau paraziți chiar 
în plante. Sunt dintre ei care-și duc vieaţa și prin locurile umede de pe 
uscat, în apele dulci. 

Au forma lungăreaţă, cilindrică, ascuţită la capete, unde se găsesc 
sura la un capăt şi anusul la celalt capăt. 

Cunoscut de toată lumea este limbricul (Ascaris lumbri- 
coides ). Aproape nu e om care să fi scăpat în copilăria lui de limbrici, 
viermi lungi, rotunzi, ascuțiți la ambele capete. Stau în intestinul 
subţire și pot fi lesne dați afară prin anumite mijloace medicale. S'au 
găsit uneori însă și peste 1000 de limbrici la un om. In acest caz pot 
aduce multe încurcături în funcțiunea intestinului şi chiar moartea. 
Sunt de o putere de înmulţire care întrece şi pe a muştelor. O singură 
femeie de limbrici, în cursul unui an poate lepăda până la 50 milioane 
de ouă, iar acestea sunt atât de 'resistente încât ies pui din ele şi după 
ce au stat o bucată de vreme în spirt curat. 

Tot subţiri şi ascuţite la capete, dar mai mici, sunt trichinele, 
viermi periculoși; mărunți de abia se pot vedea cu ochii (femeiuşca 
3—4 mm.; bărbatul 1,5 mm.) nu trăiesc liberi decât scurtă vreme 
chiar în intestinul subțire al omului. Aici se înmulțesc. Femeiușca dă 
peste 1.500 pui de tot mici (0,1 mm.), care se bagă în mucoasa intesti- 
nului, trec în vasele limfatice, apoi în sânge, de care sunt duși în mușchi. 
Aici se opresc şi se vâră în fibra musculară unde se hrănesc, cresc, se 
încolătăcesc și trăiesc înveliţi într'o capsulă fibroasă. Pot să fie atât 
de mulţi încât aduc împiedicare funcţionării mușchilor, deci moartea 
bolnavului (trichinoza). 

De unde i-a căpătat omul? Cum trăiesc trichinele în mușchii omului, 
trăiesc și în ai șobolanilor ori ai porcului, ai iepurelui (numai în carnea 
pasărilor nu s'au găsit). Omul mâncând carne de porc nefiartă sau 
nefriptă bine, înghite şi trichinele. Sucul intestinal topește capsula 
în care sunt închise ; devin libere, dau pui, cari se vâră în sângele omului. 
Când nu se cunoşteau trichinele, se întâmplau adevărate epidemii, 
fără să li se poată afla cauza. Astăzi pericolul este stavilit prin cerce- 
tarea cărnei de porc înainte de a fi dată în consumațţie. 

Mai adesea decât limbricul și trichina, mai ales la copii, se găseşte 
alt vierme, mărunt (cel mult 10 mm. lungime) numit Ozyuris vermi- 
cularis, ce se strânge ghem în intestinul subţire. 

Pasările sufăr de pe urma unor viermi identici, adesea pustiind 
coteţele. Syugamus trachealis, se poate înmulţi atât de mult încât 
astupă căile respiratorii și aduce moartea prin asfixie. 

Din acelaş neam sunt viermi cari aduc plantelor boli. Așa e //ete- 
rodera schachii, a căror larve, nici cât un milimetru, se vâră 
în rădăcinele sfeclei de zahăr, unde cresc, ajung 
mature şi se înmulţesc. Pustiesc ogoarele cu sfeclă, 
făcând-o să nu mai crească 

Anguillula tritici, atacă grâul. Nu rar printre 
boabele vânturate se găsesc unele cu coaja mai 
rezistentă, pline cu viermi strânși ghem, care pot 
aştepta în stare latentă și mai mulți ani. Aşa au 
fost descoperiţi. Un naturalist englez a trimes 
în 1713 asemenea boabe de prâu bolnav, unui 
altuia care avea un microscop, ca să le studieze. 
Acesta le-a uitat într'un colț şi abia după vreo 27 
de ani a dat peste ele şi le-a studiat. Mare i-a fost 
uimirea când a văzut în mijlocul bobului niște 
viermişori mărunți. Au stat așa închiși în bob 
peste un siert de veac, în stare latentă, cum se 
întâmplă cu multe animale mici. 

Ia fel viermii mărunți asemănători limbricului Fig. 446. — Tri 
se găsese până şi în oţel (i inguillula! uceti.); hră- (pina al cae 
nindu-se cu ciupercele care dau naştere oţetului. Aaa 
Musculiţele care roiese chiar în jurul sticlei cu oțet 
din cămara gospodinei, pot servi drept mijloc de a transporta ouăle 
ăt un fir de praf ale acestor plodicioși viermi, dintr'un loc în altul. 

Unii sunt lungi şi de 30 
cm. și subţiri ca un fir de 
aţă. Se găsesc şi în fân- 
tâni, aducând uimire. Sunt 
viermi ce se strâng ghem, 
încâlciţi, de unde şi numele 
ce li s'a dat aducând aminte 
de nodul gordian ((iordius 
«qualicus). Din ouăle de- 
puse în apă, ies larve a- 
proape cât a da parle 
dintr'un milimetru, dar la 
un capăt cu cârlige ce le 
servesc să sfredelească chi- 
tina unei larve de ţânțar. Se vâră în muşchii acestei insecte, unde 
se închistează. Dacă larva e înghițită de vreun pește ori o insectă 
de baită, viermele se descătuşează din închisoarea lui şi irece în in- 
testinul insectei, unde se  desvoltă. Adesea se prind asemenca 


Vig. 4147. —- Gordius ieşind dinir'un gândac. 

insecte de apă din care iese un fir de aţă strălucitor, lunp, ce nu este 
altceva decât un vierme din neamul Gordius (fig. 4147). 


Viermi inelaţi. 


Trupul acestor viermi este format din inele ce se văd şi în afară, 
după brăsdăturile din curmeziş ce le despart. 

Cel mai cunoscut de toată lumea este: râma (Lumbricus agricola) 
vierme care duce ponosul neamurilor lui stricătoare, fiind nesocotit, 
deși este unul din aju- 
toarele cele mai de preț 
chiar pentru  răspân- 
direa civilizaţiei ome- 
neşti. 

E poate cea mai bună 
pildă din natură de ce 
înseamnă modestie, îm- 
plinirea pe tăcute a da- 
toriei, fără a aştepta răs- 
plată ori recunoştinţă. 

Dacă de ceilalți viermi 
omul are groază şi nu 
i-ar atinge, Doamne fe- 
reşte, cu râma e altfel. 
O ia, o pune n palmă, 
căci e curată la piele şi 
trandafirie ca iaţa unui 


copil. 
De aceea o poateori 
Fig. 448. — Râme (B.). Frunze uscate în cine observa mai cu a- 
grămădile la întrarea unei locuinţi de rămă. tenţie, iar prin ea poate 


căpăta noţiuni mai 
apropiate despre organizarea unui vierme. 


Se vede că râma are corpul format din inele înşirate unele lângă 
altele, la fel aproape toate, afară de câteva mai groase în spre capătul 
unde se află gura. N'are cap în înţelesul obişnuit, adică o parte deose- 
bită din trup, unde s'au îngrămădit simţurile. 

Tăria ei e în muşchii pielii. O vezi cum se întinde de se face subțire 
şi lungă, apoi se strânge grămadă şi se îngroaşe. Are așa de mare putere 
în muşchi, încât n'o poți lesne scoate din casa ei, dacă se prinile cu 
capătul dindărăt al trupului de vieun bulpăraş de ţărână. 

N'are picioare, dar în piele se găsesc împlântaţi niște perișori aspri, 
în şiruri de-a-lungul trupului, care ţin locul unor picioruşe mărunte. 

Pielea subţire este trandafirie, bogată în vase de sânge, ca şi în 
terminaţiuni nervoase. Poate respira prin ca. De aceea trebue să o ţie 
curată. 

Hâma n'are organe de simţuri, cum ar [i urechi, nas, ori ochi, dar 
în schimb pipăitul este atât de desvoltat, iar sensibilitatea pielii 
mărită, încât simte lumina și o ocolește. 

Râma mai are o particularitate. Lăiată cu sapa în două, nu piere. 
Fiecare jumătate îşi caută de drum, devenind după scurtă vreme, două 
ființi deosebite, ce-şi continuă traiul. 

Această particularitate, ca şi culoarea pielii, este o armă de apărare 
împotriva pieirii neamului ei, căci rar animal care să aibă atâți dușmani. 

De cum începe primăvara şi gospodarul sapă straturile în grădină, 
găinile dar mai ales rațele se ţin în urmă şi nu lasă râmă vie. 0 îm- 
bucă lacom, căci sau săturat şi ele numai de grăunţele de peste iarnă. 

Dacă ar fi numai gobăile din curte! Cârtiţa o urmăreşte pe sub pă- 
mânt oriunde o găseşte. Iși face provizie de carne proaspătă, căci căr- 
tița nu se satură cu una cu două. Nici noaptea nu poate răsufla în liber- 
tate biata râmă ; -— ariciul e neadormit. O pândeşte şi o înghite. 

Birue nevoile prin înmulțire, ca mai toate ființele cu duşmani 
mulţi. 

Deși nimicită de toată lumea, este unul dintre animalele care con- 
tribue mai mult la înveșmântarea pământului cu mantia vegetației, iur 
omului îi este de mare ajutor, căci ii pregăteşte brazde pentru semănat. 

C. Darwin, vestitul naturalist, a arătat marele folos adus omenirii 
de către râmă. Această minte superioară, care a dat sisteme îiloso- 
fice, nu a socotit că-şi micşorează însemnătatea activităţii sale 
scoborându-se la amănunţita cercetare a vieţii unei biete râme. 

Lucrarea lui asupra'acestui vierme este un clasic exemplu de cât 
poate săvârși răbdarea și ce rezultate nebănuite poate aduce studierea 
chiar a unui neînsemnat vierme, în aparenţă. 

Râma își duce vieaţa mai mult în pământ, unde sapă tuburi, uneori 
adânci de 2 metri. Câtă muncă nu-i trebue, pentru ca fără sapă ori 
ghiare, să stredelească destul de iute pământul! Sfredelul îl are la capătul 
trupului unde pielea este ceva mai îngroșată, cum ar fi Dătăturile dela 
palma unui muncitor. 

Ce face însă cu țărâna ce o sapă? Aici e minunea minunilor. O mă- 
nâncă. Dacă prinzi o râmă şi te uiţi la ea în zare, vezi în mijlocul ei, 
o dungă negrie dela un capăt la altul al trupului. Este maţul plin cu 
pământ. Inghite pământul, dar nu se hrănește decât cu substanţele 
putrezite ce se află amestecate în țărna neagră. Pusă în nisip nar 
putea trăi, căci nisipul este numai cremene sfărâmată mărunt. 

Dar tocmai prin acest obiceiu, râma este folositoare omului. Inghi- 
țând pământ, nu mistue decât partea ce se poate mistui din el; 
cât rămâne dă afară din trup, ca să facă loc pentru altă hrană, 
Noaptea, sau şi ziua după o bură de ploaie, râma iese la fața pământului 

cu băgare de seamă, ca să-și lase « murdăriile », adică ţărâna ce a trecut 
prin maţul ei. Sunt acei cârnăciori de pământ subțiri, împletiţi în gră- 
măjoare, mici moviliţe de ţărnă fină, întâlnite în lungul cărărilor. 

Există râme, prin părţile calde ale Africei, a căror grămăjoare de 
murdării, sunt înalte aproape cât un sfert de metru. Inţelege oricine 
acum folosul ce-l aduc râmele, răscolind pământul, aerisindu-l prin 
locuinţele lor, dar mai ales cărând la față pământ gras dela adânc. 

Cât pământ poate aduce din adânc o biată râmă? Vine și numărul 
muncitorilor în joc. Cu răbdare poţi ajunge departe; cu muncă chiar 
slabă dar metodic şi îndelung săvârșită, iarăși poţi ajunge departe. 
Dar când munca aceea puţină e făcută de mulţi deodată, rezultatul este 
și mai repede atins. Așa e şi cu râmele. Una singură prea puţin pământ 
ar presăra. Multe, aduc țărână mai multă, putând acoperi prundişul, 
hărburile sau orice alte corpuri, care opresc să crească iarba. 

Unii au avut curiositatea să numere câte râme ar îi pe un hec- 
lar de pământ. Au găsit o armată întreagă: peste 130.000. Socotind 
câtă ţărnă poate aduce fiecare râmă într'o vară, s'a găsit că pot să 
aştearnă astfel, prin numărul lor mare, pe fiecare an, pe faţa unui hectar, 
un strat de pământ rodnic, gros de 2,5 em. 

Prin migăloasa lor trudă de fiecare zi, ajung să transiorme un teren 
neproductiv, în unul acoperil măcar de iarbă, iar prin canalele ce sapă 
în pământ aerisindu-l, înlesnesc pătrunderea rădăcinilor chiar pentru 
copaci. Dar lucrul e mai complicat. Râma' se hrăneşte și cu frunze 
uscate, pe care le trage în locuinţa sa spre a le rupe bucăţică cu bucăţică. 
In acest chip îngraşă pământul în adânc, fărămiturile de frunze putre- 
zind în fundul tuburilor săpate. Un naturalist german a făcut urmă- 
toarea experiență: Intr'un vas de sticlă plin cu nisip a pus să trăiască 
două râme mari. l.e-a hrănit cu frunze veștede. După şase săptămâni 
numai, nisipul a fost schimbat în pământ negru pe o grosime 
de un centimetru. Pe de altă parte chiar pământul înghiţit, sufere cât 
stă în maţele râmei o prefacere prin sucurile ce-l udă, devenind mai 
bogat în azotaţi şi fosfaţi atât de preţuiţi la îngrăşarea pământului. 

Şi iată cum biata râmă ajunge fabricantă de pământ vegetal fără 
de care nici poetul nici filosoful nu ar puiea exista. Dintrun ţinut 
prea nisipos, rămele fac pământ gras ca să se prindă la început măcar 
câteva firicele de iarbă. Pe urmă roata vieţii desăvârşeşte opera. 

Neamurile râmei se întâlnesc pe toată fața pământului; unele de 
prin ţările ecvatoriale sunt lungi ca niște șerpi. 


HRâma lace parte dintr'o grupă de viermi foarte răspândiți mai ales 
în mări. Unii sunt liberi; alţii îşi sapă cotloane în pământ sau chiar 
fabrică o căsuţă ca un tub, în care îşi duc vieața la adăpost. 

Lrăiesc dintre ei liberi și în apele dulci. Astfel este Lumbriculus, 
subţire cât un fir de aţă, înotând printre buruienile acvatice; Nais 
proboscidea nu este mai lung de un centimetru, atât de străveziu 

că i se văd organele lăuntrice. [a capătul de dinainte are un soiu «e 
trompă, iar în lungul trupului perișori. Se poate înimnulți prin diviziune: 
in dreptul unei sugrumături, noul animal capătă trompa și ochii. 

Alţii îşi fac tuburi de apărare, ca şi nea- 
murile lor din mări. Aşa e Tubifer, ce trăieşte 
pe fundul lacurilor mâloase cu sutele, dând mâ- 
lului o culoare roșietică, trupul lor fiind astfel 
colorat. Când sunt tulburaţi, dintr'odată au 
intrat în pământ, fiecare vierme având în mâl 
o căsuță cilindrică, cu un capăt mai ieşit din 
mâl. 

Dintre viermii Mării Negre unii s'au adaptat 
și în lacurile cu salinătate deosebită. Astfel în 
]. Duranlac (60; salinătate) s'a găsit viermele 
liber Nereis diversicolor, vierme hrăpăreţ, vioi. 
Pe laturile corpului are câte un şir de prelungiri 
ce par picioare, iar la cap o trompă cu fălci ca 
de cărăbuş. Sunt liberi și foesc prin ierburile 
din lac. 

Viermele Hypaniu invalida din limanul Ni- ttig. 1449. — Nais pro- 
strului, ca și multe neamuri de ale sale marine — boscidea (d. Henischel). 
(Polychaete), își fabrică un tub de argilă, în 
care se adăposteşte trupul moale, lung, albicios; (Fig. 450); numai pai- 
tea din spre cap e liberă, cu tufe de prelungiri pentru respirat. 

Neam cu râma, ceva mai depărtat, dar bine cunoscută de popor este 
lipitoarea (Hirudo medicinalis ); şi azi se mai vede la unii băr- 
bieri din provincie borcanul plin cu apă în care se mișcă în voie lipi- 
torile. Se întrebuințează la « luatul sângelui ». Există şi iazuri, tot nui 
puţine, în care se cresc anume lipitori spre a le avea la îndemână lesne: 
se face — mai bine se făcea —— un comerţ rentabil cu ele în Ungaria. 

Cum suge sângele? 

De îndată ce a dat de piele se prinde bine cu ventuza dela cap. 
Cum s'a prins, începe a tăia pielea cu trei fălci zimţuite pe margini. 
adevărate ferăstrae mici. Sângele ţâșneşte prin rană. Lipitoarea îl suge. 
îl suge mereu, de pare că nu se mai satură. Se umflă, de ajunge ded 
ori mai mare de cum era. E cu putinţă să încapă în ea atâta sânpe? 
Stomacul cât trupul de lung, nu numai că se poate întinde, dar are 
vreo 10 perechi de buzunare. După ce le-a umplut bine, se lasă singură 
de pe pielea animalului cu sânge cald, de care s'a prins. 

Când e folosită la omul bolnav, ca să nu sugă prea mult sânge. e 
luată fără voia ei înainte de a se fi umplut prea mult. A o smulge e 
periculos, căci se măreşte rana făcută pentru supt. Mijlocul simplu de a 
scăpa de ea e să o presari cu sare, Lipitoarea are pielea atât de subțire 
şi sensibilă, încât sarea disolvându-se în umezeala de pe piele, străbate 
la capetele nervilor; o ustură atât de rău, că uită şi de hrană și se 

svârcoleşte spre a ajunge mai repede în apă. Astfel se deslipește 
de piele. 

Lipitoarea e silită să sugă mult sânge, căci nu întâlnește des animale 
cu sânge cald. Se întâmplă să stea flămândă și un an. Când a dat peste 
mâncare, mănâncă de se umilă, spre a-i ajunge mai multă vreme. 

Nu trăiește la noi numai lipitoarea medicinală. Regretatul J. Scriban, 
fost profesor la Universitatea din Cluj, a arătat vreo 5 varietăți din 


Fig. 451. 
Lipiloarea. 


Fig. 450. -— Hypania 
invalida (Limanul 
Nistrului) (d. C. Motaş 
şi AM. Băcescu). 


lipitoarea obișnuită; se mai găsesc la noi vreo 13 alte specii în 
apele dulci, dintre care una Branchiobdella astaci parazită pe bran- 
hiile dela raci, le aduce adesea stârpirea; alta, Piscicola, parazită la 
pești, iar altele libere (.Nephalis), înnotând ca şarpii, prin ondulările 
trupului. 

Rotilerele. 


Fac plăcerea celui care obișnuește să se uite cu microscopul la o 
picătură de apă luată dintr'un iaz bogat în alge, dintr'un poloboc cu 
apă stătută, sau o picătură de rouă dintre mușchii de pe casele vechi. 

Pe lângă tot soiul de infusorii și alte protozoere, nu se poate să nu 
prindă în câmpul microscopului şi câteo fiinţă vioaie, neastâmpărată, 
al cărui corp e împărţit în două. Partea de sus e mai umflată, jumătate 
de jos ca o coadă subţire, sfârşit cu 2--3 spini. Ceea ce atrage atenția 
sunt două rotocoale de cili la partea superioară, 
mereu în mişcare. Sunt braţele lor. Prin mișcarea 
cililor se naşte vârtej «le apă, care aduce hrana la 
gură, dar şi mişcarea animalului, fiind asemenca 
helicelor dela aeroplan. 

Animalul e atât de străveziu încât se vede în el 
tubul digestiv cu un stomac care are fața lăuntrică 
mai întărită prin 2 plăci chitinoase mereu în miș- 
care, spre a sfărma organismele înghiţite. Măcar 
că acest rotifer are 1 mm. lungime, totuși este 
superior alcătuit, având ochi, sistem nervos. 

Trăieşte şi într'o picătură de apă strânsă între 
firele de muşchi. Cum ajunge acolo? 

De regulă locul lor de traiu € întrun ochiu de 
apă. Dacă acesta e pe cale de a seca, rotiferul 
se înveleşte într'o carapace chitinoasă rezistentă 
și aşteaptă zile mai bune. Vine o ploaie care aduce lig. 452. - Un 
apa la loc?; se descătuşează din închisoarea ei şi Rotifer. 
trăiește mai departe. S'a uscat de tot balta? Chistul 
« luat de vânt și împrăștiat departe. Cade între mușchi. Aici de 
regulă umezeala se păstrează. Pieliţa ce-l învălea dispare şi trăieşte 
ca în baltă sau e luat de ploaie de pe acoperișul casei și trecut în po- 
lobocul cu apă. Spre toamnă, dă un ou trainic, învălit cu coajă mai 
sroasă care rezistă frigului. Primăvara din el iese alt rotifer. 


Briozoarele, 


Nu lipsesc din apele noastre dulci, nici reprezentantele unei grupe 
de animale, care trăiesc în deosebi în Mări şi Oceane. Sunt animale colo- 
niale, adică mai multe la un loc și fixate de stânci, de scoici, cum ar fi 
lichenii la fața copacilor. Ca şi coralii au particularitatea de 
a-și clădi un înveliș mineral ori chitinos, cu găuri dese pe unde fiecare 
individ își scoate trupul în afară, în parte, pentru a atrage hrana. Trăind 
în mare număr la un loc. scoarţa coloniilor lor se tot îngroașă, putând 
zidi astiel, ca și coralii, recife. 

In partea nordică a țării, dela Ştefăneşti (Botoşani) și până în 
Nistru la Hotin, se înalță niște creste de dealuri calcaroase, formate 
în mare parte din îngrămădiri de tuburi de viermi, dar şi de Briozoare. 

Animalele sunt delicate, drăguţe. Când îşi scot jumătatea de trup 
din căsuţa lor par nişte fire de mușchi, de unde numele de briozoare 
(animale-muşchi) ce le-au dat cei dintâi cercetători. 

In jurul gurii au o coroană de tentacule lungi, pe care într una le 
mișcă, de fac vârtej de apă. Astfel împreună cu apa vin şi materii orva- 
nice ori alge mărunte (diatomee), cu care se 
hrănesc. 

In apele dulci sunt rare aceste animale. Pe 
trunchiurile de stui sau alte buruieni acvalice 
se păseşte uneori un înveliș de bryozoere din 
neamul Plumatella, iar în apele de prin deltă 
a mai rămas răzleţite (.Membranipora) din acele 
ce trăiau odată în Marea Sarmatică. 


A 
LE 
A) 


Celenterate 


Puzderie se găsesc în mări. Intre ele intră 
mărgeanul căutat, eoralii ziditori de 
insule. Multe, foarte multe dintre ele trăiesc spre 
faţa oceanelor, unde e lumină, aer şi forfota va- 

lig. 453. -0 crenguță  lurilor. Sunt aşa de multe încât apa pare lăp- 

de Plumatella, cu indi-  țoasă. Fac parte din pătura de viaţă numită 

vizii unii pe jumătate  plancton, fără de care n'ar fi chip să trăiască 
ieşiţi iar alţii cu ten- î A $ 
taculele desfăşurate de- animalele mai mari. 

plin. Mărit. (d. £. Puţine celenterate trăiesc şi în apele dulci. 

Hentschel). Dintre ele, mai cunoscută este hidra. 

Se poate observa ușor întrun borcan cu 

apă din iaz cu linţile ori alte plante de apă. 

Nu rar se vede lipită pe trunchiul plantei, chiar fără lupă, o ființă 
mică. Cu capătul liber se agită mereu. Cel ce a descoperit-o în 1741. 
Trembley, a luat-o drept o plantă, mai ales că culoarea hidrei este 
verzuie. Dar spre mirarea lui a văzut că planta îşi schimbă înfăţişarea. 

« Odată am mişcat încet vasul în care se aflau, spre a vedea ce 
influență poate avea mişcarea lichidului asupra lor. Contrar așteptă- 
rilor mele, în loc să văd că hidra se clatină întreagă, s'a strâns dintr'o- 
dată atâta, încât corpul întreg seamănă cu un grăuncior verde, iar bra- 
țele intraseră în trup». Atunci și-a dat el seama că hidra e un 
animal. 

Dar a mai descoperit ceva, care l-a uimit nu numai pe el, ci şi pe 
toţi învățații de pe vremea lui. A ajuns să taie o hidră în 30 de bucă- 
ţele; din fiecare bucăţică a luat naştere alt individ. 

HI) 


Faptul se lămureşte azi când se cunoaște în amănunt constituția 
unei hidre. Peretele corpului său este format din celule puţin diferen- 
țiate. Bucăţelele tăiate cresc deci la loc, prin înmulţirea celulelor simple. 

De hidră sunt legate însă şi alte multe minunăţii. Una din ele poate 
fi lesne observată. Impreună cu hidra în vasul cu apă din iaz, se găsesc 
numeroase alte animale, care mai mărunte, care mai mari chiar decât 
ea. Şi totuşi... când trec în dreptul ei, deodată se opresc amorţite. 
Hidra le apucă cu braţele, le duce spre gură, deschiderea unui sac. 
deoarece trupul întreg al hidrei e ca un 
sac. Vârite în trup, sunt mistuite. 

Ce s'a întâmplat? Animalul a fost tor- 
pilat. In trupul hidrei sunt celule care se 
termină printr'un fir lung, la vârf cu cârligc. 


uita 


lig. 154. Hidra de Fig. 455. — Mueobas mexpectatu, 
upă «dulce. medusă din Raselm (d. 7. Porcea). 


Cât hidra e liniștită firul e strâns ghem în celulă. Cum e nevoie de 
el, e scos şi îndreptat către pradă. Vârtul ca o săgeată intră în 
trupul acesteia, se rupe, și lasă să se scurgă un lichid otrăvitor, ce 
paralizează. 

Dacă ar ti numai atât! Fiecare ființă ascunde în ca multe taine. 
încât e greu să se cunoască toate. Hidra după ce crește şi se hrănește 
bine, poartă pe trup muguri. La început ca niște negi, cresc, dau braţe 
şi seamănă cu părintele. Se formează astfel o colonie de 2—3 indivizi. 
ce se ajută unii pe alţii în hrănire, căci comunică unii cu alții. Alteori 
se despart, înnoată cât înnoată liber și apoi se fixează. 

Când se apropie iarna, hidra dă un ou, învelit cu o coajă rezistentă. 
«de iernează la fund, în mâl. 

Neamurile hidrei sunt nenumărate. Trăiesc însă mai toate în mări. 
Sunt fel de fel. 

Medusele fac parte din fauna marină, cu numeroase forme, intrând 
în largă măsură în formarea planctonului. Se găsesc și în Marea 
Neagră. Nu rar cei ce se scaldă la Mangalia ori Mamaia, simt atin- 
gându-le corpul, un organism gelatinos, transparent, care nu e decât 
o medusă rătăcită spre ţerm, prin cine știe ce schimbări înșelătoare 
(curente) în apa Mării. 

Și din ele însă sunt care se avântură în afară de apa mării, adap- 
tându-se la apa dulce. 

[.a noi sau găsit meduze, puţine, nu numai în Raselm (.Maeotias 
ineapectala ) dar şi în limanul Sassic și Sinoe ('Thaumantias moeotica ). 
Piutesc tot la faţa apei, arătându-se mai ales pe zi de soare și căldură. 
Cea dintâi e la fel de frumoasă cu meduzele marine, având de jur împre- 
jurul trupului transparent, pe margini violet, peste 350 fire fine, ten- 
tacule urzicătoare (Fig. 455). 


Sponzieri. 


Lumea animalelor este aproape fără sfârşit. Sunt atât de felurite 
ca înfățișări, incât uneori nici nu ai crede că ai a face cu animale. E 
dreptul că și noi suntem deprinși a socoti 
drept animale numai ființe vioaie, care se 
mișcă din loc în loc. 

Cine ar bănui bunăoară că buretele- 
de-hbaie ori de şterstabela este scheletul 
fibros al unor colonii de animale, ce trăiesc 
fixate pe stânci, în adâncul mărilor? 

Trupul fiecărui individ din colonie e re- 
dus la un sac, cu păreţi formaţi numai din 
două rânduri de celule. Rândul lăuntric 
are celule cu câte un guleraș, din mijlocul 
căruia iese un flagel, o prelungire din trupul 
celulei, ca un biciu. Mereu mișcându-se, fla- 
gelii produc un curent de apă spre lăuntrul 
sacului, aducând astfel și hrana trebuitoare. 
AL doilea rând de celule e mai în afară şi alcă- 
tuesc partea din trup unde se mistue hrana. 
Sac lângă sac, susținuți între ei printr'un 
țesut de fibre elastice ori ace călcăroase 

Fig. 456.— Un Spongier formează colonia buretelui de şters. Dacă 
de apă dulce. s'ar vedea în fund de mare, sau în acvariu, 

niciun semu nu arată că e animal, afară de 

chemarea apei spre gura sacilor. Când se asvârle în apă un praf 
colorat, se observă cum joacă, ca și când ar sufla cineva înel. E 

răscolit și atras în vârtejuri mărunte de mişcarea îlagelilor din 
săcușoarele care reprezintă irupul unui individ. O asemenea colonie 
de animale, la față nu sc deosibeşte întru nimic de plante. Nu are 
clorofil, dar are celule cu flageli. 

Spongieri se găsesc puţini şi în apele noastre dulci; în coada ia- 
zurilor, unde este papură ori cosor, în jurul trunchiurilor de plante, 
sau pe picioarele podurilor, se poate observa o pâslă ceva mai groasă, 
acoperindu-le. Sunt spongierii de apă dulce, din neamul Spongilla. 


Protozoare, 


] umea fiinţelor, tie animal, fie plantă, nu se răstrânge la formele 
văzute cu ochiul liber. In apa ce pare limpede ca lacrima, microscopul 
arată fiinţi mărunte, care-şi duc viața, aceeaşi ca şi a animalului uriaș, 
restrânsă la hrană, la apărarea de duşmani şi la înmulțire. 

Ce uimit a fost cel dintâi învăţat, olandezul Leeuwenhoek, când a 
cercetat cu microscopul fabricat de el, stropi de apă dintr'un polobuc!.. 

« Spre surprinderea lui zări un mare număr «de fel de fel de fiinţe, 
mici. mici de tot, poate de 10.000 de ori mai mici decât o insectă de 
apă. Una avea în partea 
de dinainte două cor- 
nițe, care se mişcau în- 
tr'una, ca urechile unui 
cal; în partea dindărăt 
a trupuluitârâia ocoadă. 
Altă specie își schimba 
necontenit întăţișarea ». 

Neștiind ce să crea- 
dă,  Lecumenhoel: scrie 
președintelui Societăţii 
de Ştiinţe din londra, 
arătând cea descoperit. 

Invăţaţii  clătinară 
din cap  neîncrezători. Fig. 457. =— Paramoecium. 

Cam aşa se întâmplă a- 

desea, când vine vorba 

despre o descoperire. Nu trebue uitat că faptul a avut loc în veacul al 
17-lea, cam pe vremea lui Mihai-Vifeazul. 

La vre-o jumătate dean după cele întâmplate, în Aprilie 1676, 
îi trecu prin minte lui Lecuwenhoek să cerceteze la microscop de unde 
vine iuțeala piperului. A spălat boabe de piper și mare i-a fost mi- 
varea când a găsit în apa lăsată câteva zile într'un vas deschis, puz- 
derie de ființi mărunte. 

Astfel au fost descoperite protozoarele, animalele cele mai simple, 
al căror trup este redus la o bucăţică de protoplasmă, învelită de o pie- 
liţă subţire, alte ori chiar neînvelită. 

Protozoare se află pretutindeni: în apa mărilor, în apele dulci, 
în ochiul de apă de primăvară, ca şi în orice loc umed. Aceasta e con- 
diţia existenţei lor: umiditatea. Nu pot trăi unde nu e apă. 

Nu trebue trasă încheierea, că se găsesc bunăoară şi în apa curută 
de izvor, iar când bem apă înghițim și multe asemenea animale. Nu. 

Protozoarele sunt fiinţe, deci au nevoie de hrană. In apa de izvor, 
limpede, venită din adâncul pământului, nu cuprinde decât substanțe 
minerale ; putreziciuni n'au avut cum să se facă, iar protozoarele numai 


Fig. 458. — Siylonichia mitilus. Intuşor care se târăşte, 
cu niște cilinoi ţapeni. 


în apa cu substanţe organice pot trăi. Nu se întâlnesc în apa ce curge: 
pe ţurloiul cişmelei, însă foiesc în băltoagele adunate jos, lângă izvor. 

Şi sunt atât de variate, ca forme, încât e o adevărată plăcere să 
stai ceasuri întregi cu ochiul la microscop, privind în picătura de apă 
în care furnică fiinţele mărunte, lumea celor mici: microcosmul. 

Uimirea celor dintâi învăţaţi a fost mare, când au pus o mână de 
fân, din stogul de pe câmp, într'un pahar de apă călduţă și limpede. 
După o zi două, în apă se aflau îel de fel de protozoare. le unde au 
ieşit? Gândul celor cari le-au observat a fost că asemenea fiinţe au luat 
naştere așa, dintr'odată, spontan (Generaţie spontană). Alţii aducân- 
du-şi aminte de vorba unui filosof că din nimic nu poate ieși nimic 
(Ex nihilo nihil), s'au căznit şi au găsit lămurirea. 

Protozoarele sunt fiinţi mărunte, cu trupul moale. Când balta in 
care trăiesc mulțumite, seacă, se strânge ghem fiecare şi se învălue cu 
o peliţă mai groasă, ca într'o carapacă. Se închistează şi puţin le pasă 
de secetă. Vântul le iea, ca şi pe orice fir de praf, și le împrăștie peste 
fânul de pe câmp, pe acoperișurile caselor, pretutindeni. Când ploui, 
sunt spălate de pe acoperiş, cad în poloboc. Acolo li se topeşte învelişul. 
trăind iarăși în libertate. Tot aşa când fânul e pus în apă călduţă, pro- 
tozoarele închistate, aduse de vânt prind a foi. 

De chestiunea generaţiei spontane se leagă şi marele bine pe care l-a 
făcut omenirii învățatul Pasteur. Căutând să dovedească că generatia 

spontană este o părere greşită, a dovedit şi existenţa în aer a bacteriilor. 
Poţi lăsa apă într'o retortă câte zile vrei, fără să se găsească vreo bac- 
terie în ea, cu condiţie ca apa fiartă să fie izolată de aer. De îndată ce 
vine în contact cu acrul, se înseminţează cu microbi. 

In infuziunile de fân, dar şi în apa de iazuri, se găseşte mai adesea 
-cel mai obișnuit infusoriu (Paramoecium ) cu contur oval, cu o înfun- 
dătură a membranei în partea anterioară, care are funcțiunea gurii. 
Trupul e acoperit cu prelungiri fine, transpartente, de forma pu- 
fului de păr, prin a căror clătinare se mişcă 
animalul, în drum spiralat. Prin transparenţa 
învelișului sc vede în protoplasmă o veziculă 
pulsatilă, ce se strânge şi se lărgeşte în felul 
contracțiunii inimii. Se înmulțește prin rupe- 
rea trupului în două. Se gâtuie la mijloc de- 
odată, apoi jumătăţile se despart, dând doi 
indivizi diferiţi. Aceştia cresc, se împart în 
două la rândul lor, aşa încât sa putut cultiva 
în vreme de 13 ani, dintr'un singur Parcamoe.- 
cium, nu mai puţin de 9000 generaţiuni, fără 
să Sleiască puterea de viață a  inlusorului. 
Dintr'o bucăţică de protoplasmă nici cât !g 
de milimetru de lungă, s'au format 9000 de 
generațiuni de  infusorii, formând "uneori o 
picliță lăptoasă la suprafața apei dintr'un vas 
cu gura mai îngustă. 

In apă curată nu le prea merge, căci le 
trebue substanţe organice provenite din putre- 
zire. De aceea Paramoecium joacă rolul vultu- Fig. 459. — 
rilor din ținuturile calde. Când au dat peste un Vorticella. 
cadavru de peşte, îl curăţă încetul cu încetul 
în întregime de nu rămâne decât oasele. Cu cât trupul putrezeşte 
sucurile trec în corpul infusorului. 

Sunt fel de fel de infusorii în apele dulci, care mai «de care mai 
atractive ca înfăţişare și vicaţă. Aşa e bunăoară Vorticella, care spre 
«deosebire de Paramoecium trăieşte fixată. Are o codiţă lungă. transpa- 
rentă; la vârf e trupul animalului ca un păhărel pe marginea căruia 
sunt numeroși cili. Aceștia provoc un vârtej lesne de prins, dacă 
în apă se pun câteva lire de carmin. Atrase de vârtejul cililor le vezi 
cum se învârtesc în dreptul «urii», intrând apoi câte unul în trup 
Simte animalul ceva pericol, ceva ce nu-i place, întro clipă, nici 
nu bagi de seamă, se schimbă. Piciorușul se strânge ca o spirală deasă, 
iar trupul devine o sferă mică, cu un mănunchi de cili. 

Tipurile pomenite de protozoere, numite infusorii, sunt cele mai 
complecse, având un înveliș. Se aseamănă cu majoritatea celulelor 
din trupul animalelor superioare. 

In afara lor se găsesc alte forme de protozoere, cu trupul redus 
numai la protoplasmă. Unele din ele au darul de a-şi face un învăliș 
mineral, din piatră de var (foraminifere) ori din materii salicioase 
(radiolure). Foraminifere se găsesc și în apele dulci. Hadiolarele sunt 
marine. Şi la unele și la altele se poate prinde extraordinara bogă- 
ție de forme delicate, cum numai natura poate să închipuie. 

In sfârșit sunt de pomenit și protozoarele parazite. Din neamul 
lor face parte 7rypanosoma care provoacă îrigurile la om (malaria) 
sau Babesia, descoperit de Profesorul Babeș, cure naşte epidemii la 
vite. Asemene protozoare sunt transmise, cel dintâi prin țânțari (-4- 
nopheles), al doilea printr'un acarian asemenea căpușelor (/xodex). 

E. nesfârşită varietatea lumei animale, dela cele mai simple, ca o 
celulă, până la acele din care se trage şi spiţa omului!). 


1) Multe din figurile cuprinse în text, sunt datorite cercetătorilor români; 
numele lor este întotdeauna arătat. 

Alte figuri sunt reproduse în special după următoarele lucrări: 

A. POPOVICI-BÂZNOŞANU şi M. A. IONESCU: Călăuza ezxcursionistului în 
pădure. Cartea Românească, 1935, 1B.-].). 

BREHMS Tierleben. Ed. IV. Leipzig. (B.). 

RAMMNER W.: Die Tierwelt der deuischen Landschaft. Leipzig, 1933. (R.). 

Ablepharus pannonicus 177 Alburnus bipunctatus 2V3 
Abramis bramo 227 lucidus 225 
Abraxas grossulariula 396 Alcedo ispida 119 
Acanthocius aedilis 299 „Mligator lucius 232 
Acariene 4119 „Alosa Nordmanni 2:42 
Accipiter nisus 166, 168 -—  poutica var. Danubii 212 
Acerina cernua 219 Alunarul 303 
Acheronia atropos 379 „Amophilia 321, 328 
Achteres 42-41 sabulosa 326 
Acilius sulcatus 289 Amphidasis betularia 395 
Acipenser plaber 247 Amphipode -129 
guldenstaedtii 246 „nas acuta 74 
ruthenus 2-47 boschas 73 
- stellatus 247 -  crecca 74 
--- sturio 244, 2417 „Anguilla vulgaris 235 
Aciptilia pentadactyla 394 Anguillula aceti 449 
Admiralul 373 — tritici 4-19 
Aegeria apiformis 381 Anguis fragilis 176 
Aegitalus pendulinus 1-42 Anobium pertinax 307 
Aegypius monachus 164 Anodonta cygnaea 136 
Aeschena cyanea 257 Anopheles claviger 361 
Agalena labyrinthica 410 Anser anser 72 
Agrilus viridis 306 Anthidium monicatum 315 
Alauda ardensis 155 Antonomus pomorum 304 
i cristata 155 „Antophora purietina 309 
Albiliţa 374 Anthus prateusis 146 
Albina cu obiceiul cucului 315 Aphomia sociella 402 
cu patru-brâe 309 Apis melifica 316 
— cu pantaloni 310 „podius 281 
—  ziditoare 314 Aporia Crataeui 376 
Albinărel 121 Apus cancriformis 427 
„Albinele 308 Aquila chrysacetus 166 
— de trestie 312 —  naevia 168 
— sociale 316 pennata 168 
= solitare 305 Arachnoidea -1V6 
— teslari 310 Aranea diademata 108 
— zidari 309 Archaeopteryx 66 


:) Mulţumesc D-nelor Virginia 1. Barbu şi Elena Dr. Dobrescu, dela l.abora- 
torul de Palcontologie, pentru osteneala dată de a alcătui registrul general. 

„Nrelia caja 392 
Ardea 88 
cinerea 90 
garzetia 90 
purpurea 91 
ralloides 90 
Ardetta minuta 92 
Arginoreta aquatica 416 
Nrgulus foliaceus 424 
Argynis 378 
Ariciul 1-4 
Nrion “HI 
Neripa gâștei 304 
AXromia moschata 298 
Arşiţa 364 
Artemia  milhausenii -427 
salina 426 
Arvicola amphibius 57 
arvalis 56 
„scaris lumbricoides 148 
Asio flameus 271 
Aspidiotus perniciosus 852 
Aspius rapax 218 
„Asprostreber 219 
zingel 219 
Astucus fluviatilis 431 


Astur palumbarius 167, 1E8 


Xtelura formicaria 251 
Athene noctua 169 
Aturus crinitus 420 
Xușelul 1-42 

de stuf 1441 
Avatul 218 


Babiţi (gasteropod) 411 
(pasere) 75 

balaninus nucum 303 

Balanus -129 

Balaurul 182 

Bison priscus 9 
Blaps mortisaga 297 
Blatta germanica 260 
orientalis 262 
NBlehniţa 226 
Blicca hjorkna 228 
Bodărlăul 71 
ea cu ferăsirău 74 
Bohociul 894 
Boicuş 142 
Boișteanul 211 
Bombinator igneus 199 
pachypus 199 
Iombus hortorum 320 
-— terestris 320 
Bombycilla gerrulus 139 
Bombyx mori 383 
Bonzariul 317 
de grădină 320 
de pământ 320 
DBoreus hyemalis 274 
HBorza 297 
Bos primigenius 9 
Botaurus stellaris 93 
Botgros 158 
Botriocephalus latus 447 
Bou de baltă 287 
Boul lui Dumnezeu 283 
Bourul 9 
Brachiurele 436 
Branchiobdella astaci 134 
Branchiopode 425 
Branchipus stagnalis 426 
Branchynus crepitans 286 
Broasca de baltă 190 
de câmp 197 
de pădure 194 
râăioasă 195 
roşietică 193 


Barbus fluviatilis 212 ţestoasă de baltă 187 


Barza 95 ţestoasă fără coadă 184 
Hatea 928 ţestoasă grecească 189 
batraciene 189 broaștele 7 
hăbuşea roşie 218 - testoase 187 
hăligarul 279 țestoase de uscat 188 
de pădure 279 Briozoare 455 
bătucelul 362 Bubo maximus 170 
becasina 88 Buburuzul 295 
Hecaţa 86 Bufo variabilis 196 
HBeldiţa 208 — vulgaris 196 
Bembex 330 Buha 170 
lerbecelul mare 137 Buhaiu 283 
roşietic 136 Buhaiul de baltă (broască) 198 


beţivele 359 — 
Bibanul 217 Buhă 393 
Biorrhiza palida 335 Buratecul 194 


(pasere) 93 


Buretele de baie 458 
Bursucul 29 
buteo buteo 167 
desertorum 1fă 
— vulgaris 167 


Cacomul 31 
Callifora vomitoria 335 
Calopterix splendens 257 
virgo 257 
Calosoma  sicophanta 285 
Calul dracului 255 
lăţit 257 
popii 255 
Campodea 250 
Canis lupus 26 
-  Vulpes 27 
Cantharis fusca 293 
Capîntortură 117 
Capra neagră 14 
Caprella rupicapra 44 
Capreolus cuprea 39 
Caprimulgus europaeus 127 
Caraban 282 
Caurabaș 80 
Carabeii 357 
(arabus auratus 285 
= hortensis 285 
Caracuda 229 
Carasul 229 
Carcinus maenas 436 
Cardium edule 437, 433 
Carduelis elegans 159 
Cariul nare 305 
Carnivore 19 
Carpoecapsa pomonella 399 
Castorul 9 
Catocala nupta 394 
Călugăriţa 263 
Câluşelul 265 
Câlușşul 257 
Câluţ de apă 255 
Căprioara 39 
Căpuşele 121 
Cărăbușelul 278 
Cărăbuşii 275 
Cărăbușul 275 
Căţelul de frasin 293 
Cânele babei 327 
Cârtiţa 12 
Câşiţa 356 
Cega 217 
Centeler 361 
Cephus pvamaeus 323 
Cerambyx cerdo 298 
Cerb 43 


I. Simiunescu: Fauna Homâniei. 

Cerbariu 283 
Cervus elaphus 11 
Cestozi 446 
Cetonia aurata 278 
Chalicodoma muraria 314 
Charadrius fluvialis 81 
Chefalul 2-43 
Chelifer cancroides 418 
Chichiriţa oii 362 
Chilopodele 405 
Chirigheţele 85 
Chiroptere 17 
Chișcarul 236 
Chiţceanul 16 
Chondrostomia nasus 213 
Chrysis ignita 331 
Cicada orni 3-47 
Cicadetta montana 347 
Cicindela campestris 283 
Ciclopul -124 
Cicoarea 317 
Ciconia alba 95 
Cinclus agquaticus 151 
Cinnamonum 7 
Cintiţa 159 
Cioara de câmp 129 
—— neagră 129 
vânătă 129 
Ciocănitoarea 115 
mică 117 
mare Î17 
siriacă 117 
Ciocârlanul 155 
Ciocârlia 155 
Cioc-gros 158 
Circaetus gallicus 165 
Circus cyaneus 168 
— macrurus I65 
Cirripedele 428 
Citellus citellus 60 
suslica 61 
Ciuful-de-câmp 171 
Ciulul 356 
Cixius nervosus 317 
Clausilia 441 
Cleanul 213 
Cnemidulus 239 
Coana-chiftirița 267 
Cobiliţă 257 
Cobitis barbatula 20ă 
fossilis 236 
taenia 208 
Coccinella septempunctata 295 
Coccothraustes coccothraustes 158 
Cochyllis 401 
Cocoarele 95 

Cocorul 94 
Cocostâreii 61 
Cocostârcul 94, 95 
Cocoşarul 154 
Codobatura 144 
— de-munte 146 
Colandre granaria 303 
Coleoptera 274 
Colembole 250 
Colveus monedula 131 
Coluber Aesculapi 182 
caspius 181 
Columba vena 112 
Colymbus areticus 71 
Copepode 424 
Copitate 37 
Coracis yarrula 121 
Corali -456 
Corbul 128 
Corcodelui 69 
Cordeaua 446 
Corethra plumicornis 365 
Cormoranul 74 
Cornac 283 
Cornăţar 344 
Cornix cornix 129 
— corone 129 
Coronella austriaca 181 
Coropişniţa 267 
Corvus torax 128 
îrugilegus 129 
Cosaşii 26-44 
Cosașşul-mic 264 
țuguiat 347 
= verde 264 
Cossus cossus 382 
Costrișul 217 
Cotari 394 
Cotarul-agrişului 396 
de toamnă 395 
mesteacănului 395 
piuului 397 
Coturnix comunis 110 
Coitus gobio 207 
Coțofana 133 
Uraesus septentrionalis 323 
Crapul 234 
Urex crex 99 
Cricetus cricetus 61 
Cristelul 99 
de baltă 100 
Croitorul 298 
Crustacei 423 
Cucoșul de munte 106 
az de pădure 108 
Cucu 112 

Cuculus canorus 112 
Cucuveica 169 
Cufundacul 69 
mare 71 
Culex annulatus 364 
— pipiens 363 
Culicul 82 
Cyclops stennuus 424 
Cygnus olor 72 
Cyprinus carassius 229 
—— carpio 234 
Cypris 424 
Cypselus apus 127 


Daphnia 425 
Dasypoda plumipes 310 
Decapodele 431 
Decticus verrucivorus 265 
Delfinii 65, 66 
Delphinus delphis 66 
Demodex follicutorum 123 
Dendrocoelum lacteum 41414 
Dendrolimus pini 386 
Dermestes 332 
Diaspis piriformis 353 

— siconiformis 353 
Dibrachis buceanus 102 
Dicranura vinula 392 
Dihorul 32 
Dinarehus, dasypus 269 
Diplolepis quercus 335 
Diplopodele 104 
Diplozoon 145 
Dipterele 353 
Distomum hepaticum 445 
Dolomedes 113 
Dolycoris baccarum 3:45 
Dragobete 283 
Dreissensia polvmorpha 435 
Dropia 101 
Drosophila fenestrarum 354 
Drumeţul 257 
Dryobates syriacus 117 
Dumbrăveanca 121 
Dytiscus marginalis 287, 289 


Ecdyurus 254 

Etemera 252 

Elaphis sauromates 182 

Elater segetum 295 

Emberyza citrinella 162 
schoeniclus 162 

Iimys orbicularis 187 

Entomobya 251 

Entomostracee 424 

Eosentemon 249 


INDILE 


IEphemera vulgata 252 
Eremias arguta 176 
Eretele 168 

de seară 167 
Erinaceus europaeus 14 
Eriocampoides limacina 323 
Eriophyes vitis 423 
Eristalis tenax 356 
Frithacus rubecula 152 
Eryx Jaculus 183 
Estheria 228 
Eumenes coarctola 332 
Eupomotis gibbosus 231 
Euscorpius carpathicus 418 


Falco peregrinus 167 
subbuteo 168 
tinnunculus 167 
vespertinus 167 
Făsa-de-câmp 146 
Felis lynx 21 
silvestris 20 
Yesușorul 352 
Filoxera 351 
Florintele 159 
Flueraru! gulerat 83 
roșu 82 
Fimturașii 397 
Fluturele-cu-coada-rândunelei 377 
de-mătase 383 
de-seară-cu-ochiu-de-păun 381 
de-zi-cu-ochiu-de-păun 373 
galben 371 
pinilor 386 
roșu 372 
Fluturii 370 
cerului 378 
de-noapte 383 


Furnica-de-pădure 340 
neagră 342 
roşie 341 
Fusul 219 


Gaia 167 
Gaiţa 132 
Galerucella luteola 300 
Galleria mellonnella 401 
Gallinago scolopacinus 88 
Gallinula chloropus 101 
Cramarus pulex 129 
Gangurul 133 
Garrulus glandarius 132 
Gasteropodele 438 
Gastrophilus intestinalis 35% 
Gastrosteus aculeatus 223 
platygaster 222 
Găinarul 168 
Găinușa 275 
Găinuşa-de-baltă 101 
pitică 101 
Gălbeaza 445 
Gărgăunii 336 
Găselnița 4101 
tiândacii 274 
cu-antence-lungi 297 
cu rât 301 
de baltă 287 
Gândacul cartofului 299 
de măr 301 
ghebos 286 
plopului 299 
Gărgăriţa-de-pâne 303 
Gâsca cenuşie 72 
Geocentrophoras phyrocephala 414 
Geometridae 394 
Geophilus longicornis 406 


de-noapte-cu-ochiu-de-păun 386 Greotrupes stercorarius 279 


de sidef 378 
de zi 371 
Foca patata 64 
Forfecarul 280 
Forfecuţa 157 
Forficula auricularia 270 
Formica fusca 342 
rufa 278, 31U 
sanguinea 341 
Fringilia chloris 159 
coelebs 159 
spinus 159 
Fugău 3-14 
Fulica atra 99 
Vuligula cristata 74 
nyroga 74 
Yundacul 69 


sylvaticus 279 
Gerris lacustris 344 
Ghihorţul 219 
Gips fulvus 164 
Glis giis 57 
Glomeris marginata 405 
Gobio fluviatilis 214 
Gobius kesleri 230 
Gonaciu 344 
Gonepteryva 371 
Gonitor 341 
Gordius aquaticus 449 
Gornicul 298 
Gotcanul 106 
mic 108 
Graurul 135 
Greierul-de-casă 264; 

Greierul-de-cânp 266 
—- împroşcător 269 
«sreierușul viilor 347 
“«rindeiul 208 
«roparul 289 
Grus cinerea 95 
Gryllotalpa vulgaris 267 
Gryilus campestris 266 
domesticus 266 
Guşterul 171 
Giuvidiile de baltă 230 
(uzganul 50 
de apă 57 
cenușiu 51 
negru 51 
Gypattus barbatus 162 
Gyrinus natator 288 


Maliacthus albicola 168 
Ialictus quadricinetus 309 
Harpalus 286 
distinguendus 286 

Hârciogul 61 
1telghea 34 
Helix austriaca 440 
—  pomatia 139 
Helladotherium 8 
Hemiptere 343 
Hermelina 34 
Ilerodia alba 90 
Ileterodera schahti +19 
Hlibernia detoliaria 395 
IHidra 456 
llidrophilus piceus 287 
itipparion 8 
Hippobasca equina 362 
Hirudo medicinalis 453 
Hirundo rustica 124 

- urbica 127 
1 lomoptere 346 
]luhurezul 170 


cu-coadă-lungă 170 


Iluso huso 245 
] Iydracarieni 420 


1iydrometra stagnarum 3-44 


tiyla arborea 194 
jiylobius abietis 303 
Hylotoma rosae 322 
Hypania invalidata 453 
Hypoderma bovis 357 


Hypomoneuta malinella 399 


Ibis falcinellus 83 
Iehneumonidele 333 
Idus melanotus 218 
Iepurele 46 

Ierunca 109 

Ileana 278 
Imparicopitate 37 
Inelarul 387 

Iusectele 2:48 
Insectivore 12 

Ips typosgraphus 305 
Isophyga speciosa 270 
Ixodes 421 


Jderul 30 
Jidovul 92 
Julus sabhulosus 405 
Jynx torquilla 117 


Laceria agilis 173 
muralis 174 
praticola 176 
taurica 176 
viridis 171 
vivipara 175 

l.aelius 332 

Lamellibranchiate 436 

J.ampyris noctiluca 294 

L.anius colura 136 
exquibitor 137 
minor 137 

Laria pisorum 304 

Larus 80 

larus ridibundus 80 

larve miniere 403 

I.asius îlavus 342 

niger 342 

Laxius fuliginosus 812 

Lăcarul 138 

Jăcusta călătoare 268 

Lăcusta-cu-rât 269 

l.ămâiţa 371 

Lăstunul 127 

lL.ăstunul mare 127 

T.ătăuş 129 

L.ebăda 72 

Lepidoptera 370 

Lepisma saccharina 251 

Leptura maculata 298 

Lepus timidus 46 

Lethrus apterus 280 

Leucaspius deliniatus 222 

Leuciscus rutilus 219 

Leul furnicilor 272 

Libelulele 255 

Licuriciul 294 

Liliacul-cu-urechi 18, 19 

Liliecii 17 

Limax 141 


Limbricul 448 
Limnaea stagnalis 442 
Limosa rufa 82 
Linaria cunabina 162 
flammea 162 
Linul 230 
Lipanul 210 
Lipitoarea (Pasăre) 127 
(Verme) 153 
Lişiţa 99 
Lithobius forficatus 105 
Lithocoiletis populifoliela 103 
Locusta cantans 265 
Lomechusa 292 
Lopătar 93 
Lophyrus pini 322 
L.optinotarsa decemliniata 299 
Lostriţa 209 
l.ota vulgaris 220 
l.oxia curvirostra 157 
l.ucanus cervus 282 
Imcilia bufonivora 360 
I.ucioperca sandra 216 
l.umbriculus 452 
l.umbricus agricola 450 
Lupul 26 
albinelor 292 
vrăbiilor 137 
Luscinia philomela 150 
latra vulgaris 36 
I.utreola 35 
I.xveaena arion 378 
bellargus 378 
L.ycosa +11, 113 
I.vmantria dispar 286, 389 
monacha 388 
Lyonetia clerkella 402 
I.ytha vesicatoria 293 


Maculeandru 152 
Machairodus 8 
Macrosiphum rosae 349 
Maeotias inexpectata 153 
Malacosoma neustriu 387 
Malacostracee 429 
Mamestro brassicae 394 
Mamifere 7 

— marine 64 
Mamornicul 290 
Mangusta 20 
Mantis religiosa 263 
Margarodes polonicus 352 
Marsuinii 66 
Mărăcinarul 152 
Mărgeanul 456 
Mărgica 348 

Mătăsarul 139 
Măzărarul 304 
Meduzele 158 
Megachile bombycina 312 
Melasoma populi 299 
Melcul 439 
austriac -10U 
Meles meles 29 
Melo& proscarabucus 290 
Melolontha vulgaris 275 
Melophagus ovinus 362 
Membrunipora -456 
Mergus merganster 7-4 
Merops apiaster 120 
Merula vulgaris 152 
Microlepidopterele 397 
Microtus aralis 56 
Mierla 152 
- de piatră 155 
Mihalţul 220 
Mii-de-picioare 101 
Miliaria europaea 162 
Miltogramma 361 
Milvus regalis 167 
Mironosiţa 388 
Mistreţul 37 
Misumena 414 
Mitropolitul 101 
Molia albinelor 401 
de; casă, (lluture) 397 
de casă (Crustaceu) -130 
viespilor +02 
Moluşte 136 
Monachus ulbiventer 64 
Monodacna 1438 
Monticola saxatilis 155 
Morariul 296 
Morunul 245 
Motucilla alba 141, 1-46 
Mreana 212 
Mugil cephalus 213 
Musca albastră 355 
de cal 358 
rea 366 
Muscardinus avellanarius 58 
Muscuriu 293 
Muscarul cenușiu 138 
negru 133 
Muscicapa grisola 138 
Muscoiul 355 
Musculiţa cireşelor 359 
cu-cap-de-cămilă 274 
Mus minutus 55 
musculus 5-1 
rattus 51 
syIvaticus 55 


169 


Mustela erminea 34 
-- lutreola 35 
— martes 30 
—- putorius 32 
a vulgaris 33 

Mustiţa 359 

Mutilla europaea 332 

Myriapodele 404 

Myrmedonia 292 

Myrmeleon formicarius 272 

Mysis relicta 431 


Nagăţul 81 

Nais proboscidaea 452 

Nalbariul 376 

Natrix natrix 180 
tessellata 181 

Naucoris cimicoides 344 

Năpârca 183 

Necrophurus verspillo 289 

Neomys fondicus 17 

Nepa cinerea 344 

Nephalis 454 

Xereis diversicolor 453 

Neuroptere 272 

Nevăstuică 33 

Nevertebrate 248 

Niphargus 430 

Nisetru 246 

Niurea 35 

Nomada 315 

Noriţa 35 

Notonecta glanaea 344 

Nouă-ochi 240 

Nwyetitorax griseus 92 


Obleţul 225 

Ocheanu 219 
Ochiul-boului 1-47 
Oestrus ovis 357 
Omida-urs 392 

Oniscus murarius 430 
Ophisaurus apodus 177 
Orbetele 59 

Oriolus galbula 134 
Ortopiere 260 

Oryctes nasicornus 282, 333 
Osimia 313 

Ostracode 124 

Otis tarda 101 

Oxythrips dentatus 258 
Oxsurus vermicularis 448 


Pachytilus migratorius 268 

Pajura 166 
Palingenia longicauda 254 
Palomena prasina 345 
Paludina vivipara 443 
Pandion haliaetus 168 
Panglica 446 
Panurus biarnicus 1144 
Papillio japonica 361 
machaon 377 
Paramoecium 461 
Paricopitate 37 
Parnasius apollo 378 
Parus caerulus 141 
caudatus 141 
Perca fluviatilis 217 
Perdix cinerea 111 
Pernis apivorus 168 
Pescarii 78 
Pescărușul-albastru 119 
de munte 154 
Peşte auriu 231 
— soare 231 
Peștii 205 


din apele curgătoare mari 214 


din bălți şi iazuri 221 


din pâraiele de munte 205 
din râurile de munte 209 


Petromyson fluviatilis 240 
Planeri 240 
Phalatrocorax  carbo 74 
Phalangium 415 
Phocaena relicta 66 
Phoxinus laevis 211 
Phryganea prandis 273 
Phthirius pubis 369 
Phylaenus spumarius 348 
Phyllopode 426 
Pica caudata 133 
Picus major 117 
martius 117 
minor 117 
Pieris brassicae 374 
Pietrarul (pasăre) 152 
- (pește) 219 
Pietroşelul 222 
Pietruşelul 162 
Piophila casei 356 
Pisica 20 
— sălbatecă 20 
Piscicola 454 
Pitulicea 147 
Parus cristalus 142 
— maior 140 
Passer domesticus 161 
Pavoncella pugnax 83 
Păduchele crapului 424 


Păduchele de cap 370 
— de haine 370 
de măr 353 
de trandafir 319 
părului 353 
San-Jose 352 
Păduchii de plante 3:49 
— lați 369 
Păianjenii 406 
propriu-zişi 407 
Păianjenul cu cruce 108 
cu casa labirint 410 
de apă 110 
de casă 410 
saltimbanc 416 
Păsărarul 168 
Păsărele 11ă 
Păstrăvul 205 
Păstruga 247 
Păuniţa 257 
Părâitoarea 269 
Pârşul cenuşiu 57 
-— mie 58 
-— roşu 58 
Pediculus capitis 370 
-— melittae 291 
vestimenti 370 
Pelecanus onocrotalus 75 
Pelecus cultratus 228 
Pelicanul 75 
Pelobates fuscus 197 
Pentatoma rufipes 346 
Piţigoiu 140 
albastru 141 
de stol 141 
moţat 112 
Planaria 444 
Planorbis 4-12 
Platalea leucolodia 93 
Plătica 227 
Plecotus auritus 18 
Plezadis falcinelius 99 
Plevuşca 222 
de baltă 222 
Ploerul 81 
Ploşniţa de casă 343 
de câmp 345 
de grădină 346 
de pom 346 
de smeură 345 
- sură 346 
Ploşniţe de apă 314 
Plumatella 456 
Podiceps cristatus 69 
Podula aquatica 251 
Polydesmus complanatus 404 

Pompilius quadripunctatus 325 
Popândăul 60 
Porcellio -1430 
Porcușorii 21-4 
Porumbacul 380 
Porumbarul 167, 168 
Porumbelul sălbatec 117 
Porzana parva 10! 
Poşganie 366 
Potamon potamios 136 
Potârnichea 111 
Pratincola rubetra 152 
Prepeliţa 110 
Presura 162 
— de trestie 162 
— mare 162 
Prigoria 120 
Privighetoarea 150 
cenușie 147 
cu-cap-negru 1-47 
de grădină 1:47 
Protozuare 1459 
Proture 249 
Prunarul 302 
Pseudoncuroptere 253 
Pseudophana europaea 347 
Pseudoscorpionii 418 
Psophus stridulus 269 
Pterygota 252 
Pulex _iritans 308 
Pulmonatele 130 
Pupăza 122 
Purceluşa 147 
Purecul-dracului 295 
Puricele 368 
— de baltă 425 
Pyrrhula europaea 158 
Pyrrochoris apertus 3-16 


Racul 431 
Rallus uquaticus 100 
Rana agilis 191 
—- esculenta 190 
Rana temporaria 193, 361 
Raphidia crassicornis 27 4 
Rattus norvegicus 51 
Rața cu frigare 74 
-  lopătar 74 
—  moţată 74 
pitică 74 
-— roşie 74 
-  sălbatecă 73 
Răchitarul 382 
Răcuşorul 344 
Rădaşca 282 


472 


Răpitoarele de zi 162 

Nâia 422 

HNâma 450 

Hândunica 124 

Râsul 21 

Necurvirostra avocelta 82 

Regulus ignicapillus 150 

Repedea 283 

Reptile 171 

Reticulitermes lucifugus 259 

Nhagoletis cerasi 359 

Rhizotragus solstitialis 278 

Hhodeus amarus 226 

Rhodites rosae 335 

Rhynehites betulae 302 
--- conicus 302 

Rhyuchote 342 

Rinocerul 37 

Rizeafca 242 

Roşioara 218 

Nuotiferele 155 

Rozătoarele 46 

Rumegătoare 37 

Rupicapra rupicapra 4i 


Salamandra maculata 199 
Salmo hucho 209 
Saltatoria 264 
Salticus scenicum 314 
Saperda charcharias 298 
Sarcophaga carnaria 356 
Sarcophaga magnifica 356 
Sarcoptes scabiei 422 
Sarcoptul râii 422 
Saturnia pyri 386 
Saxicola oenanthe 152 
Săbioara 228 
Sălămâzdra 199 
crestată 203 
cu dungi 203 
de apă 203 
de inunte 204 
Scarabeus sacer 281 


Scardinius erythrophtalmus 218 


Scatiul 159 
Schizoneura lanigera 351 
Schizopodele 430 
Schoenobius gigantellus 4103 
Sciaria miliaris 366 
Scirphaga praelata 103 
Sciurus vulgaris 418 
Scobarul 213 
Scoica de iazuri 436 

—— de râu 437 
Scolia favifrons 333 

Scolopax rusticola 86 
Scolopendra 404 
Scorpionii 418 
Scorpionul de cărți 418 
Scrumbii de Dunăre 241, 2.42 
Scrumbiile-cu-capul-negru 242 
Sequoia 7 
Sfrânciocul 136 
coțofănose 137 
mic 137 
Sfredeluşul 382 
Silpha atrata 290 
Silurus glanis 215 
Simulium 368 
— columbaczense 366 
Sirachia vleracea 346 
Sirex gigas 321 
—  juvencus 322 
Sisyphus 281 
Sitar 86 
Sitta europaea 144 
Smerinthus ocellata 381 
Sminthurides 251 
Somnul 215 
Sorex araneus 16 
Spalax hungaricus 59 
Spatula clipeata 74 
Sphex maxillosus 328 
Sphinginae 379 
Sphinx euphorbiae 380 
ligustri 327 
Spongierii de apă dulce 1459 
Spongilla 459 
Squalius cephalus 213 
Stancele 131 
Staphylinus oleus 292 
Stârcii 88 
Stârcul alb 90 
cenușiu 90 
cenușiu de noapte 92 
galben 90 
pitic 92 
- purpuriu 91 
Stelnița 343 
Sterna 80 
fluviatilis 80 
— nigra 80 
Stigleţul 159 
Străluciul 298 
Strechia 357 
- oilor 357 
Striga (pasăre) 170 
—  (Elmture) 379 
Strix flammaea 170 
Stupitul cucului 3:48 
Sturnus vulgaris 135 

Sturzul 153 
-— mare 153 
Sus scrofa 37 
Sylvia atricapilla 147 
— cineria 147 
— curruca 147 
—  hortensis 147 
Syugamus trachealis 449 
Synurella .130 
Syrnium aluco 170 
—  uraleuse 170 
Sxromaster marginatus 3146 


Şalăui 216 
-- vărgat 217 
Şarpele de baltă 181 
— de casă 180 
— de nisip 181 
— lui Esculap 182 
— neted 181 
— orb 105 
— roşu 192 
Şarpe-orb 176, 177 
Serparul 168 
Şerpii 177 
Şerpi veninoși 177, 183 
Şipul 244, 247 
Şoarecii de casă 54 
— de câmp 36 
Şoarecile de pădure 55 
— pitic 55 
Şobolanii 50 
Şoimul 167 
Şopăria 171 
-— de câmp 178 
-— de munte 175 
—— de nisip 176 
— de ziduri 174 
— dobrogeană 176 
Şopiărlarul 168 
Şorecarul 168 
- alb 168 
Ştiuca 231 
Svabii mărunți 260 
— negri 262 


Tabanus bovinus 356 
Tachinidae 360 

Taenia solium 446 

Talpa europaea 12 

Tapirul 37 

Tartolocul 150 

Taumatopaea processionaea 391 
Tăunul 356 

Legenaria domestica 4110 
Tenebrio molitor 296 

'Termite 258 


“Testudo graeca 189 


ibera 189 


Tetrao bonusia 109 


— tetrix 108 
urogailus 106 
Thaumantias macolica -L53 
Thomisida „LI 
Thymallus vulgaris 210 
'Thyvsanoptere 258 
'Tigăiul 303 
“Tinca vulgaris 230 
'Tineola biselliella 397 
Tipula oleracea 365 
'Trânduş 279 
'Trematodele 445 
“Yrichinele 438 
'Trichodes apiarius 292 
Triton alpestris 204 
cristatus 203 
montaudoni 203 
— vulgaris 203 
Troglodytes parvulus 1:47 
'Trutta fario 205 
ryxalis nasuta 269 
'Turbelariile +44 
Tubifex +53 
'Turdus musicus 153 
pilaris 153 
viscivorus 133 
'Vursiops “truncatus” 66 
'Turturele 112 
'Turtur turtur 112 


urca 133 
"Țărăncuţa 257 
“Țânţarii 362 

de baltă 365 
Ţânţarul obişnuit 363 
Ţânţăroiul 365 
"Țâstarii 61 
Țipănuş 83, 99 
Ţincul-pământului 59 
Ţintarul 162 
iparul 238 
'țoabe 365 
Ţoiul 144 


Uiisorul 166 
Uliul 167 
—  găinilor 168 
— mare 167 
— Toş 168 
Umbra krameri 222 
Unio pictorum 437 
Upupa epops 122 

UEteheli ţa (insecta) 270 NVrabia 161 
miriapod 405 Vulpea 27 
Ursul 23 Vulturașul-cu-oglindă 168 
Ursus arctos 23 -— negru 168 
Vulturul codalb 168 
Vanellus cristalus 81 cu-barbă 162 
Vanessa atalantu 373 de peşte 168 
Jo 373 gulerat 161 
levanta 373 = ples-negru 164 
urticac 372 
Vânturelul 167 Xylocapa 10 
Vespa crabro 336 Nysticus viaticus 414 
—-  germanica 338 
—- media 338 Zabrus gibbus 286 
svlvestris 338 /amenis trabalis 182 
vulgaris 338 Zglăvocul 207 
Vespur 127 Zimbrul 9 
Vespertilio murinus 18 Zvârluga 208 
Vesperugo noctula 18 Zygaena îilipendula 393 


Netriga 252 
Neveriţa 48 

—— rotunzi 448 
Viesparul 168 Babeş V. 419 
Viespea cu patru puncte, 325 Băcescu M. 171, 181, 186. 255, 361, 341 
— de aur 331 Boiţan A. 31 
de drumuri 324 Borcea I. 205, 335, 427 
de nisip 326 Botezat E. 9, 10, 41, 43 

renardi 186 Eliescu Gr. 403 

